ot) GRU 


LK 


HNK DRUM 


Iš anglų kalbos vertė 
DANGUOLĖ ŽALYTĖ 


Alma littera 


UDK 820(73)-3 Versta iš: 
Br291 Sandra Brown 
PLAY DIRTY 
Simon 8: Schuster, New York, 2007 


ISBN 978-9955-38-299-7 


By arrangement with MARIA CARVAINIS 
AGENCY, INC. and PRAVA I PREVODI. 
Translated from the English PLAY DIRTY, 
Copyright O 2007 by Sandra Brown 
Management, Ltd. 
First published in the United States by. 
Simon 6 Schuster, Inc. 
€) Vertimas į lietuvių kalbą, 

Danguolė Žalytė, 2009 
€ Leidykla „Alma littera“, 2009 


Dirmas skyrius 


- Viskas? 

— Viskas. - Grifas Berketas švystelėjo supliuškusį kelion- 
maišį ant užpakalinės sėdynės ir atsisėdo priekyje. - Atsine- 
šiau nedaug. O suvenyrų tikrai neketinu pasiimti. - Jis neno- 
rėjo, kad daiktai primintų laiką, kai sėdėjo Didžiajame - toks 
kodinis pavadinimas oficialiai buvo suteiktas federalinei pa- 
taisos įstaigai Big Springe, Teksaso valstijoje. 

Grifas patogiai įsitaisė ant puikia oda aptrauktos sėdynės, 
pakreipė kondicionierių, kad oro srovė pūstų tiesiai į jį, paskui, 
suvokęs, kad jie vis dar nevažiuoja, dirstelėjo į vairuotoją. 

— Saugos diržas. 

- A. Tikrai. - Grifas persijuosė diržu krūtinę ir užsisegė. - 
Nenorėčiau pažeist įstatymo, - nusišaipė. 

Vajetas Terneris buvo neblogas advokatas, bet jo humoro 
jausmas, jei apskritai tokį turėjo, buvo užrakintas devyniais 
raktais. Jis nė nešyptelėjo, išgirdęs ironiškus Grifo žodžius. 

— Nagi, pralinksmėk, Terneri, - tarė Grifas. - Juk diena 
ypatinga. 

— Deja, ne mes vieni ją švenčiame. 

Terneris atkreipė Grifo dėmesį į bjaurų gelsvai žalią auto- 
mobilį, stovintį invalidams skirtoje aikštelėje. Matyt, netei- 
Sėtai, nes nuo užpakalinio vaizdo veidrodėlio nekarojo kor- 
telė. Grifas neatpažino nei automobilio markės, nei modelio, 

prieš penkerius metus tokių nebuvo. Sedanas be jokių puoš- 
menų nekrito į akis. Į akis krito tik vyras už vairo. 

Grifas tyliai nusikeikė. 

— Kąjis čia veikia? 

- Per visas žinių laidas pranešta, kad tu šiandien išeini iš 
kalėjimo, bet nemanau, kad jis atvežė šampano. 

- Tai ko trenkės tokį kelią pamatyti seno bičiulio? 

- Turbūt nori tęsti judviejų pradėtą reikalą. 

— Be prošvaisčių. 

Žmogus, apie kurį jie kalbėjo, Stanlis Rodartė, pastatė 
automobilį taip, kad būtų pastebėtas. Norėjo, kad Grifas jį 
pamatytų. O Grifas jį būtų atpažinęs bet kur, nes Stanlis 
Rodartė buvo šlykštus šunsnukis. Atrodė, kad jo veidas iš- 
pjautas iš ąžuolo grandininiu pjūklu, o pjaustytojas taip ne- 
kantravo, kad neaplygino dantytų kraštų. Aštrūs kaip peilio 
geležtė skruostikauliai metė šešėlį ant raudonos raupuotos 
odos. Plaukų spalva ir tekstūra panaši į nešvarių šiaudų. 
Akys už tamsių akinių stiklų - gelsvos, prisiminė Grifas, - be 
abejo, įsmeigtos į jį su pykčiu, neatlyžusiu net per penkerius 
metus. 

Grifas atsainiai trūktelėjo pečiais, nors ir sunerimo. 

— Be reikalo gaišta. 

— Matyt, jam taip neatrodo, - atsiliepė Terneris bloga le- 
miančiu balsu. 

Kai jie važiavo pro Rodartės automobilį, Grifas plačiai nu- 
sišypsojo ir kilstelėjo didįjį pirštą. 

— Jėzau, Grifai. - Artėdamas prie kalėjimo vartų, Terneris 
padidino greitį. - Kas tau darosi? 

— Ašjo nebijau. 

- Be reikalo. Jei turėtum bent lašą proto, apsidirbtum iš 
baimės. Atrodo, jis nepamiršo Bandžio. Nesimaišyk jam po 
kojomis. Kalbu rimtai. Girdi? Atsuk kitą skruostą. 

— Ar man reikės mokėti už šį neprašytą patarimą? 

— Ne, patarimas veltui. Man irgi gresia pavojus. 

Nors kondicionierius veikė, Grifas atidarė langą, kai Ter- 
neris išvažiavo pro vartus, palikdamas federalinį kalėjimą, 
kuriame Grifas praleido pastaruosius penkerius metus. Jis 
sėdėjo mažiausios apsaugos bloke, bet vis dėlto tai buvo ka- 
lėjimo blokas. 

— Nenoriu įžeisti Big Springo gyventojų, bet šio miesto 
ribose pasirodyti nebeketinu, - pasakė jis, kai automobilis 
išvažiavo iš vakarų Teksaso miestelio ir 20-ąja magistrale 
nušvilpė į rytus. 

Oras buvo karštas, sausas ir smėliuotas, pilname mašinų 
greitkelyje trenkė dyzelinio kuro ir benzino išmetamosiomis 
dujomis, bet tai buvo laisvės oras, Grifo paragautas pirmą 
kartą per tūkstantį aštuonis šimtus dvidešimt penkias die- 
nas. Godžiai jį kvėpė. 

— Gera laisvėje? - paklausė advokatas. 

— Neįsivaizduoji. 

- Aš nejuokavau dėl Rodartės, - patylėjęs tarė Terneris. 

Smėlingas vėjas gremžė Grifui veidą ir priplojo plaukus 
prie galvos. 

— Raminkis, Terneri, - tarė jis, perrėkdamas pro šalį dun- 
dančio smardaus gyvulinio sunkvežimio kriokimą. - Nemo- 
juosiu raudonu skuduru Rodartei po nosimi. Niekam nemo- 
juosiu. Tai mano praeitis. Senovės istorija. Buvau nubaustas, 
grąžinau skolą visuomenei. Tau prieš akis perauklėtas ir pa- 
sitaisęs Žmogus. 

— Malonu girdėti, - nepatikliai atsiliepė advokatas. 

Per automobilio šoninio vaizdo veidrodėlį Grifas stebėjo 
Rodartę. Šis paskui juos išvažiavo iš Big Springo ir neatsiliko, 
nors žiūrėjo, kad tarp jų automobilių įsiterptų bent trys ma- 
šinos. Vajetas Terneris neužsiminė, kad Rodartė juodu seka, 
gal nematė. Grifas norėjo pasakyti, bet paskui sumetė, kad 
advokatui kai ko žinoti nebūtina. Tik susirūpins. 


Sukoręs penkis šimtus kilometrų, Grifas stovėjo vidury gyve- 
namojo kambario, vargu ar verto tokio pavadinimo. Gyvalio- 

ti čia įmanoma, gyventi - ne. Tamsus kambarys buvo niūrus, 
bet blausi šviesa slėpė jo trūkumus. Per vieną sieną nuo grin- 
dų iki lubų it dantytas žaibas vingiavo piršto pločio plyšys. 
Kilimas buvo lipnus. Kondicionierius gergždė, pučiamas oras 
buvo drėgnas ir trenkė nebešviežiais kinų valgiais. 

— Ne kažin kas, - pripažino Terneris. 

— Smirdi. 

— Bet nereikia nuomos sutarties. Už butą mokėsi kas mė- 
nesį. Tarkim, čia apsistojai tik kol rasi geresnį kambarį. 

— Big Springe bent jau buvo švaru. 

— Nori grįžti? 

Galbūt Terneris vis dėlto turi humoro jausmą. 

Grifas bloškė kelionmaišį ant sofos. Sofa aiškiai nepatogi, 
o apmušalai ištepti velnias žino kuo. Jis maloniai prisiminė 
kooperatinį butą dangoraižyje Dalase, prabangiame Vėžlių 
Upelio rajone, kur kadaise gyveno. Dieną užlietas šviesos, 
naktį su nuostabiu vaizdu už lango. Su visais įmanomais pa- 
togumais. Pusės įrengimų paskirties jis nežinojo ir paleisti jų 
nemokėjo. Bet svarbiausia - jis juos turėjo. 

— Negi, parduodamas mano butą, nieko nepalikai? 

— Drabužius. Asmeninius daiktus. Paveikslus. Jie saugyklo- 
je. Bet visa kita... - Terneris papurtė galvą ir ėmė neramiai čiu- 
pinėti raktelius, lyg nekantrautų kuo greičiau grįžti į automo- 
bilį, nors jie važiavo beveik penkias valandas ir tik kartą buvo 
sustoję. - Pirmiausia pardaviau daiktus iš „žaislų dėžės“. 

Taip meiliai Grifas vadino papildomą garažą, kurį išsinuo- 
mojo suaugėlio žaisliukams laikyti. Slidės, akvalangas, indiš- 
kas motoroleris, laivas ešerių žūklei, nuleistas į vandenį vos 
kartą. Daiktai, kuriuos jis dažniausiai pirko dėl to, kad turėjo 
už ką. 

— Paskui nebeliko eskalados ir poršė. Leksusą pardaviau 
tik tada, kai nebeturėjau išeities. Paskui ėmiau pardavinėti 
daiktus. Teko parduoti, Grifai. Sumokėti baudai. Atlyginti už 

- Atlyginti tau. 

Terneris liovėsi grabinėti raktelius. Kitomis aplinkybėmis 
jo karinga poza būtų buvusi juokinga. Grifas buvo beveik 
dvidešimčia centimetrų aukštesnis, kalėjime neapsileido ir 
mankštinosi. Dabar buvo net tvirtesnis negu prieš penkerius 
metus. 

Vajetas Terneris buvo išblyškęs kaip žmonės, dirbantys 
uždarose patalpose dvylika valandų per parą. Jam mankšta 
reiškė aštuoniolika golfo duobučių, važinėjimą golfo vežimė- 
liu ir du kokteilius klube. Keturiasdešimt penkerių jau buvo 
užsiauginęs minkštą pilvuką ir apdribusį užpakalį. 

— Taip, Grifai, atlyginti man, - ėmė teisintis jis. - Aš gaunu 
pinigus už darbą. Kaip ir tu. 

Grifas valandėlę žiūrėjo į jį, paskui tyliai atkirto: 

— Gaudavai. Kaip ir aš gaudavau. 

Terneris atlyžo ir, regis, šiek tiek sutrikęs dėl trumpalaikio 
pykčio, nusigręžė ir padėjo ant pinto kavos staliuko kitą rak- 
tų rinkinį. 

— Mūsų atliekamas automobilis. Stovi lauke. Iškart pa- 
matysi. Blausiai raudona dvejų durų honda. Nieko neverta, 
todėl nuo tada, kai Suzana nusipirko reindžroverį, laikom jį 
kraštutiniams atvejams. Važiuoja gerai. Alyva pakeista, pa- 
dangos patikrintos. Važinėk juo, kiek reikės. 

— Ar į mano sąskaitą bus įtrauktas kasdienis mokestis už 
nuomojamą automobilį? 

Terneris vėl įsižeidė. 

— Ko tu toks šiknius? Bandau padėti. 

— Tavo pagalbos man reikėjo prieš penkerius metus. Kad 
ištrauktum mane iš kalėjimo. 

— Padariau, ką galėjau, - atšovė Terneris. - Buvai sučiup- 
tas. Kaip pasiklosi, taip išmiegosi. 

— Oho. Reikia užsirašyti. - Grifas patapšnojo per kišenes, 
lyg ieškodamas rašiklio. 

- Dingstu iš čia. 

Terneris pasuko prie durų, bet Grifas užkirto jam kelią. 

— Gerai, gerai, tu - advokatų karalius, o aš - nedėkingas 
šiknius. Kas dar? - Jis luktelėjo, kol Ternerio pasipiktinimas 
apslops, ir prašneko taikiau: - Ką dar dėl manęs padarei? 

- Sudėjau į spintą miegamajame kai kuriuos tavo drabu- 
žius. - Jis mostelėjo į atdaras duris kitame kambario gale. — 
Džinsai ir megztiniai atverčiama apykakle iš mados neišėjo. 
Nupirkau paklodžių ir rankšluosčių. Tualeto reikmenis turi? 

— Kelionmaišyje. 

- Butelis vandens, pienas, kiaušiniai šaldytuve. Duona 
irgi. Sandėliuke gali būti tarakonų. 

— Tai jau tikrai. 

— Klausyk, Grifai, suprantu, kad čia ne rūmai, bet... 

— Rūmai? - pakartojo Grifas juokdamasis. - Nemanau, 
kad šį sąvartyną kas nors palaikytų rūmais. Bet pats sakei, 
kad būstas laikinas, - pridūrė, nenorėdamas pasirodyti ne- 
dėkingas. - Ar yra telefonas? 

— Miegamajame. Užstatą sumokėjau aš. Telefonas mano 
pavarde. Kai turėsi savo, galėsim išjungti. 

— Ačiū. Koks numeris? 

Terneris pasakė. 

— Neužsirašysi? 

— Mano galvoje tilpdavo pora šimtų rungtynių. Dešimt 
skaičių tikrai prisiminsiu. 

— Hm. Gerai. Neužmiršk pasirodyti lygtinio paleidimo 
priežiūros pareigūnui. Jis turi žinoti, kaip su tavim susisiekti. 

- Pirmas punktas sąraše. Paskambinti Džeriui Arnoldui. 
Grifas ore brūkštelėjo varnele. 

Terneris padavė jam banko voką. 

— Čia šiek tiek pinigų smulkioms išlaidoms, kol įsigysi kre- 
dito kortelę, ir vairuotojo pažymėjimas. Žinoma, adresas ne 
tas, bet pažymėjimas galioja iki tavo gimtadienio, o tada jau 
turėsi naują butą. 

— Ačiū. - Grifas metė voką ant stalo greta paskolinto au- 
tomobilio raktelių. Imdamas išmaldą iš advokato, jautėsi pa- 

žemintas ne mažiau kaip pirmą dieną kalėjime, kai jam buvo 
išvardytos taisyklės ir bausmės už jų pažeidimą. 

— Manau, jau gali išskėsti sparnus. - Advokatas pliaukšte- 
lėjo jam per petį. Nenatūraliai ir nerangiai. Skubiai nusisuko, 
bet prie durų stabtelėjo ir atsigręžė. - Grifai... matai... kai kas 
tebegriežia ant tavęs dantį. Daugelio žmonių nuomone, pa- 
darei mirtiną nuodėmę. Jei kas nors ims kabinėtis, ne per 
daug kreipk dėmesį. Atsuk kitą skruostą, gerai? 

Grifas tylėjo. Neduos pažado, kurio negalėtų tesėti. 

Terneris sunerimęs delsė. 

- Išėjus į laisvę... prisitaikyti sunku. 

— Sėdėti lengviau. 

— O kursai kaliniams, kurie tuoj turi būti paleisti... 

— Ruošimosi paleidimui programa. 

— Taip. Ar pravertė? 

— O, taip. Išmokau rašyti prašymą priimti į darbą. Nesika- 
syti subinės ir nekrapštyti nosies, kai kalbėsiuos su būsimu 
darbdaviu. 

— Ką dabar žadi veikti? - paklausė nusivylęs Terneris. 

— Susirasiu darbą. 

— Be abejo. Bet aš klausiu, ar galvojai kokį. 

— Gal žinai NFL komandą, kuriai reikia įžaidėjo? - Terne- 
rio veidas taip ištįso, kad Grifas nusijuokė. - Juokauju. 


Sodybą juosė keturių metrų aukščio plytų mūras, apaugęs 
gebenėmis. 

- Viešpatie aukštielninkas.- Grifas sustabdė raudoną 
hondą prie telefonspynės šalia vartų. Iš adreso suprato, kad 
šis Dalaso rajonas prabangus, bet kad toks prabangus, nesi- 
tikėjo. 

Prie telefonspynės buvo išspausdinta, kaip susisiekti su 
šeimininkais. Jis paspaudė klaviatūros skaitmenis. Kažkas 
tučtuojau atsiliepė per garsiakalbį: 

- Alio. 

— Grifas Berketas pas poną Spikmeną. 

Niekas neatsakė, bet geležinių strypų vartai buvo atkelti 
irjis įvažiavo. Plytų takas iš abiejų pusių buvo apsodintas že- 
mais krūmais ir gėlėmis. Už jų medžių paunksnėje kaip žalio 
aksomo kilimas driekėsi veja. 

Namas buvo toks pat įspūdingas kaip sodas. Keliais dešim- 
tmečiais senesnis už Grifą, iš pilko akmens. Kai kur sienos, 
kaip ir tvoros mūras, apaugusios gebenėmis. Grifas vingiuo- 
tu taku privažiavo prie pat įėjimo, sustabdė skolintą hondą, 
išlipo ir priėjo prie paradinių durų. Abipus jų stovėjo vazos 
su visžaliais medžiais. Grifas vangiai ėmė spėlioti, kaip, po 
perkūnais, sodininkas sugebėjo išauginti kamščiatraukio 
formos medį. 

Pakraigė neapkibusi voratinkliais. Niekur nė vieno nukri- 
tusio lapelio. Langai švarūs, net žvilga. Namas, aplinka, visa 
sodyba suknistai tobula. 

Sakydamas Vajetui Terneriui, kad perspektyvų jokių, jis 
melavo. Tiesa, nebuvo apibertas pasiūlymais. Šiuo tarpu Gri- 
fas Berketas, ko gero, labiausiai nekenčiamas žmogus Dalase, 
o gal ir visoje Vienišos Žvaigždės“ valstijoje. Ne, per švelniai 
pasakyta: jį niekino visa futbolą mėgstanti šalis. Žmonės ty- 
čiodavosi, išgirdę jo pavardę, arba nusispjaudavo ją ištarę, lyg 
saugodamiesi blogos akies. Nė vienas sveiko proto darbdavys 
nenorės tokio darbuotojo. 

Bet viltis buvo, nors ir menka. 

Likus kelioms dienoms iki paleidimo, jis gavo kvietimą 
atvykti čia šiandien šiuo laiku. Standžioje kortelėje išspaus- 
dinta: Fosteris Spikmenas. Pavardė girdėta, tik Grifas nepri- 
siminė kur. 

Spausdamas skambučio mygtuką prie durų, neįsivaizdavo, 
kam jo prireikė žmogui, gyvenančiam tokiame name. Manė, 
kad susitikimas susijęs su darbu. Dabar, pamatęs sodybą, su- 


“ Teksasas. Čia ir toliau vertėjos pastabos. 

abejojo. Gal šitas Spikmenas - aistringas „Cowboys“ koman- 
dos sirgalius ir viso labo nori skutelio Grifo Berketo kailio. 

Durys atsidarė beveik iškart. Jį pasitiko šalto oro gūsis, sil- 
pnas apelsinų kvapas ir vyrukas, kuris prašyte prašėsi strėn- 
juostės ir ieties. 

Grifas tikėjosi kambarinės ar liokajaus, tarnaitės balta 
prijuoste, maloniu balsu ir mandagių, bet abejingų manierų. 
Šis tipas buvo visiškai kitoks. Jis vilkėjo aptemptus juodus 
marškinėlius, mūvėjo juodas dukslias kelnes. Veido bruožai 
platūs ir plokšti kaip majų karaliaus. Oda lygi, bebarzdis. Tie- 
sūs plaukai juodi kaip degutas. 

— Ar... jūs - ponas Spikmenas? 

Vyrukas papurtė galvą ir nusišypsojo. Veikiau parodė dan- 
tis. Vargu ar tai buvo šypsena, nes daugiau nė vienas veido 
bruožas nepasikeitė, nekrustelėjo nė raumenėlis. Jis pasi- 
traukė ir mostelėjo, kviesdamas Grifą įeiti. 

Skliautinės lubos šmėkšojo virš trijų aukštų. Ant marmuro 
grindų plytėjo įmantrios spalvingos rytietiškų kilimų salos. 
Grifo atvaizdas atsispindėjo milžiniškame veidrodyje virš il- 
go sulankstomo stalo. Sraigtiniai laiptai buvo architektūros 
stebuklas, ypač turint omenyje, kada namas pastatytas. Er- 
dvu ir tylu kaip bažnyčioje. 

Vyrukas, netardamas nė žodžio, galva pakvietė Grifą eiti 
įkandin. Grifui vėl toptelėjo, kad Fosteris Spikmenas jo tyko. 
Galjo požeminiame kalėjime esama žnyplių nykščiams traiš- 
kyti ir rimbų? 

Kai jie priėjo dvivėres duris, liokajus - nors žodis nelabai 
tinkamas — atidarė abi puses ir atsistojo nuošaliau. Grifas 
įžengė į kambarį, matyt, biblioteką, nes tris sienas nuo grin- 
dų iki lubų slėpė knygų spintos, o ketvirtoji buvo vieni langai. 
Pro juos buvo matyti didžiulė veja ir gėlynai. 

— Spėliojau. 

Grifas, netikėtai išgirdęs balsą, atsisuko ir antrą kartą nu- 
stebo. Jam šypsojosi vyras invalido vežimėlyje. 

— Ką spėliojot? 

- Arjūs tikrai toks įspūdingas. - Jis nužvelgė Grifą. - Ugis 
toks, kokio tikėjausi, bet jūs... smulkesnis. Žinoma, mačiau 
jus tik per atstumą, iš stadiono ložės ir per televizorių. 

— Televizorius prideda penkis kilogramus. 

— O kur dar pečių kamšalai, - nusijuokė vyriškis ir ištiesė 
dešinę ranką. - Fosteris Spikmenas. Ačiū, kad atėjot. - Jie 
paspaudė vienas kitam ranką. Nieko nuostabaus, kad šeimi- 
ninko ranka buvo daug mažesnė už Grifo, bet delnas sausas, 
o spustelėjimas tvirtas. Jis pamygo mygtuką itin modernia- 
me vežimėlyje ir atsitraukė. - Prašom sėstis. 

Šeimininkas parodė Grifui į keletą jaukiai sustatytų krėslų 
su staliukais ir lempomis. Grifas išsirinko krėslą. Sėsdamasis 
pajuto, kad ilgisi tokios kokybės baldų, kokius turėjo. Dabar 
priverstas laikyti duoną šaldytuve, kuris erzinamai ūžia. 

Dar kartą apžvelgus kambarį ir sklypą už langų, jam vėl 
kilo klausimas, ką, po perkūnais, čia, gebenių apraizgytame 
name, jis veikia su luošiu. 

Fosteris Spikmenas tikriausiai bent penkeriais metais vy- 
resnis, vadinasi, jam apie keturiasdešimt. Gražus. Sunku 
pasakyti, koks jo ūgis, bet Grifas spėjo, kad per metrą aš- 
tuoniasdešimt. Drabužiai elegantiški: tamsiai mėlyni marš- 
kiniai, laisvos chaki kelnės, rudas odinis diržas, priderinti 
batai, gelsvai rudos puskojinės. 

Tačiau kelnių kiškos karojo lyg supliuškę balionai. 

— Ko nors išgersit? - maloniai paklausė Spikmenas. 

Užkluptas stebeilijant ir svarstant, Grifas pažvelgė šeimi- 
ninkui į veidą. 

— Kokakolos. 

Spikmenas dirstelėjo į vyruką, atidariusį duris. 

— Manuelai, dvi kokakolos, por favor“. 


——— 


* Malonėkit (isp.). 


LE Mekas 


Manuelas buvo kvadratinis ir masyvus it cemento mai- 
šas, bet vaikščiojo be garso. Spikmenas pastebėjo, kad Grifas 
spokso į tarną, einantį prie baro ir pilantį gėrimą. 

- Jis iš Salvadoro. 

- A. 

— Pėsčias atėjo į Jungtines Valstijas. 

- A. 

— Jis mane prižiūri. 

Grifas nesugalvojo, ką atsakyti, nors jam knietėjo paklaus- 
ti, ar Manuelas, kad ir besišypsantis, nelaiko po lova džiovin- 
tų Žmonių galvų. 

- Iš Big Springo atvažiavot šiandien? — paklausė Spik- 
menas. 

— Rytą mane pasiėmė advokatas. 

— Kelias ilgas. 

— Man neįkyrėjo. 

— Neabejoju, - nusišypsojo Spikmenas. - Taip ilgai sėdėjot 
uždarytas. - Jis palaukė, kol Grifas paims gėrimą nuo pa- 
dėkliuko, kurį jam atkišo Manuelas, paskui pasiėmė raižyto 
krištolo stiklinę ir kilstelėjo. - Už jūsų laisvę. 

— Už tai išgersiu. 

Manuelas išėjo ir uždarė dvivėres duris. Grifas gurkštelėjo 
kokakolos. Nuo atvirai smalsaus Spikmeno žvilgsnio jam da- 
rėsi nejauku. 

Kas čia per velniava? Gal paskelbta savaitė „Pakviesk kalinį 
išgerti ? 

Jautėsi vis nesmagiau. Nusprendė eiti prie reikalo ir pasta- 
tė gėrimą ant staliuko prie alkūnės. 

— Pasikvietėt mane, norėdamas iš arti apžiūrėti buvusį fut- 
bolininką? Ar nuteistą nusikaltėlį? 

Spikmeno jo šiurkštumas nesutrikdė. 

— Maniau, ieškot darbo. 

Grifas nenorėjo parodyti savo nevilties ir skurdo, todėl iš- 
sisukinėdamas gūžtelėjo pečiais. 

— Pasiūlymų turit? - paklausė Spikmenas. 

— Nė vieno, kuris mane domintų. 

— „Cowboys“ ne... 

— Ne. Neijokia kita komanda. Man uždrausta žaisti lygoje. 
Abejoju, ar galėčiau nusipirkti bilietą į NFL rungtynes. 

Spikmenas linktelėjo, lyg būtų jau žinojęs, kokia Grifo Ber- 
keto padėtis. 

- Jei negalit žaisti futbolo, ką ketinot daryti? 

— Ketinau atsėdėti ir išeiti į laisve. 

— Daugiau nieko? 

Grifas atsilošė, vėl trūktelėjo pečiais, lyg jam būtų nė mo- 
tais, ir vėl gurkštelėjo kokakolos. 

— Turėjau keletą sumanymų, bet kol kas nieko nenuspren- 
džiau. 

— Man priklauso oro transporto bendrovė. „SunSouth . 

Grifas tvardėsi, kad veido išraiška neišduotų, koks jis nu- 
stebęs ir susidomėjęs. 

— Aš skraidau jūsų lėktuvais. Tikriau tariant, skraidy- 
davau. 

Spikmenas nesivaržydamas nusišypsojo. 

— Džiaugiuosi galėdamas pasakyti, kad daugybė kitų žmo- 
nių irgi jais skraido. 

Grifas apžvelgė gražų kambarį, sunkiai atplėšdamas akis 
nuo kai kurių brangenybių, paskui vėl pasižiūrėjo į Spikmeną. 

— Neabejoju. 

Nors jis kvailiojo, Spikmenas tebesišypsojo. 

— Pakviečiau jus, norėdamas pasiūlyti darbą. 

Grifui širdis suspurdėjo iš džiaugsmo. Toks žmogus kaip 
Fosteris Spikmenas gali padaryti jam daug gero. Dabar pri- 
siminė, kodėl pavardė pasirodė girdėta. Spikmenas - įtakin- 
gas žmogus Dalase, jam priklauso viena pelningiausių krašto 
bendrovių. Jo palankumas, net vos pastebimas atlaidus link- 
telėjimas padėtų susigrąžinti dalį malonės, Grifo prarastos 


prieš penkerius metus. 

Bet jis nuslopino kunkuliuojantį džiaugsmą. Kas žino, gal 
jam bus pasiūlyta siurbti šūdus iš nešvarumų cisternų lėktu- 
vuose. 

— Klausau. 

- Darbas, kurį siūlau, iškart palengvins jūsų finansinę pa- 
dėtį. Girdėjau, kad jūsų turtas buvo parduotas norint sumo- 
kėti baudą, kurią paskyrė teismas. 

— Taip, beveik visas, - išsisukinėjo Grifas. 

- Be to, iš tų pinigų buvo apmokėtos didelės skolos. Tai 
tiesa? 

— Klausykit, Spikmenai, kadangi ir taip žinot, nebeklausi- 
nėkit. Netekau visko ar net daugiau. Tai ir norėjot išgirsti? 
Neturiu nė sušikto skatiko. 

— Manau, tokiu atveju šimtas tūkstančių praverstų. 

Priblokštas sumos, Grifas pajuto, kad irzulys virsta įtaru- 
mu. Nusvilęs nagus, nepatikliai vertino lengvą uždarbį. Jei 
pasiūlymas atrodo įtartinas, turbūt toks ir yra. 

- Šimtas tūkstančių per metus? 

.- Ne, pone Berketai, - mėgaudamasis šypsojosi Spikme- 
nas. - Šimtas tūkstančių sandoriui patvirtinti. Jums įpras- 
tais terminais —- premija už sutarties pasirašymą. 

Grifas valandėlę stebeilijo į jį. 

- Šimtas gabalų JAV dolerių? 

— Teisėta atsiskaitymo priemonė. Pinigai bus jūsų, jei pri- 
imsite mano pasiūlymą. 

Grifas rūpestingai nukėlė nuo kelio kulkšnį ir abiem pė- 
dom įsirėmė į grindis, mėgindamas laimėti laiko, nors galvo- 
jo tik apie tą sumą ir kaip baisiai jam reikia pinigų. 

— Ketinat mane panaudoti „SunSouth reklamai? Skydai, 
reklaminiai filmai, skelbimai? Apie tai kalbame? Nenorėčiau 
pozuoti nuogas, bet galėtume tartis. 

Spikmenas nusišypsojo ir papurtė galvą. 

— Suprantu, reklama sudarė nemažą jūsų pajamų dalį, kai 
buvot „Dallas Cowboys įžaidėjas. Jūsų peršamų „Dešimto- 

jo numerio megztinių buvo parduota labai daug. Bet būgš- 
tauju, kad dabar jūsų reklamuojama prekė tik atbaidytų pir- 
kėjus. 

Net žinodamas, kad tai tiesa, Grifas įsižeidė. 

— Tai ką jūs sumanėt? Ką reikės nužudyti? 

Spikmenas nusikvatojo. 

— Tokių baisybių nesiūlysiu. 

— Nieko nenutuokiu apie lėktuvus. 

— Pasiūlymas nesusijęs su lėktuvais. 

— Jums reikia naujo sandėlininko? 

— Ne. 

— Mano fantazija išseko. Kaip užsidirbsiu šimtą tūkstančių 
dolerių? 

— Apvaisindamas mano žmoną. 


Antras skyrius 


- Nicistas, neišgirdau. 

- Jūs išgirdote gerai, pone Berketai. Dar kokakolos? 

Grifas spoksojo į šeimininką, kol suvokė klausimą. Šis 
trenktas pašlemėkas bent jau svetingas šeimininkas. 

— Ačiu, ne. 

Spikmenas privažiavo prie staliuko, paėmė tuščią Grifo 
stiklinę, kartu su savąja nuvežė prie baro su kriaukle ir įdėjo 
į dėžę po ja. Rankšluosčiu nušluostė granitinį barą, nors Gri- 
fas matė, kad jis nepriekaištingai nublizgintas, ant stikliško 
paviršiaus nėra nė lašelio. Spikmenas sulankstė rankšluostį, 
tvarkingai pridėjęs vieną galą prie kito, ir įvėrė į žiedą, įtai- 
sytą bare. 

Jis vėl privažiavo prie Grifo staliuko, padėklą įdėjo į žalva- 
rinį laikiklį, tris kartus pabarškino, paskui apgrežė vežimėlį 
ir atsidūrė ankstesnėje vietoje, per porą metrų nuo Grifo. 

Grifas stebėjo šeimininko veiksmus ir mąstė: „Svetingas ir 
tvarkingas. 

- Jei apsigalvosit dėl gėrimo, pasakykit, - tarė Spikmenas. 

Grifas atsistojo, apėjo kėde, atsisuko į Spikmeną pažiūrėti, 
ar beprotybė pastebima iš tolo, paskui nužingsniavo prie lan- 
gų ir pažvelgė į lauką. Reikia susivokti, įsitikinti, kad neįkrito 
į triušio olą kaip Alisa. 

Jautėsi kaip pirmomis savaitėmis Big Springe, kai pabus- 
davo nesuprasdamas kur esąs ir tik po kelių sekundžių pri- 
simindavo, kur yra ir kodėl. Dabartinė jo būsena panaši. Lyg 
būtų atskirtas nuo pasaulio. Reikia atsikvošėti. 

Už langų Skrybėliaus nematyti. Niekas nedingo ir iš pa- 
žiūros normalu - smaragdinė žolė, akmenimis grįsti takeliai, 
vingiuojantys tarp gėlynų, ūksmingi išsikeroję medžiai. To- 
lumoje tvenkinys. Mėlynas dangus. Virš galvos reaktyvinis 
lėktuvas, artėjantis prie Dalaso. 

— Mūsiškis. 

Grifas neišgirdo, kaip privažiavo Spikmenas, ir krūptelėjo 
pamatęs, kad šis taip arti. Kalėjimas ir to išmoko. Krūpčioti. 
Linijos puolėjai, sveriantys apie 150 kilogramų, lėkdavo į jį, 
ketindami sužeisti ar bent užgauti, iššiepę dantis po kauke, 
primerkę akis iš pykčio. Jis būdavo pasiruošęs, treniruotas 
šiurkščiam žaidimui. 

Bet net mažiausios apsaugos bloke, kuriame kalėjo kyši- 
ninkai ir finansiniai machinatoriai, nerimaudavai dvidešimt 
keturias valandas per parą ir septynias paras per savaitę. Bu- 
vai budrus ir nieko neprisileisdavai. 

Žinoma, toks jis buvo ir prieš kalėjimą. 

Spikmenas žiūrėjo į lėktuvą. 

— Iš Našvilio. Turi nusileisti septynios po septynių. - Jis 
dirstelėjo į rankinį laikrodį. - Laiku. 

Grifas valandėlę jį stebėjo, paskui tarė: 

— Kraupiausia, kad jūs visai neatrodot trenktas. 

— Abejojat mano sveiku protu? 

— Ir dar kaip. 

— Kodėl? 

— Pirma, man ant kaktos neparašyta „spermos bankas. 

— Nesitikėjot, kad pasiūlysiu tokį darbą? - nusišypsojo 
Spikmenas. 

— Kurjau ten. - Grifas žvilgtelėjo į rankinį laikrodį. - Klau- 
sykit, šįvakar esu kai ką numatęs. Susitikimą su draugais. - 


Rešvaius žaidimas + 21 


Nenumatęs jis jokio susitikimo. Ir draugų neturi. Bet skamba 
įtikinamai. - Turiu eiti, antraip pavėluosiu. 

Spikmenas, matyt, suprato, kad jis meluoja. 

- Prieš atmesdamas mano pasiūlymą, - tarė, - bent išklau- 
sykit mane. 

Jis ištiesė ranką, lyg norėtų paliesti Grifą. Šis nevalingai 
pasipurtė, Spikmenas negalėjo nepastebėti. Suglumęs pa- 
žvelgė į Grifą, bet ranką atitraukė, jo nepalietęs. 

— Atsiprašau, - sumurmėjo Grifas. 

- Invalido vežimėlis, - ramiai pasakė Spikmenas. - Kai 
kam jis kelia pasibjaurėjimą. Kaip liga ar amuletas. 

— Ne dėl to. Tikrai ne. Tiktai... Klausykit, manau, pokalbis 
baigtas. Turiu eiti. 

— Dar neikit, Grifai. Neprieštaraujat, kad vadinsiu jus Gri- 
fu? Manau, jau galim vadinti vienas kitą vardu, tiesa? 

Spikmeno akys atspindėjo ryškią pro langus krintančią 
šviesą. Vaiskios, protingos akys. Nė ženklo beprotybės ar 
paklaikusios piktdžiugos, būdingos pamišėliams. Grifas ėmė 
svarstyti, ar ponia Spikmen žino. Ką čia slėpti, jis ėmė svars- 
tyti, ar ponia Spikmen apskritai yra. Galbūt milijonierius ne 
tik maniakiškai tvarkingas, bet ir visiškai kuoktelėjęs. 

Kai Grifas neatsakė į klausimą dėl vardo, Spikmeno šypse- 
na virto apmaudžiu vypsniu. 

— Bent palaukit, kol išdėstysiu reikalą. Apmaudu, jei šitiek 
repeticijų nueis niekais. - Jis šyptelėjo. - Prašom pasilikti. 

Grifas nuoširdžiai troško kuo greičiau iš čia išsinešdin- 
ti, bet graužėsi, kad krūptelėdamas įžeidė žmogų, todėl vėl 
atsisėdo. Patogiai įsitaisęs pastebėjo, kad marškinių nugara 
šlapia nuo prakaito. Kai tik galės išmauti neįžeisdamas šei- 
mininko, taip ir padarys. 

Spikmenas tęsė nutrūkusį pokalbį. 

— Aš negaliu apvaisinti moters. Niekaip. - Jis patylėjo, lyg 
norėtų pabrėžti šiuos žodžius. - Jei turėčiau spermos, - ty- 
liai pridūrė, - mes dabar nesikalbėtume. 

Grifas mielai būtų nesikalbėjęs. Nelengva žiūrėti į akis vy- 
rui, kuris tau pasakoja apie prarastą vyriškumą. 

— Aišku. Jums reikia spermos donoro. 

— Minėjot spermos banką. 

Grifas linktelėjo. 

— Lora - mano žmona - ir aš nenorim ten kreiptis. 

— Kodėl? Dažniausiai jie sąžiningi, ar ne? Patikimi. Dono- 
rai tikrinami. Pats žinot. 

Grifas beveik nieko nenutuokė apie spermos bankus ir, 
atvirai kalbant, nesidomėjo jų veikla. Jis spėliojo, kaip Spik- 
menas atsidūrė invalido vežimėlyje. Buvo paralyžiuotas visa- 
da ar tapo toks neseniai? Gal užsikrėtė nervų sistemą pažei- 
džiančia liga? Nukrito nuo arklio? Kas jam atsitiko? 

— Kai nevaisingas vyras, - tarė Spikmenas, - poros naudo- 
ja donoro spermą. Paprastai sėkmingai. 

Matyt, tokia būklė jo neglumina ir netrikdo, ir Grifas tai 
deramai įvertino. Jei būtų Spikmeno vietoje, jei jam reikėtų 
Manuelo priežiūros, vargu ar jis taip lengvai taikstytųsi su 
padėtimi kaip Spikmenas. Jis negalėtų nesivaržydamas kal- 
bėti apie savo nelaimę, ypač su kitu vyru. Gal Spikmenas tie- 
siog susitaikė su likimu. 

— Lora ir aš žūtbūt norim vaiko, Grifai, - pasakė šeimi- 
ninkas. 

— Aha, - numykė Grifas, nežinodamas, ką atsakyti. 

— Ir norim, kad vaikas būtų panašus į mane. 

— Aišku. 

Spikmenas papurtė galvą, lyg Grifas vis dar nebūtų supra- 
tes. Kad tikrai nesuprato, Grifas suvokė tada, kai Spikmenas 
pasakė: 

— Norim, kad visi manytų, jog vaiko tėvas - aš. 

— Aha, - atsiliepė Grifas vis dar klausiamai. 

— Mumstai nepaprastai svarbu. Gyvybiškai. Būtina. - Spik- 
menas pakėlė pirštą it politikas, kuris tuojau paskelbs svar- 
biausią savo rinkimų kampanijos šūkį. - Niekas neturi abejo- 
ti, kad vaiko tėvas - aš. 

— Aš niekam nesakysiu. - Grifas abejingai gūžtelėjo pečiais. 

Spikmenas nusišypsojo ir nusiramino. 

— Puiku. Mokame jums ir už tylėjimą, ne tik už... pagalbą. 

Grifas nerūpestingai nusijuokė ir atkišo delnus. 

— Pala. Kai pažadėjau niekam nesakyti, turėjau omeny, kad 
niekam nepasakosiu apie mūsų pokalbį. Atvirai kalbant, ne- 
benoriu daugiau nieko girdėti. Tarkim, šis... pokalbis baigtas, 
gerai? Jums lieka šimtas gabalų, man - sperma, o šis susiti- 
kimas - mūsų mažytė paslaptis. 

Jis jau stojosi, kai Spikmenas tarė: 

- Pusė milijono. Pusė milijono dolerių, kai Lora pastos. 

Grifas apmirė ir pajuto, kad atsisėsti jam bus lengviau 
negu atsistoti. Žnektelėjo į krėslą ir apstulbęs sėdėjo, spok- 
sodamas į Spikmeną. 

— Skiedžiat. 

— Patikėkit, ne. 

— Pusė milijono? 

- Tavo akys mėlynos, plaukai šviesūs. Kaip mano. Dabar 
sunku pastebėti, bet aš aukštesnis negu metro aštuoniasde- 
šimties. Mudviejų genetinė struktūra panaši. Pakankamai 
panaši, kad tavo vaikas būtų palaikytas mano vaiku. 

Grifo galvoje mintis vijo mintį, jam buvo sunku susikaup- 
ti. Jis mąstė apie dolerius, Spikmenas kalbėjo apie genus. 

— Spermos bankuose laikomi žurnalai. - Jis pavaizdavo, 
kad verčia lapus. - Peržiūrėsit ir susirasit, ko norit. Išsirink- 
sit akių spalvą, plaukų spalvą, ūgį. Viską. 

- Niekada neperku katės maiše, Grifai. Nesirenku prekių 
iš katalogų. Juolab savo vaiko ir įpėdinio. Be to, visada gali 
būti demaskuotas. 

— Duomenys slapti, - ginčijosi Grifas. 

— Neva. 

Grifas prisiminė vartus su nematomo žmogaus balsu, 
aukštą mūrą aplink sodybą. Matyt, šis vyriškis apsėstas slap- 
tumo. Ir tvarkingumo. Big Springo psichologas kiaurą dieną 

mėgautųsi Spikmeno maniakiškumu: kaip jis rinko stiklines, 
lankstė rankšluostį ir dėjo į vietą padėklą. 

Nenorom susidomėjęs, Grifas ilgai žiūrėjo į milijonierių, 
paskui paklausė: 

— O kaip viskas vyks? Nueisiu pas daktarą, nuleisiu į stik- 
lainį ir... 

- Jokių gydytojų. Jei Lora bus apvaisinta gydytojo kabine- 
te, pasklis gandai. 

— Kas juos paskleis? 

- Personalas. Ją gali pamatyti kiti pacientai. Žmonės mėgs- 
ta liežuvauti. Ypač apie garsenybes. 

— Aš - užgesusi žvaigždė. 

— Turėjau omeny Lorą ir save, - tyliai nusijuokė Spikme- 
nas. - Nors tu, be abejo, suteiktum paskaloms dar daugiau 
pikantiškumo. Tokiai pagundai neatsispirtų net žmonės, ku- 
riuos saisto profesinė pareiga. 

— Aišku, vadinasi, pas daktarą su jumis aš neisiu. Galit pa- 
imti mano sėklą ir sakyti, kad ji jūsų. Niekas neatskirs. 

— Tu manęs nesupratai, Grifai. Vis tiek pasklistų gandai. 
Mano būklė akivaizdi. Sperma, kurią atnešiau, gali būti basei- 
no valytojo. Oro uosto nešiko. Bet ko. - Jis papurtė galvą. - 
Mes tvirtai nusprendėm. Nei seselių, nei plepių registratorių, 
nei gydytojų kabinetų, prieinamų visiems. Nieku gyvu. 

— Tai kur? Čia? - Grifas įsivaizdavo, kaip su nešvankiu žur- 
nalu ir popieriniu indeliu rankose sliūkina į vieną iš daugybės 
vonios kambarių, o prie durų stovi nebylys tarnas ir laukia, 
kol jis baigs ir paduos išmilžį. 

Matysi kaip savo ausis, Manuelai. 

Bet už pusę milijono dolerių? 

Viskas parduodama. Jis įrodė. Per penkerius metus jo ver- 
tė smarkiai sumažėjo, bet jei Spikmenas pasiruošęs sumokėti 
penkis šimtus gabalų už tai, ką jis nemokamai darė pastaruo- 
sius penkerius metus, kuklumą reikės pamiršti. 

Jam įkris į kišenę šeši šimtai tūkstančių, įskaitant „pre- 
miją už sutarties pasirašymą . Spikmenai gaus vaiką, kurio 
jiems žūtbūt reikia. Vieni privalumai, ir net teisėta. 

- Turbūt norėsit, kad mane pirmiau apžiūrėtų gydyto- 
jas, - pasakė jis. - Gal kalėjime buvau įsitaisęs meilužį ir už- 
sikrėčiau ŽIV. 

— Labai abejoju, - sausai atsakė Spikmenas, - bet tau iš 
tiesų reikės kruopščiai pasitikrinti ir atnešti man sveikatos 
pažymėjimą, pasirašytą gydytojo. Gali sakyti, kad dėl medi- 
cinos draudimo. 

Vis tiek įtartina. Grifas ėmė svarstyti, ką pražiopsojo. Kur 
spąstai? 

— Ojei ji nepastos? Turėsiu grąžinti pirmą šimtą gabalų? 

Spikmenas svyravo. Grifas pakreipė galvą, lyg rodydamas, 
kad tuo atveju sandoris gali būti nesudarytas. 

— Ne, - atsakė Spikmenas. - Jie liks tau. 

- Juk jeiji nepastos, gal ne aš būsiu kaltas. Galjūsų žmona 
nevaisinga. 

— Kas derėdavosi dėl tavo sutarties su „Cowboys“ sąlygų? 

— O ką? Mano buvęs agentas. Kodėl klausiat? 

— Vienas patarimas, Grifai. Derėdamasis nebegrįžk prie 
punkto, kuris jau aptartas. Nebeminėk jo. Juk sutikau, kad 
pasiliktum pradinį šimtą tūkstančių. 

- Gerai. - Šis klausimas per ruošimosi paleidimui kursus 
nebuvo aptartas. 

Grifas apsvarstė pasirinkimo galimybes ir suvokė, kad jų 
nėra. Nebent atsisakytų šitokių pinigų ir išeitų. Bet jis dar ne 
beprotis. O Spikmenas ir jo pati - jau. 

Jis nerūpestingai truktelėjo petimi. 

— Vadinasi, jei reikia tik tiek, sandoris sudarytas. Tačiau su 
viena sąlyga. Noriu tai atlikti savo vonios kambaryje. Pasiimt 
spermos daktaras turės atvažiuot pas mane į namus. Regis, ją 
galima užšaldyti, todėl daktaras iškart gaus kelias porcijas. — 
Grifas nusijuokė iš atsitiktinės dviprasmybės. - Mizeris. 

Spikmenas irgi nusijuokė, bet pasakė rimtai kaip per lai- 
dotuves: 

— Daktaro nebus, Grifai. 

Kai jis jau nutarė permanęs reikalą, Spikmenas trenkė jam 
kaip nepastebimai prilėkęs linijos puolėjas per subinę. 

— Kaip nebus daktaro? Tai kas tada?.. - Grifas atsargiais 
judesiais pavaizdavo stūmimą. - Įdės ten, kur reikia. 

— Tu, - tyliai atsiliepė Spikmenas. - Atleisk, kad iš pat pra- 
džių nepaaiškinau. Primygtinai reikalauju, kad mano vaikas 
būtų pradėtas įprastai. Taip, kaip Dievo sumanyta. 

Grifas valandėlę stebeilijo į jį, paskui ėmė juoktis. Arba kas 
nors iškrėtė jam piktą pokštą, arba Spikmenas visiškai nu- 
kvakes. 

Niekas Grifo gyvenime neturėjo noro krėsti jam šunybių. 
Niekas jo dabartiniame gyvenime nesivargintų. Niekas iš 
praeities negaištų dėl jo laiko, juo labiau tiek laiko, kiek pri- 
reiktų tokiam keistam sumanymui įgyvendinti ir pasirink- 
tam žmogui įkalbėti. 

Ne, jis galvą guldo, kad Spikmenas - ne tik ekscentriškas 
milijonierius ir tvarkos maniakas, bet ir psichikos ligonis. 

Šiaip ar taip, jis tik laiką švaisto. Kantrybė trūko. 

— Mano darbas - išdulkinti jūsų žmoną? - įžūliai paklausė. 

Spikmenas krūptelėjo. 

— Man nepatinka necenzūriniai žodžiai, ypač... 

— Nemalkit šūdo, gerai? Jūs samdot krušlį. Iš esmės taip, 
ar ne? 

Spikmenas kurį laiką dvejojo, bet galiausiai pripažino: 

— Iš esmės taip. 

- Ir už pusę milijono turbūt norėsit pažiūrėti. 

— Tai užgaulu, Grifai. Man. Juo labiau Lorai. 

— Na ką gi... - Jis neatsiprašė. Iškrypęs seksas - anaiptol 
ne užgauliausia šio pokalbio aplinkybė. - Oji... žino apie jūsų 
sumanymą? 

— Be abejo. 

- Aišku. Ir ką apie jį mano? 

Spikmenas nuvažiavo prie staliuko su belaidžiu telefonu. 

— Gali pats paklausti. 


Trečias skyrius 


Viršuje, savo kabinete, Lora Spikmen dirstelėjo į laikrodį ant 
stalo. Prabėgo tik pusvalandis nuo tada, kai atvyko Grifas 
Berketas. Atvyko laiku. Punktualumas Fosteriui daro įspūdį. 
Bet kokie kiti įspūdžiai, geri ar blogi? 

Ji pusę valandos skaitė naują stiuardesių profsąjungos su- 
tarties projektą, bet nieko nesuvokė. Nustojo apsimetinėti, 
kad dirba, atsistojo ir pradėjo vaikščioti po kabinetą. Kamba- 
rys buvo šviesus ir erdvus, su užuolaidomis ant langų, kilimu 
ant grindų, lipdiniais ant sienų ir lubų sandūrų. Kad čia kabi- 
netas, rodė tik rašomasis stalas ir kompiuteris, paslėpti anti- 
kvarinėje prancūziškoje pustrečio metro aukščio spintoje. 

Kas kalbama apačioje, bibliotekoje? Nežinia varė ją iš proto, 
bet Fosteris užsispyrė, kad su Berketu susitiks vienas. 

- Leisk dirvą ištirti man, - pareiškė. - Kai paaiškės, kas jis 
per žmogus, pakviesiu tave. 

— Ojei paaiškės, kad jis niekam tikęs, jei nuspręsi, kad iš jo 
mums jokios naudos, kas tada? 

— Tada tegul eina savais keliais, o tau nereikės dalyvauti 
nesmagiame ir nevaisingame pokalbyje. 

Turbūt jis teisus. Bet patikėti sprendimus svetimiems ne 
jos būdui. Bent ne tada, kai reikalas toks svarbus. Net kai 


sprendžia jos vyras. 

Žinoma, jei ji ir Fosteris nesutars dėl Grifo Berketo, jo bus 
atsisakyta. Vis dėlto ji piktinosi, kad nematys pirmos reakci- 
jos į pasiūlymą ir negalės jo įvertinti pati. Iš Berketo reakcijos 
būtų galima padaryti tam tikras išvadas. 

Ji pažvelgė į uždarytas duris ir valandėlę svarstė, ar ne- 
vertėtų nulipti žemyn ir prisistatyti. Bet Fosteris kruopščiai 
viską apgalvojo ir neapsidžiaugs, jei turės keisti planą. 

Bevaikščiodama ji tik dar labiau susijaudino. Priėjo prie 
krėslo, atsisėdo, atsilošė, užsimerkė ir pabandė atsipalai- 
duoti - pratimų išmoko dar studijuodama universitete. Po 
daugybės mokymosi dienų, pajutusi, kad galva sprogsta nuo 
faktų, ji prisiversdavo atsigulti, užsimerkti, daryti gilaus kvė- 
pavimo pratimus ir pailsėti, o jei pavyks - užmigti. Pratimai 
padėdavo. Ji nustodavo skubėti, susitaikydavo su proto ir 
kūno ribotumu. 

Sunku pripažinti, kad dabar tegali laukti, bet pripažinti 
teks. 

Jaudulys pamažu atslūgo, ir ji vėl prisiminė įvykius ir 
aplinkybes, kurie dabar, šią dieną ir valandą, verčia ją samdy- 
ti visiškai nepažįstamą žmogų vaikui pradėti. 

Viskas prasidėjo nuo uniformų spalvos... 


Verslo puslapių antraštės skelbė, kad Fosteris Spikmenas, 
paskutinis garsios Dalaso giminės, praturtėjusios iš naftos 
ir dujų, palikuonis, nusipirko bankrutavusią „SunSouth“ oro 
transporto bendrovę. 

Nevykusiai tvarkomos bendrovės popieriai daug metų 
buvo prasti. Ji atlaikė ilgą lakūnų streiką ir piktą žiniasklai- 
dos puolimą dėl aplaidaus remonto; paskui sudužo lėktuvas, 
žuvo penkiasdešimt septyni žmonės. Bendrovė vylėsi atsi- 
gauti paskelbdama bankrotą, deja, apsiriko. 

Visi pamanė, kad Spikmenų paveldėtojas beprotis, kai jis 
už nemažą savo turto dalį nusipirko „SunSouth'. Vietos vers- 


lo žinios šiai istorijai ne vieną dieną skyrė daugiausia vietos: 

BRANGUS MILIJONIERIAUS POMĖGIS? „SUNSOUTH“ IŠSIGEL- 
BĖJO, SPIKMENAS ŽLUGO? Per žinių laidas net buvo nepiktai 
šaipomasi. Užsiminta, kad dar vienas turtingas teksasietis 
užsimanė pakvailioti. 

Fosteris Spikmenas ir toliau visus stebino, nes iškart nu- 
traukė skrydžius, atleido iš darbo tūkstančius žmonių, pa- 
žadėjęs vėl visus priimti, kai bendrovės būklė bus kruopščiai 
išanalizuota. Žiniasklaidos neįsileido, nusivylusiems reporte- 
riams pasakęs, kad jiems bus pranešta, kai jis turės naujienų. 

Fosteris keliems mėnesiams užsidarė su finansų eksper- 
tais ir vadybos konsultantais. Įpratusiems senoviškai tvarky- 
tis vadovams buvo pasiūlyta anksti išeiti į pensiją su didele 
išeitine pašalpa, o atsisakiusieji tučtuojau atleisti. 

Ne kerštaujant, o verslo labui. Fosteris žinojo, ko nori, bet 
suprato, kad fantazijai paversti realybe reikės žmonių, kurie 
išmano reikalą ne blogiau ar net geriau už jį. Entuziazmu, ža- 
vesiu ir neišsenkama banko sąskaita jis perviliojo iš kitų oro 
transporto bendrovių geriausius specialistus. 

Praėjus beveik trims mėnesiams nuo tada, kai nusipirko 
„SunSouth“, Fosteris sušaukė naujus skyrių vadovus į pirmą 
iš daugybės apskritojo stalo pasitarimų. Lora dalyvavo kaip 
stiuardesių atstovė. Per tą susirinkimą ji pirmą kartą pamatė 
viršininką. 

Žinojo, kaip jis atrodo, iš žiniasklaidos, bet nuotraukos ir 
televizijos laidos neperteikė žavaus gyvybingumo. Energija 
spinduliavo iš jo kaip įelektrinanti aura. 

Fosteris buvo liesas, gražus, pasitikintis savimi, patrau- 
klus. Įžengė į posėdžių salę, vilkėdamas nepriekaištingai pa- 
siūtu ruožuoto audinio kostiumu, minkštais pilkais marški- 
niais, tradiciniu kaklaraiščiu, bet vos prasidėjus susirinkimui 
nusivilko švarką, pakabino ant kėdės atlošo, atpalaidavo ka- 
klaraištį ir atsiraitė rankoves. Taip parodė, kad ketina daryti, 
ką reikia, kad nebijo pridėti rankų ir kad tikisi iš visų susirin- 
kusiųjų tokio požiūrio į darbą. 

Buvo paskirta diena, kai „SunSouth“ vėl atnaujins veiklą. 
Kalendoriuje, uždėtame ant stovo, kad visi matytų, ji buvo 
apibrėžta raudonai. 

— Numatyta data, - linksmai paskelbė Fosteris. - Skirstant 
lėšas, kiekvienam jūsų bus suteikta proga pasakyti, kodėl aš 
esu beprotis, o šis terminas nė iš tolo nerealus. 

Visi suprunkštė, kaip ir buvo tikėtasi. Pasitarimas prasi- 
dėjo. 

Naujas vyriausiasis finansininkas, liūdnai pagarsėjęs šykš- 
tuolis, pelnęs tokią reputaciją, kai neleido sužlugti vienam 
Amerikos automobilių gamintojui, buvo paprašytas apsvars- 
tyti siūlomą sąmatą papunkčiui. 

Niekieno nepertrauktas, jis monotoniškai dudeno kokias 
dešimt minučių, paskui tarė: 

- Stiuardesių programai skirtos lėšos nesikeičia. Valgiui ir 
gėrimui irgi. Dabar... 

— Atsiprašau. 

Vyriausiasis finansininkas pakėlė galvą ir per akinių viršų 
apžvelgė stalą, ieškodamas jį pertraukusio balso. Lora pakėlė 
ranką. 

— Prieš tęsiant kalbą būtina apsvarstyti šią sumą. 

Jis suraukė vieną vešlų antakį. 

— Kas neaišku? 

— Viskas aiškų, - atsakė ji. - Tik reikia apsvarstyti šiam 
skyriui skirtas lėšas, nes jų graudžiai per maža. 

— Kiekvienas prie šio stalo mano, kad jo skyriui skirta per 
mažai lėšų. - Jis prisimerkęs pažiūrėjo į ją, pažvelgė į susi- 
rinkimo darbotvarkę ir dar kartą prisimerkęs pažiūrėjo į ją. - 
O jūs kas tokia? 
menas. 

— Ponios ir ponai, susipažinkite, kas dar nepažįstate: ponia 
Lora Teilor. 

Ji išsižiojo. Buvo priblokšta, kad Fosteris Spikmenas apie 
ją žino. 


Vyriausiasis finansininkas nusiėmė akinius, nustėręs pa- 
žvelgė į Lorą ir paklausė Fosterio: 

— Kur Heizelė Kuper? 

- Ponia Teilor, gal paaiškintumėt susirinkusiems? - atsi- 
liepė šis. 

Ji nesutriko ir ramiai atsakė: 

— Ponia Kuper užvakar atsisakė pareigų. 

— Tikrai, - pasigirdo balsas iš kitos stalo pusės. Kalbėjo ka- 
drų skyriaus vadovas. - Pasiunčiau išsamų pranešimą elek- 
troniniu paštu. Negi ne visi gavot? - Jis apžvelgė stalą, bet 
visi kaip vienas purtė galvas. - Tiek to, Heizelė išėjo į pensiją. 
Pasakė, kad, prasidėjus valymui iš esmės, gali išeiti jau dabar, 
nes kitais metais ir taip ketino. Paprašiau ponios Teilor ją pa- 
vaduoti, kol bus pasamdytas kitas skyriaus vadovas. 

Vyriausiasis finansininkas kostelėjo, prisidengęs burną 
ranka. 

— Tada puiku. Kai bus paskirtas vadovas, aptarsiu skyriaus 
biudžetą su juo. 

- Arja, - tarė Fosteris. 

Vyriausiasis finansininkas paraudo. 

— Be abejo, kalbėjau apskritai. 

— Jei jau čia susirinkom, aptarkim šio skyriaus biudžetą, — 
pasiūlė Fosteris. 

Vyriausiasis finansininkas dar kartą irzliai pažiūrėjo į 
Lorą. 

— Nenoriu įžeisti ponios Teilor, bet ar ji pakankamai kva- 
lifikuota? 

Fosteris pasirausė atsineštų aplankų krūvoje. Surado rei- 
kiamą, tvarkingai, kad nė vienas neišsikištų, sudėjo kitus ir 
atsivertė ištrauktąjį. 

- Lora Eleonora Teilor... hm, praleisiu iki... Štai. Su pa- 
gyrimu baigė Stiveno E. Ostino universitetą. Po dvejų metų 
įgijo verslo magistro laipsnį Pietų metodistų verslo moky- 
kloje. Vėl su pagyrimu. Kreipėsi dėl darbo į „SunSouth“ oro 

transporto bendrovę ir 2002 metais buvo priimta stiuarde- 
se. Paaukštinta, paaukštinta, dar kartą paaukštinta, - kal- 
bėjo jis, žvilgčiodamas į duomenis byloje. - 2005 metais pa- 
skirta stiuardesių rengimui ir darbui vertinti. Ankstesniems 
vadovams buvo kaip krislas akyje, ypač įkyrėjo poniai Kuper, 
rašydama vieną pranešimą po kito, jie čia, - pasakė ir pakė- 
lė pluoštą popieriaus lapų, - kritikuodama nusistovėjusią 
tvarką ir standartus, siūlydama, kaip patobulinti skyriaus 
darbą. - Jis ėmė skaityti iš vieno pranešimo: - „Bet, - pa- 
braukta, - būtinas naujojo savininko įžvalgumas, sumanu- 
mas ir sveikas protas. O naujasis savininkas... - Lorai pasi- 
rodė, kad jis tyli ištisą amžinybę, - aš. 

Jis sudėjo lapus į bylą ir uždėjo ją ant krūvos. Tik sulyginęs 
jas kaip pagal liniuotę, atsistojo. 

— Gal išeitumėt su manim už durų, ponia Teilor? Pasiimkit 
daiktus. 

Ji sėdėjo apstulbusi, liepsnojančiais skruostais, jausdama, 
kad susirinkusieji įsmeigę akis į ją. Išskyrus Fosterį Spikme- 
ną, kuris jau ėjo pro posėdžių salės duris, tikėdamasis, kad ji 
seks įkandin. 

Kiek galėdama oriau ji pasiėmė rankinę, lagaminėlį ir at- 
sistojo. 

— Viso gero, ponios ir ponai, - pasakė. Vieni sutrikę nusuko 
akis. Kiti užjaučiamai linktelėjo. Vyriausiasis finansininkas, 
kuris viską ir pradėjo, išsižiojo, lyg ketindamas atsiprašyti, 
paskui apsigalvojo ir apgailestaudamas pakraipė galvą. 

Ji išėjo, uždarė duris, atsitiesė ir atsisuko į Fosterį Spikme- 
ną, stovintį tuščiame koridoriuje. 

— Jūs anaiptol ne tokia nuožmi, kaip tikėjausi iš praneši- 
mų, ponia Teilor. 

Skruostai jai tebedegė iš pažeminimo, bet savitvardos ji 
neprarado. 

— Nemaniau, kad jums perduoti mano pranešimai, skirti 
skyriaus vadovei. 


— Matyt, ponia Kuper prieš pensiją nusprendė, kad dėljūsų 
keliamų klausimų galva turi skaudėti ne jai, o man. 

— Matyt. 

- Ar žinodama, kad pranešimus skaitau aš, būtumėt pakei- 
tusi nuomone? 

— Ne. Bet tikriausiai būčiau sušvelninusi toną ir žodžius, 
kuriais ją reiškiau. 

Jis sukryžiavo rankas ant krūtinės ir valandėlę žiūrėjo į ją. 

- Patenkinkit mano smalsumą. Kodėl jūs, verslo magis- 
trė, baigusi universitetą ir prestižinę verslo mokyklą, tapote 
stiuardese? Profesija garbinga, bet jai jūsų kvalifikacija per 
aukšta. 

- Aš keturis kartus prašiau žemiausios grandies vadybi- 
ninkės darbo, bet niekas nekreipė dėmesio. 

— Nežinote kodėl? 

— Ne, bet darbą gaudavo vyrai. 

— Diskriminacija dėl lyties? 

- Aš nieko nekaltinu, tik sakau, kaip buvo. 

- Ir jūs sutikote dirbti stiuardese. 

— Sutikau, bet nepasitenkinau. Tikėjausi, kad kai įkelsiu 
koją... 

— Pasižymėsit ir ilgainiui gausite darbą, kurio prašėte. 

— Daugmaž. 

— Panagrinėjęs jūsų bylą, taip ir pamaniau, - nusišypsojo 
jis. - Turbūt taikote į mano vietą, ponia Teilor. Tikiuosi, kad 
taikote, nes žaviuosi žmonėmis, kurie turi tikslą. Bet šian- 
dien siūlau jums ponios Kuper pareigas - stiuardesių sky- 
riaus vadovės vietą. Pridėkit dar ir viceprezidento, atsakingo 
už... ir taip toliau, pareigas. 

Trečią kartą nuo tada, kai jinai išvydo Fosterį, jis apstulbi- 
no ją. Pirmą - kad žino, kas ji. Antrą - kai iškvietė ją iš susi- 
rinkimo, veikiausiai ketindamas iškart atleisti. Dabar vėl. 


— Nei iš šio, nei iš to? 

— Aš nieko nedarau nei iš šio, nei iš to, - nusijuokė jis. - 
Ne, pasiūlymą pateikiau, kruopščiai išnagrinėjęs jūsų doku- 
mentus. Patikrinau net mokumą ir teistumą - kaip visų susi- 
rinkusiųjų. Jūs atitikote reikalavimus, išskyrus nesumokėtą 
baudą už automobilio laikymo taisyklių pažeidimą. 

— Vakar išsiunčiau čekį. Nenorom. Tenai nebuvo ženklo, 
bet užginčyti ieškinį kainuotų daugiau negu sumokėti. 

- Praktiškas sprendimas, ponia Teilor. Manau, kad jūsų 
energijos, ambicijų ir talento nepanaudojo vadovai, kuriems 
trūko „įžvalgumo, sumanumo ir sveiko proto', - tarė jis, o 
šypsena, cituojant jos pranešimą, pasidarė dar platesnė. - 
Sutinkate? 

Vis dar sukrėsta, bet jau atsigavusi nuo pažeminimo, kad 
taip staigiai bus atleista, ji sutiko. 

— Na ką gi, - pasakė jis. - Gal grįžtam pas kitus? - Jis iš- 
tiesė ranką prie durų, bet stabtelėjo. - Tik perspėju, kad dėl 
biudžeto turėsit draskyti akis. Pasiruošusi? 

- Žinoma. 

Kai jie grįžo, šnibždėjimasis nutilo. Fosteris visus nustebi- 
no, pranešdamas apie jos naująsias pareigas, bet dauguma, 
regis, buvo patenkinti. 

— Pone Džordžai, - kreipėsi Fosteris į kadrų skyriaus vado- 
vą, - po šio susirinkimo jūs, aš ir ponia Teilor peržiūrėsime 
sutartį. Parengiau ją iš anksto, tikėdamasis, kad ji sutiks su 
mano pasiūlymu. Manau, jums abiem sutartis pasirodys pri- 
imtina. - Jis pliaukštelėjo per stalą. - Dabar, ponia Teilor, jūsų 
pareiga paaiškinti, kodėl jūsų skyriaus biudžetas per mažas. 

Nuo vilko ant meškos. Lora giliai įkvėpė, suprasdama, kad 
čia - ugnies krikštas. Tikėjosi atsilaikyti. 

— Kai skrydžiai buvo nutraukti, praradom daugybę stiu- 
ardesių. Vienos pradėjo dirbti kitur, kitos apskritai pakeitė 
profesiją. Dabar turiu samdyti naujas. Nepriviliosiu geriau- 
sių, jei negalėsiu pasiūlyti joms tokių atlyginimų ir lengvatų, 
kokius siūlo konkurentai. Norėčiau pasiūlyti didesnius, bet 

kol kas pasitenkinsiu tokiais pat. Antra, uniformos bjaurios 
ir pilkos. 

— Maniau, stiuardesės pačios moka už uniformas. 

— Taip, - atsakė Lora. - Bet nėra pinigų naujam modeliui. 
Todėl iškilo dar vienas klausimas. 

— „SunSouth“ įvaizdis? - Visos galvos atsisuko į stalo 
galą. Fosteris pabarbeno į viršutinį krūvos aplanką. - Ci- 
tuoju jūsų paskutinį pranešimą, ponia Teilor. Gal paaiškin- 
tumėt smulkiau? 

Per greit. Ji nesitikėjo taip greit tapti vadove. Nenumatė, 
kad iškart teks eiti į ugnį. Bet svarstė daug savaičių. Laisva- 
laikiu galvodavo, ką darytų, jei būtų vadovė. Dabar naujasis 
viršininkas pasiūlė jai smulkiau paaiškinti svarbiausius gau- 
sybės pranešimų punktus. Ji pasiruošusi. 

— Ponia Heizelė Kuper seniai davė man biudžeto projekto 
juodraštį, kad galėčiau su juo susipažinti prieš susirinkimą. 
Išleisit daugybę pinigų esminiams infrastruktūros pakeiti- 
mams ir oro transporto bendrovės veiklos reorganizacijai, - 
kreipėsi ji tiesiai į Fosterį. - Kategorija bus visiškai kita. Bet 
klientai to nežinos. 

— Pakeisti stiuardesių uniformos spalvą nesunku, - pasakė 
kažkas. - Bilietų ir bagažo kontrolės pareigūnų taip pat. 

Lora linktelėjo. 

— Jų išvaizda svarbi, nes jie tiesiogiai bendrauja su klien- 
tais. Todėl jų daromas įspūdis lemia požiūrį į bendrovę. Ta- 
čiau mes siekiame pakeisti visuomenės nuomonę apie „Sun- 
South“. Jei mūsų tikslas toks, nemanau, kad pakaks vien 
pakeisti uniformų spalvą. - Ji apžvelgė stalą ir įsmeigė akis 
į Fosterį. - Bet aš ką tik paskirta skyriaus vadove ir nenoriu 
peržengti ribų. 

— Neperžengėt, - tarė jis ir mostelėjo, ragindamas ją kal- 
bėti toliau. 

Nenuleisdama nuo jo akių, ji ėmė dėstyti: 

— Jei „SunSouth“ vėl pradėjus veikti atrodysime taip pat, 
klientai nutars, kad ir likome tokie pat. 

— Buvo pasiūlymas pakeisti bendrovės pavadinimą, - tarė 
vienas skyrių vadovų. 

— Naujoji direktorių taryba pasiūlymą atmetė, - pridūrė 
kažkas. 

— Sutinku, kad pavadinimą reikia palikti, - tarė Lora. - Pa- 
vadinimas geras. Puikus. 

— Bet? - paklausė Fosteris. 

- Bet jis reiškia šviesą. Saulėtas dienas. Giedrą dangų ir 
atvirą kraštovaizdį. O mūsų lėktuvai audros debesų spalvos, 
uniformos irgi. - Ji patylėjo, suprasdama, kad pasiūlymas, 
kurį tuojau pateiks, sulauks protestų choro. - Net jei tektų 
apkarpyti kitų sričių, tarp jų ir stiuardesių skyriaus, biudže- 
tą, siūlau skirti lėšų aukšto lygio dizainerių firmai ir iš esmės 
pakeisti „SunSouth“ įvaizdį. 

— Tikra tiesa! - sušuko visų mylimas jaunas linksmuolis 
Džo Makdonaldas, reklamos ir rinkodaros skyriaus direkto- 
rius. Jis visada ryšėjo keistą varlytę ir nešiojo petnešas. Jį 
pažinojo visi darbuotojai, nes vaikinas pasistengė su visais 
susipažinti. Vienodai mėgo erzinti visus, nuo vadovų iki va- 
lytojų, kurie ateidavo po darbo. - Ačiū, Lora, kad tampai ti- 
grą už ūsų, man nereikės. 

Visi nusijuokė. Susirinkimas tęsėsi, bet įtampa gerokai at- 
slūgo. 

Loros pasiūlymas, palaikytas Džo Makdonaldo, galiausiai 
buvo priimtas, nors ir po daugybės ilgų posėdžių ir ginčų. 
Svarbiausia kliūtis buvo išlaidos. Tokio lygio dizaineriai, ko- 
kius pasiūlė ji, nepigūs. Be to, atnaujinti daug lėktuvų iš vi- 
daus ir išorės beprotiškai brangu. Kiekvienas dažų sluoksnis 
prideda lėktuvui svorio, todėl reikės daugiau kuro, taigi didės 
eksploatacijos išlaidos, ir jas padengti turės keleiviai, brangiau 
mokėdami už bilietus o Fosteris Spikmenas oficialiai paskelbė, 
kad jų kainos bus žemesnės nei kitų oro transporto bendrovių. 

Dizaino firma į tai atsižvelgė ir pasiūlė nuvalyti nuo lėk- 
tuvų dažus, kad naujasis bendrovės ženklas būtų tiesiai ant 


sidabriško metalo. Ženklui panaudota raudona spalva tapo ir 
naujųjų stiuardesių uniformų spalva. Jos buvo pasiūtos pagal 
užsakymą, oficialios, bet sykiu linksmos ir mielos. Žiniasklai- 
da atkreipė dėmesį ir ėmė liaupsinti. Tamsiai mėlynos lakūnų 
uniformos tapo chaki spalvos su raudonais kaklaraiščiais. 

Pirmas atnaujintos „SunSouth“ bendrovės lėktuvas išskri- 
do kovo dešimtosios rytą, be penkių pusė septynių, kaip ir 
buvo numatyta. Tą vakarą Fosteris Spikmenas ir jo žmona 
Eleinė surengė prašmatnų pobūvį savo namuose. Visi ko nors 
verti Dalaso gyventojai gavo po kvietimą su prierašu, kad vy- 
rai turi vilkėti smokingus, o moterys - vakarines sukneles. 

Lorą į pobūvį lydėjo teniso mišraus dvejeto partneris. Jų 
draugystė buvo paprasta ir neromantiška. Vyrukas buvo iš- 
siskyręs, turėjo sąskaitybos firmą, lengvai bendravo su nepa- 
žįstamais žmonėmis, todėl jai nereikėjo jo aptarnauti, dėl jo 
nerimauti ar juo rūpintis. 

Iš tikrųjų, kai tik jie atvyko į sodybą, jis atsiprašė ir nulėkė 
apžiūrėti biliardinės. Kadaise ji buvo aprašyta „Architectural 
Digest“ ir garsėjo kaip vyrų svajonių kambarys. 

— Neskubėk, - pasakė ji. - Aš megsiu pažintis. 

Ponia Eleinė Spikmen buvo žavinga nepriekaištingai pasi- 
puošusi moteris: santūri dizainerio pasiūta suknelė ir kvapą 
gniaužiančios brangenybės. Tačiau jos grožis buvo gležnas, 
trapus, lyg E. Skoto Ficdžeraldo kūrinių herojės. Šviesiaplaukė 
ir mėlynakė kaip vyras, bet kaip iš akvarelės. Stovėjo šalia, įsi- 
kibusi jam į parankę ir tiesiogine prasme visiškai nublankusi. 

— Kaip malonu pagaliau su jumis susipažinti, - širdingai 
pasakė Eleinė Lorai, kai Fosteris pristatė jas vieną kitai. - Aš 
esu „SunSouth“ direktorių tarybos narė, viena iš nedaugelio, 
pergyvenusių kadrų kaitą, kai naujasis viršininkas perėmė 
valdžią. - Ji kumštelėjo vyrui į šoną. 

Fosteris pasilenkė prie jos ir sušnibždėjo: 

— Kiek žinau, tai tikras pabaisa. 

— Netikėkit juo, - pasakė Lorai Eleinė. 


38 « Sandra Brown 


— Netikiu. Iš patirties žinau, kad jis griežtas ir žino, ko 
nori, bet dirbti su juo - vienas malonumas. 

— Gyventi irgi, - pridūrė žmona. Juodu nusišypsojo vienas 
kitam, ir Eleinė vėl atsisuko į Lorą. - Mes, tarybos nariai, gir- 
dėjome apie jūsų puikius sumanymus ir naujoves. Dėkoju už 
vertingą indėlį direktorių tarybos, investuotojų ir savo vardu. 

— Ačiū, bet mano nuopelnai labai kuklūs, ponia Spikmen. 

- Eleine. 

Lora linktelėjo. 

— Fosteris neslepia, kad naujoji „SunSouth“ bendrovė su- 
kurta kolektyvo pastangomis. Kiekvienas darbuotojas turi 
balsą. 

— Bet vieni balsai pasiūlo daugiau negu kiti, - nusišypsojo 
Eleinė. 

— Dar kartą ačiū. Ir vis dėlto tvirtinu, kad už sėkme turi- 
me būti dėkingi jūsų vyro motyvaciniams ir vadovavimo įgū- 
džiams. 

— Ar aš paraudau? - paklausė Fosteris. 

Eleinė susižavėjusi pažiūrėjo į vyrą ir paklausė Loros: 

— Vyriškis, su kuriuo atvykote, jūsų... ? 

— Geras draugas, - nukirto Lora, tikėdamasi, kad nereikės 
aiškinti, kodėl ji dar netekėjusi. Šeimos nesukuria tūkstančiai 
moterų, perkopusių per trisdešimt, o žmonės tebesistebi. 

Tiesą sakant, Lorai svarbiausia buvo karjera, o ne atsitik- 
tiniai meilužiai, kurių nebuvo daug. Tačiau kažkodėl šio pa- 
prasto paaiškinimo smalsuoliams nepakanka. 

— Jį sužavėjo jūsų biliardinė. Matyt, reikės jį iš ten ištempti 
jėga. 

Valandėle jie plepėjo, bet Lora suvokė, kad su šia pora pa- 
bendrauti nori ir kiti žmonės. Padavė ranką abiem ir nuėjo. 

Vėliau, kai pobūvis baigėsi, ji pavedė draugui sumokėti 
automobilių aikštelės sargui ir ėmė ieškoti progos padėkoti 
šeimininkams. Pastebėjo juos kambario gale, sukišusius gal- 
vas ir besišnibždančius. Fosteris pasilenkė ir kažką pasakė, 

Eleinė nusijuokė. Jis pabučiavo jai į glotnų smilkinį. Lora vėl 
buvo priblokšta poros grožio ir neslepiamos meilės. 

- Jis ją dievina. 

Lora atsisuko. Greta stovėjo bendradarbė. Ji irgi žiūrėjo į 
Spikmenus. 

— Ojinai jį, - atsakė Lora. 

- Ji žavinga. 

— Kūnu ir siela. Tikra dama. 

— Taip, - atsiduso bendradarbė. - Todėl ir tragiška. 

Lora atsigręžė. 

— Tragiška? 

Bendradarbė suvokė pasielgusi netaktiškai ir palietė Loros 
ranką. 

- Atleisk. Maniau, žinai. Eleinė Spikmen serga. Atvirai kal- 
bant, merdi. 


Iš apačios atsklido juokas, prislopintas atstumo, bet pakan- 
kamai garsus, kad išsklaidytų Loros prisiminimus. Fosteris 
juokiasi kitaip, vadinasi, čia Grifo Berketo juokas. Kuo Fos- 
teris jį prajuokino? 

Po valandėlės ant rašomojo stalo suskambėjo telefonas. 
Pagaliau, pamanė Lora. Ji pakėlė ragelį po pirmo skambučio. 

— Čia tu, Eosteri? 

— Ar gali ateiti pas mus, brangioji? 

Širdis jai ėmė daužytis. Vadinasi, juodu susitarė, bent šiuo 
tarpu. 

— Tuojau nulipsiu. 


Hotvirtas skyrius 


Likas kol ateis Spikmeno žmona, Grifas tyrinėjo gau- 
blį. Šis - paplūdimio sviedinio dydžio, padarytas iš pusbrangių 
akmenų, - kybojo poliruoto žalvario laikiklyje. Nieko sau nie- 
kutis. Turbūt už tokį galima nusipirkti velniškai gerą mašiną. 

Keista, kaip pinigai ar jų stoka keičia požiūrį. Prisiminęs 
gausybę beveik nenaudojamų daiktų „žaislų dėžėje ', jis nega- 
lėjo smerkti Spikmeno už puošnų gaublį, kuriam nusipirkti 
milijonieriui pakako pinigų. 

Išgirdęs, kaip atsidaro bibliotekos durys, Grifas atsisuko. 
Tikėjosi jau pamatyti ponią Spikmen, bet įėjo bejausmis Ma- 
nuelas. 

Jis iškart pasuko prie Spikmeno ir padavė mažą sidabrinį 
padėklą. Ant jo buvo buteliukas receptinių tablečių ir stikli- 
nė vandens. Spikmenas nurijo tabletę ir užsigėrė trim gurkš- 
niais vandens. Jie šnektelėjo ispaniškai, paskui Spikmenas 
paklausė Grifo: 

— Kol Manuelas tebėra, gal ko nors norėtum? 

Grifas papurtė galvą. 

Spikmenas žvilgtelėjo į išeivį iš Centrinės Amerikos ir pa- 
leido jį tyliais žodžiais: 

— Nada mas. Gracias“. 


* Daugiau nieko. Ačiu (isp.). 

Tarpduryje Manuelas susidūrė su ponia Spikmen. Jis pasi- 
traukė į šalį ją praleisdamas, uždarė dvivėres duris ir nuėjo. 
Bet Manuelas Grifo nebedomino. Jis nenuleido akių nuo po- 
nios Spikmen. Jos vardas Lora. 

Neatrodė trenkta. Kur jau ten, buvo itin rami, lyg ir nepra- 
radusi protinių sugebėjimų. Į Grifą nežiūrėjo, nors jis krito 
į akis net tokiame dideliame kambaryje kaip šis. Nuėjo prie 
vyro invalido vežimėlyje, uždėjo jam ant peties ranką, pasi- 
lenkė ir pabučiavo į skruostą. 

Kai atsitiesė, Spikmenas pasakė: 

— Lora, čia Grifas Berketas. 

Iki šiol ji nekreipė į jį dėmesio, todėl jis nustebo, kai pasu- 
ko prie jo, atkišusi dešinę. 

— Sveiki, pone Berketai. - Jis pasitiko ją pusiaukelėje ir pa- 
spaudė ranką. Ranka, kaip ir vyro, buvo sausa ir stipri. Vers- 
lininkės ranka. | 

— Labas, - Grifas apsiribojo vienu žodžiu. 

Ji paleido jo ranką, bet akių neatitraukė. 

— Ačiū, kad atvažiavot. Juk jus paleido tik šį rytą? 

— Tai mes jau aptarėm, - linksmai įsiterpė Spikmenas. 

— Oi, atsiprašau. Paklausčiau apie ilgą kelionę, bet spėju, 
kad ši tema irgi išsemta. 

- Išsemta, - patvirtino Grifas. 

— Tušti plepalai atrodo dar tuštesni šiuo atveju, tiesa? 

Šios temos jis neketino aptarinėti nė už jokius pinigus. 

— Neabejoju, kad jums buvo pasiūlyta išgerti, - tarė Lora. 

— Taip. Nesirūpinkit. 

— Jei dar ko norėsit, pasakykit. 

Gal jiems ir trūksta vieno šulo, bet manieros nepriekaiš- 
tingos. 

— Prašom sėsti, pone Berketai. - Ji atsisėdo ant kėdės šalia 
vyro vežimėlio. 

Grifas neturėjo kada spėlioti, kaip atrodo Fosterio Spikme- 
no pati, bet ją išvydęs nustebo. Nei iš rankos paspaudimo, nei 

iš atviro žvilgsnio nepasakytum, kad ji nerimauja, koketuoja 
ar varžosi. Neatrodė, kad ją glumina bendras reikalas. Lyg jis 
būtų atėjęs pasikalbėti apie kilimų valymą. 

Neatrodė, kad ji nuolanki ar įbauginta, kad šitą šūdelienę 
sumanė vyras savo malonumui, o ji buvo priversta sutikti. 

Velnias, jis nežinojo, ko tikėjosi, bet tikrai ne tokios mo- 
ters kaip Lora Spikmen. 

Ji mūvėjo juodas kelnes, vilkėjo baltą berankovę palaidinu- 
kę su pridaigstytomis klostėmis per visą priekį. Kaip smokin- 
go marškinių. Žemakulniai juodi bateliai. Praktiškas rankinis 
laikrodis, paprastas vestuvinis žiedas. Kai kurie futbolinin- 
kai į ausis įsiveria daug didesnius ir puikesnius deimantus 
negujos. 

Plaukai tamsūs, trumpai kirpti. Verpetuoti. Garbanotųsi, 
jei būtų ilgesni. Aukštesnio negu vidutinio ūgio, laiba, spren- 
džiant iš nuogų raumeningų rankų, stipri. Matyt, žaidžia te- 
nisą. Porą kartų per savaitę lanko jogos arba pilateso treni- 
ruotes, kad pakeltų tonusą ir išsaugotų lankstumą. 

Grifas stengėsi nespoksoti, neapžiūrinėti šeimininkės vei- 
do bruožų per daug įdėmiai, nors pamanė, kad, pastebėjęs 
ją minioje, tikriausiai įsistebeilytų. Nei straipsniukė, nei sili- 
konu sutvirtinta Dalaso barbė, besitrainiojanti po naktinius 
klubus, kuriuose jis lankydavosi su kitais futbolininkais, tiek 
viengungiais, tiek vedusiais. Bet Lora Spikmen nebuvo ne- 
graži. Anaiptol. 

Atrodo pakankamai sveika vaikui pagimdyti. Ir pakanka- 
mai jauna, jei negaišuos. Kokių trisdešimt penkerių. Maž- 
daug jo metų. 

Nesmagu stovėti vidury kambario, kai anuodu žiūri į jį 
taip, lyg tikėtųsi, kad jis ims juos linksminti. 

— Pone Berketai! Grifai! - Spikmenas linktelėjo į kėdę 
priešais. 

Jis buvo pasakęs sau, kad kai tik pasitaikys proga, išpoš- 
kins: „Ačiū, ne“, ir maus iš čia. Bet prisivertė likti. Velnias 
žino kodėl. 

Be abejo, neužmiršo šešių šimtų tūkstančių. Tokia suma 
paveikesnė už bet kokius įtikinėjimus. 

Grifas priėjo prie kėdės ir atsisėdo. 

— Jūsų vyras sakė, kad sutinkate, - tarė, žiūrėdamas į Lorą 
Spikmen. - Tai tiesa? 

— Taip. 

Nesvyruodama. Nė nemirktelėjusi. 

— Aišku. Atleiskit, kad kišuosi ne į savo reikalus, bet tai... 

— Neįprasta? 

— Ketinau pasakyti: „suknistas grybavimas'. Vienas vyru- 
kas prašo kito, moka kitam, kad šis miegotų su jo žmona. 

— Ne miegotų, pone Berketai. Kontekstas netinkamas šiam 
žodžiui. Apvaisintų. Be to, ne taip jau neįprasta. Yra prece- 
dentas. Šventajame Rašte. Pradžios knyga. Prisimenat? 

Šeimoje, kurioje užaugo Grifas, Biblijos nebuvo. Pradėjęs 
lankyti mokyklą ir išmokęs Ištikimybės priesaiką, jis sukrės- 
tas sužinojo, kad joje yra keiksmažodis „Dievas“. Netrukus 
suprato, kad „Dievas“ ne visada vartojamas su jį papildan- 
čiais necenzūriniais žodžiais. 

Šiaip ar taip, buvo pritrenktas sužinojęs, kad Biblijoje ra- 
šoma apie tokius dalykus. 

— Mums žūtbūt reikia kūdikio, pone Berketai, - tarė ji. 

— Galima pastoti ir kitais būdais. 

— Taip, galima. Mūsų pasirinkimo priežastys asmeniškos ir 
jums neturėtų rūpėti. 

— Bet rūpi. 

— Neturėtų, - pakartojo ji. 

— Vadinasi, mes... hm... padarom, kas reikia, paskui aš dro- 
žiu namo ir užmiegu švaria sąžine. Taip? 

- Iš esmės taip. 

Jis žiūrėjo į ją, svarstydamas, kaip ji gali taip ramiai kal- 
bėti apie jųdviejų dulkinimąsi, kai čia sėdi vyras, laikydamas 
jos ranką. Grifas dirstelėjo į Spikmeną, o šis, rodos, skaitė jo 


mintis. 

— Prieš tau ateinant, Lora, Grifas pasiūlė man... pasižiūrė- 
ti, kaip judviem seksis. 

Ji žvelgė į vyrą, kol šis kalbėjo. Tik po valandėlės jos žvilgs- 
nis nukrypo į Grifą, ir jį įžeidė užgauliai suraukti ponios Spik- 
men antakiai. 

— Ei, nežiūrėkit į mane taip, lyg iškrypėlis būčiau aš. 

— Manot, čia iškrypimas? 

— Ojūs kaip pavadintumėt? 

— Ar manytumėt, kad mes iškrypėliai, jei paprašytume 
inksto? Ar kraujo? 

Jis nusijuokė. 

— Skirtumas didžiulis. Inkstą gali atiduoti ne... neprisilies- 
damas, - tarė jis, skubiai pakeisdamas žodį, kuris vos neiš- 
sprūdo. - Net susitikti nereikia. 

— Deja, dauginimosi fiziologija tokia, kad prisiliesti būtina. 

Nė velnio. Jam nebūtina pačiam pasėti sėklą, kad ji duotų 
vaisių. Bet tai jis jau aptarė su jos vyru. Spikmenas užsimetė, 
kadji pastotų natūraliai. Ji, regis, neturijokių etinių ar mora- 
linių skrupulų, tai ko jam šakotis? Mintyse patraukė pečiais 
ir nusprendė: jie nori, kad jis ją išdulkintų, ir jis ją išdulkins. 
Ponia Spikmen - ne pabaisa trimis akimis. 

— Sukertam rankomis, ir aš gaunu šimtą tūkstančių? - krei- 
pėsi jis į Spikmeną. 

Spikmenas privažiavo prie rašomojo stalo ir ištraukė stal- 
čių. Iš jo išėmė vyniojamojo popieriaus voką, o kai jį atkišo, 
Grifas prisiminė, kad turėjo imti pinigus iš advokato kaip 
vaikas kišenpinigius. Kuo greičiau nebebus niekam skolin- 
gas, tuo geriau. 

Jis paėmė voką. 

— Viduje banko seifo raktas ir kortelė. Pasirašyk. Pasirūpin- 
siu, kad kortelė rytoj būtų grąžinta į banką ir laikoma karto- 
tekoje. Banke įdėsiu tavo pinigus į seifą. Galėsi juos pasiimti 
rytoj, tarkim, po antros valandos. Lora ir aš rytą dalyvausime 
susirinkime su stiuardesių profsąjungos atstovėmis - aptar- 
sim naująją darbo sutartį. 

Pasamdyti krušlį jiems - tik vienas perkrautos dienotvar- 
kės punktas. 

Jei pinigai atsidurs seife - puiku. 

Grifas paėmė kortelę ir dirstelėjo į ją. 

— O gydytojo pažymėjimas? Jei aš ligotas? 

Pora susižvelgė, bet Fosteris atsakė už abu. 

— Mes tavim pasitikime. 

— Gal be reikalo. 

- Jei manytume, kad atsiras kliūčių, tavęs čia nebūtų. 

— Puiku, aš gaunu avansą, jūs gaunat mano sveikatos pažy- 
mėjimą. O paskui? 

— O paskui tau bus pranešta, kur atvykti ir kada. Lauksi 
artimiausios Loros ovuliacijos. 

Grifas dirstelėjo į ponią Spikmen. Ši ramiai atlaikė jo 
žvilgsnį, nors kalbama apie jos ovuliaciją. Jis norėjo pasitiks- 
linti, kas ta ovuliacija, bet nepaklausė. Jam žinoti nebūtina. 
Dulkinti jis moka, o jiems daugiau nieko iš jo nereikia. 

— Susitikinėsite kartą per mėnesį tol, kol ji pastos, - paaiš- 
kino Spikmenas. Jis pakėlė žmonos ranką prie lūpų ir pabu- 
čiavo į delną. - Viliuosi, kad daug ciklų neprireiks. 

— Taip, aš irgi viliuosi, - atsakė Grifas. - Būsiu puse milijo- 
no dolerių turtingesnis. 

Jis vėl sunerimo, todėl atsistojo ir priėjo prie knygų len- 
tynos. Perskaitė kelis pavadinimus, tuos, kurie buvo anglų 
kalba, bet jie jam nieko nesakė. Turbūt filosofija ir pana- 
šios nykybės. Nė vieno Elmoro Leonardo ar Karlo Haiese- 
no“ romano. 

— Dėl kažko nerimauji, Grifai? 

Jis atsisuko. 

— Kodėl aš? 

- Jau paaiškinau, - atsakė Spikmenas. 

— Aplink pilna šviesiaplaukių mėlynakių vaikinų. 


* Kriminalinių romanų autoriai. 

— Bet ne tokios genetinės struktūros kaip tu. Turi viską, ko 
norėtume iš savo vaiko. Jėga, stulbinama ištvermė, greitis, 
judrumas, puikus regėjimas ir neįtikėtina koordinacija. Galiu 
vardyti be galo. Apie tave pilna straipsnių ne tik sporto, bet ir 
medicinos žurnaluose, nes esi tobulo vyro kūno pavyzdys. 

Grifas prisiminė straipsnius, parašytus trenerių ir sporto 
medicinos žinovų, vienas pavadino jį biologiniu šedevru. Dra- 
bužinėje vyrukai jį pirštais badė, erzino dėl vadinamojo tobu- 
lumo ir bandė jį šiurkščiausiais būdais. Užtat kabinti mergas 
pasidarė lengviau. Jos kaifuodavo, kad dulkinasi su „šedevru“. 

Tačiau jis prisiminė ir užgaulius vedamuosius, išspausdin- 
tus, kai prarado malone. Juose buvo pliekiamas ne tik už nu- 
sikaltimą, bet ir už iššvaistytas Dievo dovanas. 

Kišk į subinę tokias Dievo dovanas, pamanė. 

Žmonės, kurie juo žavėjosi, nebūtų laikę jo tobulu, jei būtų 
žinoję, kieno jis išpera. Jei ponai Spikmenai būtų matę jo se- 
nius, irgi būtų apsigalvoję. Negi jie tikrai nori, kad jų vaiko 
gyslomis tekėtų Grifo tėvų kraujas? 

- Jūs nieko nežinot apie mano kilmę. Gal man tiesiog pa- 
sisekė, turėjau keletą gerų genų, kurie atsitiktinai išsidėstė, 
kaip reikia. Mano genų fondas gali būti užterštas begale pras- 
tų sėklų. 

— Tokia galimybė visada yra, nesvarbu, kas spermos do- 
noras, net aš pats, - tarė Spikmenas. - Kodėl stengiesi mus 
atkalbėti, Grifai? 

— Aš nesistengiu. - Tiesą sakant, iš dalies stengėsi. Penke- 
rius metus atsėdėjo kalėjime, mąstydamas apie savo klaidas. 
Kai ko išmoko: nešokti stačia galva, kol nežino, ar gilus van- 
duo. - Tik nenoriu įsivelti į šį reikalą ir likti kaltas, jei kas 
nors nepavyks, - paaiškino. 

— Kas galėtų nepavykti? - paklausė Lora. 

Grifas karčiai nusijuokė. 

- Jūs tik iš kiaušinio išsiritus? Nepavykti gali. Pavyzdžiui, 


jei aš apšaudysiu tuščiais šoviniais. 

— Kalbi apie mažą spermatozoidų koncentraciją? - pasi- 
tikslino Spikmenas. 

Grifas šiurkščiai linktelėjo. 

— Manai, taip galėtų būti? 

- Ne. Nežinau. Tik klausiu, kas jei? 

- Kai tikrinsies sveikatą, pasidaryk tyrimą. - Spikmenas 
patylėjo. - Turbūt neatsikratei kalėjimo paranojos. 

- Jūs velniškai teisus, neatsikračiau. 

Stojo slogi tyla. Spikmenas pasitrynė žandą, lyg ieškotų 
tinkamų žodžių. 

- Dabar, jei jau prabilome apie kalėjimą, pakalbėkim 
smulkiau. 

— Apie ką? 

— Prisipažįstu, kad tavo įkalinimas lėmė mūsų pasirinkimą. 

Grifas stvėrėsi už širdies, dėdamasis, kad užsigavo. 

- Sakot, jūsų pasirinkimą lėmė ne tik mano tobulas kūnas? 

Spikmenas nekreipė dėmesio į jo kandžią pašaipą. 

— Tu apgavai komandą, lygą ir daugumą savo gerbėjų. Ir 
tapai nepageidaujamu asmeniu, Grifai. Ko gero, išgirsi už- 
gaulių. 

— Kol kas niekas nesikabinėjo. 

— Dar nebuvo laiko, - atšovė Lora. 

Jos supratingas tonas jį suerzino. 

— Nesitikiu laimėti populiarumo konkurso, aišku? Aš suk- 
čiavau ir pažeidžiau įstatymą. Už nusikaltimą buvau nubaus- 
tas. Viskas praeityje. 

— O miręs lažybų tarpininkas? 

Grifas spėliojo, kada jie prabils apie tai. Jei ne į užpakalį 
spiriami, ojam taip atrodo, neišvengiamai paklaus apie Ban- 
dį. Nustebo tik todėl, kad opų klausimą uždavė žmona. 

— Bilas Bandis nemirė, ponia Spikmen. Jis buvo nužu- 
dytas. 

— Jūs buvote įtariamas. 

— Buvau apklaustas. 

— Buvote suimtas. 

— Bet neapkaltintas. 

— Niekas nebuvo apkaltintas. 

— Tai kas? 

— Vadinasi, žmogžudystė neišaiškinta. 

— Tai ne mano reikalas. 

— Tikiuosi. 

— Po velnių... 

— Jūs jį nužudėt? 

— Nel 

Klausimai ir atsakymai buvo pikti ir žaibiški, paskui stojo 
įtempta tyla, kurios Grifas neketino nutraukti. Jis pasakė, 
ką turėjo pasakyti. Jis nenužudė Bilo Bandžio. Taškas. Nieko 
nepridursi. 

- Vis dėlto, - tyliai ir taikiai kaip laidojimo biuro agentas 
pasakė Spikmenas, - tu, Grifai, buvai įtariamas. Buvai paleis- 
tas, nes trūko įrodymų, bet neišteisintas. 

— Klausykit, jei manot, kad nužudžiau Bandį, tai ką aš, po 
velnių, čia darau? - Jis išskėtė rankas, lyg norėtų apglėbti 
kambarį ir namą. - Kodėl norit, kad būčiau jūsų vaiko tėvas? 

— Mes nemanom, kad žudikas tu, - tarė Spikmenas. - Nė 
iš tolo nemanom. 

Grifas piktai dėbtelėjo į Lorą - ar ji, kaip jos vyras, irgi tiki, 
kad jis nekaltas? Jos veido išraiška buvo abejinga, nesmer- 
kianti, bet nieku gyvu ne atlaidi. 

Tai kurio velnio samdo jį, kad su ja sugultų? Ar jam būtina 
taikstytis su užgauliojimais? 

Deja, būtina. Reikia pinigų. Turi vėl atsistoti ant kojų, o 
šeši šimtai tūkstančių - daugiau negu gera pradžia. Velniop 
juos, velniop ją, jei ji mano, kad jis užvertė Bandį. Šiaip ar 
taip, jiems, matyt, ne per daug rūpi, užvertė ar ne, antraip jo 
čia nebūtų. Ne tik trenkti, bet ir veidmainiai. 

— Bandžio nužudymas ir federaliniai nusikaltimai, už ku- 
riuos buvai nuteistas, suteršė tavo vardą, Grifai, - tarė Spik- 


menas. 


- Žinau. 

- Ir tikiesi, kad kas nors duos tau darbo? Tikiesi, kad kas 
nors sutiks tau mokėti tiek, kiek siūlom Lora ir aš? 

Atsakymas aiškus. Grifas nutarė veltui neaušinti burnos. 

— Tavo perspektyvos niūrios, - dėstė toliau Spikmenas. — 
Tu negali žaisti futbolo. Tu negali treniruoti futbolininkų. 
Tu negali rašyti apie futbolą ar kalbėti apie futbolą, nes žinia- 
sklaida tavęs nesamdys. Prisipažinai, kad pardavei visą turtą 
skoloms apmokėti, ir užsiminei, kad netaupei juodai dienai. 

Regis, Spikmenui malonu pabrėžti jo padėties sunkumą. 
Gal iškviesti jį į bėgimo varžybas, pamanė Grifas. Pažiūrėtu- 
me, katram geriau sektųsi. 

— „Cowboys“ per metus man mokėjo tris milijonus, neskai- 
tant reklamos, - griežtai atkirto jis. - Visi gavo savo dalį, nuo 
agento iki mokesčių departamento, o kas liko, išleidau, ir 
man buvo velniškai smagu. Ir ką gi jūs norit pasakyti? 

— Noriu pasakyti, kad neturi gabumų verslui, nes pajamas 
būtum skirstęs kitaip. Be to, nesi talentingas vagis, antraip 
tavęs nebūtų sučiupę. 

— Man buvo paspęsti spąstai. Įkliuvau. 

- Ir vis dėlto. - Patylėjęs Spikmenas pridūrė: - Nesiekiu 
taves įžeisti, Grifai. 

— Tikrai? 

Spikmenas nekreipė dėmesio į jo kandų toną. 

— Klausei, kodėl pasirinkom tave. 

— Beveik spėjau užmiršti klausimą. 

-— Aiškinti reikėtų ilgai. O aš norėjau atvirai papasakoti, 
kodėl nutarėme tau pateikti šį pasiūlymą. Pirma, tavo gene- 
tinė struktūra tinkama vaikui, kokio trokštame. Antra, dėl 
priežasčių, kurias ką tik aptarėme, tau skubiai reikia pinigų, 
o mes jų siūlome. Trečia, tu visiškai nepriklausomas. Neturi 
šeimos, tikrų draugų, meilužių, niekam neprivalai atsiskai- 
tyti, o mums iš to didžiulė nauda. Pabrėžėme, koks slaptas 
šis susitarimas. Tik mes trys žinosime, kad vaiko, kurį nešios 


Lora, tėvas - ne aš. 

Grifas apsiramino. Be to, kiek galima šakotis. Juolab kad 
tai tiesa. Priėjo prie rašomojo stalo, paėmė krištolinę prespa- 
pjė, pakilnojo. 

— Jūs labai pasitikit manimi, jei manot, kad laikysiu liežuvį 
už dantų. 

— Nieko panašaus, - prunkštelėjo Spikmenas. - Mes labai 
pasitikime godumu. 

- Šešiais šimtais tūkstančių? - Grifas padėjo prespapjė ir 
plačiai nusišypsojo Spikmenui. - Ne tiek jau daug, kai pagal- 
voji. Nepavadinčiau godumu. 

Lora pažvelgė į vyrą. 

— Tu jam ne viską pasakei? 

— Dar iki to nepriėjom, - atsakė šis. 

— Ne viską? - paklausė Grifas. 

Spikmenas privažiavo prie rašomojo stalo ir paėmė prespa- 
pjė. Iš kelnių kišenės išsitraukė nosinę ir ėmė valyti krištolą, 
šypsodamasis Grifui. 

— Nors mes neabejojame tavo sąžiningumu. 

— Neskieskit. Būtumėt daužti, jei neabejotumėt. 

— Teisybė, - tyliai nusijuokė Spikmenas. - Būtume. - Pres- 
papjė, apvyniotą nosine, jis vėl padėjo ant stalo, stumtelėjo 
tris milimetrus į kairę, paskui lėtai ištraukė nosinę, sulankstė 
nepriekaištingu kvadratu ir įsikišo į kišenę. 

— Taigi dėl mudviejų su Lora ramybės ir tam, kad tylėtum, 
vaikui gimus tau bus išmokėtas milijonas dolerių. Be to, kas- 
met jo gimimo dieną dar gausi po milijoną. O mainais tau 
tereikės pamiršti, kad mus kažkada pažinojai. 


Donktas skyrius 


Čritas metė hondos raktelius automobilių aikštelės sargui ir 
veržliai įžengė į prabangaus pastato fojė. Ištaigingas viešbu- 
tis užėmė apatinius dvylika aukštų, viršutiniuose dvylikoje 
buvo kooperatiniai butai. 

Fojė bare savaitės vidurio vakarą buvo palyginti ramu. 
Pianistas baltu kabinetiniu fortepijonu skambino Sinatros 
stiliaus daineles. Už daugumos staliukų sėdėjo verslininkai, 
gurkšnojo kokteilius ir varžėsi, kuris kietesnis. 

Iš baro buvo galima išeiti į apšviestą kiemelį su kėdėmis, 
bet Grifas liko viduje su kondicionieriumi. Nenuleido akių 
nuo durų. Atsisėdo prie laisvo staliuko, davė ženklą padavė- 
jai ir užsisakė burbono. 

- Pigaus ar firminio? 

— Bus gerai pigus. 

— Su vandeniu? 

— Su ledais. 

- Išrašyti sąskaitą? 

- Prašom. 

— Laukiate ko nors? 

— Ne. 

— Tuoj grįšiu. 

Nors tokia proga - paleidimas iš kalėjimo, sunki diena, 


keistas susitikimas su Spikmenais - stiklinė ar dvi viskio su 

ledu tiesiog privaloma, Grifas nelabai norėjo gerti. Būdamas 
vaikas, dažnai šluostydavo girtuoklių vėmalus, todėl alkoho- 
lio taip ir nepamėgo. 

Bet gėrimas, kurį atnešė padavėja, atrodė ir kvepėjo ska- 
niai. Pirmą gurkšnį išmetė kaip už ausies, viskis net per šir- 
dį nuėjo, juk negėrė daugiau kaip penkerius metus. Perspėjo 
save: neskubėk. Nenumanė, kiek laiko reikės laukti. 

Milijonas dolerių. 

— Taubus sumokėta grynais, - pasakė Spikmenas. - Pinigai 
bus banko seife, parašų pavyzdžiai - tik tavo, mano ir Loros. 
Jokių dokumentų, jokių popierių. Kai Lora pastos, nebepa- 
laikysim ryšių. Jei atsitiktinai susitiktume, nors nelabai tikė- 
tina, tu mūsų nepažinsi. Lyg matytum pirmą kartą. Aišku? 

— Aišku. 

Pokalbį pertraukė Manuelas - atnešė poniai Spikmen ži- 
nią, atsiųstą telefonu. Ji perskaitė, atsiprašė, pasakė, kad ne- 
trukus grįš, ir išėjo. Manuelas išsekė įkandin. 

Spikmenas pastebėjo, kad Grifas žiūri, kaip tarnas tyliai 
uždaro dvivėres duris. 

— Nesirūpink dėl Manuelo, - tarė. - Angliškai jis moka tik 
kelis žodžius. Pasakiau, kad esi mano bendraklasis, kad va- 
žiavai pro šalį. Jis neatpažintų buvusio garsaus futbolininko: 
kai atvyko į Jungtines Valstijas, tu jau buvai Big Springe. 

Lora Spikmen grįžo greitai. 

— Kas nors svarbaus? - paklausė vyras. 

— Džo Makdonaldas pareikalavo atsakyti į klausimą, kuris, 
jo nuomone, negali palaukti iki ryto. 

— Toks jau tas Džo, - nusijuokė Fosteris. - Amžinai skuba. 

Kol jie šnekučiavosi apie nekantrųjį Džo, Grifui atėjo į gal- 
vą dar viena kliūtis. 

— Grynus pinigus bus sunku leisti, - staiga pasakė jis. 

— Taip, sunkumų iškils, - padvejojęs pripažino Fosteris. - 
Manau, mokesčių departamentas ir FTB atidžiai tave stebės, 
nes tuščia tavo banko sąskaita, kai buvai suimtas, kėlė šiokių 
tokių įtarimų. 


— Manyta, kad jūs kažkur paslėpėt pinigus. 

Lora Spikmen kalbėjo ramiai, bet jis suvokė, kad tai klau- 
simas. 

- Manyta ir kad aš nukepiau Bandį, - atkirto jis. - Pinigų 
nepaslėpiau, Bandžio nenukepiau. 

Valandėlę ji žiūrėjo jam į akis, paskui atsiliepė: 

— Tai gerai. 

Bet šiuos žodžius ištarė taip, lyg nebūtų įsitikinusi, ir jis 
įsiuto. Nors dulkins ponią Spikmen, vargu ar ji kada nors jam 
patiks. Daili, bet bobos su kiaušiais niekada jo nežavėjo. Ir 
kodėl spardo jam į kiaušius, nors jai jų gyvybiškai reikia? Pa- 
manė, kad vertėtų į tai atkreipti jos dėmesį, bet apsigalvojo. 
Abejojo, ar jai būtų juokinga. 

— Man reikia pinigų, ponia Spikmen, - tarė jis. - Vieninte- 
lė priežastis, dėl kurios sutikau svarstyti tokį pasiūlymą, yra 
pinigai. Aš bent jau sąžiningas. 

Užuomina buvo aiški - kad jie nesąžiningi ir slepia ti- 
krąsias priežastis. Lora buvo bešokanti ginčytis, bet įsikišo 
Fosteris. 

— Neprašei finansinių patarimų, Grifai, bet aš kai ką pasa- 
kysiu. Susirask darbą, už kurį gautum atlyginimą. Atsidaryk 
sąskaitą, įsigyk kredito kortelę. Kaip įprasta. Jei mokesčių 
departamentas susidomės tavo milijonieriška gyvensena, 
suksies pats. Turbūt inspektoriai iki tavo gyvenimo pabaigos 
ieškos tavo pajamų šaltinio. Gal tau galėtų padėti kai kurie 
ankstesni verslo partneriai, - pridūrė, kilstelėdamas anta- 
kį. - Neabejoju, kad kartais jie naudojasi užsienio bankais, 
kuriuose neklausinėjama, kokia didelių grynųjų kilmė. 

— Neįsivaizduoju, - atsakė Grifas. - Bet netgi jei jie taip 
daro, nebeketinu su jais bendrauti. - Jis pažvelgė į Lorą. — 
Niekada, - pridūrė ir pabrėžtinai linktelėjo. 

Spikmenas paklausė, ar Grifui dar kas nors neaišku. Jie 
aptarė kai kurias smulkmenas. Paskui Grifui kilo rimtas klau- 
simas. Dėl ilgalaikių išmokų. Jis nenorėjo po dešimties, pen- 

kiolikos, dvidešimties metų spręsti dilemos, kuriai nebūtų 
pasiruošęs iš anksto. 

Kilo karštas ginčas. Dėl nieko nebuvo susitarta, bet Spik- 
menas pažadėjo ką nors sugalvoti ir kuo greičiau susisiekti su 
Grifu. Tinka? Grifas nenoromis atsakė, kad tinka. Tada Spi- 
kmenas pasiūlė paspausti vienas kitam ranką, nes sandoris 
sudarytas. Jie taip ir padarė. 

Paskui Spikmenas pakvietė jį vakarienės. 

Grifui nespėjus nei sutikti, nei atsisakyti, ponia Spikmen 
pasakė: 

— Oi, mielasis, atleisk, bet aš neperspėjau Dobins, kad tu- 
rim svečią, ir ji jau išėjo. Maniau, pono Berketo apsilankymą 
laikysim paslaptyje. Manuelas - viena, bet... 

Pirmą kartą nuo tada, kai įėjo, ji sutriko ir ieškojo dings- 
ties nesėdėti su juo prie vieno stalo. Matyt, dėl kūniškų ryšių 
sąžinė jai neprikaišios, jei nereikės drauge valgyti. 

— Be to, - neįtikinamai pridūrė ji, - turiu labai daug darbo. 

— Nesvarbu, - atsakė Grifas. - Aš esu kai ką numatęs. Tie- 
są sakant, jau vėluoju. 

— Tada nebegaišinsim, - tarė Spikmenas. 

Lora Spikmen atsistojo. Jai, regis, palengvėjo, kad jis išei- 
na, gal ji net šiek tiek susigėdo dėl nesvetingumo. 

— Aš sujumis susisieksiu maždaug po dviejų savaičių, pone 
Berketai. Kaip jus rasti? 

Grifas davė jai telefono, kurį apleistame bute prijungė Ter- 
neris, numerį. Ponia Spikmen užsirašė ant popieriaus lapelio. 

— Paskambinsiu ir pasakysiu, kur susitiksime. 

— Po dviejų savaičių? 

— Maždaug. Gal diena kita anksčiau ar vėliau. Naudosiuos 
vaisingumo indikatoriumi LH bangai nustatyti. 

— LR?.. 

- Liuteinizuojančio hormono. 

— A. - Žinoma, jis nė velnio nesuprato. 

— Tikiuosi, kad galėsiu nustatyti ovuliacijos dieną, bet suk- 
tis reikės greitai. 

— Aišku. Kaip norit. 

Ji nugręžė akis, ir tada Grifas ją perprato. Ponia gali vai- 
dinti kietą iki tam tikros ribos, gali nesivaržydama kalbėti 
apie menstruacinį ciklą, ovuliaciją ir spermatozoidų koncen- 
traciją kvalifikuotai ir dalykiškai. Bet kai prieinama prie es- 
mės - miegojimo su nepažįstamu vyru, ji pasidaro tokia kaip 
visos moterys. Tai jį nuramino. 

Ji atsiprašė ir atsisveikino. Spikmenas pasisiūlė palydėti 
Grifą iki paradinių durų. Kai jis jau ruošėsi išeiti, šeimininkas 
tarė: 

— Man smalsu, Grifai. 

— Kodėl? 

- Apie ką galvosi, išeidamas iš čia. Ką pirmiausia pirksi? 

Tiesą sakant, toldamas nuo pilko akmens namo, jis gal- 
vojo, kad nors Fosteris ir Lora Spikmenai panašūs į blaiviai 
mąstančius ir inteligentiškus žmones, turbūt gerai, kad jie 
negali susilaukti vaiko, nes abu žiauriai daužti. 

Kas taip elgtųsi? Taigi kad niekas. Yra daugybė dirbtinio 
apvaisinimo procedūrų. Reikia tik pinigų. Gal bibliniais lai- 
kais nevaisingoms poroms likdavo tik šis būdas. Bet ne šian- 
dien, kai yra iš ko rinktis. 

Parvažiavęs jis beveik neabejojo, kad niekada su šia pora 
nebesusitiks. 

Beveik. 

— Dar vieną? 

Grifas pakėlė akis. Grįžo kokteilių padavėja. Nustebo pa- 
mates, kad burbono stiklinė tuščia. 

— Ačiū, ne. Prašom perjė. 

- Žinoma. Tuoj grįšiu. 

Tuoj grįšiu. Ji du kartus ištarė šią frazę, nežinodama, kad 
užbėrė jam druskos ant atviros žaizdos. 

Šiuos žodžius jam ištarė motina tą naktį, kai išvažiavo. Vi- 
sam laikui. 

Ji dažnai dingdavo kelioms dienoms, pasakiusi „iki“, o grį- 
žusi nieko neaiškindavo ir nesiteisindavo. Jis per daug nenu- 

simindavo ir nesirūpindavo, kai jos nebūdavo šalia. Žinojo, 
kad kai jai nusibos dabartinis meilužis ar atvirkščiai - vyru- 
kas ją išgrūs arba tiesiog dings, ji pareis namo. 

Grįžusi ji niekada neklausdavo, kaip jam sekėsi ar ką jis 
veikė, kol jos nebuvo. Ar jam nieko neatsitiko. Ar lanko mo- 
kyklą. Ar pavalgęs. Ar audra neišgąsdino. Ar neserga. 

Vieną kartą jis susirgo. Apsinuodijo, suvalgęs jautienos 
troškinį iš skardinės, kuri per ilgai buvo atidaryta. Vėmė, kol 
nugeibo, paskui atsipeikėjo ant tualeto grindų. Gulėjo aukš- 
tielninkas tarp triedalų ir vėmalų, o ant pakaušio, kurį susi- 
trenkė griūdamas, buvo iššokęs kumščio dydžio gumbas. 

Grifui buvo aštuoneri. 

Paskui jis atidžiau žiūrėjo, ką valgo, kai motinos nebūdavo. 
Išmoko pasirūpinti savimi, kol ji parsirasdavo. 

Tą naktį, kai motina išvažiavo visam laikui, jis suprato, kad 
ji negrįš. Visą dieną slapčia nešė iš namų daiktus, manydama, 
kad jis nemato. Drabužius. Batus. Atlaso pagalvę, kurią kaž- 
koks tipas jai išlošė mugėje. Kasnakt miegodavo ant jos ir sa- 
kydavo, kad ji nesugadina šukuosenos. Pamatęs, kad motina 
įkišo pagalvę į popierinį pirkinių maišelį ir nunešė į tuometi- 
nio meilužio automobilį, jis suprato, kad šį kartą nebegrįš. 

Tėvą Grifas paskutinį kartą matė su antrankiais, stumiamą 
į policijos automobilį. Policiją „dėl šeimyninio ginčo iškvietė 
kaimynas. 

Ginčas. Taip mandagiai žmogelis pavadino tėvo susidoro- 
jimą su motina, kurią parėjęs rado gulint lovoje su vyrukų, 
pažįstamu nuo vakar. 

Motina atsidūrė ligoninėje, tėvas - kalėjime. Jis gyveno 
globos namuose, kol motina pasveiko. Kai byla buvo nagri- 
nėjama teisme, prokuroras paaiškino šešiamečiam Grifui, 
kad jis gali būti iškviestas papasakoti teisėjui, kas nutiko tą 
naktį, nes matė užpuolimą. Grifas mirtinai šito bijojo. Išėjęs 
iš kalėjimo, senis Grifui kailį nudirs už ilgą liežuvį. Muš dir- 
žu. Ne pirmą kartą, bet turbūt skaudžiausiai. 

Be to, jis negalėjo pasakyti, kad smerkia tėvą. Grifas žino- 
jo, kad žodžiai „kekšė“, „šliundra“ ir „kurva“ motiną apibūdi- 
na negražiai, bet numanė, kad jinai jų nusipelnė. 

Tačiau teismo nebuvo. Tėvas prisipažino kaltas, kad gautų 
mažiau, ir buvo nuteistas. Grifas nežinojo, kada jis išėjo iš 
kalėjimo, žmonos jis neieškojo. Daugiau Grifas jo nematė. 

Nuo to laiko gyveno su motina. 

Ir vyrais, kuriuos ji parsivesdavo. Kai kurie atsikraustyda- 
vo ilgesniam laikui, savaitei, dviem. Kiti buvo laikini svečiai 
ir sprukdavo pro duris, vos spėję apsimauti kelnes. 

Grifas prisiminė, kaip netrukus po tėvo įkalinimo verkė, 
nes motina užrakino jo kambario duris ir jis negalėjo išeiti, 
negalėjo pabėgti nuo voro, kuris užropojo ant lovos. Vyru- 
kas, kurį motina parsivedė tą naktį, įėjo į jo kambarį, užmušė 
vorą, paglostė jo šviesius plaukus ir pasakė, kad viskas bus 
gerai, dabar gali miegoti. 

Kaijau ūgtelėjusį motina išvydavo jį žaisti į lauką, kai kurie 
jos sugulovai žiūrėdavo į jį atsiprašomai ar net kaltai. Ypačjei 
oras būdavo bjaurus. Kitus erzino, kad jis trainiojasi aplink. 
Motina liepdavo jam dingti iš akių ir kelias valandas nesiro- 
dyti. Kartais duodavo pinigų, kad jis galėtų nueiti į kiną. Bet 
dažniausiai, išvarytas iš namų, jis vienišas bastydavosi gatvė- 
mis, nežinodamas, ko griebtis, vėliau - išdykaudamas. 

Vieni motinos meilužiai kreipdavo į jį ne daugiau dėmesio 
kaip į išblukusių tapetų raukšlę. Kiti, nors tokių buvo nedaug, 
buvo jam geri. Kaip tas vyrukas, kuris užmušė vorą. Deja, jis 
nebepasirodė. Vienas vaikinas, Nilas, užsibuvo apie mėnesį. 
Grifas su juo neblogai sutarė. Jis mokėjo kortų fokusų ir pa- 
rodė Grifui, kaip juos daryti. Vieną dieną jis įžengė į vidų su 
pirkinių krepšiu ir padavė jį Grifui. 

— Imk, vaiki. Čia tau, - pasakė. 

Krepšyje buvo futbolo kamuolys. 

Po daugelio metų Grifas spėliojo, ar Nilas pažino jį, tapusį 
futbolininku profesionalu. Ar prisiminė, kad padovanojo jam 

pirmąjį futbolo kamuolį. Turbūt ne. Turbūt nei Grifo, nei jo 
motinos neprisiminė. 

Vyrai pasirodydavo ir dingdavo. Bėgo metai. Motina išei- 
davo. Bet visada parsirasdavo. 

Paskui atėjo diena, kai ji slapčia ėmė krautis daiktus į au- 
tomobilį, kuris priklausė vyrukui, atėjusiam prieš kelias sa- 
vaites ir pasilikusiam. Jis buvo vardu Rėjus ir iškart pradėjo 
nekęsti Grifo, mat šis pašaipiai prunkščiojo, kai Rėjus pasa- 
kodavo apie savo nepaprastus laimėjimus rodeo varžybose, 
kuriose nebegalįs dalyvauti, nes mustangas užmynęs jam ant 
nugaros. Matyt, mustangas sužlugdė Rėjų visais atžvilgiais, 
nes, Grifo nuomone, Rėjus jokių pragyvenimo lėšų neturėjo. 

Grifas Rėjui nepatiko, ir jis to neslėpė. Bet Grifas ir nebuvo 
mielas vaikutis. Kai atsirado Rėjus, Grifui buvo penkiolika. 
Vaikinukas buvo pasipūtęs, piktas ir maištingas, suimtas už 
vagiliavimą parduotuvėse ir automobilio suniokojimą, bet, 
laimė, abu kartus nuteistas lygtinai. Du kartus už muštynes 
buvo laikinai pašalintas iš mokyklos. Nuolat tūžo ir tiesiog 
prašėsi duodamas į skudurus. Ilgainiui jo plaukai patamsėjo, 
o požiūris į gyvenimą pasidarė kritiškas. 

Todėl tą vakarą, kai motina, paskui Rėjų žingsniuodama prie 
durų, atsisuko atsisveikinti, Grifas apsimetė abejingas ir neat- 
plėšė akių nuo televizoriaus. Šis buvo pirktas padėvėtų prekių 
parduotuvėje, vaizdas neryškus, bet vis geriau negu nieko. 

— Iki pasimatymo, mažiuk. 

Jis siusdavo, kai motina vadindavo jį mažiuku. Jei kada ir 
elgėsi su juo kaip su mažu, tai buvo taip seniai, kad jis nepri- 
siminė. 

— Girdėjai, Grifai? 

— Nekurčias. 

Ji teatrališkai atsiduso. 

— Kodėl tu šįvakar toks irzlus? Tuoj grįšiu. 

Jis atsisuko, pažvelgė į ją, ir ji suprato, kad jis žino. 

— Tai eini ar ne? - subaubė Rėjus iš kiemo. 

Grifas dar kurį laiką žiūrėjo į motiną. Gal ji apgailestau- 
ja dėl savo poelgio. Jis mielai būtų manes, kad taip yra. Bet 
turbūt neapgailestavo. Skubiai apsigręžė ir išėjo. Durys užsi- 
trenkė. 

Grifas tris dienas nėjo iš namų. Ketvirtą išgirdo, kaip priva- 
žiuoja automobilis. Įsiuto ant savęs, kad viliasi, jog suklydo ir ji 
vis dėlto grįžo. Gal suvokė, kad Rėjus skiedžia. Gal Rėjus suvo- 
kė, kad ji viso labo nusivalkiojusi šliundra, ir parvežė ją atgal. 

Bet žingsniai, sudundėję prieangyje, buvo sunkūs. 

- Grifai? 

Šakės! Treneris. 

Grifas tikėjosi, kad jis jo, drybsančio ant nutriušusios sofos 
prieš televizorių, nepastebės. Deja. Sugirgždėjo atidaromos 
durys, ir jis išplūdo save, kad jų neužrakino. Akies kampučiu 
išvydo trenerį sofos gale. Įsisprendęs į klubus, jis smerkiamai 
žiūrėjo į Grifą. 

— Pasigedau tavęs treniruotėje. Mokykloje sužinojau, kad 
jau tris dienas nesirodei. Kur buvai? 

- Čia, - atsakė Grifas, tebežiūrėdamas į televizorių. 

- Sergi? 

— Ne. 

Tyla. 

— Kur tavo mama? 

— Ką aš žinau, - suniurnėjo Grifas. 

— Paklausiu dar kartą. Kur tavo mama? 

Grifas pakėlė akis ir perdėtai naiviai atsakė: 

- Turbūt tėvų susirinkime. Arba davatkų siuvimo ratelyje. 

Treneris priėjo prie televizoriaus. Ne išjungė jį, o ištraukė 
iš lizdo kištuką. 

— Rinkis daiktus. 

— Ą? 

— Rinkis daiktus. 

Grifas nejudėjo. Treneris ėmė artintis, nuo jo žingsnių su- 
barškėjo tušti javainių indeliai ir gazuoto vandens skardinės 
ant padėklo, kurį Grifas buvo pasidėjęs prie sofos. 

— Rinkis daiktus. Tučtuojau. 

— Kam? Kur aš eisiu? 

— Pas mane. 

— Nesulauksit. 

— Pamėgink šakotis, ir aš iškviesiu Vaikų apsaugos tarny- 
bą. - Treneris vėl įsirėmė didžiuliu kumščiu į klubus ir perbe- 
dė jį akimis. - Turi sekundę pasirinkti. 

Juokas prie gretimo staliuko grąžino Grifą į dabartį. Kol 
skraidė padebesiais, padavėja atnešė perjė. Jis gėrė taip, lyg 
mirtų iš troškulio. Tyliai, drovėdamasis atsirūgo kaip tik tuo 
metu, kai pro sukamąsias duris įėjo moteris, kurios laukė. Jis 
atsistojo ir pamojo padavėjai, kad atneštų sąskaitą, taip at- 
kreipdamas moters dėmesį. 

Išvydusi Grifą, ji staiga sustojo. Buvo aiškiai matyti, kad 
nustebo. 

Jis davė jai ženklą palaukti, kol apmokės sąskaitą. Padarė 
tai žaibiškai ir pasuko prie moters, tebestovinčios pusiauke- 
lėje tarp durų ir liftų. 

— Labas, Maršija. 

— Grifai. Girdėjau, kad tave paleido. 

— Blogos naujienos vėju atskrenda. 

- Liaukis, nuostabu tave matyti. - Ji nusišypsojo ir nu- 
žvelgė jį. - Gerai atrodai. 

Jis rijo ją žvilgsniu nuo sutaršytų kaštoninių plaukų iki 
aukštakulnių basučių. Galva apsvaigo iš geismo. 

— Ne taip gerai kaip tu, - tyliai juokdamasis atsakė. 

— Ačiū. 

Valandėle jis žiūrėjo jai į akis, paskui paklausė: 

— Tu laisva? 

Maršijos šypsena išblėso. Ji apžvelgė fojė, ir buvo matyti, 
kad jai neramu. 

Jis žengė žingsnį artyn ir tyliai tarė: 

— Prabėgo ilgi penkeri metai, Maršija. 

Ji valandėlę svarstė, paskui apsisprendė: 

— Vidurnaktį turiu klientą. 

— Netruksiu taip ilgai. 

Jis paėmė jai už alkūnės, ir jie pasuko prie liftų. Abu tylė- 
jo, kol atsidūrė kabinoje su veidrodžiais. Ji įkišo mažą rakte- 
lį į vos pastebimą plyšelį mechanizmo skyde. Į jo klausiamą 
žvilgsnį atsakė: 

— Pakilau pora aukštų, dabar gyvenu pastogėje. 

— Turbūt verslas klesti. 

— Dabar man dirba trys merginos. 

Jis švilptelėjo. 

— Verslas tikrai klesti. 

— Mano prekė visada paklausi. Rinka plečiasi, - juokdama- 
si pridūrė Maršija. 

Dar didesnį įspūdį jos sėkmė Grifui padarė, kai jie, išlipę iš 
lifto, atsidūrė vestibiulyje marmurinėmis grindimis ir stikli- 
niu stogu vietoj lubų. Pro jį buvo matyti priešpilnis mėnulis 
ir spiečius žvaigždžių, tokių ryškių, kad nustelbė žiburius. 

Vestibiulyje buvo trejos durys. 

— Sutari su kaimynais? 

— Vienas - japonas verslininkas. Jis retai būna namie, bet 
kai parsiranda, tokia kaimynystė jam prie širdies. 

— Užsuka pasiskolinti cukraus? - suprunkštė Grifas. 

— Mažiausiai kartą, kai būna mieste, - neva kuklindamasi 
atsakė ji. - Kitas - draugas, gėjus interjero dizaineris, jis man 
pavydi klientų. 

Ji atrakino buto duris. Grifas įėjo paskui ją. Interjeras buvo 
kaip iš žurnalo, turbūt kaimynas gėjus apsimyžtų dėl tokio. 
Grifas dirstelėjo, mandagiai pasakė: „Kaip gražu , ir čiupo 
Maršiją į glėbį. 

Jis penkerius metus nebučiavo moters, seksas bus nuosta- 
bus, sprendžiant iš malonumo, kurį patyrė, įkišęs liežuvį jai į 
burną. Bučiavo kaip abiturientas stačiu bananu, kai išleistu- 
vių draugė nelinkusi laužytis. Seilėdamasis, per daug nekan- 
triai, per daug godžiai. Rankos lakstė Maršijos kūnu. 


62 + Sandia Bioun 


Po valandėlės tokio glamžymo ji juokdamasi jį atstūmė. 

- Žinai taisykles, Grifai. Be bučinių. Iniciatyvą rodau aš. 

Jis siutingai purtė nuo pečių sportinį švarką, o šis atka- 
kliai nenorėjo nukristi. 

— Nenusišnekėk. 

— Tik šį kartą. Bet kai kurių taisyklių reikia laikytis. 

— Gerai. Moku iš anksto. 

- Hm. 

Galų gale jam pavyko nublokšti švarką išverstom ranko- 
vėm ant grindų. Įkišo ranką į kelnių kišenę, kur buvo Vaje- 
to Ternerio paskolinti pinigai. Tą šykštuolį ištiktų isterijos 
priepuolis sužinojus, kad klientas valgiui ir benzinui skirtus 
pinigus išleido prostitutei. O Grifas mielai sumokės Maršijai. 
Verčiau liks nevalgęs. 

— Kiek? 

— Du tūkstančiai. Už valandą. Įprasto sekso. 

Jis išsižiojo ir gurktelėjo. 

— Du tūkstančiai? Tu pakilai. Karjeros laiptais. 

— Pragyvenimo minimumas irgi, - ramiai atsakė ji. - Ir vers- 
lo išlaidos didesnės. 

Jis garsiai atsiduso iš nusivylimo ir pakėlė nuo grindų 
švarką. 

— Neturiu. Gal rytoj vakare, - apmaudžiai tarė. 

— Kiek turi? 

Jis atkišo sąvaržėle susegtus pinigus. Ji išsitraukė du šim- 
to dolerių banknotus, kitus grąžino jam. 

— Tik niekam nesakyk. 

Grifas vos nepravirko iš dėkingumo. 

— Amžinai liksiu tau skolingas. 

Maršija buvo brangiausia Dalaso prostitutė, nes žiūrėjo į 
savo darbą tik kaip į verslą. Apsigimusi verslininkė. Sklido 
gandai, kad ji, pasinaudodama klientų patarimais, išmintin- 
gai investavo kapitalą į nekilnojamąjį turtą, į šiaurę nuo Da- 
laso nusipirko dirbamosios žemės, o kai miestas ėmė plėstis 

į tą pusę, gerai pasipelnė. Kalbėta, kad ji turi kelių milijonų 
vertės akcijų. 

Gal tai tik gandai, bet jis nenustebtų sužinojęs, kad tai tie- 
sa. Kalbėta, kad Maršija pradėjo dirbti „palydove“, norėdama 
apmokėti dantų higienos studijas, bet netrukus suvokė, kad 
jos įgūdžiai šveisti pimpalams tinkamesni negu šveisti dan- 
tims. Ir apmokami daug brangiau. 

Pasirašęs kontraktą su „Cowboys“, Grifas netrukus su- 
žinojo apie ją iš kito futbolininko. Jam buvo pasakyta, kad 
Maršija geriausia, jei turi užtektinai pinigų, nes jau tada ji 
buvo brangi. Profesionalės jam patiko labiau už komandos 
aistruoles, kurios kariasi ant kaklo, o išdulkintos neišvengia- 
mai pridaro nereikalingų rūpesčių. 

Maršija buvo atsargi. Švari. Kruopščiai patikrindavo bū- 
simus klientus: ar sveikas, ar mokus, ar patikimas. Niekada 
nepriimdavo atsitiktinių žmonių. Šiąnakt jam padarė išimtį. 

Buvo sveiko bažnyčios choro solistės veido ir puikaus, ve- 
dančio į pagundą kūno. Nepaisant profesijos, išliko dama, ir 
klientui, kuris su ja netinkamai elgdavosi, vėliau durys būda- 
vo uždarytos. 

Penkeri metai pastebimos žalos nepadarė, nudžiugęs pri- 
ėjo išvadą Grifas, kai ji nusirengė. Buvo apkūni, bet, kur rei- 
kia, stamantri. Jis paskubom plėšė nuo savęs drabužius, ir 
vis atrodė - per lėtai. Pažinodama jį, prisimindama, kas jam 
labiausiai patinka, ji jam nepadėjo, tik tingiai krapštinėjosi 
žiūrėdama, kaip jis velkasi ir svaido drabužius. Kai ji sukišo 
pirštus tarp savo šlaunų, jis nevalingai sugargė, bet buvo taip 
susijaudinęs, kad nebenumanė, jog elgiasi kaip netašytas 
stuobrys. 

Kai Grifas nusirengė, Maršija atsargiai ėmė stumti jį ata- 
tupstą, kol jis atsisėdo ant lovos krašto. Grifas prispaudė vei- 
dą prie tarpelio tarp sunkių krūtų ir priglaudė jas sau prie 
skruostų. Ji padavė jam sargį, jis užsimovė. 

— Ko norėtum, Grifai? 

— Dabar... nesvarbu. 
Ji atsiklaupė tarp jo šlaunų ir palenkė galvą šnibždėdama: 
— Mėgaukis. 


— Grifai! 

— Hm? 

— Jau po vienuolikos. Tau reikia eiti. 

Jis miegojo ant pilvo, įsikniaubęs į minkštą kvapią pagal- 
vę, visiškai atbukęs. Apsivertė ant nugaros. Maršija buvo iš- 
simaudžiusi po dušu ir susisupusi į chalatą. 

— Kaip į vandenį įkritai, - tarė ji. - Gaila buvo tave žadinti, 
bet dabar privalai išeiti. 

Jis mėgaudamasis pasirąžė. 

— Kaip gera miegoti nuogam ant paklodės, kuri per kilo- 
metrą netrenkia dezinfekcijos priemonėmis. - Išrietė nugarą 
ir vėl pasirąžė. - Privalau? 

— Privalai. 

Pasakė šypsodamasi, bet jis suprato, kad kalba rimtai. Ne- 
gali ginčytis, ji ir taip pasielgė labdaringai. Atsisėdo lovoje, 
kojomis įsirėmė į grindis. Drabužius ji jau laikė paruošusi ir 
be žodžių skubino jį, kol rengėsi. Atkišo jam švarką, paskui 
uždėjo ranką ant nugaros ir stumtelėjo durų pusėn. 

Išeidamas atsisuko. 

— Ačiū. Padarei didžiulę nuolaidą, ir aš dėkingas tau labiau, 
negu manai. 

— Sugrįžimo proga. - Ji pabučiavo pirštą ir prispaudė jam 
prie lūpų. - Bet kitą kartą turėsi tartis iš anksto ir mokėti 
visą sumą. 

— Rytoj mano finansinė padėtis turėtų smarkiai pagerėti. — 
Prisiminė, kaip ji būgštavo, kad fojė jų niekas nepamatytų. - 
Žinoma, jei vis dar norėsi, kad būčiau tavo klientas, - pridū- 
rė. - Galbūt pakenkčiau tavo verslui. 

— Apdairumas nė vienam verslui ne prošal. - Maršija kal- 
bėjo nerūpestingai, bet Grifas suprato, kad tokia mintis buvo 

jai atėjusi į galvą. - Gal norėtum išbandyti naujokes. Jaunos, 
gražios, be to, pati jas apmokiau. 

— Malonumą garantuoji? 

— Visada. Norėtum su kuria nors susitarti? 

Grifas prisiminė Lorą Spikmen. 

— Nežinau, ką darysiu, kur būsiu. Verčiau aš tau paskam- 
binsiu. Bet jau mėginau senuoju numeriu. Išgirdau įrašą, kad 
telefonas išjungtas. 

Ji padavė jam vizitinę kortelę. 

— Tenka nuolat keisti. Kad dorovės policija liktų dora, - 
šypsodamasi pridūrė. 

Jis pabučiavo jai į skruostą, dar kartą padėkojo ir atsisvei- 
kino. Ji tyliai, bet ryžtingai uždarė duris. Žengdamas į liftą, 
Grifas sutiko išeinantį gėjų interjero dizainerį. Šis nužvelgė jį 
nuo galvos iki kojų, užsimerkė ir švelniai, alpulingai sudejavo. 

— Ak, koks gražuolis, - sušnibždėjo, slinkdamas pro šalį. 

Fojė buvo mažiau žmonių negu pirma. Jį aptarnavusi pa- 
davėja šnekučiavosi su vienu iš dykinėjančių nešikų. Pianistą 
pakeitė muzikos įrašai. 

Durininkas sveikinosi su atvykėliu, kai Grifas išsiveržė 
lauk pro sukamąsias duris. Truputį atvėso, bet nuo karščio iš 
pradžių jam vis tiek užgniaužė kvapą. Gerą valandėlę stovėjo 
prakaituodamas ir laukė, kol pasirodys automobilių aikštelės 
sargas. Jis nepasirodė, ir Grifas nuėjo jo ieškoti. Už vartų pa- 
suko į garažą. 

Ir gavo kumščiu. 

Į skruostikaulį. Kaip gręžimo kūju. Smūgis. Kitas. Trečias. 

Jis kniubtelėjo, garsiai nusikeikė, svirduliuodamas ėmė 
pašėlusiai mataruoti rankomis ir mėgino įžiūrėti, kas jį už- 
puolė. 

Rodartė. 


Šeštas skyrius 


Išsiviepos Rodartės snukis buvo panašus į Helovino kaukę. 

— Oi, atsiprašau. Skauda? 

Grifas švilpiamai įkvėpė pro sukąstus iš skausmo dantis. 
Pačiupinėjo skruostikaulį, pirštai nusidažė raudonai. 

— Kalės vaikas! 

Rodartė prisidegė cigaretę ir juokdamasis užgesino deg- 
tuką. 

— Aš irgi tą girdėjau. 

Grifo akys sužaibavo. 

— Girdėjau, kad tavo motina būtų dulkinusis su šunimi, jei 
daugiau nieko nebūtų pakabinusi. Vargšas mažasis Grifas. 
Karti dalia, a? Laimė, treneris Mileris su žmona tave pri- 
glaudė. 

Kai Grifui buvo pareikštas kaltinimas ir jis pernakt iš re- 
klaminio vaikino virto pariju, atsiskleidė ir jo bjauri praeitis. 
Grifas būtų galvą guldęs, kad neišplepėjo nei treneris, nei 
Elė. Bet apsukrus „Morning News reporteris šniukštinėjo 
tol, kol iškapstė pakankamai faktų savo spėjimams patvir- 
tinti. Viešas demaskavimas sukėlė sensaciją. Straipsnio pa- 
baigoje žurnalistas užsiminė, kad Grifo Berketo nuopuolis 
buvo nulemtas nuo pat gimimo, kad jis buvo auklėjamas pa- 
žeisti įstatymą, kad nusikaltimą, kurį jis padarė, buvo įma- 
noma nuspėti. 

— Papasakok, koks jausmas apima, kai tyčia pralaimi svar- 
bias rungtynes, - klastingai žvairakiavo Rodartė. - Nuošir- 
džiai. Tik man vienam. Tave graužė sąžinė? Ar ne? 

Grifui ausyse skambėjo Vajeto Ternerio perspėjimas. Ne- 
simaišyk jam po kojomis. Atsuk kitą skruostą. Dabar tas pata- 
rimas skamba kaip patyčia, nes skruostikaulį smilksi, o puse 
galvos skauda taip, kad jis, ko gero, susivems. 

Grifas troško čiupti Rodartę už riebaluotų plaukų ir trenk- 
ti į betoninę garažo sieną, dar kartą ir dar, kol jo šlykštus 
snukis bus ištaškytas. 

Bet jis nieko negalėjo padaryti, neužsitraukdamas bėdos, 
ir Rodartė tai žinojo. Šitam pašlemėkui būtų buvęs didžiau- 
sias malonumas vėl išvysti Grifą kalėjime tą pačią dieną, kai 
jis buvo paleistas. 

Grifas keiktelėjęs nusisuko, bet Rodartė čiupo jį už peties, 
apgręžė ir trenkė į sieną. 

— Neatsuk man nugaros, pasipūtęs pisuokli. 

Veikiau nuo smūgio negu nuo keiksmažodžio Grifas atsi- 
kvošėjo, galvos skausmas dingo, o įtūžis pasidarė trapus ir 
šaltas kaip stiklas. Jis gali nudėti šį šunsnukį. Lengvai. Vie- 
nas dalykas, kai tave būrys pargriauna per rungtynes. Kai va- 
lią rankoms duoda Rodartė, visai kas kita. 

- Atitrauk letenas. 

Gal nuožmus tonas, gal akys išdavė, koks žudikiškas jo siu- 
tas, nes Rodartė paleido jį ir atsitraukė per kelis žingsnius. 

- Buvau tau skolingas, - pasakė jis, kryptelėdamas smakrą 
kruvino Grifo skruostikaulio pusėn. - Už šiandieninį įžūlu- 
mą. Važiavau tokį kelią į kiškių kraštą švęsti tavo paleidimo, 
o kaip man buvo atsidėkota už rūpestį? 

— Ačiū. Dabar mes atsiteisę. - Grifas prasispraudė pro jį. 

— Vakar turiningai šnekučiavomės su kai kuriais buvusiais 
tavo partneriais. 


Grifas sustojo ir atsigręžė. 

Rodartė giliai užsitraukė cigaretę, paskui numetė nuorūką 
ant žemės ir sutrynė bato nosimi, išpūsdamas dūmus į viršų. 

— Vardų gal neminėsim? Supranti, apie ką kalbu. Apie tavo 
buvusius verslo partnerius. 

— Jie valkiojosi po lūšnynus? - paklausė Grifas. 

Rodartė tik nusišypsojo. 

Tris mafijos bosus Grifas mintyse vadino „Vistos“ vaiki- 
nais. Apie juos ir kalbėjo Rodartė. Apie vyrus penkis tūkstan- 
čius dolerių kainuojančiais kostiumais. Apie trijulę, su kuria 
Bilas Bandis supažindino Grifą, kai šis smarkiai prasilošė ir 
jam skubiai prireikė pinigų. 

„Vistos“ triumviratas buvo be galo paslaugus. Jie atlapojo 
savo ištaigingų biurų duris nuosavame dangoraižyje Las Koli- 
naso rajone su vaizdu į golfo aikštyną. Ir tai buvo tik pradžia. 
Prabangios vakarienės privačiuose penkių žvaigždučių resto- 
ranų valgomuosiuose. Privačios kelionės reaktyviniu lėktuvu 
į Las Vegasą, Bahamas, Niujorką, San Fransiską. Limuzinai. 
Merginos. 

Pagunda gryniausiu pavidalu. 

Jis atsisakė tik narkotikų, nors būtų bet kada gavęs bet 
kokių ir kiek norėjo. 

— Vyrukai žino, kad tu paleistas, - kalbėjo Rodartė. Jo šyp- 
sena buvo grėsminga kaip iššiepti šakalo dantys. - Jie ne per 
daug džiaugiasi. Mat neabejojo, kad už susidorojimą su Biliu 
Bandžiu sėsi ilgam. 

- Aš nekišau prie Bandžio nagų. 

— Žiiinoma. 

Grifas nė nesiruošė šitam šikniui aiškinti, kad yra ne- 
kaltas. 

— Kai vėl pamatysi „Vistos“ vaikinus, pasakyk, kad liepiau 
atsipisti. 

Rodartė krūptelėjo. 

— Oi, jiems tai nepatiks. Pirmiausia užvertei lažybų tarpi- 
ninką... 


— Aš nežudžiau Bandžio. 

- Tikrai? Nemanau, kad jie patikės, Grifai. Tu taip užsiši- 
kai ant Bandžio už įskundimą FTB, kad, be abejo, nužudei. 
Turėjai teisę tai padaryti. Beveik privalėjai. Klausyk, aš tave 
suprantu. Jie irgi. Ožys yra ožys. Nebūtum jo nukalęs, Bandis 
būtų įskundęs ir juos. 

— Tai kas jiems nepatinka? 

- Jie niekada tikrai nežinos, būtų Bandis juos išdavęs ar 
ne. O tu, - jis bakstelėjo Grifui smilium į krūtinę, - kai ką iš- 
vardijai FTB. Jų pavardes. Dabar aišku? Jie mano, kad Bandis 
būtų likęs ištikimas, jei ne tu. Nesvarbu, kaip viskas susiklos- 
tė, jų nuomone, tu sužlugdei sklandžiai vykdomą operaciją. 

— Oi, kokia liūdna istorija. 

— Tu pakenkei jų verslui, - varė savo Rodartė, nekreipda- 
mas dėmesio į jo žodžius. - Kelerius metus po tavo įkalinimo 
Big Springe jiems buvo labai sunku sugundyti sportininkus 
profesionalus Jungtinių Valstijų pietuose. Visi nerimavo ir 
būgštavo, kad jei ims sukčiauti, bus sučiupti kaip tu. 

Rodartė atsikvėpė, o kai vėl prabilo, balsas buvo tylesnis. 

— „Vistos“ vaikinai, kaip tu juos meiliai vadini, dar neatsi- 
gavo po tavo padarytos žalos. 

— Mano padarytos? - pagaliau Grifas davė valią susikau- 
pusiam pykčiui. - Nė vienas nė dienos nesėdėjo kalėjime. 

— Tik todėl, kad FTB bandė juos apkaltinti sukčiavimu, 
remdamasis vien tavo liudijimu. - Rodartė, apgailestauda- 
mas dėl tokios strategijos trūkumų, gūžtelėjo pečiais. - Tavo 
istorija prisiekusiųjų teismas nepatikėjo. Pamanė, jog verti 
bėdą ant kitų, kad išsikapanotum pats. 

Jis vėl kumštelėjo Grifui. 

- Tai vienintelė priežastis, kodėl „Vistos vaikinams nebu- 
vo pareikštas kaltinimas. Bet nedaug trūko. Jie neužmiršo, 
kiek nedaug. Ir vis per tave. Jie, galima sakyt, griežia ant ta- 
ves dantį. 

— Aš antjų irgi. Dabar traukis man iš kelio. 

Rodartė nesitraukė, Grifas bandė jį apeiti. Rodartė žengė 
žingsnį į šoną ir pastojo jam kelią. 

— Bet iš esmės mes kalbame apie malonius žmones. Galbūt 
jie vėl bus tau palankūs - su viena sąlyga. 

— Tu dabar verbuoji naujokus? 

Rodartė pamerkė akį. 

- Tarkim, vienas mano žodis galėtų palengvinti tavo pa- 
dėtį. 

— Man nerūpijų palankumas. 

— Tu manes neišklausei. 

— Nėra reikalo. 

Rodartė nubraukė įsivaizduojamą dulkelę nuo Grifo švar- 
ko atlapo. Jei jis dar mane palies, pamanė Grifas, sulaužysiu 
jam visus plaštakos kaulus. 

— Paklausyk patarimo, Grifai. Susimąstyk. 

— Turėjau penkerius metus apmąstymams. 

— Vadinasi, su jais nebedirbsi? 

— Ne. 

— O su konkurentais? Juk „Vistos“ vaikinai - verslininkai. 
Jie sunerimę - šiek tiek - dėl tavo būsimos veiklos laisvėje. 

— Ketinu atidaryti gaiviųjų gėrimų kioską. 

Rodartė susiraukė rodydamas, kad sąmojis per žemo lygio. 

— Ne jų ir ne tavo suknistas reikalas, ką darysiu, - pasakė 
Grifas. 

— Leisk nesutikti. Ypač jei ketini susidėti su jų konkuren- 
tais. 

— Pasakyk, kad dėl to gali būti ramūs kaip belgai. Atia, Ro- 
darte. 

Grifas vėl pabandė nueiti, bet Rodartė stumtelėjo jį ir pa- 
stojo kelią. Prisikišo arti ir pritildė balsą. Šį kartą šnibždėjo 
kaip sąmokslininkas. 

— Dar reikia aptarti pinigų klausimą. 

— Kokių pinigų? 

- Liaukis, Grifai, - meilikaujamai ėmė suokti Rodartė. - 
Pinigų, kuriuos pavogei iš Bandžio. 

- Nebuvo jokių pinigų. 

- Grynųjų gal ir ne. O seifo raktas? Sąskaitos numeris 
užsienio banke? Seifo skaičių kombinacija? Pašto ženklų ko- 
lekcija? 

- Nieko. 

— Neskiesk! - Rodartė vėl bakstelėjo Grifui pirštu į krūti- 
ne, smarkiau, pikčiau. 

Grifui suvirė kraujas, bet nors jis labai troško suskaityti 
Rodartei šonkaulius, negalėjo jo nė pirštu paliesti. Rodartė 
kaipmat įvels jį į muštynes, o jis, net jei laimės, naktį praleis 
Dalaso apygardos kalėjime. Naujasis jo butas niekam tikęs, 
bet vis geriau negu cypė. 

— Paklausyk, Rodarte. Jei Bandis ir turėjo kur nors pasidė- 
jęs pinigų, paslaptį nusinešė į kapus. Aš jų negavau. 

- Kabink daugiau makaronų. - Rodartė vėl trenkė jį į sie- 
ną ir prisikišo, iššiepęs dantis. - Toks gabus sukčius kaip tu 
būtų pasirūpinęs nelikti tuščiomis rankomis. Tavo pomėgiai 
brangūs. Ratai. Skudurai. Skylės. Jei nepasislėpei bent kiek 
Bandžio pinigų, kaip apmokėsi už šitokią ištaigą? 

— Nesuk savo gražios galvelės, Rodarte. Kai ką sugalvojau. 

- Tikrai? 

- Tikrai. 

— Ką? 

Grifas neatsakė. 

- Žinok, aš išsiaiškinsiu, - tarė Rodartė. 

— Sėkmės. Dabar atsipisk. 

Jie ilgai ir piktąj žiūrėjo vienas kitam į aids Tik didžiau- 
siomis valios pastangomis Grifas susitvardė netrenkęs keliu 
vyrukui į kiaušius ir jo neatsikratęs. Bet ištvėrė ir nenusuko 
akių. Galų gale Rodartė atitraukė rankas Grifui nuo pečių ir 
žengė žingsnį atgal. Bet prisipažinti nugalėtas nė nemanė. 

— Gerai, dešimtasis numeri, - tyliai pasakė jis. - Nori apsi- 
sunkinti gyvenimą, tai netrukdysiu. Tiesą sakant, man taip 
dar geriau. - Šiuos žodžius jis sušnibždėjo kaip piktdžiugišką 
pažadą. 

Grifas praėjo pro jį ir jau suko už garažo kampo, kai Rodar- 
tė sušuko įkandin: 

— Ei, atsakyk man į vieną klausimą. 

— Taip, manau, kad tu šlykštus. 

— Geras, - nusijuokė Rodartė. - Bet aš klausiu rimtai: ar 
nenuleidai, kai nusukai Bandžiui sprandą? Žinau, kad kartais 


taip atsitinka. 


— Ką manai? 

Lorai nereikėjo klausti: „Apie ką? Ji ir Fosteris dar nekal- 
bėjo apie Grifą Berketą, bet jautėsi taip, lyg jis riogsotų vidu- 
ry stalo. Beveik apčiuopiamas. 

Ji padėjo šakutę ir paėmė taurę. Atsargiai laikydama, spok- 
sojo į rubino spalvos vyną. 

— Mano pirmas įspūdis - kad jis piktas. 

— Ant ko? 

— Ant gyvenimo. 

Didysis valgomasis, kuriame tilpdavo ne mažiau kaip tris- 
dešimt žmonių, buvo naudojamas tik oficialiomis progomis. 
Pirmuosius dvylika santuokos mėnesių jie dažnai rengdavo 
kviestines vakarienes. Per pastaruosius dvejus metus suren- 
gė tik vieną, per Kalėdas - „SunSouth“ direktorių tarybai. Su 
antrosiomis pusėmis. 

Šį vakarą, kaip daugumą vakarų, jie vakarieniavo šeimos 
valzomajame. Jis buvo daug jaukesnis, atskirtas nuo didžiu- 
lės kaip restorano virtuvės vienomis durimis. Ukvedė-virėja 
kasdien šeštą išeidavo. Jos paskutinė pareiga buvo palikti va- 
karienę ant šildomojo padėklo. Kadangi Lora perėmė didžiu- 
mą Fosterio darbų, „SunSouth“ biure ji paprastai būdavo iki 
pusės aštuonių ar aštuonių, nuvėlindama vakarienę. Fosteris 
nevalgydavo, kol ji negrįždavo namo. 

Šįvakar jie vakarieniavo vėlai dėl pokalbio su Grifu Berke- 
tu. Lora prarado apetitą, bet Fosteriui, regis, jautienos keps- 
nys tešloje patiko. Jis atsipjovė kąsnelį, sukramtė lygiai dvy- 

lika kartų, keturios serijos po tris, nurijo, gurkštelėjo vyno, 
nusišluostė burną servetėle. 

— Penkeri metai kalėjime sugadintų nuotaiką bet kam. 

— Man atrodo, Berketas siustų bet kokiomis aplinkybėmis. 

— Manai, jo pyktis įsisenėjęs? 

— Juk skaitei straipsnį laikraštyje apie jo vaikystę, - atsa- 
kė ji. - Sutinku, kad ji buvo košmariška. Bet tai nepateisina 
jo elgesio suaugus. Jis pažeidė įstatymą. Jis nusipelnė baus- 
mės. Turbūt didesnės, negu gavo. 

— Primink man, kad nesipainiočiau tau po kojų, kai esi nu- 
siteikusi karingai, ponia Spikmen. Tu negailestinga. 

Lora neįsižeidė, suprasdama, kad jis ją erzina. 

— Negaliu pakęsti suaugusių žmonių, kurie dėl savo ydų ar 
net nusikaltimų verčia bėdą ant vargingos vaikystės. Už savo 
veiksmus atsakingas tik pats Berketas. 

- Jis išpirko kaltę, - švelniai priminė vyras. - Pažadu, jog 
padarysiu viską, kad mūsų kūdikio vaikystė nebūtų vargin- 
ga, - pridūrė, kad ji pralinksmėtų. 

Žmona nusišypsojo. 

- Jei augintum jį vienas, turbūt baisiai išlepintum. 

- Jį? 

— Arba ją. 

— Norėčiau mergytės, panašios į tave. 

— O aš atsidurčiau devintame danguje, jei būtų berniukas. 

Jie tebesišypsojo, bet virš valgomojo stalo pakibo neištarti 
žodžiai. Nei sūnus, nei duktė neturės Fosterio bruožų. Gal 
panašius, bet ne jo. 

Lora vėl gurkštelėjo vyno. 

— Fosteri... 

- Ne. 

— Kodėl „ne'? Juk nežinai, ką ketinu sakyti. 

— Žinau. - Jis parodė į jos lėkštę. - Pavalgei? - Ji linktelėjo. 
Jis nepriekaištingai sudėjo peilį ir šakutę ant lėkštės įstrižai, 
o šalia sulankstė servetėle.: 

Ji atsistojo, kai jis su vežimėliu atsitraukė nuo stalo. 

— Paprašysiu Manuelą nukraustyti stalą ir atnešiu kavos. 

— Gerkim ją poilsio kambaryje. 

Virtuvėje ji pripylė kavinuką kavos, užplikytos, kol juodu 
vakarieniavo. Pastatė jį ant padėklo su puodeliais, lėkštutė- 
mis, ąsotėliu grietinėlės, cukrine ir nunešė į poilsio kambarį. 
Fosteris šluostėsi rankas valikliu iš buteliuko, paskui įdėjo jį 
į stalčių. 

Lora paruošė puodelį kavos ir nunešė jam. Jis padėko- 
jo, palaukė, kol ji įsipylė sau ir atsisėdo ant odinės sofutės 
dviem, parietusi kojas. 

Jis kalbėjo toliau, lyg pokalbis nebūtų nutrūkęs. 

— Ketinai pasakyti, kad galėtume elgtis įprastai. Dirbtinis 
apvaisinimas. Anoniminis spermos donoras. 

Kaip tik tai ji ir ketino pasakyti. 

— Spermos donorai ne be reikalo nežinomi, Fosteri. Nie- 
kada nesužinotume, kas jis, neįsivaizduotume, kaip atrodo. 
Vaikas būtų mūsų. Niekada netyrinėtume jo bruožų, ieško- 
dami panašumo į... pažįstamą žmogų. 

— Tau nepatinka Grifo Berketo bruožai? 

— Tu nesupranti, koks reikalas. 

Jis nusijuokė ir privažiavo prie sofos. 

— Suprantu, tik tave erzinu. 

— Matai, šįvakar erzinimas man nepatinka. 

— Atleisk. - Jis pašiaušė jai plaukus. 

Bet ji nesileido taip lengvai nuraminama. 

— Turbūt tai svarbiausias sprendimas mūsų gyvenime. 

— Mes jau nusprendėm. Tūkstantį kartų aptarėm, apsvars- 
tėm visas galimybes. Kalbėjom apie tai daug mėnesių. Kalbė- 
jom iki šleikštulio, paskui vėl kalbėjom ir galų gale sutarėm, 
kad tai tinkamiausias būdas. 

Tau, žiojosi sakyti ji, bet nepasakė. 

— Žinau, kad sutarėm, bet... 

— Kas yra? 

— Nežinau. Teoriškai... - Jos balsas nutrūko. Gerą teoriją 
ne visada lengva įgyvendinti. Ypač kai teorijos tinkamumą 
savo kailiu teks išbandyti jai. 

- Prašau tik vieno vaiko, - tarė jis, glostydamas jai skruos- 
tą. - Jei galėčiau, turėtume tris ar keturis, kaip buvom numa- 
te. Anksčiau. 

Anksčiau. Štai ir visa esmė. Aštuonių raidžių žodis, kurio 
reikšmė abu taip slegia. Demarkacijos linija jų gyvenime. 
Anksčiau. 

Jo žvilgsnis meiliai klaidžiojo jos veidu. 

— Aš tebesapnuoju, kad mes mylimės. 

— Mes ir mylimės. 

Fosteris blankiai šyptelėjo. 

- Iš dalies. Netikrai. 

— Man tikrai. 

— Bet nebe taip. 

Ji pasilenkė ir aistringai pabučiavo jam į lūpas, paskui įsi- 
kniaubė į kaklą. Jis apkabino ją ir ėmė glostyti nugarą. Šio- 
kiadieniais ji būdavo taip užsiėmusi, kad kelioms valandoms 
pamiršdavo jo būklę ir jos padarinius jų gyvenimui ir san- 
tuokai. 

Atsikvošėdavo netikėtai, neperspėta, lyg būtų apšaudyta 
užnuodytomis strėlėmis, kurios skrieja nežinia iš kur, todėl 
jų išvengti neįmanoma. Susirinkime, kalbėdamasi telefonu 
ar pirmininkaudama pasitarimui, kuriame būdavo svarstomi 
nauji sumanymai, prisiminusi ji akimirką sustingdavo, o pas- 
kui ją perverdavo skausmas. 

Tačiau baisiausi buvo ramūs vakarai namie. Likę vieni kaip 
dabar, abu prisimindavo, kaip būdavo anksčiau, kaip juodu 
mylėdavosi kada panorėję, juokdamiesi iš savo aistringo sku- 
bėjimo, paskui laimingi, patenkinti nugriūdavo, netekę jėgų. 

Dabar ji kartais nueidavo į kambarį, kuriame miegojo jis 
ligoninės lovoje, su visais moderniausiais įtaisais, kad būtų 
patogiau. Nusirengdavo, atsiguldavo šalia ir prisiglausdavo. 

Jie bučiuodavosi. Jis glamonėdavo ją, ir kartais pakakdavo 
tokio artumo. Būdavo naktų, kai ji net patirdavo orgazmą, 
bet džiaugsmo nepatirdavo, nes paskui jausdavosi baisi sa- 
vanaudė. Kai ji tai pasakė, jis ėmė ją raminti: nesąs visiškai 
žlugęs tol, kol galįs jai suteikti kūniškų džiaugsmų. 

Bet jei ji išlipdavo iš jo lovos jausdamasi kaip ekshibicio- 
nistė, vadinasi, jis turėjo jaustis kaip vujaristas. Kadangi abu 
nepatiria vienodo malonumo... iš tikrųjų, kaip jis pasakė, vis- 
kas nebe taip. 

Jie retai kalbėdavo apie bendrą gyvenimą iki tos nakties, 
kai viskas apsivertė aukštyn kojom. Pirmųjų santuokos metų 
prisiminimais mėgaudavosi atskirai, nes nė vienas nenorė- 
jo įskaudinti antrojo, prabildamas balsiai. Prisiminimai jai 
buvo skaudūs. Fosteriui jie turbūt siaubingi. Ji tebėra sveika. 
Jis ne. Rodos, jis nesipiktina ir nepriekaištauja nei likimui, 
nei Dievui. Nei jai. 

Bet kaip jis gali nesipiktinti? 

Suėmęs už pečių, jis ją atstūmė. 

— Nuogąstauji, Lora? Dėl Berketo ar ko nors kito? Dvejoji? 
Galim atšaukti. 

Ar ji nuogąstauja? Žinoma. Bet Fosteris užsispyrė, kad bus 
padaryta šitaip, vadinasi, bus šitaip. 

— Noriu pamatyti sveikatos pažymėjimą. 

— Jis pažadėjo greitai apsisukti ir atsiųsti paštu. Kai per- 
skaitysim, sudeginsim. 

— Nemanau, kad atsiras kliūčių. Atrodo, fiziniu požiūriu jis 
idealus, kaip ir tikėjomės. 

— O būdas? 

Ji nusišaipė. 

— Anaiptol ne idealus. Jis tai įrodė prieš penkerius metus. 

— Jo nusikaltimas man nerūpi. Man svarbu, ar jis neiš- 
plepės. 

— Manau, pinigai - pakankamas akstinas, kad pateisintų 
mūsų pasitikėjimą. 


- Išdėsčiau jam sąlygas kuo paprasčiau. 

Jis paaiškino Grifui Berketui, kad šis niekada negalės pre- 
tenduoti į vaiką, negalės su jais susisiekti ir turės pamiršti, 
kad juos pažinojo. Jei Grifas laikysis šių sąlygų, jam per me- 
tus bus išmokama po milijoną dolerių. 

— Kiek laiko? - paklausė Berketas. 

- Iki tavo gyvenimo pabaigos. 

Berketas nepatikliai vedžiojo akimis nuo vieno prie kito. 

— Nejuokaujat? 

— Ne. 

Žiūrėdamas į juos kaip į bepročius, jis paklausė: 

— Jums taip svarbu susilaukti vaiko ir nuslėpti jo kilmę? 

Klausimas skambėjo kaip šantažo užuomina. Lora nebūtų 
nustebusi, jei tą akimirką jis būtų paprašęs dvigubai didesnės 
sumos. Bet kai Fosteris atsakė: „Taip, mums tai labai svarbu", 
Berketas sukikeno ir pakraipė galvą, lyg jam tai būtų nesu- 
vokiama. Matyt, jam niekada niekas nebuvo taip svarbu ar 
brangu. Net karjera. 

— Vaiko man nereikės, - atsakė jis. - Atvirai kalbant, nuo 
tada, kai lytiškai subrendau, labai stengiausi nė vieno nesusi- 
laukti. Vadinasi, galit nesirūpinti, kad vieną dieną išdygsiu ir 
jo pareikalausiu. Ar jos, - pridūrė, kreipdamasis į Lorą. 

— O slaptumas? - paklausė Fosteris. 

- Neprieštarauju. Man viskas aišku. Laikau liežuvį už dan- 
tų. Jei atsitiktinai susitinkame, žiūriu pro šalį ir neišsiduodu, 
kad esu jus matęs. Dėl milijono dolerių per metus galiu pra- 
rasti atmintį. Viens du, ir nebeprisimenu. - Jis spragtelėjo 
pirštais. - Dar vienas klausimas. 

—- Koks? 

— Kas bus, jei jūs... jei aš jus pergyvensiu? 

- Įsipareigojimus vykdys Lora. 

— Ojeijos nebebus? 

Tokio klausimo jie nebuvo numatę, nesvarstė galimybės, 
kad jis pergyvens juos abu. Lora ir Fosteris susižvelgė, ir ji 

suprato, kad juodu mąsto apie tą patį. Jei Grifas Berketas 
juos pergyventų, vaikui ir paveldėtojui grėstų tiek finansi- 
nis, tiek emocinis šantažas. Jie sutarė, kad vaikas niekada 
nesužinos, kaip atsirado. Tegu mano, kaip ir visi kiti, kad jo 
tėvas —- Fosteris. 

— Apie tokią galimybe nepagalvojom, - pripažino Fosteris. 

— Tai dabar, kai man toptelėjo, reikia ją apsvarstyti. 

— Tuo metu turėtumėt būti labai turtingas, - tarė Lora. 

— Jūs dabar labai turtingi, - atkirto jis. - Juk nesudary- 
tumėt sutarties, kai toks atvejis nenumatytas? Ar sudary- 
tumėt? 

Jis buvo teisus, bet ji nenorėjo nusileisti. 

— Neabejoju, kad ilgainiui ką nors sugalvosime. 

— Aha. Neilgainiui. Dabar. 

-— Jis teisus, Lora. Laiko veiksnys svarbus. Aš - įrodymas, 
kad gyvenimas gali žaibiškai pasikeisti. Verčiau išspręskim 
šį klausimą dabar, o ne palikim vėlesniam laikui. - Fosteris 
valandėlę mąstė. - Deja, visi iškart man atėję į galvą spren- 
dimai susiję su popieriais, o to būtina išvengti. - Jis atkišo 
rankas delnais į viršų. - Grifai, arba turėsi patikėti, kad rasiu 
išeitį, arba... 

— Kada? 

— Spręsiu šį klausimą tučtuojau. 

Berketas susiraukė, lyg to nepakaktų. 

— O „arba? 

— Arba sutartis nebus sudaryta. 

Lora atkreipė dėmesį, kad jis svarstė neilgai. 

— Gerai, patikėsiu, kad rasit išeitį. Juk jūs manim tikit, o 
aš - nusikaltėlis ką tik iš kalėjimo. 

— Malonu, kad tai pasakėt jūs, pone Berketai. 

Lora leptelėjo nepagalvojusi, bet nesigailėjo. Reikia jam 
priminti, kadjie rizikuoja labiau negu jis. Jis nė nekrustelėjo, 

- Turit galvoje, malonu, kad to pasakyti nereikėjo jums, — 
tarė jis. - Kad jums nereikėjo priminti, jog vienintelis nepati- 
kimas žmogus šiame kambaryje - aš. 

— Lora nenorėjo tavęs įžeisti, Grifai, - tarė Fosteris. 

Nenuleisdamas nuo jos akių, jis atkirto: 

- Ne. Žinoma, nenorėjo. Ir neįžeidė. 

Bet ji suvokė - jis kalba nenuoširdžiai ir supranta, kad ji 
norėjo jį įžeisti. 

- Abipusė rizika neatskiriama nuo verslo sandorių. - Eos- 
teris kalbėjo iš patirties. Be to, jis buvo puikus tarpininkas ir 
stengėsi sumažinti įtampą, kol įmanoma. - Manau, bendra 
rizika - geras dalykas. Visi turi dėl ko būgštauti, todėl elgiasi 
sąžiningai. - Jis atsisuko į Lorą. - Nieko nepamiršau? 

Ji papurtė galvą. 

— Puiku, - tarė jis ir tris kartus pliaukštelėjo per krėslo 
ranktūrius. - Paspauskim vienas kitam ranką. 

Dabar Fosteris paklausė: 

— Sakei, kad susisieksi su juo po poros savaičių? 

— Stebėsiu savo ciklą, kas rytą matuosiu temperatūrą, to- 
dėl tikiuosi žinoti, kuri diena vaisinga. 

— O po kiek laiko žinosi, ar pastojai? 

— Po dviejų savaičių. 

— Man svaigsta galva, kai apie tai pagalvoju. 

— Palauk, kol apšlapinsiu indikatorių ir jis paraus. Ar pa- 
mėls. Nežinau, kokios spalvos turės pasidaryti. 

Juokdamasis jis karštai ją pabučiavo, paskui jie tylėdami 
pasuko prie nepastebimo lifto, įrengto po laiptais. 

- Palenktyniaukim, - pasiūlė jis ir įvažiavo į metalinį narvą. 

Ji nulėkė įvijais laiptais ir ėmė laukti lifto. 

— Tu visada laimi, - suniurnėjo jis. 

— Lakstydama laiptais nesustorėsiu. 

— Tai jau tikrai. - Jis pliaukštelėjo jai per užpakalį. 

Išgirdęs, kad jie artinasi, Fosterio miegamojo duris iš vi- 
daus atidarė Manuelas. 

— Gal šįvakar nereikia mankštos? - paklausė Fosteris. Pa- 
galbininkas nusišypsojo ir gūžtelėjo pečiais, rodydamas, kad 
nesuprato klausimo. - Jis apsimeta. Žinau, kad apsimeta. 
Puikiai žino, kad klausiu apie mankštą ir ką apie ją manau. - 
Jis stipriai sugniaužė jai ranką. - Pasigailėk manęs, Lora. 

— Man šis vakaras irgi nebus lengvas. Turėsiu dar kartą 
peržiūrėti sutartį su profsąjunga. Bet ateisiu tavęs apkamšy- 
ti. - Ji švelniai pabučiavo jam į lūpas ir plačiu koridoriumi 
nuėjo į savo kabinetą. 

Bet kai Lora po valandos įėjo į Fosterio miegamąjį, Manu- 
elas buvo padaręs viską, ko reikėjo. Užuolaidos užtrauktos. 
Termostatu nustatyta tinkamiausia temperatūra. Ant nakti- 
nio staliuko stovi grafinas vandens su ledu ir stiklinė. Iškvie- 
timo mygtukas po ranka. Fosteris miegojo, ant kelių gulėjo 
knyga. 

Ji išjungė naktinę lempą ir ilgai sėdėjo tamsoje ant kėdės 
prie lovos, klausydamasi jo kvėpavimo. Jis nesivartė, ir ji 
džiaugėsi, kad miega taip kietai. 

Galų gale Lora jį paliko ir viena atsigulė į lovą, kurioje anks- 
čiau gulėdavo abu, svajodama apie tokį pat kietą miegą. 


septintas skyrius 


Hi rytą Grifui į nugarą buvo įsimetęs dieglys nuo minkš- 
to, per vidurį įdubusio čiužinio. Jis nenorėjo pripažinti, kad 
skausmas primena trylika metų, kai jį daužydavo puolėjai - 
nuo aštuntos klasės iki metų su „Cowboys . 

Dešinys petys irgi kėlė jam didesnį nerimą, negu būtų pri- 
pažinęs. Žaidžiant jam buvo sulaužyti keturi pirštai, vienas 
mažylis lūžo du kartus toje pačioje vietoje. Antrą kartą jis 
nepasirūpino įtvaru, todėl sugijęs pirštas buvo kreivas. Dėl 
visokių kitokių sužeidimų ir nelaimingų atsitikimų Grifas 
kiekvieną rytą keldavosi lėtai. 

Maloniai prisimindamas iškvepintas, švelnias kaip šilkas 
Maršijos paklodes, jis nušlubavo į apleistą virtuvę, užvirino 
vandens tirpiai kavai, paskrudino duonos riekę ir užsigėrė 
pienu, kad burnoje nejaustų kartaus netikros kavos skonio. 

Kol neužmiršo, paskambino savo „angelui sargui . Polici- 
ninko Džerio Arnoldo balsas net iš įrašo skambėjo gana lipš- 
niai, o kalbantis atrodė, kad tai draugiškas ir negrėsmingas 
vyrukas. 

— Aš skambinu tik paklausti, ar vakar gavot mano praneši- 
mą, - pasakė Grifas pasisveikinęs. 

- Aišku, gavau. Bet pakartosiu, noriu patikrinti, ar gerai 
supratau. - Jis pakartojo Grifo paliktą adresą ir telefono nu- 


metį. 

— Tikrai taip. 

— Kaip dėl darbo, Grifai? Ką nors susiradai? 

— Šiandien eisiu ieškoti. 

— Puiku, puiku. Pranešk, kaip seksis. 

— Pranešiu. 

- Lygtinio paleidimo sąlygas žinai, aš tau nebeįkyrėsiu. 

- Jos įrėžtos mano smegenyse. Nenoriu grįžti į kalėjimą. 

- Ir aš nenoriu, kad grįžtum. - Pareigūnas padelsė. - Buvai 
velniškai geras futbolininkas, Grifai. Miela buvo žiūrėti. 

— Dėkui. 

— Na ką gi, sėkmės šiandien. 

Atsikratęs nemalonios pareigos, Grifas palindo po dušu. 
Tarpuose tarp plytelių augo kažkokie juodi pelėsiai, bet, jo 
nuostabai, karšto vandens buvo. Apsirengė greit, bet rūpes- 
tingai, išsirinko geriausius drabužius iš tų, kuriuos Vajetas 
Terneris paliko bute. Pasistengs neužmiršti paklausti advo- 
kato, kur laikomi kiti jo daiktai ir kaip juos pasiimti. 

Paskui prisiminė, kad jei Spikmenai įnešė pinigus, galės 
nusipirkti naujų drabužių. Širdį paglostė būsimo malonumo 
nuojauta. 

Tačiau jis tik šiandien po dviejų žinos, ar jie padarė, kaip 
žadėjo. O kol kas turi kitų reikalų. 

Į kliniką, kurioje nereikėjo iš anksto registruotis, jis nuėjo 
pusę devynių, o išėjo po valandos. 

— Kada galėsiu pasiimti laboratorijos išvadas? 

— Ne anksčiau kaip po trijų ir ne vėliau kaip po penkių 
dienų. 

— Pasirūpinkit, kad būtų po trijų. - Jis pamerkė seselei ir 
žavingai nusišypsojo. Ji maivydamasi pažadėjo pasistengti. 
Matyt, „Cowboys“ ir futbolas jai nerūpėjo. 

Iš klinikos jis nuvažiavo į viešąją biblioteką, esančią arčiau- 
siai jo namų Vėžlių Upelio rajone, kuriame anksčiau gyveno. 
Abejojo, ar dabartinio buto apylinkėse rastų biblioteką, tiesą 
sakant, manė, kad čia dauguma gyventojų nemoka skaityti. 


Privažiavęs prie bibliotekos sužinojo, kad ji atidaroma 
dešimtą valandą. Prie durų spietėsi būrys vaikučių ir jaunų 
mamų - nuo kada jaunos mamos tokios gražuolės? 

Ir mamos, ir vaikai smalsiai sužiuro į Grifą. Jo ūgis - me- 
tras devyniasdešimt trys centimetrai, daug didesnis už visų. 
Sumuštas ir prakirstas skruostikaulis, Rodartės darbas, irgi 
krito į akis, ir Grifas dar labiau išsiskyrė iš minios bibliotekos 
lankytojų, ketvirtadieniais iš ryto susirenkančių pasiklausyti 
pasakų. 

Kai durys buvo atrakintos, mamos nulydėjo vaikučius į 
kitą salės galą, o jis priėjo prie informacijos stalo. Biblioteki- 
ninkė maloniai nusišypsojo ir paklausė, kuo galėtų padėti. 

— Norėčiau pasinaudoti kompiuteriu. Ir turbūt reikės pa- 
mokyti. 

Penkeri kompiuterinių technologijų metai prilygsta amži- 
nybei. Bet bibliotekininkė kantriai mokė jį, kaip naršyti in- 
ternete, kaip ieškoti per „Google“, ir netrukus jis paskendo 
informacijoje apie „SunSouth“ oro transporto bendrovę ir 
dar konkrečiau - apie jos savininką. 

Pirmiausia Grifas pasidomėjo Fosterio Spikmeno kilme. 
Dvidešimto amžiaus trečiajame dešimtmetyje jo proprosene- 
lis praturtėjo iš naftos ir dujų. Fosteris, vienintelis įpėdinis, 
paveldėjo daugybe milijonų ir milžiniškus žemės plotus Nau- 
jojoje Meksikoje, Kolorade ir Aliaskoje. 

Jis turėjo Harvardo universiteto verslo vadybos magistro 
laipsnį ir buvo garsus polo žaidėjas. Gavo šimtus verslo ir 
miesto organizacijų padėkų ir apdovanojimų už nuopelnus 
bendruomenei. Ekonomikos analitikai liaupsino jo drąsą įsi- 
gyti kontrolinį bankrutavusios bendrovės akcijų paketą ir ją 
radikaliai pertvarkyti. 

Jei Spikmenas būtų žaidęs futbolą, Didžiosios taurės var- 
žybose būtų buvęs įžaidėjas ir naudingiausias žaidėjas. 

Radojo ir ponios Spikmen - ne Loros - nuotraukų įvairiuo- 


se pobūviuose ir labdaros renginiuose. Vienoje nuotraukoje 

iš „Forbes“ Fosteris išdidžiai stovėjo „SunSouth“ reaktyvinio 
lėktuvo fone ir atrodė taip, lyg būtų ką tik užkariavęs pasaulį. 
Tvirtas ir stiprus. 

Vadinasi, jis buvo suparalyžiuotas ne anksčiau kaip prieš 
metus kitus, kai nusipirko „SunSouth“. Liga? Avarija? 

Spėliodamas Grifas aptiko išsamų Eleinės Spikmen nekro- 
logą. Ji mirė po atkaklios ir ilgos kovos su leukoze. Iš šios 
santuokos vaikų nebuvo. 

Našlys vedė Lorą Spikmen, praėjus metams ir penkiems 
mėnesiams po Eleinės mirties. 

Apie Fosterį ir Eleinę spaudoje buvo rašoma dažnai. Bet 
apie Fosterį ir antrąją ponią Spikmen buvo rašoma beveik 
kasdien: todėl jis ir užsiminė, kad juodu - garsenybės. 

Paskui Grifas rado, ko ieškojo. Praėjus metams ir septy- 
niasdešimčiai dienų po vestuvių, Fosterio ir Loros Spikmenų 
gyvenime įvyko lūžis. Straipsnis, antraštė ir iškalbinga nuo- 
trauka užėmė visą pirmą „The Dallas Morning News“ pus- 
lapį. Big Springo ši naujiena nepasiekė. O jei pasiekė, jis ją 
pražiopsojo arba užmiršo, nes įvykis niekaip nesisiejo su juo 
ir jo nedomino. 

Grifas du kartus perskaitė straipsnį. Po juo buvo nuoro- 
dos į vėlesnius straipsnius. Jis perskaitė visus, paskui per 
ženkliuką „atgal“ grįžo į pirmąjį straipsnį ir dar kartą jį per- 
skaitė. Trečią kartą susiradęs išdavikiškąjį sakinį, kuris viską 
paaiškino, atsilošė kėdėje ir tarė: „Oho.“ 


Rajonas buvo jaukus. Priešingai nei tame, kuriame jis užau- 
go, langinės buvo neišgverusios, o žaliuzės - neišsirietusios. 
Vejos buvo nupjautos, gyvatvorės apkarpytos, gėlynai išravė- 
ti, krepšinio lankai su tinkleliu, o takai nusėti ne šiukšlėmis 
ir ant trinkų rūdijančiais automobiliais, o žvilgančiais dvira- 
čiais ir riedlentėmis. 

Nors šis rajonas atsirado bent dvidešimčia metų vėliau 


negu tas, kuriame gyveno treneris ir Elė, jame irgi vyravo šei- 


myninės nuotaikos. Tokiame rajone Grifas gyveno nuo tada, 
kai treneris išsitempė jį iš motinos lūšnos. Treneris susisie- 
kė su Vaikų apsaugos tarnyba ir sutvarkė dokumentus, ku- 
rie penkiolikmečiam Grifui buvo nesuprantami ir neįdomūs. 
Matyt, treneris tapo jo globėju. Šiaip ar taip, jis gyveno pas 
Milerius, kol baigė vidurinę ir išvažiavo žaisti futbolo Teksa- 
so universiteto komandoje. 

Namą, kurio ieškojo, rado greit ir pro šalį pravažiavo lė- 
tai, žvalgydamasis. Abipus paradinių durų stovėjo po vazoną 
su baltomis gėlėmis. Virš užpakalinio kiemo tvoros Grifas 
pamatė kyšant vandens slides. Vejoje prie gatvės du vaikai 
mėtė futbolo kamuolį. Jie jau buvo tokio amžiaus, kai nebe- 
pasitikima prašalaičiais, ir budriai stebėjo Grifą, kai jis lėtai 
riedėjo pro šalį. 

Jis nuvažiavo iki kvartalo galo ir pasuko už kampo. Suvo- 
kė, kad delnai suprakaitavo iš baimės. Ir įtūžo ant savęs. Ku- 
rių velnių būgštauti? Jis turi tokią pat teisę vaikščioti šiomis 
gražiai prižiūrimomis gatvėmis kaip ir visi kiti. Žmonės, ku- 
rie čia gyvena, ne geresni už jį. 

Bet nerimavo taip pat kaip tada, kai treneris Džo Mile- 
ris privažiavo prie savo namo ir tarė: „Čia“ Grifas pažvelgė 
į namą su kilimėliu prie durų, su žydinčia gebene, apsivijusia 
treliažą, ir pasijuto kaip šūdas saldaininėje. Jam čia ne vieta. 
Bet geriau mirs, negu išsiduos, kad jaučiasi per prastas. 

Paniuręs, vilkdamas kojas, jis užlipo laiptais paskui trenerį 
ir įėjo pro duris. 

- Ele! 

— Aš čia. 

Grifas buvo matęs trenerio žmoną per rungtynes. Iš tolo 
atrodė apynormalė. Tiesą sakant, negalvojo apie ją. 

Ji atsigręžė, kai jie įėjo į virtuvę. Plaukuose suktukai, ran- 
kos apmautos skaisčiai geltonomis guminėmis pirštinėmis. 

— Čia Grifas, - tarė treneris. 

— Sveikas, Grifai, - nusišypsojo ji. - Aš Elė. 


86 + Sandra Brown 


Grifas tebesiraukė, lyg jam būtų vis tiek, kad tik jie nesu- 
prastų, jog jam širdis daužosi smarkiau negu prieš paskutinio 
įvarčio galimybę ir pilvas groja maršą. Dirstelėjo pro praviras 
podėlio duris. Tiek daug maisto vienoje vietoje matė tik pre- 
kybos centre. Ant stalo buvo padėtas pyragas auksine plu- 
tele, iš jo sunkėsi vyšnių sultys. Nuo jų aromato Grifui ėmė 
varvėti seilės. 

— Kurį laiką jis pagyvens pas mus, - tarė treneris. 

Gal Elė Miler ir nustebo, bet neišsidavė. 

— Puiku, - tepasakė ji. - Sveikas atvykęs. Gal gali man pa- 
dėti, Grifai? Nuo pyrago visa orkaitė apvarvėjo lipniomis 
sultimis. Noriu išimti groteles, kad spėčiau nuvalyti, kol sul- 
tys dar šiltos, bet pirštinės prilips. Puodkėlės viršutiniame 
stalčiuje. 

Nežinodamas, ką daugiau daryti, jis susirado puodkėles ir 
ištraukė iš orkaitės įkaitusias metalines groteles. Taip įžengė 
į Milerių namus ir gyvenimą. 

Grifas spėjo, kad treneris ir Elė tokią galimybę aptarė 
anksčiau, ne tą rytą, kai treneris atėjo jo pasiimti. Mat jie pa- 
lydėjo jį į kambarį, skirtą paaugliui. Jame buvo dvigulė lova, 
užklota raudonmarge antklode su mokyklos komandos ta- 
lismanu - nuožmiai susiraukusiu vikingu. Prie sienos buvo 
prisegtos gairelės. 

— Čia spinta. Pasakyk, jei pritrūksi pakabų. - Elė dirstelė- 
jo į nediduką kelionmaišį, kurį atsinešė Grifas, bet nepasa- 
kė nei kad jame nedaug telpa, nei kad jis beveik nieko netu- 
ri. - Sulankstomus drabužius gali laikyti šioje komodoje. Jei 
reikia ką nors išskalbti, pintinė vonios kambaryje. O Dieve, 
dar neparodžiau tau, kur jis. - Tualetas buvo toks švarus, kad 
jis bijojo šlapintis. 

Po pietų jie visi nuėjo į „Sears, nes Elei „šio to reikėjo", 
bet grįžo namo su naujais drabužiais jam. Jis niekada nebu- 
vo ragavęs tokių valgių, kokius taisė Elė, tokio pyrago, koks 
tą vakarą buvo patiektas kaip desertas. Jis niekada nebuvo 


lankęsis namuose, kurie skaniai kvepia, kuriuose ant lentynų 
stovi knygos, o ant sienų kabo paveikslai. 

Bet, valydamas orkaitę, jis suprato, kad tokia prabanga 
nėra nemokama. Tikimasi, kad jis padės ruoštis po namus. 
Visą gyvenimą niekas nieko iš Grifo nereikalavo, kad tik nesi- 
maišytų po kojų, kai motina užsidaro miegamajame su kokiu 
nors vyru, todėl prie tokio požiūrio į gyvenimą šeimoje jam 
reikėjo pratintis. 

Elė priekaištaudavo meiliai, ne tik jam, bet ir sau. „Šį rytą 
užmiršai pasikloti lovą, Grifai. O gal aš užmiršau tau pasaky- 
ti, kad patalynę keisim tik penktadienį? „Rytoj negalėsi ap- 
sivilkti mėgstamiausių marškinėlių, nes ašjuos radau po lova 
tik tada, kai jau viskas buvo išskalbta. Pasistenk kitą kartą 
įmesti į pintinę. 

Treneris nebuvo toks švelnus. 

— Parašei istorijos rašinį? 

— Ne. 

— Argi ne rytoj reikia atiduoti? 

Jis žinojo, kad rytoj. Vienas trenerio padėjėjų mokė Grifą 
istorijos. 

— Parašysiu. 

Treneris išjungė televizorių. 

- Iš tikrųjų. Parašysi. Dabar. 

Drausminamas Grifas maištingai murmėdavo apie nešdi- 
nimąsi. Jam įkyrėjo jų priekabės. Padaryk tą, padaryk aną, 
išvalyk šitą, atlik tą. Tik žąsinai sekmadieniais eina į bažny- 
čią, bet ar kas nors leido jam rinktis? Ne. Tikėjosi, kad jis eis, 
ir viskas. Kodėl jam turi rūpėti, ar automobilis nuplautas, o 
vejos žolė nupjauta? 

Bet Grifas neišsinešdino. Be to, niekas jo niurzgėjimų ne- 
klausė. Elė užkalbėdavo dantį, o treneris arba atsukdavo nu- 
garą, arba išeidavo iš kambario. 

Treneris jo nesigailėjo ir treniruotėse. Gal net griežtesnis 
pasidarė, lyg norėdamas įtikinti kitus žaidėjus, kad Grifas, 
nors ir gyvena po jo stogu, jam niekuo ne geresnis už juos. 

Vieną popietę, vis dar siusdamas, kad vakar vakare buvo 
nuvytas nuo televizoriaus, Grifas tinginiavo per treniruo- 
tę. Neperdavė puolėjams nė vieno kamuolio. Gynėjams teko 
bėgti prie jo paimti kamuolio, nes jis nesistengė prasibrauti 
prie jų. Ir išleido iš rankų kamuolį. 

Treneris jį stebėjo, suraukęs kaktą, bet nešvilpė, nepatari- 
nėjo ir nesibarė. 

Tačiau po treniruotės, kai visi ėjo persirengti, treneris lie- 
pėjam pasilikti. Pastatė taikinį metimams blokuoti už trisde- 
šimties metrų ir metė Grifui kamuolį. 

— Pataikyk į jį. 

Grifas metė kamuolį, stengdamasis ne labiau kaip per tre- 
niruotę, ir nepataikė. Treneris perbedė jį akimis. 

— Pamėgink dar kartą, - tarė, mesdamas jam kitą kamuolį. 
Grifas vėl nepataikė. 

Treneris padavė jam trečią kamuolį. 

— Pataikyk į tą velnio daiktą. 

— Nesėkminga diena. Kas čia tokio? 

— O tas, kad tu - šūdžius. 

Grifas metė kamuolį tiesiai į trenerį. Kamuolys atšoko nuo 
jo plačios krūtinės. Grifas patraukė į drabužinę. 

Kai treneris čiupo jį už peties ir apsuko, šalmas vos nenulė- 
kė sykiu su galva. Grifui nespėjus atsipeikėti, treneris uždėjo 
plačią, diržingą ranką jam ant krūtinės ir jį pastūmė. Grifas 
žnektelėjo ant užpakalio. Skausmas pervėrė stuburgalį ir nu- 
garkauliu nuvibravo tiesiai į smegenis. Net kvapą užgniaužė 
ir ašaros ištryško. Jos žemino labiau negu pargriuvimas. 

— Aš tavęs nebijau! - suriko jis treneriui. 

— Dabar paklausysi? 

— Kodėl nesikabinėji prie kitų? Filipas šiandien nepatai- 
kė nė karto iš dešimties. Nepastebėjau, kad būtum vertęs 
jį spardyti kamuolį tol, kol pataikys į vartus. Kiek kartų per 
paskutines varžybas kamuolio nesugraibė Reinoldsas? Tris? 
Keturis? Kodėl nepjauni jo? Kodėl amžinai kaltas aš? 

- Todėl, kad Filipas ir Reinoldsas netalentingi! - suriau- 
mojo treneris visais plaučiais. - O tu talentingas, - pridūrė 
daug tyliau. 

Jis atgaliu nykščiu nusibraukė prakaitą nuo kaktos. Pa- 
žvelgė į šalį, paskui į Grifą, tebesėdintį dulkėse, nes užpakalį 
skaudėjo taip, kad jis nė nemėgino stotis. 

- Nė vienas šios komandos žaidėjas, nė vienas šios moky- 
klos nei kitų mokyklų žaidėjas neturi talento, prilygstančio 
tavajam, Grifai. O tu jį švaistai, gailėdamasis savęs ir siusda- 
mas ant viso pasaulio, nes tavo motina buvo kekšė. Neneigiu, 
tavo gyvenimas iki šiol buvo sumautas. Bet jei elgsies taip, 
kad sužlugdytum visą savo gyvenimą, pats būsi kaltas. Ant 
ko grieži dantį? Tik ant savęs. 

— Gal tu manęs nebijai, bet bijai savęs, net kelnės pilnos, — 
pasakė treneris, baksnodamas pirštu. - Juk, kad ir kaip dar- 
kaisi, esi geresnis už savo gimdytojus. Tu sumanus ir gražus. 
Tu apsigimęs sportininkas, tokių talentingų nesu matęs. Ir 
kadangi esi toks talentingas, galbūt kai ko pasieksi. Ir ši min- 
tis tave gąsdina, nes nebegalėtum saldžiai gailėti savęs. Ne- 
begalėtum nekęsti pasaulio ir žmonių už tai, kad gavai šūdą 
į kišenę. Nebeturėtum dingsties elgtis it savanaudis, tik apie 
save galvojantis šiknius kaip dabar. 

Baigęs kalbėti, jis valandėlę žiūrėjo į Grifą, paskui bjaurė- 
damasis nusisuko. 

- Jei nesi ištižėlis, rytoj elkis kaip pridera ir parodyk, ką 
gali. Arba eik velniop iš mano komandos. 

Kitą dieną Grifas atėjo į treniruotę ir vėliau ateidavo kas- 
dien. Tą sezoną ir dar trejus metus jo vadovaujama komanda 
tapo valstijos čempione. Nei apie tą įvykį, nei apie trenerio 
pamokslą nė vienas neužsiminė. Bet Grifas nieko nepamiršo 
ir suprato, kad treneris irgi nepamiršo. 

Jų santykiai pagerėjo. Kartais juodu sutardavo gražiai, 
kartais pykdavosi, nes Grifui vis knietėjo patikrinti, kiek jis 


29 e Sandia Brown 


gali bandyti trenerio ir Elės kantrybę, kol ji pagaliau trūks ir 
jie ištrenks jį lauk. 

Kai vieną savaitgalį jis parėjo pusvalandžiu vėliau, negu 
treneris buvo liepęs, lauk jo niekas neišgrūdo, bet nubaudė 
didžiausia įsivaizduojama bausme: sulaukęs šešiolikos, Gri- 
fas turėjo du mėnesius laukti, kol jam bus leista laikyti teises 
vairuotojo pažymėjimui gauti. 

Mileriai skatino jį pasikviesti draugų, bet jis nieko neparsi- 
vesdavo. Nemokėjo susirasti draugų, tiesą sakant, nelabai ir 
norėjo. Su besiperšančiais į bičiulius bendraklasiais nesileido 
į kalbas. Anksčiau ar vėliau žmonės tave palieka, tai kam var- 
gintis? Ilgainiui paaiškėja, kad vienam geriau. 

Kartais jis pastebėdavo, kaip liūdnai į jį žiūri Elė, ir supras- 
davo, kad jinai dėl jo nerimauja. Gal jau tada nujautė, kad 
blogiausia dar prieš akis. 

Jam sekėsi neblogai. Paskui, vienuoliktos klasės pirma- 
me trimestre, dėl peštynių drabužinėje Grifas buvo trims 
dienoms pašalintas iš mokyklos. Muštasi nesąžiningai: Gri- 
fas prieš penkis sportininkus, iš jų trys buvo futbolininkai, 
du - krepšininkai. 

Kai trenerio padėjėjai juos išskyrė, du vaikinus reikėjo vežti 
į traumatologijos punktą, nes vienam buvo sulaužyta nosis, 
o antram perplėšta apatinė lūpa. Kiti trys atsipirko krauju iš 
nosies ir mėlynėmis, nuo ligoninės išsisuko. 

Grifas, neva be jokios priežasties sukėlęs muštynes, beveik 
nenukentėjo: keli įdrėskimai ir pamušta akis. 

— Neturim pasirinkimo, treneri Mileri, - pasakė mokyklos 
direktorius, perleisdamas Grifą jam. - Džiaukitės, kad kitų 
berniukų tėvai atsisakė reikšti kaltinimus dėl užpuolimo. 
O būtų galėje, - pridūrė, baltakiuodamas į Grifą. 

Treneris parsivežė jį namo, pro prislėgtą Elę nutempė į jo 
kambarį ir uždarė visam pašalinimo laikui. Antros dienos va- 
kare treneris įėjo į kambarį nepasibeldęs. Grifas aukštielnin- 
kas gulėjo ant lovos ir mėtė į viršų futbolo kamuolį. 

Treneris prisitraukė kėdę ir apžergė atbulą. 

- Šiandien išgirdau įdomių dalykų. 

Grifas toliau mėtė kamuolį, nenuleisdamas akių nuo jo ir 
lubų. Greičiau nusipjaus liežuvį, negu paklaus. 

- Iš Robio Lanseloto. 

Grifas sugavo kamuolį ir atsuko galvą į trenerį. 

— Robis prašė padėkoti tau už tai, ką padarei. O dar la- 
biau - kad nieko nepasakei. 

Grifas tylėjo. 

- Jis manė, kad žinau, ko tu nepasakei. Dabar prašom man 
papasakoti. 

Grifas spaudė kamuolį stipriais pirštais, apžiūrinėjo vars- 
čius ir vengė trenerio žvilgsnio. 

- Grifai. 

Grifas numetė kamuolį. Atsiduso. 

— Koks Lanseloto svoris? Turbūt nė šešiasdešimties kilo- 
gramų nesveria. Jis žąsinas, molis. Prietranka, aišku? Liaudis 
nusirašinėja nuo jo per chemijos kontrolinius, bet šiaip... — 
Jis pažvelgė į trenerį, o šis linktelėjo, kad supranta. - Baigiau 
kilnoti svarmenis ir įėjau į drabužinę. Prie dušo kabinų išgir- 
dau kažkokį erzelį. Tie penki bičai buvo užspeitę Robį kampe. 
Numovę jam trumpikes. Jis stovėjo be nieko, o jie vertė jį... 
smaukytis. Ir tyčiojosi iš jo: „Ar ir tavo kiaušiai tokie dideli 
kaip smegenys?“, „Nagi, parodyk“, „Toks pimpalas - ne lygis.“ 
Tokiais žodžiais. 

Jis dirstelėjo į trenerį ir nusisuko. 

- Lanselotas verkė. Iš nosies jam varvėjo snarglys. Jis 
nuožmiai tampė savo galą, bet... jam nieko neišėjo. 

— Suprantu. 

— Tie bičai jį visiškai nukamavo. Aš prasibroviau pro juos, 
atitraukiau jį nuo sienos, nuvedžiau prie spintelės, liepiau 
apsirengti, nusišluostyti snarglį ir nešdintis iš drabužinės. 

— O paskui grįžai ir apdailinai šonus jo kankintojams. 

— Bent pamėginau, - sumurmėjo Grifas. 

Treneris ilgai žiūrėjo į jį, paskui atsistojo, pastatė kėdę prie 
stalo ir nuėjo durų link. 

— Elė sakė, kad vakarienė po pusvalandžio. Patariu nusi- 
prausti. 

— Treneri! - Šis atsisuko. - Tik niekam nesakykit, gerai? 
Poryt aš jau eisiu į mokyklą, be to... pažadėjau Lanselotui. 

— Aš niekam nesakysiu, Grifai. 

— Ačiū. 

Grifas kaip šiandien prisimena tą vakarą išeinančio iš jo 
kambario trenerio veidą. Jis nemokėjo nusakyti jo išraiškos, 
bet suvokė, kad įvyko kažkas svarbaus, kad treneris jį supra- 
to. Ir, regis, iš tikrųjų neprasitarė. 

Jis apvažiavo kvartalą ir vėl atsidūrė prie namo su balto- 
mis gėlėmis abipus paradinių durų ir baseinu su šliuožykla 
užpakaliniame kieme. Sugaišo per daug laiko. Dabar arba 
niekada. 

Vaikai tebemėtė kamuolį, kai Grifas sustabdė mašiną prie 
šaligatvio krašto ir išlipo. 


Aštuntas skyrius 


Vaikai nustojo žaisti ir sužiuro į Grifą. 

— Sveiki, - tarė jis. 

— Sveikas, - sutartinai, bet atsargiai atsakė jie. 

— Čia Bolio Ričo namas? 

— Jis viduje, - atsiliepė aukštesnysis. - Jis mano tėtis. 

— Kuo tu vardu? - paklausė Grifas. 

— Džeisonas. 

- Žaidi futbolą? 

Džeisonas linktelėjo. 

— Kokia pozicija? 

— Įžaidėjas. 

- Tikrai? 

— Dubleris, - droviai prisipažino Džeisonas. 

- Nori būti pagrindinės sudėties žaidėju? 

Džeisonas pažvelgė į draugą, paskui vėl į Grifą. 

- Žinoma. 

— Duok man kamuolį. 

Džeisonas vėl susižvelgė su draugu, paskui atkišo kamuolį 
Grifui, bet artyn nėjo. 

— Aš mėtau kaip žąsinas. 

— Kartais taip atsitinka visiems, bet to galima išvengti, — 
šyptelėjo Grifas, suvokęs, kad berniūkštis turi omeny lėtą 
perdavimą krypuojant. Jis paėmė kamuolį dešine ranka, pri- 

spaudė pirštų galus prie varsčių. - Matot? - parodė Džeiso- 
nui ir jo draugui. - Pirštų pagalvėlėmis kamuolį reikia laikyti 
taip, lyg norėtumėte iš jo išspausti orą. O kai paleidžiate iš 
rankų... - Jis mostelėjo Džeisono draugui, kad šis bėgtų per- 
imti kamuolio. - Galite jį valdyti, geriau nusitaikote ir grei- 
čiau metate. 

Jis metė kamuolį. Šis lėkė tiesiai ir taikliai. Vaikas jį paga- 
vo ir plačiai nusišypsojo. Grifas kilstelėjo nykštį ir atsisuko į 
Džeisoną. 

— Kaip šūvis. 

Džeisonas ranka prisidengė akis nuo saulės. 

— Jūs Grifas Berketas. 

— Tikrai taip. 

— Buvau pasikabinęs kambaryje jūsų plakatą, bet tėtis lie- 
pė nukabinti. 

Grifas prunkštelėjo. 

— Nesistebiu. 

— Grifai, čia tu? 

Jis atsisuko. Paradines duris atidarė lieknas vyriškis su 
plačiais šortais, skylėtais marškinėliais ir senais sportbačiais 
ir sustojo ant slenksčio tarp gėlių vazonų. Labiau praplikęs, 
bet akiniai tie patys kaip tada, kai Bolis paskutinį kartą ėmė 
iš Grifo interviu. 

— Sveikas, Boli. - Jis pažvelgė į berniuką. - Treniruokis, 
Džeisonai. - Vaikas pagarbiai linktelėjo. Grifas priėjo prie 
durų ir ištiesė Boliui ranką. Reikia pripažinti, kad šis ją pa- 
spaudė, nors ir padvejojęs. Bet akys už vielos rėmelių nespin- 
duliavo laime, išvydus prie savo durų labiausiai Dalase ne- 
kenčiamą žmogų. 

— Manau, Džeisonas kada nors galėtų tapti geru įžaidėju. 

Bolis išsiblaškęs linktelėjo, vis dar neatsipeikėjęs. 

— Ką čia veiki, Grifai? 

— Galima atimti valandėlę tavo brangaus laiko? 

— Kam? 

Jis dirstelėjo per petį į berniukus, kurie susidomėję klau- 
sėsi pokalbio. 

- Pažadu nepavogti šeimos sidabro, - atsikvošėjo Grifas. 

Sporto žurnalistas, šiek tiek padvejojęs, žengė į vidų ir 
mostelėjo Grifui sekti įkandin. Iš prieškambario trumpu ko- 
ridoriuku jį nusivedė į ankštą kambarį plokštėmis apmušto- 
mis sienomis. Stelažai buvo grūste prigrūsti sporto suvenyrų, 
sienos nukabinėtos įrėmintomis Bolio su sporto žvaigždėmis 
nuotraukomis. Kampe stovėjo apverstas rašomasis stalas su 
telefonu ir kompiuteriu. Ekranas švietė. Užsklandoje be gar- 
so sproginėjo įvairiaspalvių fejerverkų puokštė. 

— Sėskis, jei rasi kur, - tarė Bolis ir įsispraudė už stalo. 

Grifas nukėlė šūsnį laikraščių nuo vienintelės kitos kėdės 
ir atsisėdo. 

— Paskambinau į „The News“ sporto skyrių. Sužinojau, kad 
šiandien dirbi namie. 

— Dabar beveik visada. Redakcijoje pasirodau tik porą die- 
nų per savaitę ar net rečiau. Jei turi elektroninį paštą, gali 
visus reikalus tvarkyti iš namų. 

- Šį rytą bibliotekoje prisėdau prie kompiuterio. Pasijutau 
kaip urvinis žmogus prie „Boeing 747 valdymo pulto. 

- Senėjimas planingas. Kad nuolat mokėtum už naujoves. 

- Aišku. 

Stojo nesmagi tyla. Bolis paėmė nuo stalo vienišą teniso 
kamuoliuką ir ėmė ridenti tarp delnų. 

- Klausyk, Grifai, noriu, kad žinotum, jog niekaip neprisi- 
dėjau prie straipsnio apie tave, kuris pasirodė, kai buvo na- 
grinėjama tavo byla. 

- Aš ir nemaniau, kad prisidėjai. 

- Tada gerai. Bet noriu, kad žinotum. Straipsnio autorius... 
jis dabar Čikagoje. 

- Laimingos kelionės. 

— Amen. Tiesa, jis bandė iš manęs išpešti informacijos apie 
tavo kilmę. Tėvus. Trenerį Milerį. Biografijos faktus. Aš jam 

pasakiau, vienintelis dalykas, kurį jam pasakiau, kad taikles- 
nio ir veržlesnio įžaidėjo už tave nesu matęs. Tu geresnis už 
Montaną, Staubachą, Favrą, Mariną, Elvėjų, Junaitą. Nė vie- 
nas tau neprilygo. Kalbu rimtai. 

— Ačiū. 

— Todėl dar labiau siuntu dėl to, ką padarei. 

Bolis Ričas, „The Dallas Morning News“ sporto skyriaus 
redaktorius, visada su juo elgėsi sąžiningai. Net kai jis žais- 
davo blogai, kaip per Dalaso rungtynes su Pitsburgu, tiesio- 
giai transliuojamas televizijos. Buvo naujokas, pirmą kartą 
rungtyniavo su „Pittsburgh Steelers jų aikštėje. Žaidė pras- 
čiausiai per visą savo karjerą. Rytinis Bolio straipsnis buvo 
kritiškas, bet jis dėl žeminamo pralaimėjimo iš dalies kaltino 
puolėjus, kurie nė piršto nepajudino, kad apsaugotų naująjį 
įžaidėją. Jis nesusidorojo su Grifu kaip kiti sporto žurnalis- 
tai. Ne Bolio stilius. 

Dabar Grifas tikėjosi pasinaudoti Bolio padorumu. 

— Susimoviau, - tarė jis. - Žiauriai. 

— Kaip galėjai taip pasielgti, Grifai? Ypač po tokio puikaus 
sezono. Iki Didžiosios taurės buvo likusios vienos rungty- 
nės. Tereikėjo laimėti rungtynes su „Washington Redskins“. 

— Taip. 

— Tais metais „Oakland Raiders“ nieku gyvu nebūtų įveikę 
„Dallas Cowboys“. Jums būtų buvę vieni juokai laimėti Di- 
džiosios taurės varžybas. 

— Tai aš irgi Žinau. 

— Tau tereikėjo perduoti kamuolį Vaitornui, kuris stovėjo 
per porą jardų nuo vartų. Vos per porą! Ir nieko šalia jo. 

Bolis galėjo ir nepriminti tų rungtynių. Grifas tūkstantį 
kartų peržaidė jas mintyse nuo tada, kai perdavė kamuolį, 
laikrodžiui skaičiuojant paskutines rungtynių sekundes. 

„Cowboys ir „Redskins prie paskutinių dešimties jardų li- 
nijos - paskutinė galimybė įmušti įvartį į tų velnio „Redskins“ 
vartus. „Cowboys“ atsilieka keturiais taškais. Trijų taškų 
įvarčio nepakaks. 

Centrinis žaidėjas pro tarpkojį perduoda kamuolį Grifui į 
rankas. 

Vaitornas puola į priekį nuo komandas skiriančios linijos. 

„Redskins“ gynėjas neįstengia sustabdyti ir parblokšti 
ant žemės priešininko. Vaitornas atsiduria prie penkių jar- 
dų žymos. 

Bandę atimti kamuolį „Redskins“ gynėjai sulaikyti. Jiems 
nepavyksta prasiveržti pro Dalaso liniją, tą sezoną visų vie- 
ningai vadinamą „Stounvolo* kliūtimi. 

„Redskins“ gynėjas nuo antrosios linijos lekia prie Vaitor- 
no, bet šis jau prie dviejų jardų linijos, o aplink - nieko. Ko- 
manda vos per žingsnelį nuo įvarčio, pergalės ir Didžiosios 
taurės. 

Grifui tereikia permesti kamuolį per liniją Vaitornui į 
rankas. 

Arba pramesti ir įsidėti į kišenę du apvalius „Vistos“ vaiki- 
nų milijonus. 

„Cowboys“ pralaimėjo 14:10. 

- Triuškinantis pralaimėjimas, - kalbėjo Bolis, - bet aš pri- 
simenu, kad kai tą dieną ėjai iš aikštės, sirgaliai vis dėlto išly- 
dėjo tave plojimais. Jie pasipiktino tavimi vėliau, kai paaiškė- 
jo, kad prametei tyčia. Ir kas galėtų juos kaltinti? Pasirodė, kad 
garantuota Didžiosios taurės žvaigždė - apgavikas ir sukčius. 

Net po penkerių metų kalbėdamas apie tą įvykį, Bolis įtū- 
žo. Jis numetė teniso kamuoliuką, ir šis nuo stalo nuriedėjo 
ant grindų. Bolis nekreipė į jį dėmesio. Nusiėmė akinius, su- 
sijaudinęs pasitrynė akis ir šiurkščiai paklausė: 

— Ko tu nori, Grifai? 

— Darbo. 

Bolis užsidėjo akinius ir įsistebeilijo į jį, lyg laukdamas 
anekdoto pabaigos. Galų gale suprato, kad Grifas kalba rim- 
tai, ir kvaktelėjo: 


“ Thomas „Stonewall“ Jackson (1824-1863) - konfederatų generolas, 
bene talentingiausias JAV visų laikų taktikos meistras. 

— Ką? 

— Tu gerai išgirdai. 

— Darbo? Kokio? 

— Manau, galėčiau rašinėti. Ar neužtartum manes sporto 
skyriuje? - Bolis tebespoksojo į jį. Nesišypsodamas. - Juo- 
kauju, Boli. 

— Tikrai? Antraip nesuvokčiau, kodėl prašai mane darbo. 
Jei prisiartintum prie sporto skyriaus redakcijoje, būtum iš- 
voliotas degute ir plunksnose. Geriausiu atveju. 

— Man nereikėtų eiti į redakciją. Galėčiau dirbti tiesiai tau. 

— Ką tu sugalvojai? - suraukė kaktą Bolis. - Neabejoju, kad 
nieko nebus, bet man įdomus tavo mąstymo procesas. 

— Negali vienu metu būti visur, Boli. Gali iškart stebėti tik 
vienas rungtynes. Juk samdai žmones papasakoti varžybų 
smulkmenoms, kurias žino tik žiūrovas. 

— Taip, turiu neetatinių korespondentų. 

— Galėčiau dirbti ir aš. Studijavau anglų kalbą ir literatū- 
rą. Rašau taisyklingai. Ne blogiau už kitus teksasiečius. - Jis 
šyptelėjo, bet Bolis neatsakė jam šypsena. - Bent jau galiu 
suregzti kelis sakinius. O svarbiausia - išmanau žaidimą. Aš 
gyvenau futbolu. Galėčiau rašyti tiesioginius reportažus apie 
rungtynes kaip niekas kitas, iš unikalios perspektyvos ir su- 
kauptos patirties. Daugelio metų patirties. - Jis surepetavo 
šią kalbą, jo ausiai ji skambėjo gerai. - Galėčiau aprašyti, koks 
nuostabus jausmas, kai laimi. Kaip bjauru pralaimėti. Kaip 
nepakeliamai bjauru laimėti, kai žinai, kad žaidei šūdinai, o 
pergalė atsitiktinė. - Jis patylėjo. - Ką manai? - paklausė. 

Bolis valandėlę žiūrėjo į jį. 

— Taip, manau, kad galėtum tiksliai apibūdinti pergales ir 
pralaimėjimus, gal net savitai. Tikriausiai tau išeitų neblogai. 
Bet net dėstydamas mintis kuo sklandžiausiai, Grifai, tu nė 
iš tolo nesugebėtum aprašyti, ką reiškia kolektyvinis žaidi- 
mas, nes tu to nesupranti. 

— Ką nori pasakyti? - Bet klausti nereikėjo. Grifas suprato, 
apie ką kalba Bolis. 

— Tu viską darei vienas, Grifai. Visada. Nuo pat vidurinės, 
kai koledžų verbuotojai pradėjo tave pastebėti, svarbiausias 
buvai tu, o ne komanda. Tavo vadovaujama komanda skynė 
pergalę po pergalės, nes aikštelėje tavo talentai buvo stulbi- 
nami, bet vadovas tu buvai niekam tikes. Kiek žinau, žaidė- 
jai nė karto neišrinko tavęs kapitonu, ir nesistebiu. Juk su 
komanda tave siejo tik tos pačios spalvos apranga. Draugų 
tu neturėjai. Komanda žavėjosi tavo žaidimu. Tie, kurie tau 
nepavydėjo, tave dievino. Bet jie tavęs nemėgo, o tau buvo nė 
motais. Tau buvo nusispjaut, kol jie vykdė tavo sumanymus. 
Niekada nemačiau, kad ramintum suklydusį ar pasveikin- 
tum puikiai žaidusį komandos draugą. Niekada nemačiau, 
kad būtum kam nors ištiesęs pagalbos ranką ar draugiškai 
padėjęs. Tiktai mačiau, kaip grąžinai Dorsiui kalėdinę dova- 
ną neišvyniojęs ir pasakęs: „Šito šūdo man nereikia“ Mačiau, 
kaip atsisakei dalyvauti pamaldose, kai Česteris pakvietė pa- 
simelsti už žmoną, gydomą chemoterapija ir švitinimu. Kai 
automobilio avarijoje žuvo Lamberto sužadėtinė, tu vienin- 
telis iš visos komandos nenuėjai į laidotuves. Tu buvai puikus 
sportininkas, Grifai, bet apgailėtinas draugas. Matyt, todėl 
nustebau ir šiek tiek įsižeidžiau, kad dabar atėjai pas mane, 
lyg mes būtume kadaise draugavę, ir prašai pagalbos. 

Nelengva klausytis apie save tokių dalykų, juolab kad tai 
tiesa. 

— Man reikia darbo, Boli, - tyliai ir nuolankiai pasakė Grifas. 

Bolis vėl nusiėmė akinius, pasitrynė akis, ir Grifas suprato, 
kad jis atsisakys. 

— Tavo poelgis šlykštus, bet visi gali suklysti ir turi teisę 
pasitaisyti. Tačiau... Po galais, Grifai, tu negalėtum sėdėti 
spaudos atstovų ložėje nė per vienas lygos rungtynes. 

- Rašyčiau apie koledžų futbolą. Ar vidurinių mokyklų. 

Bolis purtė galvą. 

- Ten tu irgi neapkenčiamas. Gal dar labiau. Tu sukčiavai. 
Pirmiausia tu pažeidei taisykles lažindamasis. Paskui tyčia 

pralaimėjai rungtynes. Šikniau, tu tyčia pralaimėjai rung- 
tynes, - įtūžo Bolis. - Dėl pinigų. Tu atėmei iš savo koman- 
dos garantuotą Didžiąją taurę. Tu susidėjai su... gangsteriais, 
Dieve mano. Tikiesi, kas nors leis tau prisiartinti prie vaikų, 
jaunų futbolininkų? - Jis papurtė galvą ir atsistojo. - Atleisk, 
Grifai. Negaliu tau padėti. 


Jis papietavo „Sonic“ įvažiuojamame restorane. Sėdėdamas 
skolintoje hondoje, šveitė sūrainį su aitriosiom paprikom, 
kukurūzų traškučiais, dviem porcijom gruzdintų bulvių ir 
gėrė braškių limonadą su ledu. Penkeri metai neragavo grei- 
tmaisčio. Be to, nutarė, kad jei jam lemta būti paniekintam ir 
atstumtam, storumas nebepakenks. 

Važiuodamas į Bolio rajoną ir iki tos akimirkos, kol Bolis 
atsakė ne tik „ne“, bet „po galais, ne“, Grifas didžiavosi sa- 
vimi, kad prisivertė ieškoti darbo, nors šiandien pusę trijų 
popiet pinigų klausimas bus išspręstas. Jis ieško darbo, dar 
nenuėjęs į banką patikrinti, kas seife. Reikia būti labai sąži- 
ningu žmogumi, atrodė Grifui, jei žeminiesi ir prašai darbo, 
nusiėmęs kepurę, nors jau rytoj galėsi nedirbti, jei nenorė- 
si. Net Bolio pamokslą išklausė, o sporto žurnalistas apie jo 
ydas kalbėjo griežtai. 

Nors jis pripažino, kad Bolio atmintis puiki. Be to, jis pui- 
kiai perprato Grifo būdą. Todėl Grifas neatsiprašinėjo ir ne- 
siteisino. Niekada nebuvo mimoza. Jam niekada nekildavo 
mintis pliaukštelėti kitam futbolininkui per užpakalį po gerų 
rungtynių, nes pats nebūtų pakentęs, jei kuris nors būtų 
pliaukšėjęs per užpakalį jam. Debilų entuziazmą tegu reiškia 
atsarginiai, ojis, kruvinas, laužomais kaulais, darbuosis aikš- 
telėje, talžomas saugų, kurių šalmuose lieka žymių, jei jie jį 
pargriauna. 

Bet kodėl Bolio priekaištai groja jam per nervus? Niekas 
nesvarbu. Dabar jo komandoje tik du žaidėjai, ir abu bus lai- 
mingi, jei viena pastos. Gryni niekai. 

Kai Grifas įėjo į banką, pilvą jam varstė diegliai. Kaltino 
aitriąsias paprikas, o ne jaudulį. Apsidairė, lyg tikėtųsi, kad į 
jį nukreipti prožektoriai kaip į patikliausią kvailį žemėje. 

Bet viskas buvo taip, kaip sakė Fosteris Spikmenas. Ra- 
miai ir tvarkingai. Prie informacijos stalo jis paklausė, kur 
eiti, buvo palydėtas iki lifto, nusileido į banko požemius, o 
ten mandagi senutė paprašė jo pasirašyti kortelėje. Palygino 
parašą su parašu Fosterio Spikmeno užpildytoje, kaip buvo 
žadėjęs, kortelėje ir nedvejodama parodė Grifui kabiną. 

Širdis jam ėmė daužytis. Per garsiakalbius virš galvos 
skverbėsi Janio daina. Senutė atnešė dėžę, patarė neskubėti 
ir paspausti mygtuką sienoje, kai baigs, paskui išėjo. Raktas, 
kurį praėjusį vakarą davė Spikmenas, buvo džinsų kišenėje. 
Sugraibė jį ir atrakino dėžę. 


Iš banko Grifas nuvažiavo tiesiai į „NorthPark parduotuvių 
rajoną apsipirkti. Džinsus mėgo senus ir nutrintus, bet vis 
tiek nusipirko dvejus naujus — nes turėjo pinigų. Batai buvo 
tokie patogūs, kad jis nepirko naujų, tik pasirūpino, kad se- 
nieji būtų nuvalyti. „Neiman's“ rado trejus nepederastiškus 
marškinius. Matavimosi kabinoje persirengė ir iš parduotu- 
vės išėjo, jau vilkėdamas naujais. 

Visi sportiniai švarkai „Armani“ firminėje parduotuvėje 
buvo jam siauri per pečius, bet jis rado vieną, kuris tiktų šiek 
tiek pataisytas. Jam buvo pažadėta, kad švarką galės atsiimti 
po kelių dienų. 

Už keturis šimtus dolerių jis nusipirko akinius nuo saulės. 
Keista, kad per penkerius metus labiausiai pasikeitė saulės 
akinių mada. Nusipirko ir mobilųjį telefoną. Turbūt namą 
būtų nusipirkęs greičiau. Kai jam buvo parodyti visi priedai, 
paaiškinti įvairių mokėjimo planų pranašumai ir įvestas bal- 
so pašto trumpasis numeris pranešimams išklausyti, jis te- 
troško kuo greičiau dingti ir paskambinti. 

Paskambinti Maršijai. Surinko pirmą numerį iš kortelės, 
kurią ji jam davė, ir išgirdo negyvą anoniminį įrašą. Paprašy- 

tas palikti pranešimą, taip ir padarė. Laukdamas, kol ji atsi- 
lieps, važinėjo po rajoną, apžiūrinėdamas parduotuves ir ka- 
daise pamėgtus restoranus. Vieni tebeveikė, kiti buvo užleidę 
vietą naujiems. 

Prabėgo valanda, bet Maršija nepaskambino, todėl jis su- 
rinko vienos jos merginos numerį. Jauna, graži, malonumas 
garantuotas. 

- Alio. 

Balsas buvo kimus ir gundomas. Jam ji iškart patiko. 

— Labas. Aš Grifas Berketas, Maršijos klientas. Ji patarė 
jums paskambinti. 

Iš pradžių jam pasirodė, kad ji žagtelėjo, paskui suprato, 
kad verkia. 

— Maršija... - Ji užspringo ašaromis ir nutilo. - O Viešpa- 
tie! - suaimanavo. - Kaip baisu! 

— Kas baisu? 

— Maršija ligoninėje. 


Presbiterijonų ligoninę supo remontuojamų gatvių raizginys. 
Galų gale suplukęs Grifas keikdamasis aplinkkeliais išniro iš 
statybos zonų. 

Jis nubėgo per milžinišką automobilių aikštelę, bet, pa- 
galiau įžengęs pro paradines duris, vestibiulyje turėjo lauk- 
ti eilės prie informacijos langelio. Kol patarnautojas pasakė 
Maršijos palatos numerį, Grifas stovėjo kaip ant adatų. 

Prie durų, atsirėmęs į sieną, stypsojo kaimynas, kurį Grifas 
vakar vakare matė išeinantį iš lifto. Pastebėjęs Grifą, atžings- 
niuojantį koridoriumi, jis pašoko it bakstelėtas durtuvu, už- 
stojo palatos duris ir kaip patrakęs ėmė mosuoti rankomis. 

— Ne, ne. Eikit iš čia. Ji nenorės, kad ją tokią pamatytumėt. 

— Kodėl ji čia? - Iš isteriškos merginos Grifas nieko neiš- 
pešė. 

Vyrukas liovėsi jį vaikyti ir nuleido rankas. Jo nuovokus, 
dailus veidas persikreipė iš nusiminimo. Akys jau buvo pa- 
raudusios nuo ašarų. Jis vėl pravirko. 

— Negaliu patikėti, kad jai taip atsitiko. Iš pradžių maniau, 
kad jūsų darbas, nors jūs neatrodėte toks. Žiaurumas... 

— Žiaurumas? 

Vyrukas vėl ėmė mosuoti rankomis, šį kartą sumišęs, kad 
taip susigraudino. Susierzinęs Grifas jį nustūmė ir žengė į 
palatą, nepaisydamas iškabos „Lankytojai neįleidžiami“. Ža- 
liuzės buvo nuleistos, kad į vidų nepliekstų popietės saulė, 
elektra užgesinta. Bet šviesos pakako, ir jis išvydo tokį vaiz- 
dą, kad stabtelėjo pusiaukelėje tarp durų ir lovos. 

— Jėzau. 

— Sakiau, kad žiauriai. - Kaimynas įsmuko paskui jį į pala- 
tą. - Beje, mano vardas Dvaitas. 

- Grifas. Ir ne ašjai šitą padariau. 

— Supratau. Dabar. 

— Kas atsitiko? 

— Maždaug po valandos, kai pamačiau jus fojė, sučirškė 
mano durų skambutis. Nesitikėjau svečių, ir durininkas nie- 
ko nepranešė. Pažvelgiau į saugos ekraną ir pamačiau fojė 
stovinčią Maršiją, tik... susirietusią. Ji atrodė... kaip dabar. 

Maršija buvo sudaužyta kaip obuolys. Grifas nematė jos 
kūno, bet veidas buvo nusėtas mėlynių ir ištinęs. Jei ir kū- 
nas toks, jai pasisekė, kad liko gyva. Kelios kirstinės žaizdos 
susegtos kabėmis. Kruvini plaukai prilipę prie galvos. Veidas 
ištinęs taip, kad jis būtų jos nepažinęs, jei nebūtų žinojęs, 
kad čia ji. 

- Jai sulaužytas žandikaulis, - šnibždėjo Dvaitas. - Šį rytą 
operavo, sutvirtino viela. Vakar vakare net morfijus nenu- 
malšino skausmo. 

Grifas nuleido galvą ir kelis kartus giliai įkvėpė. Pakėlęs 
galvą, siaubingai ramiai paklausė: 

— Kas buvo jos kitas klientas? Po manęs. Vidurnaktį kaž- 
kas turėjo ateiti. Ji mane išgrūdo lauk, kad spėtų pasiruošti. 
Žinai jo pavardę? - Staiga jis atsisuko į Dvaitą tokia mina, 
kad vyrukas iš baimės atšoko. - Žinai jo pavardę? - piktai pa- 
kartojo. 

Jų dėmesį patraukė aimana, sklindanti iš lovos. Grifas 
dviem žingsniais atsidūrė prie Maršijos. Stengdamasis neuž- 
kliudyti lipnia juostele priklijuotos adatos, švelniai spustelė- 
jojai ranką. 

— Viskas bus gerai, - tyliai pasakė. 

Abi akys buvo užtinusios, bet jai pavyko vieną praplėšti. 
Žavi žalia rainelė plūduriavo skaistaus raudonio ežeriuke. 
Žandikaulio pajudinti ji negalėjo, todėl tik suknerkė. 

— Cit. - Jis pasilenkė ir pabučiavo jai į kaktą, labai atsar- 
giai, kad neskaudėtų. — Gerk vaistus. Ilsėkis. - Jis vėl pabu- 
čiavo jai į kaktą, atsitiesė ir atsisuko į Dvaitą, kuris stovėjo 
kojūgalyje ir tyliai šniurkščiojo. 

— Iškvietei policiją? 

Dvaitas papurtė galvą. 

— Kodėl, po velnių? 

— Ji negalėjo kalbėti su sulaužytu žandikauliu, bet puolė į 
isteriją, kai užsiminiau, kad iškviesiu policiją. Turbūt... - Jis 
apsižvalgė, ar niekas jų negirdi. - Turbūt dėl savo profesijos 
nenorėjo. 

— Bet greitajai pagalbai paskambinai. 

— Tučtuojau. Greitoji atvažiavo po kelių minučių. 

— Kaip paaiškinai, kas jai atsitiko? 

— Mano bute yra sraigtiniai laiptai. Pasakiau, kad Maršija 
užlipo į antrą aukštą pasinaudoti vonios kambariu ir leisda- 
masi žemyn nukrito. 

- Ir jie patikėjo? 

— Turbūt ne. Bet policiją iškviesti pavedė traumatologijos 
skyriui. Policininkas nepatikėjo istorija apie laiptus ir spyrė 
Maršiją parašyti užpuoliko pavardę. Ji atsisakė. 

Maršija silpnai spustelėjo Grifui ranką. Jis vėl palinko prie 
jos ir atsargiai nukėlė plaukų sruogą nuo nuskustos, kad būtų 
galima susiūti žaizdą, galvos vietos. 


— Kas jis, Maršija? Kas atėjo po manęs? 


Rešvarus žaidimas + 105 


Ji vos pastebimai papurtė galvą. Stipriai paspaudė jam 
ranką, ir jis suprato, kad Maršija nori jam kažką pasakyti. Pa- 
silenkė ir prikišo ausį jai prie lūpų. 

Išgirdęs vienintelį jos sušnibždėtą žodį, atmetė galvą ir 
pasižiūrėjo į akį, kurią jai pavyko atmerkti. Ji trumpam užsi- 
merkė rodydama, kad jis gerai išgirdo. 

— Dėl manes? 

Ji linktelėjo. 

Jam užvirė kraujas. Gyslomis plūstelėjo įniršis. Bet balsas 
išliko stulbinamai ramus. 

— Jam galas. - Pasakė tai kaip faktą, tvirtai, kad ji neabejo- 
tų. - Stanliui Rodartei galas. 

Dabar suprato, kodėl Maršija atsisakė kviesti policiją. Ro- 
dartė, matyt, užsiminė, kad ją ištiks didesnė bėda už sumuši- 
mą, jei jinai jį apkaltins. 

Šlykščiausia buvo mintis, kad Rodartė sumušė Maršiją tik 
norėdamas perspėti Grifą. Jam pavyko. Grifas puikiai supra- 
to, ką Rodartė nori pasakyti: kad reikalas nebaigtas. 

Žinai ką, šikniau, pamanė Grifas, aš irgi tik pradėjau. 

— Aš jam atkeršysiu, - pašnibždom pažadėjo Maršijai. - 
Prisiekiu. 

Ji spustelėjo jam ranką. Jis vėl pasilenkė prie jos lūpų. 

— Būk atsargus, - dusliai sugargė ji, stengdamasi, kad jis 
suprastų jos perspėjimą. 


Dovintas skyrius 


Škambučio jis sulaukė ankstų pirmadienio rytą, ką tik pabu- 
des, bet dar neišlipęs iš lovos. Apsivertė, mieguistas sugraibė 
mobilųjį ant naktinio staliuko ir atidarė. 

- Alio. 

— Ponas Berketas? 

Jis iškart pabudo. 

— Taip. Aš. 

Ji neprisistatė. Nebuvo reikalo. 

— Ar šiandien pirmą valandą galėtumėt? 

— Pirmą valandą? - Lyg jam reikėtų pagalvoti. Lyg galėtų 
rinktis. Lyg turėtų kitų reikalų. - Pirma valanda man tinka. 

— Adresas toks. - Ji pasakė namo Vindzoro gatvėje nume- 
rį. - Įsiminėt? 

— Taip. 

Ji padėjo ragelį. Grifas uždarė mobilųjį ir gulėjo, spaus- 
damas jį delne, pratindamasis prie minties, kad atėjo laikas 
vykdyti susitarimą. Paskui atsisėdo kaip šūvis. Nugarą nu- 
diegė taip, kad užgniaužė kvapą. Nusimetė antklodę, išlipo iš 
lovos ir nuogutėlis goglinėjo po kambarį, kol susirado rašiklį, 
popieriaus ir užsirašė adresą. Neabejojo, kad prisimins, bet 
geriau nerizikuoti. 

Nuėjo į vonios kambarį. Nužvelgė save ir sumurmėjo: 

— Tik pamėgink išsigąsti prieš vaidinimą. 

Kaip tikėjosi, jo sveikata buvo puiki. Seselė paskambino 
po dviejų dienų. Elektrokardiograma rodė, kad širdies veikla 
normali. Plaučiai sveiki, kraujo spaudimas žemas, choleste- 
rolio kraujyje nedaug, PSA koncentracija nedidelė. Jis manė, 
kad pastarasis rodiklis susijęs su prostatos būkle. Spermato- 
zoidų koncentracija, priešingai, didelė. Puiku. 

Sveikatos pažymėjimą ir savo mobiliojo telefono numerį 
jis įdėjo į voką su Spikmeno iš anksto užrašytu adresu ir už- 
klijuotu pašto ženklu ir įmetė į artimiausią pašto dėžutę. 

Tai buvo prieš dvi savaites. Per tą laiką Grifas persikėlė į 
kitą butą ir įdegė. 

Už neseniai gautus pinigus iš tarakonų knibždančios lin- 
dynės jis persikraustė į dviaukštį butą. Grynieji pinigai su- 
darė kliūčių, kurių Grifas ir tikėjosi. Kai jis pasirašė nuomos 
sutartį, komplekso administracija kilstelėjo antakius, bet pa- 
ėmė pinigus, per daug neklausinėdama. Naujasis butas nebu- 
vo ištaigingiausiame rajone, kad nereikėtų rekomendacinių 
laiškų ir niekas per daug nesigilintų, kas toks yra Grifas. Ir vis 
dėlto, palyginti su ankstesniu, jis buvo kaip iš kito pasaulio. 

Komplekse buvo apsauginiai vartai, gerai prižiūrima teri- 
torija, sporto salė ir baseinas - todėl jis ir įdegė. Atsivežęs 
naujus baldus, garso aparatūrą, plazminį televizorių su di- 
dele vaizdo raiška (kol kas geriausią), jis neturėjo ko veikti, 
todėl mankštinosi - nutukti ketino tik tą vieną irzulio valan- 
dėlę - ir drybsojo prie baseino. 

Be to, beveik kasdien eidavo į ligoninę aplankyti Maršijos 
ir visada ką nors nunešdavo, paprastai gėlių, kol slaugytojos 
ėmė skųstis, kad jos palata virto šiltnamiu. Dvaitas pasirodė 
ištikimas ir dėmesingas draugas ir išbarė Grifą už kūrybin- 
gumo stoką. Todėl kartą jis jai nunešė minkštą žaislą - meš- 
kiuką, o kitą dieną - idiotišką skrybėlę. „Nešiok, kol išeisi iš 
čia ir pasidarysi šukuoseną , - pasakė jai, atsargiai dėdamas 


ant galvos. 

Ji dar negalėjo kalbėti, bet dėkodavo jam išraiškingomis 
akimis. Jau galėjo vaikščioti koridoriumi. Dvaitas rekomen- 
davo plastinės chirurgijos specialistą, genijų, pasak turtingų 
ir puikiai išsilaikiusių Dvaito klientų. Apžiūrėjęs Maršiją, 
chirurgas pažadėjo viską sutvarkyti, bet pasakė, kad nieko 
negali imtis, kol ji nepasveiko. 

Ji vis dar siurbė valgį pro šiaudelį, ir Grifas iš naujo įsius- 
davo kaskart, kai tai pamatydavo. Spėjo, kad Rodartė nuėjo 
pas Maršiją iškart po užpuolimo garaže. Tikėdamasi kliento, 
ji atidarė duris. Jis ėmė ją kvosti apie Grifą, o kadangi ji nieko 
jam nepasakė - juk nieko nežinojo, - pamėgino išgauti infor- 
maciją smūgiais. 

Rodartės požiūriu, užduotis pavyko, nors jis ir nesužino- 
jo, ką sumanęs Grifas. Bet jis patyrė malonumą: įbaugino ir 
sudarkė veidą Grifo draugei. Malonumą ypač didino mintis, 
kad dėl jos profesijos jam niekas negresia. Rodartė buvo pa- 
dugnė, pašlemėkas, kuriam malonu kankinti žmones. Iš ti- 
krųjų tai buvo vienintelis jo veiksmų motyvas. 

Nuo šios minties Grifas niršdavo. Kartą, atėjęs į ligoninę, 
jis vėl prabilo, kad reikėtų apie Rodartę pranešti policijai, bet, 
išvydęs siaubą ir kančią Maršijos akyse, nutilo. 

— Jis neišsuks, - pasakė jai. - Pažadu. 

Po užpuolimo Rodartės ir pėdos ataušo. Grifas žinojo, kur 
jį rasti, bet nedrįso ieškoti. Rodartė tik ir laukia, kad jis įgriū- 
tų pro duris, grasindamas kraujo praliejimu. Be abejo, kaip 
tik tokio neapgalvoto poelgio jis ir tikisi. 

Grifas nesuteiks Rodartei malonumo ir nesės į kalėjimą 
dar kartą. Nenorėjo jis pabloginti ir kenčiančios draugės pa- 
dėties. Todėl kol kas paklausė nebylių Maršijos maldavimų ir 
nekeršijo. 

Šiandien mintis apie Rodartę nustelbė Loros Spikmen 
skambutis. Turėjo dvi savaites pasiruošti, todėl nustebo, kad 
taip jaudinasi. Norėdamas užsimiršti, beveik aštuonis kilo- 
metrus bėgo, paskui kilnojo svarmenis sporto salėje. Neketi- 

no susigrąžinti futbolininko raumenų, tenorėjo išlikti lieknas 
ir tvirtas kaip dabar. 

Paskui nuėjo paplaukioti į baseiną, bet kai jam toptelėjo, 
kad nuvargęs gali prastai pasirodyti lovoje, iškart išlipo. 

Išsikrapštė tarpdančius siūlu, išsivalė dantis, nusikarpė 
nagus. Apsivilko naująjį sportinį „Armani“ švarką. Iš buto 
išėjo pusę pirmos. Atvažiavo nurodytu adresu be dvidešimt 
trijų minučių viena. Reikėjo prastumti likusį laiką. 

Namas stovėjo garsiame rajone su kaimynystės sargy- 
ba - gyventojais, budriai stebinčiais žmones, kurie trainioja- 
si aplink ir atrodo įtartinai. Grifas nutarė nelaukti medžiais 
apsodintoje gatvėje, nes tokį apibūdinimą atitiko idealiai. 

Jis įsuko į siaurą taką ir nuvažiavo už namo. Ten buvo 
dengta automobilių aikštelė ir dailus kiemelis dviejų senų 
platanų paunksnėje. Teritorija iš abiejų pusių atitverta nuo 
kitų namų. 

Šiame sename rajone žmonės, nusipirkę namus, arba grio- 
vė juos ir statė naujus trokštamuose miškinguose sklypuo- 
se, arba iš esmės atnaujindavo. Grifas spėjo, kad šis namas 
iš pastarųjų, nes vienas kambarių, matyt, kadaise buvo ga- 
ražas. Tačiau perstatyta puikiai, namas neprarado stiliaus ir 
žavesio. 

Jis nusipirko iš Vajeto Ternerio raudonąją hondą. Ne tokį 
automobilį norėjo vairuoti, bet jis važiavo gerai, o Grifas su- 
prato, kad, grynaisiais mokėdamas už prabangią mašiną - ir 
ką tik sukrapštęs įnašą už butą, - iškart sukeltų ant kojų po- 
liciją, mokesčių departamentą ir FTB. Net advokatas įtariai 
išvertė akis, kai Grifas paklausė, kiek jis nori už automobilį, 
ir atsiskaitė šimto dolerių banknotais. Terneris nepaklausė, 
iš kur jis gavo pinigų. Grifas nepasisiūlė paaiškinti. 

Jis neišjungė hondos variklio, kad veiktų kondicionierius. 
Barbeno nykščiais į vairą ir niūniavo kantri stiliaus dainelę, 


skambančią per radiją. Dainininkas kadaise giedojo himną 

prieš „Cowboys“ rungtynes namuose, paskui, pakviestas sa- 
vininko, stebėjo visus keturis kėlinius nuo šoninės linijos. 

Po lengvos pergalės prieš „Tampa Bay Buccaneers jis pa- 
prašė Grifo autografo. Dainininkas buvo nauja madinga 
žvaigždė. Buvo laimėjęs kelis „Grammy“ apdovanojimus, bet 
mikčiojo ir lemeno, netekęs žado iš drovumo ir susižavėjimo, 
kai kišo Grifui programą ir tušinuką. 

Šiandien šis dainininkas šikdamas į jį nežiūrėtų. 

Radiją ir niūniavimą nustelbė jos automobilio ūžesys. Gri- 
fas atidarė dureles, giliai įkvėpė, iškvėpė ir išlipo. 

Taku palei kaire namo pusę jis nuėjo prie nedidelio priean- 
gio, kur jau stovėjo Lora Spikmen ir rakino duris. Ji pajuto, 
kad Grifas čia, ir krūptelėjusi atsisuko. 

- O. 

— Labas. 

— Nežinojau, kad jūs jau čia. 

— Pastačiau mašiną už namo. 

— O, - pakartojo ji, skubiai atrakino duris ir įėjo pirma. Kai 
tik Grifas peržengė slenkstį, ji duris uždarė. Nedidelis prieš- 
kambaris vedė į svetainę. Žaliuzės ant plačių langų buvo už- 
trauktos, kambaryje prieblanda. Patalpa buvo kvadratinė, su 
židiniu vienos sienos viduryje, medinėmis grindimis ir įpras- 
tais baldais. 

Lora Spikmen nusimetė rankinės dirželį nuo peties, bet 
spaudė ją prie krūtinės, lyg bijotų, kad Grifas atims. 

— Maniau, kad atvažiuosiu pirma. 

— Aš gyvenu netoli. 

- Aišku. 

— Už kokių trijų kilometrų. Atvažiavau anksčiau, negu ti- 
kėjausi. 

- Ilgai laukėt? 

— Nelabai. Bet jūs nepavėlavot. Jūs atvažiavot laiku. 

Per šį gyvą pokalbį ji reguliavo termostatą ant sienos. Pro 
angas lubose plūstelėjo vėsus oras. Grifas buvo jai dėkingas, 

mat suprakaitavo. Norėjo nusivilkti sportinį švarką, tačiau 
pamanė, kad ji drabužio, bet kokio drabužio nusivilkimą gali 
suprasti kaip užuominą. Kadangi nenutuokė, kaip turėtų elg- 
tis, nusprendė leisti vadovauti jai, net jei tektų prakaituoti. 

Lora Spikmen buvo apsirengusi dalykiniu kostiumėliu, 
juodu, bet plonos vasariškos medžiagos. Sijonas buvo iki ke- 
lių, švarkelis įliemenuotas, po juo - šviesiai rausvi kažkokios 
minkštos medžiagos marškinaičiai, sumesti ant krūtinės. Pa- 
puošalai tie patys. Juodos aukštakulnės basutės. Kojų nagai 
lakuoti perline dramblio kaulo spalva. 

Visa tai Grifas pastebėjo, eidamas prie jos, kai ji stovėjo 
prieangyje. Dabar nedrįso jos apžiūrinėti, nes buvo įsitempu- 
si kaip pianino styga, elgėsi irzliai ir dalykiškai. Požiūrio į jį 
nė kiek neslėpė - lyg būtų kaktoje išsitatuiravusi NELIESK. 

— Ten yra žurnalų. - Ji parodė į puošnią spintelę kampe. — 
Ir televizorius su... vaizdajuostėm. - Jie sykiu pažvelgė į už- 
darytas spintelės duris, paskui vienas į kitą. 

— Aišku, - atsiliepė jis. 

— Duokite man valandėlę pasiruošti. Paskui lauksiu jūsų 
miegamajame. 

Sulig tais žodžiais Lora Spikmen perėjo per svetainę, nu- 
žingsniavo koridoriumi, įėjo į galinį kambarį ir uždarė duris. 

Dabar jam aišku, kaip bus. Juodu poruosis kaip dyglia- 
triušiai. 

Grifas nusimetė sportinį švarką ir pakabino ant kėdės 
atlošo. Nuėjo prie spintelės ir atidarė dvivėres dureles. Tikras 
pornografijos lobynas. Jis pervertė žurnalus. Neribotos gali- 
mybės. Visokiam skoniui. Vaizdajuostės irgi. 

Kas sukaupė šias atsargas, spėliojo jis. Fosteris? Lora? 
Negalėjo įsivaizduoti jųdviejų pornografinių vaizdajuosčių 
parduotuvėje, skaitinėjančių pavadinimus, ieškančių filmų, 
kurie jį sujaudintų. „Kaip manai, kas jam patiktų, mielasis? 


„Tarp dvynių“ ar „Europietiška apželtutė ? 

Gal juodu pasiuntė Manuelą: vienas žurnalas buvo ispanų 
kalba. Gal Manuelas domisi pornografija. Gal todėl jo šypse- 
na tokia kvaila. 

Grifas suvokė, kodėl nugrimzdo į apmąstymus: vilkina 
reikalą. 

Jis nuklydo į virtuvę namo gale. Šaldytuve rado vandens 
ir šešių skardinių dietinės kokakolos pakuotę. Paėmė butelį 
vandens, nusuko dangtelį, atsigėrė, eidamas į buvusį garažą, 
paverstą soliariumu, nors pro nuleistas žaliuzes saulės švie- 
sa beveik neprasiskverbė. Namas buvo toks pat uždaras kaip 
ponia Spikmen. 

Grifas grįžo į svetainę ir atsisėdo ant sofos priešais spin- 
telę. Nusitraukė batus, pakrutino kojų pirštus ir bandė sau 
įrodyti, kad yra ramus ir atsipalaidavęs. Dar kartą pervertė 
žurnalus, ir nuo fotografijų blizgiuose viršeliuose jam pasi- 
stojo. Vis dėlto nusprendė, kad sava vaizduotė geriau, padėjo 
žurnalus, išpešė marškinius ir atsisegė džinsus. 

Atsilošė ant sofos pagalvėlių, užsimerkė ir prisiminė vaka- 
rą su Maršija. Deja, erotinius vaizdus tučtuojau išstūmė kiti: 
Maršija ligoninėje, atrodanti kaip po karo. 

Šūdas! 

Grifas ėmė laužyti galvą, ką jam vaizduotis, kad išlaikytų 
kovinę parengtį. Kas pastaruoju metu patraukė jo dėmesį ar 
net sužadino smalsumą? Prireikė vos kelių sekundžių, bet re- 
zultatas pranoko lūkesčius. 

Jis tučtuojau susijaudino. 

O jei galvos tik apie tai... 


Grifas pasibeldė į uždarytas duris. 

— Galite įeiti. 

Jis atidarė duris ir įėjo į miegamąjį. Kambarys buvo su 
baldais, bet Grifas vėliau neprisiminė nieko, išskyrus šviesią 
antklodę, dengiančią Lorą iki juosmens. Ji gulėjo ant nuga- 


ros, po galva pasikišusi pagalvę, susinėrusi rankas ant pilvo. 

Tebevilkėjo rausvus marškinaičius, be to, jis pamatė kyšant 
liemenėlės petnešą. 

O po antklode? 

Jos švarkelis ir sijonas sulankstyti gulėjo ant kėdės. Bate- 
liai stovėjo prie lovos. 

Kelnaitės? Jis jų nematė. Nusimovė ar ne? 

Šiaip ar taip, Grifas džiaugėsi, kad nuojauta jo neapgavo 
ir jis nenusirengė. Akivaizdu, kad nuogumas į programą ne- 
įtrauktas. 

Bet džinsus atsisegti teko nori nenori. Jos žvilgsnis jam 
į tarpukojį buvo toks skubotas, kad jis net pamanė, jog ji 
vargu ar ką pamatė. Paskui ponia Spikmen įsmeigė akis į lu- 
bas ir jų nebeatplėšė. 

Grifas priėjo prie lovos ir nusigręžė. Lora neištarė nė žo- 
džio, jis irgi. Nusimovė džinsus, bet trumpikių - ne. Dėl viso 
pikto nepastebimai apsičiupinėjo ir pajuto, kaip audeklas ra- 
minamai sudrėko. Paskui, vis dar atsukęs jai nugarą, pakėlė 
antklodę ir atsigulė. Pasijuto juokingai drovus užsiklodamas, 
bet užsiklojo. 

Gulėjo aukštielninkas ir kokias trisdešimt sekundžių ste- 
beilijo į lubas. Bet lubų vaizdas nuotaikos nepataisė, be to, 
kėlė grėsmę jo apvaisinamiesiems gebėjimams. 

Grifas apsivertė ant šono ir atsidūrė prieš Lorą Spikmen. 
Ji neištarė nė žodžio, nė nemirktelėjo. Tik išsiskėtė. Viena 
koja prisilietė jo. Jos šlaunies šonas nuslydo jo šlaunies pa- 
viršiumi. Prisilietimas suteikė jam jėgų. 

Grifas užgulė ją, įsitaisė jai tarp kojų ir pasismaukė trum- 
pikes. Ji kilstelėjo kelius, ne per daug gundomai, bet dabar 
jis bent galėjo su ja lytiškai sueiti. Patyrinėjo tą vietą, kurią 
privalėjo patyrinėti. 

Širdis jam suplakė smarkiau. Be kelnaičių. Tik... nuogas 
kūnas. 


Lora Spikmen nusisuko ir užsimerkė. 

Grifas įsiuto. Žinojo, kad bus nejauku. Net sunku. Bet kol 
kas ji nė nebando jam padėti. Kol jis įsivaizdavo visokias ne- 
švankybes, kad susijaudintų, ką veikė ji? Taigi kad nieko. Tur- 
būt apskritai negirdėjo tokio žodžio kaip masturbacija, bet 
gal galėtų elgtis meiliau? Jei ne dėl jo, tai dėl bendro reikalo? 
Gal galėtų kryptelėti klubus? Į priekį, atgal? Paimti jo daiktą 
ir įsidėti, kur reikia? Gal galėtų bent ką nors padaryti? 

O ji nusisuko, ir tiek. 

Kuo ilgiau jis apie tai galvojo, tuo labiau siuto. Sumanymas 
jos, ne jo. Ji viską organizavo, ne jis. Ji nenori pasikalbėti? 
Puiku. Jis, šiaip ar taip, neturi jai ko pasakyti. 

Nori dulkintis apsirengusi? Gerai. 

Jokio priešžaismio? O kam jo reikia? Jam tikrai ne. 

Nusisuko, lyg tuojau turėtų būti paaukota? Tegu sau daro, 
ką nori. 

Guli sustingusi ir nelanksti kaip lenta? Nuostabu. 

Bet nuostabu nebuvo, nes netrukus paaiškėjo, kad jis 
negali paimti jos taip, kad jai neskaudėtų, o mintis, kad jai 
skaudės... 

— Tiesiog padarykit tai, - pasakė Lora Spikmen. 

Ir Grifas padarė. 

Paskui jis pakluso pirmykščiams biologiniams instink- 
tams. Pasipriešinimas tik skatino stumti smarkiau, giliau. 
Užsimerkė, bet tik todėl, kad nematytų jos vypsnio. Bent jau 
sau taip pasakė. Stengėsi išmesti iš galvos visas mintis, išsky- 
rus vieną — apie pinigus, kuriuos turės. 

Iš tikrųjų, galvok apie pinigus. Negalvok apie ją. Negalvok, ką 
jauti ar kaip šilta... Šūdas! Negalvok, kaip šilta. Negalvok... et, 
velnias... 

Jis suaimanavęs išsiliejo, paskui užmiršo taisykles ir su- 
smuko ant jos. Gulėjo įsikniaubęs į pagalvę, prie jos galvos, 
palei nosį driekėsi jos plaukai, kol atgavo kvapą. 

Kai jis atsitraukė, ji nė nekrustelėjo. Gulėjo, vis dar nu- 
sisukusi į sieną. Akys užmerktos, tarp antakių susimetusi 

raukšlelė. Jis išlipo iš lovos, apsimovė trumpikes ir džinsus. 
Užsisagstęs sagas ir susijuosęs diržu, dirstelėjo per petį. Lora 
Spikmen ištiesė kojas. Antklodė vėl buvo užtraukta iki juos- 
mens. Ji gulėjo, dilbiu užsidengusi akis. 

- Jums negera? 

Ji papurtė galvą. 

Grifas stovėjo, jausdamasis kaltas, nors nesuprato kodėl. 
Jautėsi kaip tada, kai Elė nutvėrė jį vagiant dešimt dolerių 
iš jos piniginės ir liepė pinigus pasilikti. Išsižiojo, susičiaupė, 
galiausiai pasakė: 

— Klausykit, jūs liepėt man... 

— Nesirūpinkit, pone Berketai. - Ji nuleido ranką ir atsi- 
merkė, bet į jo pusę nežiūrėjo. - Greičiau pastosiu, jei kokį 
pusvalandį pagulėsiu. Štai ir viskas. 

— A. Tai jums nieko tokio? 

— Nieko. 

Lora Spikmen jam nepadėkojo. O Grifas aiškiai suprato, 


kad dėkoti jai nepadoru. 


Į svetainę ponia Spikmen įžengė, vilkdamasi švarkelį. Pama- 
čiusi Grifą ant sofos, sustojo, priblokšta, kad jis dar neišėjęs. 
Sprendžiant iš minos, nė kiek neapsidžiaugė. Įbruko ranką į 
rankove ir užsitempė švarkelį. 

— Kodėl neišėjot? 

Grifas atsistojo. 

— Aš... 

— Jau turėjot būti dingęs. 

- Aš... 

— Nereikėjo laukti, pone Berketai. - Balsas skambėjo lyg 
drykstantis audeklas. Lora Spikmen arba įtūžusi, arba ant is- 
terijos ribos. Grifas nesuprato, kas jai, bet pirmą kartą matė 
susijaudinusią. Jos skruostai raudonavo. Rami, šaltakraujiš- 


ka, santūri ponia tuoj neteks savitvardos. - Kodėl neišėjot? 

— Jūs užtvėrėt kelią mano automobiliui, - ramiai atsakė 
Grifas. 

Ji akimirksniu suglebo. Lėtai iškvėpė, pirštų galais palietė 
kaktą, liepsnojančius skruostus ir, regis, sutriko. 

— A. 

— Būčiau patraukęs mašiną, bet raktelius turit jūs. 

Grifas mostu parodė į Loros Spikmen rankinę. Ji dirstelėjo 
įją, kabančią prie šono. 

— Tikrai. - Susitvardė, vėl tapo dalykiška moterimi. - Atsi- 
prašau, kad jus sugaišinau. 

— Nieko baisaus. 

— Reikėjo ateiti ir pasakyti. 

— Jei pagulėjus po... na... galėjau ir palaukti. Svarbu, kad 
jūs pastotumėt. 

Lora Spikmen linktelėjo, paskui žvilgtelėjo į laikrodį. 

— Turiu eiti, antraip pavėluosiu į susirinkimą. Nustatysit 
termostatą? 

- Žinoma. 

— Duris užtrenkite. Užsirakins. Aš jus susirasiu. 

Ji nekantravo kuo greičiau iš čia išsinešdinti, ir tokia sku- 
ba supykdė Grifą. Buvo nutaręs nieko nesakyti. Jei nebus 

Ir vis dėlto. 

— Spėliojau, kodėl jūs sutikote, ponia Spikmen, - tarė. 

Jau beveik tarpduryje ji stabtelėjo, atsisuko ir pažvelgė į jį. 

— Juk žinot kodėl, pone Berketai. Aš noriu vaiko. 

— Bet šitaip? - Jis patapšnojo sau per kelnių praskiepą, 
paskui mostu parodė į jos liemenį. Ji suvirpėjo ir neteko sa- 
vitvardos. Skruostus vėl išmušė raudonis. Grifas nuėjo prie 
jos ir sustojo, vos per kelis žingsnius. - Susipažinęs su jumis 
abiem, beveik supratau jūsų vyrą. 

— Jūsų supratimas mums nesvarbus. Ir nereikalingas. 

— Sutinku. Tarkim, norėjau suprasti, kad man būtų ra- 
miau. Jūsų vyras ekscentriškas, gal net pamišęs, bet jo po- 

žiūrį, turtingo vyriškio požiūrį į vaiką ir paveldėtoją aš beveik 
supratau. Beveik. - Grifas pakreipė galvą ir suglumęs susirau- 
kė. - Bet jūsų aš nesupratau. 

— Tai ir nesivarginkit. 

Jis žengė dar žingsnį, spausdamas ją, versdamas jaustis 
nesmagiai ir trokšdamas, kad ji taip jaustųsi, nes miegama- 
jame ji privertė jį jaustis kaip barbarą, prievartaujantį kaimo 
mergelę. 

— Kodėl, svarsčiau, jūs sutikot pastoti tokiu būdu? - Grifas 

— Dabar? - šaltai pakartojo ji. 

— Dabar, kai žinau, kodėl jūsų vyras invalido vežimėlyje. 


Aš galiu tai padaryti, drąsinosi Lora, eidama į posėdžių salę. 
Visi jau buvo susirinkę. Ji nuėjo į stalo galą. 

-— Atleiskit, kad pavėlavau. 

— Pažadam nesakyti Fosteriui, - pašmaikštavo vieno sky- 
riaus vedėjas. 

— Ačiū. Visi žinome, kad punktualumas jam - šventas da- 
lykas. 

- Ilgai pietavote? - paerzino kažkas. 

Loros Spikmen ranka, siekianti vandens grafino, sudrebė- 
jo tik kartą. 

— Ne, turėjau reikalų ir užtrukau ilgiau, negu tikėjausi. 

Reikalai ilgai neužtruko. Daugiau laiko reikėjo atsipeikėti. 
Spėliojo, kaip ištekėjusios moterys, susitikusios su meilužiu 
vidury dienos, gali ramiai dirbti iki vakaro. Lora neabejojo, 
kad kai grįš į biurą, sekretorė Kei kaltindama pažvelgs į ją ir 
pasakys: „Ką tik pergulėjai su vyriškiu.“ 

Bet, matyt, pastebimų ženklų, kaip ji praleido pietų laiką, 
neliko. Kei elgėsi kaip paprastai, priminė apie susirinkimą ir 
padavė šūsnį telefono pranešimų, sudėtų pagal svarbą. 

Visiems kitiems šiandien paprastas pirmadienis. Foste- 
riui - nepaprastos svarbos diena. Jai - gerokai dviprasmiška 

diena. Fosteris ją praleido namie. Jai tokia prabanga neskir- 
ta. Ji turi dalyvauti „SunSouth vadovų susirinkime, nors vos 
prieš valandą gulėjo su nepažįstamu vyriškiu. 

Taip, vien dėl vaiko, taip, su vyro palaiminimu, taip, dėl jų 
bendros ateities ji galės taip daryti tol, kol pavyks. Ir darys. 

Ji gurkštelėjo vandens iš stiklinės, paskui nusišypsojo vi- 
siems susirinkusiems. 

— Kas pirmas? 

— Aš, - prabilo vyriškis, atsakingas už bagažo priežiūrą. — 
Deja, Ostine turim bėdą. Fosteriui nepatiks. 

Fosteris niekur nedingo, bet pastaruoju metu kai kuriuose 
administracijos posėdžiuose jam atstovaudavo Lora. Kasdien 
važinėti į biurą, kad ir netoli, kad ir padedamam Manuelo, 
buvo per sunku. Todėl Fosteris apribojo darbą biure dviem 
dienomis per savaitę. Skyrių vadovų susirinkimuose pirmi- 
ninkaudavo Lora, o vakare smulkiai papasakodavo vyrui, kas 
apsvarstyta. 

Per kelerius trumpus metus ji iš stiuardesės, klausinėjan- 
čios keleivių: „Kavos ar arbatos?“, tapo vadovo pavaduotoja. 
Kai Fosteris pasamdė ją vietoj Heizelės Kuper, pareigas ji per- 
ėmė sklandžiai. Daug metų ruošėsi, siekė tikslo, o kai pasitai- 
kė proga parodyti, ką gali, neabejojo, kad įveiks sunkumus. 

Bet kai paaiškėjo, kad jos darbas - dar ir neįgalaus vyro 
priežiūra bei daugelis jo pareigų, lengva nebuvo. Iki tol pa- 
vesti dalies darbų kitiems ji nemėgo. Dabar rinktis negalė- 
jo. Antraeiles, įprastines užduotis, kurias anksčiau atlikdavo 
pati, pradėjo skirti pavaldiniams. 

Ir vis dėlto didžiausias darbo krūvis liko jai. Fosterio pati- 
kėtų užduočių negalėjo pavesti niekam kitam. Tik ji galėjo jas 
atlikti, nes Fosteris reikalavo, kad jos būtų atliekamos tam 
tikra tvarka ir tam tikru būdu, ypatingu jo būdu, daug smul- 
kmeniškiau, negu atlieka kiti. Jis reikalavo tobulybės, ir jai 


ėmė trūkti laiko. 

Bet nors dabar darbas atima daug jėgų ir laiko, ji nepalūš. 
Negalėjo nei jo mesti, nei aptingti. Ji daro tai, ką reikia dary- 
ti, ir darys toliau. 

Tačiau Lora pradėjo būgštauti dėl motinystės poveikio tai 
trapiai pusiausvyrai, kurią iki šiol pavyko išlaikyti. Kaip būti 
tik motina, kad nenukentėtų žmonos, skyriaus vadovės ir 
„SunSouth direktorių tarybos pirmininko pavaduotojos par- 
eigos? Naujų darbų perspektyva ją gąsdino. Bet jei - kai - ji 
bus priversta juos nudirbti, nudirbs. 

Netrukus jai teks spręsti kitus klausimus, vienas jų - ba- 
gažo gabenimas. 

— Kokią bėdą? - paklausė ji skyriaus vadovo. 

— Didžiausią. Pavogti lagaminai. 

— Jūs teisus. Fosteriui nepatiks. Smulkiau. 

Paaiškinimas buvo ilgas ir painus, kilo diskusijos. Lora 
stengėsi įsiklausyti į tai, kas sakoma, bet jos mintys klai- 
džiojo. Nebegalėjo susikaupti. Paliko tą savo gebėjimą ma- 
žame tvarkingame namelyje Vindzoro gatvėje sykiu su savo 
orumu. 

Kodėl, svarsčiau, jūs sutikot pastoti tokiu būdu? 

— Lora? 

Ji atsikvošėjo ir prisiminė einamuosius reikalus. Visi žiū- 
rėjo į ją, ir ji ėmė spėlioti, kelis kartus buvo pašaukta, kol iš- 
girdo. 

- Atsiprašau. Užsigalvojau. 

Klausimas buvo pakartotas. Lora atsakė. Susirinkimas 
tesėsi. Jai nepavyko visiškai atsitokėti, bet pasistengė, kad 
niekas nepastebėtų, jog yra neatidi. Kai tik pasitaikė proga 
atidėti posėdį, ji jos nepražiopsojo. 

— Kitus reikalus aptarsime vėliau, gerai? Šiandien po pietų 
turiu velniškai daug darbo. 

Vadovai vorele patraukė pro duris, niekas per daug nesido- 
mėjo, kodėl ji išsiblaškiusi ir nei iš šio, nei iš to atidėjo posėdį. 
Eidamas prie durų, stabtelėjo tik Džo Makdonaldas. 

— Sunki diena? 

— Sunkesnė už kitas. 

— Gal tai tave pralinksmins. - Iš už nugaros jis ištraukė 
didelį baltą voką ir plačiu mostu padėjo ant stalo prieš ją. - 
Štai! 

— Kas čia? 

— Tavo kūdikis. 

— Mano kas? 

— Na... Juk tu ilgai jo laukei, - suglumintas jos apstulbimo, 
paaiškino Džo. - Apžiūrėk. 

Lorą pritrenkė jo ištartas žodis, bet ji atsikvošėjo ir iškra- 
tė voko turinį ant stalo. Tai buvo dvidešimt aštuonių centi- 
metrų pločio ir trisdešimt šešių centimetrų ilgio „SunSouth' 
lėktuvo piešinys su nauju, aiškiu bendrovės ženklu ant fiu- 
zeliažo. 

— O Dieve mano! - sušuko Lora. - Jis nuostabus, Džo! Ti- 
krai nuostabus! 

Džo užsikišo nykščius už petnešų. 

— Tikėjausi, kad tau patiks. 

— Patiks? - pakartojo ji, neslėpdama džiugaus susijaudini- 
mo. - Aš jį dievinu. - Ji braukė pirštu per piešinį, skaitydama 
žodžius ant lėktuvo. - „SunSouth Select“. 


*-w oo 


Dešimtas skyrius 


D: išėjo, o Lora nusprendė pasinaudoti posėdžių salės nuo- 
šalumu. Sėdėjo stalo gale aukštame odiniame krėsle - jame 
sėdėjo Fosteris, kai jinai pirmą kartą jį pamatė, - ir grožėjosi 
keturspalviu grakštaus reaktyvinio lėktuvo atvaizdu. 

„SunSouth Select sumanymą ji puoselėjo jau ilgiau kaip 
metai. Tai buvo nauja paslauga verslo keleiviams, ir Lora ti- 
kėjosi ją įgyvendinti, kol konkurentams netoptelėjo panaši 
mintis. Norėjo, kad „SunSouth“ būtų pradininkė, o ne mėg- 
džiotoja. 

Džo, regis, nustebo, kad Fosteris dar nematė programos. 
Lora daug mėnesių prie jos dirbo, o baigusi, Džo nuomone, 
turėjo iškart parodyti Fosteriui. 

— Ne, - atsakė ji. - Noriu, kad „SunSouth Select“ būtų stai- 
gmena. Noriu pateikti jam visą medžiagą. 

— Nuo aiki zet? 

— Taip. Dar laukiu rinkodaros tyrimų ir išlaidų sąmatos. 
Kai jie bus paruošti, išnagrinėsiu ir išdėstysiu jam visą su- 
manymą. 

Tai buvo neįprasta. Lora ir Fosteris visada dirbo kartu. 
Vienas retai ko nors imdavosi be kito žinios. Ji iš tikrųjų no- 
rėjo padaryti jam staigmeną - pateikti detalų pasiūlymą, bet 


kartu norėjo, kad Fosteris skirtų jam visą dėmesį. O to seniai 

nebuvo. Jau daug mėnesių jis galvoja tik apie tinkamo vaiko 
tėvo paieškas. 

Jis ir mąstė, ir kalbėjo beveik tik apie tai. Kiekviename 
pokalbyje bent kartą užsimindavo apie vaiką ir jo pradėjimą. 
Dabar tai buvo svarbiausias dalykas jų gyvenime. Ji supra- 
to, kad jei pastotų, Fosteris taptų nėščiųjų priežiūros, dietos, 
mankštos žinovu. Jis valandų valandas domėtųsi įvairiais 
nėštumo klausimais ir dėtųsi viską į galvą. Be abejo, vaisiaus 
vystymąsi kasdien pavaizduotų diagrama. 

Kartą „Business Week pacitavo Fosterio posakį, kad „Sun- 
South sėkmę iš dalies lėmė jo įkyrių būsenų neurozė. Repor- 
teris pamanė, kad Fosteris juokauja. Jis nejuokavo. 

Liga buvo nustatyta paauglystėje, nors obsesinio-kom- 
pulsinio sutrikimo požymių pastebėta jau vaikystėje. Tėvai 
manė, kad maniakiškumas neatskiriamas nuo vaiko didelio 
proto, ir nesirūpino. Bet kai neurozė ėmė trukdyti normaliam 
darbui ir kasdieniam gyvenimui, jie kreipėsi į psichiatrą. 

Fosteriui buvo prirašyta vaistų neurozei gydyti, tačiau jis 
nepasveiko. Jo maniakiškumas iš tikrųjų lėmė fanatišką dė- 
mesį smulkmenoms ir nepaprastą „SunSouth“ sėkmę. 

„SunSouth“ nepripažino vėlavimų, nebent jeigu oras būtų 
bjaurus. 

Kiekviename pakelyje buvo lygiai tiek pat žemės riešutų. 
Jei bent vienu per mažai - klientas apgaudinėjamas. Jei bent 
vienu per daug - bendrovė patiria nuostolių. 

Stiuardesės ir lakūnai neturėjo teisės nė per plauką pakeis- 
ti uniformos, net segėti neatitinkančių reikalavimų rankoga- 
lių segtukų ar mūvėti kito atspalvio pėdkelnių. 

Jei Fosteris nebūtų buvęs toks žavus, pavaldiniai dėl jo 
smulkmeniškumo būtų pakėlę maištą. Bet jis mokėjo taip 
pakerėti žmones, kad šie jam nuolaidžiavo. Daugumą Foste- 
rio neurozė ne siutino, o linksmino. Kai kas jį net erzindavo. 
Tai buvo žavi Fosterio ypatybė. Be to, niekas, net griežčiausi 
kritikai, negalėjo ginčyti jo sėkmės. 

Bet Lora Fosterio ligą vertino kitaip, nes su juo gyveno. 
Pavaduodavo jį, kad jos apraiškos bendradarbiams nekristų į 
akis. Tik ji žinojo, kokį poveikį neurozė turi jo gyvenimui. Ir 
kad poveikis didėja. Įkyrios būsenos buvo neatskiriama Fos- 
terio asmenybės dalis. Jinai mylėjo jį, todėl taikstėsi ir pa- 
kentė. Kadaise tai buvo lengviau. Prieš tai. 

Lora atsistojo ir nuėjo prie lango, trindama kondicionie- 
riaus atšaldytas rankas. Sukiojo žaliuzių rankenėlę ir pro 
juostas žiūrėjo į mašinas, lekiančias autostrada. Ką tik paki- 
lęs „SunSouth“ lėktuvas suko į vakarus. Be penkiolikos ketu- 
rios į Denverį, kaip automatas pamanė ji. 

Žiūrėjo, kaip lėktuvas kyla, kaip nuo sidabrinio fiuzeliažo 
atsispindi saulė - net akis skauda. Paskui suvokė, kad akis 
perši, nes ji ryja ašaras. Atsirėmė galva į lango rėmą, kietai 
sumerkė akis, kad nepravirktų. 


— Noriu susigrąžinti ankstesnį gyvenimą, - sušnibždėjo. 


Po Eleinės mirties Fosteris gedėjo metus ir tik tada pakvie- 
tė Lorą į pasimatymą. Iš pradžių ji nesuprato, pamanė, kad 
jis kviečia ją į pusiau oficialų labdaros renginį verslo sumeti- 
mais. Bet kai į jos butą prieš jam atvažiuojant buvo pristatyta 
keli tuzinai baltų rožių, jai toptelėjo, kad gal ne vien verslo. 
Ką čia slėpti, ši mintis sušildė jai širdį. 

Vakarui baigiantis, nebeliko abejonių, kad tai tikrų tikriau- 
sias pasimatymas. Jei Fosteris būtų pakvietęs kitą atsakingą 
darbuotoją, tarkim, vyriausiąjį finansininką, jis nebūtų jo su- 
ėmes už rankų ir bučiavęs atsisveikindamas. 

Jie vis dažniau leido vakarus drauge. Po darbo kartu vaka- 
rieniaudavo, šeštadienio popietę plaukiodavo ežere, sekma- 
dienį ji gamindavo vakarienę savo bute. Lora eidavo žiūrėti 
polo rungtynių, ir po pergalės Fosteris nesivaržydamas bu- 
čiuodavo ją draugų akivaizdoje. Jinai nuolat jį lydėjo į kvies- 


tines vakarienes ir viešus renginius. Su kitais vyrais nebesu- 

sitikinėjo, nebedraugavo net su tenisininku, kuris ėmė erzin- 
ti ją dėl naujo kavalieriaus. 

Lora negalėjo taip lengvabūdiškai vadinti Fosterio Spik- 
meno, bet ne darbe jis iš tikrųjų elgėsi kaip jaunikis. Kuo 
daugiau laiko jie leido drauge vieni, tuo aistringesnės darėsi 
glamonės. Ji pradėjo dažnai galvoti apie Fosterį, jo šypseną, 
jo akis, jo įpročius. Pajuto, kad paikai svajoja apie jį, nors nie- 
kada, net paauglystėje, nė vienas vyras tokių minčių jai nekė- 
lė. Nebuvo užsidarėlė. Draugų turėjo daug, o meilužių tiek, 
kad galėtų neabejoti savo žavesiu, bet ne tiek, kad jų gausa 
sudarytų keblumų. 

Bet tarp meilužių nebuvo nė vieno įžymaus, nė vieno apvy- 
lusio ir įskaudinusio, nė vieno beveik sužadėtinio. Visi Loros 
romanai, nuo pirmo pasimatymo automobilyje iki paskutinio 
vyro, su kuriuo gulėjo, buvo nerimti. Svarbiausia - karjera. 

Todėl su Fosteriu jai buvo sunku. Kadangi romanas buvo 
tarnybinis, nei vienas, nei kitas neprisipažino, kad juodu 
tampa vis artimesni ir trokšta daugiau. Bučiniai ir glamonės 
darėsi vis karštligiškesni ir jų nebepakako, bet abu buvo pasi- 
ryžę išsaugoti darbinius santykius. 

Vieną vakarą jie susiglaudę sėdėjo ant sofos jos bute ir žiū- 
rėjo televizorių. Staiga jis čiupo nuotolinio valdymo pultelį ir 
išjungė. 

— Ačiu, - tarė ji. - Man irgi sunku susikaupti. 

— Mylėjau Eleinę visa širdimi, Lora. 

Fosterio balsas skambėjo taip rimtai, kad ji atsitiesė ir pa- 
žvelgė į jį. 

— Taip, mylėjai. Žinau. 

- Jei ji būtų gyvenusi, būčiau ją mylėjęs amžinai. 

— Neabejoju. 

— Visada branginsiu jos atminimą ir mūsų bendro gyveni- 
mo metus. 

Lorai tai nebuvo staigmena. Ji matė juos drauge įvairiuo- 
se renginiuose po to pirmo karto jų namuose. Buvo matyti, 

kaip karštai jie myli vienas kitą. Po Eleinės mirties Fosteris 
pagerbė ją, įkurdamas kraujo vėžio tyrimų fondą. Buvo ne 
vien plepys su čekių knygele, o aistringas propaguotojas ir 
dalykiškas lėšų rinkėjas. Eleinė ne tik gyva, bet ir mirusi jam 
buvo gyvybiškai svarbi. 

Jis paglostė Lorai skruostą. 

— Bet Eleinės nebėra. O tu esi. Ir aš tave myliu. 

Tą naktį Fosteris pasiliko pas ją. Paskui beveik visas naktis 
jie leisdavo kartu. Biure elgėsi kaip paprastai, dirbo savo dar- 
bą, apsimetinėjo, kad vienas kitam tėra bendradarbiai. Buvo 
įsitikinę, kad niekas nenutuokia apie jų romaną, bet vėliau 
Lora sužinojo, kad jie kvailino tik save. Visiems tai buvo aiš- 
ku kaip dieną. 

Vieną rytą ji nepranešusi įėjo į Fosterio kabinetą ir padėjo 
ant stalo voką. 

— Kas čia? 

- Išeinu iš darbo. 

Jo šypsena ėmė blėsti. 

— Mes tau per mažai mokam? Gavai geresnį pasiūlymą? 

Ji atsisėdo ant kėdės prieš jo stalą. 

- Fosteri, pastarieji keturi mėnesiai buvo laimingiausi 
mano gyvenime. Ir nelaimingiausi. 

- Tikiuosi, kad laimingiausi dėl manęs. 

Ji meiliai pažiūrėjo į jį. 

- Žinai, kokia esu laiminga su tavim. Bet slapstytis... 

— Bjauru? 

- Taip. Ir nepadoru. Aš miegu su viršininku. Siekiu karje- 
ros, todėl man nepatinka toks dviprasmiškas elgesys. Man 
nepatiktų bendradarbių užuominos. Nenoriu atsisakyti tar- 
nybos. Sunkiai dirbau, kad gaučiau šias pareigas. Žinai, kaip 
man patinka mano darbas. Bet tavęs atsisakyti negaliu, - pri- 
dūrė kimiu iš susijaudinimo balsu. - Tu man brangesnis už 
darbą. Todėl... - Ji mostelėjo į voką ant stalo. - Todėl turiu 


išeiti iš „SunSouth“. 

Fosteris paėmė voką, ėmė žiūrinėti ir vartalioti, lyg svars- 
tytų, kas jame parašyta. 
— Arba, - tarė jis, - galėtum tekėti už manęs. 


Eleinė Spikmen priklausė direktorių tarybai, vadinasi, pre- 
cedentas buvo, todėl niekas nešaukė apie piktnaudžiavimą 
tarnybine padėtimi. Bent jau garsiai nesipiktino. Kai Fos- 
teris ir Lora paskelbė apie savo ketinimą skyrių vadovams 
ir direktorių tarybos nariams, buvo ginčijamasi tik dėl ves- 
tuvių datos ir kokiu lėktuvu jie skristų medaus mėnesio - 
„SunSouth ar ne. 

Gal kas ir liežuvavo, kad Lora teka už Fosterio dėl pinigų 
ar karjeros, bet ji to nežinojo. Net jei būtų girdėjusi paskalas, 
būtų jų nepaisiusi. Gal kam nors ir atrodė, kad jos istorija 
kaip Pelenės - laikraštyje taip ir buvo užsiminta, - bet ji žino- 
jo, kad teka už Fosterio todėl, kad beprotiškai jį myli. Niekšų 
pramanaijai nerūpi. 

Apie jų vestuves spaudoje buvo rašoma daug, nors be nuo- 
traukų. Jie tuokėsi kukliai, pakvietė tik artimiausius draugus 
į maldos namus ir vakarienės. 

Fosteris nenuoširdžiai užsiminė apie kraustymąsi iš gimi- 
nės sodybos, bet Lora suprato, kokia didelė jam tai būtų auka. 
Jis mylėjo tėvų namus ir stipriai apkabino jaunamartę, kai ši 
pasakė, kad irgi juos myli ir kad jie liks čia drauge gyventi. 

Atsikėlusi į jo namus, Lora beveik nieko iš Eleinės apstaty- 
mo nekeitė. Fosteris buvo turtingas ir mylėjo Eleinę - tokios 
buvo dvi jo savybės. Lora nemanė, kad velionė žmona kelia 
jai grėsmę, kaip jos negąsdino ir jo turtas. 

Fosteris norėjo, kad po medaus mėnesio Fidžio saloje ji 
grįžtų nėščia. Ji nesutiko, ir jis ėmė erzinti ją dėl biologinio 
laikrodžio. 

— Man trisdešimt vieneri! - sušuko Lora. 

Jis prikišo ausį jai prie papilvės. 

— Bet aš girdžiu, kaip tiksi. 

Ir vis dėlto ji išprašė laiko pabūti jaunamarte prieš tam- 
pant motina. Vėliau toks sprendimas atrodė jai siaubingai 
savanaudiškas ir nuolat kėlė graužatį. 

Pirmais metais jie buvo labai užsiėmę, nes bendrovė kles- 
tėjo, o vedybinis gyvenimas turėjo pamažu įeiti į vagą. Lora 
suvokė, kad vyras nesupranta, ką reiškia ramybė. Jis niekada 
nesiilsėjo. Kuo daugiau turėjo darbo, tuo daugiau padaryda- 
vo. Nepailstamai, nenutrūkstamai tryško energija. Fosterio 
darbo etika buvo kaip spartiečio, bet į saldų gyvenimą jis irgi 
nemojo ranka. Jo gyvenimo džiaugsmas buvo užkrečiamas, 
tempas uraganiškas, ir Lora tuo mėgavosi. 

Fosteris naudojosi žiniasklaida, pametėdamas informacijos 
apie savo bendrovę net tada, kai naujienų nebuvo, todėl „Sun- 
South" nuolat šmėkščiojo visuomenei prieš akis. Laikraščių 
verslo skyriai dažnai minėdavo Fosterio ir Loros vardus. 

Jie buvo aprašyti žurnaluose, o kartą nufotografuoti žai- 
džiantys tenisą poromis: su prezidentu ir pirmąja dama. Te- 
levizijos naujienų žurnalas „20/20“ skyrė jiems vieną siužetą, 
išgirdamas kaip bendraminčius, kurie nepaisė verslo analiti- 
kų ir atkūrė žlugusią oro transporto bendrovę. Laidoje „Good 
Morning America jie papasakojo apie Eleinės Spikmen fon- 
dą ir medicinos tyrimus, kuriuos jis finansuoja. 

Geltonoji spauda, prieš vestuves kandžiai užsiminusi, kad 
Lora - avantiūristė, netrukus liaupsino jos protą, verslo iš- 
manymą, nepriekaištingą skonį ir įgimtą žavesį. Spikmenai 
tapo vietos aukštuomenės puslapių numylėtiniais, nuolat fo- 
tografuojamais įvairiuose renginiuose, kuriuos organizavo, 
kuriuose lankėsi ar kuriuos rėmė. 

Kartą po vieno renginio juodu priėmė sprendimą, vėliau iš 
esmės pakeitusį jų gyvenimą. 

Buvo antradienio vakaras. Jie buvo pakviesti į garsaus da- 
lasiečio rengiamą pobūvį - jis išėjo į pensiją. Nuo viešbučio, 
kuriame vyko pobūvis, iki Spikmenų sodybos buvo vos penki 
kilometrai miesto gatvėmis. 

Kai aikštelės sargas atvarė Fosterio automobilį, Lora atsi- 
sėdo į vairuotojo vietą. 

— Tu dažniau gėrei į jo sveikatą, - tarė ji. 

— Aš galiu vairuoti. 

— Kam rizikuoti? 

Ji sėdo prie vairo. Jis sėdo į keleivio vietą. Jie kalbėjosi 
apie rytojaus dienotvarkę. Lora ką tik priminė jam apie susi- 
rinkimą po pietų. 

— Aš labai užsiėmęs, - pasakė Fosteris. - Ar negalėtume ko 
nors pakeisti? 

Ir tada pasikeitė viskas. 

Sunkvežimio vairuotojas nesustojo, nors degė raudona 
šviesa, ir už šią klaidą sumokėjo gyvybe. Saugos diržų nepri- 
pažino, todėl išlėkė iš sunkvežimio per priekinį stiklą. 

Antraip ir jį būtų tekę išpjauti iš metalo laužo kaip Fosterį. 
Sunkvežimio kabina įsirėžė į Fosterio sedano keleivio pusę. 
Gelbėtojai daugiau kaip keturias valandas traukė jį iš auto- 
mobilio nuolaužų. 

Lora po susidūrimo neteko sąmonės. Atsipeikėjo greitojo- 
je ir pirmiausia pagalvojo apie vyrą. Ją ištiko tokia isterija, 
kad sanitarai sunerimo. Atsakė jie sąžiningai: „Mes nežinom, 
kas jūsų vyrui, ponia. 

Tik po kelių kankinančių valandų jai buvo pranešta, kad 
Fosteris gyvas, bet jo būklė kritiška. Vėliau Lora sužinojo, 
kad jis buvo skubiai operuotas, nes gilių vidinių žaizdų krau- 
javimas kėlė grėsmę gyvybei. Kadangi jai tebuvo smegenų 
sukrėtimas, lūžusi ranka, keli įdrėskimai ir mėlynės, galų 
gale Lora buvo įleista į intensyviosios terapijos skyrių, kur 
vyras kovojo su mirtimi. Gydytojai tai įeidavo, tai išeidavo. 
Pašnibždom tarėsi. Nė vienas nerodė optimizmo. 

Bėgo dienos; Fosteris kabinosi į gyvenimą. Lora budėjo 
prie jo lovos, o monitoriai vaizdais ir pyptelėjimais perdavi- 
nėjo nepaprastą vyro norą gyventi. 

Iš viso jis buvo operuotas šešis kartus. Iš pat pradžių ji su- 
vokė, kad ortopedai žino, jog jis nebevaikščios, bet jie toliau 

darė operacijas, lyg būtų vilties. Smeigėmis ir varžtais jie su- 
jungė kaulus, kurie niekada nejudės, nebent kas nors juos ju- 
dins vietoj Fosterio. Kiti specialistai sudūrinėjo kraujagysles, 
kad nesutriktų kraujotaka. Jam buvo padaryta antra pilvo 
operacija - susiūta gaubtinės žarnos plėštinė žaizda, per pir- 
mą operaciją nepastebėta. 

Kam reikėjo kitų operacijų, ji neprisiminė. 

Tik praėjus kelioms savaitėms po avarijos, Fosteris suvokė 
savo būklę ir sužinojo prognozę. Žinią išklausė narsiai ir pa- 
sitikėdamas savimi. 

Kai jie liko vieni, jis paėmė Loros ranką, suspaudė ir pati- 
kino, kad viskas bus gerai. Žiūrėjo į ją su beribe meile ir ne 
kartą dėkojo Dievui, kad ji nelabai nukentėjo. 

Niekada neužsiminė, kad ji kalta. Bet, tą dieną žiūrėdama į 
Fosterį pro ašaras, Lora ištarė žodžius, kurie negalėjo neatei- 
ti jam į galvą, nes jai į galvą atėjo tūkstantį kartų: 

— Reikėjo leisti tau vairuoti. 

Po dvejų metų, žvelgdama pro „SunSouth“ posėdžių salės 
langą ir nieko nematydama, ji vis dar graužėsi dėl sprendi- 
mo vairuoti tą naktį. Gal Fosteris būtų važiavęs greičiau ar 
lėčiau, gal jie nebūtų atsidūrę sankryžos vidury prieš važiuo- 
jantį sunkvežimį? Gal jis būtų jį pamatęs anksčiau, pasukęs 
į šalį ir išvengęs avarijos? Gal jis būtų padaręs ką nors, ko ji 
nesugebėjo? 

Arba, jei likimas lėmė jiems atsidurti ten kaip tik tą aki- 
mirką, keleivio vietoje turėjo sėdėti ji. 

Fosteris niekada nesakė, kad ji kalta. Niekada nepriminė 
jų trumpo pokalbio apie tai, kuris kiek išgėrė ir kuris turi vai- 
ruoti. Bet nors ir nekalbėjo, tarp jų nuolat tvyrojo klausimas: 
ar taip būtų atsitikę, jei būtų vairavęs jis? 

Lora suvokė, kad klausti beprasmiška. Ir vis dėlto spė- 
lionės ją kankino, ji žinojo, kad kankina ir Fosterį. Jie mirs 
klausdami: O kas, jei? 

Grifas Berketas sužinojo apie avariją. Ji nepasiliko su juo 
pasikalbėti, bet jei jis žino, kaip Fosteris tapo neįgalus, va- 

dinasi, supranta, kodėl ji vykdo šį ar bet kurį kitą Fosterio 
sumanytą planą. 

Fosteris nemirė, bet jo ankstesnis gyvenimas baigėsi ava- 
rijos dieną. Ir Lorą slėgė kaltė. 

Susilaukti vaiko, pradėti jį taip, kaip nori Fosteris - labai 
nedaug, palyginti su viskuo, ko neteko jis. Viena iš jo svajo- 
nių, išplėštų tą naktį, buvo vaikas, įpėdinis. Gal, jei jo svajonė 
išsipildys, kaltė jos taip nebekankins ir ji atgaus dalį ankstes- 
nio gyvenimo. 

Įtūžusi dėl savigailos, Lora nusisuko nuo lango. Tarpkojį 
superšėjo taip, kad ji krūptelėjo - ne tik iš skausmo, bet ir 
nuo prisiminimo. 

Grifui Berketui buvo sunku ją paimti. Nesudrėkusi ir ne- 
lanksti makštis išdavė, koks jos asmeninis gyvenimas, ir tai 
žemino. Bet jam bent pakako jautrumo suvokti jos būklę ir 
sudvejoti. Rodos, jis net nebenorėjo viso to tęsti, suprasda- 
mas, kad jai skaudės. Tiesą sakant, jis... 

Ne. Apie tai ji negalvos. Negalvos apie jį. Kitaip reikalas 
pasidarys asmeniškas. Jei jis pasidarys asmeniškas, jos ar- 
gumentas nieko nevertas. Argumentas, įtikinęs ją pritarti 
Fosterio sumanymui. Tėvo pakaitalo panaudojimas kūdikiui 
pradėti - tokia pat bejausmė medicininė procedūra kaip dirbtinis 
apvaisinimas sterilioje gydytojo kabineto aplinkoje. 

Bet peršėjimas tarp šlaunų priminė, kad ji gulėjo su vyru. 
Kad vyras ją paėmė. Ir išliejo sėklą į ją. 

Kaip ji galėjo bent vieną paiką akimirką patikėti, kad tai 
bus kaip gydytojo kabinete? 


Vienuoliktas skyrius 


Dani baras buvo sausakimšas ir triukšmingas, bet Grifui 
atrodė, kad jei dar bent vieną vakarą prasėdės užsidaręs bute, 
kuoktelės. 

Dieną jis neturėjo ko veikti, todėl vakarai buvo ypač ilgi. 
Įdegė taip, kad atrodė nebesveikai. Nuolat mankštinosi, nors 
tai jam jau įkyrėjo. Matė visus naujausius filmus, kai ku- 
riuos - ne po kartą. Užkamšė skaitymo spragas. Šiaip ar taip, 
viskas buvo įdomu. 

Maršija baigė gydytis namie ir per Dvaitą paprašė Grifo jos 
nelankyti. 

— Ji sunkiai sveiksta. Paskui reikės daryti plastinę operaci- 
ją, - pasakė Dvaitas. - Nori pabūti viena. Neabejoju, kad pati 
tau paskambins, kai atgaus buvusį grožį. 

Žodžiai mandagus, bet Grifas mokėjo skaityti tarp eilučių. 
Jis tik apsunkino Maršijai gyvenimą. Ji nekaltina jo dėl to, 
kas atsitiko, bet jei nepalaikys su juo ryšių, bus saugiau ir 
sveikiau tiek jai pačiai, tiek jos verslui. 

Taigi jam nebeliko net kasdienių kelionių į ligoninę. Grifas 
nuobodžiavo. Ir turbūt pirmą kartą gyvenime jautėsi vieni- 
šas. Visuomenės atstumtasis ir vienišius savo noru - skirtin- 
gi dalykai. 

Kalėdamas jis bene labiausiai bjaurėjosi viešumu. Tuos 
penkerius metus ilgėjosi vienatvės ir saikstėsi, kad laisvėje 

niekada nelaikys jos savaime suprantamu dalyku. Bet tenai, 
jei užsimanydavo pakasyti liežuvį, buvo kitų kalinių. Valgy- 
davo drauge su kitais žmonėmis. 

Dabar viską turėjo daryti vienas. Buvo dienų, kai niekam 
nepratardavo nė žodžio. 

Nebuvo linkęs bendrauti. Bolis atvirai pasakė, kad Grifas 
visada buvo vienišius. Be abejo, vaikystės palikimas. Motina 
jį pametė, todėl jis išmoko būti savarankiškas. Pasitikėjo tik 
savimi - pats pasirūpindavo duonos ir žaidimų. 

Neišvengiamas kliovimasis tik savo jėgomis tapo asmeny- 
bės bruožu. Ir priemone neprisileisti kitų žmonių, kartais dėl 
to, kadjie jam nepatiko, kartais - kadjais nepasitikėjo. Kokia 
nauda iš prieraišumo? Net paviršutiniškiausia draugystė per 
daug reikli. Draugaudamas turi duoti ir imti. Grifui ir viena, 
ir kita buvo vienodai sunku. Treneris ir Elė galų gale tai su- 
prato ir neberagino susirasti draugų, susitaikė su mintimi, 
kad jam geriausia vienam. 

Tačiau ankstesniame gyvenime Grifą supo žmonės, nors 
jis su jais nedraugavo. Mokykloje, su „Cowboys“, Big Springe. 
Dabar jis iš tikrųjų vienišas. Todėl prieš kelias dienas iš nevil- 
ties paskambino vienam buvusios savo komandos žaidėjui, 
su kuriuo elgėsi šiek tiek draugiškiau. 

Buvęs saugas, dabar - klestinčios programinės įrangos 
bendrovės savininkas, pasveikino jį išėjus į laisvę ir pamela- 
vo, kad Grifo skambutis jam malonus. Bet kai Grifas pasiūlė 
kartu išgerti alaus, vyrukas per trisdešimt sekundžių išpyški- 
no tuziną priežasčių, kodėl negali, viena jų - kad jis vedęs. 

— Ji puiki moteris, nieko nepagalvok. Bet laiko mane ant 
striuko pavadžio. Supranti, ką noriu pasakyti. 

Tiesą sakant, Grifas nesuprato. Bet suprato, kad stambus, 
ištvermingas buvęs NEL žaidėjas verčiau pasakys, kad žmona 
jį laiko po padu, negu su Grifu gers alų. 

Šįvakar, nebenorėdamas dar vieną vakarą sėdėti buto vie- 
nutėje, Grifas apsirengė ir išėjo ieškoti minios. Rado ją bran- 


giame sporto bare brangiame rajone. Baras buvo prašmatnus 
ir ištaigingas, čia lankytojai gerdavo ne tiek alų, kiek vaisių 
skonio martinį. Jis buvo skirtas jauniems, gražiems ir svei- 
kiems. Grifo įdegis tarp jų buvo blyškiausias. 

Jį rijo akimis dvidešimtmetės menkais vasariniais marš- 
kinaičiais ir trumputėliais sijonukais. Jis irgi rijo jas akimis, 
bet negodžiai. Keistoka, nes po Maršijos neturėjo nė vienos 
moters. 

Be Loros Spikmen. 

Negalvok apie tai. 

Kartodavo šiuos žodžius visada, kai ją prisimindavo. 

Prie apskrito baro triguba eile stovėjo žmonės. Jis beveik 
pusvalandį laukė laisvos taburetės. Atsisėdo, užsisakė alaus 
ir mėsainį. Valgydamas žiūrėjo beisbolo rungtynes per televi- 
zorių, kabantį baro viduryje. 

Atkreipė dėmesį į brunetę, kuri sėdėjo baro gale prieš jį. Ji 
nusišypsodavo ir švystelėdavo papu kaskart, kai jos kadras — 
ar vyras - nematydavo. Į bare vykstančias dramas Grifas ne- 
kreipė dėmesio. 

Jis užkandžiavo penkis „Texas Rangers“ žaidimo kėlinius. 
Kad neprarastų taburetės ir kad nereikėtų grįžti į tuščią butą, 
užsisakė antrą alaus, nors nebenorėjo. 

„Rangers“ pirmavo trim taškais. Šį sezoną jiems sekėsi. Jei 
bus pratęsimas, jis susidomės. Šiaip nemėgo beisbolo. Nesu- 
prato sporto šakos, kurioje tobulas žaidimas toks, kai niekas 
nevyksta. Beisbolo gerbėjai nesutiktų, imtų aiškinti, kiek 
daug visko vyksta net tada, kai komanda nepelno taškų, bet 
jam tai nesuvokiama. 

Žinoma, žiūrėti daug įdomiau, kai esi susilažinęs dėl re- 
zultato. 

Viskas prasidėjo nuo paprasčiausių lažybų. Jis lažinosi juo- 
kais. Studijuodamas Teksaso universitete, telefonu statydavo 
už Nacionalinės koledžų sportininkų asociacijos komandas, 
bet niekada - už „Texas Longhorns . Nors ir norėjo. Nepasi- 

davė pagundai lažintis iš savo žaidimo, kol buvo atrinktas į 
„Cowboys“. 

Psichoanalitikas, konsultavęs jį Big Springe, manė, kad 
Grifas jautėsi nenusipelnęs tokios sėkmės. „Longhorns“ tapo 
šalies čempionais, kai jis buvo antrame kurse. Trūko tik dvie- 
jų balsų, kad gautų Haizmano apdovanojimą“. Tais metais 
buvo pirmas per atranką ir pavydėtinas laimikis „Cowboys“, 
nes jų veteranas įžaidėjas paliko sportą. Kai Grifas pasirašė 
sutartį, jo nuotrauka buvo išspausdinta „Sports Illustrated“ 
viršelyje. Šlovė ir turtas, kai tau dvidešimt treji, svaigina. 

Psichoanalitikas spėjo, kad Grifas lošė, pasąmonėje vil- 
damasis, kad bus nutvertas, nubaustas ir neteks visko, tre- 
nerio ir Elės meilės irgi. Psichoanalitikas pabrėžė: „Treneris 
Mileris - turbūt vienintelis žmogus pasaulyje, kurį gerbei ir 
mylėjai. Tačiau tyčia padarei tai, ko jis negalėtų atleisti, su- 
prasdamas, kad šis vienintelis poelgis nepataisomai sugadins 
jūsų santykius. 

Analizę jis apibendrino taip: Grifas nesąmoningai manė, 
kad jį reikia nubausti už tokią netikėtą sėkmę - prasidėju- 
sią, kai treneris jį apgyvendino savo namuose, ir pasibaigu- 
sią, kai jis tapo „Dallas Cowboys“ įžaidėju, - nes giliausiame, 
tamsiausiame pasąmonės kampelyje netikėjo, kad jos vertas. 
Savo nuopuolį jis numatė pats. 

Gal psichoanalitikas sakė tiesą. 

O gal grybavo. 

Grifas lošė, nes buvo smagu ir jis išlįsdavo sausomis. 

Paskui, kai jau buvo įklimpęs į skolas, smagumas dingo. Ir 
sausam išlįsti nebepavyko. 

Jis sėdėjo, gurkšnojo alų, stengdamasis, kad tai truktų kuo 
ilgiau, ir vangiai spėliojo, kiek pinigų pastatyta už „Rangers 
pergalę. Kiek jo buvę verslo partneriai prabangiame Las Ko- 
linaso biure uždirbo per šiuos devynis padavimus? Galima 


* T. y. būtų išrinktas žymiausiu koledžų lygos futbolo žaidėju. 


neabejoti, daug. „Vistos vaikinai turi savų lažybų tarpininkų 
visoje šalyje. 

Vienu mažiau, nes Bilas Bandis jiems nebedirba. 

Grifas tikėjosi, kad tas apsisnarglėjęs skundikas lėtai kepa- 
mas ant iešmo virš karščiausios pragaro ugnies. 

— Pastatei už juos? 

Paskendęs mintyse, Grifas pasuko galvą į dešinę, nes nebu- 
vo tikras, kad kreipiamasi į jį. Ant gretimos taburetės sėdėjo 
vyras ir piktai žiūrėjo į jį, karingai atkišęs viršutinę lūpą. 

- Atleiskit, nesupratau? - tarė Grifas. 

— Paklausk dar kartą. - Už pirmo vyro stovėjo antras. Mina 
buvo pikta kaip ir jo sėbro, akys pasruvusios krauju nuo per- 
sigėrimo. 

— Ko paklausti? - ramiai tarė Grifas. 

— Aš klausiau, ar statei už šias rungtynes. - Vyriškis ant 
taburetės nykščiu parodė į televizoriaus ekraną. 

— Ne. Nestačiau. - Grifas nusisuko, tikėdamasis, kad kalba 
baigta. 

— Nebesilažini? 

Nekreipdamas į jį dėmesio, Grifas paėmė bokalą. 

Tipas ant taburetės niuktelėjo jam į ranką, alus kliūstelėjo 
ant baro. 

— Ei, šikniau. Negirdėjai? Aš tau uždaviau klausimą. 

Dabar ir artimiausi kaimynai suvokė, kad kilo barnis. Mu- 
zika tebeklykė per garsiakalbius, mušamieji trinksėjo kone 
apčiuopiamai. Televizoriaus ekrane tebevyko rungtynės, bet 
šnekos nutilo, visi sužiuro į juos. 

— Aš nenoriu nemalonumų, - pašnibždomis pasakė Gri- 
fas. - Vyrai, pasitraukit ir eikit išsiblaivyti, a? - Bet suprato, 
kad jie nenueis lyg niekur nieko. Antrasis prasibrovė prie jo 
taburetės ir atsistojo už nugaros. Grifas jo nematė, bet jautė 
priešišką, karingą pozą. 

Jis žvilgtelėjo į barmeną ir rankos mostu paprašė sąskai- 
tos. Barmenas nuskubėjo prie kompiuterizuotos kasos. Gri- 

fas dirstelėjo į brunetę, rodžiusią jam papus. Ji pro šiaudelį 
siurbė gėrimą, žiūrėdama į jį per matinės stiklinės viršų. Į jį 
žiūrėjo ir jos palydovas. 

Vyrukas, stovintis už Grifo taburetės, pasakė: 

— Turbūt jis stato tik už rungtynes, kurias tyčia pralaimi. 

— Supistas sukčius. - Pirmasis vėl niuktelėjo, skaudžiai. - 
Supistas sukčius... 

Grifas žaibiškai it kertanti gyvatė čiupo vyruko ranką už 
riešo ir tėškė užlaužes ant baro kaip per rankos lenkimo var- 
žybas. 

Šis sustaugė iš skausmo. Antrasis šoko Grifui ant nuga- 
ros it švino pripiltas čiužinys. Grifas nulipo nuo taburetės ir 
pabandė nusimesti peštuką. Pasigirdo trepsėjimas - žmonės 
skubiai traukėsi. Kažkur sudužo stiklinė. Pasirodė du apsau- 
gininkai ir nuplėšė vyruką Grifui nuo kupros. 

— Skirkitės. 

Vienas apsaugininkų kelis laiptelius stūmė Grifą atbulą, 
suėmęs už peties. Grifas nesipriešino. Jis pakėlė rankas. 

— Aš nesišaukiau bėdos. Aš nenorėjau. 

Apsaugininkai čiupo triukšmadarius už pakarpos ir išve- 
dė. Girtuokliai priešinosi, bet vis tiek atsidūrė lauke. Tačiau 
spektaklis. nesibaigė. Visi tebežiūrėjo į Grifą, juolab kad da- 
bar jį pažino. Pašnibždom kartojamas vardas sklido per mi- 
nią kaip besiplečianti dėmė. 

Barmenas atnešė sąskaitą. Grifui nespėjus jos apmokėti, 
greta atsirado jaunas vyriškis madingu kostiumu. Matyt, at- 
sakingas darbuotojas. 

— Patys sumokėsim, - pasakė jis barmenui, šis linktelėjo ir 
atsiėmė sąskaitą. 

— Ačiū, - padėkojo Grifas. 

Bet vyriškio mina nebuvo svetinga. 

— Prašom išeiti ir nebesirodyti čia. 

Iš pykčio ir gėdos Grifo veidą išmušė karštis. 

— Aš nieko nepadariau. 

— Prašom išeiti ir nebesirodyti čia, - pakartojo jaunasis 
vyras. 

Valandėle Grifas spoksojo į jį, paskui prasispraudė pro 
žmones ir nužingsniavo. Minia prasiskyrė, jį praleisdama. 
Kai Grifas priėjo prie durų, vienas apsaugininkų jas atidarė. 
Kai Grifas ėjo pro šalį, jis sumurmėjo: 

— Supistas sukčius. 

Lauke Grifą it drėgna drobulė apsupo oras. Jo, lipnaus, 
karšto, Grifas vis dėlto būtų atsikratęs lengviau negu įtūžio. 
Jis prie nieko nekibo, nieko neužgavo, o tipas, vilkintis marš- 
kiniais, kurių jis „Neimans nepirko kaip per daug pederas- 
tiškų, jam liepia išeiti ir nebesirodyti. 

Tegu visi eina šikt. Greitmaisčio restoranėlyje jis valgė ska- 
nesnių mėsainių, kainuojančių daug pigiau, tai ko graužtis? 

Bet graužėsi, nes buvo pažemintas žmonių, kurie jam 
plodavo, akivaizdoje. O smukti nuo „Dallas Cowboys super- 
žvaigždės, apsupto fotografų ir spiegiančių sirgalių, iki išva- 
ryto iš brangios mėsaininės pašlemėko nelengva. 

Jis priėjo prie automobilio ir atrakino jį. Durelių atidary- 
ti nespėjo: buvo sugriebtas iš užpakalio ir trenktas į galinį 
sparną. 

— Mes dar nebaigėm. - Tai pasakė vyrukas iš baro, tas, ku- 
ris pirmas pradėjo kabinėtis. Greta stovėjo jo bendras. Jie 
buvo negirti. Jie buvo negėrę nė lašo. Ir Grifui staiga nušvito 
protas: tai ne pasipiktinę sirgaliai. 

- Čia už mano riešą, - suniurnėjo vyriškis. Ir tvojo kumš- 
čiu Grifui į pilvą. 

Ne, pamanė Grifas, kai jam sulinko keliai, tai ne alaus prisi- 
liuobę sirgaliai. Tai profesionalai. 


Dvyliktas skyrius 


- Ksteri? 

— Ko? 

— Ar ateisi rytoj į biurą? 

Jis padėjo knygą, kurią skaitė, ir pažvelgė į Lorą. Ji iš biu- 
ro parsinešė namo pluoštą dokumentų. Po vakarienės sėdėjo 
ant sofos bibliotekoje ir tikrino ataskaitas. 

- Jei tu nori. 

— Kai ko nesuprantu, - prisipažino ji. - Techniniams daly- 
kams reikia tavo galvos. Tu nesirodei beveik savaitę. Manau, 
tau svarbu atvykti į biurą, kai tik gali. 

— Katinas iš namų, pelės iš kampų? 

— Ne, - nusišypsojo Lora, - žino, kad apskųsiu kiekvieną 
tinginį. - Ji patylėjo. - Manau, tau svarbu atvykti, - pridūrė. 

— O, tai tu manai, kad aš tinginys. 

Ji įsisprendė į klubus, apsimesdama, kad pyksta. 

— Nori ginčytis? 

— Gerai, nebeerzinsiu. Bet juk supranti, kad aš dirbu, nors 
biure ir nebūnu. 

- Žinau, kad tavo galva nuolat užimta, bet biure įgytum 
energijos. 

Jis valandėlę atidžiai žiūrėjo į ją. 

— Tu dirbi savo darbą ir pavaduoji mane. Ar dviguba atsa- 
komybė pasidarė tau per sunki? 

Jis palietė skaudžią vietą, ir ji sunerimo: 

— Manai, darbuotojai pastebėjo? 

- Tikrai ne. Bet aš pastebėjau, kad atrodai pavargusi. 

Kol kas šiuos žodžius ji nuleido negirdomis. 

— Aš susirūpinusi dėl tavęs, o ne dėl savęs. Tu dievini „Sun- 
South“. Bendrovė teikia tau jėgų gyventi, jos tau reikia ne 
mažiau negu jai tavęs. O kada mes paskutinį kartą vakarie- 
niavom ne namie? 

Jis loštelėjo galvą. 

- Atleisk. Nematau ryšio. Kada pakeitėm temą? 

— Nepakeitėm. Tema ta pati. 

— Tikrai? 

— Mes retai susitinkam su draugais. Nebeprisimenu, kada 
paskutinį kartą buvome restorane, pasikvietėm porą žmo- 
nių palošti kortomis ar sekmadienio priešpiečių. Tu čia būni 
beveik visą laiką. O aš tiktai dirbu. Man patinka darbas, aš 
nesiskundžiu, bet... - Ji nutilo, nukorė galvą, sakinys liko ne- 
baigtas. 

— Tau prasidėjo mėnesinės. 

Ji pakėlė galvą, pažiūrėjo jam į akis, pečiai pakumpo, ji 
linktelėjo. 

— Atleisk. 

Jis apgailestaudamas suraukė kaktą. 

— Supratau. 

- Iš mano inkštimo? 

— Ne. Šiandien pirmas rytas, kai tavęs nepaklausiau apie 
mėnesines. 

- Fosteri. - Ji klydo. Jis ne apgailestavo, o priekaištavo 
sau. Jis stropiai domėjosi jos ciklu, klausdavo kasdien, kar- 
tais kelis kartus per dieną. 

— Rytą užtraukiau nelaimę, nes nespėjau laiku atsikelti ir 
išlydėti tavęs į rytinį susirinkimą. Visada pirmiausia tavęs 


paklausiu apie mėnesines. Sįryt nepaklausiau. 

— Nori tikėk, nori ne, Fosteri, bet mano mėnesinių ciklas 
nepriklauso nuo tavo klausimo. 

— Jos prasidėjo vėliau. 

— Tik dviem dienom. 

— Kodėl? 

— Nežinau. 

— Anksčiau niekada nevėluodavo. 

— Paprastai ne. 

— Kodėl dabar? 

— Nežinau, Fosteri, - atsakė ji, stengdamasi nesuirzti. - 
Gal nuo įtampos. 

— Po perkūnais! - Jis tris kartus trenkė per krėslo ranktū- 
rius. - Kaijos prieš dvi dienas neprasidėjo, leidau sau tikėtis. 
Turėjau paklausti. Jei būčiau paklausęs... 

— Mėnesinės vis tiek būtų prasidėjusios. 

— Tojau nesužinosim. 

— Aš žinau. Man nukrito temperatūra, - tai rodė, kad nepa- 
stojau. Kelias dienas jaučiau, kad tuoj prasidės. Todėl buvau 
nuobodi ir pavargusi. Vyliausi, kad klystu, bet... - Ji liūdnai 
papurtė galvą. - Bijojau tau pasakyti. 

— Tu nekalta. Eikš čia. 

Išgirdusi švelnų Fosterio balsą, ji atidėjo popierius į šalį. 
Kai priėjo, jis pasisodino ją ant kelių. Lora džiugiai atsisėdo. 

— Žiūrėk, kad tavęs neužgaučiau. 

— Lyg tu galėtum. - Jie nusišypsojo vienas kitam, bet nu- 
tylėjo daugelį visada nutylimų dalykų apie avariją ir jos įtaką 
jų gyvenimui. Jis meiliai suspaudė jai petį. 

— Nusivylimas, bet ne pralaimėjimas. Tu padarei viską. 

— Akivaizdu, kad tiek nepakako. 

— Sėkmė neskuba. Tai nereiškia nesėkmės. 

Lora palenkė galvą ir sušnibždėjo: 

— Tu mane pažįsti kaip nuluptą. 

— Suprantu, kaip funkcionuoja tavo darbštuoliškos smege- 
nys. Kartais persistengdamos. 

Abu jie buvo A tipo asmenybės, palygino vaikystę ir išsi- 
aiškino, kad nors tarp jų šeimų finansiniu požiūriu žiojėjo 
praraja, auginami jie buvo panašiai. Jos tėvai, kaip ir jo, iš 
vienintelio vaiko tikėjosi daug. 

Abiejų tėvai buvo valdingi, bet mylintys. Spaudimas vai- 
kams sėkmingai siekti tikslo buvo numanomas, o ne atviras, 
tačiau jo veiksmingumo tai nemažino. 

Jos tėvas tarnavo karinėse oro pajėgose, buvo bombonešio 
lakūnas ir du kartus skrido į Vietnamą. Po karo jis dirbo lakū- 
nu bandytoju ir instruktoriumi. Buvo apsigimęs drąsuolis ir 
nutrūktgalvis, motociklu važinėjo be šalmo, mėgo tiek van- 
dens, tiek sniego slalomą, šuolius su parašiutu ir tįstinį. 

Mirė miegodamas. Trūko aneurizma smegenyse. Jis net 
nesuvokė, kas nutiko. 

Lora dievino tėvą ir labai sielvartavo dėl jo keistai nesąži- 
ningos mirties. Be to, jis nesulaukė, kol ji pasieks visus savo 
išsikeltus tikslus. 

Loros motina manė, kad jos šaunus vyras - neprilygstamas 
herojus. Garbino jį ir niekada neatsipeikėjo po sukrėtimo, kai 
pabudusi pamatė, kad vyras guli šalia negyvas. Sielvartas vir- 
to depresija. Lora buvo bejėgė su ja kovoti, ir galų gale moti- 
na nebeištvėrė. 

Lora mokėsi puikiai, buvo paskirta sakyti kalbą per išleis- 
tuves, priklausė „Fi Beta Kapa“ draugijai. Pasiekdavo visus 
tikslus. Tėvai ja atvirai didžiavosi. Vadino dukrą savo di- 
džiausiu laimėjimu. Bet kai jie taip staiga ir anksti mirė, jai 
ėmė atrodyti, kad nepateisino jų vilčių. 

Fosteris tai žinojo. Dabar ji grasė jam pirštu. 

— Tik nepradėk pliaukšti niekų kaip psichoanalitikas, neva 
aš nenorėjau nuvilti tėvų. 

— Nepradėsiu. 

— Bet tu taip manai, - prikišo Lora. - Ir dar manai, kad esi 
kaltas, nes šįryt manęs nepaklausei apie mėnesines. 

— Kas ką geriau pažįsta? - nusijuokė jis. 

Ji perbraukė pirštais Fosteriui per plaukus. 

- Žinau, nemėgsti keisti nustatytos tvarkos, būgštauda- 
mas, kad tada atsitiks baisių dalykų. Ar ne šio principo lai- 
kaisi gyvenime, Fosteri Spikmenai? 

- Ir štai įrodymas, kad principas patikimas. 

— Gamtos dėsniai irgi. - Lora gūžtelėjo pečiais. - Kiaušinė- 
lis nebuvo apvaisintas. Labai paprasta. 

— Kurjau ten. - Jis atkakliai purtė galvą. 

— Fosteri... 

— Tai neginčytina, Lora. Mūsų gyvenimą valdo nerašyti 
įstatymai. 

— Gal iš dalies, bet... 

— Jokių „bet“. Kosminių modelių negalima keisti, nes pa- 
dariniai bus baisūs. 

Nuleisdama galvą, ji tyliai pasakė: 

— Kaip vairuotojo ir keleivio pasikeitimas vietomis pasku- 
tinę akimirką. 

— O Dieve. Dabar tu dar nelaimingesnė. - Fosteris prisi- 
traukė jos galvą prie krūtinės ir ėmė glostyti nugarą. 

Lora negalėjo su juo ginčytis. Tuščias darbas. Netrukus po 
vestuvių, norėdama geriau suprasti Fosterio neurozę, ji pa- 
sikalbėjo su jo psichiatru. Jis paaiškino Fosterio įsitikinimą, 
kad nelaimę nulemia netvarka. Taisyklių pažeisti negalima. 
Nuoseklumas turi būti išsaugotas. Fosteris visa siela, širdimi 
ir protu tuo tikėjo, ir gydytojas pasakė jai, kad, įrodinėdama 
priešingai, ji tik veltui aušintų burną. 

„Fosteris puikiai susitvarko, - tvirtino jis. - Bet verčiau 
neužmirškite, kad tai, kas jums kliūtis, jam chaosas. 

Be žodžių nutarę daugiau apie tai nekalbėti, juodu sėdėjo 
ir tylėjo. 

— Grifas Berketas irgi nusivils, - tarė Fosteris. 

— Taip. Turės mažiausiai mėnesį laukti savo pusės milijono. 

Fosteris neklausinėjo Loros apie pirmą susitikimą su Ber- 
ketu. Tą vakarą grįžusi namo, ji smulkiai papasakojo apie vi- 

sus įvykius biure, bet apie tą reikalą nepasakė nieko, kol jis 
paklausė: 

— Kaip tavo susitikimas su Berketu? 

— Trumpas. Jis padarė, kas reikia, ir išėjo. 

Smulkiau ji nepasakojo, o jis nesidomėjo, turbūt nujausda- 
mas, kad jai būtų nesmagu. 

- Vadinasi, po poros savaičių vėl jam skambinsi? - paklau- 
sė jis dabar. 

Ji atsitiesė ir įdėmiai pasižiūrėjo jam į akis. 

— Nori, kad paskambinčiau, Fosteri? 

— Taip. Nebent tau tai buvo nepakeliama. 

Ji papurtė galvą, bet akis nusuko. 

- Jei tau pakeliama, pakeliama ir man. 

— Ar ne taip mes sutarėm? 

— Taip. 

— Mes to norim. 

- Žinau. Tik viliuosi greičiau pastoti. 

— Mes to norim. 

— Aš myliu tave, Fosteri. 

— O aš tave. - Paskuijis vėl prisitraukė jos galvą prie krūti- 


nės. - Mes to norim, - pakartojo. 


Tik praėjus savaitei po sumušimo, Grifas patikėjo, kad liks 
gyvas. Pirmas šešias dienas nebuvo tikras. 

Tie kalės vaikai buvo negailestingi ir mušė Grifą taip, kad 
jis neprarastų sąmonės. Tyčia. Norėjo, kad jis jaustų kiekvie- 
ną niuksą, kirtį, smūgį. Norėjo, kad jis nenugeibtų ir, suimtas 
už plaukų, pamatytų netoliese stovintį automobilį, nykų gels- 
vai žalią Rodartės sedaną ir jo dailiai mirksinčius priekinius 
žibintus. Nenorėjo, kad jis apkvaištų ir nieko nebesuprastų. 
Norėjo, kad jis prisimintų mušimą ir kas jį užsakė. 

Jie sutrenkė jam smegenis. Porą kartų buvo tai patyręs per 


futbolo rungtynes, todėl žinojo simptomus. Atminties nepra- 

rado (taip kartais būna po smegenų sutrenkimo), bet šleikš- 
tulys, svaigulys ir mirgėjimas akyse kamavo jį ištisą parą. 

Iš teisybės jam nebuvo galima judėti, nebent mobiliuoju 
telefonu išsikviesti greitąją į automobilių aikštelę. Bet trau- 
matologijos punktas susijęs su įvairių dokumentų pildymu ir 
policija. Dievas žino, su kuo dar. 

Grifui pavyko įsiropšti į mašiną ir parvažiuoti namo, kol 
akys visiškai neužtino. Nuo to laiko kas porą valandų gėrė 
ibuprofeną ir bandė atsigulti taip, kad nelabai skaudėtų. Dėl 
vidinių sužeidimų nesijaudino. Profesionalai apdaužė jį, kad 
kankintųsi, bet užmušti nenorėjo. Jei būtų norėję, jis jau 
būtų buvęs negyvas. Jie tik norėjo, kad jis trokštų mirties, 
nes ji geriau už tokį skausmą. 

Jis atsikeldavo tik nusišlapinti, ir tai tik tada, kai atro- 
dydavo, kad šlapimo pūslė tuoj sprogs. Išsiropštęs iš lovos, 
krapaliodavo kaip senis, susirietęs, vos vilkdamas kojas, nes 
kaskart, kai keldavo koją, strėnas perverdavo toks skausmas, 
kad ištrykšdavo ašaros. | 

Vakar Grifas pradėjo vaikščioti vikriau. Šį rytą įsidrąsino 
taip, kad palindo po dušu. Karštas vanduo iš tiesų padėjo - 
skausmai šiek tiek apmalšo. 

Miegamasis dvokė nemazgotu kūnu, nes jis neturėjo jėgų 
pakeisti patalynės. Įkyrėjo spoksoti į tas pačias keturias sie- 
nas, todėl jis pirmą kartą per savaitę išėjo į lauką. Panoro 
išgerti kavos. Suprato, kad alkanas kaip vilkas. Reikalai tai- 
sOsi. 

Jis šveitė kiaušininę tiesiai iš keptuvės, kai sučirškė durų 
skambutis. „Kas čia, po velnių? Neįsivaizdavo, kas galėtų at- 
eiti jo aplankyti. 

Priėjo prie durų ir žvilgtelėjo pro akutę. 

— Negali būti, - sumurmėjo. Paskui nusikeikė: — Šūdas! 

— Grifai! 

Grifas nukorė ir papurtė galvą, stebėdamasis, kad jam taip 
suknistai nesiseka. 


„až ekeakss 


— Taip. Tuojau. - Jis pradėjo rakinti duris, nes tą naktį, kai 
grįžo sumuštas, pasirūpino spynomis - būgštavo, kad Rodar- 
tės banditai gali ateiti, užsigeidę antrojo raundo. 

Atidarė duris. 

- Labas. 

Pareigūnas išsižiojęs žiūrėjo į jį. 

— Po perkūnais. Kas jums atsitiko? 

Grifas susitiko su Džeriu Arnoldu, praėjus savaitei nuo po- 
kalbio telefonu. Vylėsi, kad po asmeninio susitikimo pareigū- 
nas galbūt ims žiūrėti į jį palankiau. Išeidamas po dešimties 
minučių žinojo, kad taip ir atsitiko. 

Dabar gera Arnoldo nuomonė apie jį gali pablogėti. Grifas 
daug aukštesnis už žemą kresną negrą. Bet kadangi šiandien 
jis stovi pasviręs šešiasdešimties laipsnių kampu, jie žiūri 
vienas kitam tiesiai į akis. 

— Kas atsitiko? - pakartojo Arnoldas. 

Grifas pirmą kartą per savaitę tokiam ilgam laikui išlipo iš 
lovos, todėl jam ėmė svaigti galva ir virpėti kojos. 

— Užeikit. - Atsukęs svečiui nugarą, jis lėtai nuėjo prie arti- 
miausio krėslo ir kuo atsargiau atsisėdo. Ir vis tiek kiekvienas 
skausmelis, užliūliuotas karšto dušo, vėl pabudo. - Sėskitės, 
Džeri, - pasakė, rodydamas į kitą kėdę. 

Arnoldas rengėsi ir elgėsi kaip tipiškas pareigūnas, o atro- 
dė kaip žmogus, kurį slegia milžiniška atsakomybė ir įvairūs 
rūpesčiai: žmona, hipoteka, keli vaikai, kuriuos reikia pasta- 
tyti ant kojų iš valdininko atlyginimo. Ir įtartinų buvusių ka- 
linių priežiūra. Jis įsisprendė į klubus kaip treneris kadaise. 

— Tai pasakysit man ar ne? 

— Buvau įmestas į gorilų narvą zoologijos sode. Tie šikniai 
labai ūmūs. 

Arnoldas nešyptelėjo. 

Grifas nuolankiai (ir iš skausmo) atsiduso. 

— Susidūriau su keliais buvusiais sirgaliais. Rodos, praėjusį 
ketvirtadienį. 

— Ir net dabar taip baisiai atrodot? 

— Nesirūpinkit. Skauda daug labiau, negu atrodo. - Jis nu- 
sišypsojo, bet Džeris tebesiraukė. 

— Buvot traumatologijos punkte? Pas gydytoją? 

Grifas papurtė galvą. 

- Ir policijai nepranešiau. Mane restorano automobilių 
aikštelėje užpuolė du girtuokliai. - Jis numojo ranka, lyg įvy- 
kis būtų nevertas dėmesio. - Aš nesigyniau, todėl galit nesi- 
jaudinti, jie nepareikš man kaltinimo dėl užpuolimo. 

Pagaliau Arnoldas atsisėdo. 

— Ar taip dažnai nutinka? 

— Šnairuojama dažnai, bet sumuštas buvau pirmą kartą. 
Sakiau, jie buvo girti. - Jis papasakojo pagražintą įvykio ver- 
siją. 

— Manot, nagus prikišo „Vista ? 

— „Vista ? - prunkštelėjo Grifas. - Jei nagus būtų prikišusi 
„Vista“, dabar aš jums apie įvykį nepasakočiau. Niekai, Džeri. 
Prisiekiu. Jaučiuosi daug geriau. 

Arnoldas įdėmiai žiūrėjo į šaltą prakaitą, išpylusį Grifui 
kaktą, bet nieko nebesakė. 

— O šiaip kaip sekasi? 

— Gerai. 

Arnoldas apžvelgė butą. Atkreipė dėmesį į aukščiausios 
kokybės televizorių, naujus baldus. 

— Prašmatnus butas. 

— Ačiu. 

Vyriškis vėl sužiuro į jį. 

— Kaip apmokėjot? 

— Grynais. Gavau juos teisėtai. 

— Kaip? 

— Su „Vista tai niekaip nesusiję. Įstatymų nepažeidžiau. 
Nesilažinau. 

— Susiradot darbą? 

— Mąstau apie porą vietų. 


- Ėjot tartis... 

— Nieko neišėjo. 

— Koks tas darbas? 

— Aš jo negavau, tai koks skirtumas? 

Neatrodė, kad Arnoldą suerzino potekstė, bet jis dalykiš- 
kai pakartojo: 

— Koks tas darbas? 

— Prašiau sporto žurnalisto, - nuolankiai atsakė Grifas, - 
ar negalėčiau vietoj jo aplakstyti rungtynes. Pažįstat Bolį 
Ričą? 

- Skaitau jo skyrelį. 

— Pasisiūliau jam dirbti neetatiniu korespondentu. Jis ne- 
sutiko. - Tiesą sakant, Grifas apsidžiaugė, kad Arnoldas pri- 
vertė atsakyti. Tikėjosi, kad pareigūnas paskambins Boliui 
patikrinti. Bolis patvirtins, kad Grifas iš tiesų ieško darbo. 

— O kas dar? 

— Nieko konkretaus. - Grifas vylėsi, kad Arnoldas paliks jį 
ramybėje, nes iš esmės pareigūnas jam patiko. Darbas bjau- 
rus, bet kas nors turi jį dirbti. Grifas nejautė jam neapykan- 
tos ir nenorėjo meluoti. 

— Praneškit iškart, kai susirasit darbą. Pravers charakteris- 
tikai. 

— Pranešiu. Kai ką nors susirasiu. 

— O kol kas nei lažybų tarpininkų, nei „Vistos . 

— Po velnių, pats žinau. 

— Kad ir kaip nusiviltumėt. 

— Patikėkit, Džeri, nenoriu su jais turėti nieko bendra. 

— Tikiu. - Pasakė taip, lyg norėtų tikėti, bet netikėtų. - Pa- 
sistenkit nevaikščioti į tokias vietas, kur galit susidurti su 
futbolo sirgaliais. 

Grifas išvertė akis. 

— Suprantu, kad nelengva, - sumišo pareigūnas, - bet pa- 
sistenkit daugiau muštynių neprovokuoti. 

— Šių aš neprovokavau. 

- Irgi tikiu. - Šį kartą atrodė, kad jis kalba nuoširdžiai. 
Atsistojo. Grifas stengėsi neišsiduoti, kaip jam palengvėjo. - 
Sėdėkit, - pasakė Arnoldas, kai Grifas bandė stotis. - Pats iš- 
eisiu. - Jis apsisuko, bet grįžo. - Su jumis nebandė susisiekti 
Stanlis Rodartė? 

Grifas džiaugėsi, kad per mėlynes ir patinimus nematyti jo 
veido išraiškos. 

- Iš tikrųjų, pasirodė prie kalėjimo tą dieną, kai mane pa- 
leido. - Prisipažino, nes klausimas galėjo būti gudrybė. Gal- 
būt Arnoldas pasikalbėjo su Vajetu Terneriu, o šis galbūt už- 
siminė apie nepageidaujamą Rodartės pasirodymą. 

— Kalbėjotės? 

— Ne. - Ir vėl tiesa. 

- Jis jums pridarys bėdų. Turbūt nenorėtumėt, kad aplan- 
kytų. 

- Šventa teisybė. 

— Norėčiau, kad praneštumėt, jei pasirodys. Tiesą sakant, 
privalot pranešti. 

— Aišku. 

— Būtumėt kvailys, jei mėgintumėt su juo kovoti vienas, 
Grifai. 

— Nekovosiu. 

Arnoldas susimąstęs čiupinėjo prisegamą kaklaraištį. 

- Žinau, koks jis, ir šiek tiek stebiuosi, kad dar nepasirodė. 
Nuo tos dienos prie kalėjimo jo nematėt? 

— Ne. Nemačiau. 

Ir nemeluok, kad geras, lygtinio paleidimo priežiūros pa- 


reigūnui. 


Grifas buvo stiprus ir užsigrūdinęs, todėl pasveiko. Per sa- 
vaitę po netikėto Džerio Arnoldo apsilankymo lūpų ir akių 
užtinimas atslūgo, veidas pasidarė atpažįstamas. 

Mėlynės virto bjauriomis žalsvai geltonomis, paskui žals- 
vumas išnyko ir Grifas atrodė kaip sergantis gelta. Žaizda 

virš antakio užsitraukė, liko tik neryškus rausvas randelis. 
Jis derėjo prie neryškaus rausvo randelio ant skruostikaulio, 
ilgalaikės Rodartės dovanėlės, gautos aną vakarą automobi- 
lių aikštelės garaže. 

Rodartė prisiprašė. Nesvarbu, ką Grifas skiedė pareigūnui, 
iš tiesų jis nekantraudamas laukė progos, kada galės atkeršy- 
ti tam pašlemėkui. 

Jis dar nepradėjo bėgioti, bet jau dvi dienas plaukiojo. 
Raumenis skaudėjo, bet maloniai, kaip būna nuo mankštos, 
o ne nuo kumščių it mėsos muštukai. 

Dar negalėjo greitai vaikščioti, bet jau nebekrapaliojo kaip 
devyniasdešimtmetis, sergantis visų sąnarių artritu. Beveik 
pasijuto savimi. Visa laimė. Mat vieną rytą, kai išlindo iš 
dušo, paskambino Lora Spikmen. 

— Pirmą valandą? 

— Man tinka. 

— Tada iki pasimatymo. 

Grifas apžiūrėjo save dideliame veidrodyje ant vonios 
kambario durų. Ji jau anąsyk nusisuko, o šiandien jį pama- 
čiusi, ko gero, net susigūš. Nebeatrodo baisiai, bet matyti, 
kad primuštas. 

Dar kartą priekabiai nužvelgė save veidrodyje, iš priekio, iš 
užpakalio. Visa laimė, pamanė, kad ji nematys manęs nuogo. 


Truliktas skyrius 


Duris atidarė Lora, pasitraukė į šalį ir rankos mostu pakvie- 
tė užeiti. Šį kartą be sportinio švarko, atkreipė dėmesį ji. Jis 
vilkėjo baltus medvilninius marškinius, sukištus į džinsus, 
avėjo rudais kaubojiškais batais kaip ir anuos du kartus, kai 
jinai jį matė. Atsinešė mažą balto popieriaus maišelį. 

Lora uždarė duris ir įėjo į svetainę kaip tik tą akimirką, kai 
jis nusiėmė akinius. Vos susilaikė neaiktelėjusi. Grifo veidas, 
ypač apie akis ir palei žandikaulį, buvo sudaužytas. 

Sprendžiant iš mėlynių spalvos, jis buvo sumuštas prieš 
kokią savaitę. Matyt, tada jos atrodė daug baisiau. Randas 
virš antakio ką tik užsitraukęs. Randas ant skruostikaulio 
blyškesnis negu prieš mėnesį. 

Arba jis nuolat patiria traumas, arba... 

Ji nenorėjo spėlioti, ką reiškia arba. Visi į galvą atėję paaiš- 
kinimai nežadėjo nieko gero. 

Grifas pastebėjo, kaip ji spokso, bet kadangi neužsiminė 
apie savo mėlynes ir nieko neaiškino, ji neklausė. Jis padė- 
jo akinius nuo saulės ir maišelį ant kavos staliuko, valandėlę 
stovėjo ir žiūrėjo į uždarytas spintelės duris, paskui vėl atsi- 
suko į ją. 

— Nepastojot? 

Lora tebesvarstė, kas jį taip sumušė, todėl ne iš karto su- 
prato klausimą. Nusuko akis ir papurtė galvą. 

— Jei būčiau pastojusi, mūsų čia nebūtų. 

- Teisybė. 

Kondicionierius veikė. Jei ne tylus jo gaudesys, name būtų 
buvę neįprastai tylu. 

— Tai... 

— Aš... 

Jie sušneko kartu. Lora mostu liepė jam kalbėti. 

Grifas paėmė atsineštą maišelį ir atkišo jai. 

— Atnešiau štai ką. 

Lora smalsiai žvilgtelėjo į jį, paskui į maišelio vidų. Kai pa- 
matė dėžutę, širdis suplakė smarkiau. 

— Jame, na, jis be spermicidų, - pasakė Grifas. - Kelis kar- 
tus klausiau, nes kai kurie su spermicidais. 

Ji būgštavo, kad balsas virpės, todėl tik linktelėjo. 

Kaubojiški batai mindžikavo. 

— Pamaniau, kad... 

— Taip. Ačiū. - Lora nuskubėjo į miegamąjį, kol jis daugiau 
nieko nepasakė. 

Uždarė kambario duris ir atsišliejo į jas. Maišelį mėšlun- 
giškai spaudė rankoje. Delnai sudrėko. Kvaila taip jaudintis. 
Bet labiau už tūbelę lubrikanto Lorą sujaudino rūpestis. Su- 
jaudino, kad jis mąstė, ką juodu darys šiandien. 

Lora padėjo rankinę ant tualetinio staliuko ir nuėjo į vo- 
nios kambarį. Veidrodyje virš kriauklės atsispindėjo stulbi- 
namai įprastas atvaizdas. Tamsūs plaukai. Pilkos, beveik ža- 
lios akys, dešiniojoje matyti ryški juoda dėmelė. Trikampis 
veidas, kakta platesnė už žandikaulį. Būtų per daug rimtas, 
jei ne lūpos - putlios ir, kaip jai sakydavo vyrai, gundomos. 

Truputį paraudusi. Turbūt nuo vidurdienio karščio. 

Šiandien, kaip ir prieš mėnesį, Lora kruopščiai rinkosi 
drabužius, apsivilko santūriausią dalykinį kostiumėlį. Nieko 
moteriško ir, žinoma, nieko traukiančio žvilgsnį. Nusivilko 
švarkelį, nusisegė sijoną, nusiavė batus. Kaip anksčiau, pasi- 
liko marškinaičius - šiandien vilkėjo marškinėlius trikampe 

iškirpte be jokių puošmenų, šviesiai mėlynus, neglaudžius. 
Pasiliko ir trijų eilių sidabrinę grandinėlę ant kaklo, nes su ja 
jautėsi ne tokia nuoga. 

Ištraukė iš maišelio dėžutę, atidarė, išėmė tūbelę. Dėl viso 
pikto perskaitė visus aliai vieno žodžius lapelyje. Du kartus. 


Būgštaudama, kad per ilgai užtruko, išskubėjo iš vonios kam- 
bario, kilstelėjo antklodę ir atsigulė. Nusimovė kelnaites ir 
pakišo po čiužiniu kaip ir aną kartą. Užsitraukė antklodę iki 
liemens, paskui dar aukščiau. 

Užsimerkė, pabandė atsipalaiduoti ir kvėpuoti ramiau. Šir- 
dis plakė per tankiai. Laukimas buvo skausmingas. 

Kąjis ten veikia? 

Žinoma, numanė, ką jis veikia. Tik spėliojo kaip. Sėdėda- 
mas? Gulėdamas ant sofos? Ar jis nors truputį drovisi? Ar 
šiek tiek nerimauja, kad jam gali nepavykti? Ar nespėlioja, ką 
ji mąsto laukdama? 

Svetainėje ji nieko negirdėjo nei aną kartą, nei šį, todėl nu- 
sprendė, kad jis vietoj vaizdajuosčių pasirinko žurnalus. 

O gal jam nereikia nei vienų, nei kitų, gal jis svajoja, pats 
kuria mintyse nešvankius vaizdus. Tikrai turėjo begalę mo- 
terų. Kai buvo futbolo žvaigždė, moterys jam pačios korėsi 
ant kaklo. Be abejo, daugelis kartųsi ir dabar. Patirties jam 
netrūksta, iš daugybės prisiminimų rinktis nesunku. 

Kokios moterys jam patinka? Aukštos ar mažutės, lieknos 
ir sportiškos ar apkūnios ir gundančių formų, blondinės ar 
rudaplaukės? Brunetės? 

Grifas pasibeldė tyliai, bet vis tiek ją išgąsdino. Lora giliai 
įkvėpė. 

- Įeikit. 

Jis įžengė į kambarį. Nors namuose buvo tik juodu, uždarė 
duris. Net be batų stūksojo miegamajame kaip bokštas. Kai 
jis ėjo prie lovos, jų akys žaibiškai susitiko. Jis atsisėdo ant 
krašto nugara į ją. 

Valandėlę padelsė, paskui kilstelėjo klubus tiek, kad galėtų 
nusismaukti džinsus. Nusitraukė juos ir paliko ant grindų. 
Jai pasirodė, kad puskojines jis irgi nusimovė, bet nebuvo 
tikra. 

Jis kilstelėjo antklodę, paskui kažką sumurmėjo - ji neiš- 
girdo. Žvilgtelėjo į jį, ketindama paklausti, ką jis pasakė, bet 
jis užkišo nykštį už trumpikių ir jas nusimovė. 

Šmėkštelėjo įdegio linija ant juosmens. Ruda oda labai 
skyrėsi nuo - Dieve mano - baltos žemiau. Paskui viską paslė- 
pė marškiniai. 

Jis palindo po antklode ir prisislinko prie jos. 

— Pasinaudojot? 

— Taip. 

Daugiau neištaręs nė žodžio, jis užvirto ant jos ir keliais 
praskėtė jai kojas. Varpos galvutė atsidūrė joje po pirmo 
stumtelėjimo. Bet negiliai. Lora užsimerkė ir nusisuko, bet 
jautė, kad jis žiūri į ją nusiminęs ir supykęs. 

Pasirėmęs viena ranka, antrąją jis įspraudė tarp jų kūnų. Ji 
įsitempė. Bet jis jos nelietė, tik glostė save trumpais, greitais 
judesiais. Kelis kartus užkliudė ją krumpliais. 

Netrukus ji pajuto, kaip varpa sustandėjo. Jo kvėpavimas 
jai prie pat veido pasidarė nelygus ir karštas. Jis tyliai suai- 
manavo, žaibiškai atitraukė ranką, įstūmė varpą ir baigė. 

Ranka, kuria buvo pasirėmęs, sulinko. Jis sunkiai griuvo 
ant jos - visas metras devyniasdešimt trys centimetrai. Įde- 
gusi oda ir balta oda. Grifas giliai įkvėpė ir lėtai iškvėpė. Pa- 
traukė dešinę koją. Šlaunies vidine puse ji jautė, kokia ta koja 
raumeninga, kieta, šiurkščiaplaukė. Jo marškiniai buvo su- 
drėkę nuo prakaito. Drėgmė pro jos marškinėlius prasisunkė 
jai į odą. Lora užuodė jo prakaitą. Muilą. Sėklą. 

Jis krustelėjo staiga, kaip migdamas, kai sutrūkčioja rau- 
menys. Pakėlė galvą ir kilstelėjo, bet vėl griuvo ant jos. Lora 
nesuprato, kas atsitiko, ir pabandė jį nustumti. 

— Nusiramink! - suniurnėjo jis. 

Tada ji suprato, kas atsitiko. Viena grandinėlių užsikabino 
už jo marškinių sagos. Keikdamasis po nosim, jis apgraibom 
knebinėjo, kol išsivadavo. 

Nepraėjo nė penkios minutės, kai jis nusimovė trumpikes, 
ir štai vėl apsimauna. Lora tebebuvo nusisukusi, bet akies 
kampučiu stebėjo jo judesius, mėšlungiškus ir staigius jude- 
sius žmogaus, iš paskutiniųjų tramdančio pyktį. 

Grifas susikišo marškinius į džinsus taip, lyg ant jų siustų. 
Skubiai užsisagstė praskiepą, bet su diržo sagtimi užgaišo. 
Galų gale užsegęs, pasitaisė diržą ir atsisuko į ją. 

— Kodėl man melavot? 

— Nepasinaudojau, nes būgštavau, kad bus ne taip. 

— Jūs velniškai teisi, tikrai būtų buvę ne taip. Todėl ir at- 
nešiau. 

— Būgštavau, kad lubrikantas sutrukdys pastoti. 

— Sakiau, kad netrukdys. 

— Galėjo paveikti spermatozoidų judrumą. Maža kas, - gy- 
nėsi ji. - Dėl viso pikto. Nenorėjau rizikuoti. 

— O aš nenorėjau, kad jums vėl skaudėtų. - Grifas ištarė 
šiuos žodžius taip garsiai ir karštai, kad nustebo ne tik ji, bet 
ir jis pats. Abu nutilo. - Klausykit, žinau, kad esat apie mane 
nekokios nuomonės, - po valandėlės pridūrė. - Manot, kad 
aš esu už įstatymo ribų. Nusikaltėlis. Bukas drimba futbo- 
lininkas. Puiku. Manykit, ką norit. Man nusišikt, kol mokat 
gerus pinigus. - Jis nutilo, kad atgautų kvapą, o kai vėl pra- 
šneko, balsas buvo šiurkštus. - Bet jums skaudėjo. Jau du 
kartus. Ir mane piktina, kad įsivaizduojat, jog man vis tiek. 
Nes man ne vis tiek. 

Lora atsisėdo, nors vis dar buvo užsiklojusi iki juosmens. 

— Jums turėtų būti vis tiek. 

— Bet taip nėra. 

— Turėtų! - Jis žadino jos emocijas, o ji nenorėjo jausti 
nieko, net pykčio. - Šis reikalas niekaip nesusijęs su jūsų ar 
mano jausmais. 


— Suprantu. Bet jei užsimetėt elgtis šitaip, ar negalėtumėt 
palengvinti sau gyvenimo, tarkim, žiūrėdama nešvankų fil- 
mą? - Jis pakėlė rankas, kad ji nieko nesakytų. - Atsiprašau, 
atsiprašau. - Grifas ir vėl patylėjo, kelis kartus giliai įkvėpė 
ir tarė: - Jokio glamžymosi. Puiku. Aš irgi nenusiteikęs. Jo- 
kių bučinių ir priešžaismio, nes tada... nes... suprantu, kodėl 
nereikia bučinių ir priešžaismio. Gerai. Bet gal galėtume iš 
pradžių bent jau pasikalbėt? 

- O kam? 

— Gal tada nesigūžtumėt iš baimės, o aš nesijausčiau kaip 
prievartautojas. 

— Aš nemanau, kad čia prievartavimas. 

Jis nepritariamai sušnarpštė. 

— Manęs neapmausit. Jūs net nežiūrit į mane. 

Lora iškalbingai pažvelgė į jį, bet nedrįso pasakyti balsu, 
kad žiūrėjimas reikalą ne palengvintų, o apsunkintų. 

Rodos, jis irgi tai suprato, nes nusisuko ir ėmė keiktis po 
nosim. Užvertė galvą, įsisprendė į klubus ir giliai iškvėpė. 
Perbraukė pirštais per plaukus. 

— Jėzau. - Po valandėlės Grifas vėl pažiūrėjo į ją. - Aš at- 
einu, ir mes net nepažvelgiam vienas kitam į akis. Jūs gulite 
čia nejudėdama ir nebyli, susitaikiusi su likimu, baisesniu už 
mirtį. Kaip, manot, aš jaučiuosi? 

— Man nesvarbu, kaip jūs jaučiatės. 

Lorai buvo svarbu, bet negalėjo jam to pasakyti. Tiesą sa- 
kant, jo rūpestis ją sujaudino, o tai pavojinga. Juodu negali 
būti draugai. Priešai irgi ne. Juodu negali būti niekas vienas 
kitam. Tarp jų turi būti visiškas abejingumas, antraip ji nebe- 
galės ateiti į šiuos namus. 

— Tai tik apvaisinimo procedūra, pone Berketai, - pasakė 
bejausmiu veidu ir šaltu tonu. - Daugiau nieko. 

— Tai kodėl nenorit, kad nuleisčiau į butelį ir atiduočiau? 
Aiškiai parodėt, kaip jums šlykštu, kai aš užgulu. Prisipažin- 
kit, vos neapsimyžot, kai pakišau ranką po antklode. Ir kaip, 

po velnių, persigandot, kai grandinėlė užsikabino už sagos. 
Jei procedūra tokia siaubinga, kodėl su ja taikstotės? 

— Maniau, supratot. 

— Tą naktį, kai jūsų vyras neteko vyriškumo, vairavot jūs. 
Vargšelė. Dabar nešit kryžių iki gyvenimo pabaigos. Matyt, 
tai bausmė už nuodėmę. Dulkintis su tokiu padugne kaip aš, 
ar ne? 

Jis užbėrė druskos ant atviros žaizdos, ir Lora gindamasi 
drėbė: 

— Jei aš galiu iškęsti, galite ir jūs. 

Grifo mina pasikeitė, pasidarė kaip jos. Veido oda įsitem- 
pė, mėlynės išsidėstė kitaip. 

— Dėl įžeidinėjimų nesitarėme. 

— O aš nepažadėjau mandagių pašnekesių. Nustokit sukti 
galvą dėl mano jausmų ir tiesiog... 

— Dirbkit krušlio darbą. 

— Tai jūs sutikot daryti. 

— Pradedu apsigalvoti. Man nereikia šitos šūdelienės. 

— Nereikia. Jums reikia tik mūsų milijonų. 

Valandėlę jis žiūrėjo į ją, paskui nusisuko. Dviem ilgais 
žingsniais priėjo prie durų ir atlapojo taip smarkiai, kad jos 
atsitrenkė į sieną. 

— Pasakyčiau, atsipiskit, bet kad pats atsipisau. 


Išeidamas Grifas užtrenkė lauko duris, manydamas, kad čia 
lankėsi paskutinį kartą. Net jei panorėtų grįžti, - nors jis ne- 
nori, - paskutiniai žodžiai būtų svari priežastis atsisakyti jo 
paslaugų. 

Atsisakyti jo paslaugų? Lyg jis dirbtų normalų darbą. Lyg 
jo darbo sąlygos surašytos sutartyje. Įsivaizdavo, kaip kada 
nors kalbėsis su būsimu darbdaviu. 

Koks buvo jūsų paskutinis darbas, pone Berketai? 

Buvau pasamdytas dulkinti vieno turtingo iškrypėlio žmonos. 

Aha. Ir jums nepavyko atlikti užduoties? 


O ne, pavyko kuo puikiausiai. 

Tai kodėl buvot atleistas? 

Netekau kantrybės ir ją išplūdau. 

Aišku. Visas jūsų darbas buvo ateiti, laikyti liežuvį už dantų ir 
ją dulkinti? 

Iš tikrųjų. 

Jūs nelabai sumanus, pone Berketai, tiesa? 

Rodos, taip. 

Skamba kaip nejuokingas anekdotas. 

Turbūt ji pasistatė automobilį už namo, ten, kur jis pirmą 
kartą buvo palikęs savąjį, nes ant tako stovėjo tik raudona 
honda. Kol priėjo, beveik nusprendė grįžti atsiprašyti. Vis 
dar buvo įsiutęs, bet pyktis jam - neleistina prabanga. Da- 
bartinė jo kaina - pusė milijono, o vėliau bus daug milijonų. 
Neverta. Kur jau ten. 

Jis apsisuko ir jau buvo beeinąs atgal, bet pastebėjo tokį 
dalyką, kad iškart sustojo. 


Hoturioliktas skyrius 


Viaury gatvės mašiną buvo pasistatęs Rodartė. Automobilio 
priekiniame stikle atsispindėjo medžių lapija, todėl Grifas jo 
nepamatė. Bet Rodartė iškišo ranką pro vairuotojo langelį ir 
draugiškai pamojavo. 

Grifas užmiršo, kad ketino atsiprašyti Loros Spikmen. Jis 
nurisnojo prie hondos, įsiropštė į vidų ir paleido variklį. Net 
padangos rūko, kai švilpė iš kiemo. Privažiavo žaibiškai ir 
cypindamas sustabdė mašiną per centimetrą nuo Rodartės 
sedano. Iššoko iš hondos, šiai dar galutinai nesustojus. 

Rodartė jo laukė. Jo mašinos variklis dirbo tuščiąja eiga, 
bet vairuotojo langelis buvo atidarytas. Grifas tvardėsi iš 
visų jėgų, kad nečiuptų jo už sprando ir neištrauktų pro tą 
langelį. 

— Tu sumautas bailys, Rodarte. 

— Bandai užgauti mano jausmus? 

— Vyrams sudoroti samdai banditus. Moteris muši pats. 

— O, kaip gyvuoja tavo mylimiausia šliundra? - Rodartė 
nusijuokė, išvydęs tūžmingą Grifo miną. - Na, truputėlį per- 
sistengiau. Kodėl nepranešei policijai? 

— Taip norėjo Maršija. 

— Bet tu, žinoma, nesiginčijai? Apsišikai vien nuo min- 
ties apie policiją, ar ne? O pakrovė tau, girdėjau, du buvę 
gerbėjai. 


— Tai buvo profesionalai. 

— Kiek tu daug žinai! 

— Tavo užsiundyti. 

Rodartė pagrasė jam pirštu. 

— Bet policijai nepranešei. Garantuoju, kad nepasakei nei 
advokatui, nei lygtinio paleidimo priežiūros pareigūnui. Dže- 
riui Arnoldui, tiesa? 

- Tu žinai, kas mano priežiūros pareigūnas? - Grifas iškart 
ėmė gailėtis paklausęs. Išsidavė, kaip jį nustebino ir išgąsdi- 
no Rodartės žinios apie jo gyvenimą. 

— Aš daug apie tave žinau, dešimtasis numeri, - išsišiepė 
Rodartė. 

Matyt, sekė. Iš kur būtų sužinojęs, kad Grifas bus kaip tik 
tame sporto bare tą vakarą, kai užsiundė ant jo banditus. Iš kur 
būtų sužinojęs, kad jis bus čia, šioje gatvėje, šiandien. Dabar. 

Jėzau. 

Grifas dar nespėjo suvokti, kokie nauji rūpesčiai jam gre- 
sia, kai Rodartė pasakė: 

— Nežinau tik tavo naujosios skylės pavardės. 

Grifas skubiai apsisuko ir pamatė, kad Lora Spikmen atbu- 
la išvažiuoja iš kiemo. Laimė, nuvažiavo į priešingą pusę. 

— Nekilnojamojo turto agentė, - tarė Grifas. - Aprodė man 
namą. 

— Ieškai namo, ką tik įsikūręs naujame bute? - prunkšte- 
lėjo Rodartė. 

— Pasirodo, man nepatinka rajonas. 

- Iš kur gavai pinigų tokiems brangiems žaisliukams? Gar- 
so aparatūrai. Televizoriui didžiuliu ekranu. Na, visokiems 
tokiems dalykėliams. 

Grifui ėmė suktis galva. Norėjo kumščiu užkimšti Rodartei 
burną, nes kiekvienas žodis didino jo nerimą. Rodartė žino, 
kur jis gyvena. Žino, kaip jis leidžia pinigus. O dabar žino ir 
apie šį namą. Baisiausia, kad gali sužinoti apie Grifo susitari- 


mą su Spikmenais. 

— Klausyk, - dalykiškai išklojo Rodartė, - manau, kad, 
prieš nusukdamas Bilui Bandžiui sprandą stipriomis įžaidėjo 
rankomis, buvai tas rankas įkišęs į jo kasą. 

— Šūdą mali ir pats tai žinai. Kaip aš galėjau pasiimti pini- 
gus? Buvau suimtas nusikaltimo vietoje. 

— Smulkmena, - numojo ranka Rodartė. - Kol tave pričiu- 
po, spėjai paslėpti vogtus pinigus taip, kad niekas nerastų. Jie 
ramiai kažkur gulėjo, augino palūkanas ir laukė, kol išeisi iš 
kalėjimo. Štai dabar ir pravertė. Kaip ir buvai numatęs. - Jis 
patylėjo, suraukė kaktą ir liūdnai pridūrė: - Tik matai, Grifai, 
„Vistos“ vaikinų nuomone, tie pinigai jų, o ne tavo. Būtų labai 
dėkingi kiekvienam, kas juos grąžintų ir atneštų jiems. 

— Kitaip tariant, tau. 

- Aš tik stengiuosi tau palengvinti gyvenimą. Visiems da- 
rau paslaugą. Vyrukai atgaus pinigus ir galbūt pamirš, ką pa- 
darei Bandžiui. Matai, kur viskas krypsta? Kaip viskas gerai 
susiklostytų? - Meilikaujama šypsena išblėso. - Kur pinigai? 

— Tau vaidenasi. Dėl Bandžio. Dėl vogtų pinigų. Dėl visos 
šūdų bazės. Manai, jei turėčiau pinigų, važinėčiau tokiu kle- 
daru? - Jis parodė į hondą. - Senu automobiliu, pirktu iš 
savo advokato? 

Rodartė valandėlę žiūrėjo į jį, paskui lipšniai pasakė: 

— Labai gražiai atrodai su šiuo nauju „Armani“ švarku. 

Grifas stengėsi, kad veido išraiška nepasikeistų. 

— Ačiū. Tau tiktų kaip karvei balnas. 

— Ko gero, tu teisus, - sukikeno Rodartė. - Aš ne taip gra- 
žiai nuaugęs. 

— Ir skystakiaušis. Antraip išliptum iš šitos šūdmašinės ir 
vietoj grasinamų užuominų atkaltum mane kaip tikras vyras. 

Rodartė nutaisė mąslią miną. 

— Tikrai to nori, Grifai? Gerai pagalvok. 

Grifui kraujas užvirė, bet jis suprato, kad privalo tvardytis. 
Jei puls Rodartę, šitas moterį sumušęs šiknius gaus kaip tik 


tai, ko nori. 

— Maršija neturėjo tau ko pasakyti, - atsiliepė jis. - Be rei- 
kalo sudarkei jai veidą. 

— Matyt, - gūžtelėjo pečiais Rodartė. - Ji nepasakė man 
nieko naudingo ir, manau, ilgai niekam nieko nepasakys. Įdo- 
mu, ar galės siurbčioti klientus, kai žandikaulis sukabintas 
viela. Ir dar kai kas... - Grifas nepaklausė, bet Rodartė jam 
vis tiek pasakė. - Nemaniau, kad kekšė taip laužysis, kai už- 
simaniau kalti į kaštoną. 

Grifą, rodos, kas verdančiu vandeniu perpylė. 

Rodartė pajuto ir išsišiepė. 

— Niekada jos per subine nekrušai? 

Grifui buvo kilusi mintis, ar Rodartė tik primušė Marši- 
ją, ar ir išprievartavo. Jos neklausė, nes nenorėjo dar labiau 
įskaudinti. O gal tiesiog nenorėjo žinoti, kaip smarkiai ji nu- 
kentėjo dėl jo. Dabar, kai sužinojo, dar labiau užsigeidė nu- 
dobti vyrą, kuris jam vaiposi. 

Rodartė galva parodė į namą vidury gatvės. 

— O ji kas? Iš tolo matyti, kad tavo naujoji draugužė turi 
prašmatnų užpakaliuką. Gali pasakyti man jos pavardę. Vis 
tiek sužinosiu. 

Grifo įkarštis atvėso, nors įtūžis nepraėjo. Įtūžis padidėjo 
taip, kad jis persigando. Rodartė irgi būtų persigandęs. 

— Vieną gražią dieną, - tyliai pažadėjo jis tvirtai, - aš tave 
užmušiu. 

Rodartė įjungė atbulinę pavarą ir nuvažiuodamas nusi- 
šypsojo. 

— Džiaugsmingai svajoju apie tą dieną, kai pabandysi. 


Durininkas nenoromis paskambino Maršijai į butą. Atsukęs 
nugarą Grifui, pašnibždomis kalbėjosi telefonu, kol Grifas 
patapšnojo jam per petį. 

— Prašom duoti man telefoną, - nekantriai paprašė. Vyriš- 
kis nenoromis padavė Grifui ragelį. - Maršija? 

— Tiesą sakant, čia Dvaitas. 

— Labas, Dvaitai. Grifas Berketas. Noriu užeiti. 

— Atleisk, negalima. 

— Kas taip sako? 

- Ji nenori lankytojų. 

— Privalau su ja pasimatyti. 

- Ji ilsisi. 

— Aš palauksiu. 

Dvaitas teatrališkai atsiduso ir pasakė: 

- Ji tikriausiai mane užmuš, bet užeik. 

Dvaitas atidarė duris ir pasitraukė į šalį, praleisdamas Grifą. 

— Šiandien ji be nuotaikos. 

— Aš irgi, - niūriai atsiliepė Grifas, eidamas paskui Marši- 
jos kaimyną į erdvią svetainę, kurioje ant sofos pusiau gu- 
lomis sėdėjo Maršija. Gal miegojo, nors sunku pasakyti, kai 
galva apvyniota tvarsčiais. 

— Ji po operacijos? 

— Po pirmos iš daugelio. Operuota prieš tris dienas. Nosį 
reikėjo laužti dar kartą. Jai vis dar labai skauda, bet gydyto- 
jas sakė, kad gali sveikti namie. 

— O kaip šiaip jos sveikata? 

— Nekokia. Ji... 

- Žinok, aš tave girdžiu. - Balsą slopino tvarsčiai, žandi- 
kaulis dar irgi buvo nejudrus, bet ji vėl pokštavo, ir Grifui 
pasidarė lengviau ant širdies. 

— Tik paklausykit, mumija prabilo! - bandė juokauti jis. 

- Ant viryklės palikau omarų sriubą, - tarė Dvaitas. - Ji 
pikta kaip lokė su jaunikliais, bet elkis meiliai. - Jis patapš- 
nojo Grifui per ranką, eidamas į virtuvę. 

Grifas prisitraukė krėslą prie sofos ir pastatė tokioje vieto- 
je, kur Maršija galėtų jį matyti, nepasukdama galvos. 

— Jei manai, kad aš dabar atrodau baisiai, palauk, kol bus nu- 
imti tvarsčiai, - tarė ji. - Tiesiog kandidatė į išsigimėlių šou. 

Maršija nuo kaklo iki kulkšnių buvo susisupusi į chalatą, 
bet Grifas matė, kad putlumo nebeliko. Kažin, kiek svorio ji 

numetė nuo tada, kai jie buvo susitikę paskutinį kartą? Paė- 
mė jos ranką ir pabučiavo. 

— Negalėtum dalyvauti išsigimėlių šou, kad ir kaip steng- 
tumeis. 

— Nepakęsčiau, kad tokią mane pamatytų net mano moti- 
na. Nors ji nepamatys, nes seniausiai manęs išsižadėjo. 

— Aptarėm tavo išvaizdą, o kaip sveikata? 

— Esu apsikvaišinusi. 

- Stiprūs vaistai? - nusijuokė jis. 

— Galėčiau praturtėti jais prekiaudama. Jei nebūtų netei- 
sėta. Bet prostitucija irgi nelegali. 

— Jei jau prabilom apie teisėtumą... - Grifas pažiūrėjo jai 
tiesiai į akis, įdėmiai žvelgiančias pro plyšį tvarsčiuose. - Einu 
į policiją dėl Rodartės. 

— Ne! - tučtuojau atšovė ji. 

— Paklausyk, Maršija. Aš žinau, ką jis tau padarė. Gyrėsi 
man vos prieš valandą. 

Maršija ilgai žiūrėjo į jį, paskui užsimerkė, lyg norėtų išdil- 
dyti jį iš atminties, užmiršti viską. Grifas pajuto, kaip jai per 
visą kūną nubėgo šiurpulys. 

— Kodėl man nepasakei? 

— Nenorėjau apie tai kalbėti. 

— Jis tave sužalojo. 

— Taip. 

— Smarkiai. 

Maršija atsimerkė. 

— Aš kekšė. Esu dariusi viską. Bet gražiuoju. Prievarta - vi- 
sai kas kita. - Ji vėl užsimerkė. - Patikėk manim. - Vėl atsi- 
merkė. - Bet pabandyk tai paaiškinti policininkui. 

— Ir paaiškinsiu. Tave išprievartavo. 

— Ojjis pasakys, kad tai nesvarbu. 

— Man svarbu!- Grifas pašoko, krėslas nuvirto. Įbėgo 
Dvaitas su prijuoste ir varvančiu šaukštu rankoje. - Grįžk 
prie sriubos, - paliepė jam Grifas. Dvaitas padelsė, paskui 

suėmė šaukštą kita ranka ir atbulas pasitraukė į virtuvę. Pa- 
matęs, kad interjero dizaineris beveik komiškai puolė gelbėti 
Maršijos, Grifas aprimo. Pakėlė krėslą, atsisėdo ir vėl paėmė 
Maršijos ranką. 

— Rodartė neatstos. Tas šunsnukis mane persekioja. Jis 
žino visus mano gyvenimo įvykius. Bet tai niekai, palygin- 
ti su išžaginimu. Norėčiau jį už tai nudėti. Bet negaliu, ir jis 
tai supranta. Negaliu padaryti nieko, nes esu paleistas lygti- 
nai. Jis nuo manęs neatstos, Maršija. Darys man spaudimą. 
Skaudins ir žalos man artimus žmones. Vienintelė išeitis - 
pranešti policijai. 

— Maldauju, Grifai, nereikia. 

- Bet... 

- Pasižiūrėk į mane! - Maršijai akys pasruvo ašaromis. — 
Jei praneši, su visu savo verslu atsidursiu dėmesio centre. 
Kiekvienas Biblija mosuojantis šventeiva - beje, turiu kele- 
tą tokių klientų - išlįs iš savo užkaborio pasmerkti manęs 
ir mano darbo. Teisuoliams kritikams bus nesvarbu, kad 
atsidūriau traumatologijos punkte sužalota ir kruvina. Jie 
sakys, kad tai tinkama bausmė už mano nuodėmes. Jei Ro- 
dartė apskritai bus iškviestas pasiaiškinti, nors tuo abejoju, 
jis išsigins ir apkaltins klientą ar meilužį, atėjusį po jo. Ti- 
kriausiai tave. DNR nėra. Jis naudojo sargį. Bent tuo džiau- 
giuosi, - gaižiai pridūrė. 

— Jėzau, - ištarė Grifas, suprasdamas, kad ji, ko gero, tei- 
si. - Tikiesi, kad aš nieko nedarysiu? 

— Prašau, kad nieko nedarytum. Vengiau žmonių akių, kai 
buvau prašmatni ir gundanti. Manai, galėčiau pakęsti žvilgs- 
nius, atrodydama šitaip? Negalėčiau, Grifai. Veikiau nušok- 
čiau nuo stogo. - Šiuos žodžius ji ištarė taip, kad Grifas pati- 
kėjo: nušoktų. - Iš baimės, kad nebūtų demaskuoti, klientai 
išsilakstytų visam laikui. Netekčiau visko. Jei mane bent kiek 
gerbi, jei aš tau bent kiek rūpiu, nieko nedaryk. Nieko. - Ji 

— Manau, tau laikas išeiti. Jai reikia pamiegoti. - Į kambarį 
vėl įsmuko Dvaitas. Jis kalbėjo maloniai, bet aiškiai manė, 
kad yra Maršijos gynėjas ir sargas. 

Grifas linktelėjo, atsistojo ir pabučiavo užmerktas Marši- 
jos akis. 

Dvaitas palydėjo jį iki durų. 

— Kitą kartą siūlau prieš ateinant paskambinti. 

Grifas tylomis linktelėjo. 

Fojė jis paspaudė lifto mygtuką, bet buvo toks susimąstęs, 
kad kelias sekundes stovėjo, žiūrėdamas į tuščią kabiną, kol 
suvokė, kad liftas atvažiavo. 

Leisdamasis suprato, kad Maršijos nuomonės ginčydama- 
sis nepakeis. Versdamas tik kankintų ją. Moteris ir taip dėl jo 
nukentėjo, be to, reikia pripažinti, ji teisi. Jei praneštų poli- 
cijai, ši susidomėtų ne tik Maršija, bet ir juo. O jis to nenori 
ne mažiau užją. 

Ne, su Rodarte turės susidoroti vienas, akis į akį su tuo 
kalės vaiku. 

Jis stabtelėjo prie gėlininko vestibiulyje ir užsakė nunešti 
Maršijai orchidėją. Kortelėje įrašė: „Gerai. Tebūnie tai mūsų 
paslaptis. Bet jis atsiims. 

Nepasirašė. 


Donkioliktas skyrius 


Britas išgirdo, kaip kambaryje sučirškė durų skambutis ir 
ėmė artintis žingsniai. Viduriai persivertė nuo blogos nuo- 
jautos. Kaip jis bus sutiktas? Gal durys bus užtrenktos prieš 
nosį. 

Gal kvailai padarė, kad čia atėjo? 

Apsigalvoti per vėlu. Durys atsilapojo, ir jis išvydo besišyp- 
santį Elės Miler veidą. 

Būgštaudamas laukė, kol šypsena išblės. Bet ji tik pasidarė 
platesnė. 

— Grifai! 

Atrodė, kad ji tuoj puls jam ant kaklo ir karštai apkabins, 
bet susitvardė, tik čiupo jam už rankos taip stipriai, kaip sun- 
ku tikėtis iš tokios smulkutės moterytės. Nužvelgė jį nuo gal- 
vos iki kojų. 

— Sulysai. 

— Daug plaukioju, mažiau svarmenų kilnoju. 

Ji tebesišypsojo. 

— Užeik, užeik, stovim čia, išleisdami šaltą orą, o mūsų sąs- 
kaita už elektrą ir taip jau kosminė. 

Jis įėjo į vidų ir iškart buvo apsuptas pažįstamų kvapų ir 
vaizdų. Stabtelėjo apsidairyti. Prieškambaryje tebestovi ka- 
bykla. Sienų apmušalai tie patys. Tebekaba veidrodis, visada 
atrodęs šiek tiek per mažas. 


nešvarus žaidimas + 107 


— Pernai pakeičiau svetainės kilimą. 

— Gražus. 

Be kilimo, viskas buvo taip kaip paskutinį kartą, kai jis čia 
lankėsi. Tik jų visų trijų nuotraukos ant staliuko nebebuvo. 
Fotografuota iškart po pergalės Nacionalinės koledžų spor- 
tininkų asociacijos čempionate, jis tebevilkėjo žole ir krauju 
išteptą megztinį, susitaršiusiais nuo prakaito ir šalmo svorio 
plaukais stovėjo tarp Elės ir trenerio. Trys plačios šypsenos. 
Elė įrėmino nuotrauką ir pastatė ant staliuko, praėjus po 
rungtynių kelioms dienoms. 

Mileriai niekada taip nesididžiavo juo ir nebuvo tokie lai- 
mingi kaip po pergalės Oranžinės taurės čempionate, na, gal 
dar tada, kai jis pasirašė sutartį žaisti Teksaso universiteto 
komandoje. Tą dieną į namus prisigrūdo sporto žurnalistų 
iš visos valstijos. Elę erzino jų šiukšlinimas, pyragaičių trupi- 
niai ir laistomas punšas. Treneris ėmė bambėti, kai nuo tele- 
vizininkų lempų perdegė saugikliai. 

Bet jie niurnėjo nepiktai. Visiems buvo aišku, kad abudu 
baisiai pasipūtę dėl Grifo. Jam buvo pažadėta padengti visas 
mokslo išlaidas, jei žais futbolą universiteto komandoje, be 
to, vidurinę Grifas baigė su pagyrimu. Treneris neapsiriko jį 
priglausdamas. Jo investicijos į neklusnų penkiolikmetį atsi- 
pirko, ir ne tik dėl Grifo talento sportui. 

Ketverius metus, kol Grifas žaidė Teksaso universiteto 
futbolo komandoje, jį treniravo labiausiai gerbiami ir geriau- 
siai nusimanantys žmonės. Bet jis vis dar kliovėsi trenerio 
Milerio patarimais. Viską, ką išmoko iš trenerio, panaudojo 
per tas Oranžinės taurės rungtynes. Tai buvo ne tik jo, bet ir 
trenerio pergalė. 

Tik vėliau, pasirašęs sutartį su „Cowboys“, Grifas nustojo 
klausyti trenerio ir ėmė laikyti jį įkyriu seniu, o ne išmintin- 
gu vadovu. Įrėmintos nuotraukos ant svetainės staliuko ne- 


bebuvo, ir tai aiškiai rodė, ką dabar jam jaučia treneris. 

— Eik toliau, - mostelėjo Elė virtuvės pusėn. - Gliaudau 
pupuoles. Galima nusipirkti jau išgliaudytų, bet man jos ne 
tokios skanios. Nori arbatos su ledu? 

— Noriu. 

— O pyrago? 

— Jei turi. 

Ji suraukė kaktą, lyg neįsivaizduotų, kad gali neturėti 
pyrago. Nubraukė pupuoles nuo stalo. Grifas atsisėdo ant 
kėdės, kuri buvo jam paskirta po pirmos vakarienės šiuose 
namuose, ir suglumęs pajuto, kad iš nevyriško ilgesio gniau- 
žia gerklę. Čia vieninteliai tikri jo namai. Ir jis jiems užtrau- 
kė gėdą. 

— Trenerio nėra? 

— Žaidžia golfą, - suirzo Elė. - Sakiau, kad tokiu dienos 
metu per karšta, bet jis toks pat kietakaktis, koks buvo. Gal 
net didesnis. 

Ji įpylė arbatos, padėjo ant stalo pyrago ir atsisėdo prie- 
šais, sunėrusi rankas ant stalo. Grifas žiūrėjo į jos smulkias 
rankas, prisimindamas geltonas gumines pirštines, kurias 
ji mūvėjo tą dieną, kai jis atsikraustė, ir vieną iš nedaugelio 
kartų, kai nevengė jos prisilietimo. Sirgo gripu. Elė atsisėdo 
ant lovos krašto ir palietė ranka jam kaktą, žiūrėdama, ar ne- 
karščiuoja. Ranka buvo minkšta ir vėsi, jis iki šiol prisimena, 
kaip buvo gera, kai ji palietė degančią odą. Elė taip padarė 
negalvodama, bet Grifas tik tada sužinojo, kad taip daro ma- 
mos, kai vaikai skundžiasi, jog blogai jaučiasi. 

Elė ir treneris neturėjo vaikų. Jam niekas neaiškino kodėl, 
ir net būdamas paauglys jis suprato, kad klausti negražu. Gal 
todėl, kad neturėjo vaikų, ji taip nuoširdžiai priėmė tą atža- 
garų, kandų bernioką. 

Elė nerodė Grifui perdėtos motiniškos meilės, nes pagrįs- 
tai numanė, kad jis ją atstums. Bet visada skirdavo jam dė- 
mesio, kai jis išsiduodavo, kad jam to reikia. Išklausydavo, 
kai jis norėdavo ką nors aptarti. Tūkstančiais vos pastebimų 
būdų rodė švelnumą. Ir dabar Grifas jį matė Elės akyse. 


— Gera tave matyti, Ele. Gera čia būti. 

— Džiaugiuosi, kad atėjai. Gavai mano laiškus? 

— Taip, ir labai branginau. Labiau, negu manai. 

— Kodėl neatsakei? 

— Neradau žodžių. Aš... - Jis bejėgiškai gūžtelėjo pečiais. - 
Negalėjau, Ele. Be to, nenorėjau, kad pyktumeis su treneriu. 
Juk jis nežinojo, kad man rašai? 

Ji atsitiesė ir griežtai išpoškino: 

— Ne jis sprendžia, ką man daryti, ko ne. Turiu savo nuo- 
monę. 

— Žinau, kad turi, - nusišypsojo Grifas, - bet žinau, kad 
palaikai trenerį. Judu - komanda. 

Jai pakako takto neužginčyti. 

— Suprantu, kaip jis pyko, - tarė Grifas. - Mėgino mane 
perspėti, kad žlugsiu. Aš neklausiau. 

Jis aiškiai prisiminė tą dieną, kai nutrūko jųdviejų vis blo- 
gėjantys santykiai. Treneris po treniruotės laukė jo mašinoje. 
„Cowboys treneriai gerai pažinojo Milerį, suvokė, kokią įta- 
ką jis turi įžaidėjui, ir visada maloniai jį sutikdavo. 

Grifas ne. Jų pokalbiai vis dažniau virsdavo ginčais. Tre- 
neris nekibo prie jo žaidimo futbolo aikštėje, bet nepritarė 
daugeliui kitų dalykų, pavyzdžiui, Grifo švaistūniškumui. 

Grifas nesuprato, kam reikia pinigų, jei negali jų leisti. „Pa- 
sielgtum išmintingai, jei taupytum juodai dienai , - atsakė 
treneris. Grifas nepaisė jo patarimo. 

Be to, treneriui nepatiko karštligiška Grifo gyvensena. Per- 
spėjo jį, kad taip kvailai neeikvotų jėgų, ypač ne sezono metu, 
kai apsileisdavo, nebesitreniruodavo ir iki paryčių trindavosi 
ištaiginguose Dalaso ir Majamio naktiniuose klubuose. Ma- 
jamio paplūdimyje Grifas nusipirko butą. 

— Pasiekei tai, ką dabar turi, nes buvai drausmingas, - pa- 
sakė treneris. - Jei nesilaikysi disciplinos, kaipmat žlugsi. 
Dabar turėtum elgtis itin drausmingai. 

Kurgi ne, pamanė Grifas. Spėjo, kad treneris bamba iš pa- 
vydo. Seniokas nebeturi įtakos nei Grifo sprendimams, nei 

gyvensenai ir siunta. Grifas dėkingas treneriui už pagalbą, 
bet žmogelis mąsto senamadiškai. Griežtos pamokos nebe- 
tinka. Treneris padėjo jam pakilti į viršūnę, bet Grifas nebe- 
nori būti po jo padu. 

Grifas pradėjo tolti. Rečiau atvažiuodavo. Retai atsiliep- 
davo į trenerio telefono skambučius. Todėl neapsidžiaugė, tą 
dieną pamatęs trenerį, tykantį mašinoje. Šis iškart ir netak- 
tiškai, kaip buvo įpratęs, ėjo prie reikalo. 

— Man kelia nerimą tavo naujieji bendrai. 

— Naujieji bendrai? 

— Neapsimesk kvailiu, Grifai. 

Jis galėjo kalbėti tik apie „Vistos“ vaikinus, ir Grifas ėmė 
spėlioti, iš kur treneris apie juos sužinojo. Antra vertus, jam 
retai pavykdavo ką nors nuslėpti nuo senio. Trenerio aky- 
lumas paaugliui Grifui buvo kaip rakštis subinėj. Dabar, kai 
Grifas užaugo, toks budrumas jį ypač siutino. 

— Tu amžinai aimanuoji, kad neturiu draugų. Dabar keletą 
turiu, bet tu vėl nepatenkintas. 

— Nenorėčiau, kad per daug susibičiuliautum su tais ti- 
pais. 

— Kodėl? Kuo jie blogi? 

— Mano nuomone, jie per daug žvilgūs. 

— Žvilgūs? - ėmė kvatoti Grifas. 

— Gudrūs. Slidūs. Aš jais nepasitikiu. Turėtum jais pasido- 
mėti. 

— Draugų nešnipinėju, - žiūrėdamas treneriui tiesiai į akis, 
jis ištarė žodžius, kuriais tikėjosi baigti pokalbį. - Nekišu no- 
sies ne į savo reikalus. 

Treneris užuominos nesuprato. 

— Padaryk išimtį. Pašnipinėk. 

— Kam? 

— Pasidomėk, kas jie tokie iš tikrųjų. Iš ko moka už praš- 
matnius limuzinus su vairuotojais. 


— Jie verslininkai. 

— O koksjų verslas? 

— Alavo kasykla Pietų Amerikoje. 

— Alavo kasykla? Neskiesk. Nė vienam pažįstamam kasy- 
klos savininkui nereikėjo apsauginio. 

Grifui įkyrėjo. 

— Klausyk, man nesvarbu, iš ko jie moka už limuzinus. 
Man patinka limuzinai ir vairuotojai, o ką jau kalbėti apie 
privačius reaktyvinius lėktuvus ir panas, kurių gaunu nemo- 
kamai, tereikia paprašyti. Po velnių, gal dink ir palik mane 
vieną, gerai? 

Treneris taip ir padarė. Tai buvo paskutinis jų pokalbis. 

Grifas pažvelgė į Elę ir liūdnai papurtė galvą. 

— Maniau, kad esu už jį gudresnis. Gudresnis už visus. Kai 
įkliuvau, treneris manęs išsižadėjo. Aš jo nekaltinau. Supra- 
tau, kodėl jis nusiplovė rankas. 

— Tu sudaužei jam širdį. 

Jis įdėmiai pasižiūrėjo į ją. Ji linktelėjo ir rimtai pakartojo: 

— Tu sudaužei jam širdį, Grifai. - Paskui nusijuokė. - Žino- 
ma, ir įsiutinai. 

— Taip, turbūt visa laimė, kad jo čia nėra. Jei būtų, vargu ar 
aš būčiau buvęs pakviestas į vidų pyrago. 

— Atvirai kalbant, aš irgi abejoju. 

- Žinojau, kad atvažiuodamas rizikuoju. 

— Kodėl atvažiavai? Aš džiaugiuosi. Bet kodėl? 

Jis nuo stalo priėjo prie bufeto. Paėmė pupuolę iš rudo po- 
pierinio maišelio, suspaudė tarp nykščių ir perskėlė ankštį, 
paskui iškratė vaisius į nerūdijančio plieno dubenį. Tuščią 
ankštį vėl įmetė į maišelį. 

— Aš nuolat skaudinu žmones, nors nenoriu. 

— Tai nebeskaudink. 

— Aš netyčia. Taip išeina. 

— Kodėl? 

— Todėl, kad aš esu aš, Ele. Tik todėl, kad aš esu aš. - Jis 
nusisuko ir atsirėmė į bufetą, sukryžiavo kulkšnis, sukry- 

žiavo rankas ant krūtinės ir įsmeigė akis į batų nosis. Reikia 
nuvalyti. - Aš pragaištingas. Matyt, tai mano gyvenimo pra- 
keiksmas. 

— Tik nepradėk savęs gailėtis. 

Jis pakėlė galvą ir pažvelgė į ją. 

— Nustok zyzti ir papasakok, kas vyksta. Kas buvo įskau- 
dintas? 

— Pažįstama. Ji buvo sužalota dėl manęs. Be jokios priežas- 
ties, tik todėl, kad mane pažįsta. 

— Užjaučiu, bet neatrodo, kad tu dėl to kaltas. 

— Rodos, kaltas. Tai susiję su... - Jis mostelėjo, lyg norė- 
tų pasakyti „anais laikais . - Vienas tipas nuo tos dienos, kai 
mane paleido, šmėkščioja man po nosim. - Jis prikišo delną 
prie veido. - Griežia ant manęs dantį ir neketina trauktis, kol 
nesumals į miltus. 

Važiuodamas Grifas nenuleido akių nuo užpakalinio vaiz- 
do veidrodėlio. Be to, važiavo aplinkiniu keliu ir kelis kartus 
grįžo atgal, nes norėjo būti tikras, kad jo neseka Rodartė ar 
Rodartės pasamdytas žmogus. 

Be abejo, Rodartė žino, kur gyvena Mileriai. Jei būtų no- 
rėjęs pakenkti Grifui juos užpuldamas, jau būtų taip padaręs. 
Matyt, Rodartė nelaiko trenerio tokiu bejėgiu kaip Maršija. 
Gal net prisibijo jį užkabinti. Ir ne be reikalo. 

— Turi bėdų, Grifai? 

Jis suprato, kad ji klausia, ar vėl nesigriebė nelegalios 
veiklos. 

— Ne. Prisiekiu. 

- Tikiu. Tai kreipkis į policiją ir pranešk apie žmogų, kuris 
tave persekioja... 

— Negaliu, Ele. 

— Kodėl? 

— Jis taip daro ne vien savo noru. 

- Sakai... 

— „Vista . Tie patys žmonės, kuriuos treneris pavadino sli- 
džiais, o juk jis nežinojo nė pusės. 

— Tada privalai pranešti valdžiai. 

Jis papurtė galvą, prisimindamas savo vakarykštį sprendi- 
mą išeinant iš Maršijos namo. 

— Per pastaruosius penkerius metus valdžios pareigū- 
nai įkyrėjo man iki gyvo kaulo. Nenoriu su jais turėti nieko 
bendra. 

Grifas negalėjo pranešti apie Rodartės nusikaltimą, nes 
būtų turėjęs nemalonumų, Maršija irgi. Bjauriausia, kad ty- 
lėdami jie dangsto Rodartę ir atriša jam rankas. Rodartė gali 
būti pavojingas, o Grifui pakirpti sparnai. 

— Bet policija ar FTB turi žinoti... 

— Nebepasitikiu šia sistema, Ele. Darau, ko ji iš manęs tiki- 
si. Neblogai sutariu su savo priežiūros pareigūnu. Manau, jis 
mano pusėje. Nenoriu būti pastebėtas, neketinu daryti nie- 
ko, kas atkreiptų į mane dėmesį. 

- Ir į tą žmogžudystę. 

- Ir į tą žmogžudystę, - prisipažino jis. 

— Žmogus, nužudęs Bandį, taip ir nebuvo sugautas? 

— Taip ir nebuvo. 

Gūdi tyla užsitęsė. Ji tiesiai nepaklausė. Nenorėjo jo įžeisti 
klausdama. O gal nenorėjo išgirsti atsakymo. Gurkštelėjo ar- 
batos ir pastatė stiklinę ant stalo atsargiau negu reikia. 

— Negalėsi visą gyvenimą vengti banditų, Grifai. Nepai- 
syk jų. 

— Mėginau. Ne taip lengva. Tiesą sakant, neįmanoma. Jei 
nepaisau, jie tik dar ryžtingiau bando atkreipti mano dėmesį. 
Kad aš apsigalvočiau, griebiasi kitų žmonių. Nesusidėsiu su 
jais, Ele. Nebepažeisiu įstatymų. Bet nenoriu, kad nukentėtų 
niekuo dėti žmonės. 

Ypač Spikmenai. Sužinojęs apie Grifo sandorį su jais, Ro- 
dartė jį sužlugdytų ir Grifas nebeturėtų iš ko gyventi. Be to, 
Rodartė galėtų nepataisomai sužlugdyti sutuoktinių reputa- 

ciją. Spikmenas trenktas, bet, atrodo, padorus žmogus. Jis 
gerbiamas bendruomenėje, o labdarai aukoja kalnus pinigų. 

Grifui pasidarė bloga, įsivaizdavus, kad Lorai Spikmen Ro- 
dartė gali padaryti tą patį kaip Maršijai. Progos nepražiopso- 
tų. Jis jau atkreipė į ją dėmesį ir apibūdino tokiais žodžiais, 
kurie Grifą siutino. 

Pastebėjęs susirūpinusį Elės žvilgsnį, Grifas atsipalaidavo 
ir nusišypsojo. 

- Atėjau ne tavęs gąsdinti. Norėjau išsipasakoti, o tu visa- 
da mokėjai klausytis. 

Ji atsistojo ir vėl paėmė jį už rankos. 

— Labiausiai noriu, kad būtum laimingas, Grifai. 

— Laimingas? - pakartojo jis, lyg žodis būtų svetimos kal- 
bos. Laimė - nepasiekiamas tikslas. 

— Darbą susiradai? 

- Ieškau. Vienoje vietoje, ko gero, rasiu. 

— O kaip kol kas prasimanai pinigų? 

— Advokatas viską pardavė. Kai sumokėjo baudą ir pasiė- 
mė honorarą, šiek tiek liko. Neparduotus daiktus jis atidavė 
į saugyklą. Prieš kelias savaites viską atgavau. Kai ką parda- 
viau internetu. Verčiuosi pakenčiamai. 

Nuo kablio prie durų Elė nukabino rankine ir išėmė iš pini- 
ginės penkiasdešimties dolerių banknotą. 

— Imk. 

Grifas atstūmė jos ranką. 

- Ele, negaliu. 

- Gali. Aš reikalauju. Čia dalis mano pinigų Havajams. 

— Havajams? 

— Daug metų graužiau Džo, ir jis galų gale sutiko šią vasa- 
rą nuvežti mane į Havajus. Susitaupiau šiek tiek pinigų iš- 
švaistyti. Jei nepaimsi, už penkiasdešimt dolerių prisipirksiu 
šlamštiškų suvenyrų, kurių man nereikės ir į kuriuos paskui 


negalėsiu žiūrėti. Imk. 


Grifas paėmė. Nenorėjo, jam jų nereikėjo, bet ji norėjo jam 
duoti, jai reikėjo, kad jis paimtų. 

— Aš grąžinsiu. 

Automobilį jie išgirdo kartu. Elė pakėlė akis, blankiai šypte- 
lėjo ramindama ir atsisuko į duris, pro kurias įžengė treneris. 

— Kieno automobilis... 

Daugiau jis nieko nepasakė. Pamatęs Grifą savo virtuvėje, 
sustojo kaip įbestas. Reti plaukai dar labiau pražilę, priaugęs 
kokius dešimt svarų, bet vis dar tvirtas kaip mūras, nestoras. 
Nuo akių kampučių driekiasi daugiau raukšlelių, baltų visada 
įdegusiame veide. Atrodė kone taip pat kaip tada, kai beveik 
prieš dvidešimt metų parsivedė Grifą namo. 

Grifas tai pastebėjo žaibiškai, nes treneris stovėjo tik aki- 
mirką, paskui nuplumpino per virtuvę, pro svetainę į kori- 
dorių. Miegamojo duris užtrenkė taip, kad nuaidėjo visas 
namas. 

Elė prabilo ne iš karto. 

— Atleisk, Grifai. 

— Nesitikėjau, kad apsidžiaugs, mane pamatęs. 

— Apsidžiaugė. Tik negali parodyti. 

Grifas nedrįso žlugdyti jos vilties. 

— Man laikas. 

Elė nebandė jo sulaikyti. Bet prie durų susirūpinusi pa- 
žvelgė į jį. 

— Saugokis. 

— Saugosiuos. 

— Pažadi? 

— Pažadu. 

— Nepasitaikė progos tau pasakyti, bet kai prieš penkerius 
metus tai atsitiko, man labai sopėjo. Blogai padarei, Grifai. 
Labai blogai, ir tavęs pateisinti negalima. Bet man nebūtų so- 
pėję labiau, jei būtum buvęs mano kūnas ir kraujas. 


- Žinau. - Jo balsas išdavikiškai prikimo. 

— Nenusimink. - Ji patapšnojo jam per ranką. - Viskas tau 
dar prieš akis. Esu įsitikinusi. 
Grifas nedrįso žlugdyti ir šios jos vilties. 


— Gal padėti, ponia? 

Lora atsisuko, ketindama priimti siūlomą pagalbą. Bet kai 
pamatė Grifą Berketą, jos šypsena sustingo, o akys prisipildė 
nerimo. 

— Kąjūs čia veikiat? 

Jis paėmė didelę dėžę jai iš rankų, kurios, jį išvydus, nuka- 
ro it be kaulų. 

— Kur nešėt? 

Lora toliau spoksojo į jį. 

— Jei taip į mane žiūrėsit, atkreipsit dėmesį, - tarė Gri- 
fas. - Kur nešėt dėžę? 

— Į automobilį. - Lora smakru parodė vadovų automobilių 
aikštelę netoli nuo tarnybinio išėjimo. Nerimastingai apsi- 
žvalgė. Po kaitria saule kaito kelios eilės automobilių, bet ša- 
lia nebuvo nė vieno žmogaus, todėl ji ir nešė dėžę. 

„SunSouth Airlines“ biuras buvo įsikūręs viename garsiųjų 
šiuolaikinių Dalaso statinių, pastatytų beveik vien iš stiklo, 
laikomo plieno konstrukcijų. Todėl kiekvienas, pažvelgęs iš 
šios pastato pusės, būtų pamatęs visą automobilių aikštelę ir 
Lorą su Grifu, gal net atpažinęs jį. 

Tačiau jei jis nebūtų stovėjęs taip arti, net Lora vargu ar 
būtų jį pažinusi. Išvaizdą Grifas pakeitė beisbolininko kepure 
ir akiniais nuo saulės. Vilkėjo išblukusiais nudėvėtais teniso 
marškinėliais, mūvėjo šortais iki kelių apspurusia apačia, o 
vietoj kaubojiškų batų avėjo sportbačiais. Bet ūgio ir pečių 
pločio nepaslėpsi, nors jis ir bandė - ėjo susikūprines. 

— Kąjūs čia veikiat? - pakartojo Lora. 

— Žinau, kad pažeidžiau taisykles. 

— Fosteris... 

— Užsirauktų, žinau. Bet būtinai turėjau jus pamatyti. 

— Galėjot paskambinti. 

— Būtumėt atsiliepusi? 

Turbūt ne, pamanė Lora. 

— Tiek to, jūs jau čia. Kas per skuba? Atsisakot? 

Grifas sustojo, atsigręžė į ją. 

— Norit, kad atsisakyčiau? 

- Išėjote pasakęs, kad jums nereikia šitos šūdelienės. 

— Ojūs man priminėt, kaip reikia. 

Jie valandėlę žiūrėjo vienas į kitą, paskui sykiu prisiminė, 
kaip pavojinga rodytis drauge, ir nužingsniavo į automobilių 
aikštelę. 

— Kuris jūsų? 

- Juodas BMW. 

— Atidarykit bagažinę. 

Lora pačiupinėjo raktus, nuspaudė mygtuką, bagažinės 
dangtis automatiškai pakilo. Grifas įdėjo gremėzdišką dėžę 
į vidų. 

— Kas čia? Didžiulė, bet nesunki. 

— Lėktuvo modelis. Vežuosi namo. 

— Spikmenui? Mačiau, kad jis šiandien neatėjo į darbą. 

Grifas vis dar buvo pasilenkęs, stengėsi tvirčiau padėti 
dėžę. Prašalaičiui būtų pasirodę, kad jis rūpinasi, jog dėžė ve- 
žama nenukentėtų. 

— Iš kur žinot? 

— Pirma vieta aikštelėje su jo pavarde tuščia. Žinau, kad jo 
nebuvo ir anksčiau, nes sekiau iš kitos gatvės pusės... 

— Sekėt? 

— Iš picerijos. Kelias valandas. Stebėjau šias duris, laukiau 
progos su jumis pasikalbėti. 

— Koks svarbus dalykas neleido jums palaukti iki kito su- 
sitikimo? 

— Ojis bus? - Grifas atsitiesė ir atsisuko į ją. 

Lora linktelėjo. 

- Jūs... 

— Taip. Užvakar. 

- A. 

Grifas stovėjo ir tylėjo. 

Lora apžiūrinėjo raktus. 

Visą amžinybę. 

— Turbūt nusivylėt, - galop pasakė jis. 

- Žinoma, nusivyliau. Mes nusivylėm. Fosteris ir aš. - Lora 
greit įkvėpė. - Vadinasi, turėsime vėl susitikti. - Iki tol žiū- 
rėjusi į Grifą tik akies kampučiu, ji atlošė galvą ir pažvelgė 
tiesiai į tamsius jo akinių nuo saulės stiklus. - Nebent atsi- 
sakysit. 

— Mes jau tai aptarėm. 

— Tai kas tokio svarbaus nutiko, kad atėjote čia? 

— Atėjau jūsų perspėti. 

Lora tikėjosi, kad jis pareikalaus didesnio avanso. O gal 
net - kad atsiprašys už savo žodžius, pasakytus išeinant po 
paskutinio susitikimo. Bet perspėti? 

— Perspėti dėl ko? 

— Prieš porą savaičių, kai buvom kartu, jūs matėt mėlynes 
mano veide? 

- Ir ant klubų. 

Grifas pakreipė galvą, ir ji suvokė, kad akys, kurių nemato, 
smalsiai žiūri į ją. Lora išsidavė, nes tik vienu atveju galėjo 
žinoti apie mėlynes jam ant užpakalio. Bet būtų pasidarę dar 
nesmagiau, jei ji būtų ėmusi išsisukinėti. 

— Tai iš kur tos mėlynės? - nekantriai paklausė Lora. 

— Deja, negaliu pasakyti, kad kiti vyrukai nukentėjo la- 
biau. 

— Vyrukai? Ne vienas? 

— Du. Buvau užpultas restorano automobilių aikštelėje ir 
sumuštas. Prieš kelias savaites kai kas nukentėjo dar labiau. - 
Lora kietai sučiaupė lūpas. - Daug labiau. Dar nepasveiko. 

Lora negalėjo patikėti savo ausimis. 

— Kurjūs įsivėlėt? 

— Niekur! 

— Jūs ir jūsų draugas buvot sumušti nei iš šio, nei iš to? 

— Paklausykit, - tarė Grifas, pasilenkė prie jos ir prašneko 
greitai ir tyliai. - Tai susiję su įvykiu prieš penkerius metus, 
bet dabar aš niekuo dėtas. Deja, vienas šiknius užsibrėžė 
tikslą sužlugdyti man gyvenimą. Jis vardu Stanlis Rodartė. 
Važinėja šlykščiu gelsvai žaliu automobiliu. Jei pamatysit jį, 
traukitės iš kelio. Jokiu būdu neleiskit jam prisiartinti prie 
jūsų, jei būsite viena. Girdit? 

— Aš retai būnu viena. 

— Ką tik buvote. Matot, kaip lengvai prie jūsų priėjau. - Lyg 
norėdamas tai pabrėžti, Grifas žvilgsniu išmatavo atstumą 
tarpjų - vos trisdešimt centimetrų. 

— Ačiū už perspėjimą, - tarė Lora toldama - visom pras- 
mėm. - Bet jūsų laisvalaikio pramogos neturi nieko bendra 
su Fosteriu ir manimi. Tas Stanlis ar kaip ten mums nekelia 
jokios grėsmės. 

— Rodartė, po perkūnais. Ir dar kaip kelia, - iškošė Grifas 
pro dantis. - Paklausykit manęs. Jis pavojingas. Jei pasitai- 
kytų proga, jis sužalotų jus taip, kaip nė įsivaizduoti negalit. 
Aš nejuokauju. Jis... 

— Lora! 

Jie krūptelėjo kaip nusikaltę vaikai, išgirdę balsą. Lora 
atsisuko ir pamatė Džo Makdonaldą, besiartinantį iš kitos 
eilės. 

— Sveikas, Džo, - tarė ji, stengdamasi kalbėti kaip papras- 
tai ir apsimesti, kad nudžiugo jį pamačiusi. 

— Neužmirškit, ką sakiau, - pusbalsiu pasakė Grifas ir sku- 
biai nuėjo. 

Lora prisivertė pajudėti ir užkirto kelią rinkodaros sky- 
riaus vadovui, kuris smalsiai žiūrėjo į aukštą figūrą, vingiuo- 
jančią tarp automobilių eilių. 

— Kas čia toks? 

- Ėjo per mūsų aikštelę. Man pasisekė. Pamatė, kad velku 
dėžę su „Select modeliu, ir pasisiūlė nunešti. 

— Kur dingo apsauginis? 

— Kai ėjau pro duris, jo nebuvo, o laukti nenorėjau. - Lora 
nepastebimai vedė Džo prie įėjimo. - Noriu kuo greičiau par- 
vežti modelį namo ir parodyti Fosteriui. 

— Tai šįvakar reikšmingasis vakaras? 

— Taip. Palinkėk man sėkmės. 

Kai jie priėjo prie durų, Lora nerūpestingai dirstelėjo per 
petį. Grifas Berketas buvo dingęs. 


Šošioliktas skyrius 


šis nepasakojo Fosteriui apie netikėtą Grifo Berketo pasi- 
rodymą. 

Paprastai ji nieko neslėpdavo nuo sutuoktinio. Bet neno- 
rėjo perduoti Berketo perspėjimo dėl vyro su žaliu automo- 
biliu, nes būtų pakakę užuominos apie jai gresiantį pavojų, ir 
Fosteris būtų atsistojęs piestu. Ir pasielgęs kaip jam būdinga: 
po valandos ji jau būtų buvusi apstatyta ginkluotais apsau- 
giniais. 

Be to, šįvakar ji norėjo, kad Fosteris galvotų tik apie vieną 
dalyką. 

Prieš vakarienę Lora persirengė, apsivilko paprastą juodą 
suknelę, vieną mėgstamiausių. Ilgiau nei paprastai šukavosi 
ir dažėsi. Pasikvepino. 

Leisdamasi laiptais, suvokė, kad skruzdės laksto per nu- 
garkaulį, ir nervingumas ją nustebino. Bet paskui priminė 
sau, kad šiam vakarui ruošėsi daug mėnesių. Nieko nuosta- 
baus, kad šiek tiek baiminasi. 

Ji beveik nieko nevalgė, bet Fosteris nepastebėjo, nes 
linksmai pasakojo apie naują pratimą, kurį Manuelas įtraukė 
į fizioterapijos seansus. 

— Stiprina nugarą ir rankas. Jau pastebėjau didelį pagerė- 
jimą. 

— Gal išmoko seminare, į kurį praėjusį mėnesį buvai jį nu- 
siuntęs? 


182 e Sandia Biown 


— Taip. Puikus mokinys pasirodė. 

— Jam sektųsi dar geriau, jei mokėtų angliškai. 

— Jis labai išdidus. 

— Kaip anglų kalbos mokymasis jį pažemintų? 

— Jis manytų, kad išduoda savo tautą. 

Daugiau Lora nieko nespėjo pasakyti, nes Fosteris paklau- 
sė, kaip praėjo diena biure. 

— Džiaugiuosi, kad užsiminei, - šelmiškai nusišypsojo ji. - 
Po vakarienės padarysiu tau staigmeną. 

Kai juodu pavalgė, Lora paprašė jo važiuoti iš paskos. Jis 
tris kartus pabrūkšėjo vežimėlio ratukais ir tik tada nuvažia- 
vo. Šį įprotį įsitaisė prieš kelias savaites. 

Be to, visur pridygo plastikinių dėžučių su rankų valikliu. 
Iš pradžių Fosteris valydavosi rankas, kai manydavo, kad ji 
nemato. Dabar jų buvo kaip prisėta visame name, kad bent 
vienas visada būtų Fosteriui pasiekiamas. Jis visada buvo 
švaros ir mikrobų naikinimo maniakas, bet pastaruoju metu 
šie neurozės požymiai ėmė kelti Lorai nerimą. Ketino parei- 
kalauti, kad jis dėl to pasikalbėtų su savo psichiatru. 

Bet šį vakarą jie nekalbės apie neurozę ir kitus nemalonu- 
mus. Be to, kai Fosteris sutelks dėmesį į jos projektą, simpto- 
mai turbūt nebesireikš. 

Kabinete Lora viską parengė iš anksto. Palydėjo Fosterį 
prie uždarų durų, atidarė jas ir teatrališkai paskelbė: „Pri- 
statomas „SunSouth Select“ projektas. Žengtelėjo į šalį, kad 
vyras pamatytų į akis krintantį piešinį, plakatą su naująja 
emblema, grafikus ir diagramas ant stovų, kad būtų lengviau 
apžiūrėti, ir modelį. 

Šiek tiek priblokštas vaizdinių priemonių, Fosteris tris 
kartus kaip įpratęs pabrūkšėjo vežimėlio ratukais, paskui lė- 
tai įvažiavo į kambarį. 

— Kas čia? 

— Oro transporto bendrovės naujovė, skirta nuolatiniams 
klientams ir verslo klasės keleiviams, - tarė ji, lyg kalbėtų iš 
tribūnos pilnai salei žmonių. - Galima? 

— Be abejo. 

Ji stovėjo priešais, lyg siektų sudominti daugybę žmonių. 

— „SunSouth Select pasiūlys ypatingą aptarnavimą ribo- 
tam skaičiui skrydžių iš Dalaso į tankiai apgyventus miestus: 
Hjustoną, Atlantą, Denverį, Los Andželą, Vašingtoną, Niu- 
jorką. Vienas skrydis anksti rytą. Vienas vėlai vakare. „Se- 
lect“ bus skirta tik nariams. Keleiviai bus iš anksto patikrinti 
ir užregistruoti. Turės leidimus išvengti įprastos apsaugos 
kontrolės oro uostuose. Su bagažu bus elgiamasi itin atsar- 
giai. Į oro uostą ir iš jo važiuoti mūsų bendrovės automobi- 
liais nebūtina, bet patartina, nes tai dar puikesnio aptarna- 
vimo laidas ir mažiau vargo, paprastai patiriamo per verslo 
keliones. Lėktuvai, suprojektuoti šimtui trisdešimčiai kelei- 
vių, bus pertvarkyti penkiasdešimčiai. Net užjūrio bendrovės, 
aptarnaujančios pirmos klasės keleivius, nublanks, palyginti 
su lepinamais „SunSouth Select“ abonentais. Brangu? Žino- 
ma. Bet pigiau negu turėti net menkutę privataus reaktyvinio 
lėktuvo dalį, o vietos kojoms ir galvai daug daugiau, - šypso- 
damasi pridūrė. - Užuot švaistęs pinigus privataus lėktuvo 
nuomai, verslininkas galės skristi daug patogiau, aptarnau- 
jamas puikiai parengtų stiuardesių. Arba verslininkė. 

Kol kas Fosteris nieko neatsakė, tik klausėsi. 

— Kadangi „SunSouth Select“ bus globojama „SunSouth 
Airlines“ bendrovės, keleivis neabejos „Select“ patikimumu, 
griežtomis saugos normomis ir neprilygstamu efektyvumu. 
Tas efektyvumas yra skiriamasis „SunSouth“ ženklas, bet jis 
atsiėjo nepigiai. Mus dažnai kritikuoja, ypač verslo klasės ke- 
leiviai, kad kelionė „SunSouth“ tolygi kelionei „Greyhound“ 
autobusu. Prieš dešimt mėnesių bendrovė pasiūlė rezervuo- 
tas vietas vietoj „kas pirmesnis, tas gudresnis . Pasiūlymas 
sulaukė didžiulės sėkmės. Aštuoniolika ir trys dešimtosios 
procento mūsų keleivių mielai sumokėtų už bilietą dvidešim- 
čia dolerių daugiau, jei jiems būtų rezervuota vieta ir teisė 
lipti į lėktuvą pirmiems. Peršasi išvada, kad jei bent vienas 

procentas iš tų aštuoniolikos ir trijų dešimtųjų procento pirks 
„SunSouth Select“ narystę, lėktuvai skraidys pilni. Pastarai- 
siais metais privačių reaktyvinių lėktuvų savininkai darosi 
mūsų konkurentais, bet ši transporto priemonė vis dar priei- 
nama tik juokingai mažai keleivių daliai. Viena vertus, esama 
paprastų oro transporto bendrovių, kaip antai „SunSouth' 
ir „Southwest . Antra vertus, esama privačių lėktuvų. „Sun- 
South Select“ užpildys spragą tarp vienų ir kitų. Spraga didės, 
nes lėktuvuose pirmos klasės aptarnavimą vis labiau išstumia 
ekonominė klasė. Tiesa, tai nedidelė rinkos dalis, bet svar- 
bi, nes aptarnauja tuos, kurie kasmet privalo nuskristi ir nu- 
skrenda dešimtis tūkstančių kilometrų. Laimė, būtent šie ke- 
leiviai turi pinigų kelionėms lėktuvu. Jei „SunSouth neužims 
šios rinkos nišos, ją užims konkurentų bendrovė. „Select ga- 
rantuos, kad „SunSouth“ išliks oro transporto verslo lyderė. 

Lora baigė pristatymą trumpa santrauka, kaip ir buvo nu- 
mačiusi. Įsitikinęs, kad ji viską pasakė, Fosteris tris kartus 
pabrūžavo ratukais, paskui privažiavo prie stalo, ant kurio 
buvo pastatytas modelis. Viena fiuzeliažo pusė buvo iš skai- 
draus plastiko, kad būtų matomas vidus, toli pranokstantis 
prabangiausius ir erdviausius pirmos klasės salonus. Lorai 
pasirodė, kad jis apžiūrinėja modelį be galo ilgai. 

— Tai jau išbandyta, - pagaliau prabilo Fosteris. - „Rolls- 
Royce“ aptarnavimas už „Rolls-Royce“ kainą. Ši oro transpor- 
to bendrovė gyvavo neilgai. 

Lora žinojo, ką atsakyti. 

— Ji nepardavinėjo narystės. Pasikliovė pavieniais užsa- 
kymais, todėl pritrūko grynųjų pinigų. Mes pardavinėsim 
narystę, atnaujinamą kasmet. Pirmas lėktuvas dar nebus pa- 
kilęs, o mes jau turėsime pinigų mažiausiai metų eksploata- 
cijos išlaidoms padengti. Ir dar augs procentai. 

— Narystė suteiks keleiviui teisę skristi tam tikru marš- 
rutu? 

— Tam tikrą kilometrų skaičių, nes maršrutų ilgis nevie- 
nodas. Mes galvojam apie šimtą dvidešimt tūkstančių kilo- 

metrų. Jei narys nuskrenda mažiau, į nepanaudotus kilome- 
trus praranda teisę. Jei nuskrenda daugiau, už kiekvieną pa- 
pildomą skrydį moka kitos oro transporto bendrovės pirmos 
klasės bilieto kainą. 

— Ir tie skaičiai atsiperka? 

— Viskas surašyta plane. - Ji padavė jam trižiedį odinį 
aplanką su „SunSouth Select“ ženklu, įspaustu viršelyje. 
Fosteris apžiūrėjo ženklą, bet aplanką padėjo ant stalo ne- 
atvertęs. 

— Kiek reikės mokėti už narystę? 

— Jau sakiau, kad plane nurodyti keli sąmatos variantai. 
Jei mokestis bus toks, mūsų pelnas bus didesnis negu tuo 
atveju, jei mokestis būtų kitoks. 

— Aš žinau, ką reiškia sąmata, Lora. 

Nustebinta Fosterio tono, ji sumurmėjo: 

— Aišku, žinai. Aš tik norėjau, kad suprastum, jog tai preli- 
minarus planas. 

— Tikrai? O atrodo gerai apgalvotas. 

— Aš dirbau ilgai ir sunkiai, Fosteri. Stengiausi apsvarstyti 
visapusiškai, visus nenumatytus atvejus. 

— Kas tau padėjo? 

— Kalbi kaip apie sąmokslą, - nusijuokė Lora. 

— Kadir atrodo kaip sąmokslas. Prieš kelias savaites, saky- 
damas: „Katinas iš namų, pelės iš kampų?“, juokavau. 

— Tu pyksti? 

Brūkšt pirmyn, brūkšt atgal, pirmyn, atgal, pirmyn, atgal, 
paskui Fosteris nuvažiavo prie baro ir įsipylė viskio. Jai ne- 
pasiūlė. 

— Ką sako Transporto saugos administracija dėl ypatingų 
leidimų nariams? 

— Tai ne naujiena. Leidimai nuolatiniams klientams jau 
svarstomi. Kai kuriuose oro uostuose jie jau naudojami. 

— Iš kur gausim lėktuvų? 

— Kai šitiek bendrovių taupydamos mažina reisų skaičių, 
galėtume pusvelčiui nusipirkti neišleidžiamų į reisą lėktuvų. 

— Vis tiek kainuos milijonus. O dar ne vieno milijono rei- 
kės, kol padarytume juos tokius, - pasakė Fosteris, rodyda- 
mas į modelį. 

— „SunSouth“ gali būti suteiktas didelis kreditas. Pasisko- 
linsim pinigų... 

— Ojei sumanymas nepasiteisins, turėsim milžinišką skolą 
ir jokių galimybių ją grąžinti. 

— Nusipirktus lėktuvus naudosim įprastai. Mūsų lėktuvai 
visada skraido pilni, paprastai net bilietų trūksta, be to, mes 
vis tiek ketinome kitais metais plėstis. 

Fosteris vienu mauku išgėrė viskį, paskui vėl nuvažiavo 
prie baro, paėmė servetėlę ir nušluostė tuščios stiklinės kraš- 
tą. Apibraukė tris kartus ir padėjo ant lentynos už kriauklės. 
Užkimšo krištolinį grafiną ir pastatė lygiai į tą pačią vietą 
kaip anksčiau. Paėmė rankų valiklio buteliuką. 

- Labai rizikinga, Lora, - galop pasakė. 

- Ir preliminaru. Jau sakiau. Reikia daug ką suderinti. Ti- 
kiuosi, to imsies tu. 

Jis nekreipė dėmesio. 

— Tikimybė, kad pavyks, maža. 

— Ne didesnė buvo, kad „SunSouth“ išsikapstys, kai tu ją 
nusipirkai. Visi tau sakė, kad dar vienai civilinei oro transpor- 
to bendrovei Dalase vietos nėra. Ekonomistai tvirtino, kad tu 
beprotis. Verslo analitikai juokėsi tau į akis. Tu nesiklausei. 
Tu sutriuškinai skeptikus. Nepaisei kliūčių, įgyvendindamas 
savo svajonę. 

— Tada nebuvau luošas. 

Jei Fosteris būtų jai trenkęs antausį, Lora nebūtų buvusi 
taip sukrėsta. Trenkė į skaudžiausią vietą. Lora įsmeigė į jį 
akis, paskui, atsipeikėjusi nuo apstulbimo, apsisuko ir nuėjo 
prie durų. 

— Lora. Lora, palauk! Atleisk man. - Ji stabtelėjo, neati- 
traukdama rankos nuo durų rankenos. Fosteris privažiavo iš 
užpakalio ir paėmė jos ranką. - Viešpatie, labai atsiprašau. 
Atleisk man. 

Jis pasisodino ją ant kelių, suėmė jos galvą ir atgręžė. 

— Atsiprašau. - Pabučiavo jai į skruostą, paskui į lūpas. — 
Atsiprašau. Atleisk man. 

Iš balso Lora suprato, kad jis gailisi nuoširdžiai, ir su- 
glebo. 

— Kodėl tu taip pasakei, Fosteri? 

— Nei iš šio, nei iš to. Tikrai. 

Jam per petį Lora dirstelėjo į išdėstytą medžiagą, ilgalaikio 
jos ir daugelio kitų žmonių darbo vaisių. 

— Maniau, kad susidomėsi ir pagyvėsi. 

Fosteris paglostė jai plaukus. 

— Sužlugdžiau tavo staigmeną nepritardamas. O juk tu šią 
savaitę jau kartą nusivylei. 

Jis kalbėjo apie mėnesines. Taip, nusivylė, bet neleis už- 
kalbėti danties. 

— Tau nepatinka sumanymas dėl „Select“? 

— Labai daug turėjau suvokti per penkiolika minučių. - Meili 
Fosterio šypsena buvo bandymas susilpninti smūgį, kaip ir rū- 
pestingai parinkti žodžiai. - Tu daug mėnesių kurstei savo en- 
tuziazmą. O aš buvau priblokštas. Duok man laiko pagalvoti. 

- Bet pirmas įspūdis - nieko gero. 

- Toli gražu ne. Atsargiai palankus sumanymui, kurį dar 
reikia apsvarstyti. 

Tai reiškia „nieko gero. 

Fosteris padėjo jos galvą sau ant peties. 

— O kol kas sveikinu nuveikus didelį darbą. Nedaug girdė- 
jau tokių puikių pristatymų. 

Jis atmetė pasiūlymą, bet jai parašė dešimtuką už pastan- 
gas. Lora pasipiktino, kad jis elgiasi globėjiškai, tačiau buvo 
tokia nusiminusi, kad šįvakar nesiginčijo. Pristatymui atida- 
vė visas jėgas. Rezultatai buvo ne tokie, kokių tikėjosi, todėl 
jautėsi sutriuškinta ir išsekusi. 

— O dabar, - tarė Fosteris, lyg būtų išsprendęs ir pamiršęs 
kažkokį nereikšmingą klausimą, - papasakok, kas dar šian- 
dien atsitiko. 


Septynioliktas skyrius 


Bai Ričas perlipo per pigias vietas ir klestelėjo šalia Grifo. 
Kokias šešiasdešimt sekundžių jie sėdėjo vienodomis pozo- 
mis - dilbiai ant šlaunų, plaštakos tarp kelių - ir žiūrėjo į žai- 
dėjus aikštėje. 

Bolis pirmas nutraukė tylą. 

— Ką, po velnių, darai, Grifai? 

— Stebiu treniruote. 

— Tu čia jau trečią dieną iš eilės. 

- Skaičiuoji? 

— Taip, skaičiuoju. Ką manai? 

— Na, mano profesionalia nuomone, Džeisonas ne bloges- 
nis už kitus šios komandos žaidėjus. Galiniai puolėjai neko- 
kie. Puolimo saugai beviltiški. Džeisonas kovoja, bet... 

— Nemalk šūdo, Grifai, - atkirto Bolis dar pikčiau negu pir- 
ma. - Kurių galų stebi mokinių futbolo treniruotę? 

Grifas atsisuko ir pažvelgė į jį. 

— Stumiu laiką, Boli. Daugiau neturiu ko veikti. Neseniai tei- 
ravausi, aikštė - viešoji nuosavybė, turiu tokią pat teisę čia būti 
kaip ir tu. Jei nepatinka, gali su manim nesikalbėti. Aš tavęs čia 
nekviečiau. Gal leiskis žemyn pas padorius žmones, kol tavęs 
neištepiau ir tu nepašalintas iš komandos rėmėjų klubo? 

Aikštėje aplink trenerius susispietė berniokai. Jie gėrė iš 
butelių vandenį, o treneriai aptarinėjo žaidimą. Platūs pečių 

pamušai vaikėzams atrodė per dideli. Iš tolo jie buvo pana- 
šūs į lėles neproporcingai didelėmis galvomis ant spyruoklių. 
Grifas pradėjo žaisti futbolą Džeisono amžiaus. Turbūt tada 
irgi atrodė smulkus. 

Bolis nenuėjo. 

— Mano sūnus tave dievina, - tarė jis. 

— Aš apgailėtinas didvyris. 

— Taip jam ir pasakiau. 

Jie žiūrėjo, kaip treneriai atskyrė puolėjus nuo saugų ir 
nuvarė į priešingas aikštės puses mankštintis. Prabėgo pen- 
kios minutės. Dešimt. 

Paskui Bolis atsikrenkštė. 

— Prisimeni tą naktį Bafale? 

Grifas neatsiliepė, nors iškart suprato, apie kokią naktį 
kalba Bolis. 

— Kaip gyvas nebuvau taip sustipęs. 

— Dvidešimt trys laipsniai šalčio, - tarė Grifas. - Man pa- 
sakė vėliau. Neužteko drąsos pasakyti drabužinėj prieš rung- 
tynes. Šešiasdešimt minučių futbolo pūgoje, o po paskutinio 
švilpuko visa, ką pešėme, - keistas tritaškis. Žaidėjas, kuris 
visas rungtynes prasėdėjo ant suolelio, susisupęs į polieste- 
rio plėvelę, ir sriaubė karštus gėrimus, ristele išneša savo lie- 
są subinę į aikštę ir pelno vienintelius taškus. Mano pirštai 
kruvini, nes „Bills“ linijos puolėjas užmynė, ir sušalę taip, kad 
nebegaliu sulenkti. O visi laurai atitenka tam nuodvasai. 

Bolis prunkštelėjo. 

- Iš pat pradžių buvo įžūlus pašlemėkas. 

— Pats žinau. Beje, iš kur jis atsirado? Pavardė be balsių. 

- Iš kažkokios Rytų Europos šalies. Iškeitė angliškąjį fut- 
bolą į amerikietiškąjį, kad galėtų atvykti į Jungtines Valstijas 
ir užsidirbti daugiau pinigų. „Cowboys jo atsikratė. 

Pergalė nebuvo šlovinga, rungtynės vyko sezono pabaigo- 
je, ir jų rezultatas atkrintamosioms varžyboms įtakos netu- 
rėjo. Oro uostas dėl pūgos buvo uždarytas, todėl komanda 

negalėjo parskristi namo. Niekas nebuvo nusiteikęs švęsti, 
kai tą vakarą jie grįžo į viešbutį dar vienai nakčiai. Dauguma 
iškart nudrožė į savo numerį. 

— Tu ir aš bare likom paskutiniai, - tarė Bolis, lyg skaitytų 
Grifo mintis. - Aš prisiliuobiau. 

— Boli... 

— Ne, ne, turiu pasakyti, Grifai. Aš prisišniojau ir kaip ma- 
žas vaikas ėmiau žliumbti dėl savo vedybinių bėdų. 

Kiek Grifas prisiminė, Bolio žmona susirinko daiktus ir 
išėjo pasakiusi, kad jai įkyrėjo sėdėti namie su mažu vaiku, 
kol jis šlaistosi su vaikinais, aprašinėdamas vienas rungtynes 
po kitų. 

— Matyt, viskas susitvarkė, - tarė Grifas. 

— Man pasisekė. 

Tą naktį Bolis buvo labai girtas, ir Grifas nustebo, kad jis 
prisimena, kaip buvo praskydęs. Gal jam reikėjo išsikalbėti, 
kad namų reikalai susitvarkytų. Bolis tebegyvena su žmona. 
Turi gražius namus, normaliai apsikirpusį ir be auskarų ma- 
tomose kūno vietose sūnų. Kodėl dabar prisiminė? 

— Niekada tau nepadėkojau, kad neišplepėjai, - tyliai pa- 
sakė Bolis. 

Grifas dėbtelėjo į jį. 

Droviai gūžtelėjęs pečiais, Bolis nusiėmė tamsius akinius 
ir ėmė sukti už kojelės. 

— Daugelis mano kolegų išvykose apgaudinėja žmonas. Ir 
tikrai dėl jų nerauda. Turėjai ką aptarti drabužinėje. Bet nie- 
kam nepasakei nė žodžio. 

— Aš neturėjau draugų, užmiršai? Nebuvo kam pasakoti. 

Bolis šnaira akim dirstelėjo į jį. 

— Bet man irgi nepriminei. Lyg lauktum progos šantažuo- 
ti. Na, supranti. Apsimetei, kad to pokalbio nebuvo. - Jis 
pakreipė galvą ir akies krašteliu pažvelgė į sportbačius. - Ir 
niekada nieko nereikalavai, net kai atėjai prašyti darbo. Tai 


mane ir graužia. 

Bolis vėl užsidėjo akinius. Praėjo kelios minutės, jie žiūrė- 
jo, kaip treneris moko Džeisoną griebti kamuolį. 

- Šis vyrukas mokyklai tinkamas, - pagaliau pasakė Bo- 
lis, - bet Džeisonui nepakenktų papildoma pagalba. Supran- 
tu, darbas ne kažin koks. Tiesą sakant, Grifai, tai ne... 

— Aš sutinku. 

— Palauk. Bet koks atlygis, kokį pasiūlyčiau, atrodytų kaip 
įžeidimas. 

— Man nereikia mokėti. Turiu ką nors veikti. Nupirk man 
tuziną futbolo kamuolių, ir būsim atsiskaitę. 

Bolis valandėlę žiūrėjo į jį, paskui apsisprendė. 

— Gal čia kasdien po valandą prieš treniruotę? 

- Tinka. - Jie sukirto rankomis. - Pasakyk Džeisonui, kad 
ateitų nusiteikes smarkiai dirbti. 

- Jis apsidžiaugs. Pradedam nuo rytdienos? 

— Būsiu čia. 

Bolis pakilo ir nuplumpino per suolus žemyn, paskui su- 
stojo ir atsisuko. 

— Tai nereiškia, kad atleidau už tai, ką padarei, Grifai. Man 
tu irgi vis dar nuteistas lygtinai. Jei pamėginsi drumsti van- 
denį, dingsi iš čia. 

— Nedrumsiu. Žodis. 

Bolis linktelėjo ir nulipo žemyn pas kitus tėvus, kurie sto- 
vėjo ir stebėjo treniruotę prie šoninės linijos. 

Grifas nėra ir nebus pakviestas į jų draugiją, bet nieko bai- 
saus. Jam jau seniai nebuvo taip smagu. Turi darbą, turi ko 
laukti, turi dėl ko keltis rytą. O treniruoti būsimąjį įžaidėją 
yra pats tinkamiausias. Ir jam buvo gera tai žinoti. 

Jis dar šypsojosi, kai suskambėjo telefonas. 


Grifas atvažiavo pirmas ir pastatė automobilį už namo. Po 
kelių minučių atvažiavo ir Lora. 

— Susirinkimas ilgai truko, - pasakė išlipdama. 

— Pats ką tik atvažiavau. 

Jie drauge nuėjo prie durų. Koljijas rakino, Grifas apžvel- 
gė gatvę. Gelsvai žalio sedano nematyti. Jis atvažiavo tiesiai 
iš treniruotės, o į aikštę jo tikrai niekas neatsekė. Tiesą sa- 
kant, Rodartės ar kokių įtartinų tipų nematė nuo paskutinio 
susitikimo - prieš mėnesį, suvokė staiga. 

Bet jis nė akimirką nemanė atsikratęs Rodartės. Toks il- 
gas jo nesirodymas net erzino. Verčiau Rodartė bent kartais 
šmėkštelėtų. Tai turėdamas omeny, kai tik juodu įėjo į vidų, 
paklausė Loros, ar ji nemačiusi tipo, kurį jis minėjęs. 

— Bjauriame žaliame automobilyje? - Ji kilstelėjo antakį. 

— Kodėl taip žiūrite į mane? Manot, aš jį išgalvojau? 

— Manau, kad be reikalo rizikavot ir mus pamatė. 

— Suprantu taisykles, bet jūs turit žinoti apie Rodartę. 

— Abejoju. 

— Klausykit... 

— Nenoriu ginčytis, - nukirto Lora. Paskui pasitrynė kaktą 
ir sunkiai atsiduso. - Nemačiau jokio vyro, tykančio manęs 
žaliame automobilyje. 

— Puiku. Ačiu. Tik tiek ir norėjau sužinoti. Kodėl nepasakėt 
iškart? Kam mums šis ginčas? 

Atrodė, kad ji tuoj šoks į akis, bet apsigalvojo ir pasuko 
miegamojo pusėn. 

— Koks tai buvo modelis? 

— Kas? 

— Modelis. Dėžėje, kurią nunešiau į jūsų mašiną. 

— Lėktuvo modelis. 

— Tiek supratau. Vežėte namo parodyti vyrui. Kam? 

— Rengiau pristatymą. 

— Tikrai? Kaip sekėsi? 

Nežiūrėdama jam į akis, Lora perbraukė pirštais per 
plaukus. 

— Dabar nesvarbu. - Kol jis nespėjo nieko pasakyti, nuėjo 
koridoriumi ir dingo miegamajame. 


Rešvarus žaidimas + 193 


Grifas stovėjo ir žiūrėjo jai įkandin, spėliodamas, kas ją 
taip užkniso. Ginčas namie? Nesėkmės darbe? O gal tiesiog 
suirzo, kad vėl reikės jį pakęsti. 

Eina šikt. Tegu siunta. Tegu raukosi. Kas jam. Jam nusi- 
spjaut. Tetrokšta, kad šį kartą pavyktų. Užsidirbs pinigų ir 
švaistys. 

Išpešė marškinius, nusitraukė batus. Patikrino termostatą 
ir keliais laipsniais sumažino temperatūrą. Nuėjo į virtuvę ir 
žvilgtelėjo į šaldytuvą. Tie patys buteliai su vandeniu, ta pati 
šešių skardinių dietinės kokakolos pakuotė. Nenorėjo nei 
vieno, nei kito, bet atsisegė marškinius ir stovėjo prie atida- 
rytų šaldytuvo durelių, vėduodamasis skvernais, kad šaltas 
oras srūtų krūtine. 

Grįžęs į svetainę, atidarė spintelę ir permetė akimis vaiz- 
dajuosčių pavadinimus. Gal žvilgtelėti į kurią nors dėl įvairu- 
mo. Pažiūrėkim. Vyrai su moterimis. Moterys su moterimis. 
„Dviejų miestų galas“. Hm. Kurių dviejų miestų, ėmė spėlioti. 
Ant vienos dėžutės buvo pavaizduota pupytė, apžergusi mo- 
tociklą, beveik nuoga, tik su keliais juodos odos rėžiais. Jos 
iššiepti dantys ir raudoni nagai ne sujaudino jį, o atbaidė. 

Jis uždarė spintos dureles ir vėl vietoj vaizdajuosčių ir žur- 
nalų pasitelkė savo vaizduotę. 


- Įeikit. 

Grifas įėjo į miegamąjį ir uždarė duris. Vidury kambario 
sustojo. Ji gulėjo kaip anksčiau, spoksodama į lubas, užsiklo- 
jusi iki pusės. Viršutinė kūno dalis buvo su drabužiais. 

Bet šį kartą ant skruostų buvo matyti ašarų pėdsakai. 

Jis ne iš karto priėjo prie lovos, todėl Lora dirstelėjo į jį, 
paskui vėl įsmeigė akis į lubas. 

Grifas priėjo prie kojūgalio. 

— Kas atsitiko? 

— Nieko. 

— Jūs verkėte. 

— Aš tiesiog pavargusi. 

— Jūs verkiate, kai pavargstat? 

Lora pažvelgė į jį ir irzliai atkirto: 

— Kartais. O dabar gal galėtume greičiau baigti? 

Įsiutintas maloningo jos tono, Grifas sumurmėjo: „Jūsų 
paslaugoms, ponia“, ir nusimovė džinsus, tikėdamasis, kad 
boksininko trumpikių vaizdas ją įžeis. Taip ir buvo. Lora nu- 
suko galvą. 

Grifas nuspyrė džinsus, nusitraukė trumpikes, įšliaužė į 
lovą ir išsitiesė ant Loros. Įsipainiojo antklodėje ir, keikda- 
mas jos kibumą, nubloškė ją šalin. Lora išskėtė kojas. Grifas 
atsigulė patogiau, stumtelėjo, nepataikė, vėl stumtelėjo. 

Buvo lengviau negu du pirmus kartus. Ir greičiau. Kaip- 
mat baigs. Jei pažiūrėtum į žodyną, ką reiškia „kyšt-švykšt- 
trykšt-atia ... 

Net neatsikvėpęs, Grifas kilstelėjo. Pažvelgė į nusisukusį 
Loros veidą. Ir sustingo. Jos skruostais vėl kaip tylūs prie- 
kaištai riedėjo ašaros. Apatinė lūpa buvo prikąsta, matyt, kad 
nedrebėtų. 

Sunkus atvejis. Negi jai taip blogai? 

Turbūt labai blogai, nes nuo kūkčiojimo virpėjo krūtys. 

— Velnias, ar tau skaudėjo? 

Lora papurtė galvą. 

— Sakei, kad nori greičiau baigti. 

Ji mėgino kažką sakyti, bet žodžiai įstrigo gerklėje. Mėš- 
lungiškai gurktelėjo. 

Suglumęs Grifas nieko nebesakė. Užtat palietė jos šlapią 
skruostą. Nuo prisilietimo Lora įsitempė ir pakėlė ranką, jis 
pamanė - nustums jo ranką. Bet ji uždėjo ranką ant jo plašta- 
kos, paskui įsikniaubė jam į delną, ir jo apačia palietė jos sma- 
krą, o pirštų galai - kaktą ten, kur pradeda augti plaukai. 

Karštas Loros kvėpavimas trūkinėjo nuo jausmų prover- 
žio. Grifo delne rinkosi ašaros. Jis žiūrėjo Lorai į veidą, o ji iš 
paskutiniųjų stengėsi užgniaužti verksmą. Paskui, suvokusi, 

kad nepajėgs, sukando dantis. Tik šį kartą tarp jų atsidūrė ne 
jos lūpa, o mėsinga jo nykščio pagalvėlė. Lora suleido dantis. 

Grifą lyg žaibas nutvilkė. Jis skubiai, garsiai įkvėpė. 

Ji iškart prasižiojo. Grifas atitraukė ranką jai nuo veido. 
Jie pažvelgė vienas kitam į akis, ir šis žvilgsnis jaudino kaip 
įkandimas. Ašarotos Loros akys išsiplėtė pajutus tai, ko jis 
negalėjo kontroliuoti. Nenorėjo kontroliuoti. Išbrinko joje, 
nes karšto, atkaklaus kraujo priplūdo tiek, kad jis neturėjo 
nei laiko, nei valios, nei noro liautis. 

Visiškai užpildė ją. O gal Lora susitraukė? Sunku pasakyti. 
Ir nesvarbu. Juk, Dieve mano, tokio antplūdžio, tokio geis- 
mo jis dar nebuvo patyręs. 

Atsargiai pajudino klubus, stebėdamas Lorą. Ji trumpam 
užsimerkė, paskui atsimerkė. Blakstienos buvo drėgnos, su- 
lipusios į smailius kuokštelius, labai gražios. Dešinėje akyje 
buvo juodas taškelis, kurį Grifas pastebėjo tik dabar, nes nie- 
kada nebuvo taip arti jos. Niekada nežiūrėjo jai į akis. Nelei- 
do sau žiūrėti. 

Vis dar nedrąsiai jis pastūmė klubus į priekį ir kilstelėjo. 
Lora tyliai sušnarpštė, įkvėpdama pro dantis, ir užsimerkė. 
Grifas įsidrąsinęs pakišo ranką po jos užpakaliu ir kilstelėjo 
ją į viršų tą akimirką, kai smigo gilyn. Loros gerklė suvirpėjo 
nuo alkano urzgimo, nes lūpos dabar buvo sučiauptos ir pri- 
kąstos. Ji greitai kvėpavo pro nosį. 

Grifas atšlijo, beveik išeidamas, ir vėl nuskendo joje. Lora 
sudejavo. Jis pakartojo. Frikcijos buvo ilgos, neskubios ir 
gilios, o ji atsiliepė tokiais judesiais, nuo kurių jis netrukus, 
kvailai žiopčiodamas, ėmė šauktis visų šventųjų. 

Loros rankos, anksčiau nejudrios, neramiai blaškėsi. Ji 
kumščiais gniaužė antklodę, sukiojo, paskui paleido ir ėmė 
ieškoti ko nors, bet ko, kol apčiuopė jo vis dar neužsagsty- 
tų marškinių skvernus. Ji suspaudė medžiagą ir patraukė 
taip, kad jis pajuto, kaip marškiniai įsitempė ant nugaros. 
Jos kaklas išsirietė, galva nugrimzdo pagalvėje. Kilstelėjo 

klubus, taikydamasi prie jo judesių, jau nebe tokių gilių ir 
greitesnių. 

Paskui, stipriai spausdamas ją prie savęs, verždamasis į ją, 
jis baigė, ir ji baigė su juo. Net kai jis išsekęs drybsojo ant 
jos kaip negyvėlis, jį purtė jos poorgazminiai virpuliukai. Lyg 
kas bučiuotų tiesiai į patį galiuką. Jis buvo nusivaręs taip, 
kad nebeturėjo jėgų net šypsotis, bet mintyse nusišypsojo. 

Galų gale jie nurimo. 

Grifas suėmė Loros pakaušį ir apsivertė ant šono, apvers- 
damas ir ją. Viena ranka laikė jos galvą po smakru, kita vis 
dar tvirtai spaudė užpakalį, kad ji nenuslystų, kad jis tebebū- 
tųjoje. Pojūčiai buvo nenusakomi. Troško gulėti taip, kol abu 
suakmenės, ir žiūrėti į ją. 

Ir dar jis troško nusimesti drabužius ir nurengti ją nepaju- 
dėjęs. Staiga žūtbūt užsimanė, kad jų kūnai susiliestų. Norėjo 
žiūrėti įjos krūtis. Į ją visą. Čiupinėti, grabinėti, glamonėti ir 
myluoti visas gundančias vieteles, apie kurias iki šiol neleido 
sau net pagalvoti. 

Vėliau. Dabar Lora buvo taip suglebusi, kad atrodė miegan- 
ti. Grifas atlošė galvą, kad galėtų pažvelgti jai į veidą. Lūpos 
buvo pražiotos, drėgnos ir švelnios, ištinusios ir paraudusios 
nuo kandžiojimo. Ten, kur putlesnė apatinė lūpa jungėsi su 
viršutine, buvo negili duobutė. Jėzau, kokia gundanti vietelė, 
ją žūtbūt reikia paglamonėti liežuvio galiuku. 

Grifas palenkė galvą, ketindamas taip ir padaryti, bet stai- 
ga Loros kūnas pastiro. Ji atsimerkė, sujudo, blaškydamasi 
atsiskyrė nuo jo ir atsisėdo. 

— O Dieve. - Ji užsidengė veidą rankomis. - Odieveodieve- 
odieveodieve. 

— Lora. 

— Nieko nesakyk! Nesakyk, gerai, nesakyk... O Dieve. - Ji 
kažko apgraibom ieškojo prie lovos, Grifas pamatė, kad čia 
jos apatiniai. Užsitempė kelnaites, išlipo iš lovos ir dingo vo- 
nios kambaryje, garsiai užtrenkusi duris. 

Jis atsistojo ir nerangiai apsimovė trumpikes, priėjo prie 
vonios kambario durų, pabeldė. 

— Lora. - Nelaukdamas leidimo, įėjo. 

Ji tempėsi ant klubų sijoną, brukdama kojas į batus. Už- 
sisegusi sijoną, čiupo švarką nuo kablio prie durų. Nė aki- 
mirkai nestabtelėjusi, nustūmė jį ir išėjo, griebė rankinę nuo 
stalo ir atlapojo miegamojo duris. 

— Lora, palauk! - Grifas nusekė koridoriumi paskui ją. Vi- 
dury svetainės čiupo už alkūnės ir apgręžė. - Gal, po velnių, 
palauksi? Reikia pasikalbėti. 

Ji ištraukė ranką, nepakėlė akių. 

— Nėra apie ką. 

— Apie viską. 

— To nebuvo. - Lora abiem rankom kapojo orą, pabrėžda- 
ma kiekvieną žodį. - To nebuvo. 

— Buvo. 

Ji užsimerkė ir tūžmingai papurtė galvą. 

— Ne, nebuvo. Aš... - Ji užsispaudė ranka burną, kad nesu- 
kūkčiotų. - O Dieve mano. - Apsisuko ir skubiai nužingsnia- 
vo prie durų. 

Grifas puolė įkandin, bet ji dingo kaip žaibas. 

— Lora! - sušuko jis. 

Ji neatsisuko. 


Rštuonioliktas skyrius 


I eteris kalbėjo telefonu, kai Lora įėjo į jo kabinetą. Ant 
slenksčio sudvejojo, bet jis mostelėjo, kviesdamas užeiti. Lo- 
rai pasirodžius, atsirado tinkama dingstis baigti pokalbį su 
vienu direktorių tarybos nariu. Pokalbis jau buvo nusibodęs. 

Vadovauti bendrovei buvo nebe taip smagu kaip anksčiau. 
Visi išmanė savo darbą ir galėjo dirbti jo neprižiūrimi. Rei- 
kalų tvarkymo požiūriu malonu žinoti, kad jis samdydamas 
juos pasirinko išmintingai. Bet jie tokie patikimi, kad jis ne- 
bereikalingas. 

Pastaruoju metu Fosteris dažnai jausdavosi kaip simboli- 
nis neįgalus darbuotojas. 

Baigė pokalbį pažadu netrukus vėl paskambinti. Lora sto- 
vėjo, atsukusi jam nugarą, ir spoksojo pro langą. 

— Kam turiu būti dėkingas už tokią garbę? - paklausė jis. - Tu 
paprastai per daug užimta ir darbo metu pas mane neužeini. 
Ar tu dėl darbo? Atėjai čia kaip skyriaus vedėja ar kaip žmona? 

— Kaip žmona. Turi laiko man? 

— Visada. 

Kai jis atmetė „SunSouth Select projektą, Lora buvo labai 
prislėgta, daug labiau, negu jis numanė. Nuo tada, kai ji tapo 
viena vadovų, jos pasiūlymai ne kartą buvo atmesti, bet ji ne- 
didelių pralaimėjimų neimdavo į galvą ir nuoširdžiai remda- 
vo pasiūlymą, už kurį balsavo dauguma. 

Šį kartą buvo kitaip, ir ne be pagrindo. Nors ji sakė, kad 
kūrybinį ir informacinį indėlį įnešė visi, „Select“ buvo jos 
sumanymas, ir Fosteris iš tikrųjų jį sužlugdė. Sprendžiant iš 
Loros nuotaikos per pastarąsias dvi savaites, jai atrodė, lyg 
būtų atstumta ji pati. 

Per tą laiką šia tema buvo mėginta kalbėti tik kartą. Pra- 
ėjusią savaitę per vadovų pasitarimą Džo Makdonaldas pra- 
bėgom paminėjo „Select“. Lora perspėjamai dirstelėjo į jį, lyg 
sakytų: Nekalbėk apie tai. Apie tai daugiau nebuvo užsiminta, 
bent Fosteriui girdint, ir jis nemanė, kad kuždamasi jam už 
nugaros. Niekur nebuvo matyti grafikų ir lentelių, kuriuos 
Lora rodė per pristatymą. Jis nujautė, kad visi mano, jog, jam 
neperėmus estafetės, reikalas palaidotas. 

Fosteris atmetė „SunSouth Select, nors, tiesą sakant, al- 
ternatyvios oro transporto paslaugos pasiūlymas buvo įdo- 
mus. Lorai nežinant, jis pats apie tai mąstė ir darė šios besi- 
plečiančios rinkos tyrimus, svarstydamas, kaip pasiglemžti 
didžiąją jos dalį. 

Jis domėjosi naujais itin lengvais reaktyviniais lėktuvais ir 
svarstė, ar neužsakius kelių aukščiausios klasės užsakomie- 
siems reisams. Net pamanė, kad vertėtų padaryti taip, kaip 
siūlė Lora, ir įkurti „SunSouth“ filialą. 

Kad ir kokį pavidalą įgis naujovė, tai bus jo sumanymas ir 
jo projektas. Ne Loros, ne kitų. Jis bus vadovas, o ne žlugęs 
luošys. 

Fosteris davė jai laiko ir nesikišo į jos gyvybinę erdvę - tegu 
pavaidina įžeistą išdidumą, apsimetė, kad nepastebi, kokia ji 
nusiminusi. Ar šis nenumatytas atėjimas į jo kabinetą rodo, 
kad ji pagaliau atsikvošėjo? Tikėtina. 

— Šį kartą neatnešei vyno, - tarė jis. 

Lora atsisuko ir klausiamai pažvelgė į jį. 

— Negi tai buvo taip seniai, kad pamiršai? Nustebinai mane 
pietumis šiame kabinete. Mūsų trijų mėnesių bendro gyveni- 
mo sukaktuvėms atšvęsti. 

— Keturių mėnesių. Ir atnešiau šampano. 

— Tikrai? Ne tai, ką gėrėm, svarbiausia, todėl neprisimenu. 
Tačiau desertą prisimenu puikiai. 

Lora nusišypsojo ir droviai nuleido galvą. 

— Geri buvo laikai. 

— Ilgiuosi jų. 

Po valandėlės ji pakėlė galvą ir pažvelgė į jį. Labai rimtai. 

— Vis dar gali būti geri, Fosteri. 

— Nebe tokie. 

— Nebe visai tokie. Kitokie. Bet vis tiek geri. 

Fosteris nelinksmai nusijuokė. 

— Tik ne man. 

Valandėlę Lora žiūrėjo jam į akis, paskui paskelbė: 

— Aš nebeisiu. 

— Nebeisi? 

- Į tą namą. Pas Grifą Berketą. Daugiau šito nedarysiu. 

Še tau. Tai štai kaip Lora ketina jam atkeršyti už įžeistus 
jausmus. Abejinga mina jis susidėjo rankas ant kelių ir laisvai 
sunėrė pirštus. 

— Kas yra? 

— Nebeisiu. 

— Kodėl taip staiga?.. 

— Ne staiga. Negaliu daugiau apie nieką galvoti nuo... nuo 
paskutinio karto. Aš nebeisiu. 

— Jau sakei. Manau, nusipelniau žinoti kodėl. 

— Todėl, kad taip negerai. 

— Kieno požiūriu negerai? Kaip gali būti negerai, jei aš 
leidžiu? 

— Mano požiūriu. Mano požiūriu negerai. 

— Aišku. Kada nusprendei, kad negerai? 

Lora nusisuko ir tyliai pasakė: 

— Kai tu pirmą kartą pasiūlei. Aš iškart nepritariau, - pri- 
dūrė tvirčiau. - Sutikau tik todėl, kad myliu tave ir norėjau 
tau duoti viską, ko paprašytum. Bet šito negaliu daryti. Ir 
nedarysiu. 

— Maniau, tu irgi labai nori vaiko. 

— Niekas nepasikeitė, - sušuko Lora. - Aš noriu vaiko. No- 
riu dėl mūsų. Labai noriu. Bet yra kitų galimybių. Pavyzdžiui, 
dirbtinis apvaisinimas, anoniminis spermos donoras. 

— Žinai mano nuomonę apie tai. 

Ji pasvyravo, paskui pasakė: 

— Gerai, padarysiu nuolaidą. Kadangi Grifas Berketas jau 
viską žino, galim panaudoti jo spermą. Pats siūlė, kai pirmą 
kartą susitikome, atsimeni? Tada jis nepraras pinigų. Nune- 
šim jo spermą į gydytojo kabinetą ir pasakysim, kad tavo. 
Niekas neatskirs. 

— Nenorėčiau griebtis šio būdo. 

— O kuojis blogas? 

— Man blogas. Be to, ar ne per anksti pereiti prie plano B? 
Vos po trijų ciklų. 

— Aš nepamiršau, po kelių, - atkirto Lora. - Bet net jei ži- 
nočiau, kad dabar pastosiu, nebeičiau. 

— Tau šlykštus Berketas? Jis bjauriai su tavim elgiasi? 

— Ne. 

— Šiurkščiai? 

— Ne. 

— Jei taip, tada... 

— Ne. 

— Gerai. - Fosteris nebeklausinėjo, leido jai susitvardyti. 

Lora giliai įkvėpė ir lėtai iškvėpė. 

— Mano sprendimas niekaip su juo nesusijęs. Susijęs tik su 
manimi. Ir mūsų sumanymu. 

— Mes daug mėnesių jį aptarinėjom, Lora. Nuolat ir visa- 
pusiškai svarstėm. 

- Žinau. 

— Ir tu sutikai. 

— Taip. Bet kalbėti abstrakčiai viena... - Staiga Lora atsi- 
tiesė visu ūgiu. - Neturėčiau teisintis dėl savo jausmų. Ar 
mėginti juos paaiškinti. Nenoriu to daryti, - griežtai pareiš- 
kė. - Viskas, šiuo klausimu nebekalbu. 

Fosteris luktelėjo, paskui tarė: 

— Aš nustebintas. Tau nebūdinga nebaigti darbo. 

— Teisybė. 

— Tu niekada nevengei įsipareigojimų. 

— Nevengiau ir ketinau tesėti šį pažadą. Maniau, tai tik dar 
vienas sunkumas. Bet negaliu. 

— Nemaniau, kad taip kankinsies. 

— Bet kankinuos. 

— Gal per daug asmeniškai vertini. 

Lora priblokšta žiūrėjo į jį. 

— Aš tavo žmona. Aš lytiškai santykiauju su kitu vyru. Die- 
ve mano, kaip tai gali nebūti asmeniška? 

— Nepulk į isteriją, Lora. - Jis budriai dirstelėjo į kabineto 
duris. 

Ji apsikabino alkūnes ir atsuko jam nugarą. Fosteris tris 
kartus pavažiavo pirmyn, tris kartus atgal, paskui atsitraukė 
nuo rašomojo stalo ir pririedėjo prie Loros iš užpakalio. Už- 
dėjo rankas jai ant liemens. Ji krūptelėjo ir bandė ištrūkti, 
bet jis tvirtai ją laikė. 

- Apsirikau. Nemaniau, kad taip skaudžiai jausi, jog elgiesi 
negerai. 

— Nenoriu tavęs nuvilti, Fosteri. Suprantu, kaip tau tai svar- 
bu. Bet negaliu susitaikyti su tokia moraline dviprasmybe. 

— Be abejo, gerbiu tavo jausmus. Ir tavo sprendimą. 

Lora tyliai atsiduso. 

— Ačiu. 

Fosteris atsargiai ją apgręžė ir pažvelgė į akis. 

— Tu daug savaičių paniurusi. Nieko nesakiau, bet mačiau. 

— Aš tikrai buvau kaip nesava. Tai mane labai slėgė. Trukdė 
dirbti. Negana to, kliudė mums žmoniškai bendrauti. Supra- 
tau, kad nusivilsi, todėl atidėliojau, bet reikia tau pasakyti, 
kol neatėjo laikas susitikti su Berketu. Labai bijojau tau pasa- 
kyti ir kankinausi. Džiaugiuosi, kad pokalbis baigtas. - Lora 
droviai šyptelėjo, paskui pasilenkė ir pabučiavo jam į lūpas. 

Kai ji atsitraukė, Fosteris paklausė: 

— Jau praėjo penkiolika dienų po tavo susitikimo su Ber- 
ketu, tiesa? 

Lora linktelėjo. 

— Tai gal šis ginčas bergždžias, - linksmai nusišypsojo jis. - 
Gal tu jau nėščia. 


O jei ji nėščia? 

Dabar tai buvo didysis Grifo gyvenimo klausimas. Kie- 
kvieną rytą pabusdavo spėliodamas, ar nesulauks džiugaus 
skambučio. 

Be abejo, toks ir buvo jų tikslas. Jei kiaušinėlis apvaisintas, 
jie išsivaduos iš rūpesčių. Bevaikė pora bus laiminga, o jis iki 
gyvenimo pabaigos - milijonierius. 

Bet jei Lora pastojo, jis jos niekada nebepamatys. 

Taigi džiūgauti nėra ko. 

— Grifai? 

Jis krūptelėjo, pamatęs, kad šalia jo prie aikštelės šoninės 
linijos stovi Bolis. Sporto žurnalistas keistai žiūrėjo į jį. 

— Atleisk. Aš buvau... 

— Už milijono kilometrų. Turėjau tave šaukti tris kartus. 
Miegojai? 

Grifas nusiėmė akinius nuo saulės ir sumirksėjo nuo svili- 
nančių spindulių. 

— Tokiame karštyje? Vargu. Galvojau apie Džeisoną. Šian- 
dien jis neblogai kovoja dėl kamuolio. 

— Tavo dėka. 

— Ne, jis uoliai dirba. Nuopelnaijo. 

— Berniūkštis pakvaišęs dėl futbolo. Kelia nerimą savo 
mamai. 

— Kodėl? 

— Ji bijo, kad jis užsimirš ir susižeis. 

— Mamos visada tokios. - Jis tegalėjo spėti. 

- Ji norėtų, kad jis žaistų badmintoną. 

Grifas krūptelėjo, ir Bolis nusijuokė. 

— Aš irgi taip manau. Klausyk, man ką tik skambino. Galiu 
paimti interviu iš naujojo „Dallas Stars“ vartininko, kuris va- 
kar pasirašė sutartį, bet laiko nedaug, jis tuoj išskris namo į 
Detroitą. Jei paskubėsiu, pagausiu jį oro uoste prieš skrydį. 
Nenoriu vežtis namo Džeisono, nesibaigus treniruotei. Ar 
tau nebūtų sunku jį parvežti? 

— Žinoma, ne. 

— Neprašyčiau, bet anyta gydosi pėdas, o žmona pasisiūlė 
ją nuvežti pas daktarą, taigi... 

— Eik, Boli. Pabūti su Džeisonu, kol grįši namo? 

— Ne, tik palydėk iki namų, žiūrėk, kad užsirakintų duris. 
Jis žino, kaip turi elgtis likęs vienas. 

— Gerai. Man nesunku. 

Bolis pažvelgė į aikštę, kur žaidė sūnus - vaikis vos spėjo 
paduoti kamuolį saugui, kai puolėjas jį parbloškė ant žemės. 
Bet gulėjo jis neilgai, kaipmat pašoko ir pamatė, kaip saugas 
pernešė kamuolį pirmus dešimt jardų. Džeisonas liuoktelėjo 
aukštyn, pakėlė kumštį ir suriko iš džiaugsmo. 

Bolis tebežiūrėdamas nusišypsojo, bet paskui jam tarp an- 
takių susimetė rūpesčio raukšlė. 

- Antra vertus, Grifai, gal... 

— Gali jį man patikėti, Boli. 

Bolis atsisuko ir valandėlę žiūrėjo Grifui į akis, mintyse 
svarstydamas, ar išmintingai elgiasi, prašydamas tokios pa- 
slaugos. Paskui linktelėjo. 

— Gerai, Grifai. Ačiū. 

Po treniruotės Džeisonas per aikštę atrisnojo prie Grifo, o 
šis pliaukštelėjo jam per dešinę ranką. 

— Puiki treniruotė, įžaidėjau. Ypač paskutinis puolimas. 

— Ačiū. - Berniukas buvo įraudęs, plaukai po šalmu sulipę 
nuo prakaito, bet pagyrimas jį pradžiugino. 

Grifas jam papasakojo apie netikėtą Bolio užduotį. 

— Vadinasi, šiandien tave namo vešiu aš. 

- Tikrai? 

— Nesidžiauk taip. Mano automobilis - tikras kledaras. 

Pakeliui Grifas užsuko į „Braum's“ restoranėlį. 

— Mielai išgerčiau pieno kokteilį. O tu? 

Atsidūrę viduje, jie nusprendė suvalgyti ir po mėsainį su 
bulvytėmis, jei jau pasitaikė proga. Sėdėjo bokse ir maloniai 
šnekučiavosi apie Džeisono komandą, įvairių žaidėjų priva- 
lumus ir trūkumus, kai Grifas atkreipė dėmesį į tris statybi- 
ninkus. Pastebėjo juos, kai tik įėjo, bet dirstelėjęs toliau kal- 
bėjosi su Džeisonu. 

Dabar suvokė, kad yra atpažintas. Darbininkai kalbėjosi 
tyliai, bet varstė jį piktais žvilgsniais. Kiti irgi atkreipė dėme- 
sį. Grifas pajuto, kaip į jį įsmigo tuzinas porų akių. 

Džeisonas plepėjo be paliovos, darydamas pertraukėles tik 
kąsniui praryti, bet ir jis suvokė, kad padėtis įtempta. Ėmė 
tarškėti lėčiau, paskui visai nutilo. Pažvelgė į tris vyrus, pas- 
kui į Grifą, irjo akys apsiniaukė iš susirūpinimo. 

— Viskas gerai, Džeisonai. 

Bet gerai nebuvo, nes vyrai, pasiėmę užsakytus valgius, ėjo 
prie durų pro boksą, kuriame sėdėjo Grifas ir Džeisonas. Pa- 
skutinis, eidamas pro šalį, pasakė: „Mane nuo tavęs vimdo, 
Berketai.“ Paskui atsikrenkštė ir spjovė. Skreplys į Grifą ne- 
pataikė, ištiško ant vinilinių apmušalų per kelis centimetrus 
nuo jo peties. 

Jiems išėjus, liko tuštuma. Niekas nė nekrustelėjo. Grifas 
spėjo, kad visi laukia, ką jis darys. Norėjo išlėkti paskui vyru- 
ką ir išspardyti jam subinę. Jei būtų buvęs vienas, taip būtų 
ir padaręs. 

Bet negalėjo, nes su juo buvo Džeisonas. Buvo skaudu ne 
tiek dėl savęs, kiek dėl berniuko, kuris sėdėjo nuleista galva, 
susidėjęs po stalu rankas ant kelių. 

Netrukus patarnautojai ir kiti klientai vėl ėmėsi savo rei- 
kalų. Visi, išskyrus Džeisoną. 

— Baigei? - paklausė Grifas. 

Berniukas pakėlė galvą. 

- Taip negalima! 

Grifas nustebo pamates, kad jis ne susidrovėjęs, o įsiutęs. 

— Kaip negalima? 

— Kaip ką tik padarė tas vyras. Kaip apie jus kalba žmonės. 

Grifas pastūmė lėkštę į šalį ir atsirėmė dilbiais į stalą. 

- Paklausyk manęs, Džeisonai. Taip spjaudytis šlykštu. 
Bet jis tik pasirodė esąs šūdžius, o aš prieš penkerius metus 
pasielgiau daug negražiau. - Jis pažvelgė pro langą į trijulę, 
kuri ropštėsi į žemabortį sunkvežimį. - Kaip manai, kiek tas 
žmogelis uždirba per metus? 

Džeisonas abejingai gūžtelėjo pečiais. 

— Mažą dalelę to, ką gaudavau aš, kai žaidžiau futbolą. 
Mažulytę dalelę. Tas vyrukas dirba sunkiai ir neuždirba tiek, 
kiek aš išleisdavau pagal užsakymą pasiūtų savo marškinių 
skalbimui ir lyginimui. Jis manęs nekenčia ne dėl to, kad aš 
daugiau uždirbau. Jam pikta, kad gyvenau taip, kaip svajoja 
kiekvienas žmogus, ir paleidau vėjais tokį gyvenimą. Aš pa- 
ėmiau pinigus už sukčiavimą. Buvau kvailas ir savanaudis, 
pažeidžiau įstatymą. Niekur nuo to nesidėsi. 

— Bet dabar jūs nebesat blogas. 

Jis dulkina luošio žmoną už pinigus. Elgiasi velniškai bjau- 
riai. Bjauresnis gali būti tik noras dulkinti ją, net jei jam už 
tai nemokės. | 

Grifas stengėsi negalvoti apie tai, kas atsitiko. O kai mintis 
vis dėlto atklysdavo, bandė tai aiškinti fiziologinėmis prie- 
žastimis ir padariniais, sekso mechanizmu, kurio rezultatą 
galima numanyti, jei visos detalės pateptos ir veikia. 

Arba užgaida. Atsitiktinumu. Žvaigždės susidūrė, bet to 
vėl nebus dar milijoną metų. 

Tačiau kad ir kaip bandė aiškintis, išmesti iš galvos negalė- 
jo. Ir niekada neišmes. Prisimines, kaip Lora suleidžia dantis 
jam į nykštį, susijaudindavo, paširdžius imdavo mausti iš il- 
gesio, ir Grifas tenorėdavo vėl atsidurti joje. 

— Niekas manęs nelaiko herojumi, Džeisonai. Ir tu nelai- 
kyk. Jei tau reikia herojaus, pažvelk į tėtį. 

— Tėtį? - nusišaipė Džeisonas. - Kur jo heroizmas? 

- Jis myli tavo mamą. Jis myli tave. Jis rūpinasi tavimi, 
nerimauja dėl tavęs. 

— Kas čia tokio. - Džeisonas tebebuvo paniuręs. 

— Tai labai daug. - Paskui, kad jo kalba nebūtų panaši į pa- 
mokslą, pridūrė: - Bet futbolininkas iš jo sušiktas. Tik nepa- 
sakyk jam, kad keikiausi tau girdint. 

- Jis visą laiką keikiasi. 

— Tada jis mano herojus, - nusijuokė Grifas. 

Džeisonas vėl pradėjo šypsotis. 


Kita diena prasidėjo kaip paprastai. Grifas išlipo iš lovos ir 
nuėjo į vonios kambarį. Nusišlapinęs pasižiūrėjo į kalendo- 
rių, priklijuotą prie sienos. Dabar tai jau buvo įprasta. Žymė- 
jo dienas, Viešpatie aukštielninkas. 

Jis nusipirko kompiuterį ir išmoko juo naudotis. Ilgai nar- 
šė po internetą, kol nusprendė, kad neblogai nusimano apie 
moters dauginimosi organus ir jų veiklą, daug geriau, negu 
buvo išmokytas mokykloje. 

Kai kurios pokalbių svetainės, kuriose apsilankė, sutei- 
kė jam daugiau informacijos negu reikia - negi jam svarbu 
makšties gleivės ir trynio maišas? - bet Grifas sužinojo, kaip 
skaičiuoti laiką ir kas vyksta per dvidešimt aštuonių dienų 
ciklą. Jis sužinojo, kas yra liuteinizuojantis hormonas. 

Jei jis pergulėjo su Lora tą dieną, kai jai prasidėjo ovulia- 
cija, galima apskaičiuoti, kada jai prasidės mėnesinės - jei 
prasidės. Tos penkios dienos atėjo ir praėjo. Jei jai jau buvo 
mėnesinės ir jei Grifas gerai skaičiuoja, ji būtų jam paskambi- 
nusi prieš tris dienas, kai jai prasidėjo ovuliacija. 

Bet į namą Vindzoro gatvėje Lora jo nepakvietė. Negi tai 
reiškia, kad mėnesinės neprasidėjo, kad ji pastojo? Gal pra- 
neš džiugią žinią tada, kai nėštumą patvirtins gydytojas. 

O gal dėl to, kas atsitiko, neketina jam daugiau skambinti. 
Bet negi jam nebus pranešta, kad susitarimas nebegalioja? 

Nežinia varė Grifą iš proto, tačiau jis galėjo tik laukti. 

Kaip ir kiekvieną rytą, pažymėjo dieną kalendoriuje, pas- 
kui išsimaudė po dušu. Išlipęs iš vonios, išgirdo, kaip į lauko 
duris dunkstelėjo laikraštis. Dar nenorėjo rengtis, tik apsi- 
vyniojo rankšluosčiu liemenį. Pasiėmė laikraštį iš prieangio, 
nuėjo į virtuvę ir ėmė virtis puodą kavos. 

Laukdamas, kol užvirs, peržvelgė pirmą puslapį ir išgėrė iš 
pakelio apelsinų sultis. Apvertė laikraštį, perskaitė antraštes 
po sulenkimu ir, pamatęs, kad rašoma apie tas pačias pasau- 
lio bėdas kaip vakar, išsitraukė sporto skyrių. 

Kai Grifas išvydo antraštę, jam širdis nutrūko. Kraujas 
mušė į galvą, jis trumpam apsvaigo. „Kas čia, po velnių? 

BERKETAS APKLAUSTAS DĖL LAŽYBŲ TARPININKO MIR- 
TIES, - skelbė antraštė. 

BUVUSIO „KAUBOJAUS“ BĖDOS NESIBAIGĖ? 

VETERANAS TRENERIS PASMERKĖ UŽGESUSIĄ ŽVAIGŽDĘ 

Prisiminęs straipsnius, jis pažvelgė į datą. Ne šio ryto. Iš- 
ėjęs prieš penkerius metus, bet puikiai išsaugotas. Tik dabar 
jis pamatė, kad sporto skyriaus popierius ne toks kaip viso 
laikraščio. Pageltęs nuo senumo. 

Rodartė. 

Beskubėdamas jis apvertė kėdę virtuvėje. Akimirksniu iš- 
bėgo iš virtuvės, perlėkė svetainę ir atlapojo laukujes duris. 
Išpuolė į siaurą kiemą ir apžvelgė gatvę. Tiesą sakant, nesi- 
tikėjo pamatyti žaliojo sedano, ir nepamatė. Rodartė turėjo 
laiko pasišalinti. 

— Kalės vaikas! - Grifas čiupo slystantį rankšluostį ir įsi- 
veržė atgal į vidų, trenkdamas durimis. Rodartė nesirodė 
beveik du mėnesius. Dabar, kaip tik tada, kai Grifas pradėjo 
manyti - viltis, - kad pašlemėkas numojo ranka ir patraukė 
savo keliais, šitas laikraštis. 

Gudriai padarė, įdėjo seną sporto skyrių į šios dienos lai- 
kraštį, kad Grifas tikrai jį rastų. Rodartė baksnojo jį nosim į 

šūdą, kuriuo Grifas prieš penkerius metus pavertė savo gy- 
venimą. 

Susitvardęs tiek, kad galėtų skaityti smulkų šriftą, jis pa- 
kėlė kėdę, įsipylė kavos, atsisėdo prie virtuvės stalo ir pradė- 
jo skaityti. Kiekvienas žodis buvo kaip smūgis, skaudus, nes 
teisingas. 

Nuo Pito Rouzo lažybų ir Chosės Kansekos prisipažinimo 
dėl steroidų vartojimo laikų sportininkas profesionalas ne- 
buvo sukėlęs tokio pasipiktinimo kaip žvaigždžių komandos 
įžaidėjas Grifas Berketas. Žiniasklaida nepagailėjo vietos ir 
laiko nušviesti įvykiui, jis pateko į pirmuosius laikraščių pus- 
lapius visame pasaulyje. ESPN jam skyrė ne vieną valandą. 

Bet Rodartė pasistengė - išrinko „The Dallas Morning 
News" numerį, nes šie straipsniai apibendrino jo ilgo, neiš- 
vengiamo nuosmukio kroniką. 

Iš pradžių jis statė nedideles sumas, bet jos vis augo kaip 
vijoklis, kurio negali nei išrauti, nei apgenėti, kol galiausiai 
lažybos nustelbė viską ir tapo įdomesnės už sekmadienines 
rungtynes. Išlošęs džiaugdavosi labiau negu sėkmingai lai- 
mėjęs futbolo aikštėje. 

Lažybos virto manija. Kaip jis galėjo nepastebėti grėsmin- 
gų ženklų? O gal ir pastebėjo. Gal tiesiog nepaisė. 

Buvo įtrauktas į pavojingą, bet smagų uždarą ratą. Lai- 
mėjęs statydavo daugiau, kad kitą kartą dar daugiau išloštų. 
Pralaimėjęs statydavo daugiau, kad atgautų, ką pralošė. Ra- 
tas virto sūkuriu ir galų gale jį įtraukė. 

Bilas Bandis buvo panašesnis į mokesčių inspektorių, o 
ne į lažybų tarpininką. Smulkus žmogelis, savo mirties die- 
ną turbūt svėręs ne daugiau kaip tada, kai baigė mokyklą. 
Reti rudi plaukai, mažas veidelis smailiu smakru ir nosimi. 
Jis gnaibė šnerves, o blyškiai mėlynos akys nuolat ašarojo 
nuo ore sklandančių alergenų. Rankos buvo švelnios ir baltos 
kaip moters, atrodydavo, kad jos drėgnos. 

Niekas nebūtų jo palaikęs gangsteriu. Tačiau jis buvo 
gangsteris. Sklido gandai, kad Sent Luise, dar neperkeltas į 


210 + Sandra Brown 


Dalasą, nunuodijo dėdę, mat šis jį išdavė. Grifas taip ir nesu- 
žinojo, tai tiesa ar melas. 

Bandis dirbo „Vistai', fiktyviai sindikato korporacijai, neva 
turinčiai alavo kasyklų kažkur Pietų Amerikoje. Niekas tiks- 
liai nežinojo, kur ir kaip. Tikrasis „Vistos“ verslas buvo lažy- 
bos iš didelių sumų, pinigų plovimas ir, spėjo Grifas, narko- 
tikų prekyba. 

„Vistos“ šachtininkai Las Kolinaso dangoraižyje vilkėjo di- 
zainerių kostiumus ir nešiojo deimantais nusagstytus „Ro- 
lex laikrodžius. Jie spinduliavo grėsmę net vyrų tualete. 
Turėjo apsauginių su automatais ir automobilių neperšauna- 
mais langais. 

Su tokiais nejuokaujama. 

Tai Grifui pasakė Bilas Bandis, valgydamas enčiladą su viš- 
tienos įdaru savo mėgstamiausiame meksikiečių restorane. 
Grifas jau buvo įpusėjęs ketvirtą sezoną su „Cowboys“. Ban- 
dis pakvietė jį vakarienės, kad aptartų reikalus, ypač lažybų 
skolą, kuri dabar buvo per tris šimtus tūkstančių žalių. 

— Su šitais žmonėmis nepajuokausi, Grifai. Aš tau dar su- 
teikčiau kredito. Po velnių, uždirbi milijonus. Žinau, kad po 
kelių mėnesių vėl turėsi. Bet šitie žmonės? - Jis nusišluostė 
varvančią nosį drėgna balta nosine. - Jie labdaros nesupran- 
ta. Patikėk. 

Grifas padažė tortilją į padažą ir čepsėdamas kramtė. 
Gurkštelėjo margaritos su ledu ir mirktelėjo žvaigždės pake- 
rėtoms paauglėms, spoksančioms į jį nuo gretimo staliuko. 

— Ką jie ketina daryti? Atsiųsti tipelį plaukuotais krum- 
pliais sulaužyti man abiejų kojų? 

— Manai, juokinga? 

— Man rodos, puolei į paniką be reikalo. „Vista“ kas savaitę 
priskaičiuoja procentus, aš duodu pelno. Kas jiems nepatinka? 

— Jie nori atgauti savo pinigus. 

Galų gale Grifas atkreipė dėmesį į gedulingą Bandžio toną. 
Bandis nebesijaudino, nebebruzdėjo, blyškių akių žvilgsnis 

buvo kietas kaip akmuo. Net nosis trumpam išdžiūvo. Gri- 
fas pamanė, kad pasakojimas apie seno dėdės nužudymą, ko 
gero, tiesa. 

— Džiaukis, kad „Vista pasiuntė mane, - varė savo Bandis 
tokiu pat šaltu veidu, - nes nežaistum sekmadienį, o gal ir vi- 
sus šio sezono sekmadienius. Nedaryk klaidos, gali būti kaip 
reikiant sužalotas, Grifai. Jie tikrai taip padarys. 

— Kokia „Vistos vaikinams prasmė mane žaloti? Jei nega- 
lėsiu žaisti, jie niekada neatgaus pinigų. 

Šis argumentas ryžtingai Bandžio veido išraiškai nepadarė 
jokio poveikio. Grifas atstūmė lėkštę ir atsiduso, bjaurėda- 
masis, kad reikalus teks tvarkyti dabar. Sekmadienį Atlan- 
toje komanda žais su „Atlanta Falcons“. „Cowboys“ populia- 
resni, bet tik vos vos. Laimėti bus nelengva. Reikia ruoštis 
sunkiam žaidimui, skaityti rungtynių aprašymus, o ne patai- 
kauti gangsteriams. 

— Gerai. Duok man kelias dienas, - pasakė jis Bandžiui. — 
Kai ką parduosiu. Automobilį. Butą Floridoje. Ką nors. Kokia 
mažiausia suma juos laikinai patenkintų? Du šimtai tūkstan- 
čių? Tai didesnė pusė mano skolos. Ar nusipirkčiau šiek tiek 
malonės? 

Bandis nusišluostė ašarojančias akis nosinės kampučiu. 

- Žinau kitą būdą. 

— Kaip laimėti laiko? 

— Kaip nurašyti skolą. 

Grifas išsižiojęs spoksojo į Bandį, lyg šis būtų pažadėjęs 
savaitę negyvenamoje saloje su praėjusių metų „Playboy“ 
gražuolėmis, kurios visos nimfomanės ir kraustosi dėl jo iš 
proto, o drabužių saloje vilkėti negalima. 

— Nori sujais susitikti? Aptarti variantų? - paklausė Bandis. 

— Kurir kada? 

Tie, kuriuos minėjo Bandis, buvo trys vyrai. Grifą ištaigin- 
game „Vistos“ biure jie pasitiko labai svetingai ir nuoširdžiai 
paspaudė ranką. Ko gersit? Sumuštiniai ant padėklo. Siūlau 

jautienos filė krienų padaže. Gal masažą po susitikimo? Viena 
darbuotoja garsėja masažais su laiminga pabaiga. Mirkt, mirkt. 
Jei suprantate, ką noriu pasakyti. Grifas suprato. 

Iš tokio priėmimo niekas nebūtų įtares, kad jis skolingas 
jiems daugiau kaip ketvirtį milijono dolerių ir kad jie grasino 
jį sužaloti, jei skolos tuojau pat negrąžins. 

Vienintelis tikras teksasietis buvo aukštas, lieknas, tam- 
siai įdegęs, dideliais ir labai baltais dantimis, aistringas golfo 
žaidėjas. Kalbėjo garsiai, nešvankiai ir be paliovos. Tai jis ap- 
kabino Grifą per pečius ir pasiūlė masažuotoją stebuklingo- 
mis rankomis ir burna. Jo vardas buvo Laris. 

Martinas buvo juodbruvas, nutukęs ir panašus į Vidurže- 
mio jūros pakrančių gyventoją. Ne kvėpavo, o švokštė kaip 
išsiderinęs dūdmaišis, ir atrodė, kad jį tučtuojau ištiks infark- 
tas, o dar neištiko tik todėl, kad širdis nebeturi energijos. 

Trečiasis, Benetas, buvo tykus ir neįkyrus. Pliktelėjęs, švie- 
siaodis, jis sėdėjo atskirai, beveik nedalyvavo pokalbyje, bet 
įdėmiai apžiūrinėjo Grifą kaip žvynuotas ir nuodingas pada- 
ras nemirksinčiomis, be blakstienų akimis. 

Pasisveikinę jie iškart ėjo prie reikalo. Pasiūlymas buvo pa- 
prastas: sekmadienį tyčia pralaimėti rungtynes su „Atlanta, 
ir jo skolos nebeliks. „Vistos“ vaikinai šią mintį išreiškė kitais 
žodžiais, bet esmė buvo tokia. 

Martinas pasakė, kad jie nesitiki, jog jis stengsis pralaimėti. 

— Tiesiog žaisk ne visu pajėgumu. 

Laris vėl pamerkė. 

— Suteik šikniams „Falcons“ progą. Štai ir viskas. 

- Ir kas žino, - prašvokštė Martinas, - jei „Falcons“ laimė- 
tų, galbūt mes ne tik nurašytume tavo skolą, bet ir mestelė- 
tume premiją. - Švokšt. - Ar ne, Benetai? 

Tylenis Benetas linktelėjo užšukuota plike. 

Grifas pažadėjo pagalvoti. 

Puiku, atsakė jie. Iki sekmadienio gali galvoti. Norėdami 
parodyti, kad jų ketinimai geri, jie primygtinai įsiūlė jam 

merginą, kuri penkiasdešimties minučių masažą užbaigė 
čiulpimu. Žinoma, jis ir taip galėjo gauti, kai norėjo. Visada 
atsirasdavo mergų, trokštančių pažymėti lovos koją Teksaso 
„Dallas Cowboys“ emblema. Bet ši buvo nepaprasta. 

Sekmadienį, kai jis rengėsi, klausėsi himno, net kai išėjo į 
aikštę po pirmojo kamuolio padavimo, dar buvo nenuspren- 
dęs. Nežinojo, kaip pasielgs, iki ketvirto kėlinio pabaigos, 
kai rezultatas buvo 10:10, o „Cowboys“ vis dar toli savo zo- 
noje. Atėjo trečio metimo eilė, o jie tebebuvo dvylika jardų 
atsilikę. 

Jis sučiupo kamuolį, perduotą centrinio žaidėjo. Dalaso li- 
nijos gynėjus „Falcons“ išvartė kaip kėglius. Greičiausią, sti- 
priausią perdavėją užblokavo du šoniniai puolėjai. Trečiasis 
lėkė prie Grifo, pajutęs, kad šis dvejoja. Grumdamasis ir dai- 
rydamasis neuždengto kamuolio gaudytojo, Grifas suvokė, 
kaip lengvai ir įtikinamai gali prarasti kamuolį. 

„Atlanta“ laimėjo 17:10. 

Jis sudarė sandėrį. 


Dovynioliktas skyrius 


- J.: nori paduoti suktą kamuolį, pakišk po juo nykštį. - Ir 
Grifas parodė Džeisonui Ričui kaip. - Matai? Staigiai patrauk 
nykštį, paleisdamas kamuolį. Pabandyk dar kartą. 

Jis padavė kamuolį. Džeisono veidas buvo įsitempęs ir su- 
sikaupęs. Jis čiupo kamuolį taip, kaip Grifas buvo parodęs, 
ir metė. 

— Daug geriau. 

— Dar kartą, Grifai? Man atrodo, per vėlai paleidau. 

— Gerai, bet tik kartą. Tuoj prasidės treniruotė. 

Grifas pamatė, kad antras metimas geresnis. 

— Puikiai padavei, Džeisonai. Imi įgusti. Mesk dar kelis 
tūkstančius kartų, ir išeis automatiškai. Viršysi rekordą. 

Prakaituotame Džeisono veide po kauke nušvito šypsena. 

— Vakar buvo smagu. Tiktai... na, žinot. 

— Taip, gaila, kad tu matei. 

— Aš papasakojau tėčiui. Jis pasakė, kad kitaip pasielg- 
ti negalėjot. Jei būtumėt su jais susimušęs, būtų buvę dar 
blogiau. 

— Kurgi ne. Matei, kokie galiūnai buvo? 

Džeisonas nusijuokė, paskui nedrąsiai pasiūlė: 

— Gal kada nors vėl nueitume išgerti pieno kokteilių? 

— Mielai. 

— Aš irgi. Iki rytojaus. 

Grifas dukart kaukštelėjo berniokui per šalmą. 

— Aš būsiu čia. 

Džeisonas nubėgo pas draugus, kurie jau rinkosi prie aikš- 
tės šoninės linijos. Bolis buvo tarp tėvų. Grifas sveikindama- 
sis kilstelėjo ranką, ir Bolis jam pamojavo. 

Grifas nubėgo per aikštę surinkti Džeisono kamuolių, pas- 
kui sukišo juos į maišą, kurį laikė automobilio bagažinėje, už- 
traukė virvele ir persimetė per petį. 

Ir tada pamatė, kad iš už metalinio tinklo tvoros jį stebi 
Rodartė. 

Grifas jau buvo sukaitęs, nes valandą lakstė saulėje su 
Džeisonu. Kai pamatė Rodartę, jam pasirodė, kad kraujas už- 
virė. Vos susitvardė nepuolęs tvoros. 

Neskubėdamas išėjo pro vartus ir pasuko prie Rodartės. 
Tas šunsnukis nesiteikė į jį net pažvelgti. Spoksojo į šoninę 
liniją kitoje aikštės pusėje, kur vyriausiasis mokyklos trene- 
ris aiškino jauniesiems žaidėjams, kad treniruojantis pabo- 
jinga perkaisti ir netekti daug vandens. 

— Tu apgailėtinas, Rodarte, - tarė Grifas. - Renki senus lai- 
kraščius kaip valkata. 

Rodartė sukikeno, bet neatsigręžė. 

— Linksma skaityti. Norėjau, kad suteiktų džiaugsmo ir ki- 
tiems. 

Grifas jau buvo bečiumpąs jį už peties ir beapgręžiąs, bet 
neišdrįso. Rodartė trenks atgal. Jei muštynės užsitęs, o jos 
neišvengiamai užsitęs, aplink pilna liudytojų. O svarbiau- 
sia - Bolis. Grifas jam pažadėjo, kad neįsivels į bėdą. Vakar 
sporto žurnalistas jam patikėjo sūnų. Grifas baisiai norėjo 
pateisinti pasitikėjimą. 

Galėjo pasiųsti Rodartę po velnių ir nueiti. Tegu stypso čia 
ir tirpsta nuo karščio, kol virs prakaito klanu ir jį sugers kieta 
išdžiūvusi žemė. 

Bet jo nepaisyti neprotinga. Rodartė čia pasirodė neatsi- 
tiktinai, ir šio ryto epizodas su laikraščiu nėra nekalta išdai- 
ga. Kelias savaites dingęs Rodartė vėl atsirado. Kol Grifas ne- 
sužinos kodėl, nenueis. 

Rodartė išsitraukė iš kišenės kramtomosios gumos pakelį. 

— Bandau mesti rūkyti. 

— Sėkmės. Gaila būtų, jei susirgtum ir numirtum. 

Rodartė klastingai šyptelėjo, išvyniojo kramtomosios gu- 
mos juostelę ir įsikišo į burną. 

— Tebedulkini tą subinytę? 

Grifas sukando dantis. 

— Kadangi tavo mylimiausia kekšė dar nepriima klientų, 
turi iš kur nors gauti. - Šypsena pasidarė dar klastingesnė. - 
Neblogas pasirinkimas. Ponios Spikmen ne tik daili subinytė, 
moteriškė nebasa. Bet aš neabejoju, kad tai žinai. Niekas ta- 
vęs nepavadintų kvailiu, dešimtasis numeri. Pavadintų viso- 
kiais negražiais žodžiais, bet tik ne kvailiu. 

Grifas neužkibo ant meškerės. 

— Tai tavo sąskaitas dabar apmoka ji? Perka tau naujus 
gražius daiktus? - Rodartė vėl bjauriai nusijuokė ir pliaukš- 
telėjo burnoje kramtomąja guma. - Aišku, perka. Su džiaugs- 
mu. Galvą guldau, kad, gyvendama su neįgaliuoju, sumokėtų 
kažin kiek už galimybę pajodyti tokį didelį ir stiprų futbolo 
herojų kaip tu. 

Grifas nejudėjo, nors ir troško Rodartei išrinkti dantis. 

— Galvą guldau, kad ji iš tų dalykiškų verslininkių, kurios 
lovoje žvėrėja.- Rodartė pritildė balsą iki dviprasmiško 
šnabždesio. - Juk neklystu? Visas darbo nesėkmes ji palieka 
ant tavo pistuvo ir mėgsta būti viršuje. Nagi, papasakok, Ber- 
ketai, man irgi įdomu. Ji tokia? 

— Tu šūdžius. 

Rodartė kimiai nusijuokė. 

— Tu kruši paralitiko žmoną, o šūdžius - aš? 

— Ko tu nori? 

— Noriu? Nieko, - naiviai atsakė Rodartė. - Pamaniau, reikia 
užsukti, pasisveikinti. Negerai, jei manysi, jog tave užmiršau. 
Noriu patikinti, kad kai susimausi, - o tu, žinok, tikrai susi- 
mausi, - būsiu šalia, mėgausiuos ir prisidėsiu, kiek galėsiu. Aš 
pasikaustęs tavo reikaluos. Tu net neįsivaizduoji kaip. 

Grifas būgštavo, kad jei dar čia stovės, žengs pirmą žings- 
nį į pranašaujamą susimovimą. Kaip tik to ir siekia Rodartė. 
Nors buvo pasiryžęs nenueiti, vis dėlto nusisuko ir nužings- 
niavo šalin. 

— Džeisonas daro pažangą. 

Grifas žaibiškai atsigręžė. Rodartė, tyliai juokdamasis, iš- 
spjovė gumą į dulkes. 

— Vaikėzas neturi įgimto talento, bet daug dirba. Aiškiai 
matyti, kad garbina žemę, kuria vaikštai. Turbūt nori sekti 
tavo pėdomis. Na, ne sukčiaus ir žudiko, bet šlovingo futbo- 
lininko. - Rodartė prisimerkė, ir nemalonų veidą su spuogų 
randeliais nušvietė šypsena. - Apmaudu, jei vaikiui kas nors 
atsitiktų. Nelaimė, po kurios liktų luošas, ar kas panašaus, ir 
jo svajonė neišsipildytų. Gal net žūtų. 

Grifas keliais žingsniais atsidūrė prie jo. 

— Bent pirštu paliesk tą vaiką ir... 

— Raminkis, - meiliai sučiulbėjo Rodartė. - Aš tik svars- 
čiau, koks permainingas būna likimas. Jėzau, koks tu karš- 
takošis. Mėginu draugiškai pasišnekėti mokyklos futbolo 
aikštėje, o tu... 

— Ko tu nori, Rodarte? 

Jis jau nebevaidino meilaus, akys sunuožmėjo. 

— Žinai, ko aš noriu. 

— Neturiu „Vistos pinigų. 

— Jie neįsitikinę. Esu tikras, kad ne. Ir neketinu liautis, kol 
nepalūši ir negrąžinsi žalių. Aš amžinas kaip apgamas. 

Grifas atkišo smilių ir ėmė trauktis atbulas. 

— Nelįsk prie manęs. Nelįsk prie mano pažįstamų. 

— Arba kas, dešimtasis numeri? - nusijuokė Rodartė. - 
Arba kas? 


Grifas neįvykdė lygtinio paleidimo įpareigojimų, tiksliau, 
svarbiausios sąlygos, kurią jam nuolat primindavo Džeris Ar- 
noldas: Nesiartink prie buvusių sėbrų. 

Grifo nuomone, pasirinkimo nebuvo. Rodartė grasino 
Džeisonui. O kaip jis kalbėjo apie Lorą... Nuo grėsmingos ne- 
švankybių potekstės Grifui šiaušėsi plaukai. Rodartei nieko 
nereiškia suluošinti abu. Loros neapsaugos net pinigai. Jis nė 
nemirktelėjęs padarys jai ir Džeisonui, ką norės, ir padarys 
velniškai smagindamasis. 

Kad to išvengtų, Grifas privalo išspręsti šį klausimą akis 
į akį. Nenori, kad Rodartė jam visą gyvenimą keltų grėsmę. 
O dar labiau nenori užtraukti nelaimės dviem visiškai nekal- 
tiems žmonėms. Jį užgrauš sąžinė, jei nuo Rodartės žiauru- 
mo dar kas nors nukentės taip kaip Maršija. 

Iš treniruočių aikštės Grifas nuvažiavo tiesiai į namus, 
skubiai palindo po dušu ir apsirengė. Paliko naująjį „Armani“ 
švarką ir apsivilko senąjį, įsigytą prieš kalėjimą, nes nenorėjo 
pasirodyti pinigingas. 

Jaudinosi, važiuodamas į „Vistos“ biurą be išankstinio su- 
sitarimo, bet neabejojo, kad triumviratas panorės su juo su- 
sitikti, bent jau iš smalsumo. Jis neklydo. Beveik pusvalandį 
laukęs priimamajame, pagaliau buvo pakviestas į šventą vie- 
tą, kurioje juos pamatė pirmą kartą. 

Tos pačios plokštėmis apmuštos sienos, netiesioginis ap- 
švietimas, garsą slopinantys kilimai, bet svetingumo pastebi- 
mai trūko. Nei padėklo su sumuštiniais, nei atviro baro. Laris 
tebebuvo rudai įdegęs, bet atrodė, kad daugiau laiko praleidžia 
klubo bare negu golfo aikštelėje. Užsiaugino šiokį tokį pilvuką. 

Grifas nustebo pamatęs, kad Martinas vis dar kvėpuoja 
be aparato. Tačiau vaikščiojo jis su lazda, prilaikančia mil- 
žinišką kūną. 

Benetas liovėsi šukuoti plaukus ant plikės ir nusiskuto gal- 
vą. Ji buvo visiškai balta ir apvali, iš užpakalio atrodė kaip 
didžiulis biliardo kamuolys ant pečių. Blakstienų turėjo dar 
mažiau, todėl akys buvo dar panašesnės į roplio akutes. 

Laris puse užpakalio prisėdo ant rašomojo stalo kampo. 
Benetas sėdėjo krėsle, sukryžiavęs kojas. Kai Grifas įėjo, 
Martinas susmuko ant trumpos odinės sofutės. Jos jam 

vos užteko. Ir Martino plaučiai, ir sofutė sušvokštė, kai jis 
atsisėdo. 

Grifui atsisėsti niekas nepasiūlė. 

Prabilo Martinas: 

— Ko nori? 

Grifas atsakė tiesiai: 

— Atšaukit Rodartę. 

Kokias trisdešimt minučių visi tylėjo. Galų gale įtemptą 
tylą sudrumstė Laris. 

— Kalbi apie Stanlį Rodartę? 

Grifas suvokė, kad jis dedasi kvailiu. 

- Galite džiaugtis, jūsų sarginis šuo atkaklus. Jis laukė Big 
Springe tą dieną, kai išėjau iš kalėjimo, ir nuo to laiko gadina 
man gyvenimą. Jis užpuolė mano draugę. Išžagino ją ir su- 
darkė veidą. Kadangi to nepakako man įtikinti, užsiundė ant 
manęs du banditus. Savaitę vos paėjau ir šlapinausi krauju. 

— Kaip nemalonu, Grifai, - kandžiai atsiliepė Laris. - Ir ko- 
dėl mums tai turėtų rūpėti? 

Grifas pasipiktino, kad trijulė vaidina naivuolius. Jis pasa- 
koja tai, ką jie ir taip žino, verčiau jau prisipažintų ir pareikš- 
tų, kad jis ir Maršija prisiprašė. 

— Suprantu, kad jus siutina Bilo Bandžio paslėpti pinigai, 
nes negalit jų rasti. Bet palikit mane ramybėj. Aš nieko iš jo 
nepaėmiau. Ir velniškai gerai žinote, kad jo neužmušiau. 

— Motyvą turėjai. 

- Jūs irgi. 

FTB suėmė Bandį už neteisėtas lažybas, jam grėsė keleri 
metai kalėjimo. Bandis bandė derėtis, pakišdamas Grifą Ber- 
ketą. Papasakojo apie šio ryšius su „Vista ir apie būsimas 
atkrintamąsias rungtynes su Vašingtonu. Tą dieną Dalase 
niekas nesidžiaugė dėl pralaimėjimo, išskyrus federalinius 
agentus, kurie drąsiai galėjo kelti bylą „Cowboys“ įžaidėjui 
dėl azartinių žaidimų reketo. 

Bandis sudarė naudingą sandėrį. Grifas buvo sučiuptas, 
kaltinimai Bandžiui panaikinti. Bet tokie mainai sunervino 

„Vistos“ vaikinus. O jei FTB pareikalaus iš Bilo Bandžio šio to 
daugiau nei sukčiaus futbolininko? Kada nors lažybų tarpi- 
ninkas gali susigundyti dėl laisvės įduoti ir juos. 

„Vistos“ trijulė nužudė Bandį, kad jis nepasiduotų pagundai. 

Bent Grifas taip spėjo ir dabar juos apkaltino. Šie nė ne- 
mirktelėjo. 

— Gal ir buvo slėptuvė, - pasakė Grifas, - bet aš penkerius 
metus ne lobių ieškojau. Nenoriu dirbti jums, nedirbu ir jūsų 
konkurentams. Galit man grasinti iki Paskutinio teismo die- 
nos, tačiau nieko nepešit. Nežinau, kiek mokate Rodartei, 
kad nuodytų man gyvenimą, bet švaistote pinigus veltui. At- 
šaukit jį. 

Stojo tyla. Trijulė sėdėjo kaip statulos. Pagaliau Marti- 
nas pažvelgė į Larį, Laris pažvelgė į Benetą, o Benetas toliau 
spoksojo į Grifą. 

Jei Grifas vis dar būtų domėjęsis lažybomis, dabar būtų 
statęs už Benetą kaip grupės vadą. Laris buvo papliauška, 
žmogus iš liaudies, reklamos agentas. Martinas buvo protin- 
giausias ir rikiavo marionetes. Benetas, nebylus ir nejudrus 
Benetas, kurio gyslomis, matyt, tekėjo ledinis vanduo, buvo 
atsakingas už žalos mažinimą. 

Galų gale prašneko Martinas. 

— Kodėl manai, - švokšt, - kad mes susidedam, - žiopt, - 
su tokiais pašlemėkais kaip Rodartė? 

— Jis pats man sakė. Sakė, kad susitarė su jumis. Perdavė 
jūsų žinią, kad galėčiau atsiteisti. Kad jūs galbūt užmirštu- 
mėt ir atleistumėt. 

— Užmirštume ir atleistume? 

Grifas pirmą ir paskutinį kartą pamatė Martino šypseną ir 
vos nesusimyžo. 

— Ar Rodartei haliucinacijos, ar tau? - paklausė Laris. - Va- 
rei ant mūsų prisiekusiųjų teismui ir tikiesi, kad priimsim 
atgal? - Jis prunkštelėjo, išreikšdamas savo požiūrį į tokią 
galimybę. - Pirma, šikniau, mes neatlaidūs ir neužmaršūs. 
Antra, tu mums niekada nedirbsi. Mes mokomės greit. Išdū- 

rei mus - išsidūrei pats. Trečia, jei kuris nors mūsų konku- 
rentas, - nors vertų dėmesio neturime, - susidomėtų tavimi, 
mes tik apsidžiaugtume. Tai būtų sumauto nenuovokumo 
ženklas. Ir paskutinis dalykas, dėl kurio tu, beje, neklydai. 
Rodartė atsivilko pašniukštinėti prieš tau išeinant iš kalė- 
jimo. Visada klydo, manė, kad yra kietuolis ir daro mums 
įspūdį. Nedaro. Jis tėra vulgarus banditėlis, ir tiek. Bet mes 
mėgstam elgtis draugiškai, ypač su tokiais padugnėmis. To- 
dėl kabinom jam makaronus ir net įpylėm porą stikliukų aš- 
tuoniolikos metų viskio, paskui atsisveikinom. Jis daro tau 
spaudimą savais sumetimais, ir mes už tai nemokam. 

- Ir sėkmės jam, - prašvokštė Martinas. 

— Šventa teisybė, - sutiko Laris. - Ir sėkmės jam. Mums 
neplyš širdis iš sielvarto tą dieną, kai mirsi, Berketai. Tu dar 
gyvas tik todėl, kad nesi geresnis už Rodartę. Tegu verčiau jo 
kalibro smulkmė susidoroja su tokiu šūdžium kaip tu, mes 
rankų nesitepsim. Dabar nešk iš čia subinę, kol neprisimi- 
nėm, kaip iš tikrųjų mus užknisai. 


Važiuodamas namo iš Las Kolinaso, Grifas įstrigo grūstyje, 
nes dėl avarijos greitkelyje dvi kelio juostos buvo užtvertos. 
Įsmeigęs akis į priešais stovinčio automobilio raudonąsias 
šviesas, jis mąstė apie Lario žodžius. Panašu į tiesą. Jie ne- 
gedės dėl jo mirties, bet jei būtų norėję, kad jo nebebūtų, jo 
jau nebebūtų. 

„Vistos“ vaikinai baisūs, bet Rodartė, veikiantis savaran- 
kiškai, dar baisesnis. Grifui nepasidarė ramiau, sužinojus, 
kad jo niekas nesamdė. 

Apmąstymus nutraukė mobiliojo čirpimas. Grifas atidarė 
telefoną. 

- Alio. 


— Jūs neužsiėmęs? 


Dvidošimtas skyrius 


Britai sudrebėjo širdis. 

— Kada? 

— Dabar. 

- Penkiolika minučių vėluosiu. - Ne mažiau kaip trisde- 
šimt, bet jis nenorėjo, kad ji apsigalvotų. 

— Iki pasimatymo. 

Pro avarijos vietą jis važiavo penkias minutes, paskui nu- 
dūmė honda taip, lyg dalyvautų Le Mano lenktynėse, ir atsi- 
dūrė prie namo, prabėgus dvidešimt dviem minutėms po jos 
skambučio. Įėjo pro atrakintas duris ir rado ją stovint svetai- 
nės viduryje. 

Lora segėjo aptemptą baltą sijoną ir vilkėjo raudonus 
marškinaičius be rankovių su baltomis sagomis priekyje ir 
plačiomis petnešomis. Atrodė nuostabiai. 

— Sveika, - tarė jis. 

— Sveikas. 

— Buvau 114-oje, kai paskambinot. Avarija. 

— Nebuvau iš anksto įspėjusi. 

Jis išsinėrė iš švarko ir pakabino jį ant artimiausios kėdės 
atlošo. 

— Kaip jums sekėsi? 

- Puikiai. O jums? 

— Neblogai. Bendrovė neleidžia sėdėti rankų susidėjus? 

— Neleidžia. 

— Bjauriai karšta. 

— Nebeprisimenu, kada lijo. 

— Toks jau metų laikas. 

Iki šios akimirkos jie žiūrėjo vienas kitam į akis. Dabar 
Lora jas nuleido. Pažvelgė į langą. Pro žaliuzes šviesos skver- 
bėsi nedaug. 

— Paprašiau šiandien su manimi susitikti, nes norėjau pa- 
sakyti akis į akį. 

Grifui nudiegė per paširdžius. 

— Jūs nėščia. 

Ji papurtė galvą. 

— Ne? - paklausė jis, kad būtų tikras. 

— Ne. 

— Maniau, kad pastojot. Praėjusį kartą tikimybė buvo dvi- 
gubai didesnė. 

Lora dirstelėjo į jį ir nusuko akis. 

— Aš nepastojau. Bet aš... mudu su Fosteriu nutarėm iš- 
bandyti dirbtinį apvaisinimą. 

Galvoje Grifui viskas susimaišė: susidūrimas su Rodarte, 
susitikimas su „Vistos“ vaikinais, Loros skambutis, pašėlęs lė- 
kimas čia jos pamatyti. Nesuprato jos žodžių. Papurtė galvą. 

- Atleiskit, nesupratau? 

— Dirbtinį apvaisinimą. 

— A. Taip. - Grifą vėl nusmelkė iki pat paširdžių. - Vietoj... 

— Taip. 

— Aha. 

Stojo iškalbingai ilga tyla, paskui Lora vėl prabilo: 

— Suprantam, kad mūsų sprendimas turės įtakos jūsų fi- 
nansinei padėčiai. 

— Aha. 

— Todėl norėtume, kad būtumėte donoras. - Ji nervingai 
apsilaižė lūpas. - Žinoma, jei sutinkate. O jei sutinkate ir ap- 


vaisinimas bus sėkmingas, mokėjimo sąlygos nepasikeis. 

Grifas įsmeigė akis Lorai į veidą, bet ji vengė jo žvilgsnio. 
Po valandėlės jis nuėjo prie sofos, atsisėdo ant krašto ir įsi- 
stebeilijo į tolį, mąstydamas, kokia ši diena sumauta. 

Matyt, ji pamanė, kad jis tyli iš nenoro ar neryžtingumo. 

— Galit šiandien neatsakyti, - pridūrė Lora. - Turite laiko 
pagalvoti. Man reikės susitarti su specialistais, pasidaryti 
tyrimus. Turbūt teks vartoti hormonus. Gal mums jūsų pri- 
reiks negreit. Po kelių savaičių. 

Grifas žiūrėjo į ją. 

— Kai procedūra bus numatyta, - paskubom kalbėjo Lora, - 
paskambinsiu, ir mes susitarsim dėl laiko ir vietos. Mėginys 
turi būti paimtas procedūros dieną. Pranešiu, kai tik galėsiu. 
Išvakarėse, gal net prieš dvi dienas. 

— Gerai. 

— Jei nuspręsite, kad nenorite... dalyvauti, penkis šimtus 
tūkstančių jums vis tiek sumokėsim. Už tuos kartus, kai... 
už... nepatogumus. 

— Jūs labai dosnūs. 

— Žinoma, tikiuosi, kad jūs laikysite liežuvį už dantų, kaip 
susitarėm, net jei atsisakysit sandorio. 

Galų gale Lora prabilo apie tai, kas rūpi ir jam. 

— Jūs norite, kad niekas nežinotų, - jis kryptelėjo smakrą 
miegamojo pusėn, - kas ten atsitiko paskutinį kartą. 

— Noriu, kad niekas nieko nežinotų, pone Berketai. 

— Neabejoju, ponia Spikmen. 

Lora atsitiesė ir čiupo nuo krėslo rankinę. 

— Tada, regis, viską aptarėm. Dėkui, kad taip greit nešėtės, 
iš anksto neįspėtas. 

— Skamba dviprasmiškai, - sumurmėjo Grifas sau po no- 
sim, bet tyčia taip, kad ji išgirstų. 

Ji apsimetė neišgirdusi ir pasuko prie durų. 

— Turiu eiti. Po pusvalandžio susirinkimas. 

— Melagė. 

Lora skubiai atsigręžė. 

— Nebus jokio susirinkimo. Jūs sprunkate. - Jis pakilo nuo 
sofos ir pasuko prie jos. - Jūs persigandot. Jūs nepasitikit 
savim, todėl bijote čia būti. Prisipažinot vyrui, kad paskutinį 
kartą buvo malonu? 

- Apie ką kalbuosi su Fosteriu... 

— Ir todėl jis apsigalvojo dėl mūsų sandorio? 

— Apsigalvojo ne jis. Apsigalvojau aš. 

Iki šios akimirkos Grifo pyktis vis didėjo. Bet po šių žodžių 
išblėso. Taip nusprendė ji, ne Spikmenas, ne jie abu. Jis pa- 
klausė pirmo dalyko, kuris atėjo į galvą, kurį norėjo žinoti. 

— Kodėl? 

— Aš negaliu... - Lora užsikirto, paskui vėl prašneko. - Aš 
nebegaliu šitaip, štai ir viskas. Sutikau tik todėl, kad taip no- 
rėjo Fosteris. O aš jį myliu. Tikrai. Aš myliu savo vyrą. 

— Aišku. 

— Tik todėl ir sutikau. 

— Jau sakėt. 

— Bet su jumis gulėti nebegaliu. 

— Tai irgi sakėt. Tiesą sakant, tai viskas, ką turėjot pasaky- 
ti. Nereikia teisintis. 

Lora keistai pažvelgė į jį ir nuleido galvą. Abudu stovėjo ir 
tylėjo. Bėgo sekundės, jis žiūrėjo į plaukų verpetą jos viršu- 
galvyje. Galų gale paklausė: 

— Kada nusprendėt? 

— Praėjusį kartą išeidama supratau, kad daugiau nebeisiu. 
Bet nerimavau ir pasakiau Fosteriui apie savo sprendimą tik 
prieš dvi savaites. 

— Tai kodėl tada nepaskambinot? 

— Nutarėm palaukti, ar nepastojau, ir tik tada jums pasa- 
kyti. Jei būčiau pastojusi, aiškinti nieko nereikėtų. Maniau, 
kad klausimas išspręstas. - Raudoni marškinaičiai išsipūtė, 
įtempdami baltas sagas, nes Lora giliai įkvėpė. - Bet pasta- 
rąsias dvi savaites Fosteris nieko neveikė, tik bandė mane 


perkalbėti. 

— Jis vis dar nori, kad vaikas būtų pradėtas įprastu būdu. 

— Taip. Jis nedarė man spaudimo, bet neslėpė, ko nori. Pa- 
rodė, kaip nusivils, jei imsimės kitų būdų. Griebėsi visokių 
taktinių manevrų, kad toliau elgtumės, kaip numatėm, bent 
dar keletą ciklų. 

— Bet jūsų neperkalbėjo. 

— Ne. 

— Tai kodėl nepaskambinot ir nepasakėt man, kad susitari- 
mas nebegalioja? Kodėl jūs čia? 

— Fosteris mano, kad nusileidau. - Lora apžvelgė kambarį, 
valandėlę žiūrėjo į trečią Grifo marškinių sagą, paskui pakėlė 
galvą ir jos žvilgsnis susidūrė su jo akimis. - Graužė mane, 
kol sutikau su jumis susitikti dar vieną, paskutinį kartą. Jis 
pasakė, pažadėjo, kad jei šiandien nepastosiu, daugiau nie- 
kada neprašys manęs eiti čia ir sutiks, kad būčiau apvaisinta 
ligoninėje. 

— Vieną, paskutinį kartą, - pakartojo Grifas. 

— Taip. 

— Šiandien. 

— Taip. 

— Vadinasi, jis mano, kad mes... 

— Taip. 

— Bet mes ne... 

— Juk jis niekada nesužinos. Manys, kad ir šį kartą nepasi- 
sekė kaip tris ankstesnius. 

— Tik mudu žinosim, kad šį kartą buvo kitaip. 

— Jei jam nepasakysit. 

— Aš neatskleisiu jūsų paslapties. 

— Nekenčiu šio žodžio, - sielvartingai pasakė Lora. - Sten- 
giuosi nieko neslėpti nuo vyro. 

Ji pažvelgė į koridorių, kuris driekėsi jam už nugaros ir 
vedė į miegamąjį. Žiūrėjo taip ilgai, kad Grifas dirstelėjo per 
petį, kas ją taip sudomino. Koridorius buvo tuščias. Jis pa- 
manė, kad Lora galbūt žiūri į miegamąjį, prisimena, kaip jie 

juda vienu ritmu, prisimena savo orgazmą. Tai paslaptis, ku- 
rios ji neatskleis vyrui. 

Grifas atsikvošėjo, kai ji pakėlė akis. Ilgai žiūrėjo į jį, o jis - 
įją, paskui ji parodė į laukujes duris. 

— Tai... 

— Susirinkimas. 

Lora blankiai šyptelėjo. 

— Nėra jokio susirinkimo. 

- Žinau. - Jis irgi šyptelėjo, bet linksma nebuvo. 

Ji ištiesė ranką prie durų rankenos. 

— Neužmirškit švarko. 

— Gerai. 

— Užtrenkit duris. 

- Žinoma. 

Lora atlapojo duris, ir į vidų plūstelėjo karšto oro banga. 

— Lems aplinkybės, - tarė ji, - bet gali būti, kad matomės 
paskutinį kartą. 

— Gali būti. 

Ji patylėjo, paskui droviai gūžtelėjo pečiais. 

— Negaliu sugalvoti tinkamų žodžių. 

— Tušti plepalai atrodo dar tuštesni. 

Lora blausiai šyptelėjo, nes Grifas priminė jai žodžius, jos 
ištartus tą vakarą, kai jie susipažino. 

— Nereikia nieko sakyti, Lora. 

— Tada... - Ji atkišo dešinę ranką. - Sudiev. 

Grifas paspaudė. Juodu pažvelgė į rankas, paskui vienas į 
kitą. Lora paleido jo ranką, nunėrė akis ir nusisuko į atdaras 
duris. 

Bet tik tiek. Nusisuko ir stovėjo. 

Grifas delsė tik akimirką. Paskui priėjo, užkišo ranką prie- 


šais ją ir lėtai užstūmė duris. 


Lora spoksojo į savo atspindį veidrodėlyje. Veidas buvo sve- 
timas, moteris veidrodyje susitaršiusi, o ne tobulai tvarkinga 

kaip paprastai. Labiausiai ją trikdė abejonė akyse. Kur įpras- 
tas pasitikėjimas savimi? Kur įsitikinimas, kad ji - padėties 
šeimininkė? Kas ši baikšti nepažįstamoji? 

Ji perbraukė pirštų galais per lūpas ir nusišluostė išterliotą 
tušą ties akies kampučiu. Nėra ko abejoti, atvaizdas veidro- 
dyje jos. 

— Lora! 

Ji žaibiškai apsisuko, spausdama ranką prie krūtinės. 

— Neišgirdau, Fosteri. 

— Matau, kad ne. Pašokai kaip įgelta. - Invalido vežimėlis 
stovėjo ant slenksčio tarp miegamojo ir vonios kambario. - 
Manuelas pasakė, kad tu namie. 

Ji pastatė automobilį nuošaliame garaže, įėjo per kamba- 
riuką, kuriame palikdavo purvinus batus, ir užlipo į viršų už- 
pakaliniais laiptais. 

— Jis sakė, kad tu kalbiesi telefonu. - Lora prisivertė nerū- 
pestingai nusijuokti. - Man atrodo, kad taip sakė. Nenorėjau 
tau trukdyti. Džiaugiuosi, kad šiandien likai namie. Karštis 
nepakeliamas. Visi pikti kaip velniai, važinėja kaip bepročiai, 
todėl spūsties metas gatvėse dar pavojingesnis negu visada. 

Suvokusi, kad per daug ir per greitai kalba, ji prisivertė 
šnekėti lėčiau. 

— Tenorėjau pasakyti, kad atrodau baisiai ir ketinau palįsti 
po dušu, prieš eidama pas tave. Kaip šiandien sekėsi tau? 

— Nykiai. O tau, jei nekalbėsim apie orą ir spūstį? 

- Šį rytą laksčiau iš vieno susitikimo į kitą, tarp jų su Fe- 
deralinės aviacijos valdybos atstovais aptarti „Southwest“ ir 
„American“ skundų. 

— Kalbėk konkrečiau. „Southwest“ ir „American“ amžinai 
skundžiasi mumis. 

— Glosto savimeile. 

— Jei mums nesisektų, tylėtų kaip užrišti, - nusišypsojo 
Fosteris. - Kaip praėjo susitikimas su Grifu Berketu? 

Klausimas buvo staigus, nelauktas ir užklupo ją netikėtai. 

— Kaip anksčiau. Greitai. Veiksmingai. 

— Maniau, kad taip vėlai grįžai dėl jo. 

— Kodėl? 

— Nežinau. 

Lora nutylėjo. 

- Tikiuosi, pavakarieniavai nelaukdamas, kol grįšiu. 

— Dobins padarė sumuštinių, kad nemirčiau iš bado. 

— Puiku. 

— Tai kodėl pavėlavai? 

— Buvau jau beveik namie, bet prisiminiau, kad kai ką pa- 
miršau biure, ir turėjau grįžti. Mirna dar buvo. 

— Mano sekretorė paprastai išeina paskutinė. Arba tu. 

— Ji baigė rengti verslo laiškus ir paprašė palaukti, kad ga- 
lėčiau parnešti tau pasirašyti. Jie čia. 

Lora bandė prasisprausti pro vežimėlį į miegamąjį, bet jis 
čiupo jai už rankos. 

— Laiškai palauks. Noriu žinoti, kaip elgėsi Berketas, kai 
pasakei jam, kad susitinkate paskutinį kartą. Juk pasakei? 

— Pasakiau iškart, kai atvažiavo. 

— Ir? 

— Ir nieko. Kai patikinau, kad vykdysime ankstesnės sutar- 
ties sąlygas, jei jis bus spermos donoras, pasakė, kad jam vis 
tiek. Bent prasmė tikrai tokia. 

— Tai jis neatsisakė? 

— Man nesusidarė toks įspūdis. 

— Aš ir nemaniau, kad atsisakys. Aptarei, kaip paimsim 
mėginį? 

— Tik bendrais bruožais. Pasakiau, kad pirmiau pasitarsiu 
su specialistu. Paskui, kai reikės, pranešiu jam. 

— Gal dirbtinio apvaisinimo neprireiks. Tikėkimės. 

— Visi mes to tikimės, Fosteri. 

Jis nustebino Lorą, prispausdamas ranką jai prie papilvės. 

— Šį kartą bus gerai. Karma. Kitoks jausmas, lyg būtų atsi- 
tikęs svarbus dalykas. 


230 + Sandra Brown 


Ji nusišypsojo, vildamasi, kad lūpos nedreba. 

- Ir toliau taip manyk. Norėčiau nusivilkti šiuos drabu- 
žius, — tarė ir žengtelėjo į šoną. - Gali likti. 

— Ne, lisk po dušu. Pasilikčiau, jei galėčiau pasisiūlyti nu- 
trinti tau nugarą. 

— Verčiau įpilk man taurę vyno. Aš greit. 

— Gal geriau gazuoto vandens? Dėl viso pikto. 

— Gerai. 

Fosteris pasiuntė jai oro bučinį, paskui nuvažiavo per gre- 
timą miegamąjį prie durų. Kiekvieną judesį pakartojo tris 
kartus. 

Lora palaukė, kol liko viena, paskui uždarė vonios kamba- 
rio duris ir skubiai nusirengė. Prieš lįsdama po dušu, įsidrąsi- 
no ir ėmė apžiūrinėti save dideliame veidrodyje. Akys vis dar 
buvo stiklinės ir apdujusios, lūpos sukepusios. Palietė spene- 
lius, bambą, gaktos plaukus. 

Užgniaužė kaltą inkštimą, prispaudė pirštus prie lūpų ir 
sušnibždėjo: „O Dieve. Bet ko meldžia, nelabai nutuokė. 


Dvidešimt pirmas skyrius 


Mėnuo buvo ilgas kaip kalėjime. Palyginti su šiuo, anie 
prašvilpė kaip kometa. 

Jis laukė tris dienas, paskui ėmėsi draudžiamos veiklos. 
Paskambino į „SunSouth' biurą. Išklausęs begalinės litanijos, 
kokius skaičiukus spausti, jis galiausiai prisiskambino kažko- 
kiai mandagiai, bet dalykiškai moteriai į ponios Spikmen ka- 
binetą. 

— Kalba Kei Staford, kuo galiu jums padėti? 

— Man reikia pasikalbėti su ponia Spikmen. 

— Kokiu reikalu? 

Grifui pasidarė įdomu, ką pasakytų rami, puikiai išauklėta 
Kei Staford, jei jis išklotų gryną tiesą. Tačiau atsakė taip: 

— Su Fosteriu bičiuliavausi koledže. Susitikau juodu prieš 
kelis mėnesius. 

— Jūsų pavardė? 

— Ponia Spikmen prisimins. 

Ji paprašė jo palaukti ir ilgam dingo. Galų gale atsiliepė: 

— Apgailestauju, bet ponia Spikmen negali prieiti. Ką jai 
pasakyti? 

Paklausė iš mandagumo. Jei Lora atsisakė su juo kalbėtis, 
tikėtina, kad sekretorė neperduos jokios jo žinutės. Be to, ką 
jis galėtų pasakyti? 

Palik savo turtingą vyrą ir būk su manimi. 

Arba nepalik ir būk su manimi. 

Man nesvarbu, ką tu darai, tik būk su manimi. 

— Nieko, - šiurkščiai atsakė ir padėjo ragelį. 

Grifas nusibraižė jos mėnesinių ciklo diagramą dar stro- 
piau negu anksčiau ir kalendoriuje žymėjo dienas. 

Pagavo muilo operos kablį. 

Žiūrėjo veteranų golfo turnyrus ir šachmatų varžybas per 
sporto kanalus, greitis buvo dar mažesnis negu jo laikais. 

Kasdien peržiūrėdavo darbo skelbimus, bet nerado jokio 
anoniminio užsiėmimo, nebent siūlyti prekes telefonu. Nė 
nepamėginęs žinojo, kad liūdnai pagarsėjusio Grifo Berketo 
niekas nesamdys. 

Vieną popietę pasijuto toks vienišas, kad paskambino 
Maršijai ir pasiūlė drauge pavakarieniauti. 

— Aš atsinešiu vakarienę ir vyno. Negi gali atsisakyti? 

— Dėkoju už pasiūlymą, bet duok man dar šiek tiek laiko, 
Grifai. 

Laikas tapo jo priešu. 

Kaip kompensaciją Maršija pasiūlė jam vieną savo mergi- 
nų. Grifas atsisakė, ir ji kimiai, gundomai nusijuokė. Buvo 
gera, kad ji vėl juokiasi, - tai rodė, kad iš tvarsčių, iš traumos 
vaduojasi senoji Maršija. 

— Nenori susitikti su mano talentingomis mergaitėmis? 
Įdomu. Su kuo nors susitikinėji? 

Jis vėl išvydo Lorą, judančią po juo ir tyliai murkiančią - šį 
garsą dabar sapnuodavo. 

— Taip. Susitikinėju. 

Beveik visą laiką jis nerimastingai vaikščiojo po kambarius, 
spėliodamas, kada ji jam paskambins, ar ji jam paskambins ir 
ką jam pasakys. 

Rodartė nesirodė. Grifas nesitikėjo, kad „Vistos“ vaikinai 
patarė jam nebekibti prie Grifo. Per daug naivu ir optimis- 
tiška. Rodartės užuominos neatitiko tiesos - jis nebuvo su- 
simokęs su „Vista , nebuvo jiems įsipareigojęs. Ir net jei būtų 

buvęs įsipareigojęs, „Vistos“ vaikinai būtų pritarę liūdnam 
galui, kurį jis numatė Grifui Berketui. 

Jis svarstė, ar įspėti Bolį ir Džeisoną dėl bjauraus tipo 
bjauriame automobilyje, bet būgštavo, kad išgąsdins Bolį ir 
šis nutrauks treniruotes, o ta valanda per dieną buvo vienin- 
telė, kai Grifas šiek tiek išsiblaškydavo. 

Jis dar du kartus nesėkmingai skambino Lorai į biurą. Po 
antro karto įžūliai paskambino jai į mobilųjį. Suprasdamas, 
kad Lora pažins jo numerį iš telefonų knygos, jis nustebo ir 
nudžiugo, kai ji atsiliepė. Bet Lora tepasakė: „Nustok skam- 
binti. Tau to negalima, ir išjungė telefoną. 

Jis bandė užsimiršti plaukiodamas. Kai neplaukiodavo, 
bėgiodavo. Mankštindavosi sporto salėje, lyg vis dar treni- 
ruotųsi. Eidavo į kino salynus ir pamatė visus šiuo metu ro- 
domus filmus. 

Reikėjo prastumti laiką. 

Pagaliau, jam laukiant vaisių kokteilių bare jogurto su uo- 
gomis, suskambėjo skambutis. Vos neišmetė mobiliojo tele- 
fono, traukdamas jį nuo diržo ir atidarydamas. 

— Alio. 

— Grifai, Fosteris Spikmenas. Sveikinu. 

Jo regėjimo laukas susitraukė iki taškelio, o šis išnyko už- 
plūdusioje tamsoje. Pardavėjas už prekystalio parodė, kad gė- 
rimas paruoštas. Grifas bukai žiūrėjo į jį. Apsisuko ir išėjo iš 
parduotuvės. Ant šaligatvio atsistojo šešėlyje, bet po stogine 
buvo dar karščiau. Kaip krosnyje. Jis duso. 

— Grifai? Girdi mane? 

— A, taip, aš tik... - Ranka pasidarė slidi nuo prakaito. Paė- 
mė telefoną kita ranka. - Turbūt „sveikinu“ reiškia, kad turit 
man gerą žinią. 

— Mums pasisekė. - Milijonierius net nebandė slėpti 
džiaugsmo. - Lora nėščia. 

Iš krautuvės išėjo suirzęs pardavėjas su Grifo gėrimu. Į an- 
takį buvo įsisegęs sidabrinį auskarą, o geltoniems dantims 
reikėjo ortodonto. 

— Negalima užsisakyti ir išeiti. 

— Jūs tikras? - paklausė Grifas, nekreipdamas į pardavėją 
dėmesio. 

— Šį rytą tris kartus atlikome namie nėštumo testą. Visi 
buvo teigiami. Neginčytinas faktas. 

— Ei, aš tau sakau, - neatstojo pardavėjas. - Privalai sumo- 
kėti. - Ir atkišo Grifui gėrimą. 

- Palaukit valandėlę, - paprašė šis Spikmeno. Uždengęs te- 
lefoną, čiupo gėrimą, šlykščiai putotą ir tirštą, ir švystelėjo į 
artimiausią šiukšlių dėžę. Įkišo į pardavėjo marškinių kišenę 
penkis dolerius. - Dabar dink man iš akių, kol neišlupau to 
daikto tau iš antakio. 

— Gaila, kad nesupuvai kalėjime. - Pardavėjas šaipydama- 
sis parodė Grifui nešvankų gestą ir grįžo į parduotuvę. 

Grifas kelis kartus garsiai įkvėpė, plaučiai prisipildė degi- 
nančio oro. 

— Rodos, paskambinau netinkamu laiku, - tarė Spikmenas. 

— Nieko tokio. Mokėjau parduotuvėje. Atsiprašau. Ar tie 
nėštumo testai patikimi? 

- Aš irgi iš pradžių abejojau. Ir Lora. Ji net nenorėjo atlikti 
testo, būgštavo, kad užsitrauks bėdą. - Jis nusijuokė. - Bet 
kai ir trečiasis testas parodė, kad ji nėščia, patikėjo. Pas gydy- 
toją atliktas testas irgi tai patvirtino. 

— Ji jau buvo pas gydytoją? 

— Šį rytą. Priprašė savo ginekologo ją priimti. Pasidarė 
kraujo tyrimus. Jis ką tik paskambino, kad hormonų padau- 
gėjimas rodo, jog ji nėščia. 

— Ji su jumis? - Grifas įsivaizdavo, kaip jie apsikabinę juo- 
kiasi ir verkia iš džiaugsmo. 

— Buvo biure, bet dabar važiuoja namo. Atšaldžiau šam- 
paną. Na, šampaną gersiu aš. Lora, žinoma, nebegali gerti, 
todėl gaus gazuoto vandens su ledu. - Spikmenas nusijuokė. 
Grifas prisivertė juoktis kartu su juo. - Norėjau tučtuojau 
tau pranešti. Ką tik tapai labai turtingas. 


— Taip. Sunku suvokti. 

— Ar tau patogu ateiti pas mus rytoj vakare? Aš sugalvojau, 
kaip apeiti tą kliūtį. 

— Kliūtį? 

— Kas tau mokės, jei pergyvensi Lorą ir mane. 

— A, taip. 

Grifui atrodė, kad to namo bibliotekoje, gurkšnodamas 
kokakolą iš raižyto krištolo stiklinės, aptarinėdamas keis- 
tos sutarties sąlygas, aiškindamasis detales, jis sėdėjo prieš 
daugelį metų. Dabar tie prisiminimai atrodė kaip sapnas. Tik 
dabar jis suprato, kad nesitikėjo, jog viskas bus taip, kaip nu- 
matyta. Nemanė, kad visi bus patenkinti. Bet taip yra. Spik- 
menai turės trokštamą vaiką. Jis vėl bus milijonierius. Jis ap- 
sirūpinęs iki mirties. 

Jautėsi, lyg būtų gavęs per galvą šūdo maišu. 

— Nelabai tikėtina, - kalbėjo Spikmenas, - bet reikia atsi- 
žvelgti į nenumatytus atvejus. Be to, norėtume patys įteikti 
tau pusę milijono. 

— Maniau, mes nebesusitiksim. 

— Tik šį kartą. Proga ypatinga, verta ceremonijos. Mūsų 
amžino dėkingumo ženklas. Ateisi? 

- Žinoma, - išgirdo Grifas savo balsą. - Kada? 


Jis atvažiavo lygiai pusę devynių. Paskambino prie vartų, 
pasakė Manuelui savo pavardę, ir vartai buvo atkelti. Patar- 
nautojas atidarė duris, Grifui nespėjus paskambinti. Jis kaip 
paprastai vilkėjo juodai, o šypsena tebebuvo beprasmė. Ne- 
tardamas nė žodžio, palydėjo Grifą pro arką į biblioteką, ku- 
rioje laukė Fosteris. Vienas. 

— Grifai! - džiaugsmingai sušuko jis. Kelis kartus keistai 
pabrūkšėjo vežimėlio ratukais ir tik tada privažiavo. Šypso- 
damasis iki ausų, čiupo Grifo dešinę abiem rankom ir entuzi- 
astingai paspaudė. - Aš labai patenkintas, kad galėjai ateiti. 

— Nieku gyvu nebūčiau pražiopsojęs tokios progos. 

— Verta pastangų, a? Penki šimtai tūkstančių grynais. Turi 
šarvuotą automobilį pinigams parsivežti? 

Grifas nusijuokė, kaip Fosteris ir tikėjosi. 

— Ko gersi? 

Jis parodė į stiklinę viskio su ledu ant staliuko prie Spik- 
meno alkūnės. 

— Man tiktų. 

- Uno maūs*, - paliepė Spikmenas Manuelui. Šis iškart 
nuėjo prie baro ir įpylė Grifui viskio iš grafino. Kai padavė, 
Spikmenas rankos mostu parodė padėjėjui, kad jis gali išeiti. 
Manuelas uždarė dvivėres duris. 

Spikmenas paėmė nuo stalo savo stiklinę. 

- Vakar vakare išgėriau visą butelį šampano, o šį rytą pa- 
budau plyštančia galva. Bet tostus galima skelbti ir geriant 
burboną, tiesa? - Jis kilstelėjo stiklinę. - Už mūsų sėkmę. 

— Už mūsų sėkmę, - pakartojo Grifas ir maktelėjo nemažą 
gurkšnį viskio. Šis nudegino gerklę ir skrandį. - Ponia Spik- 
men nedalyvaus? 

— Deja, ne. Ostine keletą mėnesių brendo krizė dėl bagažo 
persiuntimo. Reikėjo įsikišti pačiai Lorai. Bent jai taip atro- 
dė. Bandžiau atkalbėti, bet Lora užsispyrė ir paaiškino, kad 
vienas iš mudviejų privalo išspręsti šį klausimą, o man skubi 
kelionė ten ir atgal per sunki. 

Grifas numanė, kad tai tik dingstis. Iš tiesų ji išmovė į Os- 
tiną, nes nenorėjo matyti jo. Užuomina buvo aiški, ir jį dabar 
draskė troškimas ją pamatyti ir pyktis dėl jos baimės susitikti 
su juo akis į akį po paskutinės popietės kartu. 

- Ilgai neleisiu jai taip plėšytis, - pasakė Spikmenas. - Rū- 
pinsiuos, kad nuo šiol iki vaiko gimimo Lora perduotų savo 
pareigas kitiems. Ji užsispyrusi, kai reikia dalytis atsakomy- 
be. - Jis droviai sukikeno. - Žinoma, aš irgi. Bet abu norime 
vaikui skirti pakankamai laiko. Kai jis gims, neabejoju, kad ji 


atsidės motinystei. 


* Dar vieną (isp.). 


Aišku, juk dėl to ir tartasi. Lora norėjo vaiko. Ji norėjo pa- 
gimdyti vyrui vaiką. Keli orgazmai - nenumatytas malonu- 
mas, bet jos planų jie nepakeitė, o Grifas - suknistas mulkis, 
nes pamanė, kad galbūt pakeis. 

Jis niekuo nesiskiria nuo spermos banko, na, turi šiokių 
tokių privalumų - kietą pagalį, pirštus ir liežuvį. Kelis kartus 
jinai kaifavo. Nair kas? Ogi nieko. Ji priklauso Fosteriui Spik- 
menui, kaip ir vaikas, kurį pagimdys. Puiku! Misija įvykdyta. 
Laikas atkimšti šampaną. 

Atia, Grifai Berketai. Buvo malonu susipažinti. Malonu su 
tavim kruštis. Malonu tave visokeriopai iškrušti. 

O jei jam ir buvo kilę kokių abejonių, jas išsklaidė senti- 
mentalus Loros vyro monologas: 

— Gaila, kad nematei jos šįryt, kai trečias testas patvirtino, 
kad laukiasi. - Ponas Spikmenas įsikišo į burną kumštį, kad 
užgniaužtų jaudulį. - Jos veidas... Niekada nemačiau Loros 
tokios gražios kaip tada, kai nusišypsojo man ir pasakė: „Mes 
turėsim kūdikį“ Mes. Šis trijų raidžių žodis nepaprastai reikš- 
mingas mano būklės žmogui. 

— Neabejoju. 

Rodos, Spikmenas nepastebėjo Grifo pašaipos. Per daug 
laimingas buvo. 

— Dar prieš testus žinojau, kad ji nėščia. Krūtys padidėjo. 
Pasidarė tokios jautrios, kad ji man neleido prisiliesti. - Jis 
nusijuokė. - Susidrovėtų išgirdusi, kad tau tai sakau. Atleisk, 
kad plepu kaip užsuktas. Negaliu nutilti. Širdis lipa pro ger- 
klę. Be to, dar tebesu šiek tiek įkaušes. 

Tada jis prisiminė, kad reikia dar pasiūlyti Grifui išgerti. 
Grifas papurtė galvą. Kai Fosteris prašneko apie Loros krū- 
tis, jis vienu mauku išgėrė viskį. Ausyse suspengė, širdis ėmė 
daužytis. Pajuto lipnumą ir šleikštulį. 

— Nenumanai, kas bus? - paklausė Fosteris. 


— Kaip kas bus? 

— Kūdikis. Nejautei tą dieną, kai jis buvo pradėtas, ar turi 
daugiau X, ar Y chromosomų? 

Tą dieną, kai kūdikis buvo pradėtas, Grifas jautė Lorą. Jos 
odą. Jos šilumą. Jos aistrą. Nuo viskio peršėjo gerklę, bet jam 
pavyko ištarti: 

— Ne. Negalvojau apie tai. 

— O aš nuolat galvoju, - droviai prisipažino Spikmenas. — 
Mūsų vaiko lytis - visos jo savybės - buvo nulemta tą akimir- 
ką, kai kiaušinėlis buvo apvaisintas. Nuostabu, a? 

— Nuostabu. - Nuostabu, kiek kartų baigiau joje. 

— Nekantrauju sužinoti, berniukas ar mergytė, bet paaiš- 
kės tik penktą mėnesį. 

Nuostabu, kiek kartų baigiau drauge su ja. 

— Po penkių mėnesių tu tikriausiai gulėsi kokios nors Kari- 
bų jūros salos paplūdimyje, - sukikeno Spikmenas, - su šalto 
gėrimo taure vienoje rankoje ir karšta pupyte kitoje. 

— Skamba neblogai. - Grifas išspaudė šypseną. 

— Turbūt galų gale sužinosi apie kūdikį. Mergytė ar berniu- 
kas. Kokį vardą mes jam davėm. Turbūt perskaitysi skelbimą 
laikraštyje. 

— Jei toje Karibų jūros saloje bus laikraščių. 

— Tikrai nebenori išgerti? - Spikmenas šypsojosi. 

— Ačiū, ne. 

Spikmenas paėmė Grifo stiklinę ir nusinešė prie baro. At- 
liko tą patį ritualą kaip anksčiau: sudėjo stiklines į dėžę po 
kriaukle, nušluostė švarutėlį baro viršų ir tobulai sulankstė 
rankšluostį. Įvėręs jį į žiedą, vėl sulygino kraštus. Kai paga- 
liau buvo patenkintas, nusišluostė rankas valikliu. 

Paskui tris kartus lengvai pliaukštelėjo per vežimėlio rank- 
tūrius. 

— Dabar prie reikalo. - Jis keistai pabrūkšėjo ratukais, pas- 
kui privažiavo prie stalo. Ant jo buvo dėžė, matyt, su raštinės 
reikmenimis. Spikmenas parodė į ją. - Tavo pinigai. 

Grifas nesiartino. 


Spikmenas, klaidingai supratęs jo delsimą, nusijuokė. 

— Imk. Jie tavo. Atidaryk dėže. 

Grifas priėjo prie stalo ir atsainiai nukėlė dėžės dangtį. Iš- 
vydo krūvą šimto dolerių banknotų, tvarkingai perrištų po- 
pierinėmis juostelėmis. 

— Gražu, a? 

Grifas sukando skruostą iš vidaus ir nutylėjo. Bijojo žo- 
džių, kuriuos ištartų, jei prabiltų, bijojo pasakyti Spikmenui, 
kad niekina žmogų, kuris sumokėjo kitam vyrui, kad kruštų- 
si su jo žmona, ir nusispjaut jam į kilnų tikslą. 

Iš smalsumo susirado Biblijoje tą istoriją. Tenai žmona, 
Sara, pasiuntė pas vyrą kitą moterį, bet padėtis buvo panaši. 
Pradžios knygos istorija baigėsi nekaip. Tiesą sakant, baisiai 
suknistai. Ir vien dėl to, kad šita Sara užsigeidė kūdikio ir su- 
galvojo būdą, kaip jį turėti. 

Gali sau kartoti, kad tai biologija, bet tai vis dėlto seksas. 
Tai vyras ir moteris, sugulantys ir naudojantys organus, ku- 
rie skirti atlikti tam tikrai funkcijai, bet sykiu teikia malonu- 
mą. Dar nesugalvota nieko intymesnio. 

Grifas nesuprato, kaip vyras gali prašyti žmonos tokio da- 
lyko. Jo skrandyje teliūskavo viskis, atmieštas panieka Spik- 
menui ir pavydu. 

Žinoma, jis ir pats nėra dorybingas karalaitis ant balto žir- 
go. Jis paėmė šio žmogaus pinigus. Savimi bjaurėsis vėliau. 
Bet dabar jam bloga darėsi nuo Spikmeno, kuris šypsojosi, 
lyg būtų laimėjęs aukso puodą, šypsojosi negalvodamas, ką 
iškentė Grifas ir Lora dėl jo kvailo, savanaudiško, atkaklaus 
reikalavimo. 

— Neįsižeisiu, jei norėsi perskaičiuoti. 

Grifas papurtė galvą. 

Spikmenas smalsiai pažvelgė į jį. 

— Atvirai kalbant, stebiuosi. 

— Kuo? 


— Tavo santūrumu. Droviesi manęs? 

— Ojūs ko tikėjotės? 

— Daugiau... - Jis sumosavo rankomis. - Jausmų. Gyvu- 
mo. Elgiesi, lyg nenorėtum imti užmokesčio, lyg apgailes- 
tautum... - Jis nutilo, valandėlę žiūrėjo į Grifą, paskui ėmė 
juoktis. - Dieve mano. 

— Kas yra? 

— Nenori, kad susitikimai nutrūktų, a? Juk todėl? Tau gai- 
la, kad baigėsi popietės pramogos su Lora. 

— Vėjai. 

Spikmenas pagrasė jam pirštu. 

— Nemanau. 

— Greičiau tvarkom reikalus, ir aš dingstu iš čia. - Grifui 
zvimbė ausyse, bet išgirdo, kad ne kalba, o niurna. 

— Oi, Grifai, nesivaržyk. Seksas su mano žmona nėra sunki 
pareiga. Puikiai žinau. Negalėjai likti abejingas Lorai. Pama- 
žu įjunkai kaip į lažybas, a? Kuo daugiau turėjai, tuo labiau 
norėjai. Dabar sunku jos atsisakyti. Suprantu. Tikrai. 

Grifas sugniaužė kumščius. 

Spikmenas vėl sukikeno, paskui pakėlė rankas delnais į 
priekį. 

— Atsiprašau, atsiprašau, atsiprašau. Nepyk, kad iš tavęs 
juokiuosi, bet kad baisiai juokinga. Tavo darbas baigtas, pi- 
nigų užsidirbai, o širdis sudaužyta. Negi nesupranti, kaip 
juokinga? - Spikmenas mirktelėjo. - Tu taip nukabinęs nosį, 
kad man toptelėjo, jog tau labai patiko ją daryti. 

Grifui trūko kantrybė, ir jis nebeslėpė pasišlykštėjimo. 

- Šikniau tu daužtas. 

— Gal, - maloniai atsiliepė Spikmenas. - Tačiau aš negei- 
džiu kito vyro žmonos, moters, kurios daugiau kaip gyvas 
neturėsiu. Vargšas Grifas, vargšas Grifas, vargšas Grifas. 

Grifui akis aptraukė raudona įtūžio migla, paskui jis ap- 
žvelgė stalą, ieškodamas tinkamo daikto šitai siutinančiai, 
erzinančiai skanduotei nutildyti. 

— Ponia Spikmen? 

Kai lėktuvas pradėjo leistis Dalase, Lora žiūrėjo pro iliumi- 
natorių. 

— Kai prieisime prie vartų, - kreipėsi į ją stiuardesė, persi- 
svėrusi per tuščią krėslą prie tako, - išvesiu jus pirmą. 

— Oi ne, nereikia. - Jai nepatiko ypatingas dėmesys, skren- 
dant „SunSouth lėktuvais. 

- Atsiprašau, įsakymas iš lakūno kabinos, - nusišypsojo 
jaunoji moteris. 

— Kodėl? 

- Jis gavo pranešimą, kad oro uoste jūsų kažkas laukia. 

— Laukia? Kas? 

— Galjūsų gražusis vyras, - pritildė balsą stiuardesė. - Pri- 
simenu jūsų gimtadienį, kai prie bagažo konvejerio jūsų lau- 
kė styginių orkestras. Kokia romantiška staigmena. Trumpai 
drūtai turite paklusti kapitono įsakymui ir išlipti pirma. 

Lora vylėsi, kad šiandien Fosteris nesurengė jai įspūdingo 
sutikimo. Diena buvo sunki, prasidėjo anksti, baigėsi daug 
vėliau, negu turėjo. Ji tenorėjo grįžti namo, skubiai palįsti po 
dušu ir ilgai miegoti. 

Lėktuvas nusileido nepriekaištingai ir laiku. Ji nutarė apie 
tai pasakyti Fosteriui. 

Privažiavus prie vartų, stiuardesė per mikrofoną paprašė 
kitų keleivių dar pasėdėti. Lora susidrovėjo, lydima tarp eilių, 
ir šypsena atsiprašinėjo tų bendrakeleivių, kurie žiūrėjo į ją. 

Priėjusi prie lakūno kabinos, pamatė kapitoną. Jis nusiė- 
mė kepurę. 

— Ponia Spikmen. 

— Tobulas skrydis, kapitone Morisai, - pagyrė ji, akies kam- 
pučiu perskaičiusi jo pavardę - ilgainiui labai įgudo. 

— Ačiū. 

Bet kapitono veidas buvo niūrus, o kadangi jis nebandė 
užmegzti pokalbio, Lorą apėmė bloga nuojauta. 

— Kas atsitiko? 

— Prašom. - Jis mostu parodė į duris. Lora žengė ant trapo 
ir nustebo, kad lakūnas ją lydi. Dar labiau nustebo, kad jis su- 
ėmė ją užalkūnės. Nespėjusi pagalvoti, ką tai reiškia, pamatė 
artinantis du vyrus. 

Jie vilkėjo aukštesnio rango policijos pareigūnų unifor- 
mas. Pamatę ją, pagarbiai nusiėmė skrybėles. 

Lorai sudrebėjo kojos. Lakūnas tvirčiau suspaudė jai alkūnę. 

- Kas atsitiko? - Žodžiai draskė gerklę ir buvo vos girdi- 
mi. - Kas atsitiko? - suriko ji. 


Žmogžudysčių tyrimo skyriaus detektyvas pažvelgė į lavoną 
ir švilpdamas atsiduso. 

— Jėzau Kristau. 

Jo partneris, nekalbus vyras, pritariamai murmtelėjo. 

Nusikaltimo vietos apžiūros grupės narys, valandą rinkęs 
įkalčius, liūdnai linktelėjo. 

- Šlykštu, a? Dar niekada nemačiau tokios bjaurasties. 
Kruvinesnių žmogžudysčių esu matęs, bet... bet taip pasielg- 
ti galėjo tik šaltakraujis pašlemėkas. 

— Arba karštakraujis, - pasakė pirmasis detektyvas. 

— Manai, aistros nusikaltimas? 

— Gal. Šiaip ar taip, šunsnukis nusipelnė injekcijos. 

Jo partneris vėl pritariamai murmtelėjo. 

— Atsiprašau, detektyvai. - Bibliotekos tarpduryje pasiro- 
dė uniformuotas pareigūnas. - Liepėt pranešti, kai tik par- 
vyks ponia Spikmen. Ji nuvesta į svetainę. Ten. - Jis moste- 
lėjo ranka. 

Kai tyrėjai įėjo į kambarį, Lora Spikmen stovėjo tarp dviejų 
policijos kapelionų. Vienas vogčia linktelėjo, vadinasi, jai pa- 
sakyta, bet tai buvo aišku kaip dieną. Moteris buvo išblyškusi 
kaip numirėlė. 

Nešnekusis detektyvas atsistojo prie sienos. Antrasis žen- 
gė į kambarį. 

— Ponia Spikmen! 

— Mano vyras negyvas? Tai ne klaida? 

— Ne. Užjaučiu. 

Jai sulinko keliai. Kapelionai nuvedė ją prie sofos. Vienas 
atsisėdo šalia ir raminamai uždėjo ranką ant atlošo. Kitas pa- 
prašė uniformuoto pareigūno atnešti jai stiklinę vandens. 

Prisiartinęs detektyvas ištraukė iš švarko kišenės kortelę 
ir padavė jai. 

- Stanlis Rodartė, ponia. Žmogžudysčių skyriaus detekty- 
vas, Dalaso kriminalinė policija. 


Dvidešimt antras skyrius 


- Las jis Čia. 

Miegamojo tarpduryje pasirodė Kei Staford. Lora pusiau 
gulomis sėdėjo šezlonge. Užuolaidos buvo užtrauktos, kam- 
baryje vėsi prieblanda. Sekretorė kalbėjo tyliai ir lėtai, taip 
dabar su ja kalbėjo visi, lyg būgštaudami, kad nuo staigių gar- 
sų ji subyrės it krištolas. Galbūt taip ir reikia. 

— Aš jį palikau poilsio kambary, - tarė Kei. - Neskubėk. Jis 
sakė, kad palauks. 

Lora atsisėdo ir įsispyrė į batus. 

— Galiu su juo kalbėtis kad ir dabar, nors nežinau, ką šian- 
dien galėčiau pridurti prie to, ką pasakiau vakar vakare. 

Detektyvas Rodartė trainiojosi po namus beveik iki vidur- 
nakčio. Dalį laiko tardė ją. Likusį laiką jis, jo nešnekus par- 
tneris ir kiti policininkai vaikščiojo į biblioteką ir iš jos ir darė 
tai, ką, matyt, visada daro žmogžudystės vietoje. 

Jie pašnibždom tarėsi, žvilgčiodami jos pusėn, kartais kai 
ko paklausdami. Rūpestinga policininkė paklausė, ar ji neno- 
rėtų kam nors paskambinti. 

— Kad šiąnakt pabūtų su jumis. 

Nei Lora, nei Fosteris giminaičių neturėjo. Po avarijos ne- 
bepalaikė ryšių su draugais. 

— Mano sekretorė, - tarė Lora. 

Ir pasakė policininkei Kei telefono numerį. Kei atvažiavo 
po pusvalandžio, sukrėsta ne mažiau už Lorą, bet nepraradu- 


si gebėjimo atlikti paprastas užduotis, kurių Lora atlikti ne- 
beįstengė. Ji nurodinėjo, atsakinėjo ir atsiliepdavo į telefono 
skambučius, kurių erzinamai padažnėjo. 

Kei rankoje nešėsi bloknotą, kai jos drauge lipo laiptais 
žemyn. 

— Nesmagu tau dabar kvaršinti galvą dėl tokių dalykų, 
Lora. 

— Kvaršink. Negaliu sau leisti prabangos sielvartauti. Grau- 
šiuos vėliau, kai... kai viskas bus baigta. Ko reikia? 

Pagal Fosterio testamento, perrašyto po vestuvių, išlygą 
po vyro mirties Lora tampa „SunSouth“ vadove, kol direkto- 
rių taryba išrinks kitą žmogų. Jai oficialiai suteikiama teisė 
priimti sprendimus ir vadovauti bendrovei. Taigi vakar vaka- 
re ji tapo ne tik našle, bet ir bendrovės vadove. 

- Žiniasklaida jau, galima sakyti, apsigyveno prie mūsų 
biuro durų, - tarė Kei, - laukia pareiškimo. 

— Paprašyk Džo parašyti keletą bendrų frazių. Visi „Sun- 
South“ darbuotojai priblokšti šio tragiško įvykio, na, pats ži- 
nos. Bet tegu pirmiau atsiunčia man faksu peržiūrėti. - Lora 
pasitikėjo rinkodaros skyriaus vadovu, jis parašys tinkamą 
pareiškimą spaudai, bet, kaip ir Fosteris, manė, kad turi per- 
žiūrėti ir patvirtinti pati. - Pasakyk, kad nerengtų oficialios 
spaudos konferencijos ir neatsakinėtų į klausimus apie... apie 
nusikaltimą. Palikim tai policijai. 

Kei išbraukė šį punktą iš sąrašo. 

- Vadybos skyrius klausė, ar paskelbti tylos minutę Foste- 
rio atminimui pagerbti. 

Lora nusišypsojo ir papurtė galvą. 

— Fosteris neleistų darbui nutrūkti nė minutės. Bet dėkoju 
už pasiūlymą, taip visiems ir pasakyk. 

— Ar galvojai apie šermenis? 

Lora, jau nulipusi iki laiptų apačios, sustojo ir atsisuko. 


— Negaliu nieko planuoti, kol neatgavau kūno. 

Netikėtai jos akys prisipildė ašarų. Prieš dvejus metus, po 
avarijos, Fosteris gulėjo reanimacijos palatoje ir kovojo dėl 
savo gyvybės. Lora būgštavo, kad kiekvienas jo atodūsis bus 
paskutinis ir ji netrukus rengs laidotuves. Bet dabar neturėjo 
laiko kalbai paruošti. Dabar tai atsitiko staiga ir iš tikrųjų. 
Laidotuvės bus. Kada, ji dar nežino. 

Vakar vakare policininkai nepatarė jai eiti į biblioteką. 
Lora paklausė patarimo. Iš pasakojimo atrodė, kad vaizdas 
šlykštus, ir ji nenorėjo paskutinį kartą matyti Fosterio tokio. 
Sukrėtė jau užtrauktas maišas, išvežamas neštuvais su ratu- 
kais. Maiše buvo jos vyro kūnas, policijai - įkaltis. 

Pajutusi viršininkės sielvartą, Kei pasakė: 

— Atleisk, kad primenu, bet telefonai ir čia, ir biure skamba 
be perstojo, žmonės klausia, kada šermenys ir kur. Vestibiu- 
lyje jau nebetelpa gėlės. 

Lora palietė sekretorei ranką. 

— Pranešiu, kai tik žinosiu. O dabar paprašyk Džo, kad įra- 
šytų į pranešimą spaudai sakinį dėl gėlių: verčiau tegu žmo- 
nės tuos pinigus perveda į Eleinės fondo sąskaitą. Fosteriui 
būtų maloniau. 

- Aišku. Dar vienas dalykas. Šį rytą gubernatorė paskelbė 
pareiškimą, kuriame Fosteris aukštinamas kaip verslininkas, 
pavyzdinis teksasietis ir žmogus. Paskui ji paskambino ir pa- 
klausė, ar negalėtų kuo nors padėti asmeniškai, juk buvo jūsų 
abiejų draugė. 

— Atsakysiu pati, kai tik galėsiu. O kolkas perduok jai mano 
didelę padėką už rūpestį. 

Kei palydėjo ją iki poilsio kambario, kuriame laukė detek- 
tyvas Stanlis Rodartė. Rodartė. Lora iškart prisiminė Grifo 
Berketo perspėjimą. Jis minėjo nykų gelsvai žalią sedaną, bet 
nepasakė, kad Rodartė - Dalaso kriminalinės policijos Žmog- 
žudysčių tyrimo skyriaus detektyvas. 

Rodartė apžiūrinėjo paveikslą, kuriame buvo pavaizduota 
medžioklė Anglijoje. Atsisuko, kai ji įėjo. 


Nešvatus žaidimas * 247 


- Čia originalas? 

— Manau, taip. 

—- Hm. - Rodos, jam tai padarė įspūdį. - Turbūt kainavo 
baisybę gabalų. 

Ji nesiteikė atsakyti. 

— Gražus namas, ponia Spikmen. 

— Ačiū. 

— Viską pertvarkėte, kai atsikraustėte po vestuvių su ponu 
Spikmenu? 

- Eleinė Spikmen taip nepriekaištingai apstatė namus, kad 
aš nieko nekeičiau. 

Keista, bet šypsena jo nepagražino. Jis pasidarė šlykštesnis. 

— Dauguma antrųjų žmonų stengiasi sunaikinti visus pir- 
mųjų pėdsakus. 

Apibendrinimas buvo nederamas. Lora pamanė, kad jis iš- 
tarė šį sakinį tik norėdamas pažiūrėti, kaip ji elgsis. Vakar va- 
kare detektyvas jos nesužavėjo - iškart pajuto, kad jis šiurkš- 
tus ir klastingas. Dabar nusprendė, kad juo bjaurisi. 

— Žmonės klausinėja, kada laidotuvės, - tarė Lora. 

— Medicinos ekspertas šiandien popiet darys skrodimą. 
Priklausomai nuo to, ką jis ras, atiduosime jums lavoną arba 
rytoj, arba poryt. Bet patariu nieko neplanuoti, nepasitarus 
su manimi. 

— Suprantu. 

Lora atsuko jam nugarą, priėjo prie vienos odinės sofutės 
ir jau ketino sėstis, bet jis ją sulaikė. 

- Jei neprieštarausit, norėčiau, kad dabar žvilgtelėtumėt į 
biblioteką. Gal pamatysite ką nors ne vietoje. Žinoma, išsky- 
rus tai, kas ir taip akivaizdu. 

Lora žinojo, kad anksčiau ar vėliau jai bus liepta įeiti. Dve- 
jojo, nes, viena vertus, norėjo išvysti tą vietą, kur mirė Eos- 
teris, antra vertus, norėjo niekada nebematyti šio kambario. 
Jei būtų galėjusi, būtų atidėliojusi kuo ilgiau ir kankinusis iš 
baimės. Beveik apsidžiaugė, kad Rodartė nusprendė už ją. 

Nelinkstančiomis kojomis išėjo iš poilsio kambario ir per 
vestibiulį nudūlino prie dvivėrių bibliotekos durų. Metaliniai 
apkaustai buvo kažkuo apibarstyti: policininkai ėmė pirštų 
atspaudus. 

- Žmogžudystė - nešvarus reikalas, - pasakė Rodartė, pa- 
matęs, kad Lora pastebėjo teplius tamsius miltelius. 

Jis pastūmė duris, ir ji įėjo į kambarį. 

— Karterį jau matėte? - paklausė Rodartė. 

Jo porininkas, detektyvas, kurį prisiminė mačiusi vakar 
vakare, stovėjo prie sienos su knygų lentynomis, nebylus ir 
niūrus kaip sargybinis. Nei jo laikysena, nei veido išraiška 
nepasikeitė jai įėjus. 

Jei ne jis, kambarys būtų atrodęs stulbinamai toks kaip pa- 
prastai. Tik prie stalo buvo netvarka. Stalas su visais daiktais 
ant jo buvo apibarstytas milteliais, ieškant pirštų atspaudų, 
staliukas apverstas, lempa ir kiti daiktai, nuo stalo nukritę 
ant kilimo, beveik visi suduže, kilimas sumurkšlintas. Fos- 
teris nepakesdavo net netvarkingų kutų, reikalaudavo juos 
išlyginti kelis kartus per dieną. 

Pamačiusi jo vežimėlį, Lora nevalingai žagtelėjo. 

Buvo kraujo. Ant vežimėlio. Ant kilimo. Ant stalo. 

Rodartė palietė jai alkūnę. 

— Gal norėtumėt apžiūrėti kambarį vėliau? 

Ji norėjo, kad jis jos neliestų. Ištraukė alkūnę iš jo rankos. 

— Atrodo, niekas nepasikeitė, išskyrus akivaizdžius da- 
lykus. 

— Puiku. - Detektyvas mostelėjo į krėslus. - Atsisėskim. 

— Čia? 

Jis gūžtelėjo pečiais ir vyptelėjo, lyg klausdamas: O kodėl ne? 

Arba jis kvailas ir nejautrus, arba pašlemėkas, arba sadis- 
tas. Lora spėjo, kad pastarasis, bet nenorėjo ginčytis dėl ap- 
klausos vietos. 

— Sėdėjau arba gulėjau visą dieną. Verčiau pastovėsiu. - Ji 
nuėjo prie langų sienos, atsukusi kambariui nugarą. 

— Kodėl vakar išskridot į Ostiną? - paklausė Rodartė be jo- 
kių mandagių įžangų. 

Lora akies kampučiu pastebėjo, kad Karteris sujudėjo. Jis 
išsitraukė iš vidinės švarko kišenės bloknotą ir rašiklį. Bet 
buvo aišku, kad jis - tik priedas. Svarbiausias yra Rodartė. 

— Vyro prašymu išskridau tvarkyti vieno reikalo. Gavom 
pranešimų apie bagažo vagystes. Buvo apkaltinti mūsų kro- 
vikai, paaiškėjo, kad vienas iš tikrųjų kaltas. Ostino policija 
tebeturi pranešimus, jei norit patikrinti. 

— Grįžote „SunSouth lėktuvu? 

— Devintą valandą vakaro, paskutiniu reisu. Leidžiantis 
stiuardesė pranešė, kad iš lėktuvo būsiu palydėta. Mane pa- 
sitiko policijos kapelionai, nusivedė į uždarą oro uosto lau- 
kiamąjį ir pranešė, kad mano vyras mirė. Kad jis nužudytas, 
sužinojau tik tada, kai man pasakėt. 

— Iki tol, kol buvote palydėta iš lėktuvo, nežinojot, kad na- 
muose kažkas nutiko? 

— Iš kur galėjau žinoti? 

- Telefono skambutis? Žinutė? 

— Nieko nežinojau. 

- Jūsų visą dieną nebuvo. Vakar kalbėjotės su vyru? 

— Apie vidurdienį jis paskambino man mobiliuoju telefonu 
paklausti, kaip sekasi. Paskui apie šešias jam paskambinau 
aš, pasakiau, kad reikalas sutvarkytas, kad grįšiu devintos 
valandos lėktuvu ir kad vakarieniautų, nelaukdamas manęs. 

— Tik du skambučiai? 

— Taip. 

— Ar ponas Spikmenas vakar vakare buvo susitaręs su kuo 
nors susitikti? 

— Kiek žinau, ne. 

— Ir vis dėlto, matyt, susitiko. 

Lora atsisuko ir pažvelgė į detektyvą. 

— Įsilaužimo žymių nerasta, - paaiškino šis. - Tas, kas nu- 
žudė jūsų vyrą, buvo įleistas į vidų. 

— Duris būtų atidaręs Manuelas. 

— Mes vis dar negalim jo rasti, ponia Spikmen, - suraukė 
kaktą Rodartė. 

Vakar vakare, kai detektyvas paprašė padėti atkurti nu- 
sikaltimo vaizdą, Lora paminėjo padėjėją. Kai ji paaiškino, 
kokios buvo Manuelo pareigos, Rodartė liepė apieškoti visą 
sodybą. Tarno niekur nebuvo. 

— Jo kambarys virš garažo vis dar tuščias, - dabar pasakė 
jis. - Lova paklota, indai suplauti. Drabužiai spintoje. Auto- 
mobilio jis neturi, tiesa? 

— Kiek žinau, ne. 

- Ir netrūksta nė vieno jūsų ar pono Spikmeno automobi- 
lio. Tai kaip ir kur iškeliavo ponas Ruisas? 

- Nenutuokiu. Žinau tiktai, kad jis nebūtų palikęs Fosterio 
vieno. 

- Jis turi giminaičių? 

— Nemanau. Bent jau nieko apie juos negirdėjau. 

- Jūs įsitikinusi, kad jis vakar budėjo? 

— Jis visada budi, pone Rodarte. 

— Dvidešimt keturias valandas per parą, septynias dienas 
per savaitę? 

— Taip. 

— Jūsų ūkvedė-virėja, ponia... 

— Dobins. 

— Tikrai. Ji pasakė, kad išeina šeštą. 

— Kai tik pataiso vakarienę. Neįsivaizduoju, kodėl būtų rei- 
kėję keisti dienotvarkę. Apklausėt Dobins dėl vakar vakaro? 

— Į šildomąjį padėklą ji įdėjo keptą vištą ir šeštą valandą iš- 
ėjo. Sakė, kad tada Manuelas Ruisas čia buvo. Įsitikinusi tuo, 
nes pasakė jam, kad išeina. Todėl manome, kad jis čia buvo. 

— Neabejoju, kad buvo. Jis nebūtų palikęs Fosterio vieno, — 
pakartojo Lora. - Nieku gyvu. 

Rodartė priėjo prie sumurkšlinto kilimo prieš stalą. Atsi- 
tūpė, lyg tyrinėtų tamsias dėmes. 

— Man labai nemalonu, bet reikia pakalbėti apie patį nu- 
žudymą. 

— Būtinai? Vakar vakare jūs taip smulkiai nupasakojot. 
Skambėjo... siaubingai. 

— Taip ir buvo. Todėl nepatariau jums žiūrėti į vyro lavoną. 
Patikėkit manimi, nemalonus vaizdas. Jis sėdėjo vežimėlyje, 
o kakle kyšojo pjaustiklis. 

Lora stipriai prispaudė alkūnes prie šonų. 

- Iš jūsų pasakojimo sprendžiu, kad tai buvo Fosterio 
laiškų pjaustiklis. Tiksli karaliaus Artūro kalavijo kopija. Pa- 
dovanojau per Kalėdas, nes jis mėgo legendas apie Artūrą. 
Pjaustiklis visada gulėjo ant šito stalo. 

— Ponia Dobins tai patvirtino. Bet kai medicinos ekspertas 
man jį atiduos, jūs dėl viso pikto turėsite atpažinti, kad ne- 
liktų jokių abejonių. 

Dar viena baisybė, pamanė ji. 

- Atrodo, kad žudikas įsmeigė jį iki rankenos, paskui ban- 
dė ištraukti, - pasakė Rodartė. - Bet geležtė perpjovė arteri- 
ją, todėl, kai jis bandė ištraukti pjaustiklį iš jūsų vyro kaklo, 
plūstelėjo kraujas. Spėju, kad žudikas persigando ir nuspren- 
dė pjaustiklio nebeliesti. 

— Ir mano vyras mirtinai nukraujavo. 

— Iš tikrųjų. - Rodartė atsistojo. - Ant kilimo radome dvie- 
jų grupių kraujo. Vienos dėmės jūsų vyro. 

— O kitos? - Ji pažvelgė į kraujo dėmes, paskui į Karterį, 
galiausiai vėl į Rodartę. 

— Kieno kitos kraujo dėmės, nežinome, - gūžtelėjo pečiais 
šis. - Gali būti Manuelo Ruiso, bet neturim su kuo lyginti. 
Išskyrus Automobilių skyrių, Ruiso neradome nė vienoje 
duomenų bazėje, kurią patikrinome. Turi Teksase išduotą 
vairuotojo pažymėjimą. Viskas. 

— Jis vežiodavo Fosterį pagal užsakymą pagamintu auto- 
mobiliu. 


— Dokumentus Ruisas turėjo? 

— Imigracijos? Manau, taip. 

— Neturėjo. 

- Jei žinot, kam klausiat? - užsiplieskė Lora. 

Detektyvas apdovanojo ją šypsena, kurią, matyt, klaidin- 
gai laikė žavinga. 

- Įprotis. Visada bandau ką nors sučiupti meluojant. Pro- 
fesinė rizika. 

— Aš jums sakysiu tiesą, detektyve. 

Jo veidas nušvito. 

- Tikrai? 

— Taip. 

— Puiku. Papasakokit apie save ir Grifą Berketą. 

Šito ji nesitikėjo. Ėmė svaigti galva. 

Pastebėjęs, kad Lora vos pastovi, Rodartė mostelėjo į sofą. 

— Tai gali užtrukti. Gal apsigalvosit ir prisėsit? 

Lora nenorėjo parodyti, kad nebepastovi, bet teko. Atsisė- 
do į krėslą. Rodartė pasiūlė jai stiklinę vandens. Lora atsisa- 
kė, purtydama galvą. Jis atsisėdo į krėslą priešais ir, pasilen- 
kęs prie jos, susinėrė rankas tarp iškėstų kelių. Ji pastebėjo, 
kad jo nagai neprižiūrimi. 

— Sutaupysiu laiko mums abiem, ponia Spikmen. Ant 
pjaustiklio, kuriuo nužudytas jūsų vyras, pilna Grifo Berketo 
pirštų atspaudų. 

aa ranka užsidengė burną, būgštaudama, kad neapsivem- 
tų abiejų detektyvų akivaizdoje. 

— Jums negera? - paklausė Rodartė. 

Ji linktelėjo, pašoko ir išlėkė iš kambario. Vos spėjo nu- 
bėgti iki tualeto išsivemti. Nuo vakar vakaro nieko nevalgė, 
todėl vemti nebuvo ko. Bet tulžis buvo karti, Lora žiaukčiojo 
kelias minutes. Kai šleikštulio priepuolis pagaliau praėjo, jos 
drabužiai buvo permirkeę prakaitu. Ausyse zvimbė, kojos ir 
rankos peršėjo, krėtė drebulys. 

Užsidengė veidą rankomis. Nuo tos akimirkos, kai išvydo 
policijos kapelionus oro uoste, nujautė, kad jie pasakys kaž- 
ką baisaus ir kad tai susiję su Grifu Berketu. Nuojauta pasi- 
tvirtino, ir Lora abejojo, ar ištvers. Žinodama, kad jis nužudė 
Fosterį, ji negalės gyventi, negalės nešioti kūdikio. 

Bet dabar negalima galvoti apie kūdikį, antraip ji tikrai 
kuoktelės. 

— Lora! - Į duris beldėsi Kei. - Lora! 

— Luktelėk. - Ji išsiskalavo burną, nusiprausė šaltu vande- 
niu veidą, baltą kaip drobė. Perbraukė pirštais per plaukus, 
paskui, tvardydamasi iš paskutiniųjų, atidarė tualeto duris. 

Prie jų stovėjo Kei, o už jos - Rodartė. Jo mina buvo vei- 
kiau smalsi negu susirūpinusi. 

— Vedu tave į viršų ir guldau į lovą, - pareiškė Kei. 

— Ne. Manjau geriau. Bet gal atneštum stiklinę kokakolos, 
„Sprite“, gazuoto vandens? 

Kei nenorėjo jos palikti, bet gėrimo atnešti nuėjo. Lora 
prasispraudė pro Rodartę ir grįžo atgal į biblioteką. Drabu- 
žiai buvo drėgni, kondicionierius įjungtas, ir jai pasidarė šal- 
ta. Apsisupo šaliu ir vėl atsisėdo į krėslą, iš kurio ką tik buvo 
pašokusi. 

Antrasis detektyvas nepaliko posto, Lorai atrodė, net ne- 
pajudėjo. Visi trys tylėjo tol, kol Kei atnešė jai atsigerti. 

— Pašauk mane, jei prireiks, - pasakė ji, grėsmingai pažvel- 
gė į Rodartę ir ramindama paspaudė Lorai ranką. 

- Ačiū, Kei. Išeidama uždaryk duris. 

Lora gurkšnojo gazuotą vandenį, tikėdamasi, kad šleikštu- 
lys praeis ir vandens ji neišvems. 

Rodartė vėl prabilo be užuolankų. 

— Pažinojot jį prieš kalėjimą? 

Ji papurtė galvą. 

— Tik tada, kai buvo paleistas? 

Lora linktelėjo. 

— Kaip susipažinote? Kur? 

- Šiame kambaryje. - Ji pamatė, kad jis nustebo. - Fosteris 
juo domėjosi. Išgirdo, kad jis paleidžiamas iš kalėjimo. Parašė 
jam, pasiūlė čia susitikti. 

— Domėjosi kaip? Kodėl jūsų vyras domėjosi nusikaltėliu 
futbolininku? 

— Nežinau. - Ji žiūrėjo jam tiesiai į akis ir melavo. Negalėjo 
sakyti tiesos. Reikia galvoti apie vaiko ateitį. Be to, Fosteris 
reikalavo slaptumo. - Ponas Berketas buvo čia tik tą vieną 
kartą. Kai buvau pakviesta ir supažindinta, jie jau buvo su- 
tvarkę reikalus ir gėrė. 

— Draugiškai? 

— Labai. Bent taip atrodė. 

Valandėlę detektyvas žiūrėjo į ją. Lora nežinojo, ar jis ja 
tiki. Tiesą sakant, beveik neabejojo, kad ne. Bet niekas nega- 
lėjo paneigti jos žodžių. 


— Ar per šį draugišką susitikimą Berketas jus ir pakabino? 

- Atleiskit, nesupratau. 

— Kiek laiko praėjo nuo šio susitikimo iki jūsų pirmosios 
sueities name Vindzoro gatvėje? 

Stiklinė su gazuotu vandeniu vos neišslydo Lorai iš dre- 
bančios rankos. 
iš kur žinau apie jūsų romaną. Matot, nepaleidau Berketo iš 
akių nuo tos dienos, kai jis išėjo iš Big Springo. 

— Kodėl? 

— Aš tyriau Bilo Bandžio nužudymą. Ar ši pavardė jums 
girdėta? 

— Grifas Berketas įsivėlęs į jo nužudymą. 

- Jis jį nužudė, ponia Spikmen. Aš tuo neabejoju. Tik Ber- 
ketas buvo protingas, neginčijamų įkalčių nepaliko, žmogžu- 
dyste apkaltinti man jo nepavyko. Bet žmogžudystei senaties 
terminas negalioja. Net jei mirsiu, pasistengsiu, kad velionis 
Bilas Bandis sulauktų teisingumo. 

Grifas žinojo, kad detektyvas jį seka. Dabar buvo aišku, ko- 
dėl jis nenorėjo, kad Lora pasikalbėtų su Rodarte, kodėl gąs- 
dino ją ir perspėjo nelikti su Rodarte vienai. Nenorėjo, kad ji 
išgirstų, kokiu tvirtu balsu Rodartė ištaria: Jis jį nužudė. 

- Šį kartą nebuvo toks apdairus, - kalbėjo Rodartė. - O gal 
pasipūtė. Paliko nusikaltimo įrankį. Pirštų atspaudus. 

— Kaip manot, kodėl jis tai padarė? 

— Tai pirmas dalykas, kurio paklausiu, kai Berketą sučiup- 
sime. 

Lora pakėlė galvą. Jis perskaitė klausimą jos akyse. 

— Ne, mes jo dar nenutvėrėm. Pasislėpė. Prie jo buto stovi 
policininkai, bet jis nepasirodė. Seną hondą, kuria važinėjo, 
radome prekybos centro aikštelėje Adisone. Dabar mašina 
užsiėmę vyrukai iš laboratorijos. Keli policininkai stebi ir 
namą Vindzoro gatvėje, bet jo ten nebuvo. Beje, šį rytą kiem- 
sargis nupjovė žolę, sutvarkė šaligatvio kraštus. Kas moka už 


to namo priežiūrą? 

— Aš. Aš jį išsinuomojau. 

Rodartė apžvelgė ištaigingą apstatymą, mintyse lyginda- 
mas abu namus. Vėl pažvelgęs į ją, šiurkščiai paklausė: 

— Kam? 

Lora iškalbingai dėbtelėjo į jį. 

Valandėlę detektyvas stebeilijo į ją, paskui šlykščiai išsi- 
šiepė. 

— Jau žinojau, kad namą išsinuomojot jūs. 

— Supratau, - ramiai atsakė ji. 

Rodartė skėstelėjo rankomis. 

— Atsiprašau. Mano pareiga patikrinti, ponia Spikmen. Iš- 
sinuomojot ne savo pavarde, bet per bendrovę atsekiau jus. 

— Tai nesunku. - Lora subtiliai pasišaipė iš jo detektyvinių 
įgūdžių, bet jis, jei ir pajuto panieką, nekreipė dėmesio. 

— Kada paskutinį kartą matėtės su Berketu? 

Ji įsmeigė akis į suprakaitavusias rankas, sugniaužtas ant 
kelių. Žinojo, kad gudrus detektyvas supranta kūno kalbą, 
bet nieko negalėjo padaryti. 

— Prieš šešias savaites. 

— Prieš šešias savaites? Taip seniai? 

— Taip. 

- Jūs neklystat? 

Lora pasakė tikslią datą ir pamatė, kaip Karteris užsirašė ją 
į mažą spiralinį bloknotą. 

— Kodėl data tokia atmintina? - paklausė Rodartė. 

— Aš jam pasakiau, kad nebeateisiu. 

Jis tyliai švilptelėjo. 

— Kaip jis elgėsi? 

— Jis suprato mano sprendimą ir susitaikė su juo. 

- Tikrai? - nepatikliai paklausė Rodartė. 

— Tikrai. 

— Kodėl baigėt romaną? 

— Nemanau, kad klausimas susijęs su byla. 

— Gal ir nesusijęs. O gal kaip tik susijęs. 

Lora pirma nuleido akis. 


— Mes elgėmės negerai. Aš taip nebegalėjau. Pasakiau jam, 
kad nebesusitiksim. 

— Anksčiau turėjot meilužių? 

— Ne. 

— Niekas jūsų nekaltintų. Turint omeny pono Spikmeno... 

— Ką pono Spikmeno? - šaltai paklausė ji. 

Rodartė numojo ranka. 

- Berketas buvo jūsų pirmas ir vienintelis meilužis po ves- 
tuvių su Spikmenu? 

— Aš tai jau sakiau. 

- Ir kai nutraukėte santykius, Berketas nesiginčijo, neiškė- 
lė skandalo, nemaldavo jūsų apsigalvoti? 

— Ne. 

- Aha. - Jis mąsliai pasikasė rečiuotą skruostą. - Nepana- 
šu į Grifą Berketą, kurį pažįstu. 

— Tai gal nelabai gerai pažįstat, - šaltai atkirto Lora. 

- Atrodo, jūs irgi, ponia Spikmen. Kai nutraukėt romaną, 
Berketas su tuo nesusitaikė. Nieko panašaus. Jis netvėrė 
pykčiu. Vakar vakare atėjo čia, įveikė Manuelą Ruisą, paskui 
suvarė pjaustiklį jūsų vyrui į kaklą. Klasikinis pamesto mei- 
lužio kerštas. 

Lora prisivertė nenuleisti akių. Manė, kad nusipelnė jo pa- 
niekos, bet, turint galvoje jos sielvartą ir graužatį, bausmė buvo 
neįprastai žiauri. Vienas dalykas, kai tave smerkia žmonės, 
kuriuos gerbi. Kas kita, kai tave niekina visokios padugnės. 

Rodartė atsistojo ir priėjo prie stalo. 

- Jūs įsitikinusi, kad kambaryje nieko netrūksta? 

— Manau, kad nieko. Negaliu būti įsitikinusi, kol stropiai 
neapžiūrėjau. 

— Kai galėsit, prašom apžiūrėti. 

— Žinoma. 

— Tai jums ką nors reiškia? 

Detektyvas apsimovė latekso pirštines, paėmė nuo stalo 
popieriaus lapą ir atnešė jai. 

— Norėjau, kad užmestumėt akį, kol dar neįdėjau į maišelį 
kaip įkalčio. 

Lapą jis laikė taip, kad Lora galėtų perskaityti spausdintas 
pastraipas. Jų buvo trys. Kelis kartus pabandžiusi suvokti 
pirmą sakinį, ji suglumo ir pakėlė akis. 

— Tai nesąmonė. 

Detektyvas nusijuokė. 

— Džiaugiuosi, kad jūs taip pasakėt. Maniau, tik aš nesu- 
prantu. Tekstas man irgi atrodo beprasmis. Kaip pakliuvo 
sujungti skambus žodžiai, tiesa? 

— Tiesiog padriki skambūs žodžiai. 

— Kaip nors paaiškintumėt? 

— Ne. 

— Kaip manot, šį tekstą rinko jūsų vyras? 

— Kuriam galui? 

- Neįsivaizduoju. Spėju, kad jis prarado ir gebėjimą mąsty- 
ti, bent iš dalies. 

Klausimas Lorą užgavo, ir ji to neslėpė. 

— „Ir“? 

— Atsiprašau už nejautrumą. Jūsų vyro fizinė būklė buvo 
akivaizdi. O psichinė? Fosteris Spikmenas, bendrovės vado- 
vas, lėmė daugelio žmonių likimą. Darbuotojų. Akcininkų. 
Net keleivių, skraidančių „SunSouth“ lėktuvais. Todėl svar- 
bu, ar jis nebuvo kuoktelėjęs. 

— Garantuoju, kad nebuvo, pone Rodarte. Fosteris nebuvo 
praradęs proto. 

— Manau, kad po avarijos jis neteko vieno šulo. - Rodartė 
patapšnojo sau per galvą. - Galjūs net nepastebėjot. 

— Būčiau pastebėjusi. 

— Vargu. Buvot velniškai užsiėmusi. 

Detektyvas reikšmingai patylėjo. Užsiėmusi su meilužiu. 
Tokia buvo užuomina. Lora nepakliuvo į paspęstus spąstus ir 
šaltai spoksojo į jį, nors toli gražu nesijautė abejinga. 

— Jūsų vyras gėrė vaistus. 

— Taip. Imuninei sistemai stiprinti. Ir gydyti virškinimo trak- 
tui, per avariją smarkiai sužalotam. Kartais migdomuosius. 


— Be minėtųjų, jis dar gėrė raminamuosius. Vėl sutau- 
pysiu laiko, ponia Spikmen. Aš jau kalbėjausi su jūsų vyro 
psichiatru. 

Lora giliai įkvėpė. 

— Paauglystėje Fosteriui buvo diagnozuotas obsesinis- 
kompulsinis sutrikimas. Įkyrių būsenų neurozė... 

— Aš žinau, kas tai. 

— Vadinasi, žinote, kad neurozę galima pažaboti vaistais. 

— Tikiu. - Rodartė sukikeno. - Pats turiu įkyrių minčių. 
Apklauskit gatvėje šimtą žmonių, ir paaiškės, kad beveik visi 
vienaip ar kitaip trenkti. 

Į tokią kvailą repliką atsakyti nevertėjo. 

— Manot, jūsų vyro neurozė buvo nepavojinga? 

— Taip. 

— Jis nebuvo apimtas depresijos? 

— Ne. 

— Nė kiek? - įteikliai klausinėjo detektyvas. - Pavyzdžiui, 
galbūt jį apėmė menkutė depresija dėl jūsų romano su Ber- 
ketu. Mane vimdo nuo to tipelio darbų, bet net aš pripažįs- 
tu, kad dėl tokio veido moterys pameta galvą. Ūgis. Plaukai. 
Gladiatoriaus kūnas. Neįgalus žmogus, toks kaip jūsų vyras, 
jaustųsi lyg gavęs antausį. Jis žinojo apie jus ir Berketą? 

Lora papurtė galvą. 

Detektyvas pridėjo delną prie ausies lyg nenugirdęs. 

— Ne, - atžariai atsakė Lora. - Nežinojo. Bent jau aš taip 
manau. - Ji atsistojo. - Viskas, detektyve? 

— Ne visai. Ar Berketas pamestas bandė su jumis susisiekti? 

Ji ketino pameluoti, paskui apsigalvojo, nes Rodartė galėjo 
jau žinoti atsakymą ir į šį klausimą. 

— Porą kartų jis skambino į „SunSouth“ biurą ir bandė už- 
kalbėti dantį Kei. Aš į jo skambučius neatsiliepiau. 

— Jūs nematėt jo nuo tos dienos, kai pasakėt, kad viskas 
baigta? 

— Taip. 

- Ir nekalbėjot su juo? 

— Jis prisiskambino vienintelį kartą, bet aš išjungiau mo- 
bilyjį. 

— Jis kada nors grasino jūsų vyrui? 

— Žinoma, ne! 

— Niekada neužsiminė, kad jei nebūtų jūsų luošo vyro, ga- 
lėtumėt grįžti pas jį? Žaibiškos skyrybos. Suprantat, ką noriu 
pasakyti. Ar jis nesisiūlė pašalinti jūsų vyro? 

Lora žiūrėjo į jį, apimta siaubo. 

- Jei būtų pasiūlęs, negi manot, kad būčiau nieko nedariu- 
si? Nepranešusi policijai? 

Iš patenkintos Rodartės šypsenos nesunku buvo suprasti, 
ką jis galvoja. 

Lora atsitiesė. 

— Ne, pone Rodarte. Grifas Berketas niekada nekėlė grės- 
mės nei Fosteriui, nei man. 

- Jūs negalit būti tikra. 

Ji norėjo prieštarauti, bet suvokė, kad detektyvas mąsto 
logiškai. 

— Manjis niekada negrasino, - išsisukinėdama pasakė. 

— Bet galėjo grasinti jūsų vyrui jums nežinant. 

— Fosteris niekada neminėjo... 

— Bet Berketas galėjo jam grasinti. 

Ji nenoromis linktelėjo. 

Rodartė pašaipia mina dirstelėjo į nebylų porininką. Vėl 
prisiminęs Lorą, paklausė: 

— Ar Berketas niekada neužsiminė apie slėptuvę? Ar ne- 
kalbėjo apie draugą su trobele prie ežero ar vasarnamiu, apie 
kokią nors vietą, kur dabar galbūt slepiasi? 

— Ne. Jis man nieko nepasakojo. Mes nedaug kalbėdavomės. 

Lora per vėlai suprato, kad šį kartą pateko į spąstus. 

— Tikiu, - atsakė Rodartė, gašliai vyptelėjo ir vėl pažvelgė 
į porininką. - Ponia Spikmen, savaime suprantama, iškart 


man pranešite, jei Berketas su jumis susisieks. 


- Žinoma. 

— Paliksiu čia keletą policininkų. 

— Tai būtina? 

— Galbūt vakar vakare Berketas čia atėjo jūsų abiejų, - ty- 
liai pasakė Rodartė. - Juk nežinojo, kad būsit Ostine, tiesa? 

Lora lėtai papurtė galvą, apstulbinta minties, kad Grifas 
norėtų jai pakenkti. 

— Tik vakar anksti rytą nusprendėme, kad skrisiu. 

— Vadinasi, Berketas vakar vakare čia atėjo, tikėdamasis 
rasti ir jus. 

— Turbūt. - Ji užsimerkė, stengdamasi įsivaizduoti Grifą 
kaip įtūžusį žudiką. Jo rankos didelės ir stiprios, bet jos gali 
būti švelnios. O smurtingos? Ji negali įsivaizduoti. Ar gali? 

— Patariu nelikti vienai, - tarė Rodartė. - Tiesą sakant, no- 
rėčiau, kad apsigyventumėt kur nors kitur ir niekam nieko 
nepraneštumėt, kol Berketas bus suimtas. 

— Aš pagalvosiu. 

— Pagalvokit. - Jis apžiūrėjo kambarį ir žvilgsniu davė ženklą 
Karteriui, šis užvertė bloknotą ir įsikišo į vidinę švarko kiše- 
ne. - Kol kas viskas. Nebent prisimintumėt ką nors svarbaus. 

Lora išsiblaškiusi papurtė galvą. Paskui prisiminė, ko no- 
rėjo paklausti. 

— Kas pranešė apie žmogžudystę? 

— Kažkas paskambino policijai. 

— Fosteris? 

Rodartė papurtė galvą. 

— Medicinos ekspertas sakė, kad nebūtų spėjęs. Nebūtų 
galėjęs. Telefono arti nebuvo. 

— Manuelas nemoka angliškai. 

— Tas, kas skambino, kalbėjo angliškai. 

— Vadinasi, tai buvo Grifas Berketas. 

— Atrodo, - gūžtelėjo pečiais Rodartė. 


Dvidešimt Ketvirtas skyrius 


Gricas pabudo ir nesuprato, kur jis, po perkūnais, atsidūrė. 

Paskui prisiminė ir ėmė gailėtis, kad pabudo. 

Jo rankos buvo išteptos Fosterio Spikmeno krauju. Tas 
žmogus kovojo dėl savo gyvybės, kraujas tryško jam iš kaklo, 
o pilnos siaubo akys buvo įsmeigtos į Grifą. 

Grifas atsisėdo ir įsikniaubė į delnus. 

- Šūdalienė. 

Tuojau jo ieškos, o gal jau ieško, visi Teksaso ir gretimų 
valstijų farai. Kai pirštų atspaudai ant pjaustiklio Fosterio 
Spikmeno kakle bus apdoroti kompiuteriu ir duomenų bazės 
nustatys, kad jie Grifo Berketo, Rodartė jausis kaip laimėjęs 
loterijoje. Ne, dar geriau. 

Jis nepričiupo Grifo dėl Bilo Bandžio. Bet šį kartą įkal- 
čių, rodančių, kad Grifas buvo Spikmenų bibliotekoje tada, 
kai žuvo Fosteris, tiek, kad turbūt nė teisminio nagrinėjimo 
neprireiks. 

Nekils klausimų ir dėl motyvo. Rodartė žinojo apie Gri- 
fo pasimatymus su Lora ir nusprendė, kad jie susitikinėjo 
dėl sekso. Viskas atitinka. Grifas Berketas iškart atsidurs 
mirtininkų bloke. Jau gali pradėti valytis ranką mirtinai in- 
jekcijai. 

Rodartė pasirodys per televizorių ir pasakys, kad Grifas 
Berketas, jau kartą nuteistas ir įtartas žmogžudyste nusikal- 

tėlis, nuėjo pas Spikmenus, susikivirčijo su bejėgiu apgautu 
vyru - invalido vežimėlyje, Jėzau, - ir žiauriai jį nudūrė. Be 
abejo, pabrėš nusikaltimo žiaurumą dar keliais prieveiks- 
miais, kaip antai „negailestingai , „žvėriškai ir „baisiai“. 

Žiniasklaida net apsilaižys. Užuodęs tokį pikantišką kąs- 
nelį, bet kuris reporteris varvintų seilę. Auka, jau ištikta tra- 
gedijos. Pinigai. Seksas. Slapti pasimatymai. Nevykėlis, suve- 
džiojęs ištekėjusią gražuolę ir galiausiai nužudęs jos vyrą. 

Už tokius straipsnius žurnalistas, nesibjaurintis išsivolioti 
purve, gali laimėti Pulicerio premiją. 

Grifas atsisėdo ant įdubusio čiužinio krašto ir pažvelgė 
į kraują, įsigėrusį į delno linijas. Mazgojo rankas tol, kol iš 
mažo muilo gabalėlio bemaž nieko nebeliko, bet dėmės tebe- 
buvo ir virto neišdildoma jo rankos atspaudo dalimi. 

Blogiau būti nebegali. 

Ne, gali. Lorai bus pranešta, kad jis nužudė jos vyrą. 

Praėjusią naktį, pabėgęs iš Spikmeno sodybos, Grifas par- 
važiavo namo ir skubiai įsimetė keletą drabužių. Negaišo, 
nes numanė, kad pirmiausia jo ieškos čia. Pirmą kartą buvo 
suimtas namie, ištemptas lauk su antrankiais, kaimynų aki- 
vaizdoje patirtą gėdą įamžino žiniasklaida. Nenorėjo, kad že- 
minanti scena pasikartotų, todėl skubiai išvažiavo, pasiėmęs 
tik tiek, kiek galėjo panešti. Suprato, kad galbūt niekada ne- 
beįkels čia kojos. 

Grifas nuvažiavo į prekybos centrą ir paliko raudoną hon- 
dą automobilių aikštelėje. Netrukus bus paskelbtas jo išvaiz- 
dos aprašas. Grifo ieškos visi teisėsaugos pareigūnai, todėl jis 
turi atsidurti kuo toliau nuo automobilio. 

Grifas daug mylių ėjo pėsčias tamsiomis gatvėmis, nelabai 
nutuokdamas kur. Ėjo, ir tiek. Sukdamas galvą, ką dabar da- 
ryti. Pirmiausia reikia susirasti slėptuvę ir lindėti, kol galės 
nebesislapstyti pakampėmis. 

Prie motelio priėjo iš užpakalinio kiemo. Jis stovėjo prie 


magistralės, bet atokiau nuo privažiavimo kelio, žemų kam- 

bariukų virtinė tarp lombardo ir krautuvės, prekiaujančios 
padangomis su naujais protektoriais už penkiolika dolerių be 
vieno cento. Lombardas ir parduotuvė buvo uždaryti, durys 
nakčiai užšautos. 

Motelis buvo pigi urkštynė su raudona mirksinčia iškaba 
lange „Yra vietų“. Stebėtis neverta. Į tokį turbūt drožtų jo 
motina su bare pakabintu kavalierium. Gal tokiame Grifas 
buvo pradėtas. 

Registratorius žvelgė stiklinėmis akimis - rūkė žolę, kai 
Grifas įėjo. Grifas paklausė, kiek mokėti už parą, padėjo ant 
stalo pinigus ir paėmė be žodžių pastumtą raktą. Niekas ne- 
prašė užsiregistruoti. Gal narkomanas ir pastebėjo kraujo dė- 
mes, bet jam buvo nė motais. 

Grifas įėjo į numerį, numetė kelionmaišį ir iškart pasuko 
į telefono būdelės didumo vonios kambarį. Tualetas buvo 
dėmėtas ir trenkė myžalais. Numeris dvokė kitų žmonių kū- 
nais, pelėsiais, sugriautais gyvenimais. Jis palindo po dušu 
su drabužiais, mazgojosi pats ir mazgojo savo apdarus, leido 
vandenį tol, kol raudona srovė, sūkuriuojanti aplink kojas, 
išbluko, virto rausva ir galiausiai skaidria. 

Lovatiesė buvo purvina, bet jis taip pavargo, kad nebekrei- 
pė dėmesio. Aistringas kriokimas ir aimanos, sklindantys per 
ploną sieną iš gretimo kambario, iš pradžių neleido užmigti, 
bet ritmingas dunksėjimas į galvūgalį galų gale užmigdė - kai 
jau aušo. 

Tačiau dabar Grifas išsibudino. Tuoj bus vidurdienis, jis 
turi sužinoti, ar padėtis labai grėsminga. [jungė televizorių, 
prisuktą prie sienos. Vietos kanalai transliavo vidurdienio ži- 
nių laidas, ir Fosterio Spikmeno nužudymas, kaip jis ir tikė- 
josi, buvo visų svarbiausia naujiena. 

Buvo rodomas mūras aplink sodybą, policijos automobi- 
liai, užstoję vartus. Vienas kanalas pasiuntė sraigtasparnį, 
nors pro medžius ne kažin ką buvo galima įžiūrėti. Ekrane 
pasirodė elektroninė „garsaus Dalaso verslininko ir gyvento- 

jo nuotrauka. Grifas spėjo, kad fotografuota prieš kelerius 
metus, prieš avariją, kai Fosteris buvo sveikas. 

Gubernatorė iš savo buveinės Ostine iškilmingai pavadi- 
no Fosterį Spikmeną žmogumi, kuris buvo ir bus pavyzdys 
visiems, kas jį pažinojo, pagyrė jį už narsą asmeninės tra- 
gedijos akivaizdoje. Jo nužudymas keliąs pasipiktinimą. Ji 
nuoširdžiai užjaučianti našlę Lorą Spikmen, savo narsa ir 
savitvarda prilygstančią velioniui vyrui. Pažadėjo visokerio- 
pą savo darbuotojų ir valstybės organų pagalbą suimant ir 
nuteisiant Spikmeno žudiką. „Baisusis nusikaltėlis sulauks 
atpildo , - patikino ji. 

Kažkoks Džo, Grifui matytas „SunSouth“ automobilių 
aikštelėje, buvo pristatytas kaip oro transporto bendrovės 
atstovas. Jis ryžtingai vengė mikrofonų ir fotoaparatų, brau- 
damasis pro žurnalistus į biuro pastatą. 

— Jis pažadėjo, kad netrukus bus paskelbtas pareiškimas 
spaudai, - pasakė žiūrovams diktorė. - Iškart perduosime. 
Gregai, tu kalbėjaisi su tyrėjais nusikaltimo vietoje. Ką su- 
žinojai? 

Gregas, reporteris iš įvykio vietos, buvo įsitaisęs prie gebe- 
nėmis apaugusio sodybos mūro. Jis pasakė, kad policininkai 
kol kas nenori pasakoti nusikaltimo smulkmenų. 

— Vienas keistas dalykas, - pasakė jis, - kad aukos tarno 
Manuelo Ruiso, kuris nė per žingsnį nesitraukdavo nuo Spik- 
meno, vakar vakare namie nebuvo. Kur jis dingo, neaišku. 

— Įdomu, - abejingai atsiliepė diktorė. 

Poniutė prašmatnia šukuosena nekreipė dėmesio į Manu- 
elo dingimą, bet Grifui buvo labai svarbu, kad tarnas dar ne- 
rastas. 

Jis toliau perjunginėjo kanalus, kol visi jie perėjo prie kitų 
reikalų. Grifas nebuvo pavadintas įtariamuoju, bet niekas ki- 
tas irgi. Manuelą paminėjo tik tas vienas reporteris. O Rodar- 

— Šniukštinėja manęs ieškodamas, - sumurmėjo jis ir iš- 
jungė televizorių. 

Plačiosios masės dar nežino, kad Grifas įsivėlęs į žmog- 
žudystę, vadinasi, jis dar turi šiek tiek laiko. Turi slėptuvę. 
Nelabai tikėtina, kad motelio registratorius prisimins septin- 
tojo numerio gyventoją, net kai Grifo veidas ims šmėkščioti 
televizorių ekranuose. Trumpam gali lengviau atsikvėpti. 

Didžiausias rūpestis - rasti Manuelą - jo pavardė, regis, 
Ruisas? —- anksčiau už Rodartę. Bet tada jam reikia automo- 
bilio. 

Po lova jis aptiko Dalaso telefonų knygą ir dulkėtą Bibliją. 
Telefonų knyga blakių apdergtais puslapiais, naudojama šiek 
tiek dažniau, buvo išleista prieš kelerius metus, bet joje buvo 
nurodyti ir verslo įmonių, ir gyventojų telefonai. Paskambi- 
no motelio telefonu. 

— „Hanikato automobiliai“. 

— Glenas yra? 

— Palaukit, pažiūrėsiu. 

Kelias minutes jis klausėsi keltuvo girgždesio. 

— Glenas Hanikatas. - Balsas buvo griausmingas ir tiko 
stambiam savininkui. 

— „Comfort Inn“. Sakei, kad prilygo jaunavedžių liuksui 
Paryžiaus „Ritze“. 

Tik kitas kalinys, net sėdėjęs mažiausios apsaugos bloke, 
būtų atpažinęs balsą ir supratęs, ką jis reiškia, neištaręs var- 
do ir neišsiplepėjęs. Po ilgos pauzės prekiautojas automobi- 
liais tarė: 

— Palauk. 

Grifas išgirdo, kaip padedamas ragelis, kaip kažkas krus- 
teli, kaip užsidaro durys, kaip kažkas sušlama. Vėl pakėlęs 
ragelį, Glenas Hanikatas griaudėjo tyliau: 

— Kaip sekasi? 

— Sekėsi puikiai. 

— Sekėsi? 


— Dabar visiška šūdų bazė. Man reikia automobilio, ir kad 
niekas nežinotų. 

Glenas Hanikatas buvo klestintis prekiautojas senais auto- 
mobiliais. Pats prisipažino, kad jį užvaldė godumas. Kelerius 
metus klastojo sąskaitas ir pateikdavo mokesčių departa- 
mentui gerokai sumažintas pajamas. Buvo sučiuptas ir pa- 
siųstas į Big Springą atgailauti. 

Atskirtas nuo žmonos, Glenas labai kentėjo. Kalbėjo tik 
apie ją. Be paliovos aimanavo, kad atplėštas nuo namų židi- 
nio ir santuokinio patalo. Vieną vakarą, apimtas depresijos, 
Hanikatas bambėjo apie savo bėdas dėl priverstinės skais- 
tybės. 

— Ne tik sekso pasiilgau. Ji nepaprasta. Sakau nuoširdžiai. 
Ji taikstosi su manimi, tai svarbiausia. Kaip aš ją myliu! Ži- 
nau, kad seilėjuos, bet, dievaži, tai tiesa. Nežinau, kaip ištver- 
siu be jos. Tikrai nežinau. Ji... 

Grifas, šio skundo klausytojas per prievartą, puolė Hani- 
katą, parversdamas kėdę. 

— Jėzau Kristau, užsikiši ar ne? 

Ir iš visų jėgų vožė Hanikatui į snukį savo garsiuoju smū- 
giu. Krumpliai atsitrenkė į tobulas Hanikato dantų karūnė- 
les, ir šios gražiai atsiskyrė nuo dantenų. 

Kiti kaliniai puolė į pagalbą Hanikatui, spjaudančiam por- 
celiano skeveldras ir kraują, ir pakėlė jį, plūsdami bei įžei- 
dinėdami Grifą. Vienas, spausdamas rankšluostį Hanikatui 
prie kruvinos burnos, pasakė: 

— Juokiasi tas, kas juokiasi paskutinis, šikniau. Ką tik pa- 
darei Hanikatui paslaugą. 

Hanikato ir Grifo akys susitiko virš kitų kalinių galvų. Gri- 
fas valandėlę žiūrėjo, paskui nusisuko. 

Mažiausios apsaugos bloko kaliniai galėjo būti trumpam 
paleisti iš kalėjimo be palydovų. Tokias atostogas gaudavai 
tam tikrais atvejais, kaip antai: nelaimė šeimoje, laidotuvės 
ar specializuoto gydymo poreikis. Pavyzdžiui, dantų. 


268 + Sandia Brown 


Kitą rytą Hanikatas parašė oficialų prašymą išleisti jį pro- 
tezuotis dantų. Reikalavimus atitiko, todėl gavo anketą, ku- 
rioje buvo išvardytos visos taisyklės ir apribojimai. Apačioje 
pasirašė, kad pažada jų laikytis. Po kelių dienų buvo laikinai 
paleistas. 

Kai Hanikatas nesilankydavo pas dantistą, Big Springo 
„Comfort Inn“ numeryje jo laukdavo išsiilgusi žmona. 

Už kito kalinio sumušimą Grifas gavo papeikimą ir laikinai 
neteko lengvatų. 

Prekiautojas automobiliais grįžo, žybčiodamas naujomis 
puikiai pricementuotomis karūnėlėmis, prisigretino prie 
Grifo ir padėkojo. 

— Ką tu kalbi? - suniurnėjo Grifas. - Aš tik norėjau, kad 
užsikištum. 

Hanikatas taip nemanė ir atsakė: 

— Aš tau skolingas. Kaip reikiant. 

Grifas tikėjosi, kad Hanikatas prisimins pažadą. Dabarjam 
reikėjo pagalbos. 

— Kuo kuklesnio ir paprastesnio, - pasakė jis į nešvarų te- 
lefono ragelį. - Tiesiog važiuojančių ratų. Padėsi? 

Ilgokai padelsęs, lyg dvejodamas, Hanikatas atsakė: 

— Aš turiu sūnų. 

Grifo pečiai susmuko iš nusivylimo. Galėtų daryti spaudi- 
mą. Galėtų priminti Hanikatui, kad kol šis su žmona krušosi 
kaip triušiai, jis už bausmę dįrbo bjauriausius darbus. 

Bet kokią teisę jis turi įtraukti šį mielą žmogų, vyrą, o da- 
bar ir tėvą, į šūdo krūvą, kurioje murkdosi pats? Hanikatas 
bus apkaltintas bendrininkavimu. Pažeis lygtinio paleidimo 
sąlygas. Labai daug prašo. Per daug. 

— Suprantu, - tarė Grifas. 

— Jam ką tik sukako ketveri. 

— Nesirūpink. Aš nieko neprašiau. 

— Jis buvo pradėtas „Comfort Inn“. 

Grifui sudrebėjo širdis. Jis sulaikė kvapą. 

— Paskutinė eilė aikštelėje, - tarė Hanikatas. - Trečias au- 
tomobilis iš Lemono gatvės pusės. Rakteliai po kilimėliu. 

Grifas suspaudė telefono ragelį, užsimerkė ir galbūt net 
nebyliai pasimeldė. Paskui tarė: 

- Jei tavęs paklaus, automobilį aš pavogiau, gerai? Neįsi- 
velk į bėdą. Pasakyk, kad pavogiau. 

Hanikatas tylėjo. 

— Girdėjai? 


Hanikatas padėjo ragelį. 


Grifas sumetė, kad pėsčias iki „Hanikato automobilių“ eis 
apie porą valandų. Negali niekur eiti, kol nesutemo. Šiuo 
metų laiku temsta vėlai. Reikės prastumti bent devynias va- 
landas. 

Buvo alkanas, bet pilvas turės palaukti, kol jis važiuos pro 
greitmaisčio restoraną, kad tikimybė jį atpažinti būtų ma- 
žesnė. 

Stengdamasis nekreipti dėmesio į gurgiantį pilvą, gulėjo 
ant lovos ir žiūrėjo į nešvarias lubas. Mąstė apie Lorą, apie jos 
siaubą, dvasines kančias, kaltę. 

Juk dabar ji jau žino apie pirštų atspaudus ant žmogžudys- 
tės įrankio. Rodartė klastingai kaip įpratęs jau pasakė jai, kad 
žino apie jų romaną. Klasikinis pavydulingo įtūžio atvejis, 
beveik banalus. Meilužis nužudo vyrą. 

Ir ką Lora darys? Kaip ji pasielgs? Papasakos Rodartei apie 
susitarimą? Ne. Grifas neįsivaizdavo, kad ji pasakoja viską 
Rodartei, o šis klausosi, godžiai ištempęs ausis. Susitarimo ji 
neminės. Ne Grifą norėdama apsaugoti, ne save, o Fosterį Spik- 
meną. Ir kūdikį. Verčiau liūdnai pagarsės kaip šliundra, bet iš 
paskutiniųjų saugos gerą Fosterio vardą ir kūdikio ateitį. 

Kad jis galėtų su ja pasikalbėti... 

Bet taip nebus, todėl verčiau negalvoti. 

Grifas vėl atsivertė telefonų knygą ir ėmė ieškoti Ruiso. 
Manuelo nebuvo nė vieno. Nesitikėjo tokios sėkmės, bet gal 

žmogus iš Salvadoro turi giminaičių. Motelyje Grifas surinko 
pirmą numerį. 

— Hola"? 

— Manuelo, por favor““. 

Ispaniškai vos graibėsi, dvejus metus mokėsi vidurinėje, 
bet suprato, kad moteris atsakė, jog skambina ne tuo nu- 
meriu. 

Jis iš eilės skambino kitiems Ruisams. Nė vieno Manuelo. 
Ir net jei būtų radęs tą, kurio ieško, Manuelas nebūtų laukes, 
kol Grifas pasirodys. Būtų bėgęs kaip kiškis. 

Tas vyras nekvailas. 

Iki tamsos be automobilio Grifas neturėjo ko veikti. Beliko 
kaip nors prastumti ilgas popietės valandas. 


* Alio (isp.). 
** Malonėkit Manuelą (isp.). 


Dvidešimt penktas skyrius 


= L: gražu. 

Išgirdusi jo balsą, Lora Spikmen pašoko ir staiga apsisuko. 

— O, detektyvas. Sveiki. 

Rodartė tyčia prisėlino negirdimai, norėjo pamatyti ne su- 
repetuotą, o tikrą elgesį. Jis užlipo laiptais į pavėsinę ir atsi- 
sėdo šalia. 

— Nedažnai dabar tokių pamatysi. - Jis apsimetė, kad žavi- 
si medine apskrito stogo apdaila, panašia į nėrinius. 

— Fosterio senelė pastatydino ją, kai dar net namo nebuvo. 
Fosteris sakė, kad jai reikėjo vietos atsisėdus grožėtis gulbė- 
mis. Tvenkinyje visada jų būdavo. 

Pavėsinė stovėjo ant kalvos prie tvenkinio. Veidrodiniu 
vandens paviršiumi plaukė dvi tikrų tikriausios gulbės. Tur- 
tuoliai, niekinamai pamanė jis. Jei turėtų tiek pinigų kaip 
jie, leistų juos vertingesniems daiktams negu pavėsinės ir 
gulbės. 

— Neprieštaraujat? - Jis smakru mostelėjo į vieną pintą 
kėdę. Lora Spikmen papurtė galvą, ir Rodartė atsisėdo. Ji 
buvo užsidėjusi akinius nuo saulės, todėl jis nematė akių ir 
nežinojo, verkė ji ar ne. Spėjo, kad verkė, nes sukiojo drėgną 
popierinę nosinę. Sielvarto ar kaltės ašaros? - svarstė. Nors 
jam nesvarbu. Nebent našlė būtų susimokiusi su Grifu Ber- 
ketu nužudyti savo vyrą. 

O čia tai būtų sensacija. Straipsnis „People“ žurnale, 
„20/20“ laida skirtų bent vieną siužetą. Kur jau ten, tai būtų 
savaitės filmas. Gal ir jis gautų epizodinį vaidmenį ar bent 
būtų prodiuserių konsultantas, paminėtas kūrėjų sąraše. 

Bet pirmiausia tai reikia įrodyti. 

- Čia ramiau negu viduje, - tarė Rodartė ir patogiai įsitaisė 
ant gėlėto kartūno pagalvėlės. 

Prie ponios Spikmen sekretorės prisidėjo velionio Spikme- 
no sekretorė, kažkokia Mirna. Ji tai verkė kaip kūdikis, tai 
komandavo kaip rikiuotės mokymo seržantė. Ji ir Dobins, 
ūkvedė, budėjo prie telefono, ieškojo vietos gėlėms ir vai- 
siams, kurių buvo nors vežimu vežk, tvarkė policininkų va- 
kar vakare paliktą kiaulidę ir sudarinėjo sąrašus. Begalinius 
sąrašus. 

Žmogžudystė - tai baisybė bergždžio darbo visiems, išsky- 
rus nužudytąjį. 

— Turėjau įkvėpti gryno oro, - pasakė Lora Spikmen. - Ir 
pabėgti nuo telefono. 

— Kas skambino? 

Numanė, kad pro tamsius stiklus našlė dėbtelėjo į jį išdi- 
džiai ir iš aukšto. 

— Žmonės reiškė užuojautą. 

— O tas, apie kurį privalau žinoti? 

— Grifas Berketas. Štai ką jūs turit omeny. 

— Mano pareiga patikrinti. Jis bandė su jumis susisiekti? 

— Ne. Ir nebandys. 

- Jūs įsitikinusi? 

— Nebandys. - Ponia Spikmen toliau spoksojo į gulbes. 
Viena pasikišo galvą po sparnu. 

— Gavau skrodimo išvadas. - Ji viso labo prikando lūpą. - 
Avarija prieš porą metų? Be akivaizdžiai pažeistų stuburo ir 
kojų, jūsų vyrui buvo smarkiai sužaloti vidaus organai. 

— Minėjau šį rytą, kai kalbėjome apie vaistus. 


— Labai smarkiai. 

— Taip. 

— Kai kurie jo vidaus organai buvo trapūs. Tokį žodį pavar- 
tojo medicinos ekspertas. Silpni. Būtų miręs, nes vienas ar 
kitas organas būtų nustojęs funkcionuoti. Tai galėjo įvykti 
gana greitai. Irgi anot medicinos eksperto. - Jis tyčia patylė- 
jo. - Bet mirė nuo perpjautos arterijos. 

Lora Spikmen gurktelėjo. 

— Kiek laiko tai truko? 

— Hm, neilgai. Bet jo rankos buvo kruvinos, o po nagais 
rasta odos atplaišų. 

Ji žaibiškai atsigręžė. 

— Taip, ponia Spikmen. Jūsų vyras kovojo dėl savo gyvybės. 

Pasakojimas Rodartei teikė nemažą malonumą. Galų gale 
išprovokavo šiokią tokią reakciją. Loros Spikmen krūtinė 
tankiai kilnojosi, matyt, trūko oro. Ji prispaudė nosinę prie 
lūpų. 

- Jis mirė ne iš karto ir grūmėsi su užpuolikų, - pasakojo 
jis toliau. - Žaviuosi. Žmogelis, paralyžiuotas iki juosmens, 
grumiasi su aukštu ir stambiu Berketu. Jokių vilčių, tačiau 
jis Kovojo narsiai. - Rodartė pasilenkė arčiau ir paėmė ją už 
rankos. - Jums negera? 

Lora Spikmen šiurkščiai ištraukė ranką. 

— Nieko baisaus. 

— Žinau, jums sunku. 

— Jau viskas, detektyve? 

— Galit ruoštis laidotuvėms. 

- Ačiū. 

— Paskambinkit į laidojimo namus. Ten žinos, ką daryti. 

Našlė linktelėjo. 

Jis atsistojo ir priėjo prie turėklo aplink pavėsinę. Žiūrėda- 
mas į išpuoselėtą sodą, mąsliai paklausė: 

— Kaip manot, Berketas užpuolė jūsų vyrą staiga, iš pavydo 
ir pykčio? O gal jie susivaidijo dėl pinigų? 

- Pinigų? 

Kai jis atsisuko, ponia Spikmen buvo nusiėmusi akinius ir 
klausiamai žiūrėjo į jį. 

— Nieko jums nesakiau apie pinigus? 

— Apie ką jūs kalbat, detektyve? Kokius pinigus? 

— Grynais. Tamsiai mėlynoje dėžėje ant jūsų vyro rašomo- 
jo stalo. Iškart krito į akis nusikaltimo vietos tyrimo grupei. 
Jie vos neapsišiko, kai... Atsiprašau. - Jis šyptelėjo. - Matot? 
Suirzau vos pagalvojęs. Ne kasdien pamatysi vienoj krūvoj 
tiek pinigų. Pusė milijono šimto dolerių kupiūromis. 

Našlė prasižiojo, bet neištarė nė garso. Valandėlę žiūrėjo 
į tolį, paskui įsmeigė akis į krūmą, apsipylusį dideliais mė- 
lynais žiedais, panašiais į bumbulus. Jis nežinojo, kaip vadi- 
namos tos gėlės, bet žinojo, kaip pavadinti ponios Spikmen 
elgesį. Ji buvo pritrenkta, kai išgirdo apie pusę milijono. Ti- 
kriau tariant, ji buvo pritrenkta, kad detektyvas žino. 

— Pusė milijono dolerių grynais, - pasakė jis. - Guli lyg 
niekur nieko. Dabar užrakinta įkalčių kambaryje. Atgausite. 
Nebent paaiškės, kad tai neteisėtai įgyti pinigai. 

— Neteisėtai įgyti? 

— Pavyzdžiui, iš narkotikų prekybos. 

Ponia Spikmen staiga atsisuko į jį ir atsistojo. 

— Paklausykit manęs, detektyve Rodarte. Mano vyras ne- 
sivertė neteisėta veikla, ir jei patikrintumėt jo vertybinius 
popierius, suprastumėt, kad šis įtarimas absurdiškas. 

— Jūs sakėt, kad jis buvo susitikęs su Grifu Berketu šiuose 
namuose. Taip jūs susipažinote. 

— Kaip tai susiję su puse milijono? 

— Sakėt, kad nežinot, apie ką jie kalbėjo. 

— Vis dar nesuprantu, kaip... 

— Berketas buvo nuteistas už azartinių žaidimų reketą, po- 
nia Spikmen. Todėl pamaniau, kad... 

— Kadir ką jūs pamanėt, klydot. 

— Tai kodėl ten atsirado pinigai? 

Našlė susinėrė rankas ant juosmens ir pakreipė galvą. 

— Kodėl jūs tik dabar pasakėt man apie dėžę su pinigais? 

— Tiek visko buvo, pamiršau, - melavo Rodartė. 

Valandėlę jie žiūrėjo vienas kitam į akis, paskui ji gūžtelėjo 
pečiais. 

- Fosteris laikė daug grynųjų pinigų namų ir biuro seifuose. 

- Tikrai? Kodėl? 

— Jis mėgo dalyti pinigus. 

— Dalyti? 

— Turėjo tokią savybę. Labai jam būdingą. Dalijo milžiniš- 
kus arbatpinigius. Mėgo palikti daugybę pinigų padavėjams, 
kambarinėms, kelio rinkliavininkams, visiems, kurie jį aptar- 
naudavo. Kartais nuvažiuodavo į oro uostą ir apdovanodavo 
pinigais „SunSouth kasininkes, nešikus, darbininkus, kurių 
darbas retai įvertinamas. Dažnai taip darydavo. Paklauskit 
bet ko. 

Jis pakėlė rankas, neva pasiduodamas. 

— Tikiu. Keistas pomėgis. Niekada apie tokį negirdėjau. 

— Fosteris nesireklamavo. Jis taip elgėsi dėl to, kad jam 
buvo malonu, o ne kad išaukštintų save. 

— Ačiū, kad pasakėt, - neva nuoširdžiai tarė Rodartė. - Gal 
taip ir galima būtų paaiškinti, iš kur ta dėžė su pinigais. 
Bet... 

— Kas? 

— Ant dėžės dangčio rasti Berketo pirštų atspaudai. Kaip 
tai paaiškinti? 

— Nežinau. Bet tai rodo, kad Berketas ne vagis. 

— Na, teisingumo departamentas, visos šalies lažybininkai, 
„Cowboys“ komanda nesutiktų, - prunkštelėjo detektyvas. - 
Jis juos apšvarindavo kaskart, kai tyčia nepelnydavo taškų. 
Spėju, kad jam nereikia jūsų vyro pusės milijono. 

Lora Spikmen, regis, ketino ginčytis, bet užsičiaupė ir vėl 
užsidėjo akinius nuo saulės. Nežinia, ką norėjo pasakyti, nes 
apsigalvojo. 

- Jei jau viskas, dabar norėčiau paskambinti į laidojimo 
namus. 

— Žinoma, - atsakė jis ir rankos mostu parodė į laiptus. 
Žingsniuodamas šalia jos, perėjo didelę veją. Kai jis per daug 
prisiartindavo, našlė atsitraukdavo. Tai jį linksmino. 

— O, užmiršau jums pasakyti. Berketo hondoje radome 
dviejų grupių kraujo. Be abejo, vienos dėmės jūsų vyro. Ber- 
ketas turbūt buvo visas kruvinas. 

Akiniai nuo saulės buvo per maži ir negalėjo paslėpti jos 
vypsnio išgirdus, kad meilužis buvo apsitaškęs vyro krauju. 

— Kitos dėmės turbūt jo, - tarė našlė. - Jei po Fosterio na- 
gais rasta odos atplaišų, turbūt mano vyras jį apdraskė. 

- Aš irgi taip manyčiau, - atsakė Rodartė, - jei nebūtume 
patikrinę. Kraujo grupė ne Berketo. Manau, tai Manuelo 
Ruiso kraujas. Mat grupė ta pati kaip ant jūsų bibliotekos 
kilimo. 

— Ką tai reiškia? 

— Kad Manuelas Ruisas irgi kraujavo. - Rodartė timptelė- 
jo sau už ausies, lyg galvotų. - Žmogus dingo. Susisiekiau su 
imigracijos departamentu, kad padėtų jį rasti. Žinot ką? Rui- 
sas neturėjo dokumentų. Jūsų vyras jį samdė nelegaliai. 

— Tai jau seniai žinome, tiesa? 

Šita turtinga šliundra nepėsčia. Stebeilija į jį pro tamsius 
akinius, kiekvienu judesiu išsiduodama, kaip jį niekina. Mie- 
lai ją išjudintų, padarydamas ką nors, kad abejingame kaip 
kaukė veide atsispindėtų šiokios tokios emocijos. Gal įžnybti 
į spenelį? Ar įkišti ranką jai į tarpkojį? Kad ponia pasipiktin- 
tų ir išsigąstų. 

— Dabar turbūt nebesvarbu. - Rodartė maloniai nusišyp- 
sojo, galvodamas, kokį patirs malonumą, kai žemins ją. 

— Tai kas svarbu, detektyve? 

— Grifas Berketas nukalė ir juodašiknį. 

O, pagaliau tai ją tikrai paveikė. Jis nesuprato, ar ponia 
Spikmen krūptelėjo nuo rasistinio žargono, ar nuo užuomi- 


nos, kad Berketas nužudęs du žmones. Sunku buvo neparo- 
dyti džiaugsmo, bet akmeninė policininko mina nepasikeitė. 

— Nežinau, ar jis atsikratė Manuelo prieš jūsų vyro nužu- 
dymą, ar po jo, bet beveik neabejotina, kad jis kaltas dėl ne- 
paaiškinamo Ruiso dingimo. 

Našlė apsilaižė lūpas, pertraukė apatinę per dantis, ir jis 
suprato, kodėl Berketui taip patiko ją dulkinti, kad ryžosi 
žmogžudystei. 

— Gal Manuelas išsigando, - pasakė ji. - Ir pabėgo. 

— Nepasiėmęs drabužių ir daiktų? Nepasiėmęs automo- 
bilio? Nepasiėmęs pusės milijono dolerių grynais? Nejįti- 
kima, ponia Spikmen. Bet nors tikimybė, kad jis iš baimės 
pametė galvą ir paspruko, labai menka, liepiau policinin- 
kams apskambinti visus Ruisus, įtrauktus į Dalaso telefonų 
knygą. - Jis pasilenkė prie jos. - Norit sužinoti vieną keistą 
dalyką? - sušnibždėjo. - Šiandien ne mes pirmi skambinom 
tiems žmonėms ir klausėm, ar jie pažįsta Manuelą. 

— Tikrai? 

— Tikrai. Paaiškėjo, kad kažkas mus aplenkė. Jiems skam- 
bino vyriškis, ieškantis Manuelo Ruiso. 

— Grifas Berketas? 

Rodartė skėstelėjo rankomis ir nusišypsojo. 

Ji nusiėmė akinius nuo saulės, rūpestingai užlenkė kojeles, 
valandėlę į juos spoksojo, paskui pakėlė galvą ir pažvelgė į jį. 

— Tai kaip yra iš tikrųjų, detektyve Rodarte? 

— Apie ką kalbat? 

- Jei Grifas Berketas užmušė Manuelą, kaip įtariate, tai 
kodėl jis skambina žmonėms Ruiso pavarde ir jo ieško? 

Ji ilgai žiūrėjo jam į akis, paskui atsuko nugarą ir nuėjo 
namo. 

Rodartė dėbsojo į našlę, stengdamasis nuslopinti užplūdu- 
sį pyktį. Puiku, jis įkliuvo, ir pats kaltas dėl savo klaidos. 

Tiesą sakant, jis ne per daug gilinosi į Manuelo Ruiso liki- 
mą, nes jam nusišikt, kas šiam atsitiko. Ar Berketas jį nužu- 

dė, ar vaikosi, nes Ruisas - žmogžudystės liudytojas ir reikia 
jam užkimšti gerklę, Rodartei nė kiek nerūpi. 

Jis arba ras juodašiknio lavoną, arba užspeis jį į kampą 
ir privers liudyti prieš Berketą. Kad ir kaip ten būtų, Berke- 
tas bus apkaltintas Fosterio Spikmeno nužudymu. Berketas 
Stanlio Rodartės rankose. 

Našlė irgi. 

Kikendamas mąstė, kaip privers ją atsilyginti už šikančio 
katino vaidinimą. Po laidotuvių. Kai skandalas aprims. Kai 
Berketas atsidurs už grotų. Pasinaudos bevieliu kalėjimo te- 
legrafu, kad dešimtasis numeris išgirstų apie jo asistavimą 
šiai poniai. Su visomis nešvankiomis smulkmenomis. 

Jėzau, tai bent bus kaifas! 


Dvidešimt šoštas skyrius 


Vs popietę Grifas vaikščiojo po apleistą kambarį svarsty- 
damas, kodėl, po galais, jis taip nusmuko. Kada prasidėjo 
nesulaikomas nuopuolis? Kai paėmė pirmą „Vistos“ kyšį? Ar 
anksčiau, kai pradėjo lažintis, žaisdamas Teksaso universite- 
to komandoje? O galjo nesėkmes nulėmė motina, kai pame- 
tė jį ir pabėgo su meilužiu Rėjum? 

Kartais jam atrodydavo, kad buvo pasmerktas dar negimęs. 

Tas kelias savaites, kai jau buvo pripažintas kaltu, bet dar 
nesėdėjo Big Springe, ieškojo tėvų. Kas čia nuostabaus, jei 
vaikas, patekęs į bėdą, ieško tėvų? 

Per internetą ir tinklavietes, skirtas giminaičiams ieškoti, 
Grifas netrukus aptiko tėvą. Atlikęs bausmę Teksaso kalė- 
jime, šis išvyko iš valstijos, šmėkštelėjo keliose vietose, bet 
niekur neapsistojo ilgesniam laikui, kol galų gale apsigyveno 
Laramyje, Vajomingo valstijoje. Vietos ligoninėje ir mirė, su- 
laukęs keturiasdešimt devynerių. Ligos istorijoje buvo para- 
šyta, kad sirgo keliomis alkoholizmo sukeltomis ligomis. 

Motinos ieškojo ilgiau. Ji tekėdavo, neišsiskyrusi su anks- 
tesniu vyru, arba tiesiog pasivadindavo naujojo sugyventinio 
pavarde. 

Artėjant įkalinimo dienai, Grifas dažnai klausdavo savęs, 
kodėl stengiasi ją surasti, kodėl jam pasidarė įdomu, kaip ji 
gyvena, nors motina paliko jį be jokio sąžinės graužimo. Ro- 

dos, ji niekada nebandė sužinoti, kas nutiko Grifui, tai kodėl 
jam taip svarbu ją rasti? 

Nesuprato, kas jį skatina. Negalėjo paaiškinti tų paieškų 
net sau, todėl numojo ranka ir ieškojo toliau. 

Grifo atkaklumas davė vaisių. Paskutinę laisvės dieną jis 
rado motiną Omahoje. Gavo adresą ir telefono numerį. Su- 
rinko jį, kol neapsigalvojo. 

Vėliau gailėjosi. 

Puikios išleistuvės į kalėjimą, kandžiai pamanė dabar. 

Kodėl dabar, kai Grifą ištiko didžiausia bėda jo gyvenime, 
jis mąsto visokius niekus apie savo tėvus? Gal kad tos mintys 
patvirtina seną spėjimą: jis siekė susinaikinimo, dar tebebū- 
damas gimdoje. 

Tai ko stebėtis padariniais? 

Jis prislėgtas gulėjo ant nutriušusios lovos ir net buvo už- 
migęs. Kūno nuovargis trumpam leido pabėgti nuo tikrovės. 
Pasąmonė buvo dar paslaugesnė, nes jis sapnavo Lorą. Gla- 
monėjo ją. Mylėjosi su ja. Ji gniaužė jam užpakalį, rietėsi jį 
pasitikdama, aimanavo, tardama jo vardą. Vos nenuleido, kai 
pabudo su jos vardu lūpose, permirkęs prakaitu, skausmingai 
stačiu galu. 

Grifas atsikėlė, išsimaudė po dušu ir įjungė televizorių pa- 
siklausyti vakaro žinių. Kaip ir būgštavo, labai savim paten- 
kintas diktorius klaikiais plaukais paskelbė, kad policija ieš- 
ko Grifo Berketo, „norėdama apklausti dėl žiauraus Fosterio 
Spikmeno nužudymo“. 

Žinoma, tai nebuvo staigmena, bet Grifą apsvaigino ir su- 
stingdė staigiai išdygęs ekrane Stanlis Rodartė. Jis stovėjo 
studijos lempų šviesoje, išryškinančioje jo bjaurumą. „Ponas 
Berketas mus domina, bet šiuo metu težinome, kad jis vakar 
vakare buvo Spikmenų namuose. 

Šis pareiškimas sujaudino reporterius, jie apibėrė Rodartę 
klausimais. Šis, suvokdamas savo svarbą, nė į vieną klausi- 
mą neatsakė. Tepridūrė: „Berketo vaidmenį reikia tirti toliau. 

Kol kas tik tiek tegaliu pasakyti. Jis atsuko nugarą ir pro ge- 
ležinius vartus įžengė į Spikmenų sodybą. 

Rodartė buvo ten. Už gebenėmis apaugusių sienų. Su 
Lora. Dabar ji keikia Grifą Berketą. Rodartė kurstys jos pyk- 
tį, panaudos jį, kad patrauktų ją į savo pusę. Nuo minties, 
kad Lora ir Rodartė kvėpuoja tuo pačiu oru, tuščias jo skran- 
dis susitraukė. 

Pagaliau sutemo. Temperatūra vis dar buvo per trisdešimt, 
bet ištrūkti į lauką iš pridvisusio motelio numerio buvo gera. 
Tačiau iki „Hanikato automobilių Grifas ėjo beveik dvi va- 
landas ir sukaito. Nedrįso stabtelėti nusipirkti butelio van- 
dens, todėl į automobilių aikštelę atėjo suplukęs ir ištroškęs. 

Bet eiti vertėjo. Rado automobilį, kaip buvo žadėta. 

Nekrintantis į akis sedanas, nei rudas, nei pilkas. Modelio 
pavadinimas ant bagažinės dangčio buvo jam negirdėtas, ga- 
mintojo jis neatpažino. Pontiakas? O gal fordas? Kai Grifas 
nedrąsiai atidarė neužrakintas dureles, į nosį trenkė suplėkęs 
cigarečių dūmų kvapas, įsigėręs į apmušalus. Signalizacija 
buvo išjungta. 

Raktelius rado viduje po kilimėliu, benzino bakas buvo pil- 
nas, variklis užsivedė iškart, kai jis pasuko degimo raktelį. 
Grandinė, paprastai ištiesta skersai kelio saugumo sumeti- 
mais, gulėjo ant šaligatvio. Hanikatas nieko nepamiršo. 


Advokatas Vajetas Terneris gyveno šiauriniame Dalase, nu- 
vorišų rajone. Kiekvieno namo kieme buvo baseinas, garaže — 
golfo lazdos, o viduje - į viršūnes kylantys ir besistengiantys 
nušluostyti nosį kaimynams sutuoktiniai. Kambarinių gyvu- 
lėlių buvo galima nelaikyti. Dauguma turėjo vaikų. 

Terneriai - vienturtį. Grifas niekada nebuvo matęs Vaje- 
to jaunesniojo, tik jo nuotrauką ant Vajeto stalo. Vaikis buvo 
panašus į abu tėvus, ir jam tai neišėjo į naudą. Suzaną Terner 
Grifas buvo sutikęs tik vieną kartą kažkokiame aukštuome- 
nės pobūvyje, kai Vajeto paslaugų jam dar nereikėjo. Moteris 

buvo išblyškusi, blanki kaip ir jos asmenybė. Ji irgi buvo tei- 
sininkė, bet ne baudžiamosios teisės specialistė kaip Vajetas. 
Mokesčiai, korporacijos, testamentai ir panaši nuobodybė. 
Grifas neabejojo, kad ji gera specialistė. Buvo įsitempusi, ne- 
miela ir negraži. Palyginti su ja, Vajetas buvo įkūnytas gyvy- 
bingumas. 

Grifas pravažiavo pro jų namą ir pamatė, kad viduje dega 
tik vienas žiburys. Tikėjosi, kad iki išnaktų dirba Vajetas, o 
ne Suzana. Pastatė automobilį už dviejų gatvių ir išlipdamas 
sąžiningai užrakino dureles. Mūvėjo šortais, vilkėjo marš- 
kinėliais, avėjo sportbačiais ir buvo užsidėjęs beisbolininko 
kepurę. Klestinčių iškilėlių rajonuose žmonės bėgioja įvai- 
riu laiku, kada tik pavyksta įsprausti mankštą į dienotvarkę. 
Grifas tikėjosi, kad jei jį kas nors pamatys, palaikys vaikinu, 
kuris turi laiko mankštintis tik naktimis. 

Jis nubėgo du kvartalus. Iš už vienos medinės tvoros jį 
aplojo šuo, bet daugiau niekas neatkreipė dėmesio. Bent jau 
jis to tikėjosi. O gal kuris nors šių ištaigingų namų gyvento- 
jas jį pamatė ir iškvietė kvartalo savigynos būrį ar policiją. 
Teks rizikuoti. 

Grifas pastebėjo prie Ternerių kaimynų namo iškabą „Par- 
duodama . Kiemas buvo tamsus, šviesos nei viduje, nei lauke 
nedegė, jam tai buvo palanku. Pribėgęs prie šio namo, jis nuo 
šaligatvio pasuko į tamsų kiemą ir nuėjo į tą jo šoną, kuris ri- 
bojosi su Ternerių įvažiavimo taku. Grifas susigūžė krūmuo- 
se atsikvėpti ir galvojo, ką daryti toliau. 

Žaliuzės buvo pakeltos, ir jis matė apšviestą kambarį Ter- 
nerio namuose. Kabinetas panašus į Bolio, tik daug tvarkin- 
gesnis. Ant sienos kabo stirnino galva. Įrėminti diplomai. Ant 
lentynų teisės knygos. Kompiuteris įjungtas, melsva ekrano 
šviesa krinta ant stalo ir kelių atverstų aplankų. 

Į kambarį nešinas stikline pieno ir sumuštiniu lėkštėje 
įėjo advokatas. Jis vilkėjo baltus sportinius marškinėlius ir 


mūvėjo pižamos kelnes. Marškinėliai buvo sukišti už kelnių 

gumos. Sukišti. Grifo padėtis buvo liūdna, bet jį vis tiek pra- 
linksmino advokato naktiniai drabužiai. Bet Vajetas miega su 
ponia Terner, taigi viskas aišku. Grifas mieliau būtų dulkinęs 
kukurūzų burbuoles. 

Terneris atsisėdo prie stalo, atsikando sumuštinio ir kram- 
tydamas įsistebeilijo į kompiuterio ekraną. Grifas giliai įkvė- 
pė, išlindo iš krūmų, perėjo taką, priėjo prie įstiklintų durų į 
kabinetą ir tyliai pabarbeno. 

Terneris krūptelėjęs pažvelgė jo pusėn. Kai pamatė Grifą, 
jo veide šmėkštelėjo nuostaba, baimė, galiausiai pyktis. 

Grifas pasuko rankeną. Durys buvo užrakintos. Jis kelis 
kartus pakrutino rankeną, metalas barškėjo. Pamatė, kaip 
Terneris keiktelėjęs keliasi. Advokatas atsargiai dirstelėjo į 
koridorių, paskui skubiai priėjo prie durų ir atrakino. 

— Gal nežinai, kad visi policininkai penkių šimtų kilometrų 
spinduliu tave gaudo? - piktai sušnibždėjo. 

— Tada verčiau įleisk, kol nė vienas manęs nepamatė ant 
tavo slenksčio. 

Terneris mostelėjo jam, kad užeitų, paskui išlindo į lauką ir 
apžvelgė gatvę. Įsitikinęs, kad prie vartų svetimų nėra, užda- 
rė duris ir apėjo kambarį, skubiai užtraukdamas žaliuzes. 

Grifas čiupo sumuštinį ir sumaumojo. Pakeliui iš automo- 
bilių aikštelės į Ternerio namus greitmaisčio restorane nu- 
sipirko mėsainį ir važiuodamas sušveitė. Kirmėlę numarino, 
bet vis dar buvo alkanas. Nemėgo žemės riešutų sviesto su 
drebučiais, bet dabar buvo skanu. Pieną jis irgi išgėrė. Terne- 

— Man labiau reikia, - pasakė Grifas kramtydamas. - Daug 
labiau, - pridūrė, parodęs į advokato pilvuką. 

— Norėčiau, kad dingtum iš čia. 

— Man reikia kai ką sužinoti. 

— Aš ne CNN. 

— Tu mano advokatas. 


— Jau ne. 

Grifas nustojo kramtyti. 

— Nuo kada? 

— Nuo tada, kai... - Garsus Ternerio balsas išgąsdino net 
jį patį. Jis pastiro, ištempė ausis, paskui priėjo prie durų ir 
vėl dirstelėjo į koridorių. - Nejudėk, - sušnibždėjo Grifui per 
petį. - Nė garso. 

Advokatas dingo tamsiame koridoriuje. Grifas išgirdo ty- 
liai uždarant duris, matyt, miegamojo. Nepaisydamas Terne- 
rio perspėjimo, jis priėjo prie stiklinių durų, praskyrė žaliuzių 
juosteles ir įsižiūrėjo į tamsą, spėliodamas, ar Hanikato au- 
tomobilis, pastatytas už dviejų gatvių, nesukėlė įtarimo bu- 
driam namo savininkui. Ar niekas nepastebėjo vidurnakčio 
bėgiko, kuris staiga dingo tamsoje, supančioje tuščią namą. 

Terneris grįžo pirštų galais. Tyliai uždarė duris. 

— Suzana kaipmat pabunda. 

— Nuo kada nebesi mano advokatas? 

— Nuo tada, kai nužudei Fosterį Spikmeną, - atkirto advo- 
katas, šnibždėdamas taip pat piktai ir teatrališkai kaip Gri- 
fas. - Jėzau, Grifai. Fosterį Spikmeną! Verčiau jau preziden- 
tą. Tu tikrai barškinai jo žmoną? 

Grifas valandėlę žiūrėjo į smerkiančias Vajeto akis, paskui 
susikišo į burną sumuštinio likučius ir sumurmėjo: 

— Tau taip niekada nenuskils. 

— Ką? 

— Nieko. - Jis baigė gerti pieną ir atgalia ranka nusišluostė 
burną. - Nežinojau, kad advokatas gali atsisakyti kliento. 

— Nenoriu turėti su tavim jokių reikalų. Tu per daug pavo- 
jingas. 

— Pavojingas? - Grifas išskėtė rankas. Teturėjo automobilio 
raktelius ir mobilųjį telefoną, prisegtą prie šortų juosmens. 

— Aš tave vadinčiau pavojingu, - atsakė Terneris. - Jis 
sakė, kad dūrei Spikmenui pjaustikliu į kaklą. Paralyžiuotam 
žmogui, Grifai. Jis sakė, kad Spikmenas bandė priešintis, 
gintis, bet... 


— Kas? Kas sakė? Rodartė? 

- Žinoma, Rodartė. Jis su savo nekalbiu porininku šį rytą 
atėjo į mano biurą. Kalbėjo vienas Rodartė. Paklausė, ar ži- 
nau, kur tu, laimė, galėjau sąžiningai atsakyti, kad ne. - Ter- 
neris suraukė kaktą, nusimines, kad dabar žino, kur Grifas. — 
Rodartei šventė. Šį kartą jis tave pričiupo, gali neabejoti. 

— Neišklausysi manęs? 

Terneris sukando skruostą iš vidaus ir nerimastingai dirs- 
telėjo į uždarytas duris. 

— Tik greit. - Jis atsisėdo prie rašomojo stalo, stengdama- 
sis atrodyti kaip advokatas, bet apsivilkusiam pižamą tai ne- 
labai sekėsi. - Kaip susipažinai su Spikmenais? 

— Buvau pas juos pakviestas. Spikmenas pasiūlė sandorį. 

— Kokį sandorį? - Terneris, regis, abejojo. 

— Kalbėjom apie oro transporto bendrovės reklamą. - Tai 
nebuvo visiškas melas. Nebuvo ir tiesa, bet tiesos papasakoti 
Terneriui jis negali. Dar ne. Velniop Fosterio Spikmeno gerą 
vardą. Jis nebeprivalo laikyti paslapties. Bet tai ir Loros pa- 
slaptis. Grifas tylės dėl jos. 

— Nesąmonė, - tarė Terneris. 

- Ir aš jam taip sakiau. Bet jis buvo savotiškas ir turėdavo 
visokių keistų sumanymų. Taigi jis liepė man pagalvoti, o jis 
esą irgi pagalvosiąs. 

— O žmona? Lora? 

— Susipažinom tą patį vakarą. 

- Geismas iš pirmo žvilgsnio, anot Rodartės. 

— Rodartė taip sakė? 

— Daugmaž. Jis sakė, kad užmezgėt aistringą ir niūrų ro- 
maną. 

Grifas svarstė, kaip Rodartė sužinojo. Turbūt pateikia spė- 
liones kaip faktus. 

— Mes susitikinėjom. Lygiai keturis kartus. Per keletą mė- 
nesių. Kai matėmės paskutinį kartą, ji santykius nutraukė. 

— Kodėl? 

Grifas nebuvo linkęs išsipasakoti Terneriui, todėl tik gūž- 
telėjo pečiais. 

— Dėl paprastų priežasčių. Ypač dėl kaltės jausmo. Maniau, 
kad niekada jos nebepamatysiu. 

— Bet norėjai. 

Jis neatsakė, tačiau, matyt, išdavė veido išraiška. 

— Rodartei atnešei motyvą sidabrinėje lėkštutėje, - suai- 
manavo Terneris. - Kad gautum moterį, nukalei jos vyrą. Ne- 
reikia būti teisininku, kad tai suprastum, Grifai. 

— Be motyvo... 

- Ir galimybės. 

— Vakar vakare aš neįsiveržiau pas Spikmenus. Nuėjau jo 
pakviestas. 

— Jis tave pakvietė? 

- Jis mane pakvietė. 

— Kam? Paklausinėti apie jūsų romaną? Negi jo žmona taip 
graužėsi, kad viską prisipažino? 

— Nežinau. Nežinau, ką Lora jam pasakė apie mus. - Jis ti- 
krai nežinojo. 

— Tu palaikei su ja ryšį? 

Grifas papurtė galvą. 

— Patariu nemėginti jo užmegzti. 

— Kaip mano buvęs advokatas? 

Nekreipdamas dėmesio į pašaipą, Terneris paklausė: 

- Gali įrodyti, kad Spikmenas vakar vakare tave pasikvietė 
į namus? 

— Dar ne. 

— Ką tai reiškia? 

Netekęs kantrybės, Grifas paklausė: 

— Be motyvo ir galimybės, ką Rodartė dar žino? - Advo- 
katas delsė. - Liaukis, Terneri. Bent tiek gali man pasakyti. 
Kokie įkalčiai? 

- Žmogžudystės įrankis su tavo pirštų atspaudais, - 
prunkštelėjo Terneris. - Tavo DNR sutaps su audinio, iš- 


krapštyto iš Spikmeno panagių. - Jis parodė į kruvinus dry- 
žius ant Grifo plaštakų. - Teisybė? 

— Teisybė. 

- Velnias, Grifai, - krūptelėjo Terneris, - Rodartei daugiau 
nieko nereikia, kad galėtų suimti tave už Spikmeno nužudy- 
mą. O dar tas vyrukas, vardu Ruisas. 

— Manuelas. Spikmeno padėjėjas. Panašus į Pietų Ameri- 
kos skalpų medžiotoją su malonia bukagalvio šypsena. 

— Niekas jo nematė. - Terneris nutilo ir laukdamas žiūrėjo 
į jį. Grifas neatsakė, todėl advokatas kalbėjo toliau: - Rodar- 
tė teiravosi imigracijos departamente. Jokių dokumentų. Jis 
buvo nelegalus imigrantas. 

— Kalbi būtuoju laiku. 

— Vakar vakare jis ten buvo? 

Grifas vėl nieko neatsakė. 

— Verčiau nemeluok, - tarė advokatas. - Ant kilimo ir tavo 
automobilyje rasta kraujo. Mano senojoje hondoje. Kraujas 
ne tavo ir ne Spikmeno. Rodartė spėja, kad Ruiso. Ieško jo 
lavono. 

— Sušiktas reikalas, - sumurmėjo Grifas po nosim. 

— Pagaliau prabilo aiškiaregis. Labai iškalbingai, - atžariai 
pareiškė advokatas. - Buvo gyvas, kai jį palikai? 

— Katras? 

Terneris pasitrynė kaktą, lyg lygintų raukšles. 

- Ir tas, ir tas. 

— Spikmenas buvo miręs. Ruisas pamojavo rankele. 

— Jis nuo tavęs paspruko? 

- Jis pabėgo. 

— Matė, kaip Spikmenas mirė? 

Grifas neatsakė. 

— Ar tu?.. Ar Ruisas irgi buvo sužeistas? Ar ant kilimo ir 
hondoje - jo kraujas? 

Grifas ketino atsakyti, bet apsigalvojo. 

— Tu mano advokatas ar ne? 

Terneris valandėlę žiūrėjo į jį, paskui tyliai paklausė: 

— O pinigai, Grifai? Pusė milijono. Ir neapsimesk naivuo- 
liu, tavo pirštų atspaudų rasta ant dėžės dangčio. Kam jie? 

— Nenutuokiu, - trumpai atsakė jis, gūžtelėdamas pe- 
čiais. - Spikmenas sakė: „Pažiūrėk į dėžę.“ Aš ir pažiūrėjau. 
Matyt, puikavosi savo turtais. 

— Pinigai buvo skirti ne tau? 

Grifas dėbtelėjo į jį taip, lyg didesnės kvailystės kaip gyvas 
nebūtų girdėjęs. 

— Rodartė spėja, kad Spikmenas tau už kažką mokėjo. 

— Už ką? - Grifą nusmelkė iki pat paširdžių. 

— Už kažkokias prekes. Ar paslaugas. 

— Klausyk, Terneri, kur tavo protas? Kur Rodartės protas? 
Jei pinigai būtų mano, tikrai nebūčiau jų palikęs. Būčiau pa- 
siėmęs ir gyvenčiau kokioj nors egzotiškoj vietoj, užuot grie- 
bes tavo sumuštinį su žemės riešutų sviestu. 

— Daug pinigų, Grifai, - nesutriko advokatas. - Dideli pun- 
dai. Tvarkingai sudėti į dėžę. Tokius gavai iš Bandžio už pra- 
laimėjimą „Skins“ komandai. 

— Aš sakau tau... 

— Gerai, gerai. Kol kas tarkim, kad Spikmenas tiesiog mėgo 
laikyti po ranka dėžes su pinigais ir kad pinigai niekaip ne- 
susiję su šia žmogžudyste. Rodartei pakaks, ką turi, kad tave 
nuteistų. - Terneris atsistojo, apėjo krėslą, uždėjo rankas ant 
atlošo, lyg kreiptųsi į teismą. - Paklausyk manęs, Grifai. Tai 
ne byla, o kaltintojo svajonė. Nenuginčijami įrodymai. Tavo 
DNR. Ojei Ruisas gyvas... 

— Gyvas. Bent buvo gyvas, kai paskutinį kartą jį mačiau. 

- Ir jei dar negrįžo į Hondūrą... 

— Salvadorą. 

— Nesvarbu. Jei jis bus sugautas, prie įkalčių prisidės ir 
liudytojas. Bet, - pabrėždamas jis lengvai pliaukštelėjo per 
odinį krėslo atlošą, - tu paskambinai greitajai pagalbai, tie- 
sa? - Grifas linktelėjo. - Tikėtina, kad nenorėjai, jog Spikme- 

nas mirtų. Galima įrodinėti, kad Spikmenas tave pasikvietė, 
ir jei prisiekusieji patikės, antras žingsnis būtų įrodyti, kad 
žmogžudystė nesumanyta iš anksto. Nuėjai pas Spikmeną 
pakviestas. Jis užsipuolė tave dėl romano... 

— Buvusio. 

— Buvusio romano su jo žmona. Jūs susiginčijot. Jis kažką 
pasakė, tu įsiutai, negalvodamas... 

- Čiupau pjaustiklį nuo stalo ir įsmeigiau jam į kaklą. 

Terneris, regis, nuoširdžiai nusiminė. 

— Galbūt tave apkaltins netyčine, o ne pirmojo laipsnio 
žmogžudyste. Turbūt tai tinkamiausia gynyba, sakau tai tau 
kaip advokatas ir draugas. - Jis patylėjo, kad Grifas apgalvotų 
jo žodžius. - Nenoriu tavęs gąsdinti, Grifai, bet padėtis blo- 
ga. O pabėgęs dar ją pabloginai. Pasiduoti Rodartei bjauru. 
Nesakau, kad nebjauru. Bet jei nepasiduosi, bus dar blogiau. 

— Nepasiduosiu. 

— Jei pasiduosi - šįvakar, dabar - liksiu tavo advokatas. Ly- 
dėsiu tave visur. Po kvotos žinosime, ar svarūs įkalčiai. Aiš- 
ku, Rodartė linkęs perdėti, užsiminti, kad žino daugiau negu 
iš tikrųjų, bet jis turi žmogžudystės įrankį, o įrodymai itin 
svarūs, kai prisimeni motyvą. Laimė, palikai pinigus. Nea- 
piplėšei, todėl nebūsi nubaustas mirtimi. Iš kailio nersiuos 
įrodinėdamas, kad nužudymas netyčinis. Be to, prašysiu 
pakeisti bylos nagrinėjimo vietą. Kad teismo procesas vyk- 
tų ne Dalase. Bet kad ir kur jis vyks, kaltintojas išaiškins, 
koks bejėgis buvo Spikmenas, palyginti su tavimi. Jis tave 
pavaizduos kaip sadistą, užpuolusį žmogų, negalintį prie- 
šintis, juolab tavęs įveikti. Jis privers prisiekusiuosius tave 
niekinti, ir nė vienas tavo argumentas nepakeis neginčijamo 
fakto, kad tu - futbolininkas, o jis - luošys paralyžiuotomis 
kojomis. Pasiduok, ir aš imsiuos tave ginti. Tau reikės kalbėti 
tik kai bus skelbiama kaltinamoji išvada. Pasakysi, kad esi 
nekaltas. Galėsi nė žodžio netarti nei Rodartei, nei prisieku- 


siesiems, niekam. 

Grifas kantriai klausėsi, bet dabar pasiteiravo: 

— Manai, kad tylėdamas atrodysiu nekaltas? Liaukis, Va- 
jetai. 

— Tikiu teisės mokslu, mūsų teisingumo sistema. 

- Tavo požiūris skiriasi nuo manojo. Žadėjai, kad būsiu 
nuteistas lygtinai, jei bendradarbiausiu su federalais ir papa- 
sakosiu jiems, ką žinau apie „Vistos“ veiklą. O kas išėjo? 

— Tai visai kas kita. 

— Iš tikrųjų. Mane nuteisė federalinis prisiekusiųjų teis- 
mas. Šį kartą Rodartė turi įrankį, kuriuo nužudytas mano 
meilužės vyras, su mano pirštų atspaudais. 

Terneris nuleido galvą. Atsistojo, kaktoje susimetė raukš- 
lė. Pagaliau jis pakėlė akis. 

— Dar kartą prašau tavęs, Grifai, pasiduoti. 

— Tik tiek tegali padaryti? 

— Tik tiek. 

Valandėlę Grifas žiūrėjo į jį, paskui tyliai tarė: 

— Tu manęs net nepaklausei. 

— Ko nepaklausiau? 

— Nesvarbu, - užgniaužes nelinksmą juoką, atsakė Gri- 
fas. - Ką sakė Džeris Arnoldas? 

— Skambino šiandien po pietų. Vis kartojo: „Kodėl jis taip 
padarė? Pats žinai. Netekai dar vieno gerbėjo. 

Grifas nenustebo. 

— Ką gi, ačiū už naujienas. Ir sumuštinį. - Jis atsisuko į sti- 
klines duris. 

— Grifai, palauk. 

— Iki, Terneri. - Jis atidarė duris. 

Išgirdo cypiant stabdžius, lyg kažkoks automobilis būtų 
per greit pasukęs už kampo. Išgirdo variklių ūžimą, gumos 
čiužesį per karštą šaligatvį. O namo anapus gatvės languose 
atsispindėjo šviesos. Raudonos. Mėlynos. Baltos. 


Dvidešimt septintas skyrius 


| E pakėlė rankas, rodydamas, kad pasiduoda. O gal gin- 
damasis. 

— Privalėjau pranešti, Grifai. Tavo labui. 

— Kaip advokatas ir draugas, atsipisk, - nusišaipė Grifas. 

Ir puolė pro duris. Aplenkė baseiną ir, užšokęs ant sode pa- 
liktos kėdės, persirito per pustrečio metro tvorą. Nukrito ant 
kelių. Dar vienas baseinas. Šiame po vandeniu degė šviesa. 
Kaip prožektorius, nukreiptas į jį. 

Prožektorius priminė Grifui policijos sraigtasparnį ir pa- 
skatino veržtis pro vartus, nesikrapštant su skląsčiu. Jis 
perbėgo kiemą, gatvę, atsidūrė kito namo kieme su įjungtais 
purkštuvais. Kojos sušlapo, batų padai permirko ir pasidarė 
slidūs. 

Dar viena suknista tvora. Velniava. Negi žmonės čia taip 
nepasitiki kaimynais? Grifas ėmė ieškoti vartų, kuriuos tam- 
soje buvo sunku įžiūrėti. Rado, bet jie buvo užrakinti iš vi- 
daus. Jis atsitraukė ir trenkėsi į vartus. Šie atsilaikė. 

Išgirdo cypiant padangas taip arti, kad užuodė svylančią 
gumą. Vėl nubėgo pro purkštuvus prie gretimo namo. Pa- 
galiau rado namą be tvoros, tik su gyvatvore. Nėrė per ją. 
Spygliuoti bugieniai draskė nuogas kojas, subraižė odą, bet 
jo nesustabdė. Bėgo tarp namų, kol atsidūrė gatvėje, kurioje 
paliko skolintą automobilį. 

Švokšdamas sustojo tamsoje tarp dviejų namų. Širdis dau- 
žėsi kaip kūjis. Girdėjo riksmus, padangų cypimą, automo- 
bilių durelių trankymą. Hanikuto automobilis už trijų namų 
nuo čia. Ten niekas nekrutėjo. Dar. Negalima delsti. Netru- 
kus jo pradės ieškoti šioje gatvėje. Teks rizikuoti ir išlįsti. 

Jis išlindo iš už namų, pasiruošęs leistis į kojas. 

Už artimiausio kampo dviem ratais nušvilpė policijos au- 
tomobilis, apšviestas kaip kalėdinė eglutė. 

Grifas vėl nėrė į šešėlį. Keikdamas Ternerį. Keikdamas liki- 
mą. Keikdamas savo sumautą gyvenimą. 


Ir puolė bėgti. 


Vėliau jis nesuprato, kaip iš ten ištrūko. Beveik patikėjo 
apvaizda. Matyt, bent kartą Grifo gyvenime Dievas žaidė jo 
komandoje. 

Zigzagais, iš vieno tamsaus sklypo į kitą, jis skuodė per šį 
rajoną. Iš tikrųjų atskrido sraigtasparnis su prožektoriais, ga- 
lingesniais už švyturio šviesos pluoštą. Grifas kelias valandas 
slapstėsi nuo jo ir nuo policijos automobilių, švilpiančių arba 
šliaužiančių gatvėmis. Ieškojo ir pėsti policininkai, vaikščio- 
dami nuo vieno namo durų prie kito. 

Kelias minutes atsikvėpė atvirame garaže, čia rado skudurą 
kraujui nuo kojų nusišluostyti. Įdrėskimai skaudžiai peršėjo 
nuo prakaito. Kartą, atsidūręs tarp artėjančio sraigtasparnio 
prožektoriaus ir pėsčio policininko, jis niurktelėjo į gilųjį ba- 
seino galą. Laimė, jame povandeninių šviesų nebuvo, be to, 
baseinas buvo pretenzingas, suprojektuotas kaip atogrąžų 
lagūna iš lavos, todėl tamsus. 

Grifas sulaikė kvapą, manė, kad plaučiai trūks, bet pasta- 
ruoju metu daug plaukiojo ir galėjo išbūti po vandeniu ilgiau 
negu paprastai. Pro vandenį matė sraigtasparnio prožekto- 
riaus šviesą, užliejusią visą plotą. Policininkas priėjo taip 


arti, kad Grifas girdėjo, kaip jis kažką murma po nosim. 

Pagaliau ir pareigūnas, ir sraigtasparnis pasitraukė. Grifas 
iškišo iš vandens galvą ir įkvėpė. Išlipo iš baseino surūgęs, 
bet atsigaivinęs. Kojų nebeperšėjo. Jis net nemėgino grįžti 
prie mašinos. Policininkai ją jau bus apspitę, kai tik patikrino 
numerį automobilių skyriuje ir sužinojo, kad ji nepriklauso 
šios gatvės gyventojams. 

Mobilųjį tebeturėjo. Ačiū Dievui, kad pasiėmė. Ketino pa- 
skambinti Glenui Hanikatui, paprašyti, kad paimtų jį ir pa- 
vėžėtų. Bet nenorėjo įvelti žmogaus į bėdą labiau, negu jau 
buvo įvėlęs. 

Daugiau neturi kam skambinti. Nėra žmogaus, kuriuo ga- 
lėtų pasikliauti. Nėra žmogaus, kuris tiki juo. 

Išsigavęs iš Vajeto Ternerio rajono, pasijuto šiek tiek sau- 
gesnis, nors kelias iki motelio buvo ilgas. Dabar visi miesto 
policininkai ieško pėsčio vyriškio. Šįryt Dalase bus persekio- 
jami bėgiotojai ristele. Tie, kurie mankštinasi prieš aušrą, ti- 
krai bus sulaikyti ir apklausti. 

Eidamas po viaduku, jis išvydo neoninę šviesą, mirksinčią 
motelio kontoros lange, ir vos neapsiverkė iš palengvėjimo. 
Ne stebuklas, bet jo vienintelė slėptuvė. Aušo. 

Reikia atsigulti. Užsimerkti. Lengviau atsikvėpti. Pailsėti. 

Bet, artindamasis prie automobilių aikštelės, pastebėjo, 
kad budi nebe apsikvaišinęs naktinis registratorius. Jį pakei- 
tęs žmogus vilkėjo civiliais drabužiais, bet atrodė per daug 
švarus ir tvarkingas, kad dirbtų tokioje vietoje. 

Grifas nėrė už kilnojamos senų padangų krautuvės palapi- 
nės. Iš menkos slėptuvės stebėjo, kaip vyrukas išėjo iš regis- 
tratūros ir nužingsniavo dengtu perėjimu, nešinas putplas- 
čio puodeliu. Iš puodelio kilo garas. Užuodęs ką tik išvirtos 
kavos aromatą, Grifas ėmė ryti seilę. Bet jam nusmelkė širdį, 
pamačius, kad vyrukas sustojo prie septinto numerio ir tris 
kartus pasibeldė į duris. 

Jas atidarė kitas vyriškis, toks pat švarus ir tvarkingas 
kaip registratorius. Jis paėmė kavą iš porininko ir gurkštelė- 

jo, aikčiodamas iš malonumo. Jie trumpai šnektelėjo, paskui 
registratorius paliko vyruką kambary ir grįžo į registratūrą. 

Grifas susigūžė už skydo, reklamuojančio akciją - laikinai 
sumažintas padangų su naujais protektoriais kainas, ir atsi- 
rėmė galva į kelius. 

Kaip, po velnių, policija jį rado? Gal Rodartė aiškiaregys? 

Jis tupėjo už skydo, kol įtemptus kojų raumenis sutrau- 
kė mėšlungis, keliai sustingo, o horizontas rytuose nusidažė 
oranžine spalva. 

Grifas suprato, kad turi rasti naują vietą. Iš puskojinės 
išsitraukė pinigus, kuriuos ten įkišo, eidamas pas Ternerį. 
Banknotai sušlapo, kol jis tupėjo baseine, bet naudoti tiko. 
Mobilųjį, nerdamas į vandenį, paslėpė po baseino tramplinu, 
kad nekristų į akis, o išlipęs pasiėmė. Baterija dar nebuvo iš- 
sikrovusi. 

Dabar ta menka pinigų gniūžtelė ir telefonas - visas jo tur- 
tas. Net sausų drabužių pamainos neturi. Bet čia likti nega- 
lima. Reikia eiti. Prisivertė ištiesti skaudančias kojas ir nu- 
pėdino, slapstydamasis, kad nepamatytų vyrukas iš motelio 
registratūros. 

Eidamas atsidarė mobilųjį ir paskambino. 


Glenas Hanikatas sėdėjo kontoroje už stalo, gėrė kavą ir malė 
liežuviu su klientu, kai į atdaras jo kabineto duris pabarbeno 
sekretorė. 

- Atsiprašau, kad trukdau, pone Hanikatai. Pas jus lankyto- 
jas. Kriminalinės policijos pareigūnas. Sako, reikalas svarbus. 

— Užeikit. - Hanikatas pamojo svečiui ranka. 

— Stanlis Rodartė, kriminalinė policija. - Jis atkišo Hani- 
katui vizitinę kortele. 

— Sėskitės, detektyve, - maloniai pasakė Hanikatas ir pa- 
rodė į kėdę. - Norit kavos? 

— Ačiū, ne. 

— Tikrai? Mūsų kava ne blogesnė už mūsų automobilius. 

— Ačiū, ne. 

— Gal skanaus šalto limonado? 

— Ačiū, nieko, - nekantriai atkirto Rodartė. 

- Šįryt perkat automobilį, detektyve? 

— Ne. - Rodartė galva parodė į antrąjį vyriškį, sėdintį prieš 
Hanikatą. - Gal galėtume pasikalbėti akis į akį? Atėjau čia 
kaip policininkas. 

— Susipažinkit su Džeimsu Makalisteriu. Džimas - mano 
advokatas, aš nuo jo nieko neslepiu. 

Rodartės mina buvo komiška. Hanikatas vos nesuprunkš- 
tė. Detektyvas advokato nesitikėjo. 

Hanikatas atvažiavo į kontorą su aušra, kad spėtų užka- 
binti apsauginę grandinę, kol nesusirinko darbininkai. Jis 
sėdėjo kabinete ir tvarkė dokumentus, kai Grifas paskambi- 
no, norėdamas jį perspėti. Laimė, jis atsiliepė. 

Išgirdęs Gleno balsą, Grifas tarė: 

— Šakės. Atleisk. Pas tave ateis faras, pavarde Rodartė. 
Stanlis Rodartė. Jei jis bandys tave nusodinti, pasakyk jam 
štai ką. Klausaisi? 

— Klausausi. 

Grifas perdavė Hanikatui žinią ir išjungė telefoną. 

— Džimas atėjo pirkti automobilio dukrai, jai kitą savai- 
te sukanka šešiolika, - pasakė Rodartei Hanikatas. - Tikisi 
nuolaidos. Nė velnio, pasakiau jam. Man jis niekada nepada- 
rė nuolaidos. Pasakiau jam... 

— Mes radom jums priklausantį automobilį, - nutraukė jį 
Rodartė. - Jis buvo paliktas už kelių kilometrų nuo čia, gre- 
timoje gatvėje. 

Hanikatas pažvelgė į Makalisterį, dėdamasis nustebęs. 

— Radot? Jau? - Jis švilptelėjo. - Padarėt man įspūdį. Pra- 
nešėm, kad jis pavogtas, kada, Džimai? Šįryt aštuntą, devin- 
tą? Puikiai dirbate, policininkai! 

Tai buvo antras smūgis Rodartei. 

— Pranešėt, kad automobilis pavogtas? 

Makalisteris atsisegė portfelį, gulintį ant kelių, ir ištraukė 
anketą. Ją užpildė policininkas, atsiliepęs į Hanikato skambu- 
tį, kai šis pranešė, kad dingo automobilis. Rodartė čiupo anke- 
tą iš Makalisterio, permetė ją akimis, patikrino automobilio 
markę ir modelį, numerio lentelę ir numerio ženklą. Hanikatui 
susidarė įspūdis, kad Rodartė tuoj suglamžys anketą ir numes 
ant grindų. Makalisteris laiku ją sučiupo ir įsikišo į portfelį. 

— Kadajis buvo pavogtas? - griežtai paklausė detektyvas. 

— Nežinau. Kad nebėr, pastebėjau tik šįryt. Automobilių 
vieta kasdien keičiasi. Gal jis dingo prieš porą savaičių, gal 
prieš porą dienų, o gal prieš porą valandų. Negaliu pasakyti. 

— Tame automobilyje pilna Grifo Berketo pirštų atspau- 
dų, - sukriokė Rodartė, iš paskutiniųjų tvardydamasis. 

— Grifo Berketo? To Grifo Berketo? Neskiedžiat? Jūs įsiti- 
kinęs? 

— O, taip. Įsitikinęs. 

— Oho. Tik įsivaizduok. Hm. Tikras stebuklas. 

Rodartės žvilgsnis surūstėjo. 

— Jis pastatė automobilį už dviejų gatvių nuo savo advo- 
kato namo. Vakar vakare nuėjo pas jį paklausti, kaip išveng- 
ti suėmimo už Fosterio Spikmeno nužudymą. Terneris pa- 
skambino mums. 

Hanikatas pažvelgė į Makalisterį. 

— Laimė, kad turiu tave. 

— Berketui pavyko pabėgti pėsčiam, - pridūrė Rodartė. 

— Talentingas vaikinas, - tarė Hanikatas. - Greitesnio įžai- 
dėjo nesu matęs. Kai darbuodavosi kojomis, buvo miela žiū- 
rėti, ar ne? 

Rodartė vos nesprogo iš pykčio. 

— Jūs davėt jam automobilį, vadinasi, esate įtariamojo 
žmogžudyste bendrininkas. 

— Labai bjaurus kaltinimas, - ramiai įsiterpė Makaliste- 
ris. - Todėl patariu savo klientui į kitus klausimus neatsaky- 
ti, detektyve. 

Nekreipdamas į advokatą dėmesio, Rodartė nenuleido 
akių nuo Hanikato. 

— Kada Berketas jums skambino? Vakar? Vakar vakare? 

Hanikatas tylėjo. 

— Akivaizdu, kad žavitės juo, bet jis ne herojus. Vakar ap- 
skambino šio miesto šeimas, kurių pavardė - Ruisai. Mano 
policininkai skambino toms pačioms šeimoms, ieškodami, 
kur dingo Manuelas Ruisas. Manome, kad jis matė, kaip buvo 
nužudytas Fosteris Spikmenas. Palyginom gautas žinias ir 
pamatėm, kad kai kurių abonentų telefonai rodė tą patį nu- 
merį. Atsekėm telefoną iki nušiurusio motelio prie 635-ojo 
greitkelio. Liepiau vyrams stebėti tą vietą ir laukti, kol jis at- 
sliūkins pasiimti daiktų. O kai atsliūkins, apsunkinsiu jam 
gyvenimą. Jūsų pavardė bus paminėta. Jis jus įduos, Hanika- 
tai. Berketas neturi draugų, tik žmones, kuriais pasinaudoja, 
o paskui išduria. Jis ištikimas tik pats sau. Kalbėsit su manim 
dabar arba jums bus pareikštas kaltinimas vėliau. - Rodar- 
tė patylėjo, atsikvėpė. - Na, tai kur jis? Jei žinot ir nesakot, 
kliudot vykdyti teisingumą. Kur jis? 

Hanikatas ramiai prisidegė cigaretę. 

— Jūs tikrai nenorit limonado? 

Rodartė trenkė kumščiu į stalą. 

— Pasakyk, po perkūnais! 

— Detektyve Rodarte, jūs priekabiaujate prie mano klien- 
to, - įsiterpė Makalisteris. 

Rodartė atsistojo, pasilenkė virš stalo ir prisikišo prie Ha- 
nikato. 

— Galiu pareikalauti šios kontoros telefono įrašų ir įrodyti, 
kad jis skambino. 

— Reikėtų kratos orderio, - atkirto advokatas. - Abejoju, 
ar gautumėt jį iš bent vieno apygardos teisėjo tokia men- 
ka dingstimi, bet, net gavęs kratos orderį ir radęs įrašuose 
pono Berketo numerį, negalėtumėte įrodyti, kad jis kalbėjo 
su ponu Hanikatu. Kaip manote, kiek kartų per dieną skam- 

binama į šią klestinčią firmą? Šimtus. Mano klientas neatsa- 
kingas nė už vieną skambutį. O jei jums pavyktų įrodyti, kad 
mano klientas kalbėjosi su ponu Berketu, tai neįrodo, kad jis 
jam parūpino automobilį ar kitaip padėjo. 

Rodartė, vis dar nepaisydamas advokato, piktai žiūrėjo į 
atviraširdį Hanikato veidą. 

— Manau, pritrūkot parako grasinimams paremti, pone 
Rodarte. - Hanikatas padėjo cigaretę į tuščiavidurį šarvuočio 
formos peleninės pilvą, atsistojo, priėjo prie kabineto durų ir 
atidarė jas. 

Rodartė nekreipė dėmesio į aiškią užuominą nešdintis. 

— Kaip Berketas gavo automobilio raktelius, jeigu jūs jam 
nedavėt? - paklausė jis. 

Hanikatas sušuko pro atdaras duris: 

— Mieloji, trumpam ateik čia. 

Vėl pasirodė sekretorė, kuri atlydėjo Rodartę, ir gyvai pa- 
klausė: 

— Arjis apsigalvojo dėl kavos? 

— Kas mane labiausiai erzina? - paklausė jos Hanikatas. — 
Dėl ko labiausiai užsipuolu pardavėjus? 

— Jei klientas išeina, nenusipirkęs automobilio. 

Hanikatas griausmingai nusikvatojo. 

— O dar kas? 

— Kai jie palieka automobilio raktelius viduje po kilimėliu. 

— Ačiū, širdele. 

Ji išėjo, ir Hanikatas vėl atsisuko į Rodartę. 

— Kai jie palieka automobilio raktelius viduje po kilimėliu. 
Daro taip, kad būtų patogiau, visada ketina vėliau grįžti ir 
užrakinti automobilį, kurį ką tik rodė klientui. Ketina grįžti, 
kai klientų bus mažiau. Bet - ačiū Dievui, aš nesiskundžiu, — 
kartais susidaro eilė. Todėl jie pakiša raktelius po kilimėliu. 
Paskui kitas klientas atitraukia jų dėmesį arba darbo būna 


daug, ir jie pamiršta. - Jis patraukė tvirtais pečiais. - Visą 

laiką imu juos į nagą, bet nieko negaliu padaryti. Automobi- 
lius jie parduoda žaibiškai. 

Jis ilgai žiūrėjo į Rodartę. Šis dirstelėjo į šaltakraujišką 
advokatą. Makalisteris iškalbingai kilstelėjo antakius. Ro- 
dartė išsliūkino pro kabineto duris. Eidamas pro Hanikatą, 
piktdžiugiškai sumurmėjo: 

— Tu dar išgirsi apie mane. 

- Atleisk, Džimai, - tarė advokatui Hanikatas, - aš jį išly- 
dėsiu. 

— Glenai... 

— Viskas gerai. 

Šio stambaus vyro žingsniai buvo greiti, ir jis pasivijo Ro- 
darteę, kai detektyvas sėdo į automobilį. Rodartė jį užsipuolė: 

- Žinau, kad davei Berketui tą automobilį. Kartu sėdėjot 
Big Springe. Kitą kartą sėdėsi Hantsvilyje, ir galiu patikinti, 
kad jis nepanašus į klubą, priešingai nei kalėjimas, prie ku- 
rio esi įpratęs. Tavo didelė balta subinė sugundys daugybę 
šikninių, kuriuos ten įkišau. - Jo akys pikdžiugiškai sužibo. - 
Šiandien įsitaisei priešą, Hanikatai. Tas, kas mane apkvaili- 
na, neišsisuka. Palauk, pamatysi. 

Hanikatas pasilenkė prie lango. Jis buvo visa galva aukš- 
tesnis už Rodartę ir trisdešimčia kilogramų sunkesnis. 

— Negrasink man. Pažįstu tave. Esi sadistas. Pats bjauriau- 
sias. Ir turi policininko ženklelį, kad galėtum bauginti žmo- 
nes nebaudžiamas. Bet jei sumanysi pakenkti man ar mano 
šeimos nariui, prisimink, ką tau šiandien pasakiau. 

- Ir ką gi? 

Hanikatas prisikišo dar arčiau ir sušnibždėjo: 

— Maršija turi daug draugų. - Atsitiesdamas su džiaugs- 
mu pamatė, kad Rodartės žvilgsnis pasidarė atsargus. Grifas 
žinojo, ką sako. Šis vardas kažką reiškė Rodartei, numano- 
mas grasinimas irgi. Detektyvas elgsis santūriai, o gal net 


pabūgs. 

Hanikatas atlaikė jo žvilgsnį, paskui žengė atgal ir plačiai 
nusišypsojo. 

- Jei tau kada nors prireiks nebenaujo automobilio, at- 
eik. - Jis apėjo gelsvai žalią sedaną, įspyrė į padangą. - Bet 
iškart pasakau, kad šitos senienos mainais į perkamą auto- 
mobilį neimsiu. 


Ką daryti? 

Kur slėptis? 

Pasiduoti, kaip patarė išverstakailis advokatas, neketino. 
Net jei būtų pasitikėjęs teisine sistema - o Grifas jauja nepa- 
sitikėjo, - Terneris jo atsisakė, lygtinio paleidimo priežiūros 
pareigūnas, atrodo, irgi. Jo pusėje nebuvo nieko. 

Ne, jis negali pasiduoti. Bet, vengdamas suėmimo, gali 
būti nušautas gatvėje, nebūtinai policininko, netrūksta šiaip 
sąmoningų piliečių. 

Laikinai prisiglaudęs betoniniame vamzdyje, jis išsitraukė 
telefoną ir surinko įprastą numerį - tik todėl, kad daugiau 
neturėjo kam skambinti. 

Telefonas suskambėjo šešis kartus, įsijungė balso paštas. 
„Ačiū, kad paskambinote Mileriams. Prašom palikti prane- 
šimą.“ Grifas išjungė telefoną, paskui iškart vėl paskambino, 
norėdamas išgirsti linksmą Elės balsą, nes nesitikėjo, kad kas 
nors pakels ragelį. Dar kartą išklausė įrašą, spėliodamas, kur 
tokį ankstų rytą išėjo treneris ir Elė. 

Bet jei katras būtų atsiliepęs, ką jis būtų pasakęs? Ką jis 
gali pasakyti, kad jie patikėtų? 

Jis nuspaudė kitą įsivestą numerį. Atsiliepė Džeisonas Ričas. 

— Sveikas, Džeisonai, čia Grifas. - Jis bandė kalbėti taip, 
lyg nieko nebūtų įvykę. - Paskambinau atsiprašyti, kad vakar 
negalėjau ateiti į treniruotę. Atrodo, šiandien irgi neateisiu. 

— Kodėl? 

— Skrandis sutriko. Matyt, ko nors užvalgiau. Turbūt žar- 
nas išvemsiu. — Stojo tyla. - Ar tėtis namie? Norėčiau su juo 
pasikalbėti. 

— Jūs sergat? 

— Taip. 

— Vadinasi, tai, ką jis sakė, netiesa? 

— Kas ką sakė? 

— Tas policininkas. 

Grifas smarkiai įsignybo šnervę. 

— Jo pavardė Rodartė? Detektyvas? 

- Žmogus randuotu veidu. Vakar jis čia atėjo ir kalbėjosi su 
tėčiu ir manim. 

Grifas vylėsi, kad Rodartė užmiršo jo pažintį su Ričais, bet 
Rodartė niekada nieko nepamiršdavo. Jis grasino suluošin- 
ti Džeisoną. Vakar jį apklausė, turbūt baugino vaiką, kad šis 
papasakotų viską, ką žino apie Grifą Berketą. Išgąsdino ber- 
niūkštį. Grifas būtų galėjęs užmušti tą šunsnukį. 

— Jis sakė, kad jūs... - Džeisono balsas nutrūko. - Jis sakė, 
kad jūs... 

— Džeisonai! 

Iš tolo atsklido Bolio balsas. Šaižus. Grasus. 

— Su kuo tu kalbi? Džeisonai, kas čia? 

Paskui maldaujamas Džeisono balsas: 

- Tėti, jis... 

— Duok man telefoną. - Grumtynės. Paskui tiesiai Grifui 
į ausį tūžmingas Bolio balsas: - Kaip aš galėjau tavim pasiti- 
kėti. 

— Boli, paklausyk, aš... 

— Ne, tu paklausyk. Policininkai čia buvo du kartus. Mano 
žmona paklaiko, ypač kai detektyvas Rodartė pasakė, ką tu 
padarei. 

— Boli... 

— Nenoriu, kad čia skambintum. Nenoriu, kad artintu- 
meis prie mano šeimos. Patikėjau tau savo sūnų. Jėzau, kai 
pagalvoju... 

— Nebūčiau Džeisono nė pirštu palietęs. Pats žinai. 

— Žinoma, pribaigti paralyžiuotą meilužės vyrą lengviau. 

Grifas užsimerkė, stengdamasis negalvoti apie kaltinimą 
ir vaizdą, kuris iškilo prieš akis. 

— Paskambinau tau pasakyti, kad saugotumeis Rodartės. 
Neleisk Džeisono... 

— Nedrįsk ištarti mano sūnaus vardo. 

— Paklausyk manęs! 

— Baigiau klausytis. 

— Nepalik Džeisono vieno su Rodarte. Nepalik Džeisono 
vieno, aišku? Žinau, ką manai apie mane... 

— Nežinai nė pusės, ką manau apie tave. Tikiuosi, šitas Ro- 
dartė galų gale tave sučiups. O kai sučiups, tikiuosi, pačirš- 
kins tau subine. 


Dvidešimt aštuntas skyrius 


ai Spikmenas buvo laidojamas kaip koks valstybės 
galva. 

Tokiai miniai sutalpinti tik Prestonvudo baptistų ben- 
druomenė turėjo pakankamo dydžio maldos namus ir juos 
sykiu su choru maloniai pasiūlė gedulingoms pamaldoms. 
Salė buvo sausakimša. Tie, kurie netilpo, įsikūrė priestatuose 
ir pamaldas stebėjo per kabelinę televiziją. 

Slaptosios tarnybos agentai rūpinosi saugumu pirmosios 
damos, atvykusios į laidotuves vietoj išvykusio iš šalies pre- 
zidento. Dalyvavo ir keletas Kongreso narių. Kalbą pasakė 
Teksaso gubernatorė, pamokslą - garsus dvasininkas. „Tony“ 
laureatas, Brodvėjaus žvaigždė, su kuria Fosteris kartu mokė- 
si, vedė „Nepaprastą malonę ', o parapijiečiai pritarė. Pamal- 
dų pabaigoje „SunSouth Airlines“ vyresnysis lakūnas pradėjo 
kalbėti „Tėve mūsų, ir visa bažnyčia apsiašarojo. 

Laidotuvių procesija driekėsi kelis kilometrus. 

Visas įvykio smulkmenas, nuo aukštus postus užimančių 
žmonių atvykimo ir įžymybių bažnyčioje iki kapines palie- 
kančios minios, įamžino žiniasklaida. Dauguma televizijos 
laidų baigėsi skaudžiu vaizdu, ta pačia graudžia nuotrauka, 
kurią padarė kažkoks fotografas ir išspausdino laikraštyje: 
vienišos Loros Spikmen siluetas nuleista galva giedro dan- 
gaus fone prie vyro karsto. 

Tada Lora nesuvokė, kad fotoaparatai su teleobjektyvais iš 
pagarbaus atstumo pyškina ją kaip pašėlę. Tiesą sakant, tada 
ji pirmą kartą po Fosterio mirties pajuto, kad iš tikrųjų liko 
viena, nors jau buvo prabėgusios penkios dienos. 

Slapčia liūdėti buvo beveik neįmanoma, nes ją supo žmo- 
nės. Buvo vienintelė paveldėtoja, kai kurių pareigų ir atsako- 
mybės niekam negalėjo perleisti. Dieną privalėjo dirbti, todėl 
sielvartas buvo priverstas atsitraukti. 

Net naktį savo miegamajame ji jausdavo, kad namuose yra 
svetimų žmonių. Viename svečių kambaryje įsitaisė Kei, ki- 
tame Mirna, abi atsisakė palikti Lorą vieną per naktį. Prie 
vartų ir aptvertoje sodybos teritorijoje budėjo policininkai. 

Todėl ji iki šiol nepasidavė sielvartui ir nelabai suvokė, kad 
Fosterio nebėra. Iki pat šios ramios vienatvės akimirkos, kai 
ją triuškinamai užgriuvo tikrovė. 

Į laidojimo namus išrinkti karsto Lorą lydėjo Kei. Ji pri- 
siminė, kaip ėjo, apžiūrinėjo pavyzdžius, klausėsi laidojimo 
namų direktoriaus patarimų. Bet karstą iš tikrųjų pamatė tik 
dabar. Gražus ir paprastas. Fosteris būtų pritaręs. 

Puokštėms ji užsakė kalijų, gėlių, kurias jis labai mėgo dėl 
aiškios ir santūrios formos. Ištiesė ranką, palietė vieną žiedą, 
patrynė pirštais, kad pajustų jo baltumą, kad suvoktų, ką jis 
reiškia. Tai tikra. Tai amžina. Fosteris nebegrįš. Ji niekada jo ne- 
bepamatys. Dar tiek daug ko jo nepaklausė, tiek daug ko jam ne- 
pasakė, bet tie klausimai liks nepaklausti, tie žodžiai neištarti. 

— Aš tave mylėjau, Fosteri, - sušnibždėjo Lora. 

Buvo tikra, kad jis tai žinojo. Bent jau senasis Fosteris ži- 
nojo, kaip jinai jį mylėjo. Keista, bet kai galvodavo apie jį po 
jo mirties, įsivaizduodavo ne keistai besielgiantį ir tyčia ją 
skaudinantį luošį vežimėlyje. 

Ne, įsivaizduodavo Fosterį prieš avariją. Gyvybingą ir 
trykštantį energija, tvirto kūno ir linksmo būdo, užkrečiantį 
gyvenimo džiaugsmu visus pažįstamus. 

Lora gedėjo tokio Fosterio Spikmeno. 

Kai į sodybą atvažiavo limuzinas, namai jau buvo pilni žmo- 
nių, pakviestų pavalgyti, išgerti ir prisiminti Fosterį. Buvo 
tikimasi, kad lankytojus priiminės Lora, bet ji suvokė, kad 
neištvers, ir perdavė šeimininkės pareigas Kei ir Mirnai. Di- 
džiajame valgomajame buvo paruoštas švediškas stalas. Tarp 
žmonių vaikščiojo padavėjai su padėklais sumuštinių. Prie 
baro būriavosi minia. Skambino arfininkas. 

Lora sukinėjosi tarp atėjusiųjų, dėkojo už užuojautą, su vie- 
nais verkė, su kitais, pasakojančiais anekdotus apie Fosterį, 
juokėsi. Klausydamasi vienos istorijos, Lora akies kampučiu 
pastebėjo, kad durys į biblioteką tebėra uždarytos. Kei pasa- 
kė, kad policija jau ištyrusi nusikaltimo vietą ir leidusi naudo- 
tis biblioteka. Dobins pasirūpino ją kruopščiai išvalyti. 

Vis dėlto niekas prie to kambario nesiartino. Niekas neuž- 
siminė apie Fosterio mirties aplinkybes. 

Jas niūriai priminė detektyvas Rodartė. Jis atvažiavo vėlai 
ir laikėsi atokiai. Lora bandė apsimesti, kad detektyvo nepa- 
stebi, bet visą laiką jautė, kad jis yra. Atsisukusi pamatydavo, 
kaip jis niekinamai apžiūrinėja minią ar spokso į ją, baugina- 
mai susikaupęs. 

Svečiai jau buvo beveik išsiskirstę, kai Lora pasivėdėjo Kei 
į šalį. 

— Norėčiau, kad rytoj antrą sušauktum susirinkimą. 

— Kokį? 

— Vadovų ir tarybos narių. 

— Lora, negi tu ketini rytoj eiti į biurą? - sušuko Kei. - Nie- 
kas nesitiki, kad iškart įsikinkysi į darbą. 

— Fosteris tikėtųsi, - šyptelėjo Lora. - Antrą valandą. Būk 
gera, Kei, - pridūrė pamačiusi, kad sekretorė ketina priešta- 
rauti. - O dabar mano vardu atsiprašyk. Einu į viršų. Pasa- 
kyk, kai visi išeis. 

Po pusvalandžio Kei pabarbeno į jos miegamojo duris. 

— Čia aš, - tarė, žengdama į kambarį. - Visi išėjo, išskyrus 
maisto ir gėrimų tiekėjo žmones. O ir šie jau kraunasi daiktus 
į furgoną ir tuoj išvažiuos. - Ji dirstelėjo į lagaminą, kuris ati- 
darytas gulėjo ant Loros lovos. - Dar kartą paaiškink, kodėl 
esi iškraustoma iš savo namų. 

— Detektyvas Rodartė mano, kad viešbutyje bus saugiau. 

— Ko tau saugotis? Grifo Berketo? - nusišaipė Kei. - Jis 
dabar turbūt jau Meksikoje. Čia tave apskritą parą saugo po- 
licija. Jis negalėtų prie tavęs prieiti, net jei norėtų, o jei pa- 
mėgintų, vadinasi, yra nevisprotis. 

— Detektyvas mano, kad jis nevisprotis. Ir kad iš miesto 
neišvyko. Bent jau buvo čia prieš tris dienas. Vidury nakties 
užsuko pas savo advokatą. Advokatas iškvietė policiją. Berke- 
tui pavyko pabėgti. Pėsčiam. - Ji užtraukė lagamino užtrauk- 
tuką ir nukėlė jį nuo lovos. - Detektyvas Rodartė mano, kad 
Berketas apimtas nevilties ir pavojingas, todėl aš nesaugi, kol 
jis laisvėje. 

Be to, pamanė ji, jis būgštauja, kad padėsiu meilužiui pa- 
sprukti. Detektyvas šitaip nesakė, bet užuominos buvo labai 
aiškios. 

— Nusikaltimas varyti tave iš namų, - piktinosi Kei, - ypač 
dabar, kai tau reikia prieglobsčio. 

Lora ilgesingai apsižvalgė po gražų kambarį. 

— Tiesą sakant, Kei, turbūt ir pati nebūčiau čia pasilikusi. 
Baisiai didelis namas vienam žmogui. Be to, jis niekada ne- 
buvo mano. 

Ji neaiškino paskutinio sakinio. Nebuvo tikra, kad sugebėtų. 
Per kelias pastarąsias dienas suvokė, kad šiuose namuose jau- 
tėsi kaip viešnia. Laukiama viešnia, bet vis dėlto ne šeimininkė. 
Fosteris niekada jos tokia nelaikė. Jis net ragino Lorą pakeisti 
apstatymą pagal savo skonį, susikurti namus. Bet jai atrodė, 
kad taip daryti nepadoru. Tai nuo seno buvo jo giminės namai, 
oji, ką tik tapusi šeimos nare, čia gyveno tik dėl Fosterio, tik jis 
siejo ją su šiais namais. Su jo mirtimi šis ryšys nutrūko. 


Be to, Lora abejojo, ar kada nors galės vėl įžengti į biblio- 
teką. 

Kei paėmė lagaminą. 

— Duok, nunešiu. Atrodai taip, lyg tuoj nugriūsi. Ar pa- 
valgei? 

— Truputį, - pamelavo ji. Išvėmė bandelę, kurią suvalgė 
pusryčių. Ant padėklo stovėjo kavinukas, bet kvapas Lorai 
buvo nepakenčiamas, ir kavą ji išpylė vonios kambaryje į 
kriauklę. Kol kas niekas nežino, kad ji rytais bloguoja. 

Lora ir Kei nulipo plačiais laiptais. Rodartė laukė apačioje, 
atsišliejęs į drožinėtą laiptų koloną, ir valėsi panages kišeni- 
niu peiliuku, nors verčiau būtų apsipjaustęs nagus. 

— Pasiruošusi? - Jis sulenkė peiliuką ir įsikišo į kelnių kiše- 
nę, atsitraukė nuo turėklų ir pasuko prie durų. Už jų stovėjo 
policijos automobilis. 

Jį pamačiusi, Lora sustojo. 

— Aš vairuoju pati. 

— Tikrai pajėgsite, ponia Spikmen? Kriminalinis skyrius 
maloniai siūlo jums... 

— Ačiū, bet aš važiuosiu savo automobiliu. 

— Jums jo neprireiks, - nenusileido Rodartė. - Nuvešime, 
kur reikės. 

— Jūs mane suimat, detektyve? - Ji pirmą kartą tiesiai 
metė jam iššūkį. 

— Nieko panašaus. 

- Jei ketinate suimti, padarykit tai kaip pridera. Noriu, kad 
man būtų perskaitytos mano teisės, o paskui paskambinsiu 
advokatui. - Turbūt jai jau reikėjo kreiptis į advokatą, bet tai 
būtų reiškę, kad ji jaučiasi kalta. Lora būgštavo, kad Rodartė 
taip nepamanytų. Antra vertus, galėjo būti, kad ji, neskam- 
bindama advokatui, elgėsi kaip tik taip, kaip norėjo detekty- 
vas. Ginčydamasi dėl automobilio, ji mėgino patikrinti, kokio 

Rodartė žvilgtelėjo į Kei ir apgailestaudamas palingavo 
galvą, lyg sakytų, kad Lora puolė į isteriją, bet tokiomis aplin- 
kybėmis pakrikę nervai - savaime suprantamas dalykas. Da- 
bar jis vėl žiūrėjo į Lorą ir kalbėjo su ja taip, lyg ji būtų sutri- 
kusios psichikos. 

- Šios priemonės skirtos jums apsaugoti, ponia Spikmen. 

— Aš važiuoju savo automobiliu, - pareiškė ji, aiškiai tarda- 
ma kiekvieną žodį. 

Rodartė stebeilijo į Lorą, bet ji akių nenuleido. Galop jis 
teatrališkai atsiduso ir pasakė vienam uniformuotų polici- 
ninkų, stoviniuojančių prie policijos automobilio: 

— Atvaryk jos mašiną. 

Lora padavė policininkui raktelius. Visi tylėjo, kol jis atva- 
žiavo ir išlipo. Lora atsisėdo prie vairo. Prieš jai užtrenkiant 
dureles, Kei pasilenkė prie lango. 

— Aš baigsiu čia tvarkytis ir su Dobins viską užrakinsiu. 
Paskui gali man skambinti į namus. - Ji įsižiūrėjo Lorai į vei- 
dą ir sunerimo dėl to, ką pamatė. - Užsisakyk valgio į nume- 
rį. Pagulėk vonioje. Pažadėk, kad pailsėsi. 

— Pažadu. Neužmiršk susirinkimo. Šįvakar turėtum vi- 
siems paskambinti. 

— Paskambinsiu. 

Lora užtrenkė automobilio dureles ir prisisegė saugos diržą. 

Rodartė atsidarė keleivio dureles ir įlipo. 

— Pamaniau, kad jums reikia draugijos, - nusišypsojo jis. 

Tik ne tavo, pamanė ji. Bet nieko nepasakė, paleido vari- 
klį, nuriedėjo ilgu taku ir išlėkė pro vartus. Gatvėje stovėjęs 
policijos automobilis aplenkė ją ir nuvažiavo pirmas. Už jos 
žaliąjį sedaną vairavo Rodartės porininkas Karteris. Paskui jį 
važiavo dar vienas policijos automobilis. 

Lora pasiskundė policijos eskortu: 

- Lyg į paradą būtume išsiruošę. 

Rodartė nepritariamai sumurmėjo, atsidarė mobilųjį ir 
kažkam pranešė, kad jie jau važiuoja. 

Paaiškėjo, kad jie vyksta į ištaigingą viešbutį miesto cen- 
tre. Detektyvas užregistravo Lorą išgalvota pavarde. Lydimi 
Karterio ir dviejų uniformuotų policininkų, juodu įėjo pro 
tarnybines duris ir tarnybiniu liftu pakilo į viršutinį aukštą. 

- Jis visas jūsų, - pasakė Rodartė, kai jie išlipo iš lifto. Prie 
numerio ilgo koridoriaus gale laukė du policininkai. Rodartė 
atrakino duris ir palydėjo ją į vidų. Karteris liko koridoriuje. 

Kambarys buvo gražiai apstatytas ir erdvus. Rodartė 
padėjo Loros lagaminą ant bagažo lentynos spintoje, įkišo 
galvą į vonios kambarį, patikrino, kaip atrodo Dalasas pro 
plačius langus, paskui vėl užtraukė permatomą užuolaidą ir 
atsisuko į ją. 

— Tikiuosi, jums čia bus patogu. 

— Gražus kambarys. 

— Už durų stovės policininkas, nesvarbu, būsite jūs nume- 
ryje ar ne. Kitas policininkas budės koridoriaus gale, iš ten 
matyti laiptai ir abu liftai. Jie per radiją palaikys ryšį su ap- 
sauginiais laiptų apačioje, pastato viduje ir lauke. 

— Ar šios atsargumo priemonės būtinos? 

— Stengiuosi, kad niekas neįsigautų į vidų. 

Ir kad aš neištrūkčiau. 

Lyg patvirtindamas jos mintį, Rodartė ištiesė ranką. 

— Prašom duoti automobilio raktelius. 

— Kam? 

— Bus saugiau. Stebėsime ir jūsų automobilį. 

Kad ir ką Rodartė sakytų, šis kambarys iš esmės yra arešti- 
nė. Koljis įsitikins, kad Berketas nužudė Fosterį be jos pagal- 
bos, ji bus įtariamoji, laikoma kaip kalėjime. 

Lora sukryžiavo rankas ant krūtinės ir atsitiesė. 

— Įdomu būtų išgirsti mano advokato nuomonę apie jūsų 
teise atimti mano automobilio raktelius. 

Rodartė plačiai nusišypsojo ir plačiu mostu parodė į nak- 
tinį staliuką. 

— Telefonas ten. 

Iš patenkintos šypsenos ir įžūlios minos buvo aišku, kad jis 
supranta: advokatui Lora neskambins. 

— Ojei man reikės kur nors išvažiuoti? 

— Paliksiu raktus policininkui, budinčiam prie jūsų durų. 
Jei jums reikės kur nors išvažiuoti, paprašysit. Jis praneš 
policininkams apačioje. Su jumis kas nors važiuos arba lydės 
automobiliu. - Rodartė pirštų galais, beveik glamonėdamas, 
palietė Lorai ranką. - Mums svarbiausia jūsų saugumas. 

Ji atitraukė ranką, nes nuo jo prisilietimo pašiurpo oda. 

- Aš jaučiuosi saugi. 

- Puiku. 

Lora tikėjosi, kad detektyvas išeis. Tačiau jis atsisėdo ant 
lovos, kojūgalyje. Ji tebestovėjo. 

sėdėdamas ant lovos, kurioje ji miegos. Paskui Rodartė su- 
raukė kaktą. 

— Jūs buvot taip užsiėmusi laidotuvėmis, - tarė jis, - kad 
nenorėjau jums trukdyti. Bet dabar galiu pranešti, kad Ma- 
nuelo Ruiso niekur nė kvapo. Dingo kaip į vandenį. 

— Gaila,- nuoširdžiai atsiliepė ji. - Norėčiau išgirsti Manu- 
elo pasakojimą apie tą naktį. 

— Nemanau, kad mes kada nors sužinosime, ką jis pamatė 
ar išgirdo. Manau, Berketas tuo pasirūpino. 

Lora nusisuko ir priėjo prie lango. Prieblandoje pradėjo 
žiebtis žiburiai. Greitkelyje eismas tebebuvo didelis, mašinos 
lėkė į abi puses. Žmonės gyveno įprastą gyvenimą. Vaka- 
rieniavo restoranuose. Žiūrėjo beisbolo varžybas. Kieme su 
draugais kepė mėsainius. Lora pavydėjo jiems kasdienybės, 
kuri išnyko iš jos gyvenimo tą naktį, kai įvyko avarija. 

Tas nelaimingas atsitikimas buvo lemiamas jos gyvenime, 
ji tik dabar tai suprato. Jei ne jis, galbūt ji ir Fosteris šįva- 
kar eitų į kiną. Jie būtų pradėję vaiką kaip įprasta, iš meilės 
vienas kitam. Nebūtų reikėję ieškoti kitų būdų. Jie nebūtų 
susitikę su Grifu Berketu. Jis nebūtų bėglys, Fosteris nebūtų 

negyvėlis, o ji nesvajotų, kad šis šlykštus detektyvas išeitų ir 
paliktų ją ramybėje. 

— Kol kas man pavyko nuslėpti nuo žiniasklaidos jūsų ro- 
maną su Berketu. 

Lora neišgirdo, kaip jis priėjo. Stovėjo taip arti, kad ji už- 
uodė detektyvo losjoną po skutimosi ir jautė karštą kvėpavi- 
mą ant sprando. 

— Bet nežinau, kiek laiko galėsiu jį laikyti paslaptyje, Lora. 

Kreiptis į ją vardu jam nederėjo - tai buvo profesinės eti- 
kos pažeidimas. Bet pataisydama išsiduos, kad atkreipė dė- 
mesį, 0 ji norėtų dėtis abejinga. Rodartė siekia, kad jai būtų 
neramu ir nesmagu, kad ji bijotų jo. Todėl ji nuleido tai negir- 
domis ir toliau stovėjo nugara į jį. 

— Reporteriai susidomės, koks reikalas siejo Berketą ir 
jūsų vyrą... velionį vyrą. Kodėl Berketas jį nužudė? Jie kelia 
triukšmą ieškodami motyvo. Tik darydamas jums paslau- 
gą, - jis pritildė balsą iki intymaus šnabždesio, - nieko nepa- 
sakiau, netgi elgiausi taip, lyg nenutuokčiau, kas paskatino 
Berketą taip siaubingai pasielgti. Bet kai jis bus sučiuptas, 
tylėti nebegalėsiu. Kai jam bus pareikštas kaltinimas, viskas 
išaiškės, ir dar su pagražinimais. Niekaip negalėsiu nuslėpti 
jūsų svetimavimo. 

Išgirdusi šį žodį, Lora atsisuko. Bet atsitraukė, nes per 
daug bjauru buvo stovėti taip arti jo akis į akį. 

— Aš pasiruošusi. 

— Tikrai? Esat įsitikinusi, kad ištversite persekiojimą? Da- 
bar jūs laikoma tragiška asmenybe, nelaiminga žmogžudys- 
tės aukos našle. Žiniasklaida atsižvelgia į jūsų jausmus, elgia- 
si su jumis švelniai. Bet ir pati žinot, kokie šlykštūs gali būti 
žurnalistai, ypač kai jiems atrodo, kad buvo apgauti. Jie jus 
užsipuls. - Rodartė garsiai spragtelėjo pirštais. - Štai šitaip. 
Jums reikės apsaugos nuo to antpuolio. 

— Dėkoju už rūpestį. 

— Paramos, žmogaus, kuris sušvelnintų smūgius. 

— Ačiū. 

— Džiaugsitės, kad esu šalia. Ginsiu jus kaip... - Jis akimir- 
ką patylėjo ir užbaigė: - ...brolis. 

Lorai sudrebėjo širdis. 

— Aš labai pavargusi. Jei daugiau nieko... 

— Kur automobilio rakteliai? 

Ji ištraukė raktelius iš rankinės ir nenoromis atidavė, 
stengdamasi neprisiliesti prie jo. 

— Dėkui. - Detektyvas mestelėjo raktelius delne ir, rodos, 
baisiai pasipūtė, kad juos turi. - Užsisakykit kokio norite val- 
gio į kambarį. Kriminalinis skyrius viską apmokės. 

— Kiek laiko naudosiuos jūsų svetingumu? 

— Kol Berketas bus suimtas. 

— Tai gali užtrukti. 

Rodartė išsišiepė. 

— Nemanau. Bet iki tol jūs būsit mūsų viešnia, nesvarbu, 
kiek tai truks. O kol kas nesirūpinkit. Jis negali prie jūsų pri- 
eiti. - Aiškiai pasakęs, koks reikalas, Rodartė nuėjo prie durų 
ir suėmė apvalią rankeną. - Jei jums ko nors reikės, skambin- 
kit man. Bet kada. - Jis dirstelėjo į lovą už jos, paskui į ją ir 
nusišypsojo. - Saldžių sapnų. 


Dvidešimt devintas skyrius 


H: tik Rodartė išėjo pro duris, Lora jas užsklendė. Išgirdo, 
kaip jis tariasi su Karteriu ir policininku už durų, paskui tylų 
atvažiavusio lifto dunkstelėjimą. 

Tačiau, net suprasdama, kad detektyvas išėjo, ji stovėjo, 
apkabinusi save rankomis. Paprašys viešbučio darbuotojų 
atnešti oro gaiviklio, kad kambaryje nebejustų jo kvapo. Bet 
vėliau. Dabar neturi jėgų su niekuo kalbėtis. Neapsakomai 
pavargo. 

Lora atsegė lagaminą ir pradėjo tvarkytis daiktus, bet ne- 
trukus pristigo jėgų. Net judėti. Atsigulė ant lovos. Ir iškart 
pravirko. Ašaros iš užmerktų akių kampučių per smilkinius 
ritosi į plaukus. 

Kaip ir tą dieną, kai Grifas Berketas nušluostė jai ašaras, tą 
dieną, kai viskas pasikeitė, tą dieną, - prisipažink, Lora, - kai 
jis pažadino jos seniai pamirštus jausmus ir pojūčius. Ji tvir- 
tino sau, kad jų nepasiilgsta, kad jų netrokšta. Kokia ji buvo 
kvaila! Kaip klydo! 

Bet tą popietę jai ypač reikėjo švelnumo. Fosterio abejin- 
gumas „SunSouth Select“ projektui įžeidė ją iki širdies gilu- 
mos. Verčiau jau būtų tiesiai atmetęs pasiūlymą. O jis tie- 
siog apie jį nebeužsiminė. Elgėsi taip, lyg Lora nebūtų jam 
nieko sakiusi. Atsainiai sužlugdė projektą, užgniaužė jį savo 


tylėjimu. 

Tą popietę, prieš susitikdama su Grifu Berketu, ji įėjo į 
Fosterio kabinetą, kažko ieškodama. O rado programą, reng- 
tą daugybę valandų. Jo šiukšlių dėžėje sykiu su lėktuvo mo- 
deliu. Fosteris jį sulaužė ir išmetė. 

Net Grifas Berketas paklausė jos apie modelį. Jis, prašalai- 
tis, kuriam nė kiek nerūpėjo oro transporto pramonė, domė- 
josi projektu labiau negu Fosteris. 

Sulaužytas modelis pakirto Lorai rankas. Tai buvo jos žlu- 
gusio sumanymo simbolis. Nors ji beveik neabejojo, kad tą 
dieną įvyks ovuliacija, reikėjo paskambinti Grifui Berketui ir 
atšaukti susitikimą. Lora buvo per daug sugniuždyta, bet nu- 
ėjo, nes nenorėjo aiškinti Fosteriui, kodėl praleido vieną ciklą 
ir pražiopsojo progą pagimdyti jam kūdikį. 

Gulėdama po antklode ir laukdama, kol samdytas krušlys 
ateis į miegamąjį, Lora jautėsi kaip auka ant aukuro. Ir jai 
toptelėjo, kad taip ir yra, ji - auka ant Fosterio savimeilės au- 
kuro. Todėl ir verkė, kai Grifas įžengė į kambarį. 

Nė vienas nesitikėjo, kad taip bus. Lora neabejojo, kad 
Grifas irgi nieko nenumanė. Jos ašaros jį iš pradžių tik su- 
pykdė. 

Paskui jis stulbinamai švelniai jas nušluostė. Jo glamonė 
apmalšino Fosterio sukeltą skausmą. Lora nesąmoningai 
įsikibo į jį, nes jai žūtbūt reikėjo pripažinimo, švelnumo, su- 
pratimo ir meilės. Grifas atsiliepė kaip dauguma vyrų tokiais 
atvejais - seksu. 

Lora nė karto neįžengė į tuos namus, ieškodama lytinio 
pasitenkinimo. Priešingai. Kovojo net su mintimi apie ma- 
lonumą. Daugybę dienų ir naktų kartojo sau, kad jai nieko 
netrūksta, kad gyvenime yra daug kitokių džiaugsmų, kad ji 
nepasiilgsta vyro kūno svorio ant savęs. 

Bet pajutusi, kaip Grifas brinksta joje, nepaprastai susi- 
jaudino. Ją apėmė begalinis ilgesys, ir visai natūralu, netgi 
dovanotina, kad jos kūnas atsiliepė, o ji kone prieš savo norą 
pakluso. 


Ji beveik galėtų pateisinti tai, kas įvyko tą dieną. 

Bet ar galėtų pateisinti tai, kas įvyko vieną popietę po ke- 
turių savaičių? Negalėtų. Tai, ką jie darė, buvo nedora ir ga- 
liausiai pražūtinga. 

Dabar ji prispaudė ranką prie papilvės ir ėmė verkti dėl vai- 
ko, kuris niekada nepažins tėvo. 

Nei vieno, nei kito. 


Kitą dieną Lora pirmininkavo susirinkimui, kurį sušaukė. 
Dalyvavo visi skyrių vadovai ir tarybos nariai. 

Ji iškart ėjo prie reikalo. 

— Neketinu vykdyti Fosterio testamento sąlygos, pagal ku- 
rią automatiškai tampu vadove. Fosteris įrašė šį punktą, ne- 
norėdamas palikti „SunSouth“ likimo valiai, jei staiga mirs. 
Žinote, kaip jis nepakentė atsitiktinumų. Tačiau bendrovei 
jis vadovavo demokratiškai. Norėčiau laikytis šios tradicijos. 

Ji čiupo stiklinę ir atsigėrė vandens. 

— Fosteris mirė taip, kad bus teismas. Jei ne teismas, tai 
bent tyrimas ir teisiniai keblumai, kurių neišvengsime. Rei- 
kės kapanotis, nežinant, kaip ir kada viskas baigsis. Noriu 
perspėti, kad bus nemalonumų. Kils įtarimų, ir aš turėsiu 
viešai juos išsklaidyti. Su žiniasklaida grumtis teks nuolat. 
Tikiuosi apsaugoti „SunSouth“ nuo purvo, bet Fosterio ir 
mano pavardė - bendrovės sinonimas. Prašau jūsų pagalbos. 
Jei žiniasklaidos atstovai klaus jūsų nuomonės, siųskite juos 
į mūsų juridinį skyrių. Net jei jie atrodys labai geranoriški, 
neatsakinėkit į klausimus, nieko netvirtinkit ir nespėliokit. 
Viskas, ką pasakysite, gali būti panaudota kitame kontekste. 

— Kokius nemalonumus numatote? - paklausė kažkas. 

— Gali kilti klausimų dėl mūsų ryšio su Grifu Berketu. Pri- 
sipažįstu, kad jis buvo labai asmeniškas ir slaptas. - Salėje 
įsivyravo nejauki tyla. Visi kreipė akis į šalį, kad nereikėtų 
žiūrėti į Lorą. 

Kadangi visi tylėjo, ji vėl prabilo: 

— Tai susiję su kitu klausimu. Jei kada nors jums pasiro- 
dys, kad esu netinkama ar nesugebu vadovauti „SunSouth 
bendrovei ir jos darbuotojams, jei nenorite, kad atstovaučiau 
„SunSouth“, užimdama vadovės ar kokį nors kitą postą, pa- 
reikalaukit, kad atsistatydinčiau, ir aš iškart tai padarysiu 
nesiginčydama. Noriu, kad visi tai suprastumėte. 

Galų gale ranką pakėlė Džo Makdonaldas. 

— Aš buvau paskirtas atstovauti bendrovei šiame susirin- 
kime. 

— Aišku. - Ji įsitempė. Turbūt jau nutarta, kad moteris, 
kurios vyras žuvo neišaiškintomis, bet smurtinėmis aplinky- 
bėmis, kuri kažkaip susijusi su nusikaltėliu - buvusiu futbo- 
lininku, netinka vadovauti bendrovei. 

— Mes pasitarėm prieš susirinkimą, - pasakė Džo. - Ir vie- 
nu balsu nusprendėm, kad tu turi toliau eiti dabartines pa- 
reigas. Tai yra vadovauti „SunSouth'. 

— Man labai malonu tai girdėti, - pasakė Lora, iš paskuti- 
niųjų valdydamasi. - Nenorėčiau tą pačią savaitę likti be vyro 
ir be darbo. Bet tai, ką jums pasakiau, tebegalioja. Svarbiau- 
sia, kad „SunSouth“ klestėtų kaip dabar. Jei pajusite, kad 
bendrovės ateičiai iškilo grėsmė, jūsų pareiga mane pakeisti. 

— Mūsų pareiga remti vadovą, - atkirto Džo. Pasigirdo 
pritariami šūksniai. - Mes palaikome tave, Lora, - pridūrė 
Džo. - Visiškai pasitikime tavo dorumu ir gebėjimu vadovau- 
ti bendrovei. 

— Ačiū. - Lora sumirksėjo, kad neapsiašarotų. - Dabar, kai 
šis klausimas išspręstas, pakalbėkim apie „Select“. - Pasigir- 
do nuostabos šnibždesys. - Ar tebeturime programos nuora- 
šus? - paklausė ji Džo. 

— Surinkau visus egzempliorius. Sakei, kad „Select“ svars- 
tymas atidėtas. 

— Buvo atidėtas. Dabar oficialiai pradedame šį projektą 
svarstyti. 

Diena buvo sunki, bet naši. Lora nuveikė daug. „SunSouth 
Select" projektui buvo entuziastingai pritarta, kaip ji ir tikė- 
josi. Darbuotojai gyrė ją, kad susiėmė ir galvoja apie ateitį, 
užuot graužusis dėl liūdnos praeities. 

Po susirinkimo Lora pasitarė su teisininkų firmos, kuri 
tvarkė asmeninius Fosterio reikalus, galva. Iš pagarbos sena- 
sis ponas atvyko pas ją. Jie peržiūrėjo Fosterio testamentą, 
įvairias sumas, paliktas labdaros organizacijoms, ypač Elei- 
nės fondui. 

— Tuos pinigus norėčiau perduoti pati, - pasakė jam Lora. — 
Juk žinote, koks brangus buvo fondas Fosteriui. O kai sodyba 
bus parduota, visus pinigus irgi skirsiu šiam fondui. 

— Parduota? 

Jis nustebo, kad Lora nori parduoti sodybą, ir bandė at- 
kalbėti nuo tokio svarbaus sprendimo jai tokiu sunkiu laiko- 
tarpiu. 

Ji nenusileido. 

— Tai nėra skubotas sprendimas. Dvejus metus svarsčiau. 
Jei Fosteris būtų miręs po avarijos, būčiau iškart pardavusi 
sodybą. Spikmenai išmirę. Nenoriu tame name gyventi vie- 
na, ojis per daug puikus, kad stovėtų tuščias. Gaila būtų. To- 
dėl prašom pasirūpinti, kad sodyba būtų parduota, bet kuo 
tyliau, be fanfarų ir žiniasklaidos kišimosi. Šios sąlygos turi 
būti nurodytos sutartyje su nekilnojamojo turto agentu. 

— Supratau, - atsakė advokatas. 

Iš tiesų sodybą turėjo paveldėti jos dar negimęs kūdi- 
kis. Bet Lora negalėjo įsivaizduoti, kad augina vaiką tuose 
didžiuliuose, nejaukiuose kambariuose. Vaikas nežinos, ką 
prarado, tai ir nesiilgės. Be abejo, advokatas būtų įrodinėjęs, 
koks nesąžiningas jos sprendimas, bet Lora jam nepasakė, 
kad laukiasi. 

Jam, kaip ir „SunSouth“ personalui, reikėjo laiko apsi- 


prasti su pribloškiančia Fosterio mirtimi, tik paskui Lora vėl 

priblokš visus, pasakiusi, kad liko įpėdinis. Jai pačiai reikėjo 
laiko apsiprasti. 

Jei ne policijos automobilis, lydėjęs ją į viešbutį, šiandien 
ji būtų jautusis daug geriau negu per pastarąsias dienas po 
Fosterio mirties. Žinoma, linksma nebuvo, bet buvo malonu, 
kad kiaurą dieną ištvėrė nepasidavusi liūdesiui, kuris naktį 
buvo ją palaužęs. 

Policininkas prie durų neužmiršo paprašyti jos automobi- 
lio raktelių. Lora atidavė juos susiraukusi, bet jis apsimetė 
to nepastebėjęs. Gurkšnodama kokakolą iš bariuko, ji žiūrė- 
jo šeštos valandos žinių laidą. Populiariausia istorija vis dar 
buvo Grifo Berketo medžioklė. 

Rodartė žvelgė iš ekrano, kalbėjo apie naujus duomenis, 
bet Lora juo netikėjo. Reporteris, imantis interviu, irgi atro- 
dė skeptiškai nusiteikęs. Paklaustas apie Manuelą Ruisą, de- 
tektyvas iškalbingai patylėjo ir tarė: „Nedrįstu spėlioti, koks 
pono Ruiso likimas, nors mes tikimės, kad rasime jį gyvą ir 
sveiką. Rodartė savo nuomonę išsakė nieko nesakydamas. 

Lora išjungė televizorių ir palindo po dušu. Pažvelgė į val- 
giaraštį, nes buvo alkana, nors ją dar truputį pykino. Ėmė 
svarstyti, kaip čia yra. Niekas nežadino apetito. Bet ji užsi- 
sakė suvožtinį, tik paprašė bulvių košę pakeisti gruzdintomis 
bulvytėmis. Tikriausiai nuo bulvių ir skrebučio nevems. 

Kai valgis buvo atneštas, policininkas pasirašė čekį ir ne- 
noriai pridėjo penkis dolerius arbatpinigių, kuriuos ji pa- 
reikalavo duoti padavėjai. Lora pasiėmė padėklą į lovą ir, 
kramsnodama suvožtinį, pradėjo sudarinėti Fosterio daiktų, 
kuriuos norėtų padovanoti jam brangiems žmonėms, sąrašą. 
Daiktų iš biuro, iš namų, ypač iš bibliotekos. Žinojo, ką jis 
būtų norėjęs kam duoti. 

Paskui ėmė rašyti padėkos laiškučius. Tą reikalą tvarkė 
Kei, bet kai kam Lora norėjo parašyti pati. 

Policininkas garsiai pabarbeno į duris, ji net krūptelėjo. 

— Ponia Spikmen! Kaip jūs? 

Ji atidėjo laiškučius į šalį, atsikėlė, priėjo prie durų ir dirs- 
telėjo pro akutę. Ją beveik užstojo policininkas - jis stovėjo 
nugara į duris, ištiesęs rankas sulig pečiais, lyg užtverdamas 
įėjimą. 

— Gerai, pareigūne. 

— Puiku. Būkit viduje. 

— Kas atsitiko? 

— Neatidarykit durų. 

Lora atkabino grandinėlę, atitraukė skląstį ir atidarė duris. 

Policininkas apsisuko ir įstūmė ją atgal į kambarį. Spyriu 
uždarė duris ir prirėmė ją prie sienos. 

— Dar nepažinojau moters, kuri niekur neitų, jei jai liepta 
niekur neiti. 

Tai buvo Grifas Berketas. 


Irisdešimtas skyrius 


- Daieisk mane. 

— Aha. 

Lora bandė jį nustumti. Grifas suspaudė jai pečius, bet ji 
tik dar smarkiau ėmė spurdėti. 

— Liaukis! 

— Tai paleisk mane. 

— Nė nesvajok. 

Lora nustojo blaškytis ir perbedė jį akimis. 

— Kaip prasibrovei pro apsauginius? 

— Jie laiptinėje. Vienas liko be skrybėlės, marškinių ir diržo 
su visais priedais, - atsakė Grifas ir parodė į save. Marškinių 
rankovės keliais centimetrais per trumpos, sagos ant krūti- 
nės vos laikosi, iš arti matyti, kad medžiaga per daug aptem- 
pia pečius, bet Lora apsigavo ir atidarė duris. Grifas tikėjosi, 
kad apsigaus ir kiti, pamatę, kad jis lydi ją iš viešbučio. 

— Trenkiau jiems nesmarkiai. Tuoj atsigaus. Turiu išvesti 
tave iš čia, kol niekas nesuvokė, kad policininkų postuose 
nėra. - Jis atitraukė ją nuo sienos. - Apsirenk. 

Lora užsispyrė ir pabandė ištraukti ranką. 

— Rėksiu taip, kad sienos kilnosis, ir niekur su tavim neisiu. 

Grifas vėl suėmė ją už pečių. 

— Aš nežudžiau tavo vyro, Lora. 

Ji užsimerkė ir papurtė galvą, atsisakydama klausytis. 

- Išklausyk mane. Fosterį nudūrė Manuelas Ruisas, ne aš. 

Lora išvertė akis. Išsižiojo. 

— Manuelas niekada... 

— Nudūrė. Smulkiai tau papasakosiu, kas atsitiko tą naktį, 
vėliau. O dabar dingstam iš čia. Po perkūnais, apsirenk. - Gri- 
fas tai ištarė grėsmingai, išnaudojo neslepiamą jos baimę. Vė- 
liau atsiprašys, bet dabar neturi laiko meiliems žodeliams. 

— Negaliu apsirengti, kol tu mane laikai, - šaltai atsakė 
Lora. 

Jis iš lėto nukėlė rankas jai nuo pečių, bet nesitraukė, 
būgštavo, kad ji nepultų prie durų. Lora jį apėjo ir iš komodos 
išsiėmė drabužių, apžiūrėjo, išsiėmė kitus. 

Grifas nekantriai išplėšė juos Lorai iš rankų ir metė ant 
lovos, paskui trūktelėjo chalato dirželį ir atrišo. 

— Renkis, greičiau. - Ji atsuko nugarą, chalatas nuslydo 
ant grindų. Buvo nuoga. Jis bėgo, gelbėdamas savo gyvybę, 
bet šis vaizdas trumpam privertė viską pamiršti. Lora apsi- 
movė kelnaites, apsivilko sportinius marškinėlius ir pasuko 
prie durų. Grifas čiupo jai už rankos ir sustabdė. 

— Spintoje yra treningas. 

Spinta buvo prie durų. Grifas atidarė dureles ir ėmė raustis 
tarp drabužių. 

— Tas, - pasakė Lora. 

- Šitas? - Ji linktelėjo. Grifas nuplėšė treningą nuo paka- 
bo ir atkišo jai. - Greičiau. 

Lora apsimovė aptemptas kelnes. 

— Jei priversi mane eiti kartu... 

— Neturiu pasirinkimo. 

— Turi! 

— Batus. - Jis paėmė iš spintos sportbačius ir numetė jai 
po kojomis. 

— Prie kitų nusikaltimų prisidės ir pagrobimas. 

Grifas prilaikė ją, kol ji kišo pėdas į sportbačius. 

— Kur tavo rankinė? 

— Grifai, maldauju tave. 

— Tu su švarku? 

Lora apsivilko. 

— Rodartė... 

— Tuojau patikrins savo vyrukus. 

- Žinoma. Tu niekada neišvesi manęs iš šio viešbučio. Apa- 
čioj irgi stovi sargybiniai. Jie turi mano automobilio raktelius. 
Grifas sugraibė raktelius kelnių kišenėje ir sužvangino. 

— Tu iš čia išeisi, Lora. Tu ir tave lydintis policininkas. Jei 
kas paklaus, pasakysi, kad tau ko nors reikia iš parduotuvės, 
užsimanei meksikietiškų patiekalų ar susirgo senelė. Man 
nesvarbu, ką sugalvosi, tik tegu policininkai patiki. 

Lora nužvelgė jį. 

— Nemanai, kad būsi atpažintas net su tokia apranga? 

— Tikėkis, kad nebūsiu, nes tau pačiai bus blogiau. 

Lora dirstelėjo į pistoleto dėklą ant Grifo klubo. Užuot iš- 
gąsdinęs, jis suteikė jai drąsos. Ji atkakliai sukryžiavo rankas 
ir pakėlė akis. 

— Tu man nieko nepadarysi. Žinau, kad nepadarysi. 

— Manai, nepadarysiu? 

Lora lėtai papurtė galvą. 

Grifas priėjo arčiau ir prisikišo prie jos veido. 

— Aš negrįšiu į kalėjimą. Todėl, jei būsiu sučiuptas, susita- 
rimas nebegalios. Visam sušiktam pasauliui paskelbsiu, kad 
Fosteriui Spikmenui nestovėjo. Kad jis buvo nebe vyras, kad 
jo santuoka buvo apgaulė, kad, norėdamas susilaukti vaiko, jis 
mane pasamdė savo žmonai krušti. - Lorai iš nerimo suglebo 
veidas. - Taip, - neatlyžo Grifas, - pagalvok apie tai. Mačiau 
laidotuvių vaizdus, žiūrėjau per televizorių, mačiau, kaip dai- 
liai pozavai prie kapo. Skaičiau nekrologą ir klausiausi, kaip jį 
liaupsina politikai. Visi tikėjo, kad jis nuostabus, tiesa? Kaip 
manai, ar pasikeis jų nuomonė apie didįjį Fosterį, kai papasa- 
kosiu, jog jis man mokėjo, kad dulkinčiau tave? Ir neužmiršk, 
kad aš galiu tai įrodyti, banke turiu šimtą tūkstančių ir jo pa- 

rašą kortelėje. - Jis suėmė ją už dilbio, pirštai stiprūs - neiš- 
trūksi, ir stumtelėjo durų pusėn. - Dabar judinkis. 

— Ei, Tomai? 

Grifas stabtelėjo, Lora irgi. Balsas pasigirdo iš ausinės, ku- 
rią jis įsikišo į ausį, apsivilkęs policininko uniformą. Tomą 
kvietė jo porininkas iš apačios. Perspėjamai dėbtelėjęs į Lorą, 
Grifas įjungė siųstuvą, prisegtą prie peties siūlės. 

— Ko nori? - sumurmėjo jis. 

— Kur Leinas? 

— Lifte su ponia Spikmen, - sušnibždėjo Grifas, lyg būgš- 
tautų, kad nebūtų nugirstas. - Leidžiasi su jos didenybe že- 
myn. 

— Oko? 

— Ji nori patiekalų iš restorano. 

- Įkyrėjo į numerį atnešami valgiai? 

Grifas kažką suniurnėjo. 

— Taip, jai sunkoka, - kandžiai atsiliepė policininkas. - Ro- 
dartei nepatiks, kad ji sutemus išėjo į lauką, nors ir lydima 
Leino. 

— Tada tegu Rodartė ateina jos prižiūrėti. 

— Tau už tai klius, - nusijuokė policininkas. Ir išjungė siųs- 
tuvą. 

Grifas dirstelėjo pro akutę, atidarė duris ir nužvelgė kori- 
dorių. Nusitempė Lorą prie tarnybinio lifto. Buvo tarpdury- 
je palikęs vežimėlį, kad liftas nejudėtų. Kai jie suėjo į vidų, 
įtraukė vežimėlį ir paspaudė pirmo aukšto mygtuką. 

— Kur tavo mašina? - paklausė. 

— Darbuotojų aikštelėje. 

— Kai išeisim iš viešbučio, į kurią pusę? 

— Į dešinę. 

— Toli? 

— Nelabai. - Grifas įsmeigė akis į ją, reikalaudamas pasa- 
kyti daugiau. - Per tris žingsnius nuo durų, - tarė Lora. - Bet 
ten pro apsauginį nepraeisim. 

- Jis snaudžia. 

Policininkas tebebuvo be sąmonės, drybsojo už šiukšlių 
dėžės, kur Grifas jį paliko, todėl darbuotojas, užsimanęs pa- 
sinaudoti tarnybiniu išėjimu, jo nebūtų pamatęs. Grifas atėjo 
apsivilkęs tamsiai mėlynomis darbinėmis kelnėmis ir marš- 
kiniais, nešinas tuščių dėžių krūva. Gudrybė pavyko, jis spėjo 
prieiti prie policininko ir jį partrenkti. 

Viršutinio aukšto policininkas, saugantis laiptinę ir tarny- 
binį liftą, nustebo, kai atsidarė lifto durys ir pasirodė Grifas. 

— Ei, turi apačioje pranešti... - Grifas metė dėžes ir vožė 
jam. 

Išgirdęs triukšmą, atbėgo policininkas, saugantis Loros 
numerį. Jis pasuko už kampo ir gavo per galvą porininko 
pistoleto buože. Buvo stambesnis už aną. Grifas skubiai nu- 
vilko jam uniforminius marškinius, nuėmė skrybėlę ir nuse- 
gė diržą. 

Jis surakino policininkams rankas už nugaros, be to, dar 
sukabino abiejų antrankius ir užklijavo burnas lipnia juosta. 
Net atgavę sąmonę, jie negalės šauktis pagalbos ir nerangiai 
slinks keturiomis kojomis, taigi iš laiptinės išsigaus sunkiai 
ir aliarmą pakels negreit. 

Užpuolė tris policininkus. Bet tai jam rūpėjo mažiausiai. 

Žinojo, kad automobilių aikštelės kampe stovi dar vienas 
policininkas. Buvo tamsu, ir Grifas tikėjosi, kad iš tolo pa- 
reigūnas pamatys tik uniforminius marškinius su skrybėle ir 
palaikys jį Leinu. Su Lora išėjęs pro tarnybines duris, Grifas 
slėpė veidą, bet pakėlė ranką ir pamojavo. Policininkas irgi 
pamojavo. 

Lora nuvedė Grifą prie savo BMW. Jis atrakino vairuotojo 
dureles ir, galvodamas apie garso signalą, perspėjo ją: 

— Neužmiršk, ką tau pasakiau viršuje. Jei nenori suteršti 
velionio vyro gero vardo, stenkis, kad manęs nesučiuptų. 

Grifas uždarė dureles ir skubiai apėjo mašiną. Atsisėdęs į 
keleivio vietą, išsitraukė raktelius ir paleido variklį. 


— Važiuok greitkeliu į Ąžuolų Pievos rajoną. Paskui suksi į 
kairę ir važiuosi iki Prestono. 

Ji nustebusi pažvelgė į jį. 

— Taip, Lora. Važiuojam į tavo namus. 


Prasmukti pro policininką prie vartų bus sudėtinga. Lora vai- 
ravo, Grifas mąstė. 

— Tau nepavyks, - tarė ji. 

— Kol kas sekėsi, tiesa? 

— Tavęs ieško penkių valstijų policininkai. 

— Bet juk nerado. 

— Kur slapsteisi? 

Grifas neatsakė. 

— Kai atvažiuosim, žiūrėk, kad priekiniai žibintai degtų 
ryškiai. Sustok taip, kad jie šviestų tiesiai į policijos automo- 
bilio, stovinčio prie vartų, priekinį stiklą. 

— Manai, kad vartai dar saugomi? 

— Esu tikras. 

— Kaip sužinojai, kur mane rasti? 

— Sekiau paskui Rodartę. 

Lora nustebusi pažvelgė į jį. 

— Sekei paskui Rodartę? Kaip? 

— Koks vartų kodas? 

Ji atsigręžė į kelią ir tvirčiau suspaudė vairą. 

— Negaliu sugalvoti nė vienos priežasties, kodėl turėčiau 
tau jį pasakyti. 

— Tai gal gali sugalvoti priežastį, kodėl tavo vyras tą vakarą 
namie laikė pusę milijono dolerių grynais, tvarkingai sudė- 
tais į dėžę? 

— Aš paaiškinau Rodartei. - Lora jaudindamasi, nutildama 
ir vėl prabildama, papasakojo Grifui apie Fosterio polinkį į 
didelius arbatpinigius. 

— Pusės milijono dolerių? - nusijuokė Grifas. - Niekas nėra 


toks dosnus. 


326 e Sandra Brown 


— Rodartė manimi patikėjo. 

— Abejoju. Bent jau galėčiau sukelti didelių abejonių dėl 
tokio paaiškinimo. Arba, - jis iškalbingai patylėjo, - galėtum 
pasakyti man vartų kodą. - Lora pasakė, ir jis pamokė ją, kaip 
elgtis, kai jie įvažiuos į sodybą. 

Kaip Grifas liepė, ji įsuko į taką ir sustabdė automobilį taip, 
kad priekiniai žibintai pliekstų tiesiai į policijos automobilį. 
Grifas atidarė keleivio dureles. 

— Galėčiau su žemėmis sumaišyti gerą Fosterio Spikmeno 
vardą, - pasakė išlipdamas. - Neužmiršk. 

Jis paliko mašinos dureles atviras ir nužingsniavo prie 
vartų. 

Policininkas išlipo ir ėmė artintis prie Grifo, prisidengęs 
ranka akis nuo Loros priekinių žibintų šviesos. Grifas ėjo to- 
liau, klausinėdamas per petį: 

— Kaip sekasi? Čia viskas ramu? 

— Taip. Kas atsitiko? 

— Pareigūne! - pašaukė Lora. 

Policininkas atsisuko į ją. Grifas priėjo prie telefonspynės, 
surinko kodą ir sulaikė kvapą laukdamas, kol dvivėriai vartai 
bus atidaryti. 

— Čia nieko neįvyko? - Lora išlipo ir stovėjo prie atvirų au- 
tomobilio durelių, kalbėdamasi su policininku. 

— Nieko, ponia. 

— Tokia apsauga visiškai nereikalinga. 

— Dėl viso pikto, ponia. 

— Man reikia kai ką pasiimti iš namų. Greit grįšiu. 

Grifas jau buvo prie automobilio, jau sėdėjo keleivio vieto- 
je. Lora pasilenkė ir kreipėsi į jį. 

— Nėra reikalo lydėti manęs į vidų, - pakartojo tai, ką jis 
liepė sakyti. - Labai prašyčiau nelydėti. Savo namuose aš vi- 
siškai saugi. 

— Turiu jus lydėti, ponia. Rodartė įsakė, - atsiliepė jis taip, 
kad policininkas išgirstų. 


Lora suirzo ir pažvelgė į policininką. 

— Gal galėtumėt patraukti automobilį, kol vartai atidaryti? 

Šis greit grįžo prie policijos automobilio, paleido variklį ir 
pavažiavo į priekį, praleisdamas Lorą. Ji įriedėjo pro vartus. 

Grifas atsikvėpė tik tada, kai vartai už jų nugaros automa- 
tiškai užsidarė. Bet jei policininkas turi nors kiek proto, jis 
kaipmat paskambins Rodartei ir paklaus, ar Lorai leista par- 
važiuoti namo. Arba netrukus jam bus paskambinta iš vieš- 
bučio ir pranešta, kad ponia Spikmen pagrobta. Grifas vylėsi 
apsisukti greit ir dingti, kol policininkas nesužinojo. 

— Eisi pro paradines duris, kad jis matytų. 

Ji taku privažiavo prie pat namo. Grifas išlipo ir priėjo prie 
paradinių durų, apsidairė, apsimesdamas apsauginiu, nes jie 
galėjo būti stebimi. Lora atrakino duris savo raktu. Supypsė- 
jo apsaugos signalizacija. Ji nesiartino prie klaviatūros. 

— Namas Vindzoro gatvėje taps turistų lankoma vieta, - 
tarė Grifas. 

Lora suprato perspėjimą ir surinko skaičius. Pypsėjimas 
nutilo. 

— O šviesa? 

Ji paspaudė mygtuką, ir visi namai nušvito. 

— Oho, - susižavėjo Grifas. 

— O kas dabar? 

- Dabar eisime į garažą. Tikriau, į Manuelo Ruiso butą virš 
garažo. 

Ji nepatikliai žvilgtelėjo į jį. 

— Ar dėl to čia atvažiavom? 

— Dėl to. Kaip patekti į garažą? 

Lora lyg ir ketino ginčytis, bet apsisuko ir ryžtingai nu- 
žingsniavo per fojė. Jis nuėjo įkandin. Ant širdies palengvėjo, 
kad reikia eiti ne į bibliotekos, o į priešingą pusę. 

Virtuvė buvo tris kartus didesnė už namą, kuriame užaugo 
Grifas. 

Jos gale buvo durys. Lora patraukė prie jų. 

— Palauk, - paklausė Grifas, - ar jos veda į lauką? 

— Per sandėliuką į lauką. 

- Laukujės durys nuo vartų matyti? 

— Ne. 

Grifas apėjo Lorą, atidarė duris ir pamatė gana tvarkingą 
sandėliuką. Iškišo galvą pro laukujes duris. Aplink namą poli- 
cininkai nebebudėjo. Jie buvo atšaukti, kai Rodartė vakar va- 
kare perkėlė Lorą į viešbutį. Grifas juos stebėjo, todėl žinojo. 

Vis dėlto jautėsi kaip sugautas, su Lora eidamas per auto- 
mobilių aikštelę tarp namo ir atskiro garažo. Lora parodė į 
duris pastato šone. 

— Į Manuelo butą pateksi pro šias duris, paskui lipk laiptais 
iki viršaus, bet jo ten nerasi. 

— Aš ir nesitikiu. 

Prie durų jis vėl pamatė klaviatūrą. 

— Dar vienas sumautas kodas? - Grifas nekantriai moste- 
lėjo, ir Lora surinko skaičius. Durys spragtelėjusios atsidarė. 
Jie įsmuko į vidų. Grifas užtrenkė duris ir išgirdo, kaip jos 
užsirakino. 

- Šviesos nereikia, - pasakė pajutęs, kad ji grabalioja sie- 
ną, ieškodama jungiklio. - Tu atėjai kažko pasiimti iš namo, 
o ne iš garažo. Šviesos nedegsime. 

Grifas išsitraukė iš už diržo mažą žibintuvėlį ir įjungė. 
Šviesos pluoštą nukreipė į savo ir jos kojas, bet neryškioje 
šviesoje buvo matyti ir ji. 

— Lora, ar tu tikrai nėščia? 


Trisdešimt pirmas skyrius 


V aėnčiass iš Loros veido išraiškos, tokio klausimo ji nesi- 
tikėjo. Valandėlę stebeilijo į jį, paskui linktelėjo. 

Grifas pajuto, kaip maudžia paširdžius. Nepažino tokio 
jausmo, nežinojo, kaip jį pavadinti. Keistas, bet malonus. 
Kaip didžiausias pasitenkinimas. Kaip visiška priešingybė 
tam, ką jautė anądien motelyje, mąstydamas apie savo gy- 
venimą. 

Pažvelgė Lorai į pilvą, bet jokių permainų nepastebėjo. Ži- 
noma, dar per anksti. 

Ėmė spėlioti, ar ji, kaip ir jis, galvoja apie paskutinę jų po- 
pietę kartu, kai jis užkišo ranką priešais ją ir uždarė duris. 
Ar jie galėjo numatyti, kokie bus šio paprasto judesio padari- 
niai? Viena gyvybė nutrūko. Kita užsimezgė. 

Grifas įsižiūrėjo jai į veidą. Žvilgsniai susitiko. Šilta užda- 
ra erdvė, kurioje juodu stovėjo, staiga susitraukė, ėmė trūkti 
oro. Jis bijojo įkvėpti, kad nesudrumstų daugiaprasmės ty- 
los, kuri slėgė abu. 

Numanė, kad yra žodžių, kuriuos reikia pasakyti moteriai, 
nešiojančiai tavo kūdikį, bet nesugalvojo nieko, todėl nieko 
nepasakė, tik žvelgė Lorai į akis, kol ji galų gale nusisuko. 

Grifas palietė jai smakrą ir atgręžė. 

— Mane nuteis mirties bausme, jei nerasiu Manuelo Ruiso. 
Supranti? 

Lora lėtai, paskui ryžtingai papurtė galvą. 

— Ne, nesuprantu. Tai neįmanoma. Manuelas dievino Fos- 
terį. Jis nebūtų... 

— O aš būčiau? 

Lora įsižiūrėjo jam į akis, paskui kryptelėjo galvą ir trūkte- 
lėjo pečiais - tai galėjo reikšti ir taip, ir ne. Bet jį gniuždė net 
menkiausia jos abejonė. 

Grifas nuleido ranką. 

— Nežinau, kodėl vyliausi, kad manim patikėsi, juk mano 
advokatas net nesivargino paklausti, nužudžiau tavo vyrą ar 
ne. Neabejojo, kad nužudžiau. Aš nenužudžiau. Nužudė Ma- 
nuelas. 

- Jis negalėtų. 

— Kvailas atsitiktinumas. Pamatęs, ką padarė, vyrukas 
movė lauk. Išnešė kudašių. Persigando ir gal jau pusiaukelėje 
į Salvadorą. O aš be jo žuvęs. 

Grifas apšvietė rankinį laikrodį. Iš viešbučio jie išvažiavo 
prieš dvidešimt septynias minutes. Tomas, Leinas ir kiti tur- 
būt jau gavo velnių nuo Rodartės. Netrukus bus išsiųstas bū- 
rys jo gaudyti. 

— Nebėra laiko. - Jis parodė į laiptus. 

— Jei Manuelas pabėgo, čia jo tikrai nebus, - lipdama tarė 
Lora. 

— Oficialiai tokio žmogaus nėra, nes socialinio draudimo 
pažymėjimo numeris suklastotas, o adresas Teksaso vairuo- 
tojo pažymėjime netikras. 

— Iš kur žinai? 

— Rodartė. Laikraščiai citavo. 

— Jei policija jo nerado, kaip rasi tu? - Lora priėjo prie durų 
laiptų viršuje. Jos buvo nerakintos. Grifas užgesino žibintu- 
vėlį ir paskui Lorą įėjo į butą. 

— Kur langai? 

— Nėra. Tik stoglangiai. 


Rešvarus žaidimas + 331 


Jis ja patikėjo, vėl uždegė žibintuvėlį, bet nukreipė šviesą į 
grindis. Butą sudarė vienas erdvus kambarys, Grifo nuomo- 
ne, sulig puse apačioje esančio garažo. Buvo bendrabučio tipo 
virtuvytė su visais reikiamais buitiniais prietaisais, spintelė- 
je virš lovos - televizorius, net mažutis vonios kambarys. 

Bute jau buvo padariusi kratą policija. Stalčiai ištraukti, 
spintos durys atidarytos. Dvigulė lova be patalynės, čiužinys 
uždėtas kreivai. 

— Palaikyk. - Grifas padavė Lorai žibintuvėlį ir pradėjo kra- 
tą nuo spintelės su televizorium. - Kaip Manuelas tapo Fos- 
terio tarnu? 

- Jis dirbo kiemsargiu reabilitacijos centre. Fosteris po li- 
goninės kelis mėnesius ten gulėjo. Vieną dieną po įtemptų 
terapijos procedūrų jis ėmė dusti. Nebebuvo prijungtas prie 
monitorių, negalėjo pasiekti iškvietimo mygtuko. Pro šalį ėjo 
Manuelas. Jis nesišaukė pagalbos, tiesiog įėjo, iškėlė Fosterį 
iš lovos ir nunešė į seselių kambarį. Fosteris manė, kad Ma- 
nuelas išgelbėjo jam gyvybę. Man atrodo, kad ir Manuelas tą 
patį manė apie Fosterį, nes kai Fosteris jį pasiėmė, jo gyveni- 
mas stulbinamai pagerėjo. 

Spintelės stalčiuose nebuvo nieko, tik kelios monetos, su- 
laužyti akiniai, nagų žnypliukės, trumpikės ir sulankstyti 
sportiniai marškinėliai. 

- Iš kur pasiėmė? - paklausė Grifas. - Kur jis anksčiau gy- 
veno? 

- Fosteris gal ir žinojo. Aš ne, - atsakė Lora, šviesdama ži- 
bintuvėliu. - Manuelas atsirado čia su nedideliu kelionmaišiu, 
kuriame buvo visas jo turtas, ir įsikūrė šiame bute. Fosteris 
nupirko jam naujų drabužių. Apmokėjo paralyžiuotų ligonių 
slaugytojų kursus. Manuelas buvo Fosteriui atsidavęs. 

— Taip. Žinau, - sušnarpštė Grifas. 

Nors lova jau buvo apieškota, jis apčiupinėjo čiužinį ir spy- 
ruokles, ieškodamas iškilumų, kur kas nors galėjo būti įkiš- 
ta. Atitraukė lovą nuo sienos ir mostu paprašė jos apšviesti 

grindis. Prastas kilimas. Jokių žymių, kad jis būtų pjaustytas, 
jokios slaptos kišenės. 

— Jis turėjo šeimą? Draugų? 

— Kiek žinau, ne. Grifai, Rodartė jau mane apklausė. Polici- 
ja ieško Manuelo nuo tos nakties, kai... kai mirė Fosteris. 

— Kai pirmą kartą pamačiau Manuelą, - tarė Grifas, - pa- 
maniau, kad tokie lengvai nepasiduoda. Fosteris papasakojo, 
kad jis į Jungtines Valstijas iš Salvadoro atėjo pėsčias. - Už 
užuolaidėlės slėpėsi mažutė virtuvės kriauklė. Grifas apsi- 
žvalgė, bet pamatė tik kelis puodus, keptuves ir indų ploviklį. 
Viryklėje ir mikrobangų krosnelėje irgi nieko nerado. Atidarė 
šaldytuvą, bet jame buvo tik kelios skardinės gėrimo, pries- 
koniai ir trys apelsinai. - Pėsčias perėjo Gvatemalą ir Meksi- 
ką? Tai reiškia, kad jis arba labai neturtingas, arba nuo kažko 
bėga ir nerizikuoja važiuoti viešuoju transportu. Turbūt ir 
viena, ir kita. 

Vonios kambaryje jis pažiūrėjo į bakelį, paskui paėmė iš 
Loros žibintuvėlį ir pašvietė į dušo nuotaką. 

— Kaip sužinojai, kur ieškoti? - paklausė ji. 

— Kalėjime kai ko išmoksti. 

Vaistinėlėje virš kriauklės nebuvo nieko, tik skutimosi rei- 
kmenys, dantų pasta ir dantų šepetukas. Jis grįžo į kambarį, 
įsisprendė į klubus ir ėmė dairytis. Lubos? Nematė nė vienos 
siūlės, kur Manuelas būtų galėjęs išpjauti gabalėlį ir įsirengti 
slėptuvę. 

Spintelėje buvo kelerios juodos kelnės, dvi poros juodų 
batų, juoda striukė, panaši į beisbolininko. 

— Kur kelionmaišis? - paklausė jis, nesitikėdamas atsakymo. 

— Kas? 

— Sakei, kad jis atsirado su nedideliu kelionmaišiu, kuria- 
me buvo visas jo turtas. Kur jis? 

— Turbūt pasiėmė. 

— Patikėk, jis tą naktį neužsuko čia susirinkti daiktų. Nepa- 
siėmė nei drabužių, nei tualeto reikmenų. Laikraštyje parašy- 


ta, kad jo bute rasta pinigų. Niekas nepalieka pinigų, nebent 
išvyksta ne savo noru. 

— Todėl Rodartė įtaria, kad tu... 

- Nužudžiau ir Manuelą. Žinau. Nenužudžiau. Lora, jis 
puolė į isteriją. Neteko galvos. Bėgo taip, lyg pats velnias jį 
vytųsi. - Susiraukė pamatęs, kaip Lora į jį žiūri. - Ne, jis bi- 
jojo ne manęs. 

Ji patylėjo. 

— Manuelas nepasiėmė daiktų, todėl manai, kad jo ke- 
lionmaišis kažkur čia. Tai kas? Kokia mums nauda, net jei 
jį rasi? 

— Galirjokios. Bet geras reabilitacijos centras net kiemsar- 
gio nebūtų samdęs be imigracijos dokumentų. Jei Manuelas 
įsmuko į šalį, kažkas jam parūpino suklastotus dokumentus, 
kadjis galėtų gauti darbo. Jis turi pažįstamų. Ir galvą guldau, 
kad dėl viso pikto palaikė su jais ryšius - jei tektų skubiai 
sprukti. Jis būtų... 

Grifo balsą užgožė artėjančių sirenų kauksmas. 

— Po perkūnais! - Jis čiupo Lorą už rankos ir pro duris iš- 
tempė į laiptinės aikštelę. Išjungė žibintuvėlį, bet tą akimirką 
pastebėjo duris sienoje prieš Ruiso butą. - Kas čia? 

— Kas? Aš nieko nematau. 

— Tos durys. Kur jos veda? 

— Į palėpę virš garažo. Palėpė neįrengta. Fosteris kalbėjo, 
kad kada nors reikės sudėti grindis, bet... Ką darai? 

Grifas atidarė duris, iš palėpės plūstelėjo karštas tvankus 
oras. Grifas uždegė žibintuvėlį ir pašvietė į didžiulę patalpą, 
kurioje nebuvo nieko, išskyrus šiltinimo medžiagas, sijas, 
vandentiekio ir izoliuotus vamzdžius. 

Maždaug už trijų pėdų palei grindis per visą palėpės ilgį 
driekėsi ortakis, matyt, skirtas Manuelo butui vėsinti ir 
šildyti. 

Grifas pašvietė į sidabrišką vamzdį. Spindulių pluoštas 
nuo galinės sienos ėmė slinkti į priekį. 

Sirenos artėjo ir garsėjo. 

Jis stengėsi jų neklausyti ir galvoti tik apie vamzdį, apžiū- 
rinėdamas kiekvieną siūlę, kiekvieną klostę, ieškodamas... 

Pamatęs lopą, džiaugsmingai sušuko: 

— Štai! 

Negaišdamas laiko, atsistojo ant artimiausio lentgalio ir 
pradėjo slinkti prie lopo. Jei paslys, atsidurs ant gipskartonio 
plokštės, o ši jo neišlaikys. Nenuslydo ir nežnektelėjo ant ga- 
ražo grindų šešiais metrais žemiau, nes buvo vikrus. Ir labai 
norėjo rasti Manuelą Ruisą. 

Prislinkęs prie lopo, Grifas įsikišo žibintuvėlį į burną ir pa- 
sistiebęs persilenkė per tuštumą prie vamzdžio. 

Sirenos nebekaukė. Blogas ženklas. 

Jis nuplėšė lopo juostelę ir įkišo ranką į vamzdį. Pirštų ga- 
lais kažką užčiuopė, bet per toli. Žibintuvėlis iškrito iš burnos 
ant gipskartonio plokštės už keliolikos centimetrų nuo len- 
tos, ant kurios jis stovėjo, ir nuriedėjo. Toli. Grifas numojo į 
jį ranka. 

Jis ropojo lenta, kol pasiekė daiktą vamzdyje. Palėpėje buvo 
karšta kaip krosnyje. Sunkiausia neprarasti pusiausvyros, kai 
kiši ranką į vamzdį. Kelius velniškai sopėjo. Prakaitas užliejo 
akis, jas peršėjo. Policininko marškiniai buvo per maži. Jie 
surakino pečius, buvo sunku tiesti ranką. Grifas pasimuistė, 
pečių siūlės iširo, bet pasiekti galėjo toliau. 

Pagaliau dviem pirštais apčiuopė daiktą, suspaudė ir vilko 
tol, kol galėjo suimti ranka. Timptelėjo ir ištraukė, įplėšda- 
mas izoliacinį vamzdžio sluoksnį. Juodas kelionmaišis. 

Skubiai atsistojo ir vikriai kaip lyno akrobatas pasuko prie 
durų ties laiptų aikštele. 

— Radau! - Bet jis kalbėjo tuščiai tamsai. Lora buvo dingusi. 


Trisdešimt antras skyrius 


|| iiass tebebuvo apšviestas, lempos degė visuose kamba- 
riuose. Pro langus, kurių užuolaidos buvo atitrauktos, Lora 
pamatė uniformuotus policininkus, ieškančius jos ir Grifo. 

Ji ėjo per automobilių aikštelę, kai kažkas iš už nugaros 
čiupo jai už alkūnės. 

— Čia, - tarė Grifas. 

Lora bandė ištrūkti, bet jis laikė tvirtai, ir jai teko bėgti, 
kad neatsiliktų. 

— Grifai, tai beprotybė. Pasiduok. Pasikalbėk su Rodarte. 
Papasakok jam apie Manuelą tai, ką papasakojai man. 

Jie jau buvo už garažo, nematomi iš namo, neapšviečiami 
kiemo prožektorių, galvotrūkčiais bėgo tamsoje. Apėjo tven- 
kinį ir ėmė leistis šlaitu. Lora paslydo ir būtų pargriuvusi, jei 
Grifas nebūtų sulaikęs. Klupinėdama sekė paskui jį. 

Prie sodybos sienos žemė jau buvo lygi. Iš tolo neatrodė, 
kad mūras aukštas. Iš arti keturi metrai buvo baisiai daug. 
Vijokliai ir krūmai, apaugę mūrą, buvo tankūs, bet gerai pri- 
žiūrimi. Dalį mūro visiškai slėpė sulapojusi visterija, o prie 
jos kreivų šaknų - keistas dalykas - stovėjo gėrimo skardinė. 

— Grifai! - Lora trūktelėjo jį už rankos. 

Jis atsisuko. 

— Klausykis ir tikėk, Lora. Rodartė įsitikinęs, kad aš prieš 
penkerius metus nužudžiau Bilą Bandį. Dabar jis įsitikinęs, 

kad aš nužudžiau tavo vyrą. Jei pasiduosiu, mano likimas 
priklausys nuo teisinės sistemos, kuria nebepasitikiu. Juolab 
kad bylą tiria Rodartė. 

— Tai pasiduok kam nors kitam. 

Grifas atkakliai papurtė galvą. 

— Tik kartu su Manuelu Ruisu, kuris bus pasiruošęs sava- 
noriškai patvirtinti mano pasakojimą. Privalau jį rasti. 

— Gerai, suprantu, - uždususi nuo bėgimo, atsiliepė Lora. — 
Bet leisk grįžti man. Leisk papasakoti tavo versiją ir paaiškin- 
ti, kodėl nenori pasiduoti. 

— Ne. 

- Jei aš... 

— Kodėl Rodartė tave suėmė? 

— Kad apsaugotų nuo tavęs. 

- Iš tikrųjų. Vadinasi, jei būsiu užspeistas į kampą, galėsiu 
derėtis, kol būsi mano įkaitė. 

- Tu man nieko nepadarysi. 

— Tu tai supranti. Rodartė ne. Greičiau. - Grifas ją nuvilko 
į priekį, prie visterijos. 

— Tikiesi, kad perlipsiu? 

— Nereikės. - Nepaleisdamas jos, Grifas nubraukė vijoklio 
atžalas. Sienos apačioje buvo metalinės grotelės. Bato nosimi 
jas nustūmė. - Drenažas, - paaiškino. 

— Kaip atradai? 

- Žvalgydamasis. - Grifas uždėjo ranką jai ant peties ir 
spustelėjo. - Šliaužk. Aš iš paskos. 

Ji atsigulė ant pilvo ir ėmė rangytis pro angą. Žemė buvo 
drėgna, bet dėl sausros nevirtusi purvynu. Mūro storis - apie 
trisdešimt centimetrų. Kitoje pusėje - žalioji aštuonių hekta- 
rų ploto juosta, skirianti elito, kaip antai Spikmenų, privačią 
nuosavybę nuo prekybos rajono. 

Kai Lora atsistojo, Grifas pro angą iškišo kelionmaišį. Pe- 
čiai vos neįstrigo, bet galų gale ir jis iššoko kitoje pusėje. Paė- 


męs už rankos, nusivedė ją nelygiu, akmenuotu upelio dugnu. 


Upelis buvo išdžiūvęs, bet kai palydavo, vanduo iš Spikmenų 
žemės nutekėdavo į jį pro groteles, kurias nustūmę jie ką tik 
paspruko. 

Atsidūręs už upelio vagos, Grifas leidosi bėgti per žaliąją 
juostą. Bet kai jie priartėjo prie bulvaro, sulėtino žingsnius. 
Kitoje plačios gatvės pusėje stovėjo daug prašmatnių krautu- 
vėlių ir du populiarūs restoranai. Parduotuvės buvo uždary- 
tos, bet restoranuose vakarieniavo daug žmonių. 

Stabtelėjes parko paunksnėje, paleido Loros ranką, nusi- 
vilko uniforminius marškinius ir liko su baltais marškinė- 
liais. Išėmė iš dėklo pistoletą, o diržą, marškinius, kepurę ir 
gėrimo skardinę įmetė į artimiausią šiukšlių konteinerį. Pis- 
toletą įsidėjo į Manuelo Ruiso kelionmaišį. 

Vėl paėmęs ją už rankos, palaukė, kol mašinų srautas suma- 
žėjo, paskui leidosi per juostomis suskirstytą gatvę. Nebėgo, 
kad neatkreiptų dėmesio, tik sparčiai žingsniavo į automobi- 
lių aikštelę prie indiško restorano. Vingiavo tarp automobilių 
eilių, kol priėjo patį aikštelės galą, kur buvo tamsu. 

Sužvejojo nuotolinio valdymo pultelį kelnių kišenėje ir at- 
rakino automobilį. Atidarė keleivio dureles ir mostelėjo Lo- 
rai. Apėjo mašiną, sėdo prie vairo, uždarė dureles ir numetė 
kelionmaišį ant užpakalinės sėdynės. Salono šviesa apsiblau- 
sė ir užgeso, juodu paskendo tamsoje. 

Sėdėjo ir tylėjo, gaudydami kvapą. 

Tik dabar, kai liovėsi bėgti, Lora suprato, kaip jai trūksta 
oro, kaip smarkiai plaka širdis, - ir nuo adrenalino, ir nuo fi- 
zinių pastangų. Delnai buvo purvini, treningo priekis irgi. 

— Atleisk,- atsiprašė Grifas, pamatęs jos delnus. 

— Aš irgi bėglė. Manęs negąsdina purvas. 

— Tu nesi bėglė, bėglys aš. Neužmiršk, tu mano įkaitė. 

Lora liūdnai šyptelėjo. 

— Klausei, kodėl Rodartė mane suėmė? Jis tvirtino, kad 
nori mane apsaugoti. 

— Bet? 

— Jis būgštavo, kad nepadėčiau tau pasprukti. - Grifas nė 
nemirktelėjo, bet ji suprato, ko jis norėtų paklausti. - Ro- 
dartė niekada taip nesakė, bet nujaučiau, kad dėl to mane 
įkalino viešbutyje ir apstatė sargyba. O aš, regis, padėjau tau 
pasprukti, tiesa? 

— Vadinasi, tiki, kad aš nekaltas? 

Lora nespėjo atsakyti, nes bulvaru, kaukdamas ir kaleidos- 
kopiškai mirksėdamas šviesomis, prašvilpė policijos automo- 
bilis. Grifas pasuko raktelį. 

— Prastas rajonas, - šypsodamasis pasakė. - Verčiau va- 
žiuojam į saugesnį. 

Jis palaukė, kol pro šalį kriokdamas pralėkė kitas policijos 
automobilis, ir įsuko į gatvę. 

— Tu juos erzini, - tarė Lora. 

— Nesu toks narsus. Šio automobilio jie neieškos. 

— Kieno jis? 

Grifas tylėdamas važiavo toliau. 

— Apsilankęs savo advokato namuose, labai nudžiuginai 
žiniasklaidą. 

— Taip, mačiau. Tik ji nepaminėjo, koks nepatikimas šun- 
snukis mano buves advokatas. 

— Jis pasakė, kad, įduodamas tave, norėjo padėti. 

— Skiedalai. Bijojo įmerkti subine. 

— Policija tavęs ieškojo daug valandų. 

— Man pasisekė. 

— Kaip tu pabėgai? 

Jis kreivai šyptelėjo. 

— Lengva nebuvo. Kada nors, kai turėsi daug laiko, galbūt 
papasakosiu tos nakties nuotykius. 

Lora dirstelėjo į jo drabužius. 

— Policija ieškojo vyro su šortais ir sportbačiais. 

— Kitą dieną auštant jie buvo beveik suplyšę. Daiktų ne- 
sinešioju, laimė, eidamas pas Ternerį, įsikišau į puskojinę 
šiek tiek pinigų. Kitą dieną sendaikčių turguje nusipirkau 

drabužių. - Jis pažvelgė į savo marškinėlius ir darbines kel- 
nes. - Rinktis nebuvo iš ko. Esu tikras, kai kurie drabužiai 
buvo vogti, nes nieko nesudomino pirkėjas, atrodantis taip, 
lyg būtų išmaudytas užterštoje upėje, o paskui įmestas į 
pjaustyklę. 

— Tave atpažino? 

— Abejoju. Turguje daugiausia ispanų kilmės amerikiečių. 
Juos domina angliškasis, o ne amerikietiškasis futbolas. 
Stengiausi nekristi į akis. 

Ji pažvelgė į jo šviesius plaukus. 

— Tai ne taip lengva. 

— Ypač kai pradėjau klausinėti apie Manuelą Ruisą ir ieš- 
koti jo pažįstamų. Tie klausimai sukėlė daugiau įtarimų negu 
apiplyšę drabužiai. Ilgai neužsibuvau. 

— Kur slapsteisi? 

Grifas neatsakė. 

— Nepasakysi man? 

— Kuo mažiau žinai, tuo geriau. Rodartė negalės tavęs ap- 
kaltinti bendrininkavimu. Tu - mano įkaitė. Aišku? 

— Aišku. Nemanau, kad Rodartė patikės. Kai prisistatė, 
iškart prisiminiau pavardę. Kai perspėjai, nepasakei, kad jis 
policininkas. Kalbėjai apie jį kaip apie nusikaltėlį. Sakei, jis 
primušė tavo draugą. 

— Primušė. Išžagino. Sužalojo jai veidą. Sulaužė... 

— Tai buvo moteris? 

— Taip, ir Rodartė jos vos neužmušė. 

Lora manė, kad Grifas kalbėjo apie vyrą. Sužinojusi, kad 
Rodartė užpuolė moterį, pasišlykštėjo ir išsigando. 

— Rodartė ją užpuolė dėl tavęs? 

— Ji jam nesuteikė informacijos. 

— Kokios? 

— Apie mano ankstesnius ir dabartinius reikalus. Tiesa, ji 
nieko nežinojo, bet kai taip atsakė Rodartei, jai baigėsi blogai. 

— Turbūt jis manė, kad ji ką nors žino. Artima draugė? 

— Galima ir taip sakyti. Tiesą sakant, aš jos klientas. Ji 
prostitutė. 

Naujiena suglumino Lorą. Negi šimtą tūkstančių, kuriuos 
ji ir Fosteris jam sumokėjo, jis švaistė prostitutėms? Žino- 
ma, pinigai jo, kaip nori, taip leidžia, bet ji iki šiol nepažinojo 
nei vyro, nei moters, kuris būtų prisipažinęs, kad mokėjo už 
seksą. Gal ji ypač sutriko todėl, kad jis prisipažino taip daly- 
kiškai. 

Smalsumas privertė ją paklausti: 

— Kuo ji vardu? 

— Maršija. Ji ne gatvės šliundra. Gyvena prabangiame nuo- 
savame bute. Švari, prašmatni, labai brangi, graži. Ar bent 
buvo graži. Praėjo jau keli mėnesiai po užpuolimo, o ji dar ne- 
pasveiko, pasidarė kelias kosmetines veido operacijas. Ji su 
manim nesikalba apie tai, ką patyrė. Rodartė turi policinin- 
ko ženklelį, bet naudoja jį kaip leidimą nebaudžiamai žaloti 
žmones. - Grifas žvilgtelėjo į Lorą. - Buvai su juo. Jis tavęs 
negrabaliojo? 

— Vakar vakare paglostė man ranką. Net sudrebėjau. Ma- 
nau, nujautė, todėl ir paglostė. Visi jo ištarti žodžiai turėjo 
seksualinę potekstę. 

Ilgi Grifo pirštai taip sugniaužė vairą, lyg jis ruoštųsi jį iš- 
rauti iš prietaisų skydo. 

— Nedaug trūko, kad jis būtų ir tave sužalojęs. Tai antra 
priežastis, kodėl norėjau tave iš ten išsivesti. Kad ir ką jis 
būtų tau padaręs, būtų manęs, kad pati prisiprašei, nes susi- 
dėjai su manimi. 

Lora prisiminė, kaip Rodartė priėjo prie jos iš užpakalio, 
įteikliu šnibždesiu žadėdamas būti - arba ne - jos gynėju, kai 
žiniasklaida sužinos apie romaną su Grifu. Galbūt Grifas iš 
tikrųjų ją išgelbėjo. Bet jis turi dar daug ką paaiškinti. 

— Vadinasi, turėjai automobilį, slėptuvę ir sekei Rodartę. 

— Tu buvai mano ryšys su Manuelu. Žinojau, kad be tavęs 
jo nerasiu. Ir žinojau, kad Rodartė nenuleis nuo tavęs akių, 


tikėdamasis, kad aš anksčiau ar vėliau pasirodysiu. Vakar va- 
kare, po laidotuvių ir gedulingų pietų, pastačiau automobilį 
Prestono gatvėje, beveik toje pačioje vietoje kaip ir šiandien. 
Kai pamačiau policijos automobilių virtinę, išvažiuojančią iš 
tavo namų, įsukau į gatvę. Žodžiu, važiavau prieš tavo poli- 
cininkų eskortą. Sumažinau greitį, leidau jums pravažiuoti, 
paskui sekiau iki viešbučio. 

— Kaip sužinojai kambario numerį? 

— Nesužinojau, bet nesunku buvo atspėti, kad tu apgyven- 
dinta viršutiniame aukšte. 

— Man priklausė visas aukštas. 

— Tai irgi numačiau. Kai šiandien čia atvažiavau, prieš už- 
versdamas tuščiomis dėžėmis policininką, spėjau apžvelgti 
koridorių ir pamatyti, kurias duris saugo jo porininkas. Taigi 
vakar vakare, sužinojęs, kur būsi, kai man tavęs prireiks, grį- 
žau prie tavo sodybos ir bandžiau įlįsti vidun. Sargybinis ne- 
sitraukė nuo vartų, bet policininkai, kurie budėjo kieme, buvo 
atšaukti. Jų nebereikėjo, nes tavęs nebebuvo. Žinojau, kad 
galima įsibrauti tik per parką už jūsų sodybos. Apčiupinėjau 
kiekvieną tos mūro pusės centimetrą, apšliaužiojau keliais. 
Tamsoje. Ieškojau užpakalinių vartelių. Ar kažko panašaus. 
Tik po kelių valandų radau groteles. Išlupau, įšliaužiau. 

— Ir palikai skardinę, kad rastum tą vietą iš vidaus. 

— Jei greitai prireiktų. Jei policininkai liptų ant kulnų. Visa 
kita žinai. - Grifas patylėjo. - Tik šito ne. 

Jis įvažiavo į automobilių aikštelę prie kino salyno ir su- 
sirado tuščią vietą tarp autofurgono su Garfildu, letenomis 
prilipdytu prie užpakalinio lango, ir pikapo su aukštesnėmis 
už jų mašiną padangomis. 

Išjungė variklį ir atsisuko į ją. 

— Tą naktį, kai išėjau iš kalėjimo, žūtbūt turėjau ką nors 
išbarškinti. Nuėjau pas Maršiją. Tik tą vieną kartą. Daugiau 
nebuvo nieko. 

Lora giliai įkvėpė ir iškvėpė ne iš karto. 

— Spėliojau. 

— Kodėl nepaklausei? 

— Neturėjau teisės. 

Grifas staiga ištiesė ranką, suėmė ją už sprando ir prisitrau- 
kė. Stipriai prisispaudė lūpomis prie jos lūpų, giliai įkišo lie- 
žuvį jai į burną. Paskui staiga, kaip buvo sugriebęs, atstūmė. 

— Turėjai, - kimiai tarė. 

Paleido jos sprandą ir vėl atsisėdo prie vairo. Valandėlę jie 
sėdėjo tylėdami ir klausėsi auštančio variklio pokšėjimo. 

Pagaliau Grifas atsisuko. 

— Jis man paskambino. Fosteris. Tą dieną, kai nėštumas 
buvo patvirtintas. Pakvietė kitą vakarą užeiti, kad galėtų 
man padėkoti ir asmeniškai sumokėti. Tu tai žinojai? 

— Ne. 

— Be to, pasakė, kad sugalvojo, kaip man mokėti, jei pergy- 
venčiau jus abu. Prisimeni tą kliūtį? 

Lora linktelėjo. 

— Pasakė, kad rado sprendimą. Taip ir dar pusės milijono 
pažadu mane atsiviliojo į jūsų namus. O ten Manuelas bandė 
mane užmušti. 

— Ką? 

- Ar negirdėjai? 

— Kodėl? 

— Jam liepė Fosteris. 

Lora atšlijo nuo jo ir prisispaudė prie keleivio durelių. 

— Tu meluoji! 

— Ne, nemeluoju. Ir tu supranti, kad nemeluoju, Lora, arba 
būtum smarkiau priešinusis, eidama iš viešbučio su manimi. 
Tu ne pastumdėlė ir ne bailė. Jei būtum norėjusi nuo manęs 
pasprukti, būtum klykusi nesavu balsu visą kelią, nes, pati 
sakei, žinai, kad aš tau nieko blogo nepadarysiu. Tu čia, nes 
taip nori. Tu nori žinoti, kas iš tikrųjų atsitiko. Tai klausyk. 

Grifas atsikvėpė ir patylėjo, svarstydamas, nuo ko pradė- 
ti. Ir laukdamas, ar Lora neatsidarys automobilio durelių ir 

nepasileis rėkdama per aikštelę. Ji taip nepadarė, todėl jis 
prabilo: 

- Šias kelias paras dieną ir nemažą nakties dalį galvojau. 
Galvojau. Ir prisiminiau. Mintyse pakartojau kiekvieną žodį, 
atkūriau kiekvieną smulkmeną nuo pirmo susitikimo iki pa- 
skutinių siaubingų Fosterio gyvenimo akimirkų, ir dabar su- 
prantu, kaip puikiai jis viską numatė. Planas buvo meistriš- 
kas. Man net toptelėjo, kad jis pamelavo, kai paskambinęs 
pasakė, jog tu nėščia. Tu man nebuvai sakiusi. Pamaniau, kad 
tai turbūt pikantiškiausias jaukas Fosterio spąstuose. Todėl 
ir klausiau taves, ar tikrai esi nėščia. 

— Nėštumas buvo patvirtintas jo mirties išvakarėse. 

— Vadinasi, tada jis sakė tiesą. Sužinojęs, kad turės vaiką ir 
paveldėtoją, Fosteris negaišo laiko ir nutarė mane nutildyti 
amžinai. Bet gyvenimas pilnas netikėtumų, todėl vietoj ma- 
nęs mirė jis. 

— Kaip? Kaip, Grifai? Kas atsitiko, kai atėjai pas mus? 

— Mane kaip paprastai įleido Manuelas. Įpylė man viskio ir 
paliko su Fosteriu bibliotekoje, už uždarų durų. Mes gėrėme 
už sėkmę. Jis pradėjo kalbėti... na, visokias nesąmones. Kaip 
judu džiaugiatės, kad tu nėščia. 

— Tai ne nesąmonės. 

— Taip, bet... svarbiausia, kaip jis tai pasakojo. Dusdamas 
iš susijaudinimo ar bent apsimesdamas, kad dūsta. Pasako- 
jo, kad tu niekada nebuvai tokia graži kaip tą akimirką, kai 
pasakei: „Mes turėsim kūdikį“, ir koks svarbus žodis „mes“ 
jo būklės žmogui. Pasakojo, kokios jautrios tavo krūtys, kad 
neleidi jų paliesti ir kaip susidrovėsi sužinojusi, kad jis man 
tai pasakęs. Kalbėjo apie kūdikį. Ar nenumanau, kas gims. Ar 
negalvojau, kas bus, berniukas ar mergytė, kai jį dariau. Pri- 
minė, kad sužinosiu, kas gimė, iš laikraščio. Kad nesužinosiu 
vaiko vardo, kol neperskaitysiu spaudoje. - Grifas karčiai nu- 
sijuokė. - Dabar aišku, kad jis mane kurstė. Kalbėjo tai, kas 
mane erzintų. Tuo metu tenorėjau, kad užsikištų ir nepliurp- 

tų apie tave ir vaiką. Nenorėjau klausytis apie laimingą jūsų 
trijų šeimynėlę. 

Jis iškalbingai pažvelgė į Lorą, spėliodamas, ar ji moka 
skaityti tarp eilučių. Manė, kad moka. Ji įsmeigė akis į savo 
sugniaužtas rankas ant kelių. 

— Parodė užmokestį. Pamačiau, ir man pasidarė bloga. 
Šleikštu ir pikta ant savęs. Maršija tvirtina, kad niekada ne- 
sijautė šliundra, o aš, žiūrėdamas į dėžę su pinigais, jaučiau- 
si toks. Mūsų susitarimas nebuvo neteisėtas, bet jaučiausi 
didesnis nusikaltėlis, imdamas Fosterio pinigus, negu du 
„Vistos“ milijonus, kaip Dievą myliu, Lora. Nenorėjau net 
prisiliesti prie jų, ir jis tai pajuto. Pasakė, kad jį stebina mano 
santūrumas. Kažką sumurmėjau. Tada jis pradėjo juoktis ir 
tarė: „Aha, nenori, kad tai baigtųsi, a? 

Lora staigiai pakėlė akis. 

— Ką? 

- Lyg ir taip. Ėmė šaipytis, kad įjunkau į tave kaip į lažy- 
bas. Pasakė, kad man turbūt labai patiko tave „daryti“ - tai 
citata. Piktdžiugiškai šypsojosi. Kai dabar apie tai galvoju, vėl 
imu niršti. 

Rizikuodamas, kad Lora suabejos jo nekaltumu, užgniaužė 
pyktį ir ėmė dėstyti faktus. 

— Pavadinau jį daužtu šiknium. Jis neužsičiaupė ir pradė- 
jo kartoti: „Vargšas Grifas. Erzinimas mane įsiutino, Lora. 
Pripažįstu. Pajutau, kad netenku kantrybės. Norėjau vož- 
ti jam, nepaisydamas invalido vežimėlio. Taip norėjau, kad 
prisiverčiau nusisukti. Tada pažvelgiau į stalą. Prisiekiu, kad 
pjaustiklio ant jo nemačiau, o jei pamačiau, nesuvokiau, kas 
tai. Tačiau pamačiau popieriaus lapą, iš pažiūros kažkokį do- 
kumentą. Tada Fosteris atlyžo. Nustojo šlykščiai skanduoti. 
Nežinau, ar pajuto, kad aš vos jam netrenkiau, ar pamatė, kas 
man krito į akis. Šiaip ar taip, tarė: „O, juk tu todėl ir atėjai, 
tiesa? Tai pasiūlymas, ką daryti tokiu atveju, jei ir aš, ir Lora 
mirtume anksčiau už tave. Skaityk. Tą akimirką tenorėjau 

baigti tvarkyti reikalą ir dingti iš ten, kol nieko neiškrėčiau. 
Paėmiau popieriaus lapą ir pradėjau skaityti. Ar bandžiau 
skaityti. 

— Tai buvo kliedesiai. 

— Tu matei? - nustebo Grifas. 

— Rodartė parodė ir paklausė, ar suprantu, ką tai reiškia. 

— Puiku, vadinasi, žinai, kad tai buvo gudrybė. Gėriau sti- 
praus burbono. Vis dar siutau dėl jo žodžių. Pamaniau, kad 
dėl to nesuprantu, ką skaitau. Pradėjau nuo pradžių. Ir tada 
pajutau, kad kažkas krustelėjo man už nugaros. 

— Tau už nugaros? 

— Manuelas. Neišgirdau, kada jis grįžo. Fosteris turbūt 
kartojo „vargšas Grifas“, kad neišgirsčiau. Pastebėjau Manu- 
elą pačiu laiku. 

Jį išgelbėjo daug metų tobulinta reakcija, kaip išvengti 
puolimo saugų. Atšoko į šoną vos kelis centimetrus, bet to 
pakako, kad Manuelo šuolis nueitų niekais. 

— Deja, jo reakcija buvo beveik tokia pat greita kaip mano, 
todėl jam pavyko apkabinti mane viena ranka per kaklą, 
kita - per krūtinę. Žinai, koks jis stiprus ir raumeningas. 

Lora linktelėjo. 

— Jis pradėjo mane smaugti. Kaip pitonas. - Grifas pri- 
siminė, kaip spurdėjo, kaip draskė vyriškiui rankas. Nagais 
subraižė Manuelui odą, bet nieko nepešė. Tarnas buvo že- 
mas, bet stulbinamai stiprus. Jo raumenys buvo ištreniruoti 
spausti ten, kur reikia, tiek, kiek reikia. 

Jie šoko mirties šokį, sukdamiesi ratu, apvertė staliuką, 
numetė daiktus ant grindų, sudaužė lempą. 

- Iš paskutiniųjų stengiausi išsiveržti iš Manuelo gniauž- 
tų, - toliau kalbėjo Grifas, - bent akimirką, kad galėčiau 
įkvėpti. Nepajėgiau. Netrukus pajutau, kad silpstu. Prieš akis 
ėmė šokinėti juodi taškai. Kadaise buvau pritrenktas ir nu- 
alpęs futbolo aikštėje, atpažinau požymius ir supratau, kad 
man galas. Bet vis dar mačiau Fosterį - jis sėdėjo invalido ve- 

žimėlyje, po tris kartus iš eilės pliaukšėdamas per ranktūrius 
ir murmėdamas: „Pribaik jį, pribaik jį, pribaik jį - irgi po tris 
kartus iš eilės. 

Lora prispaudė pirštų galus prie lūpų. 

- Tiki mano pasakojimu ar aš tuščiai aušinu burną? - pa- 
klausė Grifas. 

— Pasakok toliau. 

- Tau nepatiks, ką pasakysiu. Buvau beveik netekęs sąmo- 
nės, kai suvokiau tai, ką, matyt, žinojau nuo tos akimirkos, 
kai pamačiau Fosterį. Jis buvo beprotis. 

— Ne... 

- Taip, Lora. Turi išklausyti. Jis buvo išprotėjęs. Bent iš 
dalies. Koks sveiko proto vyras, turėdamas tokią žmoną kaip 
tu, prašytų kito vyro ją dulkinti? Mokėtų už tai? Nesvarbu, 
dėl kokios priežasties. 

Ji neatsakė, bet Grifas atsakymo ir nesitikėjo. 

— Dabar neabejoju, kad Fosteris iškart buvo nusprendęs 
manęs atsikratyti. - Lora ketino prieštarauti, bet jis neleido 
jai prasižioti. - Pagalvok. Jis fanatiškai reikalavo slėpti mūsų 
susitarimą. Kad niekas nežinotų, aš turėjau mirti. Jei būčiau 
likęs gyvas, reikalas nebūtų buvęs švariai sutvarkytas. Mani- 
akiškam švareivai aš tebuvau rankšluosčio raukšlė, vandens 
lašas ant granito plokštės. Jis reikalavo tobulybės, o kad pla- 
nas būtų tobulas, turėjo mane sunaikinti. - Grifas patylėjo. - 
Jį aš supratau. Bet abejojau dėl tavęs. 

— Manes? 

— Tu žinojai, Lora? Prisidėjai prie šito plano? 

— Net nesiteiksiu atsakyti. 

— Kodėl tą dieną išskridai į Ostiną? 

Jis išklausė Loros pasiaiškinimą. 

— Kad ir kas atsitiko tą naktį, aš nieko nežinojau, - karš- 
tai pareiškė ji. - Net nežinojau, kad buvai atėjęs, kol Rodartė 
nepasakė, kad ant nusikaltimo įrankio rasti tavo pirštų at- 
spaudai. 


Grifas perbraukė ranka per veidą. 

— Nemaniau, kad trokšti mano mirties, bet kai akyse ap- 
temo, man toptelėjo tokia mintis. Gal tu išlėkei į Ostiną iš 
apdairumo, kad nebūtum mano mirties liudytoja? 

— Tikrai taip manei? 

— Keista, kaip viskas aiškėja, kai pamanai, kad tuoj mirsi. 
Tu atsisakei su manim kalbėtis po paskutinės mūsų popietės 
kartu. 

— Juk žinai, kodėl atsisakiau, kodėl negalėjau kalbėtis su 
tavim, Grifai. 

— Kaltė. 

— Taip. 

— Tai gal vienintelis būdas atsikratyti kaltės - mano mirtis? 

Lora nemirksėdama žiūrėjo į jį. 

Grifas atsiduso. 

— Na ką gi, dabar žinau. Bet pagalvojau apie tai. Paskui, kai 
jau buvau beprarandąs sąmonę, toptelėjo dar baisesnė min- 
tis. Kad tu irgi žinai Fosterio paslaptį. 

Valandėlę Lora nesuprasdama žiūrėjo į jį, paskui atsitrau- 
kė pasibaisėjusi. 

— Ką tu pasakei? 

— Tau pagimdžius vaiką, jis galėjo nuspręsti, kad tu irgi keli 
grėsmę jo paslapčiai. 

— Eosteris mylėjo mane. Aš žinau. Jis mane dievino. 

— Neabejoju, Lora. Bet jo siela buvo luošesnė už kūną. 
O kas, jei jis būtų ėmęs manyti, kad esi jo nepriekaištingo 
plano trūkumas? Jei tavęs nebūtų buvę, tik vienas Fosteris 
pasaulyje būtų žinojęs, kas jo įpėdinio tėvas. Tu būtum buvu- 
si gyva grėsmė, todėl tave irgi būtų reikėję pašalinti. 

— Fosteris niekada nebūtų to padaręs! 

— Gal, - nelabai tvirtai pasakė Grifas. - Bet baimė, kad 
jis tave nužudys, išgelbėjo man gyvybę. Suteikė naujų jėgų. 


Ėmiau grumtis su tuo šunsnukiu iš Salvadoro, lyg būčiau ką 

tik ištrūkęs iš pragaro. Šokinėjau. Spardžiausi. Draskiausi. 
Net bandžiau įkąsti. Bet man trūko oro. Rankos ir kojos ne- 
klausė. Beveik nebegalėjau galvoti. Tik išeikvojau paskutines 
jėgas. Tada supratau, kad vienintelis būdas likti gyvam - ap- 
simesti, kad esu nebegyvas. Suglebau. „Puiku, puiku, pui- 
ku , - išgirdau sakant Fosterį. Manuelas mane paleido. Man 
užteko proto griūti ant kilimo kniūbsčiam, kad galėčiau nu- 
slėpti, jog dar kvėpuoju. „Muy bien, Manuelo*, - kartojo Fos- 
teris. - Muy bien. Muy bien. Girdėjau, kaip Manuelas gaudo 
orą. Jis stovėjo šalia manęs. Pramerkiau akį ir pamačiau prie 
savo galvos jo dešinį batą. Čiupau už kulkšnies ir trūktelėjau. 
Visa kita padarė sunkio jėga. 

Manuelas žnektelėjo aukštielninkas. Grifas užšoko ant jo 
ir vožė kumščiu į nosį, pajuto, kad kremzlė neatlaikė smū- 
gio, kad krumpliai kruvini. Bet Manuelas nepasidavė. Jis taip 
žiebė skiausčiu delnu Grifui į pasmakrę, kad šiam galva būtų 
nutrūkusi, jei nebūtų laiku jos pasukęs. 

Tą akimirką Manuelas nubloškė Grifą nuo savęs. Pašoko 
vikriai kaip katė ir spyrė Grifui į galvą. Grifas suriko iš skaus- 
mo. Pajuto šleikštulį, bet vis dėlto svirduliuodamas atsistojo. 

Stovėjo, bet netvirtai. Kambarys sukosi. Kad neapalptų, 
sumirksėjo ir pamatė Manuelą. Šis vietoj kvailos šypsenos 
šiepė dantis. 

— Rankojejis laikė pjaustiklį, - pasakojo Lorai Grifas. - Fos- 
teris kartojo: „Be kraujo, be kraujo, be kraujo“, bet nemanau, 
kad Manuelas girdėjo. Jis nieko nebegirdėjo, jam niekas ne- 
berūpėjo. Grumtynės virto garbės reikalu. Jam buvo įsakyta 
mane nužudyti. Jis turėjo išsaugoti savo gerą vardą. 

Lora, išplėtusi akis, tylėjo. Sėdėjo apmirusi jau kelias mi- 
nutes. 

— Kai Manuelas puolė, aš mečiausi į šalį. - Grifas pasikliovė 
savo gebėjimu pasirinkti tinkamą laiką, įgimtu talentu per- 


* Labai gerai (isp.). 

duoti kamuolį fizikai nepavaldžiu tikslumu kaip tik tada, kai 
jį užgriūva puolimo saugai. Jis palaukė, kol Manuelas kruste- 
lės, tada pasilenkė, krito ant grindų ir nusirito. - Manuelas 
neįstengė sustoti ir trenkėsi į Fosterio vežimėlį. 

— O pjaustiklis... 

— Taip. - Jis įsmigo Spikmenui į kaklą. - Atsitiesęs ir pa- 
matęs, ką padarė, Manuelas suriko. Kaip gyvas neužmiršiu 
to klyksmo. - Be to, Grifas niekada neužmirš gargesio iš Spik- 
meno burnos, žiopčiojančios it dvesiančios žuvies. Tačiau Lo- 
rai nebūtina pasakoti šiurpių kankinamos vyro mirties smul- 
kmenų. - Tai buvo baisus atsitiktinumas, - dabar pasakė jai 
Grifas. - Bet Rodartei atrodo pavydaus pamesto meilužio 
kerštas. 

Juodu ilgą laiką sėdėjo ir tylėjo. Galų gale Lora giliai įkvė- 
pė, lyg bustų iš kieto miego ar baisaus sapno. 

— Tu teisus. Rodartei atrodo kaip tik taip. 

— O kaip atrodo tau? 


Trisdešimt tročias skyrius 


Hr; laiką patylėjęs, Grifas tarė: 

— Turbūt manim tiki, bent jau truputį, kitaip nebesėdėtum 
šiame automobilyje. 

Lora perbraukė pirštais per plaukus. Ieškojo žodžių išreikš- 
ti savo abejonėms ir sykiu neišduoti velionio vyro, kurį ką tik 
palaidojo. Bet nebuvo tikra, kad ras, ką pasakyti. 

— Fosteris labai džiaugėsi kūdikiu, - prabilo ji, - bet aš mal- 
davau nepranešti tau, kol nėštumas nebus patvirtintas. 

— Jis paskambino iškart, kai sužinojo kraujo tyrimo rezul- 
tatus. 

— Tą vakarą jis prisipažino, kad kalbėjosi su tavimi. Atsi- 
prašė, kad nepalaukė, kol grįšiu, ir paskambino, bet tvirtino, 
kad nekantravo pasidalyti džiaugsminga žinia. Pasakė, kad 
tu mums linki gero, bet labiausiai tave domina kuo greičiau 
gauti pinigus. 

— Melas. Aš... 

Lora pakėlė ranką. 

— Leisk papasakoti, kaip man atrodo ši istorija. Galėsi pa- 
neigti vėliau. - Jis linktelėjo. - Fosteris ir aš tą vakarą šven- 
tėme. Jis liepė Dobins paruošti ypatingą vakarienę. Privertė 
mane suvalgyti dar vieną porciją bulvių, priminęs, kad turiu 
valgyti už du. Neišleido manęs iš akių. Privertė kilti jo liftu, 
o ne lipti laiptais. Pasakė, kad laiptai pavojingi, kad galiu par- 


griūti. Aš atkirtau, kad išeisiu iš proto, jei taip reikės gyventi 
dar devynis mėnesius. Bet nuolaidžiavau jam. Net juokėmės 
iš jo perdėto globėjiškumo. Kai Manuelas paguldė Fosterį, 
nuėjau pasjį. Jis apkabino mane ir pasakė, kad labai myli, kad 
be galo džiaugiasi, jog turėsime kūdikį. Ir panašiai. - Loros 
skruostai droviai nuraudo. - Buvo labai švelnus ir dėmesin- 
gas, tokio meilaus jau nebuvau mačiusi daug mėnesių. Likau 
su juo, kol užmigo. - Ji jautė, kad Grifas sėdi suakmenėjęs, 
kad žiūri į ją neatplėšdamas akių. - Kadangi tą vakarą jis taip 
elgėsi, nesupratau, kodėl kitą rytą pareikalavo, kad skrisčiau 
į Ostiną. Kelionė buvo nereikalinga. Tą reikalą puikiausiai ga- 
lėjo ir turėjo sutvarkyti vietos vadovas. Jis buvo įžeistas, kad 
Fosteris atsiuntė mane. Fosteris paprastai taip nedarydavo. 
Mane siųsti buvo beprasmiška. 

— Man taip neatrodo. 

Lora nenoromis linktelėjo. 

— Reikalą Ostine sutvarkėme iki popietės. Galėjau anks- 
čiau grįžti į Dalasą, bet Fosteris, nepasitaręs su manimi, 
įpareigojo mane pavakarieniauti su Ostino biuro vadovais. 
Vakarienė užsitęsė. Vos spėjau į devintos valandos lėktuvą, 
paskutinį tą vakarą. 

— Jis nenorėjo, kad parskristum anksčiau. Norėjo, kad 
nesipainiotum po kojų. Kad grįžtum, kai aš jau būsiu nebe- 
gyvas. 

- Vis dar negaliu patikėti, Grifai. Negaliu. Kad ir ką manai, 
Fosteris nebuvo beprotis. Pripažįstu, kad įkyrios būsenos vis 
stiprėjo. Kad jis viską darydavo po tris kartus. Kad buvo li- 
guistas švareiva. Matei rankų valiklio buteliukus? 

— Visur. 

— Nieko negalima sutepti, viską būtina padėti į vietą, jokių 
atsitiktinumų. Bet negaliu įsivaizduoti, kad jis įsakė Manue- 
lui tave nužudyti plikomis rankomis. 

— Fosteris nenorėjo, kad mano kraujas sugadintų jo puikųjį 
kilimą. 

Lora dirstelėjo į jį. 

- Supranti, ką noriu pasakyti. Kaip jis ketino išsisukti? 

— Pasakęs, kad aš įsiveržiau į jo namus ir bandžiau jį nužu- 
dyti. 

— Kodėl? 

— Dėl tavęs. Būtų pasakęs, kad Manuelas išgelbėjo jam gy- 
vybę, kai aš iš pavydo jį užpuoliau. 

- Bet Fosteris nepažinojo Rodartės ir nežinojo, kad šis 
rado namą Vindzoro gatvėje ir padarė išvadą, kad mes mei- 
lužiai. Jei tu būtum buvęs nužudytas, kokį motyvą Fosteris 
būtų pakišęs tyrėjui... 

— Rodartė būtų pasirūpinęs gauti šią bylą. Jis pažadėjo 
būti mano žlugimo liudytoju. 

— Bet kaip Fosteris būtų paaiškinęs tavo motyvą? 

Grifas susimąstė. 

— Pinigai. Aš nuėjau pas jį ir pareikalavau daugiau. 

— Fosteris niekam nebūtų pasakojęs apie mūsų susitarimą, 
juolab ne tokiam šlykštynei kaip Rodartė. 

— Būtų pasakęs, kad pasiūlė man darbo, tarkim, reklamuo- 
ti bendrovę, o paskui apsigalvojo ir atsiėmė pasiūlymą. 

— Tikėtina. 

— Aš puikiai pažįstu Rodartę, todėl neabejoju, kad jis galų 
gale būtų atidengęs kortas ir pasakęs vargšui apgautam vy- 
reliui, kad aš slapčia susitikinėjau su jo žmona. Aišku, Foste- 
ris nebūtų paneigęs jo nuomonės, kad mano poelgius lėmė 
pavydas. Dėl mūsų romano jis būtų tapęs dar įtikinamesne 
auka, o aš - dar įtikinamesniu žudiku. 

Lora tylomis pripažino, kad planas logiškas, bet dar neno- 
rėjo visiškai sutikti. 

— O kam Fosteriui tas netikras dokumentas? Ir dėžė su pi- 
nigais? Kaip jis būtų pasiaiškinęs? 

— Jei Manuelas būtų mane nužudęs, - atsakė Grifas, - nei 
popieriaus, nei pinigų ten nebūtų likę. Fosteris tikėjosi, kad 
juos pamatysiu tik aš. 


Tai buvo akivaizdu. 

— Gerai, dabar suprantu, kaip jis būtų pasiaiškinęs Rodar- 
tei, ir Rodartė būtų patikėjęs, manydamas, kad Fosteris nie- 
ko nežino apie mudu. Bet ką Fosteris būtų pasakęs man? 

— Turbūt kad mane apėmė godulys, sužinojus apie nėštu- 
mą. Aš įsibroviau į namus ir pareikalavau daugiau negu pusės 
milijono. Kai jis atsisakė mokėti, aš jį užpuoliau. Ačiū Dievui, 
kad yra Manuelas. Ačiū Dievui, kad aš atlikau darbą, kuriam 
buvau pasamdytas. Tu nėščia. Mano mirtis - tragedija, bet iš 
esmės puiku, kad nebesipainioju po kojų ir nebekelsiu grės- 
mės jūsų paslapčiai ir vaiko gerovei. - Jis patylėjo. - Būtų 
buvę taip, kaip jis norėjo, Lora. Švariai ir tvarkingai. 

Jie nutilo. Baigėsi filmas. Iš kino teatro pasipylė žmonės 
ir nuėjo prie automobilių. Atvažiavo kiti. Prie kasos susidarė 
eilė. Bet autofurgonas ir pikapas tebestovėjo, ir niekas ne- 
kreipė dėmesio į porelę, sėdinčią paprastame vidutinio didu- 
mo automobilyje. 

— Tavo pirštų atspaudų rasta ant pjaustiklio rankenos. 

— Manuelo irgi. 

— Tačiau jis bet kada galėjo pačiupinėti pjaustiklį. - Ji ban- 
dė pažvelgti Grifui į akis, bet jis nukreipė žvilgsnį į šalį. — 
Grifai... 

— Nenoriu, kad žinotum, kaip jis mirė. 

— Turiu žinoti. 

Jis nusisuko ir pažvelgė pro priekinį stiklą į šeimą, keturis 
žmones: mamą, tėtį ir du vaikus, kurie ką tik išėjo iš kino. 
Mažylis vartė akis, plasnojo rankomis ir nerangiai striksėjo, 
matyt, mėgdžiodamas animacinį personažą. Visi juokdamie- 
si įsėdo į sportinį visureigį ir nuvažiavo. 

— Kodėl ant pjaustiklio rasta tavo pirštų atspaudų? 

- Aš mėginau išgelbėti jam gyvybę, - tyliai atsakė Grifas. — 
Kai pamačiau, ko rėkia Manuelas, nustūmiau jį į šalį ir liepiau 
iškviesti greitąją. Bet jis suakmenėjo iš siaubo dėl to, ką pa- 
darė. Todėl paskambinau aš. Kol kviečiau greitąją, Manuelas 

paspruko. Pasilenkiau prie Spikmeno pažiūrėti, ar jis sunkiai 
sužeistas. Iš pradžių norėjau ištraukti iš kaklo pjaustiklį. Čiu- 
pau už rankenos, bet iškart supratau, kad pjaustiklio geriau 
nejudinti. Jis iš dalies buvo užkimšęs žaizdą, bet kraujas vis 
tiek tryško. - Jis nutilo, tyliai nusikeikė. - Lora, tau nereikia 
žinoti. 

— Reikia. 

Padvejojęs Grifas vėl prabilo: 

— Nieko negalėjau padaryti, o ką galėjau, padariau - spau- 
džiau jo kaklą aplink geležtę, kad kraujas tekėtų lėčiau. 

Ji gurktelėjo. 

— Rodartė sakė, kad Fosterio rankos buvo kruvinos, pana- 
gėse rasta odos atplaišų. Kad jis... 

Grifas atkišo jai rankas delnais į apačią, kad ji apžiūrėtų 
plaštakų įdrėskimus. 

- Fosteris stengėsi ištraukti pjaustiklį. Žinojau, kad mirs, 
jei ištrauks, todėl mes dėl jo grūmėmės. - Luktelėjo, ką atsa- 
kys Lora, bet ji nieko neatsakė, ir Grifas kalbėjo toliau: - Kal- 
bėjau su juo, bandžiau raminti, kad nebespurdėtų. Pasakiau, 
kad tuoj atvyks pagalba. Pasakiau, kad laikytųsi, nepasiduo- 
tų. Kalbėjau įprastus tokiais atvejais žodžius. Bet, - jis pa- 
purtė galvą, - supratau, kad neištemps, ir pats Fosteris, ma- 
tyt, suprato. 

— Jis ką nors pasakė? 

Grifas papurtė galvą. 

- Jis negalėjo kalbėti. 

— Buvai su juo, kai... 

— Taip. Aš pasilikau. 

— Ačiū tau už tai. 

— Jėzau, nedėkok. - Jis vos nesupyko. - Patikėk, kai tik 
Fosteris mirė, dėjau į padus. Numaniau, kaip viskas atrodys. 
Drąsos turėjau ne daugiau už Manuelą. Dūmiau uodegą pa- 
brukęs. Be to... - Grifas nutilo ir nusisuko į skaisčiai apšvies- 
tas kino teatro duris. 

— Ką? 

Jis giliai atsiduso. 

— Po tos paskutinės popietės su tavim ne kartą linkėjau 
jam mirties. - Grifas pažvelgė Lorai tiesiai į akis. - Gal ne 
tiek mirties. Tik... kad jo nebūtų. Savo nedoros širdies gilu- 
moje norėjau, kad jis išnyktų. - Žiūrėjo į ją kelias sunkias aki- 
mirkas. - Bet aš jo nenužudžiau. Tiki? 

Lora išsižiojo, tačiau nepajėgė ištarti nė žodžio. Pasako- 
jimas buvo įtikinamesnis, negu ji norėjo. Bet ji prisiminė ir 
tą karštligiško, alkano ir skuboto mylėjimosi popietę. Savo 
aistrą ir paklaikusį jo norą turėti ją sau. Prisiminė, kaip jo di- 
delės rankos slysta jos kūnu, reikalaudamos jos, kaip veržliai 
jis skverbiasi į ją, kaip pavydžiai ją apkabina po visko. 

Ji nuleido galvą ir ėmė masažuoti smilkinius. 

— Gerai, aš nieko neklausiau, - šiurkščiai pasakė Grifas. — 
Tu nepatikėsi manimi, kol nepamatysi Manuelo Ruiso raš- 
tiško prisipažinimo, kad tavo vyrą netyčia nudūrė jis. Ir tu, 
ir Rodartė. 

Lora piktai griebė jam už rankos. 

— Nedrįsk manęs lyginti su Rodarte. Ir nesipūsk. Prašai pa- 
tikėti tavo nekaltumu. Noriu tikėti, Grifai. Bet jei patikėsiu 
tavimi, turėsiu patikėti, kad mano vyras, žmogus, kurį daug 
metų mylėjau ir kuriuo žavėjausi, buvo beprotis, ketinęs tave 
nužudyti. Labai skaudu tai suvokti, kai po laidotuvių praėjo 
tiek nedaug laiko. Atleisk, man per sunku. 

Ji paleido Grifo ranką, ir valandėlę tarp jų tvyrojo įtampa. 
Jis atlyžo pirmas. 

— Gerai. Nebesipūsiu. - Jis paėmė nuo užpakalinės sėdy- 
nės kelionmaišį, pasidėjo ant kelių ir atsegė. - Vienintelė vil- 
tis, kad būsiu išteisintas - visų akyse - yra Manuelas Ruisas. 

Grifas ėmė raustis kelionmaišyje ir traukti, matyt, tarno 
relikvijas iš Salvadoro. Rožinis. Meksikos žemėlapis su rau- 
dona kreidele nubrėžta linija iki žvaigždute pažymėtos vietos 


Teksaso pasienyje. 

— Jo maršrutas, - tarė Grifas. Išėmė seną vestuvinę nuo- 
trauką. - Kaip manai, ar tai jo tėvai? - padavė jai nuotrauką. 

— Turbūt. Amžius tinkamas. 

Daugiau, be kelių knygų ispanų kalba minkštais viršeliais 
ir pigios piniginės, kelionmaišyje nebuvo nieko. Grifas pati- 
krino visus skyrelius. Paskutiniame rado skiautelę dėmėto 
popieriaus. Ji buvo lankstoma taip dažnai, kad beveik suply- 
šo per sulenkimus. Grifas atsargiai ištiesė ją ant šlaunies. 

Perskaitė, kas joje parašyta, nusišypsojo ir padavė popier- 
galį Lorai. Pieštuku buvo užrašyti keturi skaičiai ir vardas. 
Lora pažvelgė į jį. 

— Adresas? 

— Atrodo. Pradėsim ieškoti čia. 

— Nuo Dalaso iki Igl Paso. 

— Taip, bet vis šis tas. - Grifo energija liejosi per kraštus. — 
Turi mobilųjį? 

Lora ištraukė telefoną iš rankinės. Pamatė, kad praleido 
kelis skambučius. 

— Išjungiau garsą biure ir užmiršau įjungti. Kartą skam- 
bino Kei. Tris kartus Rodartė. Paskutinį kartą prieš dvylika 
minučių. 

Ji padavė telefoną Grifui. Jis paspaudė „skambinti“, kad 
Rodartės numeris būtų automatiškai surinktas. Detektyvas 
atsiliepė po pirmo skambučio. 

— Ponia Spikmen? 

— Atleisk, kad nuvyliau, Rodarte. Tu primygai uodegą man, 
O ašjal. 

— Tu debilas, Berketai. Pats kasi sau duobe. 

— Klausyk, kalbėsiu trumpai, kad net tau būtų aišku. Aš ne- 
nužudžiau Fosterio Spikmeno. Jį nužudė Manuelas Ruisas. 

— Tikrai, - nusijuokė Rodartė. - Numylėtinis. Vergas, die- 
vinęs savo poną. Nepisk man proto. 

— Tai buvo nelaimingas atsitikimas. Manuelas grūmėsi su 


manim. 


— Stengdamasis apginti Spikmeną. 

— Vėl klysti, bet smulkiau papasakosiu paskui. Ir tau, ir 
man reikia Manuelo. Neklysti, jis iš tikrųjų garbino Spikme- 
ną. Todėl taip persigando, kai pamatė, ką padarė, ir pabėgo. 
Surask jį, ir visos mūsų bėdos baigsis. Perduosiu tau žinelę. - 
Jis perskaitė adresą. - Radome tarp Manuelo daiktų. Jis ne- 
daug jų turėjo, tad šis popiergalis kažką reiškia, antraip būtų 
išmetęs. 

— Kokiame mieste? 

— Nežinau, bet tu gali sužinoti. 

— Be to, jis turi beveik savaitę pranašumo. 

— Todėl negaišk laiko. Jei rasi, elkis su juo gražiai, ir suži- 
nosi, kas atsitiko tą naktį. Niekas nieko nenužudė. Manuelas 
tau tai pasakys. Jis pasakys... 

Staiga Grifas nutilo, nustebindamas Lorą, kuri klausėsi kie- 
kvieno žodžio. Ką tik jis greitai tratėjo į telefoną, o dabar tylė- 
jo ir spoksojo į tolį. Iš telefono tebesklido Rodartės balsas: 

— Berketai? Berketai, ar girdi mane? Berketai! 

— Grifai, kas atsitiko? - sušnibždėjo ji. 

Jis įsmeigė akis į ją, paskui uždarė telefoną, staiga baigda- 
mas pokalbį. Atvėrė automobilio dureles ir numetė telefoną 
ant šaligatvio. Pasuko degimo raktelį ir tarė: 

— Rodartė turbūt susekė tavo telefoną, ir mums reikia kuo 
greičiau dingti iš čia. 

— Nesuprantu. - Lora įsikibo į rankeną, nes jis atbulas žai- 
biškai išlėkė iš aikštelės ir apsisuko. 

— Manuelas Ruisas gali mane išteisinti. 

— Todėl tu žūtbūt turi jį rasti. 

— Ir todėl Rodartė žūtbūt turi jo nerasti. 


Trisdešimt Ketvirtas skyrius 


Ginas švilpte iššvilpė iš automobilių aikštelės, išlaviravo tarp 
prekybos komplekso ir pasuko pirma nuovaža į pagrindinį 
greitkelį. Važiavo į šiaurę, ne per greitai, kad nebūtų sustab- 
dytas, bet ir nelėtai. Viena akim nuolat žvilgčiojo į užpakali- 
nio vaizdo veidrodėlį, būgštaudamas, ar nepamatys juos atsi- 
vejančio policijos automobilio. 

— Kodėl Rodartė nenorėtų rasti Manuelo Ruiso? - paklau- 
sė Lora. 

— Pagalvok pati. Jis iki šiol nepradėjo jo kaip reikiant ieš- 
koti, tiesa? 

— Jis manė, kad tu jį nužudei, tad policininkai rastų nebent 
lavoną. Jam buvo svarbiau sugauti tave. 

— Kad galėtų apkaltinti žmogžudyste. Rodartei būtų nau- 
dingiausia, jei Manuelas jau būtų anapus sienos, grįžęs į 
džiungles, ir niekas nieko apie jį niekada nebegirdėtų. Po per- 
kūnais! - sušnypštė Grifas ir trenkė kumščiu į vairą. - Manai, 
jis užsirašė adresą? Manai, suprato? 

— Aš... 

— Jei Rodartė ras Manuelą anksčiau už mane, šis niekada 
neįžengs į teismo rūmus, turbūt net į kvotos kabinetą. 

— Manai, Rodartė padėtų jam pabėgti? 

— Jei Manuelui pasisektų, padėtų. Bet, man atrodo, Ro- 
dartė pasirūpins, kad niekas neišgirstų Manuelo pasakojimo 
apie tai, kas atsitiko. Niekada. 

— Turi galvoje... jis jį nužudytų? 

Grifas gūžtelėjo pečiais. 

— Grifai, jis detektyvas. 

— Jis žūtbūt siekia, kad būčiau nuteistas mirti. Ką reiškia 
kažkoks Manuelas, palyginti su šiuo kilniu tikslu? 

— Tai ką darysim? Paskambinsim Rodartės viršininkams, 
papasakosim tavo versiją? 

Jis papurtė galvą. 

— Nežinau, kas jo draugai. Jis pavedė dviem mane primuš- 
ti. Nežinau, kuo pasitikėti. 

— Tai kas tada? 

— Rasim Manuelą anksčiau už Rodartę. 

— Kaip mes tai padarysim? 

Aplenkdamas sunkvežimį, Grifas sumurmėjo: 

— Kad aš žinočiau! 


Blyninė buvo atidaryta kiaurą naktį. Ji visada būdavo ryškiai 
apšviesta ir pilna žmonių, kaip ir automobilių aikštelė. Čia pa- 
likta mašina dėmesio nepatrauks. Grifas sustojo, ir jie išlipo. 

— Sveika atvykusi į prašmatnų bėglių pasaulį. - Jis paėmė 
Lorą už rankos ir nusivedė už pastato, kur stovėjo ir dvokė 
pilnutėliai šiukšlių konteineriai. 

— Kur einame? 

— Geras puskilometris kelio. Įveiksi? 

— Puskilometris - tik apšilimui. 

Grifas nusišypsojo, bet veidas buvo niūrus. 

— Nesakiau, kad lengvas puskilometris. 

Jie išėjo iš prekybinio rajono ir atsidūrė gyvenamajame. 
Per kelias pastarąsias dienas, bandydamas ir klysdamas, jis 
rado saugiausią, bet ne lengviausią kelią. Jie ėjo kiemais, 
braudamiesi per tankius krūmokšnius ir medžius, tačiau nie- 
kur nebuvo žibintų, tvorų ir šunų. 

Jie priėjo prie namo iš užpakalinio kiemo pusės. Grifas su 
palengvėjimu pamatė, kad šviesa nedega. Kaskart, grįždamas 
į slėptuvę, būgštaudavo, kad šeimininkai bus grįžę. 


360 +» Sandia Brown 


Užpakalinis kiemas buvo aptvertas statinių tvora, bet kai 
jie priėjo vartelius, jis juos lengvai atkėlė. 

— Jie nerakinami. - Grifas stumtelėjo Lorą pro vartelius ir 
tyliai juos uždarė. 

— Kas čia gyvena? - pašnibždomis paklausė ji. Namai iš 
abiejų pusių aiškiai buvo gyvenami, langai apšviesti. Kažkur 
netoliese švirkštė purkštuvas. Buvo girdėti televizijos šou 
muzika. 

— Gyvenau aš. - Jis pirmas priėjo prie užpakalinių durų, 
atidarė jas ir įsitraukė Lorą. Supypsėjo signalizacija, bet nuti- 
lo, kai jis paspaudė kelis skaičius. - Kodo jie nepakeitė. Šitiek 
metų tas pats. 

— Čia buvo tavo namas? 

— Mano mokyklos trenerio ir jo žmonos. Jie mane priglau- 
dė, kai buvau penkiolikos. 

— Milerių? Skaičiau apie tave, - pridūrė Lora, pamačiusi, 
kaip jis nustebo. 

Grifas nesiryžo uždegti elektros, bet pro virtuvės užuolaidą 
skverbėsi šviesa iš kaimynų namų, todėl jis matė jos veidą. 

— Skaitei apie mane? 

— Kai Fosteris pasiūlė, kad vaiko tėvu būtum tu. Panagri- 
nėjau tavo biografiją. 

— O. - Grifas luktelėjo.- Matyt, atitikau reikalavimus. 
Nors tėvas mušdavo motiną, o motina buvo šliundra. 

— Tu dėl to nekaltas. 

- Žmonės sako, kad obuolys nuo obels netoli krinta. 

— Žmonės dažniausiai klysta. 

— Tik ne šiuo atveju. Iš manęs irgi nieko gero. 

Lora papurtė galvą ir jau ketino kažką sakyti, kai įsijungė 
šaldytuvas, sugausdamas tyliame name it grandininis pjū- 
klas. Ji pašoko. Grifas palietė jos ranką. 

- Šaldytuvas. Nebijok. Eime. - Jis paėmė Lorą už rankos ir 
nusitempė iš virtuvės į svetainę su užtrauktomis užuolaido- 
mis, kur buvo tamsiau. 

— Tai čia tu visą laiką slapsteisi? - pašnibždom paklausė ji. 

— Nuo tada, kai pabėgau iš Ternerio namų. 

— Jie tave slapsto? 

— Vargu. Jie nežino, kad aš čia. Neseniai buvau užsukęs 
aplankyti Elės. Ji minėjo kelionę į Havajus. Turbūt jie dabar 
ten. Atsėlinau čia, pasiruošęs pasiduoti jų malonei. Bet ne- 
prireikė. 

— Gali prireikti, kai jie grįš. 

— Gali, - liūdnai sutiko Grifas. - Neabejoju, kad treneris 
išspirs mane lauk. Tačiau niekas jų negalės apkaltinti, kad 
mane slapstė. Atleisk, negaliu uždegti šviesos. Kaimynai 
žino, kad jų nėra, ir nenuleidžia akių nuo namo. Čia toks ra- 
jonas. Atsargus. Reikia uždaryti duris. - Jis uždarė duris tarp 
svetainės ir prieškambario, ir jie paskendo tamsoje. 

— Ar Rodartei netoptelėjo tavęs čia ieškoti? 

— Neabejoju, kad toptelėjo, turbūt pro šalį nuolat prava- 
žiuoja policijos automobilis. Bet sužinojęs, kad Mileriai išvy- 
kę iš valstijos, jis nusprendė, kad čia nepasirodysiu. Be to, 
jis žino, kad dabar treneris negali manęs pakęsti, ir mano, 
kad jei čia pasimaišyčiau, treneris iškart jam paskambintų. 
Tikėjausi, kad tiesa išaiškės, kol jie atostogauja, ir jie nesu- 
žinos, kad gyvenau šiuose namuose. - Grifas tyliai nusijuo- 
kė. - Nors Elė turbūt supras. Stengiuosi apsikuopti, bet ji 
puiki šeimininkė. 

— Mes važiavom jų automobiliu? 

— Jų antruoju automobiliu. Beveik nenaudotu. Vidury nak- 
ties išsivariau jį iš garažo, nuvažiavau į to restorano aikštelę 
ir palikau. Iš ten pareidavau pėsčias ir ten eidavau pėsčias. 
Kaimynai mano, kad automobilis tebėra garaže. 

Čiuopdamas sieną, Grifas aptiko duris į savo kambarį. 

— Čia. 

Kai jie įėjo į vidų ir uždarė duris, jis paleido jos ranką ir 


apgraibom nuėjo prie stalo. Surado lempą ir uždegė. Abu su- 

mirksėjo, staiga įsižiebus žiburiui. Jis parodė langą, žiūrintį į 
kiemą priešais namą. 

— Nedailu, bet veiksminga. 

Langą Grifas buvo uždengęs tamsia antklode, kurią iš visų 
pusių priklijavo prie rėmo lipnia juostele, kad neprasiskverb- 
tų nė pluoštelis šviesos. 

- Iš lauko matyti tik nuleistos žaliuzės. 

— Tu genijus. 

— Iš nevilties. 

Ant stalo buvo padėtas nešiojamasis kompiuteris. Grifas jį 
įjungė. Rado nenaudojamame miegamajame. Treneris visada 
keikdavo kompiuterius, tvirtindamas, kad jais per sunku nau- 
dotis, todėl Grifas spėjo, jog elektronikos amžiuje gyvena Elė. 

Kol kompiuteris krovėsi, jis žiūrėjo į Lorą. Ji vaikščiojo po 
kambarį, žvilgčiodama į nuotraukas, prizus, iškarpas ir kitas 
relikvijas, saugotas nuo penkiolikos metų. 

— Tu anksti pradėjai. 

Ji žiūrėjo į Grifo nuotrauką, darytą tada, kai jis dar nesi- 
skuto. Klūpojo ant vieno kelio aikštėje su futbolininko ap- 
ranga, su pamušais, pasikišęs po pažastimi šalmą, nutaisęs 
baisiai karingą miną. Nuotraukos ir apdovanojimai šiame 
kambaryje buvo futbolininko karjeros metraštis nuo paau- 
glystės komandų iki lemtingųjų atkrintamųjų rungtynių su 
„Redskins“. 

— Juk tau labai patiko? 

— Taip. 

— Gailiesi to, ką padarei? 

— Negali įsivaizduoti. — Grifas dirstelėjo į kompiuterio 
ekraną. Modelis nebuvo nei naujas, nei greitas, nei moder- 
nus. Kompiuteris vis dar krovėsi. Lora atsisėdo ant lovos 
krašto ir susidėjo rankas ant kelių, lyg ruoštųsi klausytis il- 
gos istorijos. 

Grifas pažvelgė į įrėmintą nuotrauką: jis meta kamuolį. 
Buvo nufotografuotas per varžybas, kai jo mokykla tapo vals- 


tijos čempione. Trenerio komanda. Kai ji grįžo iš Hjustono, 
kur „Astrodomo“ stadione vyko varžybos, mokykla apygar- 
doje surengė pergalės paradą. Tuo metu tai buvo svarbiausias 
Grifo gyvenimo įvykis. 

— Nuo tos dienos, kai pradedi, žinai, kad ilgai netrauksi, - 
pasakė jis. - Net jei tampi profesionalu, žaidi trumpai. Tris- 
dešimtmetis žaidėjas jau senas. Trisdešimt penkerių - su- 
kriošęs. Ir tai tik tuo atveju, jei sunkiai nesusižeisi. Tavo kar- 
jera gali baigtis per vienas rungtynes. Kur ten karjera - gali 
žūti. Kiekvieno žaidimo pradžioje erzini likimą. - Grifas at- 
sisuko. — Bet nekeisčiau į kitokį nė vienos šio gyvenimo die- 
nos. Nė vienos. Mėgau įtampą prieš kiekvienas rungtynes. 
Prasidėjus rungtynėms, man nudiegdavo per paširdžius, bet 
tai buvo malonus nerimas, supranti. - Ji linktelėjo. - Būda- 
vo gera laikyti kamuolį. Patiko adrenalino antplūdis kaskart, 
kai sugalvodavau gudrų derinį ir jis būdavo tobulai atliktas. 
Žinoma, gavau visokių privilegijų ir lengvatų, koledžo išsi- 
lavinimą, milijoninį atlyginimą. Bet pasakysiu tiesiai, Lora, 
būčiau žaidęs veltui. Juk dievinau žaidimą net nesėkmin- 
giausiomis dienomis. Dievinau net tais pirmadienių rytais, 
kai vos galėdavau išsiropšti iš lovos - taip skaudėdavo visą 
kūną. - Grifas nusišypsojo. - Rytais ir dabar beveik visa- 
da įstengiu atsitiesti tik po pusvalandžio. - Jis pažvelgė į 
kompiuterį. Kraunasi. - Prisimenu vieną sekmadienio po- 
pietę pilnutėliame Teksaso stadione, savo aistruolių minios 
akivaizdoje gulėjau aikštėje, pargriautas ant žemės penkių 
šimtų kilogramų „Broncos“ žaidėjų. Žiūrėjau pro kvailą sky- 
lę stadiono lubose ir net tada, drybsodamas ant užpakalio, 
praradęs septynis jardus, buvau toks laimingas, kad žaidžiu, 
jog garsiai nusijuokiau. Visi pamanė, kad nušokau nuo proto, 
kad man smegenų sutrenkimas ar kad aš tiesiog neišlaikiau 
įtampos. Niekas nesuprato, jog juokiuosi iš džiaugsmo, kad 
žaidžiu. Žaidžiu. - Jis papurtė galvą ir užgniaužė liūdną juo- 
ką. - Taip, man patiko futbolas. Dieve, kaip patiko. 

Prabėgo valandėlė. Jis išgirdo, kaip Lora giliai įkvėpė ir pa- 
mažu iškvėpė. 

— Ojie mylėjo tave. 

Grifas vėl pažvelgė į ją. Lora žiūrėjo į nuotrauką, kur jis 
buvo su Mileriais. 

— Kalbi apie trenerį? Elę? - Jis nesmagiai gūžtelėjo pe- 
čiais. - Pabrėžk būtąjį laiką. 

Ji parodė į sienas, pilnas lentynas ir lipšniai pasakė: 

— Viskas tebėra, Grifai. 

Valandėlę jis žiūrėjo jai į akis, paskui atsisuko į kompiu- 
terį. 

— Pagaliau. - Perkėlė žymeklį ant interneto piktogramos. 
Pajuto, kad Lora priėjo ir žiūri jam per petį. 

— Ką darysi? 

— Nežinau. Susirasiu kokią nors paieškos varytuvę. Gal ap- 
tiksiu šį adresą. Pradėsiu nuo Dalaso miesto, paskui pereisiu 
prie Dalaso apygardos, galop, jei reikės, išplėsiu paiešką iki 
visos sumautos valstijos. 

— Greičiau nemoki? 

Raidžių jis ieškojo lėtai. Žvilgtelėjo per petį į ją. 

— O tu moki greičiau? 

Jie pasikeitė vietomis. Į krėslą atsisėdo Lora. Grifas atsi- 
rėmė į atlošą, kad matytų ekraną. Ji rinko tekstą daug grei- 
čiau. 

— Manuelas neužrašė, kas tai - Lavakos gatvė, skersgatvis 
ar kelias, - tarė Lora. - Reikės išbandyti visus variantus. 

— Kaip manai, kiek Teksase Lavakos gatvių, skersgatvių ar 
kelių? 

— Šimtai? 

— Aširgi taip spėju. O Rodartė turi geresnius kompiuterius 
ir daugiau žmonių. 

— Ar galiu kai ką pasiūlyti? 

— Prašom. 

— Mokesčių apskaita. Visas turtas apmokestinamas. 


— Manai, kad žmogus, aprūpinantis nelegalius imigrantus 
suklastotais dokumentais, moka turto mokesčius? 

— Mokesčiai bus apskaičiuoti. Ar juos kas nors moka, kitas 
reikalas. 

— Gerai. Ar mokesčių departamentas prijungtas? 

— Pažiūrėsim. Dalaso apygardos mokesčių departamento 
dokumentai? 

— Pirmyn. 

Lora pradėjo ieškoti tokios tinklavietės. 

— Papasakok man apie Bilą Bandį. 

Prašymas Grifą nustebino, ir jis valandėlę tylėjo. 

— Ką norėtum sužinoti? - galop paklausė. 

— Kaip susipažinote. Kaip su juo susidėjai. 

Jis glaustai papasakojo. 

— Kai kiaurai prasilošiau, jis mane pristatė sindikatui. Sin- 
dikatas nurašė mano skolą mainais už kelis kamuolio palei- 
dimus iš rankų. Tokius, nuo kurių neapsaugotas nė vienas 
įžaidėjas bet kurį sekmadienį. 

— Bandis tave išdavė. 

— Federalai pasiūlė nuteisti jį lygtinai, jei jis mane įduos, ir 
galvą guldau, kad ilgai įkalbinėti jo nereikėjo. 

— Dalase yra Lavakos gatvė, bet numeriai iš trijų skaičių, o 
ne iš keturių, - pranešė Lora. 

— Pamėgink Lavakos kelią. 

— Laikraščiai rašė, kad Bandis atnešė du milijonus tau į 
butą Vėžlių Upelyje. 

— Tiesa. Jis turėjo pasislėpęs mikrofoną. Tą akimirką, kai 
paėmiau iš jo dėžę su pinigais, pro duris įsiveržė federalai ir 
perskaitė man mano teises. 

— Tave pasodino į kalėjimą? 

— Taip, - sausai atsakė Grifas, prisiminęs pažeminimą. — 
Vajetas Terneris pasirūpino, kad būčiau išleistas, jei atiduo- 
siu pasą. Vos atsidūręs laisvėje, nuėjau ieškoti Bandžio. 

Lora nustojo rinkti žodžius, atsisuko ir įsmeigė akis į jį. 

— Iš tiesų. Kvailai padariau, bet buvau įtūžęs. Turbūt no- 
rėjau jį pagąsdinti, kad jis sveikas dingęs, nes mane įdavė. — 
Grifas tyliai nusikeikė. - Buvau tikras žąsinas. Kai priėjau 
prie Bandžio namų, durys buvo atidarytos. Įėjau į vidų ir kad 
kiek būčiau išėjęs jo nepamatęs. Buvo užkištas tarp sofos at- 
kaltės ir sienos. Nusuktas sprandas, galva beveik atgręžta į 
užpakalį. 

— Kas jį nužudė? 

— Neabejoju, kad įsakė „Vistos“ vyrukai. Norėjo užkimšti 
jam gerklę, kad jis neįduotų jų, kaip įdavė mane. 

— Jie galėjo nužudyti ir tave. 

— Turbūt pamanė, kad būtų smagiau, jei likčiau gyvas, bet 
kaltinamas Bandžio nužudymu. Neabejoju, kad policijai pra- 
nešė jie. 

- Iš kur „Vista žinojo, kad eisi pas Bandį? 

— Turbūt numanė, kad užsuksiu pas Bandį bent jau pasa- 
kyti, kaip juo nusivyliau, - kandžiai atsakė Grifas. - Dar tebe- 
klūpojau prie lavono, kai atvažiavo du policijos automobiliai, 
nes, pasak jų, kažkoks anonimas paskambino iš taksofono. 

— „Vista tave stebėjo. 

— Na, žinoma. O jei pamatytum tipą, pavarde Benetas, pa- 
manytum, kad jis ir uraganui kilus nė nemirktelėtų. Taigi po- 
licininkai rado mane, kaltinamą azartinių žaidimų reketu ir 
pagal įstatymą draudžiamu lošimu, ir ant grindų gulintį ne- 
gyvą lažybų tarpininką, kuris mane įskundė. Tada į sceną išė- 
jo detektyvas Stanlis Rodartė, atsiųstas tirti nusikaltimo vie- 
tos. Jis atėjo, prisistatė, pasakė, kad buvau puikus įžaidėjas ir 
kad labai apmaudu, jog pasidariau sukčius. Paskui pažvelgė į 
lavoną, į mane ir pradėjo juoktis. Nusikaltimas atrodė aiškus 
kaip ant delno. 

— Taranto apygardos mokesčių inspekcijos dokumentuose 
tokio adreso irgi nėra, - tarė Lora. 


— Dentonas? Kas yra į vakarus nuo Taranto? 


Ji pažiūrėjo ekrane į žemėlapį, kuriame buvo pažymėtos 
apygardos. 

— Parkeris. 

— Pamėgink ir tą. Po perkūnais, - nusikeikė Grifas, žiūrėda- 
mas į žemėlapį, nes tik dabar suvokė pastangų mastą. - Kiau- 
rą naktį prasėdėsim. - Jis žvilgtelėjo į laikrodį, spėliodamas, 
ar Rodartė jau sužinojo adresą, ar jau važiuoja. 

— Byla nebuvo tokia aiški, kaip atrodė Rodartei, - tarė 
Lora. 

— Bandžio galinis kambarys buvo suverstas. Išnaršytas. 
Mano pirštų atspaudų buvo rasta ant sofos, ant sienos prie 
sofos, aš klūpojau prie lavono, kai atvažiavo policija. Bet ga- 
liniame kambaryje mano pirštų atspaudų nebuvo, kad ir kaip 
Rodartė nėrėsi iš kailio. Prisiekusiųjų teismas nepatikėjo, kad 
aš nepalikau pirštų atspaudų ir jokių kitokių įkalčių, krėsda- 
mas butą, paskui nusimoviau pirštines ir nužudžiau Bandį. 
O jei taip ir padariau, kur pirštinės? 

— Kodėl jo galinis kambarys buvo apieškotas? 

— Rodartė mano, kad Bandis ten slėpė pinigus, o aš juos 
pasiėmiau. 

Lora vėl atsisuko ir pasižiūrėjo į jį. 

— Bet juk tavo kišenėse pinigų nerado? 

— Ne. Tačiau aš nebūtinai galėjau ieškoti grynų pinigų. 
Gal banko sąskaitos numerio. Gal seifo kodo. Ką galėčiau 
įsidėmėti. Vėliau, išėjus iš kalėjimo, manęs būtų laukęs lo- 
bis. - Grifas atšiauriai pažvelgė į ją. - Sakau, kad žinotum, 
jog niekada nebuvau kojos įkėlęs į Bandžio galinį kambarį. 
Nežinojau, ką jis ten turi ar ko neturi. Man rodos, juodai die- 
nai jis nieko nebuvo atsidėjęs. 

— Aš neklausiau, - tyliai pasakė Lora. Ji nusigręžė, peržiū- 
rėjo duomenis ekrane. - Parkerio apygardoje nei Lavakos ga- 
tvės, nei kelio ar skersgatvio nėra. 


Grifas išsitraukė iš kelionmaišio Manuelo žemėlapį. 

— Dar kartą parodyk valstijos žemėlapį. - Ji taip ir pada- 
rė. Kai žemėlapis pasirodė ekrane, Grifas bakstelėjo pirštu. - 
Raudona kreidele nupiešta žvaigždutė yra čia. - Jis parodė į 
pietinę valstijos dalį. - Tarp Mišeno ir Hidalgo. 

— Tarkime, kad per čia jis pateko į šalį. Dieve, kiek kilome- 
trų nuo tos vietos iki čia? 

— Mažiausiai šeši šimtai penkiasdešimt. Gal net aštuoni 
šimtai. 

— Daugybė apygardų. 

— Taip, bet galvą guldau, kad tarpininkas gyvena netoli 
nuo čia. Sakykim, Manuelas ėjo į šiaurę per San Antonijų ir 
Ostiną. 

— Iš esmės nenukrypdamas nuo greitkelio I-35. 

— Iš esmės. Pasidomėkim apygardomis į pietus nuo Dalaso 
ir Fort Verto. 

— Hudas, Džonsonas, Elisas. 

— Patikrink jas ir leiskis žemyn. 

Jie rado, ko ieškojo, Hilio apygardoje. 

— Grifai! Hilio apygardoje yra Lavakos kelias. Miesto pa- 
kraštyje jis įsuka į keliuką 2010. O mes manėm, kad tai namo 
numeris! 

Jis pasilenkė virš Loros, ir ji parodė vietą ekrane. 

— Koks miestelis? - paklausė Grifas. 

— Aitaska. 


— Pakartok, - tarė Rodartė. 

- Aitaska. 

— Kur ji, po velnių, yra? - Rodartė važiavo, vairuodamas 
viena ranka, o kita prie ausies spaudė mobilųjį telefoną. 

Nuovadoje policininkas ieškojo adreso, kurį išplepėjo Gri- 
fas Berketas, prieš numesdamas telefoną. Palydovu ir tech- 
nika, apie kurią jis nieko neišmanė, buvo nustatyta, kad Lo- 


ros Spikmen mobiliuoju skambinta iš kažkokio kino teatro. 


Nespėjo jis nė apsidžiaugti, kai tas prakeiktas daiktelis buvo 
rastas automobilių aikštelėje ant šaligatvio. 

Nuo čia jie pametė pėdsaką, nes ponios Spikmen automo- 
bilis liko jos sodyboje, ir kuo dabar važinėja Berketas, niekas 
nežinojo, bent jau policininkų apklausti kino teatro žiūrovai. 
Ieškoti pėdsakų Rodartė paliko Karterį. Tiesą sakant, Rodar- 
tė trynė rankas, kad gali skirti porininkui kitą užduotį. Nuo 
dabar jam buvo parankiau dirbti vienam. 

Rodartė įtūžo, pamanęs, kad Grifas Berketas ir jo sveti- 
mautoja meilužė - įdomu, ar ji prisidėjo prie vyro nužudy- 
mo? - dabar slapčia juokiasi iš jo. Idiotai, stovėję sargyboje, 
rytoj ieškos darbo. Paskui nukentės nuo jo. Jų žmonos irgi. Ir 
vaikai. Jie gailėsis, kad gimė. 

Bet tai smulkmenos, palyginti su tuo, kas laukia Grifo 
Berketo ir vargšės, nekaltos, liūdinčios našlės. Galėjo ją iš- 
barškinti, kai pasitaikė proga. Kam ji būtų pasiskundusi? Fa- 
rams? - mąstė šaipydamasis. Nieku gyvu. Juk jis galėjo imti 
ir papasakoti apie jos neteisėtą romaną su vyro žudiku. Taip, 
reikėjo pasiduoti pagundai, apėmusiai jį viešbučio numeryje, 
ir ją parūrinti. Visa bėda, kad jis per daug geras žmogus. 

Policininkas tratėjo nurodymus: 

— Iš čia, kur dabar esate, važiuokite į pietus 35 E keliu, kol 
privažiuosite I-20, tada sukite į vakarus. Išvažiavęs iš Fort 
Verto, traukite 35 W į pietus. Nepražiopsokit išvažiavimo. 

— Tai kur šitas Lavakos kelias? 

— Prasideda rytinėje miestelio dalyje ir virsta keliuku 2010. 
Štai iš kur tie skaičiai. Gal ir ne adresas, bet gairės. 

— Turbūt, - Rodartė abejojo. - Bet niekur nedink, gal dar 
reikės tau paskambinti. 

— Jau paskambinau vietos policijai. Viršininkas - Merionas. 

— Vardas? 

— Pavardė. Pranešiau ir Hilio apygardos specialiosioms pa- 


jėgoms. Merionas išsiuntė policijos automobilį žvalgyti teri- 

torijos, pažiūrės, gal jo vyrai ką nors pastebės. Kai nuvažiuo- 
site, sulauksite pastiprinimo. 

— Ar pasienio policijai pranešta apie Manuelą Ruisą? 

— Paprašiau Meriono visiems priminti. 

— O apie Grifą Berketą? 

- Ginkluotas ir pavojingas. Kaip liepėt, detektyve. 

- Jis turi tarnybinį policininko ginklą. 

— Pasakiau Merionui ir tai. Įsiuto. O juk mes, kai pagalvoji, 
plodavom tam šunsnukiui, - patylėjęs pridūrė. 

— Taip, kai pagalvoji. 

Geriausias variantas: Berketą pastebi ir nupila puolęs į pa- 
niką menkai apmokamas Hiksvilio policininkas, „Cowboys“ 
sirgalius, nekenčiantis jo iš principo. 

Jei Berketą nudės kas nors kitas, niekas jo neįtars. Bet šis 
planas turi didelį trūkumą. Jis nepatirs malonumo, apie kurį 
seniai svajoja: pačiam nukalti tą pašlemėką. 

— Koks vietos nuovados numeris? - paklausė Rodartė po- 
licininko. Sužinojęs spragtelėjo telefoną ir iškart surinko 
numerį. Prisistatė ir netrukus buvo sujungtas su Merionu. - 
Rodartė, Dalaso policijos skyrius. 

— Taip, pone, - išgirdo trumpą atsakymą. 

— Noriu paklausti, kokių priemonių ėmėtės. Kas ten vyksta? 

— Kelyje 2010 tėra senas ūkininko namas. Tuščias. Seniai 
negyvenamas. Mano vyrai sako, kad nugriūtų, papūtus sti- 
priam vėjui. 

— Tikrai? 

- Jis apleistas. Mes žvalgomės, bet nei mūsų pareigūnai, 
nei šerifo pavaduotojai daugiau nieko toje pusėje nežino. 
Daugelio kilometrų spinduliu. 

— Aišku. Nuolat mane informuokite. 

— Žinoma, detektyve. 

Rodartė uždarė telefoną ir metė ant keleivio sėdynės, keik- 


damas savo patiklumą. Negi Berketas užsimanė jį pavaikyti? 


Pasiūlė darbelį, kad Rodartė būtų užsiėmęs, kol jis su meiluže 
paspruks? 

Jis sustojo šalikelėje, atsidarė langą ir prisidegė cigaretę. 
Variklio neišjungė - svarstė, ko griebtis. 


— Aitaska? - pakartojo Lora. - Girdėjai tokį miestelį? 

— Ne, bet rasiu. - Grifas spustelėjo jai pečius. - Puikiai 
padirbėjai. Ačiū. - Jis pasuko prie durų. - Išjunk lempą, kol 
išeisiu. Ir neužmiršk, kad šviesą gali užsidegti tik tada, kai 
durys į šį kambarį uždarytos. 

— Tu išeini? 

— Tučtuojau. Tikiuosi, Rodartei per daug nepasakiau. 

— Bet mes nežinom, ar šis adresas ko nors vertas. Ir net jei 
vertas, Manuelo ten gal jau seniai nebėra. 

— Turiu pamėginti. Jis - mano paskutinė viltis. 

— Aš irgi važiuoju, - ryžtingai pareiškė Lora. 

— N-ne. Jokiu būdu. Aš nežinau, ką... 

— Važiuoju su tavimi. - Lora atsistojo, bet jos veidas staiga 
persikreipė, ir ji susikišo rankas tarp šlaunų. 

— Kas atsitiko? | 

Lora stovėjo ir išsigandusi žiūrėjo į jį. Paskui jos veidas su- 
siraukšlėjo, ir ji suaimanavo: 


— One. 


Trisdešimt ponktas skyrius 


Il. pamates kraują ant jos rankų ir treningo kelnių, Grifas 
nesuprato, kas atsitiko, kol neišvydo sielvarto jos akyse. 

— Jėzau. 

— Kūdikis, - pravirko Lora. 

Grifas ištiesė ranką, bet ji atsitraukė. 

— Lora, vežu tave į ligoninę. 

— Nieko nebepadarysi. 

— Tu nežinai. 

— Žinau. - Jos akys pasruvo ašaromis. - Jo nebėra. 

— Ne, dar galime sulaikyti. Ir sulaikysim. 

— Kur vonios kambarys? - Lora ėmė paklaikusi dairytis. 

Grifas priėjo prie durų ir uždegė šviesą viduje. Ji prasmu- 
ko pro jį ir užsidarė. 

— Lora? 

— Neik. 

Jis delnais ir kakta smarkiai įsirėmė į duris. Dar niekada 
gyvenime nesijautė toks niekam tikęs. Persileidimas. Buvo 
girdėjęs šį žodį, suprato, ką jis reiškia, bet nežinojo, kad jame 
telpa tiek daug kraujo ir tiek daug nevilties. Jautėsi niekam ti- 
kęs, niekam nereikalingas ir bejėgis. Gamtos dėsniai jį įveikė. 

Jam atrodė, kad ištisą amžinybę stovi prie vonios kamba- 
rio durų. Kelis kartus pasibeldė, paklausė, kaip ji, ar negalėtų 
padėti. Lora kažką murmtelėjo, ir jam nepasidarė aiškiau. 

Tualete daug kartų buvo nuleistas vanduo, atsuktas čiau- 
pas virš kriauklės, galiausiai ėmė švirkšti dušas. Paskui 
purškimas nutilo, ir netrukus Lora atidarė duris. Buvo apsi- 
vyniojusi rankšluosčiu. Jis nužvelgė ją nuo šlapių plaukų ant 
viršugalvio iki kojų pirštų, paskui nuo kojų pirštų iki viršu- 
galvio ir įsižiūrėjo į akis, paraudusias ir ašarotas. 

— Beviltiška? 

Lora linktelėjo. 

Grifas nusistebėjo, kad jis taip kenčia. 

— Skauda? 

— Truputį. Kaip labai skausmingos mėnesinės. 

— Aha, - tarė jis, lyg žinotų, ką reiškia skausmingos mėne- 
sinės. 

— Man reikia kokio nors drabužio. 

Grifas pažvelgė jai už nugaros. Vonios kambaryje ant grin- 
dų gulėjo šlapias treningas. 

— Ką nors rasiu. 

— Gal ponia Miler turi įklotų? 

Įklotų? Jis sutriko. Įklotai. Kurgi ne. Žinotų, ką pasakyti apie 
nuskausminamąjį balzamą „Tiger Balm“ ar vaistus nuo kirkš- 
nių niežulio. Kojų grybelis? Irgi girdėtas. Bet prekybos centre 
jis niekada nebuvo užsukęs į moters higienos skyrių. Bent jau 
su reikalu. Niekada nepirko įklotų merginai, žmonai, dukteriai. 
Viso labo žinojo, kad motina laikė dėžutę tamponų vonios kam- 
baryje po kriaukle. Žinojo, kad jų reikia, bet daugiau nieko. 

— Tuoj grįšiu. 

Negalvojo apie šviesas, kurias uždegė, blaškydamasis po 
namus, atsitrenkdamas į sienas, atlapodamas duris, jau ke- 
lias dienas uždarytas. Milerių miegamajame atidarė spintą. 
Trenerio drabužiai kabėjo vienoje pusėje, Elės kitoje, batai 
buvo tvarkingai sudėti apačioje. 

Grifas nutraukė nuo pakabo chalatą, paskui pradėjo raus- 
tis po komodos stalčius, kol rado kelnaites. Ne mažutes ir nė- 


riniuotas kaip Loros, bet bus gerai. 

Įklotai. Gal Elei jau menopauzė? Iš kur jis gali žinoti, vel- 
niai griebtų. Apieškojo Milerių vonios kambarį, bet nė vieno- 
je spintelėje nieko nerado. Svečių vonios kambarys? Kartais 
Elės aplankyti atvažiuodavo dukterėčios. Gal... 

Svečių vonios kambario spintelėje jis rado tualetinio popie- 
riaus, dantų pastos, muilo, vienkartinių skustuvų, net dantų 
šepetukų, suvyniotų į celofaną. Įklotų ir tamponų. Ačiū Die- 
vui, kad yra Elė. Čiupo dėžutę su įklotais. 

Lora sėdėjo ant unitazo dangčio, apkabinusi save per lie- 
menį, ir linguodama žiūrėjo į tolį. Grifas padėjo atneštus 
daiktus ant stalo ir pritūpė priešais. Tebebuvo susisupusi į 
rankšluostį, nuogos rankos ir kojos pašiurpusios. 

-— Atleisk, kad aš taip ilgai. 

— Neilgai. Nieko baisaus. 

— Tu sušalai. - Jis apsiautė Lorą chalatu. - Kišk rankas. - 
Grifas įkišo jos rankas į rankoves, paskui apvyniojo ją chalatu 
su visu rankšluosčiu. 

— Ačiū. 

— Ką man daryti? 

— Nieko. 

Grifas tebetupėjo priešais, žiūrėdamas jai į veidą. 

- Tikrai? Gal... - Lora papurtė galvą, nutildydama jį, su- 
žlugdydama viltį. 

Jai iš akių vėl ištryško ašaros ir nuriedėjo skruostais. 

— Per daug. Tiek daug, kad negalėjau apsirikti. 

— Tau reikia į ligoninę. Bent jau daktarui paskambink. 

— Po dienos kitos nueisiu pas daktarą. Reikia įsitikinti, kad 
gimda išsivalė. - Lora gurktelėjo, turbūt rydama ašaras. — 
Viskas bus gerai. Turėjau tai iškęsti. Nemalonu, bet... - Ji 
nubraukė nuo skruosto ašaras. - Dažnai taip būna. Kas de- 
šimtas nėštumas. Maždaug taip. 

Bet taip atsitinka ne tau. Ne man. Sielvartas buvo bendras. 
Grifas palietė Lorai skruostą, bet ji loštelėjo ir atsistojo. 

— Dabar noriu pabūti viena. 

— Aš negaliu... ? 

— Ne. Tu niekuo negali padėti. Tik... - Ji mostelėjo, kad jis 
išeitų. 

Atstumtas Grifas pasijuto raguotas ir naguotas. Vien jo 
prisilietimas žeidžia švelnų moters kūną. Lyg būtų kaltas dėl 
stambumo ir lyties. Nežinojo, kodėl jaučiasi toks griozdiškas, 
nerangus ir smerktinas, kai atsistojo ir atbulas ėmė trauktis 
prie atdarų durų. Išėjo ir jas uždarė. 


Kai Lora išėjo iš vonios kambario, Grifas sėdėjo ant lovos 
krašto, pasirėmęs alkūnėmis į kelius, ir, susiėmęs rankomis 
galvą, pirštais taršė plaukus. 

Išgirdęs jos žingsnius, pakėlė akis bereikšmiu veidu. Lora 
susidrovėjo, kad nuo smakro iki kulkšnių susisupusi į rausvą 
kilpinį chalatą, priklausantį moteriai, kurios niekada nema- 
tė. Jis rado jai kelnaites. Įklotų. Net vyras niekada nebuvo 
jai toks artimas kaip Grifas Berketas paskutinėmis akimir- 
komis. 

— Juk kaltas aš, tiesa? - paklausė jis. 

— Tu kaltas? 

Grifas atsistojo. 

— Viešbutyje su tavim elgiausi šiurkščiai. 

— Ne, nešiurkščiai. 

— Šiurkščiai. Apstumdžiau tave. Paskui verčiau bėgti, 
šliaužti ant pilvo, tempiau... 

— Tu nekaltas, Grifai. 

— Kurgi ne! Nieko nebūtų atsitikę, jei būčiau palikęs tave 
ramybėje. Tebeturėtum kūdikį, jei būtum saugiai sėdėjusi 
viešbučio kambaryje, o ne lėkusi su manim nežinia kur kaip 
kvailė. 

— Paklausyk, - Lora kalbėjo švelniai, tikėdamasi jį nura- 
minti. - Man jau kelias dienas maudė. Fosterio laidotuvių 
rytą buvo išskyrų. Nėštumo pradžioje tai įprasta. Pamaniau, 
kad nuo įtampos, sukrėtimo dėl jo mirties. Nekreipiau dė- 

mesio. Bet skausmas ir tepimas buvo požymiai. Vis tiek taip 
būtų atsitikę, Grifai. - Iš jo minos matė, kad neįtikino. 

— Tu vis dar kraujuoji? 

— Truputį. Manau, kad gemalą jau... - Ji neprisivertė pasa- 
kyti to garsiai. - Manau, kad blogiausia jau praėjo. 

— Tai tau nieko neatsitiks? 

— Nesijaudink dėl manęs. Atleisk, kad sugaišinau. 

— Sugaišinai? 

— Manuelas. 

— O. Tikrai. 

— Žinai, kaip nuvažiuoti į Aitaską? 

Jis pasižiūrėjo į ją taip, lyg nesuprastų klausimo, paskui 
atsakė: 

- Į pietus 35 keliu iš Fort Verto. Rasiu. 

— Kiek laiko važiuosi? 

— Nežinau. Gal pusantros valandos. 

— O jei rasi Manuelą, kaip įtikinsi važiuoti su tavim? Jis 
net angliškai nesupranta. 

- Pasistengsiu, kad suprastų. 

— Jis bus persigandęs. Dievas žino, ką darys, kai pamatys 
tave. 

— Aš sugebėsiu savim pasirūpinti. O tu? 

— Nieko man neatsitiks. 

— Gal tau ko nors reikia? 

— Nežinau. 

Grifas nusisuko. 

— Tada gerai. - Kalbėjo greit, pliaukšėdamas delnais per 
šlaunis, nes nekantravo eiti. - Pasilikčiau, bet... 

— Ne, privalai eiti. Tiesą sakant, dabar norėčiau pabūti viena. 

- Žinoma. Suprantama. - Jis perbraukė pirštais plaukus, 
apsuko ratą ir išlygino lovatiesę. - Atsigulk. Miegok. 

— Miegosiu. Būk atsargus. 


— Gerai. 

Grifas staigiai apsigrežė ir išėjo iš kambario, uždarydamas 
duris tyliai, bet ryžtingai. Ji išgirdo, kaip atsidarė, o paskui 
užsidarė durys iš svetainės į prieškambarį. 

Suvokus, kad galų gale liko viena, skausmas ją sugniuždė. 
Atsigulė ant šono ir susirietė į kamuoliuką. Paskui įsikniaubė 
į pagalvę ir paplūdo ašaromis, davusi valią jausmams. 

Rauda supurtė visą kūną. Kai čiužinys pasviro, Lora nepa- 
tikėjo, kad jis grįžo. Neleido sau patikėti, kol pajuto, kaip jis 
glosto jai petį ir šnibžda: 


— Nusiramink. 


Grifas nuėjo iki užpakalinių durų. Net suėmė durų rankeną. 
Jo ateitis, o gal net gyvybė priklausė nuo Manuelo Ruiso, kurį 
jis privalo rasti anksčiau už Rodartę. Privalo išeiti, kuo grei- 
čiau nuvažiuoti į tą taškelį žemėlapyje ir iškasti iš po žemių 
vienintelį pasaulyje žmogų, kuris gali išgelbėti jį nuo mirties 
bausmės už Fosterio Spikmeno nužudymą. 

Be to, Lora atmetė jo pagalbą. Beveik išstūmė jį už durų. 
Nieko nuostabaus. Jis kaltas, kad ji neteko kūdikio. Šiandien 
vakare, kai ji pasakė, kad iš tikrųjų nėščia, Grifas pamanė: Pa- 
galiau. Pirmą kartą gyvenime padarė gerą ir teisingą darbą. 

Turėjo žinoti, kad tai ilgai netruks, kad jis viską sugadins. 
Baigta. Kūdikio nebėra, ir dabar jis nieko nebegali padaryti. 

Eik! Eik! Pasuk tą sumautą rankeną. 

Jis grįžo per svetainę, dar ne visai suvokdamas, kad apsi- 
galvojo. Loros verksmą išgirdo, atidaręs duris į prieškambarį. 
Pamatęs, kaip ji rauda, įsikniaubusi į pagalvę, susirietusi po 
rausvu chalatu, pasijuto taip, lyg kažkas būtų smarkiai su- 
gnybęs širdį. 

Atsigulė šalia ir palietė Lorai petį. 

— Nusiramink. 

— Turi eiti, - sugaikščiojo ji. 

— Ne, turiu būti čia su tavim. Noriu būti. - Grifas apkabino 


ją per liemenį ir priglaudė. 

— Negali leisti Rodartei... 

— Negaliu palikti tavęs. Nepaliksiu. - Jis įsikniaubė jai į 
sprandą. - Atleisk, Lora. Dieve, kaip aš gailiuosi. 

— Nustok tai kartoti, Grifai. Liaukis taip galvoti. Tu nekal- 
tas. Niekas nekaltas. Taip gamta pasakė, kad kažkas negerai. 
Buvau nėščia tik septynias savaites. Kūdikis dar net nebuvo 
susiformavęs. 

— Man buvo. 

Lora pakėlė galvą. Ašarotomis akimis pasižiūrėjo į jį. Pas- 
kui, graudžiai suaimanavusi, įsikniaubė jam į krūtinę. Grifas 
apkabino ją, prisitraukė, prispaudė prie savęs, pasikišo jos 
galvą po smakru. Panėrė pirštus jai į plaukus ir ėmė masa- 
žuoti galvos odą. 

Lora verkė, ir jis jai netrukdė. Tai moteriškas, motiniškas 
reikalas. Ašaros būtinos jai išgyti, jos apvalo kaip ir kraujavi- 
mas. Nesuprato, iš kur, po galais, tai žino. Žinojo, ir tiek. Gal 
sunkiu metu esi apdovanojamas nepaprastu įžvalgumu. 

Galų gale liovusis verkti, ji atlošė galvą neatsitraukdama. 

- Ačiū, kad grįžai. 

— Negalėjau išeiti. 

— Nenorėjau, kad išeitum. 

— Išvarei mane. 

— Kad neprašyčiau pasilikti. 

— Tikrai? 

— Tikrai. 

Grifas įsižiūrėjo jai į akis. 

— Gražios. 

— Kas? 

— Tavo akys. Kai verki, blakstienos sulimpa į tamsius 
kuokštelius. Gražios. 

Lora tyliai nusijuokė ir šniurkštelėjo. 

— Taip, neabejoju, kad dabar puikiai atrodau. Bet vis tiek 
ačiū už malonius žodžius. 

— Tai ne malonūs žodžiai. Nemoku sakyti malonių žodžių. 


Ji valandėlę delsė, paskui vėl įsikniaubė jam į kaklą. 

— Tau niekada ir nereikėjo. Ar reikėjo? 

— Aš niekada nenorėjau. 

— O su Maršija? 

— Jai mokama, kad pati maloniai kalbėtų. 

— O su manim, aišku, nereikėjo. Tau buvo mokama ne už 
malonius žodžius. 

Grifas pakišo pirštą jai po smakru ir privertė ją pakelti galvą. 

— Manai, paskutinę dieną galvojau apie pinigus? Ar apie 
kūdikį? Ne. Aš lėkiau, negalvodamas apie greičio apriboji- 
mus, tik dėl vienos priežasties - norėjau pamatyti tave. Ta 
popietė nesusijusi su niekuo, išskyrus tave ir mane. Tu tai 
žinai, Lora. Žinau, kad žinai. 

Lora lėtai linktelėjo. 

— Tada gerai. - Jie meiliai nusišypsojo vienas kitam. 

— Nesakyk, kad iš tavęs nieko doro. - Ji prabilo pirma. 

— Vėl pradedam? - nusijuokė Grifas. 

— Kada nors ieškojai tėvų? Kas jiems atsitiko, kai jie tave 
paliko? Ar tu žinai? - Jis taip ilgai tylėjo, kad ji atsiprašė. - 
Nepyk dėl mano klausimų. Nereikia apie tai kalbėti, jei ne- 
nori. 

— Ne, nieko. Bjauru, ir tiek. 

Bet Lora klausiamai tebežiūrėjo jam į akis. 

Jis pamanė, kad ji turi teisę žinoti, kaip bjauru. 

— Mano seniokas mirė nuo alkoholizmo, neturėdamas nė 
penkiasdešimties. Motiną suradau Omahoje. Prieš pat sėsda- 
mas į Big Springą atlikti bausmės, įsidrąsinau ir jai paskam- 
binau. Atsiliepė. Išgirdau jos balsą pirmą kartą per, hm, pen- 
kiolika metų. Motina pakartojo „alio“. Nekantriai, kaip sako- 
ma tada, kai pakeli ragelį, o žmogus, kuris paskambino, tyli, 
tik girdi jo kvėpavimą. Tariau: „Labas, mama. Čia Grifas.“ Kai 
tik tai pasakiau, ji padėjo ragelį. - Nors Grifas apsimetė, kad 
žaizda surandėjo, tas atsižadėjimas tebeskaudino. — Keista. 
Žaisdamas spėliodavau, ar ji žino, kad išgarsėjau. Ar matė 

mane per televizorių, mano nuotrauką ant kokios nors pre- 
kės ar žurnale? Spėliojau, ar žiūri rungtynes, ar pasakoja 
draugėms: „Čia mano sūnus. Tas čempionų komandos įžai- 
dėjas - mano sūnus. Po to skambučio spėlioti nebereikėjo. 

— Tavo skambutis užklupo ją netikėtai. Gal jai pritrūko 
laiko... 

— Aš irgi taip maniau. Matyt, troškau bausmės. Todėl ne- 
užmiršau to telefono numerio. Penkerius metus. Paskam- 
binau prieš kelias savaites. Atsiliepė kažkoks vyrukas, o kai 
paprašiau ją pakviesti, atsakė, kad ji mirė prieš dvejus metus. 
Paaiškino, kad plaučiai buvo nesveiki. Merdėjo ilgai. Net ži- 
nodama, kad mirs, nebandė man paskambinti. Tiesą sakant, 
jai buvo nusišikt ant manęs. Visada. 

— Atleisk, Grifai. 

Jis gūžtelėjo pečiais. 

— Nesvarbu. 

— Aišku, svarbu. Žinau, kaip skauda. Mane irgi paliko mo- 
tina. - Lora papasakojo apie tėvą. - Jis buvo tikras herojus, 
kaip koks kino personažas. Jo mirtis sukrėtė ir mamą, ir 
mane, bet aš galiausiai atsikvošėjau. Ji ne. Depresija išsekino 
ją, net iš lovos nebesikeldavo. Kad ir ką sakiau ar dariau, jai 
geriau nebuvo. Ji nenorėjo, kad būtų geriau. Vieną dieną ji 
išsivadavo iš savo vargų. Pasinaudojo tėčio pistoletu ir pasi- 
rūpino, kad ją rasčiau aš. 

— Jėzau. - Grifas stipriau apkabino ją ir pabučiavo į plaukus. 

— Man labai ilgai atrodė, kad apvyliau motiną. Bet dabar 
suprantu, kad ji apvylė mane. Nors kūdikis buvo mažutis, 
vos kelių savaičių, aš būčiau gynusi jį iš paskutiniųjų, Grifai. 
Norėjau apsaugoti jį nuo skausmo, tiek dvasinio, tiek fizinio. 
Kaip motina gali prarasti instinktą rūpintis savo vaiku ir jį 
saugoti? 

Grifas giliai įkvėpė ir pamažu iškvėpė. Nežinojo atsakymo. 
O toks klausimas jam kildavo taip seniai, kiek tik prisiminė 
motiną. 


— Turėjau tau atvirai papasakoti apie savo šeimą. Bet būgš- 
tavau, kad jei papasakosiu, nuspręsi, kad aš niekam tikęs, ir 
pasirinksi kitą tėvą savo vaikui. 

— Pripažįstu, kad iš pradžių padarei man nekokį įspūdį. 

— Papasakok, - paprašė jis su šypsena. 

— Mano nuomonė apie tave pasikeitė, kai atnešei lubri- 
kanto. 

- Juokauji. 

— Ne. 

— Nenorėjau, kad tau vėl skaudėtų. 

— Hm, ir labai nusiminei suvokęs, kad nepasinaudojau. 

— Taip, bet iš tikrųjų įsiutau todėl, kad tu manei, jog man 
vis tiek, skaudės tau ar ne. 

— Tu taip ir pasakei. Kai pamačiau, kaip supykai, pakeičiau 
nuomonę apie tave. Tau rūpėjo daug labiau, negu išsidavei. 
Pamačiau, kad anaiptol nesi toks sugedęs, kaip mano žmo- 
nės. Kaip manai tu. 

— Nesek man medalių, Lora. Tu dar buvai kito vyro žmona, 
o aš jau svajojau apie tave. Nebūčiau to prisipažinęs net sau. 
Bet svajojau. Sumanymas buvo jo, kiekvieną kartą susitikda- 
vai su manimi dėl to, kad jis reikalavo. Tačiau po tos dienos, 
kai tu patyrei orgazmą, lioviausi save apgaudinėti. 

— Aš irgi, - tyliai prisipažino ji. - Supratau, kad vėl likti su 
tavimi vienai pavojinga. Todėl pasakiau Fosteriui, kad nebe- 
grįšiu. Bet grįžau. Ir nesvarbu, kas atsitiko, nebūčiau sąžinin- 
ga, jei sakyčiau, kad gailiuosi. 

Tada Grifas vos kai ko nepasakė, vos kai ko neprisipažino, 
nors niekada netikėjo, kad galėtų tai pasakyti kitam žmogui. 
Bet laikas buvo netinkamas. 

Jis tik paėmė jos ranką ir, uždėjęs sau ant krūtinės, pri- 
spaudė prie širdies. Ji nežinojo, negalėjo žinoti, kad jam, ne- 
mėgstančiam prisilietimų, tai nepaprastai svarbus žingsnis. 
Bet jis žinojo. 

— Spėliodavau... - prabilo Lora. 

— Ką? 

— Nesvarbu. - Ji susigraužusi papurtė galvą. 

— Ką? 

— Kuo tu naudodavaisi. 

— Naudodavausi? 

— Na... supranti. Kol aš gulėdavau miegamajame ir laukda- 
vau. Spėliodavau, ką tu darai, kad susijaudintum. 

- A. - Jis tyliai nusijuokė. - Naudodavausi tavimi. 

— Manimi? 

— Kai ten susitikome pirmą kartą, tu vilkėjai minkštus 
rausvus marškinaičius ir bobos su kiaušiais kostiumėlį. 

— Nesuprantu. 

- Vilkėjai dalykinį kostiumėlį, kuris aiškiai rodė, jog nori, 
kad į tave būtų žiūrima rimtai. Kad darbe būtum laikoma ly- 
gia, o ne moterimi. Bet tau nieko neišėjo, nes vis tiek atrodei 
kaip moteris, su kuria mielai sugulčiau. Ypač marškinaičiai. 
Jie buvo tokios spalvos kaip šis chalatas. 

— Žinau, apie kuriuos kalbi. 

— Todėl, kad stovėtų, gaivodavau apie tavo krūtis po marš- 
kinaičiais, minkštas ir šiltas. Galvodavau, kaip kišu rankas po 
marškinaičiais ir jas liečiu. To pakakdavo. 

— Tik tiek? 

— Na, gal toptelėdavo, kad būtų neblogai palaižius spene- 
įsivaizduodavau, kaip tu guli lovoje, tokia dorybinga iki pu- 
sės ir visiškai nuoga po antklode, ir lauki manęs. Kaskart su- 
veikdavo. Žinoma, paskutinę dieną buvo kitaip. 

— Taip. 

Jis palietė jai lūpas pirštų galiukais. 

— Sunkiausia būdavo leisti tau išeiti ir grįžti pas jį. 

— Manau, Fosteris suprato, kad tą popietę kažkas įvyko. 
Kad aš buvau sukrėsta. Kai vakare grįžau namo, jis elgėsi 
keistai. Beveik erzino mane. 

Lora išsprūdo jam iš glėbio, atsigulė ant nugaros ir įsižiū- 
rėjo į lubas. 

— Aš supratau, kad visa tai - tu, kūdikis, viskas - buvo Fos- 
terio būdas nubausti mane už tai, kad vairavau, kai jis buvo 
sužeistas. 

— Kaipjis galėjo tave kaltinti? Tai buvo atsitiktinumas. 

— Tas ir yra, Grifai, kad Fosteris netikėjo atsitiktinumais. 
Nesupranti, ką reiškia įkyrių būsenų neurozė. Darbus reikia 
atlikti vieną po kito ir tam tikru būdu. Nukrypimai neleistini. 
Jis manė, kad nustatytos tvarkos pokyčiai sukelia katastrofą. 
Tą vakarą vairuoti norėjo Fosteris. Jis atvežė mane į vaka- 
rą, jis turėjo ir parvežti namo. Bet aš nesutikau, nes jis buvo 
įkaušeęs. Nutraukiau seką, ir tai, kas atsitiko, buvo to padari- 
nys. Atvirai jis manęs nekaltino. Bet dabar manau, kad min- 
tyse kaltino. Matyt, baisiai pyko ant manęs, ir tas apmaudas 
buvo pražūtingas. 

Grifas apsidžiaugė, kad Lora pati apie tai prabilo. Jai reikė- 
jo išsikalbėti, pasakyti tiesą ne tiek jam, kiek sau. 

— Galėjau pastoti, kreipusis į vaisingumo kliniką, pasinau- 
dojusi spermos donoru. Fosteris savo ligos dingstimi įkalbė- 
jo mane to nedaryti, bet tikroji priežastis ne ta. Dabar man 
aišku. Aš mylėjau jį tyrai ir ištikimai, ir jis tai žinojo. Mūsų 
santuoka man buvo šventa ir brangi. Aš ją vertinau labiau 
už viską. Todėl Fosteris sugalvojo būdą, kaip ją susilpninti ar 
net visai sunaikinti. 

— Kaip savo kojas. 

— Kaip savo kojas. Jis žinojo, ką manau apie jo planą. Ne 
kartą sakiau jam, jog planas negeras, bet Fosteris nenorė- 
jo nė girdėti, kad nesutinku. Jis suokė, kokia aš stropuolė, 
nesibaidanti sunkumų ir užduočių. Dabar suprantu, kaip 
mikliai Fosteris mane apvyniojo apie pirštą. Pasinaudojo 
mano opiausiomis vietomis, žinodamas, kad taip privers 
mane sutikti. 

— Paskui paguldė tave į lovą su manimi, pariju, vyru, ku- 


riuo tu negalėjai žavėtis ir kuris tau nepatiko. 

— Ne, - liūdnai šyptelėjo Lora. - Tu klysti. Jis pasirinko 
tave, nes esi gražus ir stiprus, neginčytinai vyriškas. Tu netu- 
rėjai moters penkerius metus, o aš vyro - dvejus. Argi galima 
nesusižavėti žmogumi, kuris duoda tai, ko mums trūksta? 
Fosteris norėjo, kad mus imtų traukti vieną prie kito. Ypač 
mane. Kad širdies gilumoje jausčiausi svetimautoja, laužanti 
santuokos įžadus, kurie man tokie brangūs. 

Lora kalbėjo protingai. Iškreiptam Fosterio Spikmeno pro- 
tui taip ir būtų atrodę. 

— Kai vaikas būtų buvęs pradėtas, o aš nebegyvas, tu bū- 
tum jautusi ne tik netektį, bet ir kaltę. 

— Turbūt ir tai jis numatė. 

— Tu manim tiki? Viskuo, ką pasakojau apie jo mirtį? Ne- 
dvejodama? 

— Sunku taip manyti apie savo vyrą, bet aš tavim tikiu, 
Grifai. Tavo mirtis buvo Fosterio plano dalis. Tobula baus- 
mė. Kaskart, pažvelgusi į vaiką, būčiau pagalvojusi apie tave 
ir prisiminusi savo nuodėmę. Apie mano neištikimybę nie- 
kada nebūtume kalbėję, bet aš visą gyvenimą būčiau sten- 
gusis išpirkti kaltę. - Lora ilgai tylėjo, paskui vėl apsivertė 
ant šono, kad jį matytų. - Mes įvėlėm tave į siaubingą bėdą. 
Atleisk. 

— Niekas neįvėlė, pats įpuoliau stačia galva ir graužiausi ne 
per daug, priešingai nei tu. Man reikėjo dykų pinigų. Daug 
pinigų. Net Rodartė pasakė, kad toks sukčius kaip aš... 

— Rodartė! - Ji atsisėdo kaip šūvis ir stumtelėjo jį. - Dabar 
važiuok. 

— Negaliu tavęs palikti. 

— Privalai, Grifai. Man nieko neatsitiko. Bet atsitiks, jei lik- 
si su manimi, užuot ieškojęs Manuelo. Privalai važiuoti. Juk 
žinai, kad aš teisi. 

Grifas žinojo. Apgailestaudamas atsistojo, paskui pasilen- 


kė ir paglostė jai plaukus. 


— Tau tikrai nieko... - Jis mostelėjo į jos pilvą. 

— Viskas bus gerai. 

— Gulėk. Pamėgink užmigti. - Grifas švelniai pabučiavojai į 
lūpas. - Grįšiu kuo greičiau. - Ir nusisuko, kol neapsigalvojo. 

Tarpduryje stovėjo treneris ir Elė. 

— Ką, po velnių, darai mano namuose? - subaubė treneris 


garsiai kaip iš už šoninės linijos. 


Irisdešimt šeštas skyrius 


Tokios tokelės, tarė sau Rodartė. Grifas Berketas sėkmingai: 
a) išviliojo arba b) pagrobė Lorą Spikmen iš viešbučio. Iš- 
vengė arešto jos namuose. Važiuoja nežinomu automobiliu. 
Tikėtina, kad dar kurį laiką nebus suimtas, gal nusigaus net 
labai toli. 

Tai kodėl jis paskambino jam Spikmeno kliurkos telefonu, 
suprasdamas, kad Rodartė pagal skambutį atseks vietą? Ži- 
noma, Berketui užteko proto palikti telefoną aikštelėje prie 
kino teatro, bet kam taip rizikuoti? 

Berketas nerizikuotų. Nebent turėtų pasakyti ką nors 
svarbaus, ką nors tokio, kad visiškai išsuktų uodegą. 

Sėdėdamas automobilyje magistralės kelkraštyje, Rodartė 
surūkė pusę pakelio - nusišikt, nemes, - kol nusprendė, kad 
Berketas nevaidino. Kalbėjo susijaudinęs ir ryžtingai. Berke- 
tas mano, kad Lavakos kelias Aitaskoje - ryšys su Manuelu 
Ruisu, kuris, pasak Berketo, netyčia nužudė Spikmeną. Tai 
reiškia, kad Berketas nekaltas. 

Matyt, tai tiesa. Jei Ruisas būtų matęs, kaip Berketas nu- 
žudė Spikmeną, Berketas lėktų į Aitaską užkimšti jam ger- 
klės, o ne skambintų Rodartei ir praneštų, kur Ruiso ieškoti. 

Išvada: Manuelas Ruisas nėra nereikšminga bylos smul- 
kmena. Jis iškilo į pagrindinius veikėjus. Pasikeitus jo statu- 


sui, negalima sėdėti rankas sudėjus. 

Rodartė paspaudė pakartotinio skambinimo mygtuką savo 
mobiliajame. Jis suskambėjo tik kartą, kažkas iškart atsiliepė. 

- Aitaskos policijos skyrius. 

- Čia vėl Rodartė. Sujunkite su policijos viršininku Me- 
rionu. 

Keli spragtelėjimai. Pagaliau: 

— Detektyvas Rodartė? 

— Yra naujienų? 

— Jokių. Bet du vyrai vis dar stebi namą. 

— Atšaukite juos ir Manuelo Ruiso paiešką. 

Rodartė pajuto, kad Merionas nustebo. 

— Kodėl? 

— Kažkas pripainiojo, - tarė Rodartė, dėdamasis suirzęs. - 
Mulkiai kompiuterininkai. Ieškojo namo numerio, o rado 
kelią. Taip išėjo, kad jus apgavau. Meldžiu Dievo, kad tiems 
asilams niekas neduotų ginklų. 

Pašnekovas suprunkštė. 

— Ačiū už skambutį, detektyve. Atšauksiu visus, šerifo pa- 
rankinius irgi. Mano vyrai nusivils. Tikėjosi sučiupti didelį 
nusikaltėlį. 

— Ne šiąnakt. 

— O kur Berketas? 

— Vis dar laisvas. 

— Toks stambus vyras, regis, nesunku pastebėti. 

— Regis. 

— Mes vis dėlto pasidairysim. 

Rodartė atsiprašė dėl painiavos, pasakė, kad tikisi per 
daug nesugaišinęs Meriono ir jo policininkų, ir atsisveikino. 
Išmetė nuorūką pro langą, paskui šypsodamasis išvažiavo į 
greitkelį ir pasuko Aitaskos link. 


Pamatęs Milerius, Grifas pamanė: Staigmenos nesibaigia. 
Abu avėjo sandalais, mūvėjo šortais ir buvo apsivilkę mar- 
garaščiais kartūniniais havajietiškais marškiniais. Elė buvo 

užsidėjusi šiaudinę skrybėle, o jai ant kaklo kybojo apvytusių 
jostrų žiedų girlianda. Buvo suglumusi, o treneris net šiais 
juokingais drabužiais - įsiutęs. 

Tikėdamasis sumažinti įtampą, Grifas tarė: 

— Treneri, Ele, čia Lora Spikmen. 

Treneris alkūne nustūmė Elę į šalį ir užsipuolė Grifą. 

— Našlė? Taip, žinom, kas ji. Skaitėm apie Fosterio Spikme- 
no nužudymą „The Wall Street Journal", atostogaudami Ha- 
vajuose. - Jis dirstelėjo į Lorą, tada vėl perbedė akimis Gri- 
fą. - O paskui man skambina detektyvas iš Dalaso, atsiprašo, 
kad trukdo atostogauti, bet reikalas esąs svarbus. 

— Rodartė? 

— Tikrai taip. Stanlis Rodartė. Jis paklausė, ar nežinome, 
kur tu. Ar nepalaikom su tavimi ryšio. Ar nepatartume, kur 
jam tavęs ieškoti. Paklausiau kodėl. Bilo Bandžio nužudymas 
tiriamas iš naujo? Oi ne, atsakė jis. Aną visi pamiršę. Jis tavęs 
ieškąs dėl Spikmeno nužudymo. Ant žmogžudystės įrankio 
rasta tavo pirštų atspaudų. 

— Džo, tavo kraujospūdis, - tyliai priminė Elė. 

— Pasakiau jam, kad nieko apie tave nežinau, nei ką tu da- 
rai, nei kur tu esi, ir kad nenoriu žinoti. O grįžęs namo randu 
tave jaukiai įsitaisiusį savo lovoje su milijonieriaus našle. Ir 
man neatrodo, kad ji gedi. 

— Tada tu klysti! - suriko Grifas, įniršdamas ne mažiau 
už trenerį. - Ji gedi savo kūdikio. Mano kūdikio, - patiksli- 
no, trenkdamas sau kumščiu į krūtinę. - Šįvakar ji persileido 
jūsų vonios kambaryje. 

Elė sielvartingai aiktelėjo. 

— Lora laukėsi nuo manęs kūdikio, bet aš nenužudžiau jos 
vyro. — Grifas žiūrėjo į Elę už trenerio nugaros. - Turi patikė- 
ti. Loros reikalas, kiek tau papasakoti, - tarė treneriui, - bet 
ji patvirtins, kad aš nežudžiau. Dabar važiuoju ieškoti vienin- 
telio žmogaus, kuris tai tikrai žino ir gali sutrukdyti Rodartei 
pasodinti mane į mirtininkų vienutę. 

Grifas pasuko prie durų, bet treneris tvirtai įsirėmė jam į 
krūtinę ir neišleido. 

— Niekur tu neisi. Aš tave įduosiu. 

— Negali manęs sulaikyti. 

— Tikrai? - Treneris jį nustūmė. 

- Jis privalo eiti, pone Mileri. - Lora nuleido kojas ant 
grindų ir išlipo iš lovos. - Aš jums papasakosiu viską, ką no- 
rėsit sužinoti. Bet Grifas Fosterio nenužudė. Kad tai įrodytų, 
jis turi dabar išeiti. 

Senis vedžiojo akis nuo jos prie Elės, ir žmonos veidas 
rodė, kad šį kartą ji ne jo pusėje. Jis vėl pažvelgė į Grifą, ir 
šis suprato, kad treneris kovoja su savimi dėl, jo nuomone, 
pagrįstų priežasčių. 

— Jei tu nekaltas... 

— Aš nekaltas. 

— Tada pasiduok. 

— Negaliu. Kol tvarkysiu formalumus, Rodartė gali paša- 
linti liudytoją. 

— Pašalinti? Ką turi omeny? 

— Tą, ką manai. 

— Kas tas liudytojas? 

— Dingęs Spikmeno tarnas. Treneri, nėra kada aiškinti. Tu- 
riu eiti. 

Treneris žengtelėjo atgal ir pakėlė rankas. 

— Klimpk dar giliau. Man nė motais. Nusiplaunu rankas. 

— Jau nusiplovei prieš penkerius metus. 

— Dar seniau! 

Žodžiai buvo skaudūs, bet Grifas neturėjo laiko apie juos 
galvoti. Čiupo Manuelo kelionmaišį. Atsisuko į Lorą, nepasa- 
kė nieko, bet vylėsi, kad ji žino, ką jis jaučia. 

Paskui prasispraudė pro trenerį ir išbėgo. 


Rodartė aptiko apleistą trobą, kai iki aušros dar buvo likusios 
kelios valandos. Kaip jam ir buvo sakyta, nuo miesto tele- 

fono centrinės nematė nė vieno pastato, o ir šis vos laikėsi. 
Važiuodamas nesutiko jokių policijos automobilių, ir čia nė 
vieno nebuvo matyti. Policijos viršininkas Merionas tesėjo 
žodį ir atšaukė savo būrį. 

Rodartė išsiėmė iš dėklo 9 mm kalibro pistoletą, užtai- 
sė, čiupo iš pirštinių skyrelio žibintuvėlį ir atsargiai išlipo iš 
automobilio. Apėjo aplink namą, apšvietė netvirtas pastato 
atramas ir stogą, ne tik įlinkusį, bet ir skylėtą. Beveik visi lan- 
gai išdaužyti. Griūvanti lūšna. 

Aplink dirvonavo medvilnės laukai, žemė buvo lygi ir juoda 
kaip kepimo lakštas. Oras karštas, be vėjo ir toks tylus, kad 
uodo pirstelėjimą būtum išgirdęs. Nei jo automobilio burzgi- 
mas, nei šmižinėjimas apie namą neišbaidė iš slėptuvės nei 
Ruiso, nei ko nors kito. Neatrodė, kad kas nors stebėtų jį pro 
išmuštą langą, o tokiems dalykams jis turėjo šunišką uoslę. 

Žiūrėdamas, kur deda koją, nes lentos buvo supuvusios, 
jis perėjo prieangį ir patraukė už laukujų durų rankenos. Du- 
rys atsidarė, sugirgždėjo surūdiję vyriai. Rodartė atsistojo 
ant slenksčio su pistoletu dešinėje rankoje ir pašvietė į vidų. 
Dvokė pelėmis, gyvomis ir pastipusiomis. 

Vienas didelis kambarys su židiniu, pilnu šiukšlių ir se- 
niai atvėsusių pelenų. Iš šio kambario vedė kelerios durys. 
Jis sėlino nuo vienų prie kitų. Miegamieji. Vonios kambarys. 
Virtuvė. Visi tušti. Nė ženklo, kad kas nors būtų čia gyvenęs 
bent jau pastaruosius dešimt metų. 

— Sušiktas laiko švaistymas, - sumurmėjo jis. Vadinasi, 
Berketas jį išdūrė, pasiuntė nežinia kur, o pats su našlele 
movė į Meksiką romantiškai pasibarškinti. 

Jis užgesino žibintuvėlį, atsisėdo ant palangės ir prisidegė ci- 
garetę, svarstydamas, ką daryti toliau. Išpūtė dūmų sruogą pro 
tuščią lango angą. Dūmai kybojo ramiame ore kaip šmėkla. Ro- 
dartė stebeilijo per juos į suplūktą, suskeldėjusią žemę kieme. 

Matė diendaržį, kuriame, matyt, buvo laikoma kiaulė ar 
ožka. Arkliui per mažas. Spygliuotos vielos tvoros mietai 

pakrypę ar jau išvirtę. Ant žemės gulėjo surūdijusios vielos 
vijos. Už kokių trisdešimties metrų nuo tvoros stovėjo kloji- 
mas, dar labiau apgriuvęs negu namas. 

Klojimas. 

Rodartė įsikišo cigaretę į burną ir prisimerkęs įsižiūrė- 
jo per dūmus. Patikrino, ar žibintuvėlio baterija nenusėdo. 
Blausiai, bet dar dega. Numetė cigaretę ant plikų medinių 
grindų ir sutrynė. 

Lauke gerai matė ir be žibintuvėlio. Bet, eidamas už namo, 
laikė jį vienoje rankoje, o pistoletą kitoje. Kiemas buvo tikras 
kliūčių ruožas. Apverstas vienratis vežimėlis. Medinė trinka 
malkoms kapoti su įkirstu kirviu. Tamsus gremėzdas po sto- 
gine - traktoriaus griaučiai. 

Jis atsargiai apėjo tvorą, vengdamas spygliuotų vielų, ir 
pasuko prie klojimo. Dvivėrės durys uždarytos, bet jas laiko 
tik medinė velkė, prikalta vinimi. Pakėlė ją ir pravėrė duris 
tiek, kad galėtų dirstelėti į vidų. Tamsa buvo neįžvelgiama. 
Troškus oras trenkė mėšlu ir suplėkusiu šienu. 

Nieko nepamatęs ir neišgirdęs, Rodartė atidarė duris 
plačiau ir žengė į vidų. Įjungė žibintuvėlį ir pašvietė. Apie 
klojimus žinojo tiek, kiek buvo matęs kine, bet, jo neišma- 
nėliška nuomone, šis buvo įprastinis. Pastogė šienui išilgai 
vienos pusės. Arklių gardai. Kamanos, pavalkai, žemės ūkio 
padargai. 

Ir Manuelas Ruisas. 

Ar šiaip koks žmogus. 

Rodartė iškart suvokė, kad nebe vienas. Ir akimirksnį nu- 
sigando. Galbūt čia Berketas. Galbūt Berketas paspendė jam 
spąstus. Galbūt Berketas pasiuntė jį čia ir tyko pasaloje. Negi 
tas gudrus kalės vaikas jį apmovė? 

Rodartė nebaigė galvoti, nes pajuto kažką krustelint už 
nugaros. Nespėjęs apsisukti, gavo smūgį per petį, ranka nu- 
tirpo. Jis išmetė žibintuvėlį. Kita ranka su pistoletu plačiai 


užsimojo ir trenkė užpuolikui į galvą. 

Ne Berketas. Per žemas, per tamsus, per storas per lieme- 
nį. Rodartė neapkentė savęs dėl palengvėjimo, kuris užplūdo 
tai suvokus. 

Bet jis dar turėjo laimėti kovą. Apsvaigintas vyriškis svirdu- 
liavo, bet dar nebuvo nugalėtas. Palenkė galvą ir puolė Rodar- 
tę. Detektyvas laiku žiebė vyrukui keliu po smakru ir vos nesu- 
grūdo jo į šnerves. Išgirdo, kaip sutarškėjo dantys, ir spėjo, kad 
keletą išlaužė. Vyriškis suaimanavęs susmuko ant aslos. 

Rodartė, kurio trumpalaikę baimę išstūmė pyktis, čiupo 
žibintuvėlį ir pašvietė tiesiai vyrui į veidą. Tamsus, platus, 
bruožai plokšti. Akys, mirksinčios šviesos pluošte, buvo juo- 
dos kaip anglis. Jos truputį išsiplėtė, pamačiusios Rodartės 
pistoleto vamzdį, nukreiptą tiesiai į jas. 

— Hola, Ma-nu-e-lai. 

Vyriškis šiek tiek nustebo. 

— Taigi, žinau tavo vardą. Turim bendrą draugą. Grifą Ber- 
ketą. 

Sulig tais žodžiais Ruisas prapliupo tratėti ispaniškai. 

— Užsikišk! - suriko Rodartė. Ruisas nutilo. - Man neįdo- 
mu, ką nori pasakyti. Verčiau patausok jėgas darbui, kurį tu- 
rėsi padaryti. 

Jis čiupo vyriškį už marškinių priekio ir pakėlė. 

- Matai kastuvą? - Žibintuvėlio spinduliu Rodartė parodė 
į krūvą įrankių, pastebėtų anksčiau. - Paimk. - Ruisas sto- 
vėjo ir bukai spoksojo į jį. - Nevaidink čia man no compren- 
do". - Rodartė pakėlė pistoletą ir aiškiai ištarė: - Eik ir paimk 
tą sušiktą kastuvą. 

Ruiso akys sužėrėjo žibintuvėlio šviesoje it obsidianas, bet 
jis padarė kaip lieptas. 

— Ir nė nesvajok užvožti juo man, - pasakė Rodartė, kai Ru- 
isas atsisuko, abiem rankom suėmeęs kastuvo rankeną. - Jei 
pamėginsi, iškart nušausiu. 


* Nesuprantu (isp.). 


Jis mostelėjo Ruisui, kad eitų pro klojimo duris pirmas. 
Pats ėjo iš paskos, apdairiai atstu, nutaikęs pistoletą vyriš- 
kiui į nugarą. 

Horizontas rytuose ėmė pilkėti. 

— Paskubėk, Manuelai. - Rodartė įsirėmė koja Ruisui į pas- 
turgalį ir pastūmė. Šis suklupo ir pargriuvo. 

Ruisas apsivertė aukštielninkas ir taip dėbtelėjo į Rodartę, 
kad detektyvas apsidžiaugė, jog laiko nukreipęs į jį ginklą. 

— Pažiūrėsim, ar būsi nusiteikęs vaidytis, kai gerai pasidar- 
buosi kastuvu. - Ruisas suglumęs pažvelgė į kastuvą, paskui į 
Rodartę. - Ką? - sukikeno Rodartė. - Negi tikiesi, kad aš tau 
kasiu kapą? 


Trisdešimt septintas skyrius 


šis žiūrėjo į abu žmones, o šie - į ją. 

Ji užuodė vystančių Elės Miler jostrų girliandos kvapą. 
Sunkų ir saldų. 

— Ką tik grįžot iš atostogų? - paklausė ji. 

— Atskridom į Dalaso oro uostą pusvalandžiu anksčiau, - 
atsakė Elė. - Apie pusę penkių. 

— Atsiprašau, kad, po tokio ilgo skrydžio grįžę namo, radot 
lovoje nepažįstamą moterį. - Ji tyliai, nelinksmai nusijuo- 
kė. - Tarsi trys lokiai iš pasakos. Kaip skrydis? 

Elė priėjo prie Loros ir paėmė už rankos. 

— Tai tau naktis buvo sunki. Ar labai negera? 

— Viskas susitvarkys. 

— Žinoma, susitvarkys. Bet dabar nekas. Skauda? 

— Hm. 

— Aš žinau. Pati persileidau keturis kartus. 

— Užjaučiu. 

Elė stojiškai gūžtelėjo pečiais. 

- Taip buvo lemta. - Ji patapšnojo Lorai per ranką. - Pa- 
ieškosiu nuskausminamųjų. 

Ji išėjo ir paliko Lorą akis į akį su treneriu Džo Mileriu. Jis 
atrodė grėsmingai. Stebeilijo į ją smerkiama mina. Bet atro- 


dė, kad jam vis dėlto įdomu šį tą apie ją sužinoti. 

— Užjaučiu dėl kūdikio. - Jis parodė smakru į duris, pro 
kurias išėjo žmona. - Elė sako, kad taip buvo lemta, bet jai 
kaskart plyšdavo širdis. 

— Nesistebiu. 

— Esat įsitikinusi, kad kūdikis buvo Grifo? 

— Nėra ko abejoti. Mano vyras buvo nepajėgus. 

— Nevaisingas? 

— Nepajėgus, - pakartojo ji. 

— Aha, - suvokė jis ir paklausė, - todėl susidėjot su Grifu? 

Ji nespėjo atsakyti, nes grįžo Elė su buteliuku ibuprofeno 
ir stikline vandens. 

- Išgerk dvi. 

Lora jau kuris laikas nebegėrė nuskausminamųjų, nes jie 
nėščiosioms nerekomenduojami. Rydama kapsules, skaus- 
mingai prisiminė, kad nebereikia būti atsargiai. 

— Ką darai? - greitai ir valdingai paklausė Elė vyro, kuris 
pakėlė telefono ragelį. 

— Skambinu policijai. 

— Užsiundysi ant bernioko policiją? 

— Jis ne berniokas, Ele. Jis vyras. Turi atsakyti. 

— Tik prašom neskambinti Rodartei, - tarė Lora. - Jis ne- 
sutaikomas Grifo priešas. 

— Todėl, kad jis žmogžudysčių skyriaus detektyvas, o Gri- 
fas... Grifas... 

— Matai? - Elė įsisprendė į siaurus klubus. - Negali prisi- 
versti ištarti, nes žinai, kad tai netiesa. 

- Jei netiesa, kodėl jis bėga? - paklausė treneris. - Kodėl 
nepasiduoda? 

Elė, nežinodama, ką atsakyti, bejėgiškai pažvelgė į Lorą, o 
ši maldavo trenerio padėti ragelį. 

— Prašom neskambinti. Bent kol aš nepapasakojau apie 
Grifą ir save. Ir apie Fosterį. Kol nepapasakojau visko, pone 
Mileri. 

Jis valandėlę žiūrėjo į ją, paskui nenorom padėjo telefoną 
ant stalo ir sukryžiavo rankas ant plačios krūtinės. 

— Na? 

Lora pradėjo nuo tos dienos, kai Fosteris papasakojo jai 
apie savo sumanymą, ir nepraleido nieko, tik intymiausias 
keturių kartų, kai pergulėjo su Grifu, smulkmenas. 

— Pirmą kartą girdžiu tokias keistybes, - nusistebėjo tre- 
neris. - Sakai, tavo vyras sumokėjo Grifui už... už tai? 

- Ir aš, deja, sutikau, priežastys per daug sudėtingos, kad 
dabar aiškinčiau. Sužinojusi, kad esu nėščia, nesitikėjau dar 
kada nors pamatyti Grifą. 

Klausantis Loros pasakojimo, Elės akys sudrėko. 

- Ir kaip jauteisi? Galvodama, kad nebepamatysi Grifo? 

Lora delsė, paskui prisipažino: 

— Mane draskė prieštaringi jausmai. Todėl niekada nebū- 
čiau leidusi sau dar kartą su juo susitikti. 

Elė supratingai linktelėjo. 

— Būčiau likusi su vyru iki galo, - pasakė Lora. - Auginusi 
vaiką kaip jo, kaip kad jis norėjo. 

— Tai kodėl viskas nuėjo šuniui ant uodegos? - paklausė 
treneris. - Palauk, atspėsiu. Dėl Grifo? 

— Tiesą sakant, dėl Fosterio. Pati kalta, kad nepastebėjau, 
kaip pablogėjo jo būklė. Matyt, nenorėjau pastebėti. Liga ir 
avarija jį pakeitė. Tai buvo nebe tas Fosteris, kurį pamilau. Ti- 
kėjausi, kad kūdikis sugrąžins aną Fosterį. Buvau atsidavusi 
mūsų santuokai ir bendram gyvenimui. Jei jis nebūtų mėgi- 
nęs nužudyti Grifo, šįvakar būčiau su juo. O Grifui nereikėtų 
slapstytis. - Ji vedžiojo akis nuo vieno prie kito. - Prisiekiu, 
kad sakiau tik tiesą. 

Lora neabejojo, kad Elė ja tiki. Treneris kandžiojo iš vidaus 
sau skruostą, matyt, neįtikintas. Staiga jis apsisuko ir čiupo 
telefoną. 

— Džo, ar girdėjai bent vieną jos žodį? 

— Aš dar neapkurtau, Ele. 


Rešvėrus žaidimas + 397 


— Tai kaip tu gali... 

— Aš pažįstu Grifą, - atkirto treneris. - Jis visada norėjo 
pirmauti. Jam visada buvo nusispjaut į visus, išskyrus save. 
Nusispjaut į tave, į mane, į komandą. Į visus. 

— Jūs klystat, - tarė Lora. 

— Gal anksčiau buvo truputį savanaudiškas, - sutiko Elė. — 
Bet dabar jis kitoks. Pamačiau, kad pasikeitęs, kai čia užėjo. Ir 
jei nebūtum toks velniškai užsispyręs, Džo Mileri... 

— Pone Mileri, prašom... - maldavo Lora. - Jūs apgailes- 
tausit... 

— Skambinu policijai. - Jis perrėkė jų vieningą protestą ir 
ranka perskrodė orą. - Viskas. 


Automobilių buvo nedaug, Grifui niekas netrukdė važiuoti 
greitai. Didžiausias antplūdis prasidės po poros valandų. Ne- 
trukus atsidūrė prie kelio į Aitaską. Miestelis dar snaudė, bet 
Grifas jį pervažiavo pamažu, paisydamas greičio apribojimų, 
nes nenorėjo, kad policija jį sulaikytų dabar. 

Lavaskos kelią rasti buvo nesunku. Važiavo juo iki siauro, 
vėžių išraižyto šunkeliuko 2010, kuriuo, regis, buvo taip re- 
tai važiuojama, kad niekas jo nebeprižiūrėjo. 

Po kelių kilometrų Grifas ėmė būgštauti, kad juodu sukly- 
do. Bet tada pamatė apgriuvusį ūkininko namą ir klojimą, it 
blankūs šešėliai kylančius saulėtekio rausvinamo dangaus 
fone. Suprato, kad rado, ko reikia. 

Priešais stovėjo Rodartės automobilis. 

Grifas sumažino greitį, įsuko į žvyruotą taką ir iškart pa- 
matė juos - du tamsius siluetus pašvaistės rytų horizonte 
fone. Sustabdė automobilį, išjungė variklį ir atidarė dureles. 
Rytas buvo ramus, tylus ir apgaulingai malonus. 

Nenuleisdamas akių nuo abiejų vyrų, jis išsitraukė iš ke- 
lionmaišio policininko pistoletą. Kaip seniai, atrodė, jis apsi- 
metė darbininku, nuginklavo policininkus, kaip pašėlęs bėgo 
su Lora iš jos namų. Visa tai prisiminė miglotai. 

Bet labai aiškiai prisiminė jos veido išraišką, kai ji suvokė, 
kad kūdikio nebėra. 

Jei... jei... jei... 

„Jei buvo tiek daug, kad jis nebežinojo, nuo kurio pradėti 
apgailestauti. 

Bet vienas „jei liko: jei žus, Lora nesužinos, kad jis ją myli. 
Nesvarbu, kad laikas buvo netinkamas, reikėjo pasakyti jai, 
kai pasitaikė proga. 

Grifas užsikišo pistoletą iš užpakalio už tamsiai mėlynų 
darbinių kelnių, kurias tebemūvėjo. Išlipęs paliko automo- 
bilio dureles atidarytas, dėl viso pikto, jei reikėtų staigiai 
sprukti. Slinko palei namo sieną, puikiai suprasdamas, koks 
didelis ir puikus taikinys būtų jo balti sportiniai marškinėliai 
išblukusios sienų apkalos fone. Rodartė ir Manuelas Ruisas 
stovėjo dirvone nejudėdami kaip kaliausės. 

Bet Rodartė kilstelėjo ranką ir pamojavo. 

— Labas, Grifai. 

Grifas nemėgo ginklų. Nelabai apie juos nusimanė. Dar 
menkiau nusimanė apie policininkų ginklus. Bet kai ėjo per 
prišnerkštą kiemą prie tų dviejų vyrų, pistoleto svoris ant 
strėnų jį ramino. 

Turėjo peržergti nuverstą spygliuotos vielos tvorą. Žemė 
buvo nelygi: grumstai, suakmenėjusios traktoriaus vikšrų 
žymės. Bet jis nežiūrėjo po kojomis. Neatplėšė akių nuo Ro- 
dartės. Prisiartinęs tiek, kad įžiūrėtų detektyvo veidą, Grifas 
suvokė, kad šis linksmai šypsosi, nusitaikęs pistoletu į Ma- 
nuelą. 

Šis vaizdas patvirtino Grifo būgštavimus - Rodartė neke- 
tina panaudoti Manuelo Ruiso kaip liudytojo. Net jei Grifas 
įkalbėtų persigandusį Manuelą grįžti į Dalasą ir atskleisti 
tiesą apie netyčinį Fosterio Spikmeno nužudymą, Rodartė 
neleistų. Rodartė nenori, kad Grifas būtų išteisintas. Jis net 
nenori, kad Grifas būtų nuteistas kalėti iki gyvos galvos. Jis 
nori, kad Grifas mirtų. 

Ir Grifas staiga suprato kodėl. Suprato, kodėl Rodartė lau- 
kė jo prie Big Springo kalėjimo. Suprato, kodėl laisvėje sekė jį 
ir stebėjo kiekvieną krustelėjimą. Grifas manė, kad Rodartė 
bando jį išgąsdinti, priversti suklysti ar prisipažinti. Iš tikrų- 
jų Rodartė jo bijojo. 

Žemė po Rodartės kojomis buvo nusėta nuorūkomis. Prie 
Manuelo kojų gulėjo kastuvas, o už nugaros - ką tik iškastų 
žemių krūva ir duobė. Suvokęs, ką tai reiškia, Grifas pajuto 
šleikštulį. Niekšas privertė salvadorietį išsikasti kapą, o pats 
šypsodamasis rūkė. 

Turbūt, pamanė Grifas, mudu su Manuelu būsime palaido- 
ti bendrame kape. 

Manuelas stovėjo, lyg būtų išdrožtas iš tikmedžio. Akys 
kietos ir neįžvelgiamos kaip šlifuoti akmenys. Grifas nesu- 
prato, ar jis bijo, ar susitaikė su likimu, ar laukia progos pul- 
ti. Jis nenutuokė, ką salvadoriečiui reiškia jo pasirodymas. 
Gailėjosi, kad nemoka ispaniškai ir negali jam pasakyti, jog 
Rodartė - jų bendras priešas, o juodu ne priešai. 

— Jau pradėjau manyti, kad neateisi, - pasakė Rodartė, kai 
Grifas sustojo maždaug už dešimties metrų. 

— Laukei manęs? 

— Tikėjausi. Kodėl užgaišai? Galvą guldau, kad žinau. - Ro- 
dartė pamerkė. - Karšta našlės putė. Reikėjo pasikrušt kaip 
reikiant, nes tai bus tavo paskutinis kartelis. Atiduok pisto- 
letą, - maloniai pridūrė tebesivaipydamas. 

— Pistoletą? 

— Nori likti be kelio? 

- Negali taikyti iškart į mus abu. Jei nukreipsi ginklą į 
mane, Manuelas žaibiškai tave parblokš. 

— Gerai. Tada pirmiau nušausiu jį, paskui pykštelėsiu tau į 
kelį už įžūlumą, na kaip? 

Grifas užkišo ranką sau už nugaros. 


— Ramiau. 

Perdėtai lėtai Grifas išsitraukė pistoletą iš už kelnių juos- 
mens. Galėtų nudėti Rodartę be jokio sąžinės graužimo. Vien 
už Maršiją, o ką jau kalbėti apie kitus dalykus. Bet net mirti- 
nai sužeistas Rodartė galėtų spėti iššauti vieną kartą. Grifas 
negalėjo rizikuoti Manuelo gyvybe. Jam reikėjo, kad tarnas 
paliudytų apie Spikmeno mirtį. Atkišo pistoletą į šoną. 

— Mesk man. 

Grifas padarė kaip lieptas. Pistoletas nukrito Rodartei po 
kojomis tarp nuorūkų. 

— Ačiu. Dabar galim atsipalaiduoti. 

Grifas parodė smakru Manuelo pusėn. 

— Paleisk jį. 

— Ne, neketinu. 

— Jis patrauks tiesiai į Salvadorą. Niekada jo nebepa- 
matysi. 

— Turbūt. Bet kam rizikuoti? Gal jam prabils sąžinė, kad 
pabėgo, tave palikęs. 

— Tai tu žinai, kad Spikmeną nužudė jis? 

— Tikriausiai, antraip nebūtum man pranešęs, kur jis. 

— Per vėlai supratau savo klaidą. 

— Nebemoki apskaičiuoti laiko, dešimtasis numeri? - De- 
tektyvas nutaisė liūdną miną. - Oi, kaip blogai. Ir kaip tik 
tada, kai labiausiai reikia. 

— Paleisk jį. Tau kliūvu aš, o ne jis. 

— Tai jau taip, - sukikeno Rodartė. 

— Nori, kad man būtų galas. 

— Kaip išsidaviau? 

— Nori, kad man būtų galas dėl Bilo Bandžio. Bet ne todėl, 
kad manai, jog aš jį nužudžiau. Žinai, kad nenužudžiau. 

— Žinai, kad aš nenužudžiau, nes nužudei pats. 

— Ir kodėl žmonės sako, kad sportininkai buki? - prunkš- 
telėjo Rodartė. - Antra vertus, tau prireikė penkerių metų, 


kol sumetei. 

- „Vistos“ vaikinai pasamdė tave, kad užkimštum jam ger- 
kle visam laikui. 

— Tai buvo savotiškas patikrinimas. Pasklido gandas, kad 
Bandžio dienos suskaitytos. „Vistos“ trijulė būgštavo, kad jis 
įduos juos, kaip įdavė tave. Seniai norėjau užsikalti pas juos pi- 
nigo, bet jų klika uždara. Sunku laimėti „Vistos“ pasitikėjimą. 

— Todėl progos nepražiopsojai. 

— Pasiūliau savo paslaugas. 

— Manydamas, kad jei padėsi trijulei atsikratyti Bandžio, 
jie pasitiks tave išskėstomis rankomis ir įtrauks į algalapius. 

Rodartė plačiai ir šlykščiai išsišiepė. 

— Kas geriau išspręstų tokį reikalą kaip Bandžio už žmog- 
žudysčių skyriaus detektyvą, galintį nukreipti tyrimą klai- 
dinga linkme? - Jis ėmė juoktis krūtininiu juoku, paskui pra- 
trūko garsiai kvatoti. - Sumanymas buvo puikus, paskui dar 
pagerėjo. Prisiekiu, Berketai, kai tu pasirodei Bandžio bute, 
vos neapsimyžau. Nebūčiau galėjęs geriau suplanuoti. 

— Tu buvai ten, kai atėjau. 

— Galiniame kambaryje. Kol nusukau jam sprandą, saikstė- 
si, kad neturi slėptuvės su pinigais, bet ar kada nors pažinojai 
lažybų tarpininką, kuris nemeluoja? Pagalvok, kokie paten- 
kinti būtų buvę „Vistos“ vaikinai, jei būčiau ne tik atsikratęs 
Bandžio, bet ir grąžinęs bent kiek nušvilpto kapitalo. Todėl 
naršiau kambarį, kai išgirdau, kaip kažkas atidarė duris. Tu 
įsiveržei kaip dramblys suvesti sąskaitų. Kai supratau, kad 
čia tu, vos nepradėjau kikenti. Kol apraudojai Bandį, išsmu- 
kau pro užpakalines duris. 

— Ir anonimiškai paskambinai į policiją. 

— Iš taksofono už kampo. Kai tik apie tai buvo pranešta 
oficialiai, įsitraukiau į reikalą, pasakiau, kad esu netoliese, 
pasisiūliau patikrinti, ar tikrai nužudytas žmogus. - Jis išsi- 
šiepė. - Visa kita žinai. 

— Turėjai puikią progą ir mane užversti. Kodėl ja nepasi- 


naudojai? 

— Būgštavau, kad „Vistos vaikinams tokia saviveikla nepa- 
tiks. Maniau, tau jie kai ką numatę ir bus nepatenkinti, jei 
atimsiu malonumą. Dabar aišku, kad reikėjo tave užversti. 

- Tie penkeri metai man baisiai prailgo, bet tau turbūt 
buvo tikra kankynė, - tarė Grifas. - Kol aš gyvas, tu nesi sau- 
gus. Į kelnes dėdavai, pamanęs, kad suprasiu. Todėl persekio- 
jai mane, apsimetei, kad „Vista“ tave įgaliojo, nors visą laiką 
žinojai, kad aš nieko iš Bandžio nepavogiau. Juk galiniame 
kambaryje nieko neradai, a? 

— Galjis nemelavo. - Rodartė gūžtelėjo pečiais. 

— Vis dėlto iki šiol „Vista tavęs nepriglaudė. Matyt, nepa- 
darei jiems įspūdžio. 

— Dar ne. 

— Bet tikiesi, kad jie bus tau palankesni, jei mane nužudysi. 

— Nepakenks. Tu jiems nepatinki. 

— Tu dar labiau. 

— Pažiūrėsim. - Staiga Rodartė nusijuokė. - Žinai, kas juo- 
kingiausia? Kad prie tavo dabartinių bėdų nė piršto nepridė- 
jau. Pats prisišaukei. Dulkinai paralyžiuoto vyro žmoną. Tai 
žema, Berketai. Net tokiems kaip tu. Dar vienas klausimas, — 
tarė jis ir susikaupęs suraukė kaktą. - Kam buvo skirta pusė 
milijono? Jis bandė tave papirkti? 

Grifas tūžmingai žiūrėjo į jį. 

— Nesakysi? Gerai. Vis tiek nesvarbu. - Jis pasilenkė, ne- 
rūpestingai pakėlė nuo žemės pistoletą, pasisuko ir iššovė 
tiesiai Manuelui į krūtinę. 

Salvadorietis be garso aukštielninkas krito į duobę. 


Inisdešimt aštuntas sburius 


Gricas slopiai suriko ir puolė į priekį. 

— Tu jį nužudei! 

— Ne aš, Berketai. Tu. - Rodartė švystelėjo pistoletą į duo- 
bę. - Tu jį suradai. Beje, primink man, kad paklausčiau po- 
nios Spikmen, kaip sužinojai apie šią vietą. Taigi, tu pasivijai 
Ruisą, privertei išsikasti kapą, paskui užpulto policininko 
ginklu šaltakraujiškai nušovei, kad jis negalėtų liudyti prieš 
tave Fosterio Spikmeno nužudymo byloje. 

Grifas stebeilijo į tuščią vietą, kur ką tik stovėjo Manuelas. 
Pažvelgė į pistoletą - per toli, nepasieks. Vėl pasižiūrėjo į Ro- 
darte ir pakėlė tuščias rankas. 

— Supras, kad šoviau ne aš. 

— Šovei, šovei. Po mirties. Nesirūpink, aš viską padarysiu 
įtikinamai. 

— Lora žino tiesą. 

Rodartė pamerkė. 

— Žinau būdų, kaip ją įtikinti. 

Užmiršęs savisaugą, Grifas puolė ant jo. 

Rodartė spėjo iššauti du kartus, kol Grifas pačiupo jam už 
rankos su pistoletu ir užsuko riešą. Rodartė suriko iš skaus- 
mo ir išmetė ginklą. 

Atpildo valanda, pamanė Grifas, trenkdamas Rodartei per 
burną. Kairiu kumščiu žiebė detektyvui į skruostikaulį ir paju- 

to, kaip plyšo oda. Bet pasitenkinimas buvo trumpalaikis, nes 
kairį petį kaip įkaitinta geležis pervėrė skausmas. Tik tada jis 
suprato, kad viena Rodartės kulkų pataikė. Tačiau skausmas 
tik padidino įtūžį. Grifas negailestingai talžė detektyvą. 

Rodartė grūmėsi iš visų jėgų. Jis vožė Grifui į pilvą, o kai 
Grifas svirduliuodamas atsitraukė, žengė į šoną ir dar kar- 
tą žiebė ten, kur inkstai. Nespėjo tinkamai nusitaikyti, to- 
dėl smūgis nebuvo labai stiprus, bet Grifui vis tiek sulinko 
keliai. 

Jis vis dėlto atsitiesė, negalvodamas spyrė atgal, pataikė 
Rodartei į blauzdą ir trumpam sulaikė detektyvą, todėl spėjo 
apsisukti ir šįkart gavo kumščiu ne į inkstus, o į šonkaulius. 

Juodu tvatijo vienas kitą, kol Grifas nebesuprato nei kur 
yra, nei kiek laiko mušasi, kol kumščius ėmė skaudėti labiau 
už kulkos žaizdą ir kitas kraujuojančias vietas. Rodartės bur- 
na virto vampyro nasrais, jis be paliovos spjaudė krauju. Akys 
buvo paklaikusios iš neapykantos. Ir Grifas suvokė, kad Ro- 
dartė plieksis, kol vienas jų kris negyvas. 

Dar neseniai būtų pamanęs: Puiku, užmušiu tą niekšą arba 
jis užmuš mane, koks skirtumas. Bet dabar norėjo gyventi. 
Norėjo gyventi ilgai ir su Lora. Viltis teikė jam jėgų grumtis 
net tada, kai karingumo neliko nė kvapo, o pastangų reikėjo 
antžmogiškų. 

Sirenų kaukimas buvo maloniausias garsas, kokį jis kada 
girdėjo. Sirenos pasigirdo toli, bet sparčiai artėjo. Grifas pa- 
juto palengvėjimą, o Rodartė pašėlo ir sukaupė paskutines 
jėgas ir ryžtą. 

Jis iššiepė kruvinus dantis ir puolė. Grifas apsimetė, kad 
metasi į kairę, paskui - į dešinę. Rodartė stačia galva šoko į 
priekį, suklupo traktoriaus vikšro paliktoje gilioje provėžoje 
ir kniūbsčias žnektelėjo į spygliuotos vielos ritinį. 

Sukliko kaip skerdžiamas, bet Grifas vėliau spėliojo, ar iš 
skausmo, kurį sukėlė spygliai, ar iš pykčio, kad buvo pergu- 
drautas. 

Grifas stovėjo ir žiūrėjo, kaip Rodartė spurda, mėginda- 
mas ištrūkti, bet, įnirtingai bandydamas išsivaduoti iš vie- 
los, tik dar smarkiau įsipainiojo. Spygliai įsibedė jam į dra- 
bužius, į kūną. 

Sirenos artėjo. Grifas suriko Rodartei: 

— Nustok spurdėti! Viskas baigta! 

— Atsipisk! 

Detektyvas stebuklingai apsivertė aukštielninkas, nors 
ir buvo visas apraizgytas vielos. Ji vyniojosi jam apie veidą, 
spygliai buvo giliai įsikirtę į mėsą. Ir vis dėlto jis spardėsi ir 
mostagavo rankomis. Sulenkė kelį, nors batas buvo pakliuvęs 
į vielos spąstus. 

— Pasiduok, Rodarte, - žioptelėjo Grifas, šluostydamasis 
kruviną nosį. - Dėl Dievo meilės. 

Sirenos jau kaukė už kokio puskilometrio. Grifas pažvelgė į 
kelią, ar toli policijos automobiliai. Už lygaus dirvonuojančio 
lauko išvydo mirksint spalvotas šviesas. Minutė, daugiausia 
dvi ir... 

— Pabučiuok į subine, dešimtasis numeri. 

Rodartė taikė į jį iš pistoleto; tik dabar Grifas pamatė dė- 
klą po kelnių kiška ties kulkšnimi. Detektyvas kraujavo, spy- 
gliuotos vielos subadytas, bet, regis, žaizdų nejautė. Ranka, 
spaudžianti pistoletą, buvo apdraskyta ir kruvina. Tačiau 
pirštas ant gaiduko nedrebėjo, taikė jis tiesiai. Viela ant vei- 
do dar labiau bjaurino šlykštų snukį. Burnos kampas buvo 
prismeigtas, bet detektyvas dar įstengė kreivai šyptelėti. 

Visa tai Grifas pamatė akimirksniu. Suprato, kad jo širdis 
plaka paskutinį kartą. Paskutinė mintis buvo apie Lorą. 

O paskui Rodartės burna suglebo. Jis suriko tą pačią aki- 
mirką, kai Grifas buvo parblokštas ant žemės. Pro jį kaip vie- 
sulas prašvilpė Manuelas Ruisas, ir virš jo pečių iškelto kas- 
tuvo kraštas nusileido tiesiai ant Rodartės galvos ir perskelė 


ją pusiau. 

Valandą kalbėjęs beveik be perstojo, Grifas alsiai atsilošė ant 
ligoninės lovos pagalvės ir įsižiūrėjo į akustinių lubų plyteles. 
Iš palatos galo prabilo jo naujasis advokatas, rekomenduotas 
Gleno Hanikato: 

— Ponai, mano klientas atsakė į visus jūsų klausimus. Da- 
bar siūlau išeiti ir leisti jam pailsėti. 

Abu Dalaso detektyvai nekreipė dėmesio į advokatą ir nė 
nekrustelėjo. Grifas manė, kad jie laukia, ar jis dar ko nepri- 
durs. Vienas buvo žilaplaukis, nekalbus ir pavargęs vetera- 
nas. Kitas buvo jaunesnis už Grifą, atkaklesnis ir irzlesnis už 
porininką. Jis daugiausia ir kalbėjo. 

Grifas neprisiminė jų pavardžių. Jis nelabai prisiminė net 
advokato pavardę. Hanikatas susitarė su juo, kol Grifas buvo 
operuojamas. Kulkos žaizda petyje buvo bjauri ir skausmin- 
ga, bet nelabai pavojinga, juolab ne mirtina. 

Po ilgos tylos jis paklausė: 

— Ruisas išsikapstys? 

— Atrodo, - atsakė jaunesnysis detektyvas. - Reikia pripa- 
žinti, kietas vyrukas. 

— Taijau tikrai. - Grifas prisiminė, kaipjautėsi, manydamas, 
kad tuoj mirs. - Juk jo neapkaltins Rodartės nužudymu? 

Detektyvai sutartinai papurtė galvas. 

— Jei jis nebūtų nužudęs Rodartės, Rodartė būtų nušo- 
vęs jus. 

Grifas linktelėjo. 

- Tas senas klojimas buvo laikina prieglauda užsienie- 
čiams. Patekęs į mūsų šalį, Ruisas buvo nukreiptas ten, jam 
pasakyta, kad su juo klojime susitiks kažkoks vyrukas ir pa- 
rūpins suklastotus dokumentus. Už juos jis atidavė visus pi- 
nigus, bet galėjo iškart susirasti darbą. Imigracijos pareiguū- 
nai ieško žmonių, vadovaujančių šiai operacijai. Per vertėją 
Ruisas prisipažino nužudęs Fosterį Spikmeną, - patylėjęs 
pridūrė jaunasis detektyvas. 

— Tai įvyko atsitiktinai, - tarė Grifas. 

— Jis taip tvirtina. 

— Tai tiesa. 

— Jis sakė, kad judu susipešėt. Teisybė? 

— Taip. 

Kadangi Grifas ir Makalisteris - taip, tokia jo pavardė, Dži- 
mas Makalisteris, - neturėjo laiko pasitarti prieš apklausą, 
advokatas perspėjo jį, tyliai krenkštelėdamas. Bet Grifas nė 
neketino sakyti tiesos, visos tiesos ir nieko, tik tiesą. 

— Ruisas mums aiškiai nepasakė, kodėl susivaidijot, - kal- 
bėjo toliau detektyvas. 

Manuelas liko ištikimas velioniui ponui. Jis neketino kal- 
tinti Spikmeno ir išplepėti policijai, kad jam buvo įsakyta nu- 
žudyti Grifą. Grifas irgi nemanė, kad verta jiems tai pasakyti. 
Jo veidas tebebuvo neįžvelgiamas. 

— Gal norit paaiškinti, pone Berketai? - paragino jaunasis 
detektyvas. 

— Negaliu. 

— Ar turėjote kokių nors reikalų su ponu Spikmenu? 

— Iki to vakaro buvom susitikę tik vieną kartą, ir susitiki- 
mas buvo draugiškas. 

— Tą vakarą nesikivirčijote? 

— Ne. 

— Nekurstėte Ruiso? 

— Ne. Bent jau sąmoningai. Jis puolė mane iš užpakalio. 

— Jis tai pripažino, - suniurnėjo vyresnysis detektyvas. Jis 
suglumęs - o gal nepatikliai - suraukė kaktą. - Vis tiek neaiš- 
ku, kodėl jis jus užpuolė. 

— Nežinau. 

- Liaukitės, Berketai, - įsiterpė jaunasis detektyvas. - Ži- 
note. Ką jūs ten veikėt? 

— Norėčiau pasitarti su klientu prieš jam atsakant, - įsiki- 


šo advokatas. 

— Nieko baisaus, pone Makalisteri, galiu atsakyti. - Grifas 
tikėjosi, kad policija nežino apie jo ir Loros santykius. Ti- 
kriausiai Rodartė slėpė švietalą, ketindamas atskleisti kortas 
tada, kai bus naudingiausia jam ir pražūtingiausia Grifui su 
Lora. - Per to vakaro susitikimą antrą kartą tarėmės dėl dar- 
bo, - pasakė. 

- Darbo? 

— Reklamuoti „SunSouth“. - Neįtikima, bet paneigti neį- 
manoma. 

— O pinigai? 

— Neįsivaizduoju, - sumelavo Grifas, Makalisteriui nespė- 
jus įsikišti. - Ant stalo stovėjo į akis krintanti dėžė. Spikme- 
nas liepė man ją atidaryti ir pažiūrėti. Aš taip ir padariau. 
Maždaug tuo metu mane ir užpuolė Ruisas. Gal pamanė, kad 
ketinu pavogti pono pinigus. Jau sakiau, kad nežinau, kas 
jam užplaukė. Šiaip ar taip, jis gailėsis to, ką padarė, iki gyve- 
nimo pabaigos. Jis garbino Spikmeną. 

Detektyvai neabejotinai manė, kad čia dar ne viskas, bet 
nieko iš jo nebeišpeš. 

Jaunasis nenoriai pripažino, kad Ruisas jiems pasakojo tą 
patį. 

— Jis prisipažino, kad netyčia nužudė savo darbdavį, grum- 
damasis su jumis, ir pridūrė, kad kai bėgo iš namų, jūs bandė- 
te išgelbėti Spikmenui gyvybę. Tai jus išteisina. 

Džimas Makalisteris atsilošė plastiko kėdėje patenkinta 
mina. 

- Arjis patvirtino ir viską, ką sakiau apie Rodartę? 

Jaunasis detektyvas linktelėjo. 

— Jis nesuprato, kodėl judu griežėt dantį vienas ant kito, 
bet viskas, ką papasakojo jis, sutampa su jūsų pasakojimu 
apie įvykius toje lūšnoje. 

— O Bilo Bandžio nužudymas? - paklausė Makalisteris. 

— Kuo čia dėtas Bilo Bandžio nužudymas? - paklausė vy- 
resnysis detektyvas. 

— Mano klientas buvo įtariamas penkerius metus. Jis atka- 
kliai neigė savo kaltę ir tvirtino viso labo radęs lavoną. 

Detektyvai susižvalgė, be žodžių tardamiesi, ką galima pa- 
sakyti. Galų gale jaunasis paaiškino: 

— Mes linkę tikėti pono Berketo kaltinimu Rodartei. Vi- 
daus reikalų skyrius jau kurį laiką jį stebėjo. Prieš jį ir kai ku- 
riuos jo bičiulius policininkus gauta daug skundų. Tiek daug, 
kad nepaisyti nebegalima. Kaltinimai rimti: priekabiavimas, 
žiaurumas, korupcija. Viena įtariamoji tvirtina, kad Rodartė, 
kuriam buvo patikėta ją saugoti, ėmė ją grabalioti, o kai ji 
pasipriešino, sumušė. 

— Tikėtina, - suniurzgė Grifas. Vylėsi išsaugoti paslaptyje 
Maršijos susidūrimą su Rodarte ir apsidžiaugė, kad gali ją pa- 
likti ramybėje. 

— Bandžio nužudymas bus pradėtas tirti iš naujo ir kitu po- 
žiūriu, - pasakė jaunasis detektyvas. 

— Aš suimtas? - Grifas kryptelėjo smakrą palatos durų pu- 
sėn. Ten stovėjo uniformuotas policininkas. 

— Už trijų policijos pareigūnų užpuolimą viešbutyje ir apsi- 
metimą policininku. 

— Buvo švelninančių aplinkybių, - įsiterpė Makalisteris. 

— Išdėstysit jas teisėjui, kai bus pareikštas kaltinimas, - at- 
kirto vyresnysis detektyvas. Atrodė, kad advokatus jis gerbia 
ne daugiau už įstatymų pažeidėjus, kuriems šie atstovauja. 

— Džiaukitės, kad jums nepareikštas kaltinimas dėl pagro- 
bimo, - įsiterpė jaunasis. - Pasak ponios Spikmen, kai paaiš- 
kinote jai, kad Rodartė trukdo vykdyti teisingumą, ji savo 
noru išėjo su jumis, kad padėtų rasti Ruisą. 

Į Grifą įsmigo trys poros akių, laukiančių, ką jis atsakys. 

— Be ponios Spikmen niekaip nebūčiau radęs Ruiso, - atsa- 
kė Grifas, - o be Ruiso būčiau buvęs neteisingai apkaltintas 
jos vyro nužudymu. Niekada negalėsiu atsilyginti jai už pasi- 
tikėjimą manimi. - Jis patylėjo, paskui paklausė, kas laukia 
Manuelo Ruiso. 

— Kai viską išsiaiškinsim ir jam pagerės tiek, kad galėtų 
keliauti, Ruisas bus išsiųstas į Salvadorą. Ten jis kaltinamas 
žmogžudyste - nudėjo vyruką, kuris, regis, išprievartavo jo 
seserį. Mes nutarėm, kad reikia jį atiduoti tenykščiams val- 
džios organams. Jiems pirmenybė. 

— Linkiu jam sėkmės, - tarė Grifas beveik sau. 

— Koks jūs kilniaširdis, - atsiliepė vyresnysis policinin- 
kas. - Jei jis nebūtų jūsų užpuolęs, nebūtumėt įsivėlęs į šitą 
bėdą. 

— Bet jis išgelbėjo man gyvybę. - Grifas giliai įkvėpė ir už- 
simerkė. - Jau viskas? - paklausė pavargusiu balsu. 


Trisdešimt dovintas skyrius 


I: reikalą perėmė jo naujasis advokatas. Makalisteris iš- 
lydėjo detektyvus, patarė Grifui palaikyti su juo ryšį ir be jo 
neatsakinėti į klausimus, liepė pailsėti ir išėjo. 

Grifas užsimerkė, bet užmigti negalėjo. Kūnas buvo su- 
daužytas ir išsekęs, bet siela nerimo. Vakar jis kartu su Ma- 
nuelu sraigtasparniu buvo nugabentas į Parklando ligoninės 
traumatologijos skyrių ir ten abu operuoti. 

Jis beveik neprisiminė, kaip buvo ruošiamas operacijai, 
vaistai išdildė iš atminties ir pooperacinę palatą. Šį rytą, pra- 
bėgus kiek mažiau kaip parai po Rodartės galvos perskėlimo 
aštriais kastuvo ašmenimis, pabudo atskiroje palatoje. 

Advokatas Džeimsas Makalisteris pasirodė tik keliomis 
minutėmis anksčiau už Dalaso detektyvus. Jis vos spėjo pri- 
sistatyti ir pranešti Grifui, kad Glenas Hanikatas, išgirdęs 
apie įvykius Aitaskoje, iškvietė jį ginti Grifo. 

Po kvotos Grifui pasidarė lengviau, bet jis dar labiau išse- 
ko. Kūną skaudėjo po grumtynių su Rodarte. Petys tvinkčio- 
jo. Be to, jis nerimavo dėl Loros. 

Fosterio Spikmeno našlė vėl atsidurs dėmesio centre, kai 
policija sutvarkys Berketo, Ruiso ir Rodartės bylos formalu- 
mus. Spėliojimai neišvengiami. Jis tegali viltis kokios nors 
milžiniškos sensacijos, kuri iš vakaro žinių išstumtų naujie- 


nas apie juodu kaip pagrindinį pranešimą. 

O kol kas kaip ji laikosi? Ar sveika? Ar nepakenkė jai persi- 
leidimas ne tik dvasiškai, bet ir fiziškai? 

Dėl jos kančių Grifas kaltino tik save. Aplinkybės galėjo 
susiklostyti kitaip, ji gal būtų išvengusi širdgėlos, jei ne jų 
paskutinė popietė drauge. Jei nebūtų Loros sulaikęs, kai ji 
ketino išeiti, gal būtų išvengta vėlesnių įvykių? 

Bet - laikas sąžiningai prisipažinti - jei jis galėtų grįžti į 
praeitį, ar leistų jai išeiti? Ar, pasinaudojęs jos lūkuriavimu, 
vėl uždarytų duris? Prisimindamas, kaip buvo, svarstė: ar 
leistų jai išeiti? Net žinodamas, kas bus paskui? 

Jis užsimerkė ir vėl paskendo mintyse apie tą popietę, pri- 
siminė slogų nusivylimą, kai Lora pasakė, kad išeina ir nebe- 
grįš. Jis nebandė jos perkalbėti. Negalėjo. Jis neturėjo teisės 
įją. Jokios. 

Bejėgiškai, beviltiškai stovėjo ir žiūrėjo, kaip Lora atidaro 
duris. 

— Lems aplinkybės, - tarė ji, - bet gali būti, kad matomės 
paskutinį kartą. 

— Gali būti. 

— Negaliu sugalvoti tinkamų žodžių. 

— Tušti plepalai atrodo dar tuštesni. - Lora šyptelėjo - pri- 
siminė savo žodžius, kadaise ištartus jam. - Nereikia nieko 
sakyti, Lora. 

— Tada sudiev. 

Jie padavė vienas kitam ranką, ir Grifas pajuto, kad ji ne- 
nori paleisti jo rankos kaip ir jis. Bet ji paleido jo plaštaką ir 
nusisuko į duris. Tačiau nėjo, todėl jis užkišo ranką priešais 
ją ir lėtai užstūmė duris. 

Valandėle luktelėjo - gal Lora priešinsis, gal pasakys: Ką 
tu, velniai rautų, darai? Atidaryk. Aš išeinu. 

Ji nesipriešino, todėl Grifas pakėlė ranką, suėmė ją už 
smakro ir atsargiai apgręžė. Įdėmiai pasižiūrėjo jai į akis ir 
išvydo jose tą patį žūtbūtinį neišsakytą ilgesį, kokį pats jautė, 
o išvydęs godžiai puolė ją, prispaudė pražiotą burną jai prie 

kaklo, o Lorą savo kūnu - prie durų. Ji tyliai sudejavo ir ap- 
glėbė jį. Jie bučiavosi beprotiškai, neatsargiai, be atodairos ir 
šiurkščiai. 

Mėnuo priešžaismio baigėsi šia akimirka. 

Loros sijonas buvo aptemptas, bet Grifui pavyko jį užvers- 
ti. Kelnaites jis numovė iki kelių, paskui jų atsikratė ji pati, 
kol jis atsisegė diržą ir užtrauktuką. Suėmęs jos užpakalį, 
kilstelėjo ir užsikėlė jos išskėstas šlaunis ant savęs. Palietė 
jos plyšelį. Pasiruošusi. Vienas sklandus stumtelėjimas, ir jis 
visas paskendo joje. 

Ji apsivijo rankomis jo galvą ir stipriai laikė, kol jis barš- 
kino ją siela ir kūnu. Kai tokia poza, daug nepajudėsi, bet jis 
krėste krėtė ją, skverbdamasis vis giliau ir smarkiau. Galvo- 
damas apie tą, ką jie daro, suprasdamas, kad jis vėl joje, geidė 
jos vis labiau. Jai tokia poza buvo tinkama. Sulig kiekvienu 
stumtelėjimu jis kliudydavo erogeninę zoną. Orgazmą abu 
pasiekė kartu. Ir jis buvo nepaprastas. 

Jie ilgai glaudėsi vienas prie kito, tuščiuose namuose ai- 
dėjo garsus abiejų švokštimas, kūnai spinduliavo neįtikėtiną 
kaitrą. Galų gale jis atsitraukė ir švelniai pastatė ją ant že- 
mės. Jos rankos vis dar buvo apsivijusios jam galvą, jo lū- 
pos vis dar prispaustos jai prie kaklo. Jis lėtai bučiavo ją iki 
smakro, paskui jo lūpos kelias kankinamas akimirkas virpė- 
jo virš jos burnos, kol prisispaudė. Ji prasižiojo, įsileisdama 
jo liežuvį. 

Pirmas tikras jų bučinys. Tobulas bučinys. Švelnus kaip 
šilkas, drėgnas ir saldus. Labai seksualus. Kai jie atsiplėšė 
vienas nuo kito, jis įrėmino jos galvą delnais ant durų ir pri- 
spaudė karščiuojančią kaktą prie jos kaktos. 

- Šios trisdešimt dienų buvo ilgiausios mano gyvenime, - 
gargždžiai ištarė. - Gyvenau bijodamas, kad nepaskambin- 
tum ir nepasakytum, jog mums nebereikės susitikti. Būgšta- 
vau, kad niekada tavęs nepabučiuosiu. 

Lora prispaudė pirštus jam prie lūpų. 

— Jei kalbėsimės, man reikės išeiti, - sušnibždėjo. - Tu nie- 
ko negali sakyti. Aš nieko negaliu girdėti. 

Grifas atsitraukė, ketindamas ginčytis, bet išvydo maldau- 
jamą jos veido išraišką. Ir suprato. Jie turi apsimesti, kad tai 
nėra asmeniška. Nors abu žinojo, kad yra priešingai. Neap- 
gaudinėjo savęs. Tai, kas ką tik įvyko, nesusiję su apvaisini- 
mu, nesusiję su niekuo, išskyrus pirmykštį geismą. Bet balsu 
to pripažinti negalima. Ji gali likti tik tokiu atveju, jei apsi- 
mes, kad taip elgiasi, nes vyras pareikalavo. 

Netardami nė žodžio, jie nuėjo į miegamąjį ir nusirengė. 
Kol ji nusiavė batus ir nusivilko marškinaičius, jis jau buvo 
visiškai nuogas. Nenorėdamas laukti nė akimirkos, kol vėl 
suguls su ja, išsitiesė ant lovos ir prisitraukė ją. Apglėbė, del- 
nu suėmė už pakaušio ir bučiavo, kol abiem pritrūko kvapo. 

Jis atsegė per priekį susegamą nėrinių liemenėlę. Jos krū- 
tys buvo žavios, minkštos, tikros. Pakilnojo vieną delne, pa- 
braukė nykščiu per spenelį, kol šis sustandėjo, tada ėmė gla- 
monėti liežuviu. Kai apžiojo, ji išrietė nugarą ir suaimanavo 
iš malonumo. 

Jis apgraibomis susirado jos ranką ir patraukė žemyn. Iš- 
vargęs atsiduso, kai jos pirštai suėmė jo daiktą, paskui jos 
nykštys, aptikęs lašą skysčio plyšelyje, lėtais, varančiais iš 
proto ratais paskleidė drėgmę aplink galvutę. Jam pasirodė, 
kad neištvers. 

Apkabineęs Lorą, Grifas atsegė jos sijoną ir nutraukė per 
klubus ir kojas žemyn. Dabar ji buvo nuoga ir droviai išsitie- 
sė, suglaudusi šlaunis, kurios sudarė tobulą, žavingą V. Jis 
pasilenkė ir švelniai papūtė į trikampį, paskui prispaudė lū- 
pas prie drėgnų garbanėlių, erzindamas tol, kol jos šlaunys 
suglebo. Tada įsispraudė tarp jų ir lėtai mylavo burna. 

Ji pirma atitraukė kelius ir čiupo jam už plaukų, ir jis vėl 
atsidūrė ant jos, o jo galas giliai joje. Šį kartą seksas buvo 
neskubus, veikiau jausmingas negu gašlus. Jis mėgavosi kie- 
kvienu pojūčiu ir rūpinosi, kad mėgautųsi ir ji. Pajutęs, kad 


tuoj baigs, suėmė rankomis jos veidą ir įsižiūrėjo į akis, norė- 
damas, kad ji neabejotų, jog ją vagoja jis, tik jis, tik dėl vienos 
priežasties. 

Grifas nebesuvokė, kiek kartų tą popietę jie mylėjosi, nes 
tai buvo vientisas veiksmas, vienas būdas pereidavo į kitą. Jie 
negalėjo kalbėtis, bet liesti vienas kitą galėjo ir nesivaržė. 

Jis išbučiavo kiekvieną jos dailaus veido bruožą. Jam buvo 
leista glostyti kiekvieną jos odos centimetrą, bučiuoti pakin- 
klius. Jis braukė nykščiu jai per nugarkaulį, kol pasiekė sėd- 
menų griovelį, o tada gulėjo, įsikniaubęs jai į strėnas. 

Ji irgi buvo smalsi, apžiūrėjo jo didžiules plaštakas, apčiu- 
pinėjo storas gyslas, apčiulpė kreivą mažąjį pirščiuką. Regis, 
jai patiko, kad jo krūtinė plaukuota. Labai patiko. Ji dažnai 
įsirausdavo į plaukus. Grifui buvo malonu jausti, kaip juos 
šiaušia Loros alsavimas, buvo malonu jausti, kaip ji pirštų 
galais liečia jam bambą, buvo malonu jausti jos kelį, jaukiai 
įsitaisiusį jam po kiaušiais, buvo malonu jausti drėgną jos 
burnos čiulpimą, kai, rodos, mirs iš malonumo. 

Jie gulėjo tyliai, glamonėjosi ir bučiavosi vangiai kaip nu- 
malšinę geismą meilužiai, kol ji staiga liūdnai pažvelgė į jį ir 
atsitraukė. Ir jis paleido ją. Norėjo jai daug ką pasakyti, bet 
buvo užginta. Norėjo jai pasakyti, kad pirmą kartą per visą 
savo niekingą gyvenimą pamilo. Myli, ir taškas. Jis myli ją. 

— Dieve, padėk man, - šnibždėjo Grifas ligoninės sie- 


noms. - Mylėjau iš pat pradžių. 


Matyt, buvo užmigęs. Jį pažadino oro gūsis. Atsimerkė. Prie 
durų stovėjo treneris. 

— Miegojai? - paklausė. 

— Šiaip buvau užsimerkęs. 

Treneris kiek pasvyravo, paskui priėjo prie lovos ir nužvel- 
gė Grifą. Įsižiūrėjo į sutvarstytą petį. 

— Skauda? 


— Velniškai. Bet nenumirsiu. 

- Šioje ligoninėje nėra nuskausminamųjų? 

— Gaunu. - Jis kilstelėjo ranką su kateteriu. - Bet vis tiek 
skauda. 

— Sužeidimas sunkus? 

— Chirurgas tvirtina, kad padarinių nebus. Jei mankštin- 
siuos. 

- Linkiu jam sėkmės. Tingėdavai mankštintis kaip velnias. 

- Jai. 

- Ą? 

— Mane gydo moteris. 

— A. - Treneris apžvelgė palatą, atkreipė dėmesį į aukštai 
kabantį televizorių, didelį langą. - Jauku. 

— Nesiskundžiu. 

— Gerai maitina? 

— Man duoda tik jautienos sultinio ir citrinų drebučių. 

— Tu alkanas? 

— Nelabai. 

Tuščiai pliaukšti abu nebuvo meistrai ir valandėlę tylėjo. 

— Ačiū, kad tą vakarą nepaskambinai į policiją, - tarė Grifas. 

— Paskambinau. 

Grifas išvertė akis. 

— Elė niurzgėjo, bet aš vis tiek paskambinau. Tik ne Rodar- 
tei. Pakalbinau kelis detektyvus, kol galiausiai atsiliepė vie- 
nas mąstantis. Papasakojau, koks reikalas, kur tu išvažiavai 
ir kad padėtis grėsminga, gal net pražūtinga. Jis paskambino 
į Aitaskos policijos skyrių ir sukėlė juos ant kojų. 

— Vadinasi, patikėjai manimi. 

— Patikėjau ja. 

— Lora. 

— Tikėjau kiekvienu jos žodžiu. Žinau, kad tu melagis. 

— Aš nemelavau! Aš ne... 

— Po perkūnais, žinau, kad nenužudei Fosterio Spikmeno 
ar to pašlemėko Bandžio. Ne apie tai kalbu. 

— Tai užsimink, apie ką. 

— Tu melavai apie žaidimą su Vašingtonu. 

Grifui dilgtelėjo širdį. Nesitikėjo. Valandėlę stebeilijo į tre- 
nerį, paskui nusisuko ir sumurmėjo: 

— Ką turi galvoje? 

— Tu velniškai gerai žinai ką. - Treneris, paraudęs iš pyk- 
čio, pasilenkė prie Grifo, ir šis buvo priverstas pažvelgti jam 
į akis. - Perdavimą Vaitornui. Tą netikslų perdavimą, dėl ku- 
rio sėdai į kalėjimą. - Treneris baksnojo smiliumi į ligoninės 
lovą. - Aš žinau tiesą, Grifai, bet noriu, kad pats pasakytum 
ir kad paskui paaiškintum. 

— Ką pasakyčiau? Ką paaiškinčiau? 

— Aš žiūrėjau tų rungtynių vaizdo įrašą, kol akyse pradėjo 
mirgėti, - pasiuto treneris. - Iš visų pusių. Sulėtintai ir pa- 
greitintai. Daug kartų. Šimtus kartų. 

— Skeltas perėtas žiūrėjo. 

— Aš - ne skeltas perėtas ir žaidimą išmanau. O tave pa- 
žįstu geriau nei kiti. Niekas tavęs nemokė ir netreniravo taip 
kaip aš. Grifai. - Jis prakalbo kimiai, ir Grifui pasirodė, kad 
senio akyse tvenkiasi ašaros, nors taip negalėjo būti. - Ge- 
resnis, taiklesnis perdavimas neįmanomas. Galima sakyti, tu 
nunešei kamuolį iki dviejų jardų linijos ir įdėjai Vaitornui į 
rankas. Tarp skaičių ant jo marškinėlių. 

Jis atsitiesė ir trumpam nusisuko, o atsigręžęs pasakė 
tik tiek: 

— Jis nesugavo kamuolio. 

Grifas tebetylėjo. 

— Vaitornas nesugavo kamuolio, bet ne todėl, kad tavo pa- 
davimas buvo blogas, - kalbėjo toliau treneris. - Tiesiog jis 
išmetė tą velnio kamuolį. 

Grifui užgniaužė gerklę, todėl jis tik linktelėjo. 

- Jis išmetė tą velnio kamuolį. - Treneris sušvokštė lyg 
pripučiamas žaislas, kai išjo ištraukiamas kamštis. Grifui net 


pasirodė, kad jis supliuško. - Tai kurių velnių melavai, kad 

tyčia sumovei rungtynes? Kodėl prisipažinai padaręs nusi- 
kaltimą, kurio nepadarei? 

— Aš buvau kaltas. Buvau įklimpęs iki ausų. Ketinau blogai 
žaisti ir sušikti tas rungtynes savo labui. Dėl dviejų milijo- 
nų dolerių pasistengti, kad pralaimėtume. Bet... - Jis nutilo, 
pritrūkęs kvapo kalbėti. Kai vėl prabilo, balsas gergždė. - Bet 
kai reikėjo tai padaryti, negalėjau. Norėjau laimėti. Turėjau 
laimėti. - Jis sugniaužė kumštį, lyg mėgintų sugriebti tai, kas 
nepasiekiama. - Žinojau, kad išsigelbėsiu tik tokiu atveju, jei 
laimėsiu rungtynes. - Jis atsigulė, užsimerkė ir vėl atsidūrė 
aikštėje. Girdėjo minios riksmą, užuodė susigrūdusių į krūvą 
žaidėjų prakaitą, jautė įtampą, tvyrančią septyniasdešimties 
tūkstančių vietų stadione. - Mes atsilikome keturiais taškais. 
Tritaškio būtų maža. Laikas baigiasi. Pertraukų nebebus. 
Blogiau būti nebegali, ir lyg tyčia žaidžiame dėl Didžiosios 
taurės. Turime laiko dar vienam bandymui pernešti kamuolį. 
Kad gaučiau pinigų iš „Vistos , tereikia vilkinti, ir Vašingto- 
nas laimės. Bet, išsiveržęs iš paskutinės grūsties, pamaniau: 
velniop „Vistos“ šunsnukius. Velniop jų dolerius. Galbūt jie 
sulaužys man abi kojas, bet šį čempionatą laimėsiu. Vienas 
bandymas, treneri. Vienas perdavimas. Vienas pasirinkimas, 
galbūt ištrauksiantis mane iš purvo, kuriame murkdausi. 
Šios rungtynės lems mano reputaciją. Tiesą sakant, mano 
gyvenimą. - Po valandėlės Grifas atsimerkė ir kandžiai nusi- 
juokė. - O Vaitornas nesugavo kamuolio. Išmetė jį! - Jis pa- 
trynė veidą ranka, lyg norėtų išdildyti prisiminimą: kamuolio 
gaudytojas aukštielninkas guli įvarčių mušimo zonoje tuščio- 
mis rankomis, o laikrodis rodo du nulius. - Bet iš tikrųjų tai 
nesvarbu. Jau buvau pardavęs velniui sielą. Po pralaimėjimo 
nusprendžiau, kad galiu bent jau paimti pinigus. Todėl, kai 
Bandis atėjo su pinigais, juos paėmiau. Kartais man atrodo, 
kad Big Springo psichoanalitikas buvo teisus, kad aš norėjau 
būti sučiuptas. Kai buvau suimtas, žmonės nutarė, jog per- 
daviau kamuolį taip, kad Vaitornas nesugautų. Vaitornas ne- 


neigė. Aš irgi. Juk buvau kaltas dėl viso kito. Melavau, lošiau, 
sukčiavau, pažeidinėjau įstatymus, dėjau skersą ant profesi- 
onalų sporto taisyklių ir etikos. - Jis kreivai šyptelėjo. - Bet 
tų rungtynių nesumoviau. 

Treneris persibraukė kumščiais per sudrėkusias akis. 

- Ilgai laukiau, kol tu tai pasakysi. 

— Gera pasisakyti. Baisiausias dalykas, baisesnis net už ka- 
lėjimą, buvo suvokimas, kokią gėdą padariau tau ir Elei. 

Treneris krenkštelėjo ir suniurzgėjo: 

— Juk nenumirėm. - Pasakė atsainiai, lyg ši akimirka netu- 
rėtų reikšmės. Nors turėjo milžinišką reikšmę. Grifas neatsi- 
prašė, treneris neatleido. Žodžiais ne. Jie nepraskydo, bet su- 
prato vienas kitą. Jis atgavo trenerio malonę. Jam dovanota. 
Gal - ar įmanoma tikėtis? - jis vėl mylimas. 

— Elė labai norėtų, kad dažniau užsuktum, leistum jai patai- 
syti tau valgio, tupinėti aplink, įbrukti pinigų man nežinant. 

— Užsuksiu, - nusišypsojo Grifas. - Pažadu. Jei nesėsiu į 
kalėjimą. 

— Dėl to, ką padarei, kad išgelbėtum Lorą nuo Rodartės? — 
suraukė kaktą treneris. 

— Ji tau papasakojo? 

— Taip, dabar apie tai šnekama per visas žinių laidas. Ne- 
manau, kad būsi apkaltintas dėl užpuolimo. Bent kai paaiš- 
kės, kokią grėsmę jai kėlė Rodartė, o ji pasirūpins, kad visi 
apie tai sužinotų. 

Po šių žodžių abiem pasirodė, lyg Lora nematoma dalyvau- 
tų pokalbyje. Grifas įdėmiai žiūrėjo į trenerį. Šis perskaitė ne- 
bylų klausimą jo akyse. 

- Ji negali tavęs aplankyti, Grifai. - Treneris kalbėjo švel- 
niai, nors jam sunkiai sekėsi. - Reporteriai apspistų kaip mu- 
sės šuns šūdą. Jau ir taip sklando gandai. Kilnojami antakiai. 
Supranti, apie ką kalbu. Nieko konkretaus, tik užuominos, 
kad jūsų trijulės santykiai buvo įtartini. Neužmiršk, ji nese- 
niai ir labai iškilmingai palaidojo vyrą. Žmonės nežino, jog 

Spikmenui buvo suminkštėjusios smegenys, o ji dėl bendro- 
vės ateities nenori, kad sužinotų. Juolab nenori, kad kas nors 
sužinotų, kokiam darbui buvai pasamdytas. 

— Ji tau ir apie tai papasakojo? 

— Viską. - Treneris suglumęs pakraipė galvą. - Nieko sau 
istorija. Kaip gyvas tokios negirdėjau. 

— Tai aprašyta Biblijoje. 

- Taip, betgi ir Mozė užsiaugino barzdą iki bambos ir mito 
skėriais. 

— Abraomas. 

— Nesvarbu. Lora sakė, kad suprasi, kodėl ji dabar negali 
tavęs aplankyti. 

— Suprantu. Aš ją myliu, treneri, - netrukus pridūrė. 

- Žinau. - Grifas išsprogino akis, bet treneris linktelėjo. - 
Tą naktį, kai tavo ateitį lėmė Rodartė ir Ruisas, užuot vaikęsis 
juos, tu likai su ja. Tau nebūdinga kito gerovę vertinti labiau 
už savo. Dabar, Grifai, turi vėl aukotis. Jei tikrai myli šią mo- 
terį, duok jai laiko. Nelįsk į akis. Tegu pagyvena viena. 

Grifas tai žinojo. Suprato, kad tai būtina. Bet vis tiek taiks- 
tėsi sunkiai. 

— Ji sveika? 

— Kaip ridikas. Dabar jos didžiausia bėda - Elė. 

— Elė? 

— Labai įsijautė į perekšlės vaidmenį. Jauniklė gali užtrokš- 
ti nuo tokio rūpinimosi. 

Grifas nusišypsojo ir užsimerkė. 

— Ji gerose rankose. 

Matyt, jis vėl užsnūdo, nes kai pabudo, trenerio nebebuvo. 
Palata tuščia, jis vienas. 


Epilogas 


Grias atsiliepė, kai mobilusis telefonas suskambėjo antrą 
kartą. 

— Alio. 

— Šiandien pirmą? 

Širdis jam sudrebėjo, paskui ėmė pašėlusiai daužytis. 

— Gali atvažiuoti? 

— Aha. Taip. Taip. 

— Iki pasimatymo. 

Grifas dar valandėlę spaudė telefoną prie ausies, kol su- 
siprato uždaryti. Stovėjo prekybos centre, aplink verpetais 
zujo pirkėjai, ojis įrodinėjo sau, kad nemiega, kad nesapnuo- 
ja, kad iš tikrųjų paskambino Lora. 


Kaip ir pirmą kartą, jis atvažiavo mažiausiai dvidešimčia 
minučių anksčiau. Važinėjo po kvartalą iki vienos be dviejų 
minučių. Kai grįžo, ant tako stovėjo jos automobilis. Pastatė 
savąjį užjo. Kelias iki laukujų durų pasirodė labai ilgas. Siekė 
skambučio, kai durys atsidarė ir Grifas išvydo ją. 

- Išgirdau, kad atvažiuoji. 

Jis ilgai tylėjo, tik stovėjo ir žiūrėjo į Lorą. Galų gale 
džiaugsmas išsiveržė iš krūtinės tyliu juoku. 

— Nuostabiai atrodai. 


— Ačiu. 

— Aš nuoširdžiai sakau. - Lora vilkėjo rausvą aptemptą 
megztinį ir mūvėjo juodas kelnes. Paprasta, elegantiška, vel- 
niškai gundo. - Tikrai nuostabiai. 

Ji paraudo, žengė žingsnį į šalį ir mostelėjo, kad jis užei- 
tų. Grifas pamatė, kad svetainė, nors pažįstama, visiškai pa- 
sikeitusi nuo to laiko, kai paskutinį kartą čia buvo. Namas 
buvo jaukus ir svetingas. 

Jis pažino spintelę, bet sofa buvo nauja. Atsirado daugiau 
baldų, meno kūrinių ant sienų, žurnalų ir knygų, kilimas, ant 
staliuko - vaza su baltomis tulpėmis. Pirmą kartą langinės 
buvo atidarytos, į vidų liejosi saulės šviesa. Šalta nebuvo, ir 
ugnis židinyje ruseno tik dėl jaukumo. 

Grifas atsisuko į Lorą, žinodamas, ką ji sakys, ir ji iš tiesų 
tai pasakė: 

— Dabar aš čia gyvenu. 

— Skaičiau, kad pardavei sodybą. Tau čia patinka? 

— Labai. 

Jie ilgai žiūrėjo vienas į kitą, kol ji mostelėjo sofos pusėn. 

— Norėtum arbatos? 

- Žinoma. 

— Karštos ar šaltos? 

— Prašom šaltos. 

Grifas atsisėdo, o Lora dingo virtuvėje. Jam pasidarė smal- 
su, todėl atidarė spintelės dureles. Televizorius, keli optiniai 
naujausių filmų diskai, kažkoks skaitalas. Pornografijos nėra. 
Uždarė duris ir atsišliejo į sofos pagalvėles, vaidindamas atsi- 
palaidavusį. Nuo jos skambučio iki jo atvykimo praėjo dvi va- 
landos aštuoniolika minučių, ir visą tą laiką jam trūko oro. 

Lora grįžo nešina padėklu su arbatinuku ir dviem stiklinė- 
mis. Padėjo jį ant staliuko ir abiem pripylė po stiklinę. 

— Cukraus? 

— Nereikia. 

Ji padavė jam stiklinę, o savąją nusinešė prie krėslo ir at- 


sisėdo priešais. 

Grifas gurkšnojo arbatą. Ji gurkšnojo arbatą. Bet jie gėrė 
ją vienas kito akivaizdoje. Jis bijojo pradėti pokalbį, bijojo 
pasakyti ką nors ne taip. Nežinojo, kodėl Lora šiandien jį pa- 
sikvietė. Įprastas būdas ir nurodytas laikas negalėjo būti atsi- 
tiktinumas. Vis dėlto ji niekuo neišsidavė, kad šis susitikimas 
baigsis taip, kaip baigėsi jų ankstesni susitikimai šiuose na- 
muose. Gal tiesiog pasikvietė jį išgerti arbatos. 

— Tavo bendrovė klesti, - galiausiai išspaudė jis. - Naujasis 
„Select“ - įdomus dalykas. 

— Po trijų mėnesių pradės veikti. - Lora nusijuokė ir pakrai- 
pė galvą. - Plėšomės karštligiškai, beprotiškai. Darbo baisiai 
daug. Milijonas sprendimų. Kasdien žūtbūtiniai terminai. 

Grifas nusišypsojo iš tokio energingumo. 

— Bet tau smagu. 

— Kiekvieną akimirką, - prisipažino Lora. - Neabejoju sė- 
kme. Jau pardavėm septyniasdešimt aštuonis procentus nu- 
matytų narysčių. Girdėjau gandus, kad konkurentai irgi su- 
manė teikti panašias paslaugas. 

— Nuoširdžiausia pagyrų forma - mėgdžiojimas. 

— Aišku. Bet jie tik mėgdžioja. O mes pionieriai. 

Loros veidas švytėjo entuziazmu. Akys žėrėjo. Šypsena 
buvo tokia graži ir nevaržoma, kad jam suspaudė širdį. Ir su- 
vokė, kad pirmą kartą mato ją laimingą. Pirmą kartą. 

Grifas juokais kilstelėjo stiklinę. 

— Sėkmės tauir „Select“. Nors tauir taip sekasi. „SunSouth“ 
akcijos dar niekada nebuvo taip vertinamos. 

— Domiesi akcijomis? 

— Investuoju kapitalą. 

— Tikrai? 

— Tikrai. Darbuokis toliau. Tau puikiai sekasi. 

— Aš labai užsiėmusi ir sunkiai dirbu, bet stengiuosi neper- 
sitempti. Trečiadieniais po pietų ilsiuosi. 

Dabar aišku, kodėl ji taip apsirengusi. Į darbą nebegrįš. 
Grifas stengėsi nespėlioti, ką tai reiškia. Stengėsi, bet jam 


nieko neišėjo. 

Lora įdėmiai žiūrėjo į jį. 

— Trečiadieniais popiet galiu atsidėti kitiems man svar- 
biems dalykams. Pavyzdžiui, Eleinės Spikmen fondui. 

Jis pasimuistė. 

— Aha, fondas. Iš tiesų. Neseniai mačiau tavo nuotrauką 
laikraštyje. Kažkokiame oficialiame labdaringame renginyje. 
Kaip sekėsi? 

— Puikiai. 

— Tai gerai. 

— Be pinigų, surinktų tą vakarą, fondas neseniai gavo ne- 
mažą auką. 

— Mat kaip! 

— Šimtą tūkstančių dolerių. 

— Negaliu patikėti. 

— Hm, auka buvo neįprasta. 

— Kodėl? 

— Pirma, grynaisiais. Šimto dolerių banknotais, įneštais į 
fondo sąskaitą. 

— Aha. 

— Anonimiškai. 

— Aha. 

— Be to, bankas, tvarkantis įnašus, pasakė, kad aukotojas 
nori likti nežinomas. 

Grifo veidas tebebuvo bejausmis. 

— Gerbiu žmogų, kuris siekia nuslėpti tokią dosnią auką, - 
tarė Lora. - Tikiuosi, jis supranta, kokie esame dėkingi. 

— Neabejoju, kad supranta. 

Stojo tyla, Grifui pasirodžiusi begalinė. Paskui Lora atlyžo, 
meiliai šyptelėjo ir pakeitė temą. 

— Tu irgi nesėdi rankų sudėjęs. 

— Girdėjai apie laidą? 

— Mačiau tavo interviu per televizorių. 

— Ji darosi madinga, populiarėja. 

— Atrodo, stebiesi, - tarė Lora. 

— Stebiuosi. Ji man kaip iš dangaus nukrito. 

Išrašytas iš ligoninės, Grifas buvo apkaltintas dėl užpuoli- 
mo ir prisipažino kaltu. Džimas Makalisteris pasirūpino, kad 
klientas būtų paleistas už užstatą, ir puikiai jį gynė, priimant 
nuosprendį. Jo argumentus parėmė Loros Spikmen parody- 
mai, kuriuos, jai nesant, pateikė jos advokatas, ir Stanlio Ro- 
dartės veiklą tiriančių pareigūnų liudijimai. 

Teisėjas pareiškė Grifui griežtą papeikimą ir prie lygtinio 
nuteisimo laiko pridėjo dar metus. Lygtinio paleidimo prie- 
žiūros pareigūnu liko Džeris Arnoldas. Makalisteris ir Glenas 
Hanikatas, kuris elgėsi kaip tikras draugas, pakvietė Grifą at- 
švęsti pergalės. 

Netrukus Grifą nustebino Bolis Ričas, pakviesdamas pie- 
tų. Jis atsiprašė, kad neklausė Grifo, kai šis jį bandė perspėti 
dėl Rodartės. Atsiprašė, kad atsisakė padėti Grifui, kai šiam 
ypač reikėjo pagalbos, bet labiausiai graužėsi, kad nė karto 
nesuabejojo jo kalte. 

— Džeisonas dvi savaites su manimi nesikalbėjo. 

— Nesigraužk, Boli, - numojo ranka Grifas. 

— Tu per daug atlaidus. 

— Aš irgi lengvai išsisukau. 

Tada Bolis papasakojo jam apie laidą, kurią su kitais šalies 
sporto žurnalistais sumanęs jau seniai. Jiems atrodė, kad lai- 
kas įgyvendinti sumanymą. 

— Mums įkyrėjo sporto, ir koledžų, ir profesionalų, juodi- 
nimas. Esame priversti rašyti ne tiek apie dėjimą iš viršaus, 
įvarčius ir namų bazes, kiek apie narkotikus, steroidus, gin- 
klus, smurtingą elgesį, prievartavimus... 

— Lažybas, - tarė Grifas. 

— Lažybas. Mums jau bloga nuo šitos bjaurasties. Norim, 
kad sportas imtų keistis, kad grįžtų idealai. Bet mes - tik 
sauja rašeivų, aš pats ryškiausias, taigi gali įsivaizduoti, ko- 
kie kiti. Mums reikia ruporo, o nesusitepęs nepadarys povei- 


kio, - nesmagiai pridūrė. 

— Jums reikia reklaminio vaikino su skambiu šūkiu, maž- 
daug: „Nesusimaukit kaip aš. 

— Iš esmės taip, - nusišypsojo Bolis. 

- Žurnalistams reikėjo nedorėlio, kuris galėtų kalbėti jau- 
niems sportininkams, - dabar aiškino jis Lorai. - Iš patirties 
perspėtų apie labiausiai paplitusius spąstus. Bolis ir jo kole- 
gos įkalbėjo kelias bendroves finansuoti laidą. Visapusiškai 
parėmė Nacionalinė koledžų sportininkų asociacija. Krikščio- 
nių sportininkų korporacija. Buvusių studentų organizacijos. 
Mane kviečia kalbėti visos šalies sporto draugijos. - Grifas 
gūžtelėjo pečiais. - Galbūt mano šnekos duoda naudos. 

— Nesikuklink, Grifai. Šią savaitę skaičiau Ričo skyrelyje, 
kad jau gauta tūkstančiai sportininkų pasižadėjimų nevarto- 
ti steroidų ir dopingo. Jo sūnus irgi pasirašęs. 

— Džeisonas - geras vaikas. Vargu ar būtų pakliuvęs į 
spąstus. 

— Bet kiti būtų. Tavo kalbos daro didelę įtaką. 

— Pamatysim. - Grifasjai nusišypsojo. - Bentjau labai daž- 
nai skraidysiu „SunSouth“. 

— Turėtum rinktis „Select“. 

— Per brangu. Mano išlaidos apmokamos, gaunu gana 
padorų atlyginimą, bet nepraturtėsiu, Lora. Niekada. - Jis 
niekada nebus toks turtingas kaip Fosteris Spikmenas. Kaip 
Lora. Tą jai dabar ir sako. - Bet aš dirbu sporto srityje, te- 
gul periferinėje. - Grifas nusišypsojo. - Kartais, kai pasakau 
kalbą, klausytojai net paprašo manęs mesti kamuolį. Patarti 
jiems. Na, supranti. 

— Neabejoju, kad tie jauni sportininkai sužavėti. 

— Nežinau. Bet man malonu. 

Valandėlę abu tylėjo. Ji dirstelėjo pro langą, į židinį, į vazą 
su tulpėmis. 

— Gal dar norėtum arbatos? 

— Ačiū, ne. 

— Kaip gyvena tavo draugė Maršija? 


Rešvarus žaidimas + 427 


Grifas nustebo, kad ji prisimena Maršiją. 

— Gerai. Praėjusią savaitę buvau susitikęs. 

- O. 

Tą akimirką mandagi Loros šypsena truputį priblėso. O gal 
jam pasivaideno. 

- Jos laukia dar viena operacija, bet tai jau smulkmenos. 

— Vadinasi, operacijos pavyko. 

— Ji atrodo fantastiškai. Geriau negu anksčiau. 

— Puiku. Ar... ar ji jau... dirba? 

— Visu krūviu. 

— Mat kaip. 

— Taip. Verčiasi kaip paprastai. 

- Hm. 

Jei Lora spėlioja, koks buvo jo susitikimas su Maršija, ko- 
dėl neklausia tiesiai? Grifas vylėsi, kad paklaus. Pasakytų, 
kad juodu dabar tik draugai, bet Loros klausimas rodytų, kad 
jai rūpi, ar jis tenkina kūniškus poreikius su prostitute. 

— Kaip atostogos? - paklausė ji. 

— Sočios. Elė gamino valgius lyg paskutinį kartą gyvenime. 
O tavo? 

— Buvau išvažiavusi. Apsistojau Vermonte, namų viešbutė- 
lyje, važinėjau nuošaliais keliukais, daug skaičiau. 

— Skamba neblogai. - Ir dvelkia vienatve. 

— Gal dar norėtum arbatos? 

— Jau klausei, ir aš atsakiau „ne“. 

— Atleisk. Kaip tavo petys? 

— Sveikas. 

— Užgijo? 

— Lora, kodėl tu man paskambinai? 

Staigus Grifo klausimas ją nustebino, paskui ji, regis, nu- 
sivylė, kad buvo sučiupta delsiant. Giliai įkvėpė ir tyliai pa- 
sakė: 

— Norėjau tau padėkoti. 

Grifui suspaudė širdį. Lora jį viso labo pakvietė arbatos. 


428 + Sandra Biown 


—- Už ką? 

— Kad neišdavei mūsų paslapties. Turėjai begale progų pa- 
pasakoti visą negražią istoriją. Nepapasakojai. Apsaugojai 
Fosterį ir mane. Jis nenusipelnė tavo tylėjimo. Norėjau tau 
pasakyti, kad esu už tai labai dėkinga. 

— Neitin norėjau, kad visas pasaulis žinotų, jog buvau par- 
sisamdes krušliu. 

— Vis tiek ačiū. 

— Nėra už ką. 

Jam nereikia jos sumauto dėkingumo. Tesėjo treneriui ir 
sau duotą pažadą ir nemėgino su ja susisiekti, nors kasdien 
apie tai galvodavo. O šiandien, kai jau praėjo daug mėnesių, 
kai Lora paskambino, jis pamanė, kad galbūt... 

Bet ne. Koljis sėdėjo ir tuščiai pliauškė, skausmingai trokš- 
damas ją paliesti, geisdamas paragauti jos burnos, ji tenorėjo 
jam padėkoti. Jam jau gana. 

Grifas susierzinęs patrynė delnus į šlaunis ir staiga atsi- 
stojo. 

— Klausyk, man reikia bėgti. Turiu... reikalų. 

— Oi, atsiprašau. - Lora irgi atsistojo. - Nenorėjau tavęs 
gaišinti. 

— Nieko baisaus. Buvo malonu susitikti. 

— Man irgi. 

— Puiku. Ačiū už arbatą. 

Eidamas prie durų, jis pliaukštelėjo sau per šoną ir kai ką 
prisiminė. 

— Oi, vos neužmiršau. Kai ką tau atnešiau. - Iš sportinio 
švarko kišenės ištraukė mažą dėžutę. 

Lora klausiamai pasižiūrėjo į Grifą, kai jis padavė jai dė- 
zutę. 

— Kas čia? 

— Būdas sužinoti. 

Valandėlę ji neryžtingai laikė dėžutę, paskui trūktelėjo už 
kaspinėlio ir atrišo. Grifas suvokė, kad jis sulaikė kvapą, kai 

ji nukėlė dangtelį. Ant atlasinės pagalvėlės gulėjo auksinė 
žvaigždutė su mažutėlyčiu deimantu viduryje. Nuleidusi gal- 
vą, ji žiūrėjo į karulį, ir jis nematė, kokia Loros veido išraiška. 
Bet ji taip ilgai nejudėjo, kad jam toptelėjo, jog sumanymas 
nevykęs. 

Prabėgo dar valandėlė, Lora tebetylėjo, ir jis pabandė tei- 
sintis. 

— Suprantu, kad jis buvo mažutis. Turbūt ne didesnis už 
šį deimantą. Bet... - Grifas perbraukė pirštais plaukus. - Bet 
neliko jokios žymės, supranti? Nė ženklo, kad jis buvo. O juk 
buvo. Bent jau kelias savaites. 

Lora nepakėlė galvos ir nepajudėjo. Velnias! Kvailas suma- 
nymas. Visiškai idiotiškas. Reikia užsikišti ir dingti. 

— Maniau, norėtum turėti daiktelį, kuris jį primintų, - pa- 
sakė jis. 

Kai Lora galų gale pakėlė galvą, veidas buvo šlapias nuo 
ašarų. 

- Aš visada jį prisiminsiu. Jis gyvens mano širdyje iki pat 
mirties. 

Jie pajudėjo kartu. Grifas apkabino ją ir laikė taip, lyg būtų 
nusprendęs niekada nepaleisti. Gal taip ir pasakė. Paskui ne- 
prisiminė, kąjai prisiekinėjo tada, prieš suimdamas rankomis 
ir atlošdamas jos galvą, ir ką prisiekinėjo vėliau. Tik prisimi- 
nė sakęs, kad ją myli, kartojęs šį prisipažinimą, bučiuodamas 
ją į lūpas, akis, skruostus ir kaklą. Galų gale jų lūpos susitiko, 
ir jie bučiavosi ilgai ir aistringai. 

Paskui ilgai ilgai, kol popietė virto vakaru, jie drauge sėdė- 
jo ant sofos, žiūrėjo į ugnį, laikydamiesi už rankų ir kalbėda- 
miesi. Kalbėjo ne apie rimtus dalykus. Pasakojo vienas kitam 
anekdotus. Pliauškė niekus. Dažnai juokėsi. 

Tai buvo pirmas jų pasimatymas. 


KITOS SANDROS BROWN KNYGOS 

Alibi 


Aukščiausios klasės detek- 


tyvas, parašytas puikiu, 


patraukliu stiliumi. Žmog- 


žudystė, įtampa, intrigos, 
korupcija... Rašytoja 
sukuria ir įtikinamą psi 
chologinį portretą žmo- 


gaus, kuris turi pasirinkti: 


aistra ar sąžinė? 


baltasis 

£ Ar 


Baltasis karštis 
Vienas populiariausių 
JAV rašytojos Sandros 
Brown trilerių, kuriame 
autorė puikiai derina 
įtampą ir stiprias 
emocijas. 

ousikieitimas 


Knyga, atskleidžianti ga- 
lingą, beveik mistinį ryšį 
tarp dvynių. Ryšį, kuris 
nenutrūksta po vienos iš 
dvynių mirties ir kuris 
įkvepia gyvą likusią seserį 
nueiti beveik neįmanoma 
kelią, kad surastų sesers 
žudikus ir atkeršytų 
jiems. 


STN AO 


Pavydas 


Detektyvinių trilerių 
meistrė Sandra Brown 
pasirūpino, kad meilės, 
neapykantos ir pavydo 
pinklėse kvapą gniaužian- 
čios atomazgos skaityto- 
jas karštligiškai ieškotų 
iki paskutinių šio romano 
puslapių... 

Špąslai 


Dėmesį prikaustančio 
trilerio centre - samdomo 
žudiko ir jį persekiojančio 
policininko kova bei mirtį 
sėjančios aistros istorija. 


HNK Uh 


ovoika, tamsa 


Dėmesi prikaustanti isto- 
rija apie moterį, bėgančią 
nuo praeities šmėklų, 
tačiau dėl neatsargiai 
suteikto patarimo įsipai- 
niojančią 

Į pavojingą istoriją ir 
įkliūvančią į dar krau- 
pesnį košmarą, keliantį 
grėsmę Ir jos ateičiai. 

Užgavėnos 
„Įtemptas, puikus, nenu- 
trūkstantis pasakojimas, 
kupinas siužeto vingių ir 
posūkių, jaudinantis ir 
baisus kaip pelkės, ištvir- 
kęs ir dekadentiškas kaip 
Prancūzų kvartalas Užga- 
vėnių karnavalo įkarštyje. 
Puota, kurios neįmanoma 
praleisti.“ 


Book Page 

Svetimas veidas 


Po lėktuvo katastrofos 
smarkiai sužalota Eiverė 
per klaidą palaikoma žu- 
vusia kandidato į Senatą 
žmona Kerole. Plastikos 
chirurgas sudarkytą mo- 
ters veidą pakeičia Kerolės 
veidu. Maža to, gulėdama 
ligoninėje Eiverė sužino, 
kad kažkas iš būsimo 
senatoriaus artimųjų 
planuoja jį nužudyti. Ban- 
dydama išgelbėti vyrui, 
kurį spėjo pamilti, gyvy- 
bę, Eiverė turės gyventi 
kitos moters gyvenimą. Ir 
rizikuoti savuoju... 

saliio pakitorius 
Dar vienas visame pa- 
saulyje pamėgtos įtempto 
siužeto istorijų meistrės 
detektyvinis trileris, 
kuriame susipina šiurpių 
nusikaltimų tyrimas, ne- 
varžoma aistra ir nuolat 
auganti įtampa. 


IU BAUM 


Mirtinos 
paslaptys 


„Brown talentas papasa- 
koti istoriją be galo retas 
net tarp populiariausių 

rašytojų.“ (Toronto Sun) 


„Brown jėga - kurti 
erotizmu pagardintus 
siužetus, verčiančius skai- 
tytojus nepabaigiamai 
spėlioti.“ 


Brown, Sandra 
Br291 Nešvarus žaidimas : romanas / Sandra Brown ; iš anglų kalbos 
vertė Danguolė Zalytė. - Vilnius : Alma littera, 2009. - 432 p. 


ISBN 978-9955-38-299-7 


Dar viena trilerių meistrės Sandros Brown intriguojanti ir kupina 
netikėtų peripetijų detektyvinė istorija apie manijas ir jų padarinius. 
Susikompromitavusi futbolo žvaigždė prarado viską, nes žaidė ne pa- 
gal taisykles. Dabar jo ateitį ir gyvybę lemia paskutinis ėjimas, o laikas 
baigiasi. 


820(73)-3 


Sandra Brown 
NEŠVARUS ŽAIDIMAS 


Romanas 
Iš anglų kalbos vertė Danguolė Žalytė 
Redaktorė Diana Bučiūtė 
p „ Korektorė Ramutė Prapiestienė 
9 4 ( J kL Viršelio dailininkas Donatas Gendvila 
/ Maketavo Zita Pikturnienė 


Tiražas 5000 egz. 
Išleido leidykla „Alma littera“, Ulonų g. 2, LT-08245 Vilnius 
Interneto svetainė: www.almalittera.lt 
Spaudė Standartų spaustuvė, S. Dariaus ir S. Girėno g. 39, LT-02189 Vilnius 

Sandra Brown 
(Sandra Braun, g. 1948 m.) 


JAV rašytoja, detektyvinių trilerių autorė, parašė per 

60 knygų, kurios išverstos daugiau kaip į 30 kalbų. 
Lietuvių skaitytojams gerai žinomi jos romanai „Alibi“, 
„Pavydas“, „Baltasis karštis“, „Šalčio faktorius“, „Sveika, 
tamsa“, „Susikeitimas“, „Spąstai“, „Svetimas veidas“, 
„Užgavėnės“, „Mirtinos paslaptys“ ir kt. Daugelis 

S. Brown romanų yra skaitomiausių knygų sąrašuose 

ir visi jie, pasak USA Today, verčia skaitytoją 
nerimastingai versti puslapį po puslapio iki pat pabaigos. 


Penkerius metus atsėdėjęs kalėjime, buvęs 
futbolininkas Grifas Berketas išeina į laisvę. Tačiau 


jo reputacija ir karjera sužlugdyta ir į ankstesnį | 

gyvenimą sugrįžti jis nebeturi galimybių. Fosteris knygų 
Spikmenas, oro transporto bendrovės savininkas klubas 

bei vadovas, ir jo žmona Lora - pavyzdinga pora. Tapkite Knygų klubo nariu! 

Jie buvo turtingi, klestėjo ir džiaugėsi gyvenimu, - Nemokamas knygų katalogas kiekvieną ketvirtį 
kol likimas atėmė viltį turėti vaikų. Spikmenai Er i 
nusprendžia, kad jiems padėti galėtų Grifas ir ima jį — Knygų pristatymas į namus, darbovietę ar paštą 
įkalbinėti slaptam sandėriui. Tačiau Grifo prisireikia Informacijos teiraukitės nemokamu 


tel.8800 20022 


ne tik Spikmenams - į jį nusitaiko ir detektyvas men. laygukiubas.lt 


Stanlis Rodartė, senas Grifo priešas, siekiantis 
"jam suversti kaltę už neišaiškintą žmogžudystę. BI AL UAI L UL 
Spikmenų žadamas atlyginimas už paslaugą 
neįsivaizduojamai didelis, bet paimdamas pinigus 
Grifas atsižadėtų meilės ir vienintelės progos išpirkti 
kaltę... Grifas viską pastato ant kortos, o kuo lošimas 
azartiškesnis, tuo daugiau mįslių ir... lavonų. 


